
"Në emër të Individualitetit tim të lartë, betohem për diellin dhe ndriçimin e tij të paradi- 
tës, për hënën kur e ndjek diellin, për ditën që e nxjerr në dukje diellin dhe për natën që e fsheh 
diellin, për qiellin dhe për Atë që e ngriti qiellin, për tokën dhe për Atë që e shtriu tokën, për 
veten e njeriut dhe për Atë që, pasi e krijoi, ia mësoi të mirat e të këqijat, se: 

kush e pastron veten nga të këqijat (nga papastërtitë materiale e shpirtërore), sigurisht që 
ka shpëtuar, kurse kush e zhyt veten në të këqija, sigurisht që ka dështuar!" (esh-Shems, 1-10) 

Betimi i Zotit jo vetëm ka për qëllim të bëjë të ditur vlerën dhe nderin e qenieve mbi të cilat 
bëhet betimi, por, në thelb, për të treguar rëndësinë dhe madhështinë e synimit dhe qëllimit hyjnor 
të shprehur pas atij betimi. Kështu qëndron çështja edhe te betimi i bërë në këto ajete, por me këtë 
ndryshim: 

Në këto ajete, Zoti betohet shtatë herë një pas një dhe, për ta fuqizuar kuptimin, përdor fjalën 
"kad" (sigurisht, absolutisht) dhe vetëm pas kësaj mbështetjeje dhe përforcimi të kuptimit, bën të 
ditur se "kush e pastron veten, sigurisht që ka për të arritur shpëtimin; në të kundërt, kush e 
fëlliq veten me mëkate dhe kotësi, pa dyshim që do të pësojë disfatë..." 

Eshtë për t'u theksuar se, në Kur'an, Zoti nuk betohet kështu, shtatë herë një pas një, veçse 
për pastrimin e vetes (frymës, egos njerëzore). Kjo e vërtetë është e mjaftueshme për të treguar se në 
ç'shkallë është i domosdoshëm pastrimi i vetes për shpëtimin e njeriut. 

Ja, pra, kjo vepër e shkruar nën titullin "Tasavvufi ose mistika islame nga besimi në mirësi" 
është shpjegimi i kësaj të vërtete kur'anore me anë të bukurive të fjalëve, sjelljeve dhe qëndrimeve 
të miqve të Zotit! 
















PARATHENIE 


Lavdi të pafnnd Zotit që i ka dhuruar njeriut, të cilit i ka fryrë nga fry- 
ma e vet, thellësi ndjeshmërie e meditimi metafizik! 

Paqja e Zotit qoftë mbi robin dhe të dërguarin e Tij, profetin Muham- 
med, të cilin Ai e bëri të merituarin e shfaqjeve më të përsosura të kësaj the- 
llësie ndjeshmërie e meditimi dhe ia dhuroi njerëzimit si një personalitet 
shembullor, mbi familjen, shokët dhe të gjithë pasuesit e tij! 

Nuk ka dyshim se tasavvufi ose mistika islame është jeta ndjesore, 
thelbi dhe aspekti shpirtëror i Islamit. E shprehur ndryshe, si rrjedhojë e 
shndërrimit veçanërisht të këtij thelbi dhe fryme të tij te njerëzit e aftë, në 
veprim, Islami i lartëson në kulm cilësitë e zemrës së besimtarit, si frymën 
shpirtërore, frymëzimin e begatshëm, dashurinë dhe afërsinë hyjnore dhe 
ekstazën. Kjo do të thotë se mistika është bërë njëra nga degët më frytdhë- 
nëse të pemës së diturisë dhe kulturës së lartë të kopshtit të Islamit. Kështu, 
gjer më sot, mbi mistikën janë shkruar shumë vepra të bukura që u janë 
drejtuar: 

- më shumë njerëzve të aftë të meditimit të thellë e të lartë (elitës); 

- edhe elitës, edhe shtresave të gjera popullore (masës); 

- veçanërisht që i kanë folur masës. 

Një pjesë e këtyre veprave, si Fususul Hikem ve Insani Kamil, 1 janë 
shkruar në një nivel që mund të kuptohet vetëm nga njerëzit kompetentë 
të meditimit të thellë e të lartë. Kurse një pjesë tjetër, si Methnevija e Mev- 
lanait, 2 ka një përmbajtje që vende-vende u drejtohet mendjeve medituese, 
kurse vende-vende, masave popullore të nivelit të zakonshëm. Këto janë 
për ata që i kanë plotësuar dituritë formale, që, duke u mbështetur në një 
meditim dhe frymëzim moralo-shpirtëror më të gjerë brenda përmbajtjes 
së dijenive që zotërojnë, të bëhen të merituarit e Zotit, e të vërtetës dhe 
e njohjes intuitive 3 të Zotit. Krahas kësaj, ka edhe libra mistikë si Enva- 
rul Ashikin, Muhammedije dhe Nefehatul Uns, të shkruara për masat e gjera 

1 Vepër e Abdulkerim el-Xhiliut. 

2 Poeti dhe mistiku i madh persian, Xhelaleddin Rumi. (Përkthyesi) 

3 Në origjinal: marifetullah, njohja dhe afërsia intuitive e Zotit, e ndryshme nga intuita 
e psikologjisë materialiste. (Përkthyesi) 

popullore. Këto kanë për qëllim për t'i përsosur, deri në një farë niveli, 
në ndjenja, mendësi dhe sjellje, masat e gjera popullore që kanë arritur t'i 
kuptojnë të vërtetat kanunore. 

Kjo shumëllojshmëri në veprat mistike ka për qëllim ta bëjë edhe ma- 
sën, edhe elitën, të cilët përbëjnë shoqërinë, që, me aq sa ta kenë mundësi- 
në njohëse dhe zbatuese, të htojnë aftësinë për ta kuptuar dhe praktikuar 
Islamin në përputhje me përsosmërinë e përmbajtjes së tij. Kështu, njerëzit, 
ashtu siç thonë të parët, bëhen me dy flatra. 

Me të gjitha këto aspekte, mistika e cila i drejtohet dhe i flet çdo shtre- 
se të shoqërisë, edhe në kohët e mirëqenies ekonomike e shoqërore, duke 
iu bërë pengesë ndjenjave të rehatisë dhe lëshimit, i ka dhënë vazhdimësi 
gjallërisë, edhe në kohët e vështira të pushtimeve dhe dhunës, u ka hapur 
dritare e u ka dhënë frymë zemrave të shtypura mes konfliktit dhe kriza- 
ve, është bërë melhem për zemrat e plagosura, ngushëllim dhe qetësim 
për mendjet e lodhura dhe ujë jetëdhënës për shpirtrat e etur. Ndërsa nga 
njëra anë, mistika, duke u sugjeruar thjeshtësi dhe përkorësi atyre që janë 
lartësuar në moralin e bukur dhe adhurim, i ka mbrojtur nga krenaria, 
vetëpëlqimi dhe mendjemadhësia, nga ana tjetër, shpirtrave të mbytur në 
gropën e mëkatit, u ka zgjatur, si një gomë shpëtimi, falje të gjerë, mirë- 
kuptim, mëshirë dhe dhembshuri. 

Edhe sot, njerëzimi i tërë vërtitet në vorbullat e një shqetësimi të 
tmerrshëm dhe të anktheve të ndryshme. Nevoja që ndjehet në një kohë 
të tillë për bukuritë dhe virtytet mistike që u dhurojnë zemrave shërim, 
kurrë nuk mund të mohohet. Sepse shpirtrat dhe zemrat e lodhura të sa e 
sa vëllezërve tanë të saposhpëtuar nga kulari i ateizmit, të cilët, si të ishin 
zogj të plagosur, kanë nevojë për mjekim moralo-shpirtëror, janë, në këtë 
përmbajtje, kërkues dhe pritës të një eliksiri. Me të vërtetë, si njerëzit në 
lindje, ashtu edhe ata në perëndim, me shpirtin të mbërthyer nga kriza e 
materializmit, me anë të forcës tërheqëse dhe bukurive të mistikëve të më- 
dhenj e njohin Islamin në fillim, pastaj e duan dhe, më në fund, kapen fort 
pas fesë së vërtetë që e ndan të mirën nga e keqja. 4 

Të gjitha këto tregojnë se, me strukturën dhe përmbajtjen e saj të the- 
llë, mistika është, në duart e besimtarit, një ngushëllues e qetësues islamik 

4 Në origjinal: dini mubin, feja diferencuese; kështu cilësohet feja islame që bën dife- 
rencim midis të mirës dhe të keqes, të vërtetës dhe gënjeshtrës. 









Parathënie 


i pamënjanueshëm, një dhunti frymëzimi, begatie e maturie. Prandaj misti- 
ka paraqet një rëndësi shumë të madhe edhe për përsosjen e muslimanëve, 
edhe si pretekst i orientimit të jomuslimanëve në rrugën e drejtë, edhe për 
ta reflektuar Islamin drejt tek ta. 

Mistika e vërtetë është si një pasqyrë zemre që do t'ua reflektojë she- 
kujve dhe brezave të ardhshëm gjer në kiamet jetën e bekuar të të Dërguarit 
të Allahut (s.a.s.). 

Eshtë për këtë arsye që frymëzimi, begatia dhe dashuria për Zotin dhe 
Profetin (s.a.s.) kanë jetuar për shekuj të tërë ndër zemra me të njëjtën gja- 
llëri dhe freski, jetojnë dhe do të jetojnë! 

Eshtë për këtë arsye që Islami vazhdon ta ruajë fuqimisht qenien dhe 
ndikueshmërinë e tij pavarësisht nga dobësia e sotme materiale e musli- 
manëve! 

Eshtë për këtë arsye që armiqtë e fshehur e të hapur të Islamit, duke 
e trajtuar çështjen sikur trupi dhe shpirti të ishin gjëra të ndara nga njëra- 
tjetra, përpiqen ta tregojnë mistikën si një sistem botëkuptimor të ndarë 
nga Islami. Për rrjedhojë, meqë personat që nuk e njohin çështjen, mund të 
gënjehen mbi mistikën dhe të zvarriten në një opozitë të pavend ndaj saj, 
shprehja dhe trajtimi i të vërtetave mistike gjithmonë në mënyrë të drejtë 
dhe korrigjimi i gabimeve është bërë një domosdoshmëri shumë e rëndësi- 
shme. Gjithsesi, jo vetëm për shkak të kësaj domosdoshmërie, por edhe për 
t'ua ofruar të gjitha zemrave bukuritë për të cilat folëm pak më lart, fusha 
e mistikës është pothuaj si një det veprash. 

Ja, pra, edhe ne, po me të njëjtin zell, u përpoqëm të derdhim në këtë 
det një pikë nga një zemër e varfër. Themi "një pikë" sepse, ngaqë mistika 
përbëhet jo aq sa nga "fjalët", nga "ndjenjat", po qe se me këtë vepër do të 
bënim punën e një ure në orientimin dhe shtytjen e zemrave drejt pranisë 
së lartë, do ta quanim veten tejet fatmirë! 

Në këtë kontekst, në veprën tonë, pas dhënies në mënyrë të përgjith- 
shme të përmbajtjes së mistikës, u përpoqëm t'i shpjegojmë specifikat e tilla 
si njohja intuitive e Zotit (marifetullah), ndjenja e dashurisë dhe afërsisë 
ndaj Zotit (muhabbetullah), pastrimi ose nxjerrja e pafajshme e vetes (tezki- 
je-i nefs), purifikimi i zemrës (tasfije-i kalb), stili rnistik, etj. U përpoqëm të 
jepnim shembuj së pari nga sjelljet e Profetit, pastaj edhe të njerëzve të më- 
dhenj të Islamit, trashëgimtarë të tij. Vende-vende parashtruam të dhëna 
në formën e përgjigjes ndaj një sërë lëkundjesh dhe pikëpamjesh opozitare 

lidhur me thellësinë dhe delikatesat e mistikës jo duke atakuar personat, 
por vetëm në nivel ideje. Veçanërisht, në vepër, prekëm çështjen se prakti- 
kat e meta, të padenja e të pavend të disa personave të mangët nga edukata 
e dëshiruar nga mistika, si rrjedhojë ose e injorancës së tyre pavarësisht 
se me qëllim të mirë, ose e indiferencës dhe mosvlerësimit të gjërave, nuk 
kanë të bëjnë aspak me rrugën e bekuar të mistikës. 

Përgjithësisht, me të gjitha këto aspekte, kjo vepër është formalisht 
një realizim i autorit, kurse vërtetësisht, e miqve të Zotit. E thënë ndry- 
she, të gjitha begatitë dhe bukuritë moralo-shpirtërore në këtë vepër janë 
reflektime të larta të arritura te ne nga bota ndjesore e njerëzve të Zotit. 
Detyra jonë ka qenë vetëm mbledhja dhe sistemimi i tyre sipas nevojave 
dhe kushteve të ditës. Prandaj, gjatë përgatitjes së veprës, jo vetëm që për- 
htuam nga veprat e tjera të shkruara më parë, por edhe patëm ndihmën e 
shumë miqve tanë si "libra të gjallë". Këtë fakt dëshirojmë ta nënvizojmë 
me kënaqësi dhe krenari për ta. 

Duke u dhënë fund fjalëve tona, e quajmë për detyrë ndërgjegjeje t'u 
paraqesim lutjet dhe dashurinë tonë të kulluar njerëzve të Zotit, aktet e 
shquara të të cilëve janë përmendur në këtë vepër, si dhe miqve tanë aka- 
demicienë që kanë dhënë kontributin e tyre. 

Zoti ynë! Begatisë dhe ndikueshmërisë së ndjenjave dhe mendime- 
ve tona që patëm guximin t'i shprehnim mbi botën e gjerë të mistikës 
pavarësisht nga pamjaftueshmëria e diturisë dhe njohjes sonë, dhuroju 
një varg të pambarim begatie që, me lejen Tënde, do të shfaqet te lexue- 
sit tanë të nderuar! 

Allahu im! Me pretekstin e këtij shërbimi të varfër të zemrës sonë, 
bëna ne dhe lexuesit tanë të nderuar të merituar të dhuntive të Tua të 
pafundme me favorin dhe bujarinë Tënde të pafundme! Dhe favorizoji 
këto dhunti me një përmbajtje të shkëlqyer siç e kërkon madhështia e 
famës Tënde të lartë! 

Amin, ashtu qoftë! 

Osman Nuri TOPBASH 

YSKYDAR, 2002 

"Thuaj i besova Allahut, pastaj vihu në rragë të drejtë!" (Muslim, Iman, 62) 

I a dyshim, te i Dërguari i Allahut ësh- 
të modeli përsosur për ju, për besim- 
tarët që shpresojnë se do të arrijnë 
takimin me Allahun dhe ditën e ahiretit, dhe 

që e përmendin Allahun shumë!"(el-Ahzab, 21) 

- - 


A. LINDJA E TASAVVUFIT 

Përveç dhuntive të pafundme që ia ka dhuruar njeriut dhe para së 
gjithash, Zoti i ka favorizuar atij nga lartësia e vet hyjnore, vlerën më të 
lartë, për të cilën shprehet kështu: 

L uC & 

"Dhe i fryva (një të fshehtë) nga Shpirti Im (nga fuqia ime)!" (Hixhr, 29) 
Dhe, në shkëmbim të kësaj, ka dëshiruar prej njeriut ta adhurojë Individua- 
litetin e Tij të Lartë me dashuri dhe, më në fund, duke përfituar nga afërsia 
ndaj Tij, të arrijë takimin me Të! 

Për t'u mundësuar robve të Tij të arrijnë të vërtetën, Zoti i Lartë i ka 
favorizuar njeriut një sërë vetish të larta. Përveç kësaj, u ka bërë njerëzve 
mirësi duke ngarkuar me detyrën e profetit nga radhët e njerëzve disa nga 
robtë e Tij me krijim të posaçëm e të merituar të vahjit ose zbulesës hyjnore. 
Kurse në kohët e mungesës së profetëve, e ka vazhduar këtë mirësi ndaj 
njerëzve me anë të robve të Tij të mirë, trashëgimtarë të profetëve. 

Specifika e dërgimit të profetëve që shpreh një ndihmë përjashtuese 
të Zotit për njerëzimin, ka nisur me Hz. Ademin (a.s.) me qëllim për ta 
përfshirë tërë njerëzimin. Hz. Ademi është edhe njeriu i parë, edhe profeti 
i parë. 

Kjo rrugë orientimi e bekuar, duke u mbështetur dhe përforcuar për 
një kohë shumë të gjatë me anë të mëse njëqind e njëzet mijë profetëve të 

ardhur varg si një tufë drite mes rrymave të fuqisë hyjnore, i ka përftuar 
një zhvillim paralel përparimit të shënuar nga njerëzimi. Ky varg që ka 
vazhduar të zgjatet me anë të një kumtimi në përshtatje me veçoritë e pe- 
riudhave përkatëse dhe nivelin e bashkëbiseduesve e, më në fund, të gjejë 
përkryerjen te profeti i fundit, Hz. Muhammedi (s.a.s.), ka arritur kulmin 
më të lartë. 

Duke u shfaqur me dritën e tij para Hz. Ademit dhe me trupin, pas 
të gjithë profetëve, Hz. Muhammedi (s.a.s.) është bërë fleta e parë dhe e 
fundit e kalendarit profetik. E thënë ndryshe, kalendari profetik ka hlluar 
me Dritën Muhammediane, krijesën e parë, dhe është mbyllur me Trupin 
Muhammedian. Prandaj, ai është, për nga koha, profeti i fundit, kurse, për 
nga krijimi, profeti i parë. 

Ngaqë motivi i qenies i gjithë ekzistencës është Drita Muhammedia- 
ne, Zoti e ka krijuar Hz. Muhammedin me një dinjitet të tillë që të meritojë 
të thirret prej Tij, "Habibi" (i dashuri im). Duke e edukuar në mënyrën më 
të bukur në përmbajtje e në formë jetën e zgjedhur dhe përjashtimore të 
Profetit (s.a.s.), Zoti ynë ia ka favorizuar atë si dhuratë tërë njerëzimit. 

Karakteri dhe personaliteti i bekuar i të Dërguarit të Allahut, qoftë 
edhe vetëm me shfaqjet e tij që mund të rroken nga njohja njerëzore, për- 
bën majën më të paarritshme të poetikës së sjelljeve njerëzore. Sepse Alla- 
hu (xh.xh.) e ka bërë atë qenie të bekuar një "Usve-i Hasene", modelin e 
moralit më të përsosur për të gjithë njerëzimin. Eshtë si rrjedhojë e kësaj 
që Zoti, duke e marrë atë nga fëmijëria e jetimit, nivelit më të ulët shoqëror 
për sa i përket dobësisë ekonomike e shoqërore dhe duke e kaluar, pastaj, 
nëpër të gjitha shkallët e jetës, e ka ngjitur në pikën më të lartë të fuqisë dhe 
kompetencës, në pozitën e profetit dhe kryetarit të shtetit, në mënyrë që 
çdokush që ndodhet në një shkallë çfarëdo të jetës njerëzore, duke i marrë 
për vete si model sjelljet e tij më të përsosura, të priret për t'i realizuar me 
aq sa t'i ketë aftësitë dhe mundësitë. 

Në fakt, Zoti deklaron se Profeti përbën për të gjithë njerëzit nga dër- 
gimi i tij si profet e gjer në fundin e botës, një model: 

"Pa dyshim, te i Dërguari i Allahut është modeli më i përsosur për 
ju, për besimtarët që shpresojnë se do të arrijnë takimin me Allahun dhe 
ditën e ahiretit, dhe që e përmendin Allahun shumë!" (el-Ahzab, 21) 

Kjo do të thotë se i gjithë njerëzimi është i detyruar që, për të arritur 
përsosmërinë e tij besimore dhe moralo-etike, e thënë në mënyrë më për- 
gjithësuese, përsosmërinë e tij të sjelljes mistike, t'i mësojë denjësisht jetën 
dhe veprimtarinë e atij njeriu të bekuar. Në fillim, në raport me aftësitë e 
secilit, mësimi ka karakter imitues, pastaj, me kohë, duhet të synojë të ketë 
karakter logjik, gjë që, gjithashtu, realizohet në raport të drejtë me afërsinë 
dhe dashurinë që ndjehet ndaj Profetit dhe mundësinë për të hyrë në bo- 
tën shpirtërore të tij. Në begatimin duke u emocionuar me të ka pjesë dhe 
shfaqje të panumërta. Përpjekja për të marrë pjesë, me sa kemi mundësi, 
nga personaliteti shembullor dhe jeta ndjesore e Profetit (s.a.s.), për t'u pa- 
jisur me moralin e tij, është nderi më i madh në këtë botë e në jetën e pasme, 
ahiret. 

Zoti i botërave e ka krijuar dhe edukuar Profetin tonë, krenarinë e gji- 
thësisë, me natyrën më të bukur të jashtme e të brendshme, gjë që ai vetë e 
ka shprehur me këto fjalë: 

"Mua, Zoti im m'e edukoi dhe sa bukur më edukoi!" (Sujuti, Xhamiu's-Sagir, i, 12) 

Nga dita kur erdhi në këtë botë, i Dërguari i Allahut (s.a.s.) jetoi dyzet 
vjet mes një shoqërie tmerrësisht injorante. Pavarësisht nga kjo, ai u rrit 
nën mbrojtjen dhe edukimin hyjnor. Atij nuk iu ngjit asnjë prej mëkateve të 
periudhës së injorancës. Madje, në cilësinë e përgatitjes për profetësinë, iu 
hap gjoksi i bekuar dhe iu pastrua zemra profetike, e cila, pastaj, iu stolis 
me begati dhe bukuri moralo-shpirtërore. 

Edhe para profetësisë, i Dërguari i Allahut (s.a.s.) bëri një jetë fisni- 
ke brenda përmbajtjes së tevhidit, besimit monoteist në një Zot të vetëm, 
veçanërisht në kohët afër ngarkimit me detyrën e profetësisë, ia kushtoi 
veten synimit për t'u bërë një rob i vërtetë i Allahut (xh.xh.). Ai u tërhoq në 
malin Nur në periudha të gjata vetmie dhe u kredh në meditime të thella. 
Shkaku i kësaj tërheqjeje ishte, në dukje, mëshira e tij gjithëpërfshirëse ndaj 
gjithë botës nëpërmjet vuajtjeve të reflektuara në zemër nga gjendja e per- 
versitetit, mizorisë dhe mjerimit ku pat rënë populli, kurse në thelb dhe në 
të vërtetë, kalimi i një periudhe përgatitore që do të bënte të mundur për- 
cjelljen e Kur'anit, pishtarit të përjetshëm të njerëzimit, nga lartësia hyjnore 
në njohjen njerëzore nëpërmjet zemrës së pastër muhammediane. Me këto 

shfaqje, bota e tij e zemrës, duke arritur një kthjellim të vërtetë, arriti në një 
nivel që të mund ta kuptonte vahjin ose komunikimin hyjnor. Ajo zemër e 
bekuar që ishte bërë e gatshme për vahjin, gjatë gjashtë muajve mori shenja 
dhe frymëzime shpirtërore në formën e ëndrrave besnike. Kështu, atij iu 
hapën perdet e të fshehtave nga bota shpirtërore. Kjo gjendje ishte stina e 
daljes në dukje të kapacitetit krijimor për bartjen e një barre të rëndë, e pa- 
mundur, kjo, për njerëzit e zakonshëm, siç ishte pozita e bashkëbiseduesit 
të komunikimit hyjnor. Krejt si kthimi në çelik i hekurit me anë të kapaci- 
tetit në esencën e hekurit të papërpunuar... 

Krenaria e gjithësisë, Profeti ynë (s.a.s.), bashkoi në personalitetin dhe 
sjelljet e tij tërë kompetencat dhe detyrat e të gjithë profetëve. Fisnikëria e 
prejardhjes dhe e edukatës, lumturia e bukurisë dhe e përkryerjes arritën 
kulmin tek ai. Ai parashtroi konkluzione. Duke praktikuar purifikimin e 
zemrës dhe pastrimin gjer në pafajshmëri të unit (nefsit, egos), që janë thel- 
bi i tasavvufit, mistikës islame, ai u mësoi të tjerëve adhurimin dhe lutjen 
ndaj Zotit me zemër të kulluar. Duke përjetuar moralin më të bukur, u bë 
modeli më i përsosur për njerëzimin. Kurse mosha dyzetvjeçare u bë pikë- 
kthesa më me rëndësi për të dhe për njerëzimin. 


Në thelb, tasavvufi është përmirësimi cilësor i botës sonë ndjesore 
duke arritur në një nivel të tillë që të mund të marrë pjesë nga njohja in- 
tuitive e Zotit, dashuria dhe intimiteti ndaj Tij, për rrjedhojë, që të mund 
të vijë në konsistencën për t'u bërë i merituar i bashkimit hyjnor. Kjo kon- 
sistencë, fryma që ka për të na shpëtuar ne, është një trashëgim i shenjtë i 
mbetur nga Hira dhe Thevri. Sepse ky edukim moralo-shpirtëror që e ka 
bërë Profetin (s.a.s.) qoftë në këto mjedise të posaçme, qoftë në mjedise dhe 
kohë të tjera, ta ndjekë në konceptim vahjin ose zbulesën hyjnore, përbën 
truallin e begatshëm të purifikimit të zemrës dhe pastrimit të unit gjer në 
pafajësi. 

Profeti ynë (s.a.s.) i cili kishte arritur një nivel ndjesor dhe shpirtëror 
të caktuar para se t'i vinte vahji ose komunikimi hyjnor, bënte një jetë të 
shquar dhe kishte një moral të lartë. Por kur u kthye nga shpella e Hiras me 
një porosi hyjnore, kishte arritur një nivel të lartë që e kalonte shumë e shu- 
më jetën e tij të vjetër. Ai kaloi në një lidhje ndjesore të thellë e të fuqishme 
me Zotin e tij të Lartë dhe, duke e thithur dritën e tevhidit dhe intuitës së 
njohjes së Zotit me të gjithë qenien e vet, arriti kulmin në devocionin dhe 

përshpirtshmërinë në adhurim. Ai e vazhdoi adhurimin netëve mes lotëve 
gjersa i enjteshin këmbët, zemra i mbeti e zgjuar edhe nëse iu mbyllën sytë 
dhe nuk u largua për asnjë çast nga përmendja e Allahut, meditimi dhe 
vetëllogaria. 

Me të vërtetë, me anë të përmbajtjes diturore dhe të urtësisë të para- 
shtruar nga Kur'ani që iu zbulua, ajo Qenie e Lartë i la të paaftë edhe njerë- 
zit e zgjedhur të kohës dhe me anë të jetës dhe veprimtarisë së tij, u shndë- 
rrua në një det mrekullie të paarritur gjer atë ditë dhe të pamundur për t'u 
arritur gjer në kiamet! Më në fund, asnjë zbulim që mund të bëhet gjer në 
kiamet nuk do të mund ta përgënjeshtrojë dot atë dhe asnjë edukator nuk 
do të mund ta arrijë kapacitetin e edukatës së tij! 

Me kohë, kjo konsistencë ndjesore dhe shpirtërore te Profeti (s.a.s.) u 
ngjit në cilësi edhe më të larta dhe ai, me miraxhin si dhurata e pashoqe e 
Zotit për njeriun më të dashur të Tij, u bë "udhëtar përjetësie". Atë natë ai, 
si i ftuari i posaçëm i Zotit të vet, kaloi përtej së përtejmi dhe, siç shprehet 
në Kur'an, meritoi të fshehtën: 

r T°f °f ° ' ”■ I- 

Kjo dhuratë e madhe hyjnore e emërtuar si Isra dhe Miraxh, është një 
favor i realizuar përtej njohjes njerëzore duke i ngritur të gjitha pengesat 
njerëzore dhe plotësisht me masa dhe kritere hyjnore. Koncepti i hapësirës 
dhe kohës në kuptimin njerëzor u hoq, një udhëtim më i gjatë se jetëgjatësia 
e miliarda njerëzve dhe vëzhgimet përkatëse ngjanë brenda një kohe shu- 
më të shkurtër. Profeti (s.a.s.) kapërceu botët, katedrën hynore, rezidencën 
hyjnore dhe sidretul muntehanë dhe, si i merituar i shfaqjes së shikimit të 
Zotit, meritoi dhuntinë përjashtimore të bisedës pa ndërmjetës me Zotin e 
vet. 

Me këtë konsistencë dhe pjekuri ndjesore të arritur në sajë të favorit 
hyjnor, Profeti (s.a.s.) e vazhdoi kumtimin e fesë së drejtë me dëshirën pa- 
sionante për ta orientuar dhe sjellë në rrugë të drejtë tërë njerëzimin dhe 
vetëdija e zbatimit të këtij amaneti hyjnor që i ishte dorëzuar, e bëri atë 


5 Kabe kavsejni ev edna. Natën e miraxhit, Profeti (s.a.s.) u kalua përtej pozitës së quaj- 
tur Sidretul Munteha, kufirin e së cilës s'e pati kapërcyer asnjë krijesë përfshi edhe 
vetë Xhebrailin. Në distancën e cilësuar në përshtatje me aftësinë njohëse njerëzore 
si sa gjatësia e dy harqeve të bashkuara ose më pak, u realizua një takim pamundë- 
sisht i konceptueshëm e i njohshëm për njeriun. Shih. Kur'ani, Nexhm, 9. 

kulmin e kulmeve. Ai i hodhi poshtë pa lëkundje të gjitha propozimet ma- 
teriale të lidhura me këtë botë, të cilat do ta pengonin në kryerjen e detyrës 
dhe e konceptoi nënshtrimin dhe adhurimin ndaj Zotit mbi gjithçka. Kjo 
ngjarje që ka ndodhur në periudhën e parë të kumtesës profetike, e shpreh 
shumë bukur këtë të vërtetë. 

Nëpërmjet Ebu Talibit, politeistët i dërguan fjalë Profetit (s.a.s.) për t'i 
kërkuar që të hiqte dorë nga çështja e tij. Dhe Profeti (s.a.s.) i foli kështu të 
ungjit duke i dhënë edhe përgjigje kërkesës së politeistëve: 

"O im ungj, vallahi, edhe sikur të ma vënë diellin mhi dorën e djathtë dhe 
hënën, mbi të majtën për të hequr dorë nga kumtimi ifesë, unë prapë s'do të heq 
dorë nga kjo çështje! Ose AUahu i Lartë do ta përhapë atë në tëgjithë botën, ose unë 
do tëjap jetën në këtë rrugë!" 6 

Politeistët e shqetësuar nga lindja e dritës së Islamit, pasi nuk morën 
rezultat nga iniciativa duke përdorur si ndërmjetës Ebu Talibin, shkuan 
vetë te i Dërguari i Allahut (s.a.s.) dhe guxuan t'i bëjnë këto propozime: 

"Po deshe të bëhesh i pasur, të japim aq pasuri sa të mos ketë më të 
pasur se ti ndër të gjitha fiset!" 

"Po deshe të bëhesh prijës, të të bëjmë prijësin tonë: bëhu sundues i 
Mekës!" 

"Po të kesh ndërmend të martohesh me një femër fisnike, të të japim 
femrën më të bukur të kurejshve që të duash!" 

"Jemi gati të bëjmë ç'të duash ti, mjafton që të heqësh dorë nga kjo 
çështje!" 

Duke iu përgjigjur menjëherë të gjitha propozimeve të ulta dhe egois- 
tike të atyre njerëzve që s'kuptonin gjë prej gjëje, i Dërguari i Allahut (s.a.s.) 
u tha kështu: 

"Unë prej jush s’dua asgjë, as mall, as pasuri, as sundim, as prijësi, asfemër! 
E vetmja gjë që kërkoj prej jush është që, duke hequr dorë nga idhujt qëjeni duke i 
adhuruar, ta adhuroni vetëm Allahun!" 7 

Ky qëndrim dhe këto deklarata që, pa dyshim, janë model për gjithë 
njerëzimin, janë shfaqja më e mrekullueshme e vetëdijes së detyrës dhe 
vendosmërisë në besim. Eshtë gjendja e pastër dhe ideale e pozitës së robit 
dhe adhurimit ndaj Zotit! Sepse këto lloj propozimesh dhe kërkesash të 
pavend për Profetin (s.a.s.) do të thoshin heqje dorë nga përjetësia në shkë- 


6 Shih. Ibnul Ethir, el-Kamil fi’t-Tarih, II, 64. 

7 shih. Ibni Hisham, es-Sire, I, 236. 

mbim të kësaj bote. Me të vërtetë, historia e njerëzimit është e mbushur me 
thirrje e ftesa të botës ndaj egove për të shkuar pas saj si dhe me zhgënjime 
të panumërta dhe sa e sa vullnete të tretura përballë stolisjes së rreme të 
dëshirave dhe pasioneve të përkohshme e të vdekshme duke e mbuluar 
dhe fshehur të përjetshmen. 

Në fakt, krahas Kur'anit i cili fillon me lavdërim dhe falenderim për 
Zotin e botërave dhe, duke i pastruar zemrat nga ndjenjat dhe mendimet 
negative e nga lëkundjet, mbaron me urdhrin për t'u mbështetur në kupti- 
min absolut të fjalës te Zoti i vetëm i krijesave, i cili është udhëzues teorik i 
rrugës së drejtë për njerëzimin gjer në kiamet, ecja në rrugën dhe gjurmët e 
Profetit (s.a.s.) i cili është udhëzuesi praktik i njerëzimit, është preteksti dhe 
mjeti i vetëm i lumturisë njerëzore që përfshin horizontet e dy botëve! Me 
ç'gjë do të ishte e mençur të shkëmbehej heqja dorë nga kjo dhunti? 

Kur'ani i është dhuruar Profetit tonë (s.a.s.) dhe, nëpërmjet tij, gjithë 
njerëzimit. Kjo fjalë hyjnore e thërret njeriun që, duke e njohur veten, të 
kalojë nga vepra te autori, nga shkaku te shkaktari, nga arti te artisti dhe 
nga krijesa te Krijuesi! Më në fund, Kur'ani, e mëson njeriun që, duke e 
përmendur shumë Allahun, ta kalojë gjithë jetën mes ndjenjave të mirësisë 
dhe devocionit sikur ta kishte para e ta shihte Atë dhe, kështu, duke arritur 
vetëdijen e ndodhjes nën një vëzhgim dhe kontroll të vërtetë hyjnor, të gjejë 
rrugët për t'u bërë konfident i dashurisë dhe pëlqimit hyjnor. 

Duhet të dihet se burimi i vetëm i mëshirës dhe dashurisë që çon në 
detin e afërsisë dhe dashurisë ndaj Allahut, është Profeti ynë, Hz. Muham- 
medi (s.a.s.), ashtu që afërsia dhe dashuria ndaj Profetit, është afërsi dhe 
dashuri ndaj Allahut, bindja ndaj tij është bindje ndaj Allahut, kurse ku- 
ndërshtimi ndaj tij ka vlerën e kundërshtimit ndaj Allahut! 

Siç e prekëm më lart, motivi i qenies së ekzistencës është dashuria e 
krijuesit të Dritës Muhammediane për atë dritë e cila është e para në krijim. 
Prandaj, tërë gjithësia është krijuar për nder të Dritës Muhammediane si 
krijimi i parë dhe si mjedis për të. Kulmi i kësaj gjithësie mjedis për Dritën 
Muhammediane, për sa i përket meritimit të favoreve hyjnore dhe si objekt 
i tyre, është njeriu. Dhe kulmi i tërësisë njerëzore është trupi muhamme- 
dian. Siç dihet, te njeriu përmbahet tërë gjithësia, prandaj njeriu quhet edhe 
mikrokozmos, gjithësi në miniaturë. Duke qenë një lis i madh i fshehur te 
fara, një trup qiellor i fshehur te molekula dhe një shoqëri njerëzore e fshe- 
hur te individi, njeriu është një qenie thelbësore që bart në trupin e vet për- 

mbledhjen e formimeve pozitive e negative, të mëdha e të përgjithshme. 
Në oqeanin e molekulave të njeriut i cili, si rrjedhojë e këtyre vetive, është 
"qenie e nderuar", është një kulm përtej imagjinatës, trupi profetik. Ata që 
janë bërë bashkëbisedues të tij, e kanë kuptuar Krenarinë e Gjithësisë në 
raport me kapacitetin dhe fuqinë e vet dhe sipas dashurisë apo armiqësisë 
së vet ndaj tij. Atyre që e duan, ai u duket dritë, kurse atyre që e urrejnë, 
zjarr. Te ky dallirn cilësor është shfaqur dallimi në konceptimin e trupit 
muhammedian mes Hz. Ebu Bekrit dhe Hz. Aliut, nga njëra anë, dhe Ebu 
Xhehlit, nga ana tjetër. Pse kanë mundur ta shohin Zotërinë e Botëve me 
dashuri dhe afërsi të madhe, Hz. Ebu Bekri me Hz. Aliun, duke zbritur në 
esencë, kanë merituar nderin për të përbërë hallkën e parë në vargun e artë 
të tasavvufit ose mistikës islame. 

Ja, pra, tasavvufi ose mistika islame është shkrirja me Profetin (s.a.s.) 
me një dashuri të thellë për të duke u bërë një nga ana e jashtme dhe në 
përmbajtje me jetën e tij të bekuar, sepse tasavvufi është ana e jashtme dhe 
përmbajtja e personalitetit të Profetit (s.a.s.), janë shfaqjet e jashtme e të 
brendshme të personalitetit të tij, është gjendja e tij shpirtërore. Prandaj ta- 
savvufi është identitet i mundësisë për të marrë pjesë nga bota shpirtërore 
e Profetit (s.a.s.) dhe sintetizim shpirtëror me të. E shprehur ndryshe, ta- 
savvufi është bukuri e besimit të bashkuar me pasionin shpirtëror, bukuri 
e adhurimit dhe sjelljes së kryer me ekstazë. Përgjithësisht, tasavvufi është 
vesa begatuese e një dhuntie sublime të nisur me "fryrjen shpirt Ademit 
(a.s.)", e cila u reflektohet zemrave të mbushura me dashuri nga shfaqjet e 
përsosmërisë tek Profeti i Kohës së Fundit! 

Për ta kuptuar cilësinë e përcjelljes, në jetën e Profetit (s.a.s.), të kësaj 
kompetence dhe pushteti që përbën thelbin e tasavvufit, në këtë mëny- 
rë, nga zemra në zemër dhe nga individi në individ, i duhet hedhur një 
vështrim i përgjithshëm tërësisë së jetës dhe veprimtarive të atij njeriu të 
bekuar. 

Siç është personalitet shembullor në çdo fushë të jetës, i Dërguari i 
Allahut (s.a.s.) është shembulli më i bukur edhe në edukimin dhe pastri- 
min e njerëzve. Si profet, ai ka shumë detyra dhe kompetenca, por mes 
tyre, këto katër detyra të dhëna atij nga Zoti, dalin në pah dhe fitojnë rë- 
ndësi edhe më të madhe: 

1) Marrja e revelacionit ose zbulesës hyjnore. Profeti ynë (s.a.s.) ka 
merituar të marrë fjalën hyjnore të dërguar nga Allahu i Lartë përgjithë- 
sisht me anë të Xhebrailit (a.s.). Cilësia për të qenë bashkëbisedues i zbule- 

sës hyjnore, që pati gjetur realitet me dëshirën volitive dhe favorin e Zotit, 
mori fund me transferimin e Profetit (s.a.s.) në vendin e përjetësisë. 

2) Komentimi dhe shpjegimi i konkluzioneve, urdhrave dhe të vërteta- 
ve të zbritura me anë të Kur'anit, gjë që e shohim te hadithet profetike dhe 
biografia profetike. Kjo kompetencë ose autoritet shkencor i të Dërguarit të 
Allahut është vazhduar nga ana e muxhtehidëve ose ideatorëve. 

Përballë nevojave dhe domosdoshmërive të reja të jetës njerëzore, ko- 
mentimi dhe shpjegimi i konkluzionit hyjnor vazhdon të bëhet nën emër- 
timin "ideatim" (ixhtihad). Edhe nëse duket sikur kjo veprimtari disa herë 
është ngritur në raft kur nuk janë gjetur njerëz kompetentë për ta vazh- 
duar, nevoja dhe domosdoshmëria për të kanë vazhduar të mbeten po të 
njëjta gjithmonë. Kjo detyrë u përket dijetarëve që arrijnë pozitën e ideati- 
mit (ixhtihadit). 

3) Zotërimi i autoritetit administrativ që i zbaton dhe i mban gjallë në 
formë institucioni dhe rregulli urdhrat dhe ndalimet fetare. Edhe kjo de- 
tyrë është marrë në dorëzim dhe ndjekur nga kalifët. 

4) Pastrim dhe rregullim i botës së brendshme të njerëzve duke vep- 
ruar mbi shpirtrat. Ashtu siç është detyrim dhe e detyrueshme që të gjitha 
detyrat e tjera që i takonin të Dërguarit të Allahut (s.a.s), me përjashtim të 
përcjelljes së vahjit ose zbulesës hyjnore, të vazhdohen nga ata që e ndjekin 
atë, ashtu është detyrim dhe e domosdoshme që edhe detyra e pastrimit 
dhe rregullimit të botës së brendshme të njerëzve të mos marrë fund por 
të vazhdohet gjer në kiamet nga ana e prijësve shpirtërorë. Sepse vetëm 
e vetëm në këtë mënyrë mund të bëhet pastrimi jo vetëm i botës së jash- 
tme të besimtarëve, por edhe i botës së brendshme të tyre. Ja, pra, burimi 
kryesor i metodave dhe parimeve mistike përbëhet nga vazhdueshmëria 
në çdo kohë dhe mjedis i kësaj veprimtarie profetike, fryma e së cilës është 
e pranishme në Kur'an dhe në hadithe. Kjo domosdoshmëri dhe nevojë 
është burimi i prijësve shpirtërorë dhe i të vërtetës së vazhdueshmërisë së 
pandërprerë të tyre. 

e 


I Dërguari i Allahut (s.a.s.) është qendra dhe kulmi i vlerave dhe virty- 
teve formale e përmbajtësore të adhurimit, moral-etikës dhe marrëdhënie- 
ve ndërnjerëzore. Kur ai u nis për të emigruar në Medine pas trembëdhjetë 
vjetësh veprimtarie kumtimi dhe edukimi të Mekës, iu tregua shpella e 
Thevrit. Aty u përjetuan disa shfaqje, sepse kjo shpellë ishte një mësonjë- 
tore për rrokjen e disa lloj urtësish hyjnore dhe për zhvillimin e ndjenjave. 
- 

Profeti bujti aty tri ditë e tri net. Por ai nuk ishte vetëm. Ai kishte për shok 
Hz. Ebu Bekrin (r.a.), më të lartin e njerëzve pas profetëve. Hz. Ebu Bekri 
(r.a.) kishte arritur nderin dhe virtytin për t'i bërë shoqëri Profetit (s.a.s.) 
në shpellë gjatë tri ditëve e netëve. Ai qe bërë "i dyti ndër dy vetët (pranë 
të cilëve i tretë qe Allahu)". Të fshehtën e ndodhjes bashkë me Allahun, 
Profeti ia sugjeronte shokut të vet të çmuar duke i thënë: 


Ljc* aJlJI 


"... mos u dëshpëro, Allahu është me ne!" (et-Tevbe, 40) Ky sugjerim 
dhe ky transmetim ndjesor është interpretuar, në të njëjtën kohë, si fillimi i 
dhikrit (zikrit) dhe shfaqja e parë e ngopjes së zemrave me Allahun. E thë- 
në ndryshe, në tasavvuf ose në mistikën islame, kjo njihet si shfaqja e parë 
në historinë islame e transmetimit të të fshehtës nga zemra në zemër, Hz. 
Ebu Bekri (r.a.), si partneri i parë fatlumtur i kësaj të fshehte dhe shpella e 
Thevrit, si mjedisi i parë i këtij transmetimi. Prandaj, Hz. Ebu Bekr Besniku 
(r.a.) është konsideruar si hallka e parë pas Profetit (s.a.s.), e Vargut të Artë 
që do të vazhdojë të zgjatet gjer në kiamet. Pra, shpella e Thevrit është bërë 
mjedisi i një etape të rëndësishme të edukimit ndjesor themelor për ta bërë 
robin konfident hyjnor nëpërmjet hapësirës së pafundme të të fshehtës. 

Nga ana tjetër, përcillet se Profeti (s.a.s.) ia ka mësuar dhe praktikuar 
dhikrin e hapur edhe Hz. Aliut (r.a.). Mësimi dhe praktikimi i dhikrit i cili 
është njëri prej sugjerimeve më të rëndësishëm të tasavvufit, në këtë më- 
nyrë, i është lënë, nga njëri krah, Hz. Ebu Bekrit (r.a.) dhe, nga krahu tjetër, 
Hz. Aliut (r.a.). 

Për sa i përket faktit që, në të vërtetë, tasavvufi përbën thelbin e fesë, 
tasavvufi ka qenë i pranishëm në jetën e të gjithë profetëve nga Hz. Ademi 
(a.s.) gjer në shekullin e lumtur. Kështu, në jetën e çdo profeti mund të 
gjenden mjaft parime të tasavvufit. Por kompilimi i tasavvufit si një dituri 
sistematike me kuptimin e sotëm dhe shfaqja e tij si një rrugë e ndjekur ka 
filluar së pari në shekullin e dytë të hixhrit. 

Në shekullin e lumtur ende nuk ishin formuar shkollat e kelamit (apo- 
logjetikës islame), akaidit (besimit) dhe fikhut (të drejtës juridike-fetare). 
Megjithëkëtë, konkluzionet besimore, juridike, etj. ekzistonin edhe para 
shfaqjes së shkollave në fjalë dhe u mësoheshin dhe praktikoheshin saha- 
beve nga Profeti (s.a.s.). Ndërkaq, ato ende nuk ishin kompiluar brenda 


metodave shkencore. Pas një periudhe të caktuar, për shembull, ideatimet 

e dijetarëve të mëdhenj të konsideruar si autoritete në shkencën e hkhut, u 
përvetësuan dhe u sistemuan nga nxënësit e tyre dhe vijat apo metodat e 
ndryshme ideatore të tyre u emërtuan "shkolla" (medhhebe) dhe shkollat 
ose medhhebet morën emrat e atyre dijetarëve dhe ideatorëve të mëdhenj, 
si shkolla hanefite, shkolla s hafiite, shkolla malikite, shkolla hanbelite. Këto 
shkolla u pranuan nga masa të mëdha popullatash si metoda dhe rrugë të 
zgjidhjes së nevojave juridike-besimore. 

Si në dituritë e tjera fetare, edhe jeta e adhurimit dhe devocionit e su- 
gjeruar nga tasavvufi jetohej në të njëjtin drejtim në shekullin e lumtur. Me 
kalimin e kohës, Miqtë e të Vërtetës që e patën bërë të tyren këtë mënyrë 
jetese shpirtërisht të begatë dhe i jepnin vazhdimësi asaj, duke u nisur nga 
qëllimi për të penguar që njerëzit të jepeshin pas kësaj bote e të kridhe- 
shin në indiferentizëm, për pëlqim të Zotit i këshilluan ata dhe ua tërhoqën 
vëmendjen për t'i zgjuar nga indiferentizmi. Por këta persona nuk kishin 
ndonjë qëllim për të hapur një brazdë të re apo për të krijuar një rrugë 
dhe mënyrë jetese. Qëllimi ishte të jetohej bukur në përputhje me thelbin e 
Islamit dhe adhurimet të kryheshin me përshpirtshmëri ashtu siç tregohej 
në Kur'an dhe Sunnet. Ndërkaq, njerëzit që deshën të përfitonin nga bise- 
dat dhe këshillat e tyre dhe të merrnin për vete pjesë nga gjendja e tyre, i 
pranuan këta persona si prijës dhe mësues moralo-shpirtërorë për vete. Pa- 
staj, duke i metodizuar këshillat e tyre, domethënë mënyrat e pastrimit dhe 
edukimit të vetvetes që e çojnë besimtarin në pjekuri shpirtërore dhe orien- 
tim, i shndërruan në disiplinë moralo-shpirtërore. Si përfundim, u krijuan 
tarikatet, të cilave iu dedikuan emrat e prijësve dhe mësuesve në fjalë, si 
tarikati kadirit, tarikati mevlevit, tarikati nakshibendit, etj. 

Mënyrës ose metodës që ndoqi çdo krah mistik në specifika të tilla 
si afrimi te Allahu, meditimi dhe fitimi i ndjenjës të së mirës, iu dha emri 
tarikat. Sipas metodave të tyre, tarikatet ndahen në tre lloje: 

1) Tarikatet e rrugës Ahjar (të virtuozitetit, kënaqësisë dhe bukurisë): 
tarikatet e përqëndruara në adhurim dhe devocion. 

2) Tarikatet e rrugës Ebrar (të mirësisë): tarikatet e përqëndruara në 
edukimin e vetvetes (unit) me anë të mundimit dhe shërbimit. 

3) Tarikatet e rrugës Shuttar (të forcës dhe aftësisë): tarikatet që kanë 
vënë si qëllim të arrijnë synimin me anë të pasionit dhe ekstazës. 

Me këtë pretekst, çdo besimtar, për pastrimin moralo-shpirtëror dhe 
pjekurinë shpirtërore, mund të futet në një tarikat që i përshtatet karakterit 
të vet. Meqë karakteret janë të ndryshme, është e natyrshme që edhe tari- 
katet të jenë të ndryshme e të shumëllojshme. 


© 

Në Kur'an, Allahu thotë: 


L?rLg_LaJ APLjjOr 


"Për secilin nga ju caktuam një sheriat dhe minhaxh." (el-Maide, 48) 

Fjalës "minhaxh", fjalorët i japin kuptimin "rrugë e ndritshme", gjë që 
do të thotë rrugë adhurimi që do të ndiqet me qëllim për t'iu afruar Zotit. 
Edhe të mëdhenjtë e tasavvufit kanë thënë: 

"Rrugët që çojnë te Zoti janë po aq sa numri i frymëve të krijesave 
(njerëzore)!" 

Nga ana tjetër, konkluzionet kur'anore ndahen në tri lloje: 

1) Itikad (bazat e besimit) 

2) Fikh (e drejta juridike-besimore) 

a) Ibadet (adhurimi) 

b) Muamelat (marrëdhëniet ndëmjerëzore ose civile) 

c) Ukubat (penaliteti) 

3) Ahlak (moral-etika ose e drejta afektive) 

E drejta afektive është përmirësimi i botës së brendshme, domethënë, 
morali dhe etika. E drejta afektive përbën anën e brendshme të bindjes dhe 
sjelljeve praktike përkatëse. Duke përftuar nivel me të drejtën ndjesore, 
aktet shndërrohen në akte të mira (salih amel). Në Kur'an, cilësitë më me 
rëndësi që tregojnë situatat e pranueshme ndjesore janë: devocioni (takva), 
adhurimi (zuhd) dhe mirësia (ihsan). 

Takva (devocioni): Eshtë, brenda ndjenjës së përgjegjësisë ndaj Alla- 
hut, vetëmbrojtja e zemrës (ndjenjave) duke zbatuar me këmbëngulje ur- 
dhrat dhe ndalimet hyjnore. 

Zuhd (adhurimi): Eshtë humbja e rëndësisë në zemër nga vanitetet (të 
gjitha gjërat e tjera veç Zotit). 

Ihsan (mirësia): Eshtë, për besimtarin, ndjenja e ndodhjes nën vëzhgi- 
min hyjnor dhe vazhdimi i sjelljes nën këtë ndjenjë. 

Në hadithin profetik thuhet: 


k'Jt 4$ t\'j JSu p oii t\j liilf aIJI I ( JL ) 


"Ihsan është të adhurosh sikur ta shihje Allahun, sepse edhe nëse ti s'e sheh 
Atë, Ai patjetër që të sheh ty!" (Buhari, Iman, 37; Muslim, Iman, l) Me fjalë të tjera, 
ihsani ose mirësia është që shpirti ta kthejë vëzhgimin e Allahut në një 

gjendje vetëdijeje të vazhdueshme. Lartësimi i zemrës në nivele cilësore 
gjithmonë e më të larta është i mundur duke qenë çdo çast nën këtë ndjenjë 
dhe vetëdije dhe duke e rregulluar gjithë jetën sipas kësaj bindjeje. Ja, pra, 
me formimin e kësaj gjendjeje zemra arrin në purifikim. Nga ky aspekt, 
tasavvufi është shprehje e arritjes së purifikimit të zemrës. 


Qëllimi final i fesë është të përgatisë njeri me shpirt të hollë dhe me 
botë të brendshme të pastër. Njeriu ideal sipas Islamit është personi i pa- 
jisur me moralin e të Dërguarit të Allahut, kurse rruga për të arritur këtë 
ideal kalon nëpër edukimin e zemrës (edukimin ndjesor). 

Ta bësh elementin zemër (ndjenjë) vend të reflektimit të shfaqjeve të 
Zotit si të ishte një pasqyrë e shkëlqyer, është e mundur nëse zikri (për- 
mendja e Zotit) gjen mjedis në të. Orientimi i zemrës me këtë gjendje të bu- 
kur në drejtim të Zotit, bëhet pretekst për shfaqjet e shkëlqyera të besimit. 

Po qe se nuk do të mbahej hapur rruga e përparimit shpirtëror me 
anë të adhurimit (zuhd), devocionit (takva) dhe mirësisë (ihsan), por do të 
urdhërohej në mënyrë kategorike mjaftimi vetëm me konkluzione formale, 
njerëzve me kapacitete të larta shpirtërore do t'u hiqej nga dora mundësia 
për t'u bërë konfidentë të Allahut, në të njëjtën kohë, kapaciteti shpirtëror 
maksimal i njeriut do të nënvleftësohej dhe mënjanohej. Në këto kushte, 
cilësisë rregulluese hyjnore të Zotit, i cili është zotëruesi i urtësisë në çdo 
vullnet dhe konkluzion, do t'i atribuohej relativitet. 

Siç e shprehëm, koncepti ihsan (mirësi) që do të thotë vetëkorrigjimi 
sipas mendimit të vëzhgimit të Zotit në çdo çast dhe rregullimi i jetës nga 
njeriu në këtë drejtim, si dhe duke e fiksuar vëzhgimin hyjnor në zemër, 
shndërrimi i tij në vetëdije, është, në një aspekt, miraxhi shpirtëror i robve 
(njerëzve) të afërt të Allahut. Nga ky aspekt, ihsan-i është e vërtetë morale, 
shpirtërore, fshehtësie konfidenciale dhe hyjnore. Synimi ose objekti final 
i mistikëve është pikërisht arritja e kësaj të vërtete, gjë që shpreh lidhjen 
shpirtërore dhe të brendshme të ngritur me Allahun. Personi që e ngre këtë 
lidhje në mënyrë të shëndoshë, shndërrohet në rob të zgjedhur të Zotit. Në 
këtë mënyrë, ai pajiset dhe vishet me moralin hyjnor. 

Por në kushtet kur nuk arrihet dot kjo e vërtetë, personi mbetet i dë- 
nuar të mjaftohet me formalitetin dhe imitimin që janë të pafuqishëm për 
të realizuar afrimin konfidencial me Zotin! 

Morali i Profetit (s.a.s.) dhe jeta shpirtërore e jetuar prej tij, u muar 
shembull nga sahabet, tabiinët dhe tebei tabiinët dhe rezultatet formale e 
përmbajtësore, të dukshme e të padukshme, të shpjegueshme e të pashpje- 
gueshme të kësaj jete u përcollën nga brezi paraardhës në brezin pasar- 
dhës. Ndërkaq, jeta moralo-shpirtërore që vazhdon në këtë mënyrë është 
pronë e gjithë ummetit (bashkësisë) ose i përket gjithë ummetit dhe jo një 
grupi të posaçëm. 

Megjithëse botëkuptimi themelor islam është i tillë, më shumë ata 
që e shohin tasavvufin ose mistikën islame me një vështrim formal ose 
që mbajnë ndaj tij qëndrim negativ, kanë hedhur në shesh pretendime të 
ndryshme mbi burimin e tij. 

Siç ka nga ata që, duke u nisur thjesht nga ngjashmëria tingullore, 
pretendojnë se kjo veprimtari e çmuar e ka prejardhjen nga "sofos"-i që 
greqisht do të thotë "urtësi", "dituri", "gojëtari", ka edhe nga ata që kanë 
hedhur në shesh pikëpamje të ndryshme të pavend, nga ata që i sajojnë 
tasavvufit prejardhje supersticioze, gjer te ata që e lidhin me misticizmin 
indian. Të gjitha këto janë pikëpamje të gabuara të parashtruara duke u 
dhënë peshë ngjashmërive tingullore ose përmbajtësore. 

E vërteta është se, për çështjen e prejardhjes së fjalës "tasavvuf", pikë- 
pamjet mes dijetarëve islamë parashtrojnë se tasavvufi është krejtësisht me 
burim islam. Në këtë specifikë, ndërsa thuhet se fjala "tasavvuf" mund të 
ketë prejardhje nga fjalët "safa", "safvet" dhe "istifa" që do të thonë "pu- 
rifikim" dhe "përzgjedhje", pranim të përgjithshëm ka fituar pikëpamja 
sipas së cilës rrjedh nga emri "suf" i pelerinës prej leshi të hollë që vishnin 
disa asketë të përkushtuar adhurimit (të mbiquajtur "ubbad" dhe "zuh- 
had"), ndër sahabet, shokët e Profetit, të njohur me cilësimin e posaçëm 
"ehli suffe" (shokët e sufës), mënyra e jetesës dhe e të menduarit të të cilë- 
ve është bërë, pastaj, bazë teorike e mënyrës së të menduarit dhe jetesës së 
tasavvufit (ose mistike islame). 

Grupi i sahabeve, shokëve të Profetit, të mbiquajtur "ehli suffe" që 
banonin në Faltoren Profetike me synimin për të marrë dituri, kulturë dhe 
pasuri shpirtërore, me nxitjen e Profetit (s.a.s.), u kualifikuan dhe u lartë- 
suan në asketizmin adhurimor (zuhd) dhe devocion (takva). Për më tepër, 
i Dërguari i Allahut (s.a.s.) u pati kërkuar sahabeve të pasur që t'u jepnin 
ndihmë shokëve të sufës për ushqim dhe strehim. Këto rrethana janë një 

e vërtetë historike që tregon pozicionin e sjelljeve dhe qëndrimeve mistike 
islame ndaj Sunnetit të Profetit (s.a.s.) dhe mbështetjen e tyre mbi një mi- 
ratim profetik. 

Përballë kontradiktave që nxorën krye mes brezit të sahabeve pas 
vdekjes së Profetit (s.a.s.), bashkëkohësit ndër shokët e sufës, duke mos 
treguar konsideratë për asnjërën anë, mbetën të paanshëm. Për më tepër, 
duke nxjerrë mësim nga dobësimi i vëllazërisë mes muslimanëve që patën 
shkaktuar kontradiktat dhe konfrontimet në fjalë, sufitët u thelluan edhe 
më tej në adhurim dhe devocion, gjë që u bë pretekst për shtimin e hare- 
së mistike. Edhe disa sahabe që e patën parë moralisht dhe shpirtërisht 
të rrezikshme përzjerjen në kontradikta dhe konfrontim, u bashkuan me 
sufitët dhe, kështu, u vu re një shtim në numrin e atyre që zinin rrugën e 
adhurimit dhe devocionit. 

Nga fjala sufqë emërtonte atë pelerinën prej leshi të hollë, rodhi fjala 
ehli sufe, sufitët, që emërtonte sahabet që e vishnin, ata sahabe të varfër pa 
shtëpi e katandi që strehoheshin në faltoren profetike dhe ushqeheshin me 
lëmosha, por që, ndërkaq, shquheshin në dituri, kulturë, adhurim dhe de- 
vocion; pastaj, tradita diturore, kulturore, adhurimore dhe e devocionit, 
ose, e thënë ndryshe, rruga e mendësisë dhe e jetesës e krijuar prej tyre, 
mbështetur në besimin e fuqishëm ndjesor në Allahun sipas konceptualite- 
tit islam, u emërtua tasavvufose, siç i themi ne ndryshe, mistika islame, kurse 
kompetentët dhe specialistët e tasavvufit u emërtuan mutasavvifë ose misti- 
kë islamë. Gjatë zhvillimit historik, këto emërtime dhe terma fituan gjithmo- 
në e më shumë qëndrueshmëri cilësore, kurse tasavvufi ose mistika islame 
u institucionalizua. 


Meqë dijetarët islamë morën dhe mbajtën për parim besnikërinë ndaj 
Kur'anit dhe Sunnetit, Traditës Profetike të profetit Muhammed (s.a.s.), 
edhe mistikët islamë që ecnin në rrugën e devocionit, në veprat e tyre, 
ashtu siç bënin ideatorët (muxhtehidët), i mbështesnin pikëpamjet mistike 
me të vërtetat besimore-juridike (me të vërtetat e sheriatit ose kanonike). 
Ndërkaq, në këtë rrugë, në një sërë tarikatesh ku prijësit shpirtërorë ose, 
sipas terminologjisë së mistikës së tarikateve dhe teqeve, shehlerët, nuk 
zgjidheshin ndër njerëzit që pranonin anën formale ose kanonike të besi- 
mit, ndodhën disa rrëshqitje (devijime) modalitetesh për shkak të haresë 
mistike, ndërkaq që vetëm prijësit shpirtërorë ose shehlerët e tarikateve të 

zgjedhur ose të ardhur nga radhët e dijetarëve dhe njerëzve që e pranonin 
anën formale ose kanonike të besimit, arritën të mbrohen nga këto deviji- 
me modalitetesh. Konkluzioni figurativ i famshëm, "këmba e palëvizshme 
(gjilpëra) e kompasit është sheriati (ligji kanonik)" mbi besnikërinë ndaj të 
vërtetave kanonike të nakshilizmit dhe të të tjerëve të ngjashëm me të që 
ecën gjatë zhvillimit historik brenda kuadrit të përmbajtjes së Kur'anit dhe 
Sunnetit, është bërë një parim i dobishëm për të gjithë. 

Kështu, poeti Mevlana Xhelaleddin Rumi shprehet: 

"Nejemi si kompasi: me këmbën efiksuar në sheriat, me këmbën e lëvizshme 
shëtisim të gjitha kombet!" 

"Sheriati i përngjet qiririt: bën dritë dhe tregon rrugën. Por rruga nuk kapër- 
cehet vetëm duke e marrë qiririn në dorë; po kështu, pa marrë qiririn në dorë, nuk 
dilet në rrugë. Nëse ke dalë në rrugë dhe ke nisur të ecësh nën dritën e sheriatit, ja, 
kjo ecjajote është tarikat!" 



© 








,^~^-^asawufi është përpjekja për ta je- 
Lyi tuar fenë në një mënyrë cilësore në 
përshtatje me thelbin e saj duke u 
zhveshur nga papastërtitë materiale- 
shpirtërore dhe duke fituar moralin dhe cilë- 
sitë e bukura. 

B. PERKUFIZIMII TASAVVUFIT 

Meqë tasavvufi ose mistika islame është një dituri që njihet dhe shi- 
johet duke u jetuar ose sa më tepër që të jetohet, shpjegimi i tij i përkryer 
brenda mundësive të kufizuara të fjalëve është i vështirë. Për këtë shkak, 
miqtë e Allahut i kanë bërë përkufizime të ndryshme kristalit të tasavvufit 
që reflekton dritëra të ndryshme nga çdo faqe e tij, duke mbajtur parasysh 
faqen që sheh nga ta. 

Miqtë e Zotit dhe ndjekësit e kësaj rruge moralo-shpirtërore e virtuale 
kapërcejnë distanca në zhvillimin e tyre virtual në raport të drejtë me ka- 
pacitetet dhe mundësitë e veta si dhe shfaqjet situative që dalin në pah në 
zemrat e tyre. Prandaj dhe e kuptojnë ndryshe nga njëri-tjetri tasavvufin si- 
pas shfaqjes tek ta të frymëzimeve ndjesore të botës shpirtërore. Ndërkaq, 
të gjithë këta persona që e kanë përkufizuar tasavvufin, sipas këndvësh- 
trimit të tyre, kanë të drejtë. Kurse ne, duke parë këto lloj përkufizimesh, 
mund të kemi vetëm një ide të përgjithshme mbi përbërjen dhe natyrën e 
tasavvufit. 

Sipas aspekteve të përbashkëta të këtyre përkufizimeve të ndryshme, 
mund të themi se tasavvufi është dituria e cila, duke i rregulluar botët e 
brendshme të besimtarëve, i zhvillon ata shpirtërisht, duke e bërë robin 
të arrijë moralin e lavdëruar, e afron atë te Zoti dhe, kështu, e bën të arrijë 
njohjen intuitive të Zotit, të cilësuar marifetullah. 


Disa nga përkufizimet e panumërta të tasavvufit të bëra nga miqtë 
e Zotit sipas shfaqjeve shpirtërore për të cilat kanë qenë të merituar, janë 
këto: 

1. Tasavvufi është moral i bukur dhe edukatë 

Morali i bukur është, duke e shpëtuar besimin nga imitimi duke fik- 
suar në zemër ndjenjën e mirësisë që u jep orientim ideve dhe sjelljeve, do- 
methënë gjendjen shpirtërore të shikimit të Zotit, shndërrimi i besimit në 
element sundues dhe të pandarë të personalitetit dhe jetesa në këtë rrugë. 

Duke u shprehur si më poshtë, Ebul Husejn en-Nuri ka nënvizuar 
lidhjen e pashkëputur mes tasavvufit dhe moralit: 

"Tasavvufi nuk është asformë, as dituri; ai është vetëm moral i bukur. Po të 
ishteformë, do të merrej me luftë e përpjekje, po të ishte dituri, do të merrej efitohej 
me të mësuar. Prandaj, vetëmforma dhe dija nuk të çojnë dot në synim. Tasavvufi 
është veshja me moralin e Zotit!" 

Edhe pse tasavvufi nuk është shqiptuar si fjalë në jetën shembullore të 
Profetit (s.a.s.), ekziston cilësisht dhe vërtetësisht në të. Me moral të bukur 
bëhet fjalë për moralin e lavdërueshëm të Profetit dhe pajisja me atë moral. 
Morali i tij është mbështetur dhe lartësuar nga Zoti ynë në Kur'an me këto 
fjalë: 



"Pa dyshim, ti qëndron mbi një moral të lartë!" (el-Kalem, 4) 

Edhe Hz. Aisheja (r.anha), kur e kanë pyetur për moralin e të Dërgua- 
rit të Allahut, ka thënë: 

"Morali i tij ishte Kur'ani!" (Muslim, Musafirin, 139) 

Po qe se robi vishet me moralin e Kur'anit dhe orientohet sipas kon- 
kluzioneve të Kur'anit, shndërrohet pothuaj në një Kur'an të gjallë. Këndi- 
mi i Kur'anit duke medituar mbi kuptimin e tij dhe jetesa në përputhje me 
konkluzionet e tij përbëjnë pikën kulmore të moralit të bukur. 

Profeti Muhammed (s.a.s.) është ngarkuar me detyrën për t'i ndriçuar 
të gjitha kohët dhe hapësirat nga çasti kur u dërgua si profet, gjer në kia- 
met. Nisur nga kjo, të gjitha sjelljet e tij, gjer te hollësitë më të vogla e më 
intime, na janë përcjellë neve me një rrëfim të saktë dhe kjo përcjellje është 
bekuar me begatinë e vazhdueshmërisë në formë vargu të pandërprerë. Po 
të shqyrtohet jeta profetike, do të shihet që përkryerja njerëzore dhe kulmi 
i moralit të bukur është profeti Muhammed (s.a.s.). Ai e ka përkufizuar 
detyrën e tij me fjalët " Unëjam dërguar jo për gjë tjetër, veçse për të plotësuar 
moralin e bukur" (Imam Malik, Muvatta, Husnu'l-hulk, 8) dhe për të gjithë 
njerëzimin është bërë usve-i hasene, model i moralit të lartë! 

Në Kur'an, morali muhammedian shprehet kështu: 

"Me të vërtetë, te i Dërguari i Allahut ka një model të përsosur për 
ju, për besimtarët që shpresojnë të takohen me Allahun, të arrijnë ditën 
e ahiretit dhe që e përmendin Allahun shumë!" (el-Ahzab, 21) 

Zoti ynë i Lartë do të bëjë që, si një dhuratë për ne, morali i bukur të 
vazhdojë pa ndërprerje gjer në kiamet duke hlluar nga Profeti ynë (s.a.s.) 
nëpërmjet verethetul enbija, 8 trashëgimtarëve profetikë. 

Profeti ynë (s.a.s.) na porosit: 

"Më i përsosuri ndër besimtarët për nga besimi është ai me moralin më të 
bukur!" (Ahmed b. Hanbel, Musned, ii, 250) Duke u shprehur në këtë mënyrë, ai 
ka treguar se morali është fryt i besimit dhe shenjë e përsosmërisë. Miqtë 
e Allahut janë udhëzuesit shpirtërorë të veshur pikërisht me moralin mu- 
hammedian. 

Ebu Muhammed Xheriri e ka nënvizuar këtë të vërtetë duke thënë: 

"Tasavvufi është përvetësimi i moralit të bukur dhe largimi nga morali i 

kec\!" 

Stolisja e zemrës me moralin e bukur dhe ruajtja prej moralit të keq, sa 
ç'është e detyrueshme për shpëtimin dhe lumturinë e përjetshme, është po 
aq edhe një punë e mundimshme. Kështu, Ebu Hashim Sufi, nga mistikët 
e parë, ka thënë kështu: 

"Gërryerja e një mendjemadhësie të ngulitur në zemër është më e 
vështirë nga gërryerja e malit me gjilpërë!" 

Kurse Ebu Bekr el-Kettani thotë: 

"Tasavvufi është moral. Ai që është epror ndaj teje në moral, është ep- 
ror edhe në pastërtinë shpirtërore!" 

Historia e njerëzimit është e mbushur plot me shfaqje të sjelljeve mora- 
le të një bukurie të pashoqe të profetëve. Një prej shembujve më të bukur të 
kësaj është, pa dyshim, Jusufi (a.s.), i cili, siç shprehet në ajetin kur'anor, u 
tha kështu të vëllezërve që i patën bërë padrejtësi të hapur: 

"... Sot s'ka qortim për ju, Allahu ju faltë! Ai është më mëshiruesi i 
mëshiruesve!" (Jusuf, 92) 

Duke u shprehur kështu, ai pati shfaqur një shembull të jashtëzakon- 
shëm të faljes. 


8 Verethetul enbija: trashëgimtarët e profetëve, dijetarët e vërtetë të cilët, përsa i përket 
diturisë, veprimit dhe moralit, janë bërë formalisht dhe në përmbajtje trashëgimtarë 
të profetëve, në radhë të parë, të profetit të kohës së fundit, Hz. Muhammedit (s.a.s.). 
Kështu, në një hadith profetik është thënë: "Dijetarët e vërtetë janë trashëgimtarë të 
profetëve!" (Ebu Davud, Ilm, 1) 

Synimi i mistikut është ta bëjë zemrën, si Hz. Ibrahimi (a.s.), të pastër 
nga kjo botë dhe të bindur ndaj urdhrave hyjnorë, si Hz. Ismaili (a.s.), të 
nënshtruar ndaj Zotit dhe të pajtuar me përcaktimin hyjnor, si Ejjubi (a.s.), 
të durueshme. Dëshpërimi i besimtarit duhet të jetë si dëshpërimi i Daudit 
(a.s.), kurse varfëria, si varfëria dhe ngopja e Hz. Isait (a.s.). 

Mistiku është personi që përpiqet të ketë një zemër të mbushur plot e 
përplot me dëshirën dhe harenë e Hz. Musait (a.s.) në çastet e përgjërimit 
dhe, më në fund, principialitetin e Hz. Muhammedit (a.s.), domethënë, 
dashurinë dhe sinqeritetin e tij ndaj Zotit të vet. 

Ebu Hafs el-Haddad ka thënë: "Tasavvufi është edukatë!" Me këtë 
thënie ai e ka përkufizuar tasavvufin si përmbledhjen më të përkryer të 
moralit të bukur. 

Në lidhje me edukatën, poeti Mevlana Xhelaleddin Rumi ka thënë kë- 
shtu: 

"Zotëri! Dije se edukata është shpirti në trupin e njeriut. Edukata është drita 
e syve dhe e zemrës së ndjekësit të rrugës së AUahut. Po deshe t'ia shtypësh ko- 
kën shejtanit, hapi sytë e shih: ajo që e dëshpëron shejtanin, është edukata. Po të 
mos ketë edukatë te njeriu, ai s'është njeri me të vërtetë. Dallimi mes njeriut dhe 
kafshës është edukata! 

Kurse kuptimi i disa vargjeve të tjera të tij është kështu: 

"Mendja ime e pyeti zemrën time: “Ç'është besimi?" Dhe zemra, duke iu për- 
kulur në vesh mendjes, i tha: "Besimi është edukatë!" 

Një poet tjetër e ka poetizuar kështu edukatën: 

Edukata, një kurorë nga dritë e Zotit na qenka; 

Vëre atë kurorë e shpëto nga çdo bela! 

Nisur nga kjo, dikur, nëpër teqe apo seli të mistikës varej ky shkrim 
paralajmërues: ‘‘yVj doi " (Edukatë, o Ti!) 9 

2. Tasavvufi është pastrimi i vetes dhe purifikimi i zemrës 

Si rrjedhojë e faktit që ka ardhur në këtë botë për provën e vetvetes si 
rob i Zotit, njeriu ndodhet i zënë gjer në kohën kur t'i vijë vdekja, nga një 
sëmundje që i thonë nefs (vete, ego) dhe që përmban një mijë e një negati- 
vitete. Edhe sikur të ngjitet në shkallët më të larta të përsosmërisë shpirt- 
ërore, njeriu ndodhet çdo çast ballëpërballë me dredhitë, dyshimet dhe 


9 Kjo shprehje kishte edhe vlerën e një paralajmërimi për ata që hynin në teqe apo 
seli, edhe vlerën e një lutjeje drejtuar Zotit, me kuptimin: "Na fal edukatë, o Zot!' 

kurthet e përhershme të treshes botë materiale, nefs (vete, ego) dhe shejtan 
(djall). Fundja, edhe vlera e të qenit rob i Zotit hllon me eliminimin e këtyre 
rreziqeve, shmangien nga mashtrimet tërheqëse të kësaj bote të vdekshme, 
hyrjen në devocion dhe, si rezultat, me orientimin nga Zoti. 

Prandaj, pastrimi i vetes dhe purifikimi i zemrës janë të detyrueshëm 
për t'i edukuar prirjet ndaj së keqes që ekzistojnë në krijimin e njeriut dhe 
për t'i bërë që të blerojnë farërat e devocionit. Prandaj çdo njeri është i 
ngarkuar me përgjegjësinë që, në raport me mundësitë dhe fuqitë e veta, ta 
njohë Zotin dhe, duke e kthyer këtë njohje në kulturë shpirtërore, ta lartë- 
sojë dhe madhërojë Zotin me punë të mira. Ja, kjo është shkurt pozita dhe 
detyra e robit ndaj Zotit. Ndërkaq, për ta arritur këtë cilësi të pozitës dhe 
detyrës së robit ndaj Zotit, njeriu është i kushtëzuar nga pastrimi i vetes 
dhe purifikimi i zemrës që do të thonë kapërcimi nga njeriu i pengesës nefs 
(vete, ego) për t'u mbushur me ndjenja të larta. Dhe vetëm në këtë mënyrë 
është e mundur arritja e pozitës "vasil-i ilallah" 10 dhe, pastaj, nderimi me 
"likaullah" 11 . 

Sipas elementit thelbësor të saj, zemra (ndjenja) është, në këtë botë, na- 
zargah-i ilahi, seli e vështrimeve hyjnore. E thënë ndryshe, zemra meriton 
nderin të jetë post i shfaqjeve të vështrimeve hyjnore. Vetëm se, ashtu siç 
është e pamundur që në fronin e një mbreti të ulet dikush tjetër veç tij, ash- 
tu dhe zemra, që të bëhet vetëm seli e vështrimeve hyjnore, duhet pastruar 
nga çdo gjë tjetër veç Zotit, nga mendimet egoiste, nga prirjet e shëmtuara 
dhe vanitetet. Në të kundërt, zemra mbyllet ndaj favoreve hyjnore. Por kjo 
nuk do të thotë që nuk duhet ushqyer afërsi dhe dashuri për tjetërkënd 
veç Zotit. Ç'është e vërteta, ata që e kanë pastruar veten, e kanë purifikuar 
zemrën dhe kanë arritur në kulmet e zemrës së paqëtuar, janë çliruar nga 
afërsia dhe dashuria për vanitetet ose, më saktë, për çdo njeri dhe për çdo 
gjë tjetër veç Zotit. Por njerëzit e tjerë nuk arrijnë dot ta fshijnë gradë-gradë 
plotësisht nga zemra afërsinë dhe dashurinë për pasurinë, fëmijët, etj. Në 
fakt, këto lloj afërsish dhe dashurish janë legjitime për sa kohë që nuk e 
kapërcejnë kufirin e caktuar. 

Për ta konceptuar rëndësinë e purifikimit të zemrës mjafton të shihet 
pozita e zemrës në jetën materiale e moralo-shpirtërore. Profeti ynë (s.a.s.) 
e ka shprehur kështu rëndësinë jetësore të zemrës tek njeriu: 


10 Vasil-i ilallah: takimi me Allahun në këtë botë me zemër (me ndjenja). 

11 Likaullah: bashkimi me bukurinë e Allahut në jetën tjetër (ahiret). 

"... Në trupin e njeriut është një copë mishi. Po tëjetë mirë ajo, gjithë trupi 
është mirë; po të bëhet keq ajo, gjithë trupi bëhet keq. Kujdes! Ajo është zemra!" 
(Buhari, Iman, 39) 

Hz. Mevlana (k.s. - iu shenjtëroftë e fshehta!) thotë se përpjekja për ta 
mbushur thesin pa ia mbyllur vrimën në fund është një zell i kotë. Si kjo, 
është e qartë se edhe aktet dhe adhurimet e personit do të mund të bëhen 
pretekst lumturie për të vetëm po të kryhen me një zemër të purifikuar. 
Sepse aktet varen nga nijeti ose qëllimi i paracaktuar. Kurse nijeti është 
një nga aktet e zemrës. Prandaj, korrigjimi i nijetit dhe zbukurimi i tij me 
principialitet janë kusht. 

Kjo cilësi arrihet vetëm si rezultat i edukimit ndjesor të kryer nga ana 
e kompetentëve. Momenti që synojnë miqtë e Zotit në edukimin e zemrës 
është arritja e vetëdijes së qenies vazhdimisht bashkë me Allahun, dome- 
thënë, arritja e asaj që quhet ihsan dhe, kështu, arritja e cilësisë së zemrës 
së gjallë. Për të arritur zemra këtë konsistencë, është e domosdoshme që të 
pastrohet nga vanitetet, domethënë, nga çdo gjë tjetër veç Allahut. 

Zemra që arrin këtë konsistencë, arrin t'i shohë të vërtetat e imta e të 
thella. Me aq sa të shpëtojë nga trashësia dhe turbullia dhe të bëhet delika- 
te dhe e shkëlqyer, zemra bëhet pasqyrë e emrave dhe fshehtësive hyjnore. 
Kështu, formohet dukuria e quajtur marifetullah, njohja intuitive e Zotit, 
njohja e Zotit me anë të zemrës. Kjo do të thotë shndërrim i dijes shpirt- 
ërore në kulturë shpirtërore (irfan). 


Faktin që vetëm ata që do të dalin para Allahut me zemër të paqëtuar, 
domethënë të purifikuar, me një zemër të pastruar prej të gjitha sëmund- 
jeve moralo-shpirtërore dhe të mbushur plot me dashurinë hyjnore, kanë 
për të shpëtuar, Allahu e bën të ditur kështu: 



"Atë ditë nuk do të bëjnë dobi as malli, as fëmijët. Me përjashtim të 
atyre që vijnë me zemër të paqëtuar (kalb-i selim)!" (esh-Shuara, 88-89) 

Nga ana tjetër, është përsëri Kur'ani që e ka bërë të ditur kështu se 
zemrat e papastruara dhe të mbetura larg përmendjes së Allahut, do të 
shkatërrohen: 

"... Betohem në nefsin dhe në Atë që e ka pajisur nefsin me aftësi 
dhe e ka frymëzuar për të mira e të këqija, se ai që e pastron veten nga 










Përbërja e tasavvufit 


të këqijat, ka shpëtuar, kurse ai që e ka groposur në të këqija, ka pësuar 
dëm!" (esh-Shems, 7-10) 

"... Sa keq për ata që u është ashpërsuar zemra e s'e përmendin dot 
Allahun! Ja, këta janë të humburit!" (ez-Zumer, 22) 

Ja ç'thonë fjalët kuptimplote të Ebu Said el-Harrazit nën dritën e kë- 
tyre ajeteve: 

"Njeriu i përsosur është ai që Allahu ia pastron zemrën e ia mbush me 
dritë!" 


3. Tasavvufi është një luftë moralo-shpirtërore pa paqe 

Ky përkufizim që i përket Xhunejd Bagdadit, shpreh faktin se tasavvu- 
fi është një luftë dhe përpjekje kundër nefsit (vetes, frymës, egos) që vazh- 
don gjatë gjithë jetës. Lufta kundër nefsit ka për qëllim t'i pengojë të gjitha 
dëshirat dhe kërkesat jolegjitime të tij. 

Luftërat e armatosura bëhen në kohë dhe vende të caktuara dhe mba- 
rojnë. Kurse lufta kundër nefsit duhet të vazhdojë pa ndërprerje gjithë je- 
tën. Në Kur'an është urdhëruar: 

"... Vazhdo ta adhurosh Zotin tënd gjersa të të vijë prova (vdekja)!" 

(el-Hixhr, 99) 

Në ajetin si më poshtë, Zoti ka urdhëruar ndenjjen në vigjilencë të për- 
hershme ndaj indiferentizmit që u hap portën dredhive dhe intrigave të 
nefsit dhe vazhdimit të adhurimit në këtë rrugë: 

Jl (J j^j j lpJ-J 2 J ^^ J 

jA JbJyij jjjdb JjiJl 

"Përmende Zotin tënd mëngjes e mbrëmje në vetvete, duke u lutur e 
duke u rrëqethur, me një zë jo të lartë! Dhe mos u bëj nga indiferentët!" 

(el-Araf, 205) 

Kur ushtria e muslimanëve e komanduar nga Profeti po kthehej nga 
fushata e Tebukut e mbiquajtur "Lushata e Vështirë", një çast, Profeti u 
shpreh kështu: 

"Tani po kthehemi nga lufta e vogël për në luftën e madhe!" 

Sahabet, shokët e tij, e pyetën të habitur Profetin: "A mund të ketë luftë 
më të madhe se kjo?" 

Profeti u dha këtë përgjigje: 
- 

"Po! Tani po kthehemi nga xhihadi i vogël (lufta e vogël) për në xhihadin më 
të madh (për në luftën më të madhe), për në luftën me vetveten!" (Sujuti, xhamiu's- 
Sagir, II, 73) 

Studiuesi bashkëkohor i ynë, R. Garodi, e vlerëson kështu rëndësinë e 
ekuilibrit mes xhihadit të vogël dhe xhihadit të madh në Islam: 

Tasavvufi që është një formë edukimi shpirtëror krejtësisht islam, në 
të vërtetë, është lufta e brendshme kundër çdo dëshire që e largon njeriun 
nga qëllimi final i krijimit dhe që e bën të dënuarin e nefsit, vetvetes. Emër- 
timi i kësaj në terminologjinë islame është xhihadi i madh. Kurse përpjekja 
kundër çdo pushteti, pasurie dhe njohurie të gabuar që e largojnë musli- 
manin nga rruga e Allahut duke e bërë për vete, me qëllim për ta siguruar 
bashkimin dhe unitetin e muslimanëve është emërtuar xhihadi i vogël. 
Ekuilibri mes këtyre dy xhihadeve e siguron lumturinë dhe shpëtimin e 
individit dhe shoqërisë. 12 

4. Tasavvufi është principialitet dhe sinqeritet 

Tasavvufi është principialitet dhe sinqeritet ndaj Allahut. Kryerja e të 
gjitha punëve dhe adhurimeve vetëm për pëlqim të Allahut, në termino- 
logjinë fetare emërtohet me fjalën "ihlas". Pastrimi nga zemra i të gjitha 
qëllimeve dhe synimeve përveç pëlqimit të Zotit është një virtyt i madh i 
caktuar për muslimanin. 

Përzjerja e një ortaku në aktet e urdhëruara për të fituar pëlqimin e Zo- 
tit është mungesë principialiteti ose dyfytyrësi dhe atëherë ato akte s'lënë 
gjë tjetër në lartësinë hyjnore për autorin e tyre veç një lodhjeje të padobi- 
shme. Dhe kjo tregon se kushti më me rëndësi ndër kushtet bazë që i bëjnë 
aktet të pranueshme në lartësinë e Allahut, është principialiteti (ihlas). 

Ihlas (principialiteti) është mbrojtja e zemrës nga çdo lloj interesi të 
kësaj bote me dëshirën për t'iu afruar Zotit. 

Ihlas (principialiteti) i bën njerëzit, robtë e Zotit, të meritojnë pëlqimin 
hyjnor që është dobia dhe e mira më e madhe. 

Dëshira e Allahut të Lartë për adhurimet dhe veprimet e robve të vet 
është kryerja e tyre vetëm në mënyrë të përshtatshme me pëlqimin e Tij. 
Në Kur'an urdhërohet: 

"(O i Dërguar!) Pa dyshim, ta zbritëm Librin ty si të vërtetë. Atëherë, 
edhe ti adhuro (me principialitet dhe sinqeritet) duke ia kushtuar fenë 
vetëm Allahut!" (ez-Zumer, 2) 


12 Shih. R. Garaudy, islam'm Vaad Ettikleri, f. 47. 

"Thuaj: "Unë jam urdhëruar ta adhuroj Allahun (me principialitet 
dhe sinqeritet) duke ia kushtuar fenë Atij!" (ez-Zumer, ll) 

Iblisi (djalli) i përzënë nga prania hyjnore, siç thuhet në Kur'an, u 
shpreh kështu: 

"... Zoti im, edhe unë do t'ua zbukuroj atyre mëkatet dhe do t'i nxjerr 
të gjithë nga rruga, me përjashtim të robve të sinqertë!" (el-Hixhr, 39-40) 

Tasavvufi është t'ia kushtosh çdo gjë Allahut, të dish se dhuntitë dhe 
dinjiteti vijnë prej Tij dhe të shpëtosh nga egoizmi. Pavarësisht nga gjendja 
dhe pozita e lartë ku ndodhet, njeriu nuk duhet të fantazojë për vete se 
është diçka ose se ka ndonjë epërsi. Me të vërtetë, me rastin e fitores së 
Bedrit, Allahu i është drejtuar kështu Profetit (s.a.s.): 




4 )! 


4^ dj ^ jj! 


"... Nuk i vratë ju ata, por i vrau Allahu. Edhe kur qëllove, nuk që- 
llove ti, por Allahu!.." (el-Enfal, 17)13 

Atëherë, njeriu duhet ta ndjejë gjithmonë dobësinë e vet, faktin se ësh- 
të rob i Zotit, dhe ta dijë se çdo mirësi, dhunti, fitore dhe sukses është një 
favor i ardhur nga Zoti. Në të kundërt, shpërblimi i veprimeve dhe adhu- 
rimeve pakësohet ose humbet plotësisht. 

Ebu Hurejre (r.a.) njofton se Profeti (s.a.s.) ka thënë kështu për fundin 
e personave të cilët, duke e humbur principialitetin dhe sinqeritetin në 
adhurimet e tyre, nxjerrin në pah egoizmin dhe pasionet: 

"Në ditën e kiametit, personi i parë që do të japë llogari, do të jetë dëshmori 
(shehidi, martiri). Ai sillet para Zotit. Dlie Zoti ia kujton dhuntitë që i ka dhënë. 
Edhe dëshmori i kujton dhe i pohon. Atëherë Zoti e pyet: 

"Mirë, po ç’bëre si shpërblim për këto?" 

"Luftova në rrugën tënde gjersa rashë dëshmor!" -I përgjigjet personi. Zoti 
i thotë: 

"Po gënjen! Ti luftove që njerëzit të të përmendin për hero dhe ashtu ndo- 

dhi!" 


13 Gjatë luftës së Bedrit, në një çast, Profeti mori një grusht dhë dhe e hodhi në drejtim 
të qafirëve. Me lejen e Allahut, dheu ua mbushi sytë qafirëve dhe i la të hutuar. Ajeti 
i mësipërm zbriti pas kësaj ngjarjeje. 

Pastaj jepet urdh'er dhe ai person hidhet mefytyrë në xhehennem. Pas tij sillet 
para Zotit një person që ka marrë dituri, që u ka dhënë mësim të tjerëve dhe ka 
kënduar Kur'an. Zoti ia kujton dhuntitë që ia ka dhënë, edhe personi kujtohet për 
to dhe i pohon. Zoti e pyet: 

"Mirë, po ç'bëre si shpërblim për këto të mira?" 

"Mësova dituri, i mësova edhe të tjerët dhe këndova Kur'an për pëlqimin 
tënd!" -Ipërgjigjet personi. Zoti i thotë: 

"Po gënjen! Ti mësove dituri që të thonë për ty se sa i ditur je dhe këndove 
Kur’an që të thonë se sa bukur këndon. Dhe të gjitha këto u thanë!" 

Edhe për tëjepet urdhër dhe hidhet mefytyrë në xhehennem. Pastaj sillet një 
person të cilit Zoti i pati dhënë çdo mundësi materiale dhe pasuri. Zoti ia kujton 
dhuntitë, edhe personi i kujton dhe i pohon. Zoti e pyet: 

"Mirë, po ç’bëre ti si shpërblim për këto të mira që t'u dhanë?" 

"Nuk u kurseva të jap nga pasuria në të gjitha ato vende që ti i pëlqen dhe 
shpenzova vetëm për tëfituar pëlqimin tënd!" -1 përgjigjet personi. Zoti i thotë: 

"Po gënjen! Ti i bëre të gjitha këto që të thonë se ç'njeri bujar je! Dhe kjo u 
tha!" 

Edhe për tëjepet urdhër dhe hidhet mefytyrë në xhehennem." (Muslim, imare, 

152) 

Hz. Mevlana u bën zë kështu personave që bëjnë adhurime të mangë- 
ta nga principialiteti: 

"O i paditur dhe indiferent! Eh, sikur ta ktheje me sinqeritet fytyrën 
nga Zoti kur bije në sexhde dhe ta dije denjësisht kuptimin e thënies "Zoti 
im i lartë është i pastër nga çdo lloj atributi mangësie", domethënë të bëje 
jo sexhde vetëm sa për formë, por sexhde zemre!" 

Adhurimet pa principialitet dhe sinqeritet janë plot me ortakë të vdek- 
shëm dhe papastërti moralo-shpirtërore. Atëherë, sekreti i purifikimit dhe 
lartësimit të adhurimeve qëndron te ihlasi (principialiteti dhe sinqeriteti). 
Adhurimi i bërë pa principialitet dhe sinqeritet nuk i siguron njeriut asnjë 
dobi. Jo vetëm kaq. Ata që e kryejnë namazin, urdhrin më të rëndësishëm 
të fesë pas besimit, pa respektuar kushtin e principialitetit dhe sinqeritetit, 
i nënshtrohen kërcënimit të tmerrshëm hyjnor: 

"Sa keq për ata që falen por që nuk e marrin seriozisht namazin dhe 
veprojnë për dukjeL" (el-Maun, 4-6) 

Xhunejd Bagdadi (k.s.) thotë kështu: 

"Ihlasi është kthjellimi i veprimit (adhurimit) nga turbullia moralo- 
shpirtërore!" 

Kurse një mik tjetër i Allahut thotë kështu: 

"Pretendimi në principialitet është një lloj mungese principialiteti!" 
Sepse rreziku më i madh në principialitet dhe devocion është kur personi e 
sheh veten posaçërisht principial e të devotshëm. 

I Dërguari i Allahut (s.a.s.) porosit: 

"Ji i sincjertë nëfe sepse, po qe kështu, edhe pak adhurim të mjafton!" (Hakim, 
Mustedrek, IV, 341) 

"Allahu i Lartë nuk sheh pamjen dhe pasurinë tuaj, por zemrat dhe veprimet 
tuaja (për sa i përket sinqeritetit dhe devocionit)!" (Muslim, Birr, 34) 


5. Tasavvufi është orientim 

Në tasavvuf, shprehja e plotë e lidhjes fort pas Kur'anit dhe Sunnetit 
është orientimi (istikamet). Duke iu drejtuar Profetit dhe, në personin e tij, 
gjithë ummetit, Zoti urdhëron: 


I y*J zjSj dJjt* ‘-plJ y* j CJ y>\ Ldf li 


"O i Dërguar! Bashkë me ata (besimtarët) që pendohen, që janë pranë 
teje, qëndroni të orientuar, siç je urdhëruar, dhe mos e teproni!.." (Hud, 112) 
I Dërguari i Allahut (s.a.s.) ka thënë kështu: 

“Mua më plaku sureja Hud!" (Tirmidhi, Tefsir-i Sure, 56/6) 

Komunikimi hyjnor i mësipërm 14 që është bërë shkak që Profeti (s.a.s.) 
të shprehet kështu, është kuptuar nga komentuesit në këtë mënyrë: 

"O Profet! Duhet të sillesh e veprosh siç e kërkojnë morali dhe konklu- 
zionet e Kur'anit dhe të bëhesh një model konkret orientimi me qëllim që 
të mos mbetet hapësirë për asnjë dyshim dhe lëkundje mbi ty! Ti mos shih 
se ç'flasin politeistët dhe hipokritët poshtë e lart; ata lëria Allahut! Qëndro 
i orientuar siç duhet qoftë në detyrat e tua të përgjithshme, qoftë në ato të 
veçanta, mos u shmang nga rruga e drejtë! Sado i rëndë të jetë zbatimi i ur- 
dhrit të zbuluar ty, mos u praps nga asnjë pengesë në kumtimin, zbatimin 
dhe ndjekjen e urdhrit! Zoti do të të ndihmojë!" 15 

Lidhur me këtë ajet, Abdullah bin Abbas ka thënë kështu: 

"Nuk ka në Kur'an ndonjë thënie më të ashpër për të Dërguarin e Allahut, se 
kjo!" (Nevevi, Sherhu Sahih-i Muslim, II, 9) 

Sado që këtu fjala i drejtohet Profetit dhe e plak atë, mundimi i tij nuk 
ka të bëjë vetëm me atë vetë, sepse Profeti pati merituar mbështetjen hyjno- 



14 Shih Kurtubi, el-Xhami, IX, 107. 

15 Shih Elmahli M. Hamdi Yazir, Hak Dini Kur'an Dili, IV, 2829-2830. 










Tasavvufi ose mistika islame nga besimi në mirësi 


re me cilësimin "ti je në rrugë të drejtë" (Jasin, 4). Ajo që e ka plakur atë ka 
qenë më tepër drojtja për besimtarët të cilëve u drejtohej ajo fjalë. 


Pas dërgimit të Hz. Muhammedit (s.a.s.) si profet, asnjë rrugë tjetër 
veç rrugës së treguar prej tij nuk e çon njeriun te Allahu, sepse dashurinë 
dhe faljen, Allahu i Lartë i ka kushtëzuar me bindjen ndaj Profetit. Në 
Kur'an urdhërohet: 

j “dJl ^ aJlJI 0 jy *-j 

"(O i Dërguar!) Thuaj: "Po qe se e doni Allahun, ndiqmëni mua që 
edhe Allahu t'ju dojë juve dhe t'jua falë mëkatet! Allahu është Gafur 

(Falës) dhe Rahim (Shpërblyes)!" (Al-i Imran, 31) 

"Thuaj: "Bindiuni Allahut, bindiuni edhe Profetit... Po qe se i bi- 
ndeni atij, e gjeni rrugën e drejtë!" (en-Nur, 54) 

Edhe Dhunnun Misri e mbështet këtë të vërtetë duke thënë: 

"Personi i cili në aktet dhe veprimet e veta i përshtatet sunnetit të të 
dashurit të Allahut të Lartë, e provon dashurinë e vet për Zotin!" 

Kurse Bajazit Bistami (k.s.) thotë: 

"Po qe se shihni dikë që mundet të qëndrojë në ajër këmbëkryq, mos 
besoni se ajo që shihni është ndonjë shenjë shenjtërie pa parë që ai person i 
ruan kufijtë e urdhrave dhe ndalimeve hyjnore, është i lidhur pas Sunnetit 
dhe e respekton ligjshmërinë e Zotit!" 

Në Kur'an, për ata që munden të ecin denjësisht në "sirati mustakim" 
që është rruga e njerëzve të orientuar, thuhet: 

"Ata që u binden Allahut dhe të Dërguarit të Tij, janë bashkë me 
profetët, besnikët, dëshmorët dhe të mirët, të cilët janë të favorizuarit e 
Zotit. Ç'shokë të mirë që janë ata!" (en-Nisa, 69) 

Siç shihet nga ky ajet, sirati mustakim (rruga e drejtë) është rruga e 
njerëzve të zgjedhur. Dhe baza e orientimit (rrugës së drejtë) janë besimi 
dhe devocioni që kanë për vend zemrën. Prandaj, orientimi është harmo- 
nia mes besimit dhe devocionit, nga njëra anë, me trupin, nga ana tjetër. 
Besimi në zemër, principialiteti dhe maturia sigurojnë orientimin dhe i ja- 
pin atij vazhdimësi. Profeti (s.a.s.) thotë: 

"Po qe se gjuha nuk është e orientuar, po qe se zemra nuk është e orientuar, 
besimi nuk është i drejtël” (Ahmed b. Hanbel, Musned, III, 198) 

Dikujt që i ka kërkuar këshillë, Profeti i ka thënë kështu duke bërë 
edhe një përmbledhje të fesë: 

"Thuaj "i besova Allahut" dhe pastaj vihu n'e rrugë të drejtë!" (Muslim, iman, 62) 


Nuk ka pozitë më të lartë se ruajtja e orientimit në çdo çështje dhe 
nuk ka urdhër më të vështirë për t'u vënë në vend se zbatimi i saj ashtu siç 
duhet, sepse orientimi është qëndrimi i vendosur në rrugën e Zotit duke e 
ruajtur maturinë në adhurim pa rënë në teprim ose nënvleftësim dhe zba- 
timi i urdhrit në mënyrën më të përsosur ashtu siç është dhënë dhe me aq 
sa ç'janë mundësitë. Ja, për këtë arsye, orientimi është aftësia parashikuese 
më e madhe! 

Miqtë e Allahut e kanë bërë tipar qëndrimin dhe veprimin e orientuar. 
Ndërkaq, orientimi i vërtetë është ecja në rrugën e ndritshme të Profetit. 

Sa bukur e ka shprehur poeti Mevlana Xhelaleddin Rumi këtë të vër- 

tetë: 

"Për sa kohë tëjetë ky shpirt në trup, jam skllav i Kur'anit, jam dheu i rrugës 
së Hz. Muhammedit, pluhuri i këmbës së tij. Po qe se dikush thurjjalë të tjera veç 
këtyre të mijave, jam ankues edhe kundër fjalëve të tij, edhe kundër atij vetë!" 

"Dije se kush shkon në një sofër tjetër veç sofrës së Profetit (s.a.s.), shejtani ha 
gjellë në një enë bashkë me të, sepse atij që zgjedh një sofër tjetër veç asaj sofre të 
bekuar, ia shpojnë dhe shqyejnë grykën kockat!" 


6. Tasavvufi është pëlqim (riza) dhe nënshtrim (teslimijet) 

Teslimijet do të thotë nënshtrim, bindje, dorëzim dhe pranim pa kundër- 
shtim. Edhe fjala islam vjen nga e njëjta rrënjë. Tasavvufi shtreson ndër 
zemra ndjenjën e pëlqimit dhe nënshtrimit ndaj Zotit me qëllim që njeriu, 
robi i Zotit, të mund të jetojë sipas orientimit hyjnor dhe, në çdo frymë- 
marrje, të mund t'i afrohet më shumë Zotit të tij. 

Veprimi i një mijë e një dhimbjeve, hidhërimeve dhe vuajtjeve që rre- 
thojnë këtë botë të vdekshme si dhe dendësia e gënjimeve egoistike nisin 
të pakësohen dhe lehtësohen vetëm si rezultat i pëlqimit dhe nënshtrimit 
ndaj Zotit, me fjalë të tjera, me begatinë e pëlqimit dhe nënshtrimit, vuajtjet 
bëhen pothuaj të pandjeshme. Veset dhe sëmundjet, madje, duke u kup- 
tuar si konsideratë e Zotit, kthehen në gëzim. 

Shembulli më i bukur i këtij nënshtrimi është gatishmëria e profetit 
Ibrahim për ta bërë kurban të birin sipas urdhrit të Zotit dhe nënshtrimi i 

të birit Ismail ndaj vendimit hyjnor duke e zgjatur me gëzim qafën për t'u 
bërë kurban! Kur'ani ia ka treguar nënshtrimin e këtyre dy profetëve si 
model tërë njerëzimit dhe për ta është shprehur kështu: 

"Që të dy iu nënshtruan urdhrit të Allahut..." (es-Saffat, 103) Nënshtri- 
mi i tyre ka merituar konsideratën hyjnore në formën e elementëve për- 
bërës të një adhurimi më vete. Adhurimi i haxhit është një gjuhë që do t'i 
kumtojë ummetit nënshtrimin çdo çast gjer në kiamet. 

I duhet nënshtruar Zotit në urdhrat dhe ndalimet, duhet treguar pël- 
qim me durim dhe dorëzim për vlerësimin hyjnor, për vështirësitë dhe 
provat. Sepse çelësi i përkryerjes është te përshtatja. 

Shakik Belhi ka thënë: "Ai që e di shpërblimin e vështirësisë dhe shqe- 
tësimit, nuk dëshiron të shpëtojë prej tyre!" Miqtë e Allahut që e përvetë- 
sojnë këtë ide, i kanë parë me të njëjtin sy ankthin dhe gëzimin. Duke mos 
rënë në pozicione skajore që janë kurthe për nefsin (vetveten), si gëzimi i 
tepruar dhe dëshpërimi i tepruar, kanë ndjekur konsideratën e pëlqimit 
dhe dorëzimit. 

Një aspekt tjetër i nënshtrimit është ashku (pasioni) dhe "dashuria 
hyjnore", sepse ata që dashurojnë, duke pritur me kënaqësi çdo gjë të ar- 
dhur nga të dashurit, përpiqen ta shfaqin dhe provojnë sinqeritetin në da- 
shurinë e tyre. Ka shumë mundësi që, duke u nisur nga ky mendim, Ebu 
Ali Ruzbari e ka përkufizuar tasavvufin duke u shprehur kështu: 

"Tasavvufi është pritja e personit qoftë edhe të përzënë, në derën e të dashurit, 
i përgjunjur, me besnikëri dhe nënshtrim!" 

Robi me zemrën të mbushur plot dashuri e pret dhe e pranon çdo gjë 
të ardhur nga Zoti i vet, me aq sa të ndjejë afërsi dhe dashuri për Të. Shfaq- 
ja e nënshtrimit dhe ashkut (dashurisë pasionante) të Ibrahimit (a.s.) për 
Allahun e pati kthyer brenda një çasti zjarrin në trëndafilishte. Pëlqimi dhe 
nënshtrimi i Jakubit (a.s.) përballë vendimit hyjnor i pati dhënë mundësi 
atij ta shtypte dhimbjen e mallit për të birin Jusuf duke thënë: 

"Mua më përket të duroj!.." (Jusuf, 18) 

Mistikët islamë e kanë bërë dorëzimin te Zoti dhe nënshtrimin ndaj Tij 
që është rruga e profetëve, gur prove të jetës së tyre. Sepse, siç thotë edhe 
Rabiatul Adevijje (k.s.): 

"Ai që do i bindet atij që do!" 

Pra, dorëzimi dhe nënshtrimi janë çështje bindjeje me zemër mbësh- 

Edhe sahabet, shokët e Profetit, u zhvilluan në raport me dashurinë, 
besnikërinë dhe bindjen që kishin ndaj Profetit (s.a.s.). Në sajë të nënshtri- 
mit pa kushte me dashuri, u bënë yje model për të gjithë ummetin. 

Duke u frymëzuar nga këto që u treguan këtu lidhur me përkufizimet 
e tasavvufit, mund të themi këto: 

Tasavvufi është përpjekja për ta jetuar fenë në mënyrë cilësisht të për- 
shtatshme me thelbin e saj duke u pastruar nga papastërtitë materiale- 
shpirtërore dhe duke fituar moralin dhe cilësitë e bukura. Kështu, tasavvu- 
fi është arritja në një pjekuri ideore që të rrokë zhvillimet enigmatike dhe 
të fshehtat e larta në dukuritë materiale ose shpirtërore ku vetëm mendja 
është e pamjaftueshme për t'i zgjidhur. Eshtë përpjekja për ta kapërcyer 
pengesën nefs që është pothuaj një litar lidhës këmbësh para tërheqjes së 
ndjerë nga zemra ndaj kënaqësive shpirtërore të përjetshme. Eshtë shkenca 
e një sërë dijesh dhe situatash shpirtërore që siguron vëzhgimin me një më- 
nyrë të kulturës shpirtërore nga shpirti duke i kapërcyer prirjet egoistike të 
trupit ku ndodhet i burgosur, të të vërtetave abstrakte në thelbin e duku- 
rive, të faqeve plot mësime dhe urtësi që shpalosen pas perdes në kufirin 
e njohjes. 

Konkluzionin në çështjen e këtyre përkufizimeve të tasavvufit le t'ua 
lëmë vargjeve poetike të njohura të Sheh Ibrahim Efendiut: 

Fillimit të tasavvufit, të bëhesh sufi i dorëzuar, i thonë; 

Fundit, të bëhesh mbret në fronin e zemrës, i thonë! 

Në tarikat, tasavvufi është shpëtim nga dobësitë njerëzore; 

Në të vërtetë, të bëhesh mik në sarajin e fshehtë hyjnor, i thonë! 

Tasavvufi është zhveshje nga kjo rrobë prej dheu dhe uji; 

Tasavvuf, të bëhesh, si trup i pastër, dritë e Zotit, i thonë! 

Tasavvufi është ta ndezësh qiririn e zemrës me dritërat hyjnore; 

Tasavvufit, të marrësh flakë me zjarrin e ashkut, i thonë! 

Në tasavvuf thelbësore është ta mbyllësh librin e qenies; 

Tasavvufit, të bëhesh njeri i sheriatit, i besimit të vërtetë, i thonë! 

Tasavvufi është të bëhesh njohësi i kulturuar i zakonit hyjnor; 
Tasavvufit, të gjitha vuajtjeve t'u bëhesh shërim, i thonë! 

Tasavvufi, ta hapësh sekretin e trupit me çelësat e emrave hyjnorë; 
Tasavvufit, ta shkatërrosh me gjithësej këtë ndërtesë, i thonë! 

Dije se tasavvufi është kthimi i fjalës së sufiut në jetesë; 

Çdo fjalë që thotë të kthehet në eliksir, i thonë! 

Tasavvufi është t'i dish dituritë mbi kuptimin dhe shpjegimin; 
Tasavvufit, në shpirt të bëhesh një e fshehtë hyjnore, i thonë! 

Tasavvufi është të jesh i dehur e i zgjuar në mahnitjen hyjnore; 
Tasavvufit, t'i bëhesh admirues fshehtësisë së Zotit, i thonë! 

Tasavvufi është të heqësh nga zemra çdo gjë tjetër veç Allahut; 
Tasavvuf, zemra e besimtarit të bëhet seli e Zotit, i thonë! 

Tasavvufi është në çdo frymë të arrish në lindje e në perëndim; 
Tasavvuf, gjithë popullit t'i bëhesh kujdestar, i thonë! 

Tasavvufi është ta shohësh Zotin në të gjitha grimcat e gjithësisë; 
Tasavvuf, t'u bëhesh diell botërave, i thonë! 

Tasavvufi është t'i kuptosh gjuhët, hallet e të gjithëve; 

Tasavvufit, botës së mendjes t'i bëhesh Sulejman, i thonë! 

Tasavvufi, ta tërheqësh duke hequr shpirt barrën e rëndë; 
Tasavvufit, të meritosh ajetet e faljes, i thonë! 

Tasavvufi është drejtimi i gjithësisë me Emrin e Madh; 

Tasavvufit, të bëhesh Kur'an i gjallë, i thonë! 

Tasavvufi është në çdo shikim t'i drejtohesh Zotit; 

Tasavvufit, t'i bësh të lehta të gjitha vështirësitë, i thonë! 

Tasavvufi është ta bësh gjoksin vend të dijes së Vërtetë; 
Tasavvufit, sufiu të bëhet nga një pikë, një oqean, i thonë! 

Tasavvufi është ta djegësh trupin me zjarrin e "la"-së; 
Tasavvufit, të bëhesh njeri me dritën e "il'la"-së, i thonë! 


Tasavvufi, t'i ftosh njerëzit me "Thuaj: "Allahu të mjafton!"; 
Tasavvufit, të dehesh me fjalën "Kthehu te Zoti yt", i thonë! 

Tasavvufi është një mijë herë në ditë të vdesësh e të ringjallesh; 
Tasavvufit, t'u japësh jetë gjithë trupave të botës, i thonë! 

Tasavvufi është që njeriu ta shkrijë qenien në qenien e Zotit; 
Tasavvufit, ta fshehësh veten në "dy harqe afër Zotit", i thonë! 

Tasavvufi është t'ia japësh jetën të dashurit e të çlirohesh; 
Tasavvufit, t'i bëhesh i dashur të dashurit, i thonë! 

O Ibrahim, tasavvufi është t'i bëhesh skllav të Vërtetës; 
Tasavvufit, të bëhesh provë në rrugën e Ahmedit, i thonë! 

C. TEMATIKA E TASAVVUFIT 

Shpjegimet dhe përkufizimet e gjera që i bëhen tasavvufit, në një vësh- 
trim, burojnë nga gjerësia e tematikës së tij. Pra, tematika e tasavvufit është 
e gjerë dhe e thellë si një det. Sepse ai merret me çdo gjë që ka të bëjë me 
veten dhe shpirtin e njeriut. Tasavvufi merret me specifika të panumërta, 
si të gjitha largësitë e kapërcyera nga robi në udhëtimin moralo-shpirtëror, 
botët nëpër të cilat kalon, qeniet që mban lidhje, një mijë e një situata të 
jetuara dhe, më në fund, me gjetjen e Allahut që është Zoti i gjithësisë, me 
njohjen e tij me zemër dhe me kryerjen e detyrës së robit ndaj Tij. 

Po qe se mund të ofrojmë katër-pesë pika nga deti i një tematike të 
tillë, mund të themi këto: 

Tasavvufi, para së gjithash, bën për tematikë etapat dhe situatat dësh- 
muese të ecurisë së arritjes nga njeriu i papërpunuar te njeriu i përkryer në 
sajë të pastrimit të vetes dhe purifikimit të zemrës. 

E shprehur ndryshe, tasavvufi bën fjalë për gjendjet e pastrimit të ve- 
tes dhe purifikimit të zemrës, për ndriçimin e botës së jashtme e të brend- 
shme dhe për pastrimin e dukjes dhe përmbajtjes me qëllirn për të fituar 
kënaqësinë e Zotit dhe për të arritur lumturinë e përjetshme. Tematika e 
tasavvufit është pajisja me moralin e lartë dhe njohja e të vërtetave shpirt- 
ërore. Eshtë përjetimi i ndjenjës së mirësisë duke e shijuar në formën e një 
kënaqësie moralo-shpirtërore. 

Në këtë kontekst, tematika kryesore e tasavvufit janë individualiteti i 
Allahut të Lartë që është Qenie e Domosdoshme, atributet e Tij si dhe pari- 
met dhe metodat mbi konceptimin e urtësisë, enigmës dhe qëllimit hyjnor 
në modalitetet e shfaqjeve gjithëpërfshirëse të këtyre atributeve. 

Në këtë kontckst, tasavvufi bën për tematikë gjendjet e larta të me- 
rituara kur ecet në përbashkësinë e mjeteve që i përkasin botës së brend- 
shme, shpirtit, ndjenjave dhe ndërgjegjes, si zbulimi, frymëzimi, vëzhgimi 
shpirtëror, ekstaza dhe dashuria pasionante. 

Më në fund, tasavvufi ka bërë për tematikë, me anë të vëzhgimit faktik 
të shfaqjes së emrave dhe atributeve të Allahut, njohjen intuitive të Zotit 
(marifetullah), kurse, me anë të njohjes së të vërtetave të njeriut, gjithësisë 
dhe Kur'anit, etapat në botën shpirtërore dhe përsosjen në përfundim të 
këtyre. 








Q ëllimi i tasavvufit është mundësia për ta 
shndërruar moralin e bukur, pra, meri- 
tat e larta, si mëshirën, dhembshurinë, 
bujarinë, faljen, falenderimin, në gjendje shi- 
jeje e kënaqësie te besimtari. 


D. QELLIMII TASAVVULIT 

Po të vështrohet përkufizimi dhe tematika e gjerë e tasavvufit, do të 
shihet se ai ka bërë për parim një qëllim shumë të rëndësishëm e të lartë 
për njeriun. Ky qëllim është "adhurimi i Allahut në mënyrën më të bukur 
e të begatë", që qëndron si një diell në qiellin e të gjithë profetëve dhe të 
të urtëve qysh nga profeti i parë. Me këtë aspekt, është qëllimi i qëllimeve. 
Me fjalë të tjera, për të fituar në kuptim të plotë pëlqimin e Zotit, është 
përfitimi nga morali i Allahut dhe i të Dërguarit të Tij duke shpëtuar nga 
sëmundjet moralo-shpirtërore, është nënshtrimi i nefsit (frymës, egos) ur- 
dhrit të fesë, është shpëtimi i adhurimeve nga kryerja mekanike për t'u 
dhënë ndjenjën e mirësisë (ihsan), është orientimi i zemrës në drejtim të 
gjërave të larta moralo-shpirtërore për t'u bërë, si përfundim, i merituar i 
pëlqimit hyjnor me një zemër të paqëtuar. 

Eshtë një e vërtetë e ekspozuar për shumë herë me radhë nga his- 
toria, sipas së cilës njeriu, ndërsa është në lartësinë e ahsen-i takvim-it, 
domethënë, qenies më të nderuar, po të tjetërsohet për sa i përket qëllimit të 
krijimit e të largohet nga orientimi, mund të bëhet një qenie që të meritojë 
madje edhe cilësimin e qenies më të ulët se kafshët : Xf' Ji I vetmi faktor që 
cakton te njeriu vlerën dhe nderin, është besimi (iman). Kurse pas besimit 
vjen morali (ahlak). 

Të urtët ose, sipas terminologjisë së tasavvufit, evlijanjtë, që janë ndër 
trashëgimtarët e Profetit (s.a.s.), dhe dituria shpirtërore e përftuar prej tyre 
nga ai burimi i begatë profetik, janë në pozitën e trashëgimtarit dhe për- 
faqësuesit të detyrës së të Dërguarit të Allahut. 

Ata që ecin në rrugën e tasavvufit, në të gjitha gjendjet dhe veprimet 
e tyre karakterizohen nga një përpjekje lidhjeje e besnikërie të plotë ndaj 

të Dërguarit të Allahut (s.a.s.) i cili është qendra e vlerave të jashtme e të 
brendshme. Edhe miqtë e Zotit të orientuar në këtë rrugë, marrin përsipër 
një shërbim të kryer nga Profeti (s.a.s.) në këtë botë, duke marrë pjesë bre- 
nda konkluzionit: 

"Dijetarët e vërtetë janë trashëgimtarë të profetëve!” (Ebu Davud, ilm, l) 

Prandaj, pjekuria moralo-shpirtërore që është synimi i tasavvufit, 
mund të thuhet se, në një aspekt, është shfaqje e qëllimit që ka dashur të 
realizojë te njerëzit Profeti (s.a.s). Siç dihet, ky qëllirn është që, në truallin e 
besimit, t'i shpëtojë njerëzit nga veset egoistike e të këqija për t'i lartësuar 
në moralin e lavdërueshëm, domethënë në pjekurinë morale-shpirtërore 
dhe shprehitë e bukura. 

Në një hadith të shenjtë, Zoti thotë kështu: 

"Kjo është njëfe për të cilën unë si personalitet, jam i kënaqur. Dhe çka i ka 
hije kësajfeje, është bujaria dhe morali i bukur. Për sa kohë qëjuve t'jufavorizohet 
dhuntia për t'u bërë ndjekës të kësaj feje, lartësojeni atë me këto dy virtyte!" (Hej- 
themi, Mexhmau'z-Zevaid, VIII, 20) 

Nisur nga kjo, tasavvufi është mundësia për ta shndërruar moralin 
e bukur, pra, meritat e larta, si mëshirën, dhembshurinë, bujarinë, faljen, 
falenderimin, në gjendje shijeje e kënaqësie te besimtari. 

Gjithashtu, qëllimi në tasavvuf është që, duke i zhvilluar më tej e duke 
i përsosur njerëzit me kapacitete, me aq sa e mundësojnë kapacitetet e tyre, 
të nxiten të kapërcejnë largësi në rrugën për t'u bërë njeri i përsosur, njeri 
bujar, njeri që e njeh mirë veten dhe Zotin e vet, që shijon gëzimin e afërsisë 
ndaj Zotit, që është mik i Zotit me qëndrueshmërinë ndaj armiqësive të 
nefsit (frymës, egos). 

Në Kur'an thuhet: 


S C '"V 0 ^ jj, ', ss ^ x o ✓ & 

1 ^jl jLssJl j j o! jL__Ll SjL^I Ljs jS- lil 

L jJis j ir 4j I j L_j*y I l^L^- j I j 


"Ne ua propozuam amanetin qiejve, tokës e maleve dhe ata u droj- 
tën ta merrnin përsipër këtë, u trembën (nga përgjegjësia). Atë e mori 
përsipër njeriu. Me të vërtetë, ai është shumë injorant dhe mizor!" (el- 
Ahzab, 72) 

Siç thuhet në këtë ajet, njeriun që përpëlitet mes mëkatit, duke e shpë- 
tuar nga cilësitë e ulta të injorantit dhe mizorit, ta ngresh në cilësinë e 

njeriut të përsosur. E kundërta e mizorisë apo padrejtësisë (zulm) është 
drejtësia (adl). Me fjalë të tjera, që akti i robit të jetë i mirë (salih). Kurse 
e kundërta e injorancës (xhehl) është dituria (ilm). Për t'u bërë dijetar i 
vërtetë, duhet që ta zotërosh aq sa dijen e jashtme, formale, edhe dijen e 
brendshme, përmbajtësore. 

Imam Gazaliu (r. alejh) ka thënë: 

"Trashëgimtarë profetikë janë ata që zotërojnë dijen e jashtme e të 
brendshme!" 

Shpëtimi i njeriut varet nga pastrimi i cilësive të këqija të nefsit, kështu, 
nga shndërrimi i akteve të tij në akte të mira (salih) dhe nga personalizimi 
i dijes, domethënë, nga kthimi i dijes së tij në kulturë shpirtërore (irfan). 
Ja, pra, tasavvufi ka për qëllim konceptimin dhe përjetimin e edukatës dhe 
cilësive që do të siguronin arritjen e kësaj. 

Evlijanjtë që e realizojnë këtë qëllim, domethënë të urtët që Zoti i bën 
miq të vet, janë njerëz përjashtimorë që e përjetojnë përsosmërinë në besim 
(iman) dhe devocion (takva). Zoti flet kështu për ta: 



"Ta dini se për miqtë e Zotit nuk ka frikë dhe ata nuk do të dëshpë- 
rohen. Ata kanë besuar dhe kanë arritur devocionin!" (Junus, 62-63) 

Ndërsa besimi i shfaqur në zemër e shpëton robin nga të gjitha bestyt- 
nitë dhe e afron tek e Vërteta, edhe devocioni e pastron zemrën nga vanite- 
tet. Tashmë zemra e një robi të këtillë fiton cilësinë e të qenit seli e vështri- 
mit të Zotit, bëhet mjedisi i shfaqjes së urtësive dhe enigmave hyjnore. 










të ditë nuk bëjnë dobi as pasuria, 
as fëmija, me përjashtim të atyre 
që vijnë te Allahu me zemër të pa- 


stër... (esh-Shuara, 88-89) 

E. NEVOJA PER TASAVVUF 

Tasavvufi është jeta ndjesore dhe thelbi i fesë. Krejt si lëngu që e bën 
frutin të ngrënshëm e të shijshëm! 

Siç dihet, njeriu ka dy anë: anën trupore dhe anën shpirtërore. Që të 
dyja këto anë kanë kërkesat e tyre të natyrshme të varura nga krijimi i tyre. 
Islami nuk i mohon këto kërkesa dhe prirje të bashkëlindura, por i pranon 
ato si realitete më vete. Ndërkaq, brenda kornizës së kritereve themelore 
që ka parashtruar, Islami përpiqet t'i zhvillojë prirjet e pranueshme, kurse 
prirjet e papranueshme përpiqet t'i mënjanojë në minimum ose t'i vërë nën 
kontrollin e një qëllimi të pranueshëm. 

Po qe se njeriu, duke ngritur për vete një botë në kornizën e nevojave 
dhe domosdoshmërive trupore, tenton t'i shtypë kërkesat shpirtërore për 
gjëra të larta e sublime, për të bëhet e pamundur që të arrijë qetësinë dhe 
kënaqësinë e duhur. Feja i ofron njeriut një program ekuilibri mes lëndës 
dhe kuptimit. Ndërsa nga njëra anë e orienton njeriun drejt klimës mora- 
lo-shpirtërore, nga ana tjetër nuk i kundërshton e nuk i hedh poshtë do- 
mosdoshmëritë e botës lëndore-materiale. Feja i shton prirjeve materiale 
të njeriut një kuptirn abstrakt dhe një qëllirn të lartë. Po qe se njeriu, duke 
rnbetur vetëm në planin fizik-trupor, e vëzhgon çdo gjë me një vështrim 
materialist, atëherë, edhe ngjarjen më abstrakte, madje, e sheh në kallëpe 
konkrete dhe të pashpirt. Në të vërtetë, kjo është dhe njëra nga prirjet krye- 
sore që shtrihen në themelin e kundërshtimeve të tasavvufit. 

Në të vërtetë, njohja njerëzore është e prirur ndaj enigmave shpirtërore 
dhe të vërtetave abstrakte po aq sa edhe ndaj qenieve lëndore dhe kon- 

krete. Prandaj, e gjithë puna mbërthehet në momentin e kënaqjes apo jo, 
veç strukturës lëndore-materiale të njeriut, edhe të shpirtit të tij. Bota pe- 
rëndimore e cila sot qëndron në kulm të mirëqenies materiale, zvarritet në 
ateizëm mes vorbullave shpirtërore dhe rrënimeve morale. Shumë ateistë 
ka, madje, edhe në Romë e cila është qendër e krishterizmit, sepse këta 
njerëz janë të privuar nga plotësimi i dehciteve shpirtërore të veta. Dhe në 
themelin e kësaj qëndron shkëputja e lidhjes ndjesore me burimin hyjnor. 
Feja e shpërbërë me dorën e njeriut dhe e ritrajtësuar me ndërhyrjen e tij, 
për shkak se, për pasojë, e ka humbur kthjelltësinë, ka mbetur shumë larg 
nga përmbajtja shpirtërore e cila krijon kushte për qetësinë dhe prehjen 
ndjesore. Për këtë shkak, zemrat që s'e ndjejnë dot emocionin e fesë, mbe- 
ten të përmalluara për qetësinë dhe prehjen ndjesore. 

Njeriu i privuar nga ekstaza fetare, pra, nga emocioni shpirtëror, duke 
e parë ngjarjen shpirtërore më madhështore, madje, me syrin e një mate- 
rialisti, përpiqet ta derdhë çështjen vetëm në planin formal, kështu, vë në 
shesh një mendësi fetare të thatë me brendësinë të boshatisur. 

Tasavvufi e orienton njeriun për tek shpirti. Tasavvufi i hap shpirtit 
një rrugë ngopjeje e kënaqësie në përputhje me kapacitetin individual të 
personit. Me të vërtetë, po qe se fesë i hiqet aspekti moralo-shpirtëror që 
i jep ngopje e kënaqësi shpirtit të njeriut, feja zbret në nivelin e sistemeve 
njerëzore të ngritura thjesht mbi dobinë dhe përfitimin material. Në këto 
kushte, duke i dhënë jetës adhurimore vlerë vetëm në drejtimin formal 
dhe të interesave temporale (materiale e të përkohshme), njeriu privohet 
nga përfitimi ndjesor që është synimi dhe qëllimi i vërtetë i jetës adhurimo- 
re. Kështu, ky synim dhe qëllim i vërtetë eliminohet kur, për shembull, na- 
mazi shihet e bëhet për gjimnastikë, agjërimi, për dietë, zeqati, për ndihmë 
dhe asistencë sociale, etj., pra, kur adhurimet barten në planin e interesave, 
dobive e përfitimeve të dyta, jothelbësore. Ose mbetet vetëm në pjesën for- 
male të kushteve të domosdoshme për kryerjen e adhurimeve. Dhe është 
e qartë se, meqë kjo do të krijojë një mendësi joislamike dhe larg thelbit të 
fesë, nuk do të mund t'u japë përgjigje nevojave të shpirtit të njeriut dhe 
nuk do ta kënaqë dot ndjenjën fetare që është e bashkëlindur. Rruga për 
t'u përftuar detyrave fetare një thellësi ndjesore është edukimi mistik. Për 
të arritur thellësi cilësore në fe, njerëzit u janë drejtuar një sërë kërkimeve 
dhe, si përfundim, kanë arritur në edukimin mistik. 

Po qe se qenieve u bëhet një radhitje nga më e thjeshta te më e përkrye- 
ra, kulmin e kësaj radhitjeje e përbën njeriu. Ndërkaq, edhe kapacitetet 
dhe mundësitë e njeriut, të mbështetura në pasurinë e bashkëlindur të tij, 
paraqesin shumë nivele të ndryshme, gjë që është e domosdoshme dhe e 
detyrueshme për sigurimin e harmonisë shoqërore në botë. 

Si domosdoshmëri e qëllimit hyjnor, e dëshirës volitive hyjnore, Zoti 
i ka krijuar njerëzit me nivele të ndryshme si për sa u përket kapaciteteve 
të jashtme, ashtu dhe për sa u përket kapaciteteve të brendshme, mora- 
lo-shpirtërore. Ndërsa nuk kërkon prej njerëzve më shumë se ç'kanë mu- 
ndësi, Zoti i ka bërë përgjegjës ata në raport të drejtë me kapacitetet dhe 
mundësitë që u ka dhënë. 

Mëshira e pafundme e Allahut të Lartë, e cila është më e madhe se 
ndëshkimi i Tij, e përfshin tërë krijesën. Për këtë shkak, duke i vlerësuar 
dhe caktuar propozimet (mocionet) fetare që i takojnë me përgjegjësi tërë 
njerëzimit, Zoti ka marrë për bazë nivelin më të ulët, domethënë, i ka 
kufizuar ato në nivelin e njeriut më të dobët i cili i ka mundësitë për t'i 
plotësuar. Por meqë mbyllja e portës së zhvillimit moralo-shpirtëror për 
njerëzit me kapacitete, mundësi, fuqi dhe kërkesa të lindura për kryerjen 
e përgjegjësive më të mëdha se ato që i përkasin shumicës, do të binte në 
kundërshtim me drejtësinë hyjnore, është e natyrshme dhe e domosdo- 
shme që të ekzistojë një rrugë për këta njerëz që të plotësojnë nevojat e tyre 
shpirtërore. Pra, është fjala për mbajtjen hapur të një rruge për besimtarët 
që, përveç plotësimit të detyrave kanunore, janë të aftë për t'u lartësuar në 
botën shpirtërore, rrugë, e cila do t'u siguronte atyre të ecnin para me anë 
të adhurimit, devocionit dhe mirësisë. Siç dihet, kjo rrugë është tasavvufi 
ose mistika islame. 

Ndërkaq, këto të vërteta janë nga mbështetjet racionale e fetare të ne- 
vojës për tasavvuf. 


Që zemra të arrijë ngopjen dhe kënaqësinë, domethënë, qetësinë, preh- 
jen dhe lumturinë, kjo varet nga niveli moralo-shpirtëror ku ka arritur. 
Dhe, për këtë, duhet që robi të kalojë nëpër një edukim moralo-shpirtëror. 

Kështu, edhe profetët e dërguar si modele për njerëzimin janë kaluar 
nëpër një periudhë përgatitore para se të bëhen subjekte të komunikimit 
hyjnor. Hz. Muhammedi (s.a.s.) ende nuk ishte ngarkuar me detyrën e 

profetësisë kur tërhiqej në itikaf 16 në shpellën Hira. Para bisedës me Zotin, 
profeti Musa (a.s.) pati kaluar në malin Sina një lloj asketizmi prej dyzet 
ditësh. Para se të bëhej ministër në Egjipt, profeti Jusuf pati mbetur në qeli 
për dymbëdhjetë vjet me radhë. 

Para se të ngjitej në Miraxh, i Dërguari i Allahut, profeti Muhammed 
(s.a.s.) meritoi të fshehtën e sures Inshirah. Iu hap gjoksi dhe iu la zemra. 
Gjoksi iu mbush me frymën shpirtërore të diturisë dhe urtësisë, sepse në 
Miraxh ai do të përballej me ngjarje të jashtëzakonshme e të çuditshme, do 
të vëzhgonte enigmën hyjnore të padukshme me anë të shikimit të kufi- 
zuar njerëzor dhe pamje të ndryshme të tejdukshme. 

I Dërguari i Allahut (s.a.s.) ishte njeriu me zemrën më të pastër ndër 
gjithë njerëzit që kishin kaluar e do të vinin. Këtë e pranonin edhe mo- 
huesit. Pavarësisht nga kjo, meqë do t'i tregoheshin mbretërimi dhe enig- 
ma hyjnore e Zotit të gjithësisë, ai u kalua përsëri përmes një operacioni 
shpirtëror. Dhe ndodhi evenimenti i quajtur shak-i sadr, hapja e gjoksit 17 . 
Ky eveniment shpreh rëndësinë e jetës ndjesore. Edhe profetët të pajisur 
me atributin e pafajësisë (ismet), madje, megjithëse kanë qenë "të kulluar", 
janë kaluar nëpër purifikimin e zemrës për t'u pranuar në audiencën hyj- 
nore. 

Po qe se edhe profetët që janë robtë e zgjedhur të Allahut, kalohen 
nëpër purifikimin e zemrës, del në shesh se sa nevojtarë janë njerëzit e 
tjerë për pastrimin e zemrës! Me një zemër të dendur, të trashë e të patej- 
dukshme nuk mund të rroket ajo që është e hollë, e tejdukshme dhe deli- 
kate. Dikush që i janë zënë hundët, nuk mund t'i marrë erë trëndafilit apo 
karafilit! Nga dritarja me xhama të veshura me avull nuk mund të soditet 
qartë një panoramë! 

Prandaj, që zemra të bëhet e aftë për t'i kapur dhe marrë të fshehtat 
dhe urtësitë hyjnore duke e thelluar më tej ndjeshmërinë ndjesore-shpirt- 
ërore, e ka të domosdoshme të pastrohet nga patejdukshmëritë dhe të bë- 
het e tejdukshme. 

16 Itikaf: përgjithësisht, mbyllje diku për ta kaluar kohën me adhurim; posaçërisht, 
mbyllje në xhami gjatë dhjetë ditëve të fundit të Ramazanit gjithashtu për adhu- 
rim. 

17 Shak-i sadr: ky operacion i zbatuar mbi Profetin nga engjëjt dhe që quhet edhe 
"sherh-i sadr", korrigjimi i zemrës, është çarja dhe zgjerimi i gjoksit me anë të 
dritës dhe hipnozës hyjnore. Profeti e ka merituar këtë "korrigjim" dy herë, në 
vegjëli dhe para miraxhit. Kjo ndërhyrje është përmendur në Kur'an kështu: "A s'ta 
hapëm dhe zgjeruam gjoksin ty?" (el-Inshirah, 1) 

Zoti ka urdhëruar: 

"Atë ditë nuk do të bëjnë dobi as pasuria, as fëmija! Me përjashtim 
të vetëm atyre që vijnë te Allahu me një zemër të paqtë!.." (esh-Shuara, 88-89) 

Dhe paqëtimi i zemrës mund të bëhet vetëm me anë të edukimit mo- 
ralo-shpirtëror. 

Në atë vend ku bashkohen deti me bregun, sheh plot gurë të lëmuar. 
Duke u rrahur nga dallgët për shekuj me radhë, atyre u janë rrafshuar the- 
pat, majat, kanë marrë lustër e shkëlqim dhe janë forcuar si graniti. 

Edhe margaritari në gjendje minerali duhet pastruar, duhet prerë, la- 
tuar e fërkuar që të marrë trajtë të bukur, lëmim e shkëlqim. Për të përftuar 
një gram flori, ndoshta duhen shoshitur një ton dhë. Pra, çdo qenie e gjallë 
apo jo e gjallë fiton vlerë pas një lloj përpunimi dhe edukimi të posaçëm. 

Ja, pra, edhe zemra, për të arritur cilësinë "selim" (cilësinë e gjësë së 
paqëtuar) që përmendet në Kur'an, ka nevojë për përpunim dhe edukim 
moralo-shpirtëror. 

Para se të edukohet, zemra është si hekuri i ftohtë. Për të marrë formën 
dhe trajtën e dëshiruar, hekuri duhet të kalitet në zjarr e në kudhër. Krejt 
si kjo, as përkryerja e zemrës s'realizohet dot pa u kalitur. Kurse pas reali- 
zimit të përkryerjes ndjesore, bota e të vërtetave e cila nuk shihet dot me 
sytë e ballit, lëviz në gjendje shijesh e kënaqësish dhe ndjehet me zemër. Për 
këtë, duhet fuqizuar dhe aftësuar zemra. 

Po qe se dikush tenton të bëjë një lëvizje për të cilën s'ka bërë asnjë 
lloj stërvitjeje, mund të thyejë edhe kockat, kurse sportisti i stërvitur për 
një kohë të gjatë për të, e bën pa asnjë lloj sforcimi. Stërvitja në fjalë është 
përqëndrimi i të gjitha forcave të trupit në atë lëvizje. Si kjo, edhe zemra 
duhet të forcohet duke u përqëndruar në dashurinë për Allahun dhe të 
Dërguarin e Tij! 

Zoti thotë kështu në Kur'an: 

Besimtarë të vërtetë janë vetëm ata që u dridhen zemrat kur përme- 
ndet Allahu, që u shtohet besimi kur u këndohen ajetet e Allahut dhe që 
mbështeten dhe gjejnë siguri vetëm te Zoti i tyre!" (el-Enfal, 2) 

Për të ardhur në këtë gjendje, zemrat duhet të pastrohen nga mëkatet 
dhe të maturohen nga ana ndjesore, sepse është e pamundur që një zemër 
e papërpunuar e mbushur plot lëndë të huaja, të lidhet denjësisht me Zo- 
tin. 

Fëmija i shkollës hllore nuk mund të kuptojë gjë nga tekstet mësimore 
të një studenti të drejtësisë, sepse mendja e tij ende s'ka arritur konsisten- 
cën dhe pjekurinë përkatëse. Ajo ka nevojë edhe për shumë vite mësimore. 
Po kështu, edhe për zemrën ka arsimim dhe edukim të posaçëm për të. 
Eshtë shumë e vështirë që zemra e papastruar, e mbushur plot lëndë të 
huaja që ia prishin transparencën, t'i rrokë imtësitë e rrugës së bashkimit 
me Allahun. 

Meqë pranueshmëria e robit në lartësinë e Allahut varet më shumë 
nga zhvillimi ndjesor, është nevoja e një edukimi shpirtëror më vete me 
qëllim që zemra të arrijë përkryerjen e duhur. Dhe emri i këtij edukimi 

është tasavvuf. 

Me të vërtetë, e gjithë puna përqëndrohet te zemra dhe, në adhurimet 
dhe sjelljet, Zoti i jep rëndësi më shumë cilësisë së zemrës. 

Kështu, i Dërguari i Allahut (s.a.s.) na ka porositur: 

"Allahu nuk sheh trupin dhe pamjen tuaj, por vetëm zemrat tuaja!" (Muslim, 
Birr, 33) 

Për shembull, po qe se në adhurimet dhe shërbimet për hir të Allahut 
hahet ushqim me synim për të htuar fuqi e qëndresë, edhe kjo ngrënie 
merr vlerë adhurimi. Personi që përpiqet të htojë ushqimin e fëmijëve të 
vet me rrugë legjitime e të bekuara, hton mirësi në çdo hap që hedh, sepse 
nijeti, qëllimi i tij që është akti i zemrës së tij, është i dobishëm. 

Në Islam, mbulesa e femrës është kusht. Por femra duhet të fshihet jo 
vetëm në pamje, por edhe në shpirt. Po qe se femra e mbuluar nga jashtë, 
por në shpirt e zhveshur, pra, indiferente dhe e shkujdesur, u nënshtrohet 
trysnisë së kushteve ose nefsi, pra, vetvetja e saj, gjen rast, në atë çast mbu- 
lesa e jashtme merr fund, zhvlerësohet dhe bie poshtë. Veçanërisht, femra 
nën mbulesë nuk duhet ta humbë misionin e saj femëror, rregullimin e 
jetës shtëpijake e familjare dhe vazhdimin e brezit. Prandaj, në çdo specifi- 
kë, zemra, jeta ndjesore ka shumë rëndësi. Njeriu nuk mund të dalë jashtë 
kufijve të mbulesës të vëna nga Allahu, por mbulesa në vetvete nuk është 
gjithçka, është vetëm një pjesë e urdhrave hyjnore. 

Për shembull, ndërtimi i një xhamie është mirësi e madhe, por po qe 


se personi që e ndërton krenohet dhe mbahet më të madh duke e nxjerrë 

veten në pah, mirësia e tij zhvlerësohet, sepse Zoti e zhvlerëson dhe e posh- 
tëron atë që thotë "unë". Njeriu duhet të thotë: "Ky është favori yt, o Zot!" 
Një njeri të tillë Zoti e lartëson. Prandaj, është ndjeshmëria e zemrës që i 
bën të pranueshme e të pëlqyeshme sjelljet e njeriut! 

Prandaj, në rrugën për ta kryer çdo sjellje me një ndjenjë adhurimi dhe 
çdo adhurim me pastërti zemre, kurrë nuk mund të mohohet rëndësia në 
jetën e njeriut e mistikës, e cila do të thotë edukim i zemrës. Me të vërtetë, 
adhurimet kanë dy aspekte që e plotësojnë njëri-tjetrin: forma dhe fryma 
e tyre. Zoti në Kur'an nuk tregon për kushtet dhe elementët përbërës të 
jashtëm të adhurimeve, por për kryerjen e tyre me cilësi shpirtërore dhe 
ndjeshmëri ndjesore. Kurse aspektin e jashtëm të adhurimeve mundet ta 
mësojmë nëpërmjet traditës profetike. 


Aspektin formal të adhurimeve mund ta kryejë edhe një hipokrit, gjë 
që ka ndodhur dhe njohur konkretisht edhe në kohën e Profetit. Kreu i 
hipokritëve, Abdullah bin Ubej bin Selul shkonte në faltore dhe falej for- 
malisht pas Profetit, pra, anën formale të adhurimeve mund ta plotësojë 
edhe një hipokrit. Dhe kjo tregon se adhurimet e kryera vetëm formalisht 
s'kanë asnjë vlerë para Allahut. Pranimi dhe miratimi i adhurimeve varet 
nga bashkëveprimi i formës me përmbajtjen shpirtërore. 

Me të vërtetë, po të shqyrtohen në tërësi ajetet dhe hadithet lidhur me 
namazin, agjërimin, zeqatin dhe haxhin, nuk është e vështirë për ta parë 
këtë të vërtetë. Në lidhje me namazin, në një ajet thuhet kështu: 

"... Pa dyshim, namazi largon nga paturpësia dhe të këqijat!.." (el-An- 
kebut, 45) Por po qe se dikush, megjithëse fal namaz, nuk largohet dot nga 
nga të këqijat, kjo do të thotë se namazi i tij nuk është falur me përshpirt- 
shmëri. 

Për ata që falin namaz vetëm për formë pa përshpirtshmërinë e zem- 
rës, Zoti ka thënë: 

"Sa keq për ata që falen, që i falin namazet me shkujdesje!" (el-Maun, 4-5) 

Edhe në një ajet tjetër urdhërohet: 

"Vetëm besimtarët që falen me përshpirtshmëri me të vërtetë kanë 
shpëtuar!.." (el-Mumimm, 1-2) 

Siç e theksojnë edhe ajetet kur'anore, një prej cilësive të besimtarëve 
që arrijnë shpëtimin, është edhe falja e namazit me përshpirtshmëri. Për ta 
kryer namazin në kuptim të plotë, duhen plotësuar të gjitha kushtet for- 
male dhe përmbajtësore të tij. Dy vetë falin të njëjtin namaz në të njëjtën 
kohë dhe në të njëjtin mjedis, por mes këtyre dy namazeve ka ndryshim sa 
largësia mes tokës dhe qiellit! 


© 







Tasavvufi ose mistika islame nga besimi në mirësi 


Duke u shprehur si në hadithin e mëposhtëm, Profeti (s.a.s.) ka thek- 
suar cilësinë ndjesore që duhet respektuar në namaz: 

"Dikushfal namaz, por vetëm gjysma e namazit, një e treta, një e katërta, një 
e pesta, një e gjashta, një e shtata, një e teta, një e nënta, madje vetëm një e dhjeta 
shkruhet për të!" (Ahmed b. Hanbel, Musned, IV, 321) 

Në Kur'an, duke përmendur cilësitë e besimtarëve, Zoti thotë: 

"Dhe ata që e vazhdojnë namazin e tyre!" (el-Muminun, 9) 

Duke nxjerrë në pah edhe kuptimin sinjifikativ të këtij ajeti, poeti 
Mevlana Xhelaleddin Rumi, e shpreh kështu atë: 

"Ata që vazhdojnë ta përjetojnë gjendjen e namazit edhe pas namazit!" 

Dhe thotë: 

"Namazi i cili na e tregon neve rrugën e drejtë dhe që na shmang nga të kë- 
qijat,falet pesë herë në ditë. Kurse ashikët (të pasionuarit pas Zotit) ndodhen vazh- 
dimisht në namaz. Sepse as ashku (pasioni) i zemrave të tyre, as dhe ajo ndjenjë 
e thellë afërsie hyjnore që ua përvëlon zemrat, nuk mund të qetësohen as me pesë 
kohë, as dhe me një mijë kohë namaz!" 

Me të vërtetë, falja e një kohë namazi zgjat rreth 10-15 minuta. Por 
zemra duhet mbrojtur si në namaz edhe pas namazit. Sepse zemra e pa- 
mbrojtur bie në indiferentizëm dhe, një kohë më pas, mundet të shkasë në 
mëkat, madje, na ruajttë Zoti, edhe në mohim! Prandaj personi duhet ta 
preokupojë zemrën me Zotin edhe pas namazit dhe të mos rrijë indiferent 
ndaj Tij. 

Kurse indiferentët, jo më jashtë namazit, por janë të dënuar të mos 
munden ta mbledhin veten as në namaz, të mos munden të përulen me im- 
presionim para pranisë hyjnore! Ja se si rrëfehet në lidhje me këtë situatë 
specifike: 

Një dervish që përparonte në rrugën e përkryerjes shpirtërore, po falte 
namaz natën vonë në faltore. Ndërkaq filloi shiu dhe, në një çast, zemra e 
dervishit u kthye nga shtëpia. Atëherë, një zë i brendshëm ia tërhoqi vë- 
mendjen kështu: 

"O dervish! Me këtë namaz që po fal, nuk po bën asgjë për ne, sepse 
gjënë e bukur brenda teje (zemrën) e dërgove në shtëpi, kurse këtu le ve- 
tëm trupin!.." 

Në një hadith profetik thuhet: 

"Sa veta ka qëfalin namaz nate, pjesa efitimit të të cilëve nga ai namaz është 
vetëm se mbeten pa gjumë!" (Ahmed b. Hanbel, Musned, II, 373) 

Përfundimisht, ngado që të kthehemi, do të vijmë te çështja e nevojës 
së mbështetjes në maturimin e zemrës. 

Edhe te adhurimi i agjërimit, gjendja nuk është e ndryshme nga nama- 
zi. Pra, edhe agjërimi duhet mbajtur duke respektuar edhe parimet forma- 
le, edhe parimet esenciale. 

Agjërimi është një adhurim që fshin dhe i zhduk mëkatet. I Dërguari i 
Allahut (s.a.s.) porosit: 

"Kush mban agjërimin e ramazanit duke besuar në vlerën dhe virtytet e tij 
dhe duke e pritur shpërblimin nga Allahu, ifalen mëkatet e kaluara!" (Buhari, Savm, 
6) 

Qëllimi i agjërimit nuk është vuajtja prej urie. Zoti ka theksuar se qëlli- 
mi i agjërimit është devocioni: 

"O ju që keni besuar! Siç u qe bërë agjërimi farz (detyrim) popujve 
para jush, është bërë farz edhe për ju që të bëheni të devotshëm!" (el-Ba- 
kara, 183) 

Prandaj, agjërimi nuk është agjërim vetëm i stomakut, por bashkë me 
gjymtyrët dhe organet e tjera, edhe i zemrës. Duke e ndjerë vlerën e të 
mirave të dhëna nga Allahu, zemra duhet ta zotërojë thellësinë e frymës 
moralo-shpirtërore të agjërimit. 

Agjërimi është një edukim moralo-shpirtëror që zhvillon tek njeriu 
ndjenja të tilla si mëshira dhe dhembshuria. Po qe se tek njeriu që agjëron, 
nuk ekzaltohen këto ndjenja, do të thotë se agjërimi mbahet formalisht. 
Sidomos marrja me thashetheme dhe përfolje pas shpine gjatë agjërimit e 
asgjëson begatinë dhe mirësinë e tij. 

I Dërguari i Allahut (s.a.s.) ka porositur: 

"Sa vetë ka që mbajnë agjërim, nga i cili u mbetet vetëm uria dhe etja!" (Ah- 
med b. Hanbel, Musned, II, 373) 

Edhe kjo tregon se edhe në agjërim ka nevojë për jetën ndjesore dhe 
shpirtërore. 

Në Kur'an, duke përmendur cilësitë e besimtarëve, Zoti thotë: 

"Në pasurinë e tyre kanë një të drejtë edhe ai që e tregon nevojëtari- 
në e tij, edhe ai që e mban të fshehtë!" (edh-Dharijat, 19) 

Po qe se një besimtar e ka të fuqishme strukturën shpirtërore, duke 
dhënë zeqat, sillet jo sikur po jep nga pasuria e tij, por sikur po i jep dikujt 
tjetër pjesën që i takon nga pasuria e tij, në mënyrë të natyrshme, me këna- 
qësi dhe, madje, duke e falenderuar atë që po e pranon zeqatin, duke fituar, 
kështu, vlerat e vërteta të zeqatit, sepse personi që merr, e ndihmon dhënë- 
sin për të çuar në vend një adhurim farz (të detyrueshëm), bëhet pretekst 

për të që të ruhet nga aksidentet dhe fatkeqësitë, që të meritojë dhuntitë e 
jetës së pasme, ahiretit. 

Në hadithin profetik thuhet: 

"Pa dyshim, para se të kalojë në dorë të nevojtarit, sadakaja kalon në dorën e 
(fuCjisë të) Allahut!" (Taberani, MuxhemuT-Kebir, IX, 109)-*-® 

Për të merituar të fshehtën e këtij hadithi profetik, besimtari vepron 
me zgjuarsinë se, në të vërtetë, mallin që e ka dhënë si sadaka, e ka lënë në 
dorë të Zotit. Dhe kjo është një bazë e brendshme që siguron përkryerjen 
e adhurimit të zeqatit. 

Natyrisht që edhe kjo delikatesë është e mundur me anë të pjekurisë 
ndjesore. Për më tepër, të mëdhenjtë tanë, kur kanë dhënë, e kanë zbuku- 
ruar dhuratën në formë pakete duke e bërë këtë punë me kujdes të posa- 
çëm. Sepse dhurata në fillim arrin te Allahu, pastaj kalon te robi nevojtar. 
Këto janë shfaqje të hijshme të jetesës së Islamit me ndjeshmëri dhe de- 
likatesë ndjesore. 

Duke theksuar se "... sadakatë i merr Allahu" (et-Tevbe, 104), Zoti alu- 
don mbi këtë edukatë dhe delikatesë që duhet treguar në dhurim. 

Nga ana tjetër, dhënia në një mënyrë të mangët nga këto delikatesa 
ndjesore, duke e fyer nevojtarin, do të thotë eliminim me dorën e vet të 
shpërblimit të dhurimit të bërë. Islami e refuzon tipin e njeriut të ashpër, 
egoist dhe të trashë në sjellje. Muslimani është njeri i ndjeshëm, delikat dhe 
me sjellje të holla. Dhe të gjitha këto varen gjithmonë nga niveli ndjesor. 

Këto delikatesa ndjesore të zemrës dalin më në pah në adhurimin e 
haxhit. Në dukje, haxhi është një adhurim ku peshon më rëndë aspekti tru- 
por dhe fizik, si veshja e ihramit, tavafi, vakfeja në Arafat, therja e kurbanit, 
vajtja në Muzdelife. Kurse këto janë vetëm ana e jashtme e haxhit. Por po 
të vështrohet struktura moralo-shpirtërore e haxhit, do të vërehet kujtimi 
i kiametit dhe i ditës së ringjalljes, meditimi mbi llogarimarrjen hyjnore, 
llogaria e jetës së kaluar. 

Në xhami, besimtarët falen sup më sup në të njëjtën radhë pa vënë 
re e pa marrë parasysh post e pozitë, pa bërë dallim të pasur e të varfër. 
Megjithëkëtë, duke parë veshjen dhe pamjen e jashtme të tyre, mund të 
kuptohet pak a shumë se ç'pozitë zënë në jetën shoqërore dhe ç'nivel mi- 
rëqenieje kanë. Por në haxh nuk është as kjo. Miliona njerëz të veshur në 
të bardha, pa asnjë shenjë dalluese, i kryejnë adhurimet pranë njëri-tjetrit. 


18 Veçanërisht, për rivajete të ngjashme, shih Buhari, Tevhid, 23. 

Madje, gjatë kohës nën ihram janë ndaluar disa veprime krejt të zakon- 
shme e legjitime, si këputja e barit, vrasja e kafshëve, gjuetia, tregimi i gja- 
hut gjuetarit. Janë ndaluar bisedat e kota dhe preokupimet e panevojshme, 
kështu, është vënë si synim një nivel i lartë i ndjeshmërisë së zemrës. 

Edhe adhurimi i kurbanit kërkon një akt në dukje formal dhe konkret. 
Por siç ndodh në adhurimet e tjera, ajo që e bën kurbanin të pranueshëm, 
është nijeti ose qëllimi që është akti i zemrës. Dekreti hyjnor mbi këtë çësh- 
tje është shumë i qartë. Në Kur'an urdhërohet: 


aJUj ^jSsJ j IaJLo Alll (JUj jjJ 


"Te Allahu nuk shkojnë as mishrat, as gjakrat e tyre, por vetëm de- 
vocioni juaj!" (el-Haxh, 37) 

Siç kuptohet edhe nga ajeti kur'anor, ata që therin kurban nga frika se 
mos turpërohen në mjedis po të mos therin, ose me mendime të ngjashme 
me këtë, e kanë të pamundur ta fitojnë pëlqimin e Zotit. 

Fakti që kurbani i djalit të Hz. Ademit, Kabilit, nuk u pranua, kurse 
kurbani i dhuruar me sinqeritet nga djali tjetër, Habili, u pranua, është një 
dëshmi tjetër e kësaj të vërtete. 

Kjo ngjarje tregohet kështu në Kur'an: 

"Tregojua atyre si të vërtetë lajmin mbi dy djemtë e Ademit. Ata 
patën paraqitur nga një kurban dhe njërit i qe pranuar, kurse tjetrit nuk 
i qe pranuar. Vëllai që nuk i qe pranuar kurbani i pati thënë vëllait: "Pa 
dyshim që kam për të të vrarë ty!" Kurse ai i qe përgjigjur: "Allahu pra- 
non vetëm nga të devotshmit!" (el-Maide, 27) 


Siç kuptohet nga këto të gjitha, vetëm me anë të purifikimit dhe ma- 
turimit të zemrës bëhet e mundur që adhurimet të fitojnë cilësinë për t'u 
bërë "makbul", "të pranueshme" dhe aktet, cilësinë "salih", "të mira". Në 
këto kushte, del në shesh e vërteta se, para së gjithash, është e nevojshme të 
purifikohet zemra me anë të edukimit moralo-shpirtëror. 

Ndërkaq, është e domosdoshme që kjo të kuptohet mirë. Sepse kurrë 
s'është e drejtë të braktisen aktet që janë duke u kryer, qofshin edhe me të 
meta, me drojën e pamundësisë për të kryer adhurim me përshpirtshmëri 
dhe devocion dhe frikën nga rreziku i mungesës së sinqeritetit. Nuk du- 
hen braktisur aktet që janë duke u kryer, por duhen bërë përpjekje për t'i 

përkryer ato me sa të jetë e mundur me anë të ndjeshmërive ndjesore të 
tilla, si principialiteti dhe sinqeriteti, përshpirtshmëria dhe devotshmëria. 
Sepse rruga shpirtërore është e mbushur plot me vështirësi. Ajo e bën të 
domosdoshme luftën kundër prirjeve të nefsit (vetvetes, egos). Rezultati 
nuk arrihet menjëherë dhe aq thjesht. Përshpirtshmëria është një majë në 
ngjitjen moralo-shpirtërore dhe ngjitja në majë bëhet hap pas hapi. Në këtë 
rrugë, edhe vullneti njerëzor duhet përdorur, edhe bujaria dhe favori i Zo- 
tit duhen lutur. 

Meqë cilësinë e akteve e cakton orientimi i zemrës, nevoja për tasav- 
vufin i cili vë për synim t'i përftojë zemrës një orientim të përkryer, është 
në shesh dhe krejt e qartë. Nga ky aspekt, janë rnjaft të kuptueshme rropat- 
jet për kundërshtimin dhe hedhjen poshtë të tasavvufit të disa mjediseve 
të cilat dëshirojnë ta shohin fenë tonë të lartë si një tufë rregullash të thata 
dhe ta paraqesin të tillë. 

Si në çdo fushë, gabime, të meta, shpërdorime mund të ndodhin edhe 
në shkencat fetare. Këto mund të apelohen mjaft lehtë nga kompetentët. 
Por ta kundërshtosh dhe mohosh tasavvufin duke i treguar, me qëllim, 
këto gabime dhe shpërdorime, si të posaçme vetëm për shkencën e tasav- 
vufit që është jeta ndjesore e fesë, kjo është vepër e një palogjikshmërie të 
tillë si dedikimi i dobësive dhe të metave njerëzore fesë dhe tasavvufit të 
vërtetë ose thelbit të tyre. Pra, kundërshtimi dhe hedhja poshtë e botëkup- 
timit mistik që zhvillohet sipas një orientimi të caktuar dhe në rrugë të 
drejtë vetëm sepse ekzistojnë njerëz që e shfrytëzojnë dhe e shpërdorojnë 
tasavvufin (mistikën) për dëshira të ulta, nuk mund të ketë asnjë lloj shpje- 
gimi të logjikshëm. Kjo situatë i pëmgjet tentimit për ta kundërshtuar dhe 
hedhur poshtë tërësisht, bie fjala, shkencën e mjekësisë ngaqë ka njerëz që 
e përdorin atë për qëllime të mbrapshta. 

Eshtë e pamundur ta kuptosh tasavvufin duke parë se si veprojnë një 
sërë njerëzish me qëllim të keq ose të padenjë, të cilët pandehin se e jetoj- 
në atë. Sepse, meqë tasavvufi është një barrë që nuk mund ta ngrejë çdo 
kandar, po qe se ndryshimi tejet i madh mes përmbajtjes praktike dhe të 
vërtetës së tasavvufit, ndryshim që shfaqet në sjelljet dhe veprimet e nje- 
rëzve jokompetentë, vështrohet me kritere maturie dhe logjike, mund të 
kuptohet madje edhe me një vështrim sipërfaqësor. 

Eshtë e pamundur ta parashtrosh dhe ta shpjegosh tasavvufin me kri- 
tere mediokre. Sepse tasavvufi si një dukuri e horizontit ndjesor, ka për 

s'kanë pjesë nga afërsia dhe dashuria sublime, s'bën dobi. Kjo është po aq 
e padobishme sa dhe përpjekja për t'i folur për ngjyrat dikujt që ka lindur 
i verbër! 

Sa më shumë që të largohet nga meditimi mbi botën e tij të brendshme, 
njeriu në po atë masë është i dënuar të bëhet automat dhe imitues. Njeriu 
i privuar nga begatia shpirtërore i cili nuk e njeh botën e tij të brendshme 
shpirtërore, prandaj dhe nuk kridhet dot në të si i fuqishëm, imiton të tjerët 
që ka përreth. Ai ia lë veten rrymës, prandaj dhe nuk përbën karakter dhe 
personalitet. 

Meritimi i bashkimit hyjnor është i mundur duke e bërë zemrën të 
heqë dorë nga pasuria materiale, popullariteti, fama dhe drojat e jetës. 


Në të vërtetë, tasavvufi është shkenca mbi njeriun. Njeriu që, duke u 
shmangur dhe çliruar nga bota, thellohet në shpirtin e vet, afrohet në por- 
tën e pallatit të urtësive dhe të të vërtetave. Ata që e kuptojnë Kur'anin dhe 
që e jetojnë atë si rrugën e besimit të vërtetë, janë mistikët e vërtetë. Mistiku 
është njeriu që e ndjen veten përgjegjës ndaj Allahut për mënyrën e jetesës 
fetare të shoqërisë mes të cilës ndodhet. 

Hz. Nexhmeddin Kubra, nga miqtë e Zotit, merr pjesë bashkë me nxë- 
nësit e vet në varrimin e një personi të mirë. Kur po i këndohej telkini të 
vdekurit, N. Kubra buzëqesh. Nxënësit habiten nga buzëqeshja e mësuesit 
në këto kushte dhe e pyesin për kuptimin e këtij gjesti të tij. Ai s'dëshironte 
t'i sqaronte, por, pas këmbënguljeve të tyre, vendos t'u hapet dhe u thotë 
kështu: 

"Zemra e personit që e bëri telkinin ishte indiferente dhe e vdekur, 
kurse e kufomës që kishte hyrë në varr, e gjallë. Më erdhi turp që dikush 
me zemër indiferente t'i sugjeronte dikujt me zemrën të gjallë!" 

Ja, pra, edhe gjendja e atyre që ngrihen ta kundërshtojnë dhe mohoj- 
në tasavvufin ose mistikën në emër të diturive dhe shkencës, është në një 
aspekt, diçka për t'u çuditur sa ç'është sugjerimi i të vdekurit për të gja- 
llin. Sepse suksesi në shërbimet dhe zellin e mistikëve gjatë gjithë historisë 
për ta mbajtur gjallë jetën fetare, për t'ua përcjellë atë brezave pasues, për 
orientimin e popullit dhe për kumtimin e Islamit, është para syve. 

Dijetari i shquar islam i shekullit të kaluar, Muhammed Hamidullah, 
thotë kështu: 

"Mënyra se si jam rritur dhe përgatitur unë, është racionale. Kërki- 
met dhe studimet juridike m'i kanë hedhur poshtë të gjitha gjërat e pa- 

përshkruara e të pavërtetuara në mënyrë bindëse. Pa dyshim, unë i kryej 
detyrat islame si namazi, agjërimi, etj., jo për shkaqe mistike, por juridike. 
Dhe them me vete: 

"Allahu është Zoti im, është zotëria im. Ai më ka urdhëruar për t'i 
kryer këto. Pra, më duhet t'i kryej. Veç kësaj, të drejtat dhe detyrat janë të 
lidhura me njëra-tjetrën. Allahu m'i ka urdhëruar këto me qëllim që të për- 
htoj prej tyre. Atëherë, unë e kam për detyrë ta falenderoj Atë!" 

Qysh nga koha kur hllova të jetoj në shoqërinë perëndimore, në një 
mjedis të tillë si Parisi, nisa të shoh me habi se ajo që i shtyn të krishterët 
ta pranojnë Islamin, nuk janë pikëpamjet e dijetarëve të hkhut e të kelamit, 
por mistikë të tillë si Ibni Arabiu dhe Mevlanai. Mbi këtë çështje, edhe unë 
formova përvojën time personale. Kur më kërkohej shpjegimi i një çështje- 
je islame, përgjigjja ime e mbështetur në argumente racionale, domethënë, 
në arsyen, nuk e kënaqte personin që bënte pyetjen, kurse shpjegimi mistik 
nuk vononte të jepte fryt. Kështu, me kohë, unë e humba forcën ndikuese 
dhe tani besoj se të paktën në Europë dhe Afrikë, ajo që do t'i shërbejë Isla- 
mit nuk është as arsyeja, as shpata, por zemra, domethënë, tasavvuh! 

Pas kësaj përvoje, hllova të studioj disa vepra të shkruara mbi tasav- 
vuhn. Kjo ma hapi syrin e zemrës. Dhe e kuptova se tasavvuh dhe rruga e 
mistikëve të mëdhenj islamë në kohën e Profetit qe jo marrja me fjalë dhe 
as preokupimi me gjëra të pakuptim, por ecja në rrugën më të shkurtër që 
shkon nga njeriu te Zoti, kërkimi i rrugës së zhvillimit të personalitetit. 

Njeriu kërkon shkaqet e detyrave që i ngarkohen. Shpjegimet mate- 
riale në fushën shpirtërore na largojnë ne nga synimi; vetëm shpjegimet 
moralo-shpirtërore janë ato që e kënaqin njeriun!" 19 

Siç kuptohet edhe nga këto shprehje, tentimi për ta kundërshtuar dhe 
hedhur poshtë tasavvuhn që është në akord të plotë me Kur'anin dhe sun- 
netin, do të thotë ta gjuash me gurë pemën që jep fruta, gjë që ka një për- 
gjegjësi dhe ndëshkim të rëndë. 

Poeti Mevlana thotë: 

"Po qe se hunda nuk të nuhat dot, të paktën mos efajëso trëndafilin!" 

Një aspekt tjetër i rëndësisë së tasavvuht në ditët tona është metoda 
dhe stili i ndjekur prej tij për përmirësimin e njerëzve. Legjislacioni kanu- 

19 M. Aziz Lahbabi, Islam §ahsiyetçiligi, përkth. i. Hakki Akm, f. 114-115, shën. 8. ist. 
1972. Ky shënim është teksti i letrës së datës 27 shtator 1967 të shkruar nga Mu- 
hammed Hamidullah për përkthyesin. (Cituar nga Mustafa Kara, Metinlerle Giinii- 
miiziin TasavvufHareketleri, f. 542-543) 

nor ndjek qëllimin për t'i orientuar njerëzit me anë të shpërblimeve dhe 
ndëshkimeve edhe për këtë botë, edhe për jetën e pasme, ahiretin. Kurse 
tasavvufi përdor dashurinë, dhembshurinë dhe afërsinë. Në kohën tonë 
njerëzit, në përgjithësi, përjetojnë krizën moralo-shpirtërore të largimit nga 
feja dhe kryerjes së mëkateve të rënda. Ndërkaq, askush nuk mund ta mo- 
hojë se njerëzve në një krizë të tillë është më e lehtë t'u propozosh si rrugë 
shpëtimi ndjenjën e faljes, mirëkuptimin dhe dhembshurinë. 







asavvuf do të thotë pajisje me dije 
dhe të vërteta formale për të arri- 
tur, në klimën e zemrës, në botët 
përtej tyre. 


F. MARREDHENIET E TASAVVUFIT ME SHKENCAT DHE ARTET 

Shkencat e tjera që dalin në shesh si përfundim i natyrshëm i ndjenjës 
së hetimit të të fshehtave, e cila përmbahet në krijimin e njeriut, e shprehur 
më thjesht, i kureshtjes për kërkim, njohje dhe studim, studiojnë rregullat 
dhe ligjet që u përkasin të vërtetave të fushave të tyre. Ndërkaq, gjatë këtij 
studimi, dashje pa dashje, ato arrijnë në shumë pika të përbashkëta me ta- 
savvufin që e trajton fushën me të cilën merren ato, me një perspektivë më 
të përgjithshme dhe nga aspekti i urtësisë. Kjo cilësi që s'është e posaçme 
vetëm për shkencat fetare, përfshin edhe shkencat e natyrës që studiojnë 
veçoritë fizike të gjithësisë, edhe artet e bukura që janë produkt i krijimit të 
pastër dhe, në një pikë, edhe filozofinë. Prandaj, marrëdhënien e tasavvufit 
me shkencat e tjera mund ta analizojmë shkurt në pesë kategori. 

1. TASAVVUFI DHE SHKENCAT E TJERA ISLAME 

Qëllimi i fesë është t'ia bëjë të njohur njeriut Krijuesin e vet, t'ia bëjë të 
ditur detyrat dhe përgjegjësitë para Tij, t'i ngrejë marrëdhëniet njerëzore 
në drejtimin që kërkon dëshira (dëshira volitive) hyjnore, mbi drejtësinë, 
barazinë, paqen dhe qetësinë. Edhe synimi i tasavvufit ose mistikës islame 
është ta bëjë besimtarin të arrijë cilësinë ndjesore dhe konsistencën shpirt- 
ërore për të qenë në gjendje t'i realizojë të gjitha këto specifika; duke për- 
bërë një bazë moralo-shpirtërore për legjislacionin formal fetar, të sigu- 
rojë plotësimin e akteve që janë domosdoshmëri e atij legjislacioni, në një 
mënyrë të përkryer duke respektuar këtë përmbajtje moralo-shpirtërore. 
Prandaj është e natyrshme që tasavvufi të paraqesë një specifikë ndërthur- 

jeje reciproke me shkencat e tjera islame. Për ta parë këtë të vërtetë në një 
mënyrë më të hapur, do të ishte e dobishme që t'i preknim shkurt marrë- 
dhëniet mes këtyre shkencave. 


a) Tasavvufi dhe Kelami 

Si tematikë, shkenca e kelamit, para së gjithash, flet për individualite- 
tin, atributet dhe njësinë e Allahut. Meqë ka lidhje me akaidin, pranohet si 
më i rëndësishmi i shkencave islame. Një ndër qëllimet e shkencës së ke- 
lamit është ta vërtetojë të drejtën dhe ta kundërshtojë dhe hedhë poshtë të 
shtrembrën. Për rrjedhojë, dhënia e përgjigjeve ndaj kritikave dhe kundër- 
shtimeve të drejtuara ndaj Islamit dhe bindja e njerëzve se Islami është feja 
e vërtetë, është njëri prej qëllimeve të kelamit. 

Kurse synimi i tasavvufit ose mistikës islame është njohja edhe me 
zemër e Allahut të karakterizuar nga atributet e përsosmërisë, të pastër 
nga atributet relative si dhe transcendental, pra, njohja intuitive e Allahut, e 
shprehur me terminologjinë e tasavvufit, marifetullah. 

Shkenca e kelamit përpiqet t'i zgjidhë vështirësitë që kanë lidhje me 
akaidin, me anë të mendjes (arsyes) duke marrë për bazë Librin dhe Sunne- 
tin. Prandaj, sado t'u pëmgjajnë fllozofëve, dijetarët e kelamit, ngaqë nuk 
e trajtojnë mendjen (arsyen) të pavamr nga dogma (nass), e përdorin atë 
brenda komizës së legjitimitetit. Ndërkaq, mendja (arsyeja), e cila përpa- 
ron në botën e shkaqeve në linjën e njohjes që shkon nga vepra te autori, 
e vetme është e pamjaftueshme për ta çuar njeriun te e vërteta. Prandaj 
ndjehet nevojë në nivel të domosdoshëm edhe për ndijimet dhe pikëpamjet 
e zemrës ose afektive. 

Ja, pra, tasavvufi ose mistika islame, në çështjet ku mendja (arsyeja) 
mbetet e pamjaftueshme, vazhdon e nënshtmar në rrugën e saj duke futur 
në veprim zemrën. Këto lloj çështjesh, tasavvufi i qartëson me shfaqjet e 
zemrës si frymëzimi dhe zbulimi, në përputhje me Kur'anin dhe Sunnetin. 
Në këtë mënyrë, individi çohet në një kënaqje dhe ngopje përfundimtare. 

Nevoja për veprimtarinë e zemrës është një cilësi e pranuar edhe nga 
dijetarët e kelamit. Prandaj, ashtu siç e shprehëm edhe më lart, nuk është e 
drejtë që ndaj dijetarëve të kelamit të formohet një konsideratë si për fllozo- 
fët, shumica e të cilëve e marrin mendjen (arsyen) për bazë. Në fakt, është 
një e vërtetë historike se mes tyre ka shumë vetë që i gjejnë të përshtatshme 
praktikisht ose teorikisht pikëpamjet mistike dhe i përdorin. 


© 






Tasavvufi ose Mistika Islame nga besimi në mirësi 


Nga ana tjetër, veprimtaria mendore e quajtur arsyetim dhe gjykim 
përdor mbresat e marra nga bota materiale dhe, në sajë të ngjashmërive 
ose kundërshtive, përpiqet të arrijë te e vërteta. Por është e pamundur të 
arrihet me anë të mendjes dhe arsyetimit te e vërteta e qenieve metahzike 
që nuk zotërojnë mbresa të tilla. Eshtë për këtë arsye që mendja mundet 
ta kënaqë në një farë mase prirjen e njeriut për të arritur te e vërteta. Për 
përkryerjen e kësaj kënaqjeje, përtej pikave ku arsyeja konsumohet, mund 
të arrihet me anë të frymëzimit dhe parandjenjës së zemrës e cila është 
qendër ndjeshmërie. Ja, pra, tasavvufi ose mistika islame i përfton njeriut 
mundësinë që, duke mos qëndruar në pikat ku mendja nuk shkon më tut- 
je, të shkojë dhe të arrijë gjer përtej dhe këtë e siguron duke e sjellë zemrën 
në një truall të gatshëm për frymëzim në sajë të dhikrit. Eshtë për këtë 
arsye që tasavvufi, duke e kompensuar pamjaftueshmërinë në përdorimin 
e mendjes dhe arsyes në të gjitha fushat që ka për objekt studimi shkenca 
e kelamit ose apologjetika, duke filluar me individualitetin dhe atributet 
e Allahut, i jep kësaj veprimtarie shkencore pjekurinë që do ta kënaqte 
njeriun. 

Të vërtetat që parashtron shkenca e kelamit për shumicën, tasavvuh 
ose mistika islame i sjell në nivelin që do ta kënaqte edhe atë më kapaci- 
tetin më të lartë, meqë kapaciteti i çdo individi është i ndryshëm. Duke 
e forcuar besimin e individit, tasavvuh i jep atij informacion faktik mbi 
çështjen e ekzistencës dhe njësisë së Allahut. 

Këtë të vërtetë, Fahreddin Raziu i cili ka htuar popullaritet si një mu- 
fessir (komentues i Kur'anit, specialist i tefsirit, komentit të Kur'anit) kela- 
mist, e shpreh kështu: 

"Sado të pamjaftueshme të jenë metodat e kelamistëve për të arritur 
te e vërteta, janë një hap i parë tejet i rëndësishëm që duhet hedhur për të 
kaluar në tasavvuf. Grada e përsosmërisë arrihet me kalimin e njeriut nga 
shkencat kanonike (sheriat) që mbështeten në formën e jashtme, te shken- 
cat ezoterike që mbështeten në njohjen e të vërtetave të ngjarjeve!" 20 

20 Muhammed Salih ez-Zerkan, Fahruddin er-Razi ve Arauhu'l-Kelamijje ve'l- Felsefijje, 
f. 76 (citim nga Muhammed Abid el-Xhabiri, Arab-Islam KulturiX'nun Akil Yapisi, f. 
626). 

b) Tasavvufi dhe Tefsiri 

Tefsiri është shkenca që ka për objekt nxjerrjen në dukje dhe shpjegi- 
min e kuptimeve të gjera të Kur'anit të paraqitur njerëzimit si udhëzues i 
rrugës së drejtë. Me këtë aspekt, tefsiri kryen për tasavvufin që ka për sy- 
nim t'ia pastrojë njeriut botën e brendshme për ta çuar atë në përsosmëri, 
punën e një bamatoreje që ofron ilaçet dhe recetat e duhura, sepse shkenca 
e tasavvufit, ndërsa i trajton temat që merr në dorë dhe përcakton metodat 
që janë të posaçme vetëm për të, e ka marrë dhe e merr për bazë Kur'anin 
si burim themelor. 

Duke urdhëruar sjelljen me ndjenjë përgjegjësie ndaj Allahut në çdo 
fushë të jetës, kryerjen e adhurimeve me përshpirtshmëri, përmendjen e 
shpeshtë të Allahut dhe qëndrimin vazhdimisht nën kontrollin hyjnor, Ku- 
r'ani kërkon që robi të arrijë pëlqimin hyjnor. Të gjitha këto specifika janë 
tema të rëndësishme mbi të cilat mistikët kanë qëndmar me ndjeshmëri. 

Kompetentët dhe njerëzit e tasavvufit që e kanë bërë qëllim themelor 
bashkimin me zemër me Allahun, e kanë parë Kur'anin si rmgën e vetme 
që do t'i çojë tek Ai dhe e kanë bërë Kur'anin bosht të jetës së tyre. Ajetet e 
Kur'anit mbi të cilat është urdhëmar të meditohet thellë, i kanë shndërmar 
në virde të mëngjeseve të hershme të tyre. Për të mund të rrokin kuptimet 
e holla të tij, kanë besuar në domosdoshmërinë e purifikimit të zemrave të 
tyre! 

Meqë morali i të Dërguarit të Allahut përbëhet prej vetë Kur'anit ose 
është vetë Kur'ani, njerëzit e Allahut të cilët kanë vënë si synim të përsosen 
moralisht, kanë shfaqur zellin që të gjitha veprimet dhe sjelljet t'i rregulloj- 
në sipas përmbajtjes së fjalës hyjnore, janë përpjekur dhe kanë luftuar për 
t'u bërë Kur'an i gjallë! 


Si rrjedhojë e faktit që burimi kryesor i begatisë ideore dhe i frymëzi- 
mit të njerëzve dhe kompetentëve të tasavvufit ose misticizmit islam është 
Kur'ani, mistikët islamë i kanë bërë shërbime të mëdha edhe shkencës së 
tefsirit ose komentit të Kur'anit. Duke nxjerrë në shesh edhe kuptimet si- 
njifikative të ajeteve, kanë ndihmuar për pasurimin e kësaj shkence. Mund 
të thuhet se me këtë këndvështrim, personalitetet e mëdhenj të tasavvufit, 
në tefsirin e Kur'anit, duke u kredhur në detin e gjerë të fjalëve të tij, kanë 
treguar zell për të përftuar shumë e shumë urtësi dhe janë përqëndruar 
mbi rëndësinë e kësaj. Në këtë mes, nuk është e drejtë që përmbajtja e fjalës 

hyjnore të mbyllet në ngushticën e fjalës njerëzore. Ndërkaq, as nuk duhet 
pandehur se kjo veprimtari është pa sistem e pa rregull. Duke dhënë kup- 
timin sinjihkativ, janë respektuar këto tri specifika: 

1) Kuptimi sinjifikativ të mos përbëjë kontradiktë me kuptimin e jash- 
tëm formal. 

2) Kuptimi i dhënë të ndodhet në përmbajtjen e Librit dhe Sunnetit. 

3) Fjalët dhe konteksti të jenë në përshtatje me kuptimin sinjifikativ. 

Si modele të veprave të tefsirit të Kur'anit me mënyrën sinjifikative, 

mund të tregohen tefsiret Hakaiku't-Tefsir i Ebu Abdurrahman Sulemit, Le- 
taifu'TIsharat i Kushejrit dhe Ruhu'TBejan i Ismail Hakiut. Krahas këtyre, 
edhe veprat e mistikëve si Mevlana dhe Ibni Arabi janë pasuruar me tefsi- 
ret (komentet) sinjifikative të shumë ajeteve kur'anore. 

Eshtë një e vërtetë se nga ç'aspekt që t'i jepet kuptim Kur'anit që është 
shfaqje e atributit Fjalë të Zotit, është e pamundur që të gjitha kuptimet e 
shprehura prej tij të përcillen në fjalën njerëzore. Sa ç'është e pamundur të 
rroken ashtu siç duhet individualiteti dhe atributet e Allahut të Lartë, ësh- 
të po aq e pamundur të rroket Kur'ani në të gjithë përbërjen dhe natyrën 
e tij. Ato çka kuptojmë nga Kur'ani janë vetëm sa një pikë ujë nga deti. Sa 
bukur e shpreh ky ajet këtë të vërtetë: 

"Po qe se të gjithë drurët mbi tokë do të bëheshin kalem dhe të gji- 
thë detrat, bojë, fjalët e Allahut s'do të mbaroheshin së shkruari. Nuk ka 
dyshim se Allahu është fitimtar absolut dhe i urtë!" (Llukman, 27) 

Në këtë ajet, në një kuptim, Zoti e nxjerr përmbajtjen e fjalëve të veta 
mbi përmbajtjen e fjalëve njerëzore dhe duke e shprehur pafundshmërinë 
e tyre, dëshiron që njerëzit të përfitojnë sa më shumë e sa më thellë prej 
tyre. Këtë specifikë të Kur'anit, i Dërguari i Allahut (s.a.s.) e shpreh me 
këto fjalë: 

"... kuptimet e pazbuluara të Kur'anit që dalin në shesh çdo çast, nuk kanë të 
SOSUrl" (Tirmidhi, Fedailu'l-Kur’an, 14) 

Në lidhje me këtë, poeti Mevlana thotë kështu: 

"Ana e jashtme e Kur'anit mund të shkruhet me një shishe bojë, kurse për 
shprehjen e të gjitha tëfshehtave që përmban ai, edhe sikur të gjithë detrat të bëhe- 
shin bojë dhe të gjithë drurët të bëheshin kalem, nuk do të mjaftonte!" 

Shprehjet në ajetet dhe hadithet e përmendur më sipër tregojnë se 
Kur'ani është një përmbledhje poetike e plotë e të gjitha të vërtetave në 


gjithësi dhe se të gjitha të vërtetat ndodhen tek ai në gjendje embrionale. 

sepse po qe se ekzistenca në Kur'an e këtyre lloj njohurish dhe të vërtetash 
do të ishte e hapur, do të duhej që Kur'ani të kishte një vëllim të pafund. 
Prandaj, në Kur'an, disa të vërteta ndodhen hapur, kurse shumica në formë 
argumentesh. Gjetja dhe parashtrimi i këtyre lloj të vërtetave enigmatike 
është e mundur vetëm me anë të një mendjeje të shëndoshë kapacitive dhe 
me anë të syrit të zemrës. 

Prandaj, në veprat e metodës së tefsirit, duke u përmendur dituritë që 
duhet të zotërojnë mufessirët, specialistët e tefsirit, komentit të Kur'anit, 
bëhet fjalë edhe për diturinë e quajtur "vehbi ilm" që Allahu i Lartë ua 
dhuron robve të Tij të zgjedhur. Kjo dije mund të fitohet vetëm me anë 
të devocionit ndaj Allahut të Lartë, me anë të thjeshtësisë ndaj krijesave, 
me anë të asketizmit kundër kësaj bote dhe me anë të një lufte të pamë- 
shirshme kundër nefsit, egos. Për këtë të vërtetë aludon porosia profetike: 
"Atyre q'ë veprojnë me ato që dinë, Allahu ua mëson edhe ato që nuk dinë!" (Ebu 
Nuajm, Hilje, X, 15) 

Kjo do të thotë se për sa kohë që sëmundje të tilla të zemrës si me- 
ndjemadhësia, smira, dashuria për këtë botë, etj., që bëhen pengesë për t'i 
kuptuar ajetet e Allahut, nuk kurohen me anë të edukimit dhe purifikimit 
mistik, përfitimi nga fshehtësitë e Kur'anit është i pamundur. Këtë e shpreh 
hapur ajeti kur'anor: 

"Ata që mbahen më të madh në këtë botë, i pengoj t'i kuptojnë si 
duhet ajetet e mia!" (el-Araf, 146) 

Pra, po nuk u shënua përparim në botën ndjesore me anë të edukimit 
dhe purifikimit moralo-shpirtëror, përfitimi nga fshehtësitë e Kur'anit, gji- 
thësisë dhe njeriut është i pamundur. 


c) Tasavvufi dhe Hadithi-Sijeri 

Hadithi është shkenca që merret me shqyrtimin e specifikave që kanë 
të bëjnë me fjalët, aktet, miratimet, si dhe me natyrën e krijimit ose moralin 
e bukur të Profetit (s.a.s.). 

Si për shkencat e tjera islame, edhe për tasavvufin ose mistikën islame, 
hadithi ka qenë dhe është burimi i dytë i referimit pas Kur'anit. Nuk është 
aspak e vështirë për ta kuptuar rolin e madh që kanë marrë përsipër hadi- 
thet, të cilat zotërojnë një pasuri që do ta vinte në shesh me të gjitha aspek- 
tet materiale-shpirtërore jetën e Profetit, për formësimin dhe zhvillimin e 
tasavvufit. Në çështjet që i interesojnë nga afër tasavvufit, fjalët dhe sjelljet 
e Profetit lidhur me jetën shpirtërore i kanë afruar tasavvufin dhe shkencën 
e hadithit me njëri-tjetrin duke i sjellë në një të tërë të pandarë. 


© 

Ashtu siç u tha edhe në marrëdhënien e tasavvufit me shkencën e 
tefsirit, mistikët që e kanë bërë qëllim themelor final afrimin dhe bashki- 
min rne Allahun, meqë e kanë ditur shumë mirë se dashuria dhe afërsia 
ndaj Allahut realizohen duke shkuar në gjurmët e të Dërguarit të Allahut 
(s.a.s.), ndjekjen e tij në çdo çështje e kanë bërë shenjë dhe tregues të vetes 
së tyre dhe në këtë pikë kanë përfituar me kënaqësi e ngopje nga thesari i 
pasur i Sunnetit. Dhe ecja në gjurmët e Profetit është e mundur vetëm duke 
e dashur atë dhe duke e njohur si më të çmuar se çdo gjë tjetër. 

Qoftë në adhurim dhe marrëdhëniet civile, qoftë në çështjet moralo- 
etike, pa asnjë dyshim, personaliteti shembullor përsa i përket thellësisë së 
ndjenjave, delikatesës dhe elegancës së sjelljeve, është i Dërguari i Allahut 
(s.a.s.), Profeti ynë. Veprat e hadithit dhe sijerit janë plot me shembuj të 
panumërt që e mbështesin këtë. 

Gjërat që na janë përcjellë neve në mënyrë të pandërprerë nga Profeti, 
nuk janë vetërn fjalët e tij të bekuara. Në të njëjtën mënyrë, edhe të gjitha 
sjelljet e tij gjer në hollësi, janë përcjellë nga ana e sahabeve dhe, kështu, 
kanë arritur gjer tek ne. 

Si rrjedhojë, bukuritë në jetën e virtytshme të mistikëve, duke qenë 
reflektime të figurës moralo-shpirtërore të Profetit, përbëjnë një element 
plotësues të teksteve të shkruara të hadithit. Qëndrimet dhe sjelljet e mis- 
tikëve përbëjnë kritikën praktike të haditheve. E shprehur ndryshe, duke 
i kaluar hadithet nga teoria në praktikë, janë ato që u kanë dhënë vazhdi- 
mësi atyre në kohë dhe hapësirë. 

Veprat e titulluara "Kitabu'z-Zuhd", të shkruara si nga specialistët e 
hadithit, si nga mistikët para se tasavvufi të dilte në shesh si një shkencë, 
kanë bërë punën e një ure midis shkencës së hadithit dhe tasavvufit. 

Nga ana tjetër, me anë të shpjegimit të haditheve duke u dhënë kupti- 
me sinjifikative, mistikët e kanë pasuruar shkencën e hadithit. Madje, disa 
sufitë kanë pranuar se hadithe mund të merren edhe nga bota shpirtërore 
e Profetit me rrugën e zbulimit, megjithëse kjo nuk është pranuar nga spe- 
cialistët e hadithit. 

Në histori ekzistojnë mistikë të mëdhenj si Hakim, Tirmidhi dhe Kela- 
bazi, të cilët, megjithëse janë bërë të famshëm si sufi, kanë dhënë vepra mbi 
hadithin. Po kështu, ka pasur vazhdimisht shkencëtarë të hadithit të cilët, 
megjithëse janë bërë të famshëm si specialistë të hadithit, krahas kritereve 


të shkencës së hadithit, kanë pranuar edhe metodat e sufive (mistikëve). 










Përbërja e tasavvufit 


Për shembull, imam Buhari (rahmetullahi alejh) që pranohet si auto- 
riteti më i madh në shkencën e hadithit, vepra e të cilit në fushën e hadithit 
është burimi më me konsideratë pas Kur'anit, për çdo hadith që ka përcje- 
llë, para se ta shënojë në veprën e vet, ka falur dy reqate namaz istihareje 
dhe vetëm pas namazit, pasi është bindur edhe me zemër për autencitetin 
e hadithit përkatës, e ka futur në veprën e vet. 21 Gjithashtu, rrëfehet se 
specialisti i madh i hadithit, Ahmed b. Hanbel, ka marrë tre hadithe prej 
Profetit në ëndërr. 22 


d) Tasavvufi dhe Fikhu 

Kuptimi leksikor i fjalës/zl/i është dije, njohje, kuptim, rrokje e hollësive. 
Në kohët e para të Islamit, çdo gjë që duhej mësuar dhe ditur në të gjitha 
specifikat fetare e temporale, mësohej nënemërtimin /i'/c/;, kurse kompeten- 
tët e kësaj fushe dijeje quheshin fakihë, domethënë, dijetarë. Në këtë kup- 
tim, fjala fakih emërtonte personin kompetent të ekzistencës dhe dukurive, 
personin që ishte i aftë për të diferencuar specifikat pro (në dobi) dhe ku- 
ndër (në dëm) të njeriut në çështjet fetare-besimore. Kështu, imami i madh 
Ebu Hanife e përkufizon fikhun kështu: 

"Fikhu është njohja nga personi e gjërave pro dhe kundër tij nga pikë- 
pamja fetare." 

"Njohja drejt e Zotit" si faktori me ndikim në shkallë të parë mbi lum- 
turinë dhe fatkeqësinë e njeriut, përbënte pjesën më me rëndësi të kësaj 
shkence. Eshtë për këtë arsye që teksti i parashtruar nga Imam Adhami 
Ebu Hanife mbi çështjet besimore, i shënuar me shkrim nga nxënësit e tij 
dhe i përcjellë gjer në ditët e sotme, është mbiquajtur Fikhu'l-Ekber, dija më 
e lartë. Ndërsa puna qëndronte kështu në fillim, më vonë, me zgjerimin e 
veprimtarisë shkencore mbi këtë specifikë, fakihët, duke i lënë konkluzio- 
net besimore (itikadi) dhe moralo-etike (ahlaki) jashtë fikhut, e kufizuan 
dhe e specializuan atë vetëm për konkluzionet praktike dhe juridike. Edhe 
sot, kjo kuptohet me fikhun. 

Edhe tasavvufi ose mistika islame është njohja nga njeriu edhe në for- 
më edhe në përmbajtje e gjërave pro dhe kundër tij dhe mbajtja e qëndrimit 
të duhur. Fikhu bën të ditur kushtet formale të vlefshmërisë të çështjeve be- 
simore-praktike, si abdesti, pastrimi, namazi dhe agjërimi. Kurse tasavvufi. 


21 shih. Ibni Haxher, Hedju’s-SariMukaddimetu Fethi'l-Bari, f. 489; IbniHaxher, Tagliku’t- 
Talik, V, 421. 

22 shih. Mexhmuu'l-Hadith, fletët 110a-112b. 

duke e pastruar zemën, e përgatit njeriun me anë të ndjenjave afektive 
dhe intuitive. Kjo do të thotë përgatitje e truallit më të përshtatshëm për 
përkryerjen e atyre adhurimeve. Nisur nga kjo, tasavvufi është mbiquaj- 
tur "fikhu i brendshëm" ose "fikhu i ndërgjegjes" me kuptimin "baza dhe 
thelbi shpirtëror i shkencës së fikhut". 

Pa asnjë dyshim, qëllimi final i shkencës së fikhut është të sigurojë që 
akti (adhurimor) të kryhet në mënyrë të përsosur, domethënë, në mënyrën 
më të pranueshme në lartësinë e Allahut. Ndërkaq, meqë një përkryerje 
dhe përsosje e tillë mund të realizohet vetëm me anë të pjekurisë shpirt- 
ërore të siguruar nga mendimet mistike, e bën të domosdoshme që këto dy 
shkenca të konsiderohen pothuaj plotësuese të njëra-tjetrës. 

Ndërsa fakihët i kanë shqyrtuar adhurimet, si namazin, agjërimin dhe 
haxhin, si dhe marrëdhëniet ndëmjerëzore ose civile, si kurora martesore, 
shkurorëzimi, tregtia dhe ndëshkimi ekuivalent (kisas), kanë konkluduar 
mbi to dhe i kanë kompiluar, mistikët i kanë dhënë rëndësi kryerjes së tyre 
së bashku me institucione moralo-shpirtërore, si asketizmi (zuhd), devo- 
cioni (takva) dhe principialiteti e sinqeriteti (ihlas). 

Natyrisht, kjo s'do të thotë se mistikët nuk i kanë dhënë rëndësi fikhut 
ose nuk janë marrë sa duhet me shkencën e fikhut. Përkundrazi, shumë 
mistikë, si Gazaliu, Ibni Arabiu, Mevlana Xhelaledin Rumiu, imam Rab- 
baniu dhe Halid Bagdadi janë dijetarë dhe fakihë të mëdhenj, kompetentë 
edhe në shkencat formale. 

Disa persona që nuk i kanë kuphiar dot si duhet as përmbajtjen e tër- 
ësisë konkluzionale formale të fesë islame, as dhe të vërtetat mistike, kanë 
dalë me pretendimin se ekziston një mospërputhje midis fikhut dhe dis- 
pozicionit mistik dhe, prej kësaj, është shkaktuar kohë më kohë një ku- 
ndërvënie e pavend. Ndërkaq, në fakt, nuk mund të bëhet fjalë për ndonjë 
mosmarrëveshje mes mistikëve kompetentë dhe fakihëve të vërtetë. Ku- 
ndërvënia dhe polemika është midis injorantëve që e pandehin veten si 
dijetarë, dhe sufitëve të trashë që e pandehin veten për kompetentë. 











e do t'u tregojmë njerëzve provat 
tona në horizonte dhe në botën e 
tyre të brendshme në mënyrë që të 


kuptohet qartë se ai (Kur'ani) është i vërtetë. 
A s'mjafton që Zoti yt është dëshmitar për 
gjithçka? (el-Fussilet, 53) 


2. TASAVVUFI DHE SHKENCAT E NATYRES 

Edhe nëse shkencat e natyrës, domethënë shkencat që vërtetohen me 
anë të vëzhgimeve dhe provave laboratorike, duken, në shikim të parë, se 
nuk kanë të bëjnë me tasavvuftn, e vërteta nuk është aspak kështu. 

Rruga e çdo veprimtarie diturore-shkencore që vrapon drejt një qëlli- 
mi ftnal që ka për objekt kuptimet, urtësitë dhe cilësitë ekzistencialiste të 
qenieve dhe dukurive, arrin, më në fund, në një pikë metafizike. Kjo është 
vetë pika ku takohen shkencat e natyrës me tasavvufin. Sepse tasavvufi 
analizon, përcakton dhe kompilon përgjithësisht të fshehtat dhe kuptimet, 
domethënë, dimensionet metafizike të të gjitha qenieve në gjithësi. Tasav- 
vufi e bart njeriun për tek një dije më e drejtë, më gjithëpërfshirëse dhe në 
një nivel që do t'ia plotësonte prirjen për hetim, mbi Allahun dhe vanitetet, 
pra, e bart për tek klima e të vërtetës. 

Fusha e interesimit të shkencave të natyrës është bota materiale. Të 
vërtetat që gjejnë shkencat e natyrës te qeniet, janë veçori të vendosura tek 
to me anë të caktimit hyjnor. Sipas kësaj, çdo zbulim mbi botën materiale 
shfaqet si një provë dhe argument i fuqisë dhe madhështisë së Krijuesit. 
Duke u nisur nga kjo, mund të thuhet se shkencat e natyrës, në një kuptim, 
ndihmojnë në arritjen te mrekullitë e artit hyjnor. 

Nga ana tjetër, Islami, edhe materien, madje, e trajton bashkë me di- 
mensionet e saj metafizike; sot edhe shkencat moderne të natyrës i janë 
afruar këtij lloj shpjegimi. Sepse çdo zbulim në botën materiale ua hap por- 

tën të panjohurave të reja duke e tërhequr meditacionin njerëzor drejt një 
largësie të pafundme. Dhe, në fund të kësaj veprimtarie të zhvilluar me 
mbresat e botës materiale, ndodh ballafaqimi me disa dukuri metafizike. 

Zbulimet e reja mbi genet e njeriut ka vënë në shesh të vërtetën se çdo 
njeri ka shifrën e vet të posaçme për personalitetin e vet të papërsëritshëm. 
Ky dhe zbulime të tjera të ngjashme janë shembuj të shkëlqyer në kohën 
tonë të artit hyjnor që i shtang mendjet. Ndërkaq, në fakt, muslimanët e 
njohin prej kohësh këtë dobësi të njeriut para mrekullive të artit hyjnor. 
Madje për muslimanët nuk është e panjohur se këto zbulime shkencore, 
afër kiametit, do të afrohen gjer në nivelin e mrekullive. 


Ngaqë tasavvufi e shqyrton gjithësinë me qëllim për t'ia njohur të 
fshehtat, është e detyrueshme të pranohet se shkencat e natyrës të cilat, në 
finalen e të vërtetave fizike, vijnë ballë për ballë me specifika metafizike, 
janë të lidhura, në një farë mënyre, me tasavvufin. 

Në fakt, Kur'ani tërheq shumë herë vëmendjen mbi të fshehtat dhe 
urtësitë në gjithësi. Në një ajet thuhet: 



"Ne do t'u tregojmë njerëzve provat tona në horizonte dhe në botën 
e tyre të brendshme në mënyrë që të kuptohet qartë se ai (Kubani) është 
i vërtetë. A s'mjafton që Zoti yt është dëshmitar për gjithçka?" (el-Fussilet, 
53) 

Me fjalën "horizonte", në ajet shënohet bota e jashtme që e rrethon 
njeriun, kurse me shprehjen "bota e tyre e brendshme", bëhet fjalë për ur- 
tësitë, shembujt domethënës dhe të fshehtat në strukturën biologjike dhe 
shpirtërore të njeriut. 

Për t'ua çelur sytë njerëzve, robve të tij, duke ua fshirë indiferentiz- 
min, Zoti urdhëron kështu në Kur'an: 

"(O i Dërguar, ata që të kundërshtojnë ty) a nuk shëtitën fare mbi 
tokë? Sepse po të shëtisnin, gjithsesi do të kishin zemra që do t'u me- 
ndonin dhe veshë që do t'u dëgjonin. Por e vërteta është se nuk janë sytë 




që nuk shohin, por zemrat në gjokse!" (el-Haxh, 22) 









Përbërja e tasavvufit 


"Ne nuk i krijuam qiejt dhe tokën dhe çka midis tyre vetëm për lojë 
e dëfrim. Ato i krijuam vetëm për një shkak të vërtetë. Por shumica e tyre 
nuk dinë!" (ed-Duhan, 38-39) 

Në një ajet tjetër, Zoti e bën të ditur kështu se, si qeniet e tjera, edhe 
njerëzit i ka krijuar me një synim të caktuar: 




"A mos pandehët se ju krijuam juve pa ndonjë kuptim dhe se nuk 
do t'ju kthejmë prapë tek Ne?" (el-Muminun, 115) 

Nga mikrobota në makrobotë, në çdo molekulë janë të pranishme 
shfaqjet e mrekullueshme të artit hyjnor. Tasavvufi është një pikëpamje që 
siguron konceptimin tërësor dhe në një cilësi të përgjithshme të këtyre të 
vërtetave me qendër njeriun, si dhe një disiplinë praktike dhe teorike që, 
për sendërtimin e kësaj pikëpamjeje, e maturon njeriun me anë të stërvitje- 
ve shpirtërore, si përmendja e Allahut (dhikrullah) dhe përkorësia. 

Në ajetet e Kur'anit janë të pranishme deklarata që tërheqin vëmend- 
jen mbi urtësitë e botës fizike dhe që, për t'i theksuar dhe përforcuar, i para- 
shtrojnë këto urtësi me formën e pyetjeve. Megjithëse ka të bëjë me fushën 
e veprimtarisë së shkencave të natyrës, kjo cilësi parashtrimi nuk është e 
kufizuar vetëm me përkatësinë ndaj veçorive fizike të materies. Prandaj, 
për konceptimin e urtësisë, është nevoja e një fuqie tjetër veç kompetencës 
dhe mundësive të këtyre shkencave. Dhe kjo e bën të detyrueshme zhvilli- 
min e aftësisë së posaçme të afeksionit me anë të stërvitjeve shpirtërore. Ja, 
pra, tasavvufi është një horizont i zgjedhur dhe përjashtimor që ia dhuron 
njeriut këtë mundësi dhe kompetencë. 

Ashtu si Kur'ani dhe njeriu, edhe gjithësia është formuar me anë të 
sintezave të emrave hyjnorë. Në një vështrim, të gjitha shkencat e natyrës 
janë të ngarkuara me përgjegjësinë për të kërkuar urtësitë e zakonit hyj- 
nor (adetullah) që është shfaqje e këtyre sintezave në gjithësi. Ndërkaq, 
në zbatimin e kësaj përgjegjësie, shkencat e natyrës janë të dënuara me një 
dobësi absolute. Vetëm se janë ata që, duke përparuar shpirtërisht, mund 
të zotërojnë një lloj receptorësh afektivë që në konceptimin e të fshehtave 
dhe të vërtetave, mund të arrijnë largësi më të mëdha se ato të arritura nga 
shkencat e natyrës. Ja, që nga këto pika, shkencat e natyrës me tasavvufin 
shkrihen dhe identifikohen 










asavvufi është ai që e ka formuar, e 
ka zhvilluar dhe e ka pjekur letërsi- 
në turke. (Nihad Sami Banarllë) 


3. TASAVVUFI DHE LETERSIA 

Tasavvufi që ka për fushë origjinale aktiviteti botën e zemrës, i ka re- 
flektuar ndjenjat moralo-shpirtërore dhe intemale, idetë dhe emocionet, 
brenda një stili dhe etike të caktuar, në vargje e strofa, pra, në fjalë. 

Në historinë tonë të letërsisë, vlerat fetare-mistike janë reflektuar në 
mënyrë intensive në prodhimet letrare të thjeshta, të rrjedhshme, disa herë, 
lirike e, disa herë, didaktike, që e kanë treguar veten nën emërtimin "letërsi 
e teqes". Llojet letrare si panegjirikët me temë tevhidin, besimin monoteist 
islam në Allahun si Zoti i vetëm i gjithësisë, si dhe dashurinë dhe mallin e 
djegur për Profetin, kanë kryer një detyrë tejet të dobishme në mbështetjen 
dhe forcimin e botës moralo-shpirtërore të popullit, në qetësimin e zemra- 
ve të mjera e të lodhura, në largimin e tyre nga mëkati, kundërshtimi dhe 
indiferentizmi, në sendërtimin e afërsisë, dashurisë, vëllazërisë, paqes e 
qetësisë mes shoqërisë. 

Poezitë e Junus Emresë të cilat kanë shtatë shekuj që jetojnë, nga push- 
timet mongole, gjer në ditët e sotme, janë bërë njëri prej burimeve orien- 
tuese dhe ngushëlluese të popullit. Pra, mistikët, të cilët kanë dhënë vepra 
letrare të këtij lloji, kanë kryer shërbime të mëdha për bartjen e emocionit 
fetar në shtresat e gjera të popullit, në mbajtjen gjallë të vlerave moralo- 
shpirtërore. Ahmed Jesevi, Haxhi Bajram Veli, Eshrefogllu Rumi dhe Aziz 
Mahmud Hydaji janë më të shquarit prej këtyre. 

Kurse letërsia e Divanit është formuar nga veprat e poetëve që kanë 
shkruar më shumë me metrikën prozodike dhe kanë tërhequr vëmendjen 
me stilin artistik. Edhe në këtë periudhë të letërsisë e cila njihet me emër- 
timin "letërsi e poezisë së Divanit" për shkak të mbisundimit të veprave 
poetike, megjithëse qe përdorur edhe proza, është dukur ndikimi i madh i 

meditimit dhe thellësisë mistike. Me anë të shumë simboleve të ndodhura 
në thesarin e fjalëve, delikatesat mistike janë shprehur me një formë shpre- 
hëse të një kënaqësie të lartë dhe me një trajtë mjeshtërore. 

Veçanërisht, në secilin prej llojeve letrare sundon shfaqja e një emo- 
cioni shpirtëror të veçantë, në lirikën fetare didaktike me temë tevhidin, 
monoteizmin islam, ndihen rrahjet e flatrave të një gjendjeje shpirtërore 
të hareshme drejt horizonteve hyjnore të pafundme. Posaçërisht lirikat di- 
daktike fetare të shkruara nga poetët mistikë e bëjnë zemrën udhëtare të 
një qielli besimi krejt të veçantë. 

Panegjirikët janë këngë të djegura të afërsisë dhe dashurisë pasionante 
të ndjerë për profetin Muhammed (s.a.s.), të derdhura në vargje, janë tabllo 
intimiteti të pikturuara në zemrat. Ja se si shprehet malli dhe dëshira e gje- 
rë e ndjerë për Profetin në panegjirikun e Fuzuliut: 

Ta arrijë dheun ku i shkeli këmba, thotë njëjetë pandërprerë, 

Tek vrapon duke e përplasur kokën gur më gur uji i mjerë... 

Mevlana Xhelaledin Rumi, Fuzuli, Naili, Nabi, Nahifi, Shejh Galib e sa 
e sa poetë të tjerë u kanë dhënë blerim veprave të tyre në klimën e ndjenja- 
ve të ushqyer nga hareja mistike! 


Të gjitha këto tregojnë se është një e vërtetë që thellësia ideo-emociona- 
le dhe përmbajtja mistike i kanë përftuar letërsisë një pasuri dhe pjekuri të 
veçantë. Në arritjen te shtresat e gjera të popullit e poezisë dhe kënaqësisë 
letrare ka një ndikim të madh edhe fakti që janë ushqyer me një përmbajtje 
të tillë. Kështu, historiani i letërsisë Nihad Sami Banarllë e ka shprehur këtë 
të vërtetë me këto fjalë: 

"Eshtë tasavvufi që e ka formuar, zhvilluar dhe pjekur letërsinë tur- 

ke!" 


Gjithashtu, fakti që në periudhat kur kjo e vërtetë ndodhej në kulmet 
e saj, ka shkruar panegjirikë edhe Nedimi i njohur si poet i botës materiale, 
madje që një poet i tillë si Tevfik Fikret është bërë i njohur me lirika fetare 
didaktike, është reflektim kuptimplotë i kësaj të vërtete! 


O) 

Nga ana tjctër, fakti që përdorimi i letërsisë, posaçërisht i poezisë për 
t'i bërë njerëzit të priren ndaj një bote ideore dhe ndjesore të caktuar, është 
diçka për t'u vlerësuar, evidentohet edhe me hadithe profetike. 

Hz. Aisheja (r. anha) e shpreh kështu rëndësinë që i ka dhënë Profeti 
(s.a.s.) kësaj fushe: 

''Profeti porositi të ndërtohej në faltore një minber i veçantë për poetin 
Hasan bin Thabit. Poeti ngjitej në minber, në këtë katedër poetike, dhe u 
jepte përgjigje me poezi atyre që e satirizonin Profetin. Dhe Profeti thoshte 
kështu për të: 

"Allahu i Lartë e mbështet Hasanin me anë të Shpirtit të Shenjtë kur ai e 
mbron të Dërguarin e Allahut!" (Tirmidhi, Edeb, 70; Ebu Davud, Edeb, 87) 

Këtu, qenia e Xhebrailit bashkë me Hasanin që recitonte poezi, do të 
thotë që poetit në rrugën e të vërtetës t'i vijë frymëzim nga Allahu dhe që 
poeti të meritojë mbështetjen hyjnore! 





ë brumosura me tasavvufin, dome- 
thënë, të ekzekutuara në klimën 
e ndjeshmërisë dhe thellësisë së 
zemrës, artet, siç është parë edhe në historinë 
tonë, janë bërë faktorë të sendërtimit të qyte- 
tërimeve! 



4. TASAVVUFI DHE ARTET E BUKURA 

Arti është reflektimi i thellësive dhe ndijimeve të zemrës në materie 
dhe konkretizimi i tyre në të. Të çfarëdo fushe që të jenë, të gjitha artet janë, 
në themel, një lloj shfaqjeje të meditimit dhe ndjeshmërisë në shpirtin e nje- 
riut. Delikatesa dhe eleganca në art ndjek një ecuri paralele me thellësinë 
shpirtërore. 

Të brumosura me mistikën, domethënë, të ekzekutuara në klimën e 
ndjeshmërisë dhe thellësisë së zemrës, artet, siç është parë edhe në histo- 
rinë tonë, janë bërë faktorë të sendërtimit të qytetërimeve. Me të vërtetë, 
kombet e lartësuar në qytetërim kanë arritur një pozitë të zgjedhur jo ve- 
tëm në fusha të tilla, si politika, ekonomia dhe ushtria, por edhe në shkencë 
dhe art. Historia jonë është e mbushur plot me pasuri të këtij zhvillimi 
dhe përparimi. Meqë s'kemi as fuqi e as mundësi për t'i pohuar të gjitha 
motivet mistike të shfaqura në shumë fusha të arteve të bukura, këtu do të 
mjaftohemi vetëm duke i prekur shkurt zhvillimet e arritura nën ndikimin 
e mistikës në disa fusha. 

a) Muzika 

Islami është një fe e lartë që jo vetëm nuk i kundërshton dhe hedh 
poshtë veçoritë e pranishme në natyrën e njeriut, por i vë në rregull ato në 
trajtën më të përsosur. Si shumë arte të bukura, edhe muzika është njëra 
nga format e shfaqjeve të veçorive natyrore të njeriut. Eshtë e natyrshme që 
ashtu si veçoritë e tjera, edhe kjo as nuk mund të hidhet poshtë tërësisht, as 
dhe nuk mund të pranohet tërësisht siç është. 

Mistikët e kanë përdorur efektin e pamohueshëm të muzikës mbi nje- 
riun brenda etikës dhe pjekurisë islame në shërbim të së mirës. Duke i 
caktuar muzikës një synim sublim, ata i kanë përftuar asaj përmbajtje dhe 
cilësi për ta bërë ushqim jo për frymën, por për shpirtin. Dhe, pastaj, muzi- 
kën në përshtatje me këtë përmbajtje dhe cilësi e kanë miratuar dhe nxitur, 
tjetrën, e kanë kundërshtuar dhe hedhur poshtë. 

Ashtu siç ka nga ata që dalin krejtësisht kundër përdorimit të muzikës 
si një mjet edukimi moralo-shpirtëror, ka edhe nga ata që mbrojnë mendi- 
min se mund të përdoret në mënyrë të kufizuar. Këta të dytët, ndërsa dalin 
kundër instrumentave me tela, e quajnë të lejueshme përdorimin e instru- 
mentave që nxjerrin tinguj harmonikë me anë të goditjes. Këtë lejueshmëri 
ata e mbështesin në faktin se Profeti ka përdorur gjatë fushatave ushtarake 
instrumenta të tillë për të nxitur entuziazmin dhe ndjenjat luftarake e he- 
roike të luftëtarëve muslimanë. 

Ndërkaq, le të mjaftohemi duke thënë se është lejuar, brenda kritereve 
ligjore-fetare, edhe zëri i bukur dhe harmonik, madje, kjo është parë si gjë 
e bukur dhe e mirë. Për këtë mjaftojnë të kujtojmë se është i njohur për 
të gjithë ndikimi tërheqës i zërit të bukur të muezinëve ose imamëve në 
adhurim. Gjithashtu, le të kujtojmë se në kohën e Profetit, kur diskutohe- 
shin format dhe mënyrat që duheshin përdorur për t'i thirrur besimtarët 
në falje, Profeti miratoi propozimin e Abdullah bin Zejdit dhe Hz. Omerit 
(r.a.) të cilëve, në mënyrë të njëkohshme, u ishte frymëzuar në ëndërr eza- 
ni. Por, ndërsa i miratonte ata të dy, Profeti e ngarkonte me thirrjen e ezanit 
zezakun etiopian Bilal që kishte zë të bukur. Dhe nuk bëjmë gabim po të 
themi se fakti që Bilali e kreu këtë detyrë gjatë gjithë jetës, e kishte burimin 
te zëri i kulluar, i bukur dhe kumbues i Bilalit. 

Natyrisht, ashtu siç është e pamundur të thuhet se, si mjetet e tjera, 
edhe muzika është e përshtatshme vetëm për të mirë, është një e vërtetë 
se edhe mohimi i plotë i muzikës duke u nisur nga fakti që veçanërisht në 
ditët tona po përdoret më shumë për nxitjen e ndjenjave sensuale e egois- 
tike, nuk është i drejtë. 

Njëri prej muridëve, nxënësve të Bahaeddin Nakshibendit, thotë kë- 
shtu: 

"Isha në shërbim të mësuesit Bahaeddin Nakshibendi dhe isha edhe 
një i pasionuar pas muzikës. Një ditë, bashkë me nxënës të tjerë të tij, vend- 
osëm të gjejmë disa vegla muzikore dhe të ekzekutojmë pjesë muzikore në 

një nga kuvendet e tij dhe të shohim se si do ta presë ai këtë e të mësojmë 
mendimet e tij mbi këtë. Dhe ashtu bëmë. Mësuesi nuk na pengoi, ne u 
ramë veglave dhe pastaj mësuesi na tha: 

"Ne nuk e bëjmë këtë, por as e mohojmë!" 

Kjo thënie e Shah Nakshibendit (k.s.), aludon për domosdoshmërinë e 
sjelljes së kujdesshme në këtë fushë të përshtatshme e të mundshme për t'u 
shndërruar në sensualizëm. Me të vërtetë, sot vëzhgohet se disa mjedise, 
duke mos e ruajtur dot këtë ekuilibër, largohen nga thelbi i tasavvufit ose 
mistikës, për ç'shkak kuptohet më mirë se sa me rëndësi është ndjeshmëria 
në këtë çështje. 


b) Arkitektura 

Mes arteve të bukura, fusha që shquhet më shumë, është, pa dyshim, 
arkitektura e ndërtimit. Arkitektura është përgatitja e matematikës dhe 
gjeometrisë për një kënaqësi të lartë të sendërtuar me anë të ndjenjave të 
zemrës. E shprehur ndryshe, arkitektura është materializimi dhe personifi- 
kimi i kapaciteteve mendore dhe shpirtërore me anë të materialeve të për- 
bashkëta si guri dhe druri! 

Dihet se tasavvufi i ka përftuar arkitekturës shumë vlera. Për she- 
mbull, po të shqyrtohet xhamia Sulejmanie dhe kompleksi i saj me anë të 
thellësisë së tasavvufit, do të shihet tejet qartë se aty është reflektuar shpirti 
islam, se është shprehur figurativisht bota shpirtërore me një shkëlqim sy- 
verbues dhe se disa motive mistike janë simbolizuar me një stil mjeshtëror. 
Për shembull, kubesë qendrore dhe mjedisit përreth saj i është dhënë një 
formë e tillë që ndërtesa lartësohet gradualisht nga baza e sipër duke për- 
funduar madhërisht te "Njëshi". Ndërkaq, harmonia e kubesë qëndrore 
me gjysmëkubetë dhe të tjerat është shprehje madhështore dhe e shkëlqyer 
e enigmës mistike: 

"Shumëllojshmëri dhe hollësi në unitet, unitet në shumëllojshmëri 
dhe hollësi!" 

Me të vërtetë, Sulejmania është një varg idesh dhe delikatesash me 
bukuri përjashtimore që simbolizojnë arritjen nga shumë hollësi, tek një 
"njësh unik", domethënë, te Allahu, pastaj, kthimin nga "Njëshi" te hollë- 
sitë! 


Veçanërisht kubeja e madhe simbolizon Profetin (s.a.s.). Me detyrën e 
saj për ta kthyer prapë te besimtarët jehonën e këndimit të Kur'anit dhe lut- 
jeve, kubeja e madhe përfaqëson kumtimin nga Profeti për tek besimtarët 
të urdhrave të marra nga Zoti i Lartë. 

Në këtë monument të pashoq ku janë bashkuar zelli, përpjekja dhe 
konsekuenca mbinjerëzore me gjenialitetin, qetësia dhe hsnikëria janë 
shprehur me një figuracion të përsosur dhe ka dalë në shesh një siluetë tej- 
et harmonike. Me minaretë që lartësohen drejt qiellit, xhamia Sulejmanie 
qëndron me duart të ngritura lart duke iu lutur Zotit! 

Nga ana tjetër, edhe veprat e tjera arkitektonike si teqet, tyrbet, kom- 
plekset arsimore e të shërbimeve njerëzore të tjera kanë krijuar fytyrën ti- 
pike të vendbanimeve islame. Shumë vepra të tilla të mëdha e të vogla janë 
ndërtuar me një arkitekturë ku reflektohen thjeshtësia, modestia, përkoh- 
shmëria e kësaj jete, të ekzekutuar me një trajtë në përshtatje me etikën dhe 
specialitetin mistik. Edhe këto vepra janë plot me shfaqje ideore e shpirt- 
ërore të mishëruara në materiale inerte. 

c) Bukurshkrimi i Kur'anit 

Husni hat ose bukurshkrimi i Kur'anit është shkrimi i shkronjave të tek- 
stit të Kur'anit në formë të bukur dhe me art duke u mbetur besnik për- 
masave estetike të tyre. Pra, bukurshkrimi i Kur'anit është një art krejt i 
veçantë dhe i zgjedhur, i lindur nga zelli dhe përpjekjet për ta shkruar atë 
me një bukuri të denjë për të. 

Gjatë gjithë historisë, teqet dhe selitë mistike kanë luajtur një rol të 
rëndësishëm edhe në zhvillimin e artit të bukurshkrimit të Kur'anit. Arti 
i bukurshkrimit të Kur'anit ka gjetur vazhdimisht mbrojtje dhe nxitje nga 
mjediset mistike që janë bërë çerdhe arsimi dhe edukimi ku janë përgatitur 
shumë mjeshtra të këtij arti dhe ku mjeshtrat, pastaj, kanë përgatitur nxë- 
nësit e tyre. Arti i bukurshkrimit kërkon, veç mjeshtërisë, edhe një zemër 
të pastër. Për të arritur përsosmërinë në këtë art, kërkohet durim dhe nën- 
shtrim i madh, kërkohet edhe një mjeshtër udhëheqës i përkryer. Nisur 
nga të gjitha këto veçanti, arti i bukurshkrimit të Kur'anit paraqet përbash- 
kësi me tasavvufin ose mistikën. 

Për shembull, po qe se një person me sjellje të trasha dhe nevrastenik, 
bën një vijë, ajo vijë të kujton dhëmbët e sharrës, sepse shpirti i tij ësh- 
të i vuajtur. Qëllimi i tasavvufit është t'i paqëtojë egot dhe, duke e shpë- 
tuar shpirtin nga mundimi që i shkakton egoja, t'i përftojë atij delikatesë, 
ndjeshmëri dhe qetësi. Sepse bukurshkrimi i Kur'anit nuk është vetëm arti 
i shkrimit; në të njëjtën kohë, është një disiplinë që u përfton delikatesë 




shpirtrave dhe i ushqen zemrat me ndjenja të larta. 

Me të vërtetë, mbështetja shpirtërore gjithmonë ka përgatitur truall 
për përgatitjen e gjenive në art. Mjeshtrat me emër në artin e bukurshkrimit 
të Kur'anit, Shejh Hamdullah, Karahisariu, Jesarizade, Mustafa Rakim e 
shumë të tjerë janë personalitete të përgatitur duke u maturuar me eduka- 
tën shpirtërore të mjediseve mistike. 

Sa domethënës është ky shembull që tregon thellësinë shpirtërore dhe 
vetëmohimin e artistëve të brumosur me harenë mistike: 

Detyra e shkrimit të kubesë së xhamisë Sulejmanie i qe dhënë kaligra- 
fit Karahisari. Karahisari iu vu punës me një zell të jashtëzakonshëm për ta 
plotësuar shkrimin në atë mënyrë siç i kishte hije madhështisë dhe shkëlqi- 
mit të xhamisë. Ai punoi dhe u lodh aq shumë, sa, në çastin kur bëri vijën 
e fundit, iu shua edhe drita e syve, kështu, për të u mbyll dritarja nga e cila 
shihte botën. 

Kur përfundoi ndërtimi i plotë i xhamisë dhe do të hapej për falje, sull- 
tan Sulejmani, i mbiquajturi Kanuniu, Ligjvënësi, tha kështu: 

"Nderi për hapjen e kësaj xhamie të nderuar i takon atij që e ka ngritur 
në mënyrë kaq madhështore e të shkëlqyer, kryearkitektit tonë, Sinan!" 

Arkitekti Sinan i cili e pati filluar mësimin e këtij arti me mësimin 
e sjelljes së thjeshtë, duke treguar se ishte i pashoq sa në art, aq edhe në 
shpirt, mendoi në atë çast sakrificën e kaligrafit Karahisari dhe iu përgjigj 
me edukatë të thellë fjalëve të sulltanit kështu: 

"Sundimtari im! Duke e zbukuruar dhe stolisur këtë xhami të nderuar 
me shkrimin e tij, kaligrafi Karahisari sakrifikoi dritën e syve. Faljani atij 
këtë nder!" 

Atëherë, mes lotëve të syve të të pranishmëve, Ligjvënësi dekretoi që 
xhamia Sulejmanie të hapej për falje nga mjeshtri Karahisari! 

Ky art i begatshëm në shërbimin e tij si rrjedhojë e një mendësie plot 
principialitet dhe sinqeritet, gjatë gjithë shekujve u është mësuar nxënësve 
pa pagesë. Në mes nuk qe futur interesi material dhe çdo artist kaligraf e 
pati konsideruar shërbimin për t'ua mësuar të tjerëve këtë art pa pagesë, si 
zeqat të artit të vet! 


Si përfundim, nuk mund të mendohet që besimtari i cili e kupton the- 
llë porosinë profetike që thotë se "... Allahu është i bukur dhe e pëlqen të bu- 
kurën..." (Muslim, Iman, 147) dhe arrin të përfitojë prej saj, të mos ndjejë interes 
për të bukurën. 

- 

Në kuadrin e kësaj ideje, është krejt e natyrshme që njeriu të kërkojë 
t'i shprehë bukuritë e tij të brendshme në nivelin e vlerave estetike, me 
kusht që të mos bjerë në krenari dhe mendjemadhësi dhe që t'i mbetet 
besnik thelbit të fesë. Nisur nga kjo, të gjitha artet e bukura të çdo fushe, 
në përshtatje me etikën islame, vazhdimisht janë mbrojtur dhe nxitur nga 
mjediset mistike. Edhe shumë arte të bukura të takuara me mistikën në 
thellësitë e botës ndjesore të brendshme, në sajë të disa vlerave mistike të 
bartura në motivet e veta, ka arritur në një kënaqësi estetike dhe pasuri 
përmbajtjeje më të lartë. 

vetëm me anë të arsyes! 




m 


a jetën ndjesore dhe ndijimet e saj mo- 
ralo-shpirtërore, nuk mund të kalohet 
në botën e të vërtetave të pafundme 


5. TASAVVUFI DHE FILOZOFIA 

Duke i shqyrtuar një nga një qeniet dhe dukuritë, shkencat e naty- 
rës përpiqen që veçantitë e tyre t'i shprehin në formën e rregullave të për- 
gjithshme që dihet se quhen "ligjet e natyrës". Kurse shkenca e meditimit 
njerëzor e cila përpiqet të bëjë përgjithësimin ideor dhe metodologjik të li- 
gjeve të natyrës dhe shoqërisë, quhet filozofi. Prandaj, filozofia quhet edhe 
shkenca e shkencave. 

Mjeti i vetëm që përdor hlozofia me qëllim për të arritur tek e vërte- 
ta, është mendja (arsyeja). Në çdo shkollë filozofike, arsyeja, edhe pse nuk 
ngrihet pothuajse në pozitën e një zoti, siç ndodh në racionalizëm që është, 
në fund të fundit, një degë e filozofisë, prapëseprapë pranohet si mjeti i 
vetëm ku mbështeten filozofët në kërkimet e tyre mbi të vërtetën. 

Islami e konsideron arsyen si njërin prej kushteve minimale të për- 
gjegjësisë. Ndërkaq, meqë Islami e pranon pamjaftueshmërinë e arsyes në 
arritjen e të vërtetave, në krahasim me filozofinë e cila konsiderohet racio- 
nale, pra, e mbështetur vetëm në arsyen, merr për bazë, në të njëjtën kohë, 
edhe përcjelljen (nakl). Edhe tasavvufi ose mistika islame që është, në Islam, 
një kërkim botëkuptimi dhe përkryerjeje, megjithëse vrapon pas një sërë 
të vërtetash metafizike, e realizon veprimtarinë e vet ideore që mbështetet 
gjer në kufirin e zbulimit (keshf), në vartësi të dogmës (nass), pra, të teksteve 
të shenjta me burim hyjnor ose (dhe) profetik, që përbëjnë atë që quhet, 
si më sipër, përcjellje (nakl), e cila ka karakter aprioristik. Kështu, fakti që 
idetë dhe mendimet mistike themelore u rrinë besnikë bazave të caktuara 
kanonike (juridiko-fetare), kërkon pranimin e faktit se veprimtaria ideore ( ^ ^ 

- 

mistike është edhe aprioristike. Megjithëse arsyeja përdoret për kompe- 
tencën mbi urtësinë e dogmës, veprimtaria e saj e pavarur nuk shihet e 
lejueshme (xhaiz) në përcaktimin e konkluzioneve islamike. Eshtë për këtë 
arsye që në Islam, arsyeja duhet të edukohet me anë të vahjit ose zbulesës 
hyjnore dhe, kështu, të kufizohet në kompetencë, në mënyrë që të sigu- 
rojë një dobi të përkryer. Kështu, rruga ku ecet, vështrimi si të lejueshme 
(xhaiz) ose pranimi i të vërtetave të konsumuara në kufirin e zbulimit dhe 
të arritura në vartësi të veprimtarive ndjesore, nuk e bëjnë të detyrueshme 
pranimin (miratimin) e përgjithshëm. Për ta shprehur këtë të vërtetë, është 
thënë: 

"Zbulimi mistik është argument vetëm për kompetentin e zbulimit 
mistik, jo dhe për të tjerët!" 

Megjithëkëtë, në pikën ku fuqia dhe kompetenca e arsyes konsumohet 
krejtësisht, meqë nuk mund të pretendohet që e vërteta të arrijë në fundin 
e saj, prirja për të arritur tek të vërtetat që, duke nisur nga kjo pikë, zgjaten 
varg drejt pafundësisë, nuk mund të eliminohet. Sepse kjo prirje është e 
natyrshme, është pjesë e krijimit ose e bashkëlindur. Eshtë si rrjedhojë e 
kësaj që, si në fe, ashtu dhe në meditimet jashtëfetare, nuk është mbaj- 
tur qëndrim indiferent ndaj kësaj pjese të të vërtetave. Dihet nga të gjithë 
se mendimet filozofike mbi çështjet metafizike përbën një kompleks tejet 
të madh. Mirëpo, meqë filozofët kanë përdorur vetëm arsyen, nuk kanë 
shpëtuar dot prej kontradiktave dhe çdo filozof i dalë në shesh e ka filluar 
punën me kritikën, kundërshtimin dhe hedhjen poshtë të paraardhësve. 
Edhe nëse në këtë fenomen ekziston roli i mbajtjes në plan të parë të ndje- 
njës së egoizmit dhe pretendimeve egoistike, shkaku i vërtetë dhe esencial 
është veçoria e arsyes si e paçliruar dot prej kontradiktave. 

Me të vërtetë, arsyeja është si një thikë me dy presa. E shtyn njeriun 
edhe në terror, edhe në punë të mira. Pa ndihmën e arsyes nuk mund të 
arrihet te "krijesa e përkryer" (ahseni takvim), por është gjithashtu arsyeja 
ajo që shpesh e rrëzon njeriun në një nivel më poshtë se kafshët për sa i 
përket njohjes. Prandaj duhet që arsyeja të mbahet nën disiplinë. Dhe kjo 
disiplinë është edukimi që bën vahji ose zbulesa hyjnore. Po qe se arsyeja 
ndodhet nën kontrollin e zbulesës hyjnore, e çon njeriun në paqe dhe shpë- 
tim. Përkundrazi, po qe se nxirret jashtë zbulesës hyjnore, e çon njeriun 
në fatkeqësi dhe shkatërrim. Prandaj duhet që arsyeja të orientohet kah 
pëlqimi hyjnor. 










Përbërja e tasavvufit 


Gjatë gjithë historisë, shumë mizorë që kanë pasë arritur kulme në ar- 
sye, nuk kanë ndjerë as dhe vrasjen më të vogël të ndërgjegjes për bëmat 
e veta. Sepse dhuna dhe mizoritë që kanë kryer, kanë qenë, sipas arsyes 
së tyre, veprimet më të arsyeshme. Hulagu që pati hyrë në Bagdad dhe 
pati mbytur në ujrat e Tigrit 400 mijë të pafajshëm, nuk pati ndjerë asnjë 
vrasje ndërgjegjeje. Ose në periudhën e Mekës paraislamike, zotëria mund 
ta vriste skllavin pa ndjerë kurrë mundim ndërgjegjeje, pa ndjerë as pe- 
ndimin më të vogël. Për arsyen e tyre, prerja e një druri me prerjen e kokës 
së një skllavi ishin e njëjta gjë. Për më tepër, vrasjen e skllavit, zotërinjtë 
ose, me një fjalë tjetër, skllavopronarët, e shihnin si të drejtën e tyre të na- 
tyrshme dhe legjitime. Ja, pra, edhe tek ata njerëz kishte arsye, por, meqë 
ishte jashtë edukimit dhe kontrollit të vahjit ose zbulesës hyjnore, arsyeja 
e tyre e bënte njeriun pervers, e shtynte në krime të panumërta dhe këtë 
e tregonte si diçka krejt normale. Një arsye si kjo i kishte verbuar ndërgje- 
gjet, ishte bërë perde penguese para ndjenjave të mëshirës, keqardhjes dhe 
dhembshurisë! 

Meqë filozofët kanë tentuar ta shpjegojnë çdo gjë me anë të arsyes, as 
veten nuk e kanë vënë dot në rrugë të drejtë, as dhe popujt. Fundja, po qe 
se arsyeja do të ishte në gjendje t'i zgjidhte të gjitha, nuk do të kishte nevojë 
për profetët, udhërrëfyesit, treguesit e udhës së drejtë. Prandaj arsyeja ka 
nevojë për udhëheqjen e vahjit ose zbulesës hyjnore. 

Disa filozofë që e kanë dalluar këtë të vërtetë, bashkë me pohimin e 
dobësisë së arsyes, janë vënë të kërkojnë mjete të tjera për gjetjen e të vërte- 
tës. Një ndër këta, filozofi francez Henri Bergson (1859-1941), e ka pranuar 
intuitën si një mjet për të arritur te e vërteta. Pavarësisht se edhe intuita 
nuk është e tillë siç e ka vlerësuar ai apo ndonjë tjetër, shumica dërrmuese 
e filozofëve nuk pranojnë mjet tjetër veç arsyes për të arritur te e vërteta 
dhe e kalojnë kohën duke e hedhur poshtë njëri-tjetrin. Në ndryshim krejt 
të kundërt me ta, profetët dhe ndjekësit e tyre, me anë të njohjes së të vërte- 
tës me rrugën e zbulesës dhe frymëzimit, kanë ardhur duke e mbështetur 
njëri-tjetrin! 

Mendimtari i madh islam, imam Gazaliu (r. alejh), thotë kështu: 

"Pasi i dhashë fund punës intensive mbi këtë çështje pas fazave të ana- 
lizës, kritikës dhe njohjes filozofike, duke u nisur nga synimi im, e kuptova 
se edhe kjo shkencë është e pamjaftueshme, se arsyeja është e papërshtat- 
shme për ta rrokur dhe kuptuar çdo gjë e vetme, se ajo s'ka për ta ngritur 
dot perden e fshehtësisë së lëshuar para çdo gjëje!" 

Situatën e Gazaliut mes fushave të arsyes dhe intuitës shpirtërore, Ne- 
xhip Fazëll Kësakyrek e tregon kështu në një vepër të vetën: 

"Ky burrë i madh i mendimit që përmendet si "dokument i Islamit", 
kur i la mënjanë tërë punët e mendjes dhe arsyes dhe u drejtua kah intuita 
e vërtetë shpirtërore, tha kështu: "... dhe pashë se e vërteta është mbështet- 
je në begatinë shpirtërore të Profetit të Profetëve, kurse çdo gjë tjetër është 
vetëm gënjeshtër, fantazi dhe iluzion. Kurse arsyeja, vetëm kufi!.." 

Dhe kjo kokë e madhe dhe e pashoqe, duke i shuar të gjitha pyetjet, u 
mbështet dhe u strehua në begatinë shpirtërore të Profetit të Profetëve dhe 
e gjeti të pakufishmen!" (nga Veliler Ordusu, f. 213) 

Me të vërtetë, me një arsye në vetvete të kufizuar mund të shkohet 
gjer në një pikë. Mirë, po mos vallë e gjithë e vërteta është identitet i për- 
mbajtjes brenda këtyre kufijve? A nuk ka më të vërtetë përtej kuhjve të ar- 
syes? Ja, pra, përgjigjja ngopëse për pyetje si kjo mund të gjendet në botën 
ndjesore të tasavvufit ose mistikës, e cila është, posi filozofia, një meditim 
përtej lëndës dhe materies, por që ndahet nga filozofia sepse ushqehet nga 
burimi i vahjit ose zbulesës hyjnore. 

Eshtë Allahu i Lartë që e ka krijuar njeriun dhe që i njeh më mirë ve- 
çoritë e njeriut. Prandaj, në rrugën për tek e vërteta, arsyeja ka nevojë ab- 
solute për të ecur nën dritën e kumtimit hyjnor. Kurse hyrja në veprim e 
rrugës së zemrës dhe zbulimit mistik në pikën gjer ku mund të arrijë ar- 
syeja, për të shkuar më tutje, është e domosdoshme dhe e pashmangshme. 
Nuk mund të kalohet në botën e të vërtetave të amshuara vetëm me anë të 
arsyes, pa jetën e zemrës, pa ndijimet dhe ndjenjat e saj! 








ë dish dhe të njohësh s'do të thotë 
të vëzhgosh, por të zgjidhësh kup- 
timin, urtësinë dhe të fshehtën! 


G. DIJA E DOBISHME (Ilmi nafi) 

Konkretizimi dhe personifikimi i dijes për të hedhur rrënjë në thellësi 
të një njohjeje të pastër e të shëndoshë, quhet irfan (kulturë). Kurse arif-i 
është personi që zotëron të fshehtat, urtësitë dhe shfaqjet hyjnore në esen- 
cën e dijeve që zotëron, pra, personi që zotëron irfan . 23 Për personat që nuk 
e kanë arritur këtë pjekuri, thuhet: "Eshtë alim (dijetar), por jo arif (i kultu- 
ruar)!" Dijet e njerëzve të tillë janë të fiksuara e të mbyllura si dijet e librave. 
Kjo gjendje i ngjason krejt farës në hambar. Ajo farë mbin dhe zhvillohet 
vetëm nëse hidhet në tokë dhe gjen aty lagështirë dhe dritë. Në të kundërt, 
dije të tilla si fara e mbyllur në hambar nuk mund të arrijnë suksesin për 
të prodhuar ide dhe, duke zbritur nga mendja në zemër, për t'i thelluar 
ndjenjat. Prandaj këtyre dijeve u thuhet dije librore. 

Eshtë jashtë çdo dyshimi se, kur çdo dije ose dituri përdoret me vend 
dhe drejt, mund të sigurojë dobi. Vetëm se marrja e diturive vetëm forma- 
lisht është e pamjaftueshme për shpëtimin dhe lumturinë e njeriut në të 


23 Edhe në konceptualitetin tonë sekularist ekziston një cilësim dhe dallim i tillë. Për 
njeriun që di, por që dituria nuk është bërë natyrë e tij, themi pak a shumë kështu: 
"Eshtë dijetar, por jo i kulturuar!" Kurse për njeriun tek i cili dijet, dituria janë bërë 
natyrë e dytë e tij ose ia kanë ndryshuar natyrën, themi se "është i kulturuar" duke 
dashur të rrxjerrim në pah për të pikërisht këtë veçori dhe cilësi. Përgjithësisht, kur 
për dikë themi se "është i kulturuar", nënkuptojmë edhe se "është i ditur", kurse 
kur për dikë themi se "është i ditur", nuk nënkuptojmë edhe se "është i kulturuar". 
Ndërkaq, në konceptualitetin e tasavvufit ose mistikës islame, dija dhe kultura janë 
shumë më të gjera se në konceptualitetin sekularist ose materialist-pozitiv. Kështu, 
siç kuptohet qoftë edhe nga shpjegimi i shkurtër si më sipër, koncepti irfan shpreh, 
krahas kulturës së përgjithshme materiale, edhe (ose kryesisht) kulturën shpirtërore, 
prandaj arifi është dijetari i kulturuar, i pajisur edhe me kulturë shpirtërore. Si 
konkluzion, dija ose dituria e dobishme që është tema e kësaj pjese, është dija ose di- 
turia e kthyer në kulturë, posaçërisht në kulturë shpirtërore. (Shënim i përkthyesit) 

dy botët. Pikërisht për kompensimin e kësaj të mete, Islami e ka stolisur 
jetën ndjesore me dijen e dobishme (ilmi nafi) me synimin për t'i përdorur 
dijet, dituritë dhe shkencat drejt dhe në vende të dobishme, si dhe për të 
penguar që ato të bëhen mjet i së keqes. 

Me të vërtetë, pjekuria ndjesore e arritur në përfundim të edukimit 
moralo-shpirtëror, e bart njohjen njerëzore në një horizont mbi dijen for- 
male dhe kësaj dukurie i thuhet marifet, që mund të përftohet vetëm në 
sajë të disa ushtrimeve dhe praktikave mistike. 24 Kur njeriu arrin këtë 
horizont pikëpamjeje, sado dijetar i madh që të jetë, e kupton dobësinë e 
vet dhe shpëton nga sëmundja e krenarisë për diturinë e vet. 

Sa bukur e tregon Mevlana Xhelaleddin Rumiu rëndësinë e përftimit 
të dijes së quajtur marifetullah, të nevojshme për lumturinë e përjetshme të 
njeriut, si dhe fundin e hidhur të atyre që mbeten indiferentë ndaj kësaj. 

Një gjuhëtar kishte hipur në një gjemi. Gjatë udhëtimit, u vu të bise- 
dojë me gjemixhiun duke u mbajtur më të madh dhe krenar për diturinë e 
tij. Herë pas here i bëri pyetje gjemixhiut dhe, pasi mori përgjigjen "nuk e 
di" prej tij, e ironizoi duke i thënë me krenari për veten: 

"Sa keq! Për shkak të injorancës, e paske çuar kot gjysmën e jetës!" 

Edhe pse gjemixhiut iu thye zemra e pastër nga kjo sjellje zemërthyese 
e gjuhëtarit, u tregua i matur dhe nuk iu përgjigj, vetëm heshti. Ndërkaq, 
doli një furtunë e fortë që e zvarriti gjeminë mes një vorbulle të tmerrshme. 
Në ato çaste kur secili mendonte si të shpëtonte, gjemixhiu iu kthye gju- 
hëtarit: 

"O mjeshtër, a di të notosh?" 

I zverdhur, i mbledhur shuk dhe me një zë të dridhur nga frika e 
vdekjes, gjuhëtari iu përgjigj: 

"Jo, nuk di!" 

Me një shikim të dëshpëruar, gjemixhiu iu drejtua, tashmë, me këto 
fjalë qortuese gjuhëtarit: 

"Mua më kishte shkuar kot gjysma e jetës ngaqë s'kam ditur gjë nga 
gramatika, kurse tani jeta jote do të shkojë e gjitha kot ngaqë s'di të notosh! 
O mjeshtër i gjuhës! A nuk e ke ditur se në këtë det, shkenca e notit është 
më e dobishme e më e domosdoshme se shkenca e gjuhësisë?" 

24 Koncepti marifet është njohja intuitive e Zotit, për të cilën, siç do të haset më poshtë, 
në mistikën islame përdoret fjala marifetullah. Ndërkaq, duhet sqaruar se këtu 
kemi të bëjmë jo me intuitën e psikologjisë materialiste, por me intuitën mistike e 

metafizike. (Shënim i Përkthyesit) 

Përbërja e tasavvufit 


Në këtë tregim, shkenca e gjuhësisë përfaqëson dijet materiale dhe for- 
male, kurse njohja e notit, dijen që i përgjigjet nevojës. Nevoja më e madhe 
e njeriut është sigurimi i lumturisë së përjetshme jo vetëm për trupin, por 
edhe për shpirtin. Dhe kjo varet nga fitimi i pëlqimit të Allahut. Pëlqimi i 
Allahut arrihet, bashkë me besimin e përkryer, edhe me punë të mira. 

Duke u kthyer te simbolika e tregimit, duhet thënë se, para se të vijë 
mbytja, duhet mësuar noti, domethënë, para se të vijë vdekja, të gjitha dijet 
dhe njohuritë duhen shndërruar në një cilësi të tillë që të ndihmojnë për të 
merituar pëlqimin e Allahut. Prandaj është dhënë porosia: 



"Vdisni para se të vdisni!" Kjo do të thotë se duhet të bëjmë përpjekje 
për t'i rrëzuar në nivelin më të ulët prirjet sensuale dhe egoistike të botës 
sonë të brendshme. Prandaj nuk duhet ta harrojmë edhe paralajmërimin: 



"Para se të merreni në llogari në gjykatën hyjnore, kërkojini llogari vetes!" 


Siç rrëfehet, një dijetar tregon kështu: 

"E pashë imam Gazaliun mes një kuvendi në fytyrat e pjesëmarrësve 
të të cilit shquheshin qartë bukuria dhe mirësia. Gazaliu kishte mbi trup një 
rrobë të armuar dhe në dorë, një ibrik. I thashë: 

"O imam! A mos ishte detyra e kryemuderrisit në medresenë Nizamije 
të Bagdatit më e mirë se kjo?" 

Më pa thellë e thellë e më tha: 

"Bëra kështu ngaqë me të lindur hëna e plotë në qiellin e vullnetit, 
dielli i mendjes më tregoi rmgën e bashkimit (me Zotin)!" (Muhammed b. 
Abdullah el-Hani, Adab, f. 9) 

Eshtë për këtë arsye që dija më me efekt që i jep mundësi njeriut të 
arrijë shpëtimin dhe lumturinë në këtë botë dhe në jetën e pasme (ahiret), 
është njohja me zemër e Allahut në mënyrën më të bukur dhe, me anë të 
përgjegjësisë së arsyes, ndërgjegjes dhe zemrës të lindur nga kjo dije, krye- 


rja e punëve të mira në nivelin më të përsosur. 

Sa bukur që thotë poeti Junus Emre: 
Qëllimi për të mësuar dituri 
Eshtë cjë njeriu ta njohë të Vërtetën; 
Sepse kur s'e di pse di, 

Do të thotë ta çosh kotjetën! 


Prandaj, çdo njeri, ndërsa preokupohet me dituri dhe shkenca të ndry- 
shme për të arritur sukses në punët e kësaj bote e të tjetrës, për rrjedhojë, 
për të bërë përparim materialo-shpirtëror, para së gjithash ka nevojë për 
ndriçimin e dijeve të dobishme dhe thellësinë e zemrës. 

Me të vërtetë, dija që e shtyn njeriun në krenari dhe mendjemadhësi 
dhe, më në fund, e mbyt në vorbullën e shkatërrimit, edhe sikur të përbë- 
het formalisht prej gjërash të bukura e të dobishme , ç'mund të jetë në të 
vërtetë gjë tjetër veç mundimit? Eshtë për këtë arsye që i Dërguari i Allahut 
(s.a.s.) i është drejtuar Zotit vazhdimisht me lutje në këtë drejtim, duke u 
shprehur: 

"O Zot! Kërkoj nga Ti dije të dobishme dhe mbështetem tek Ti nga dija e pa- 
dobishme!" (Muslim, Dhikr, 73) 

Në kornizën e këtij kuptimi, dija e dobishme që mund të quhet esencë 
e shkencës së tasavvufit, është përpjekja për ta pajisur dhe stolisur njeriun 
me adhurim, devocion dhe mirësi. Dija ose dituria e atyre që janë bërë të 
tillë, do të thotë se, tashmë, është bërë marifet. 

Zoti ka urdhëruar kështu në Kur'an: 

"(O i Dërguar!) Thuaj: Zoti im, ma shto diturinë!.." (Taha, 114) 

Ky shtim është që ndjenjat e devocionit dhe frikës të njeriut, robit të 
Zotit, të fitojnë nivel. Sepse, siç urdhërohet po në Kur'an, 

"... Nga robtë, vetëm të diturit frikësohen nga Allahu (ashtu siç du- 

het)..." (Fatir, 28) 

Edhe Profeti (s.a.s.) ka thënë: 

"Mes jush, unëjam ai që ruhet më shumë nga Allahu dhe që e njeh më mirë 
Atë!" (Buhari, Iman, 13; Edeb, 72) 

Çdo grimcë në gjithësi dhe çdo çast na jep neve një lajm të freskët dhe 
një përshëndetje nga hareja hyjnore. A nuk është çdo gjë, nga buzëqeshja 
e fëmijës në djep tek rrahja e krahëve të një fluture, nga kënga e bilbilit te 

vallja e ngjyrave të pranverës, shfaqje mijrallojëshe të haresë hyjnore? Ja, 
pra, dukja më e shkëlqyer e dijes së dobishme është ta lexosh librin e gjithë- 
sisë me syrin e zemrës. Eshtë të arrish ta kuptosh se gjithësia përbëhet prej 
urtësive, shembujve domethënës dhe shfaqjeve hyjnore. Zoti thotë kështu 
në Kur'an: 

"Ne nuk i krijuam qiejt, tokën dhe gjithçka ndodhet mes tyre për 
lojë dhe dëfrim!" (ed-Duhan, 38) 

"A mos pandehët ju se ju krijuam kot dhe se me të vërtetë nuk do 
t'ju kthejmë tek Ne?" (el-Mu'minun, 115) 

Një thesar tjetër të fshehtash ku ekspozohet arti hyjnor, është trupi i 
njeriut. Mjeku që e zbulon këtë thesar dhe e kthen dijen e vet në të dobi- 
shme, rne admirimin e thellë që ka për të ndjerë përballë fuqisë hyjnore, 
do të arrijë virtytin për ta parë dhe trajtuar të sëmurin e vet me modesti, 
dhembshuri dhe respekt për hir të Krijuesit. 

Nga ana tjetër, njeriu që nuk e arrin dot këtë horizont, edhe sikur të 
ndodhet në kulm të pozitave diturore dhe materiale, përsëri është i pa- 
plotësuar, sepse vlera e një diturie matet me pjekurinë e ndjenjave dhe për- 
sosmërinë morale që do të ishin të dobishme në këtë botë dhe në jetën e 
pasme, ahiret! 

Siç kuptohet nga këto të gjitha, rruga e dijes së dobishme kalon nga 
shtresimi në zemër i disa cilësive moralo-shpirtërore. Pra, është e domos- 
doshme që nefsi (vetvetja, egoja) të pastrohet nga të gjitha cilësitë e kë- 
qija, si dyfytyrësia, mendjemadhësia, pangopësia, vetëkënaqësia, etj., dhe, 
në përfundim të kësaj, zemra të pajiset me moralin muhammedan, cilësitë 
e të cilit janë devocioni, përshpirtshmëria, mëshira, durimi, falenderimi, 
thjeshtësia, kënaqja me atë që ke, dorëzimi dhe nënshtrimi te Zoti. 


Klimën dhe komizën ku bleron dija e dobishme, imam Rabbaniu e 
përshkman kështu: 

"O vëllai im i fesë! Gjëja që na duhet të gjithëve para së gjithash, është 
ta rregullojmë besimin dhe bindjen sipas Librit dhe Sunnetit. Ata që sajojnë 
gjëra sipas mendjes së vet dhe ata që janë shmangur nga rmga e drejtë, 
pandehin se mendimet dhe bindjet e tyre janë në përshtatje me Librin dhe 
Sunnetin. Por bindjet e tyre janë larg e më larg prej të drejtës dhe të vërte- 
tës!" 


Edhe pas kësaj duhet t'i njohim mirë konkluzionet dhe urdhrat e fesë, 
hallallin dhe haramin, farzet, vaxhibet dhe sunnetet dhe t'i zbatojmë ato 

në formën e punëve të mira. Vetëm se për realizimin e të gjitha këtyre në 
kuptim të plotë, është e domosdoshme pastrimi i vetes dhe purifikimi i 
zemrës. Sepse po qe se bindja s'është e drejtë, njohja e konkluzioneve dhe 
urdhrave fetare s'ka asnjë dobi; po qe se konkluzionet dhe urdhrat fetare 
s'njihen, kryerja e adhurimeve dhe e punëve të mira s'ka asnjë dobi; po qe 
se nuk kryhen adhurimet dhe punët e mira, pastrimi i vetes dhe purifikimi 
i zemrës s'kanë asnjë dobi dhe, më në fund, po qe se nuk kryhen pastrimi 
i vetes dhe purifikimi i zemrës, besimi, bindja, adhurimi, puna e mirë dhe 
dituria s'kanë asnjë dobi... 

Ja, pra, dija dhe sjelljet që do të blerojnë në truallin e formuar prej kë- 
tyre parimeve themelore, duke hyrë në kornizën e dijes së dobishme, do të 
fitojnë natyrën dhe cilësinë e marifetit, njohjes intuitive të Zotit. 

Zoti ynë! Të lutemi të na ushqesh gjithmonë me dije të dobishme 
dhe mbështetemi tek Ti nga çdo lloj dijeje që s'ka dobi! Bëna ne nga ata 
që veprojnë me dije! Dhe na bëj nga ata fatmirë që, duke e kthyer dijen 
e tyre në kulturë, ngjiten në qiejt e njohjes intuitive të Zotit dhe, kështu, 
bëhen konfidentë të miraxhit Tënd! 


Amin, ashtu qoftë! 





PJESA E DYT 






EDUKIMI MISTIK (Udha dhe udhëtimi mistik) 

A. NEFSI DHE PASTRIMII TIJ 

1. Natyra e nefsit 

2. Pastrimi i nefsit (tezkije) 

3. Gradët e nefsit 

a) Nefsu'l-Emmare (nefsi urdhërues, imponues) 

b) Nefsul-levvame (nefsi pendestar) 

c) Nefsu'l-mulheme (nefsi i frymëzuar) 

d) Nefsu'l-mutmainne (nefsi i ngopur e i kënaqur) 

e) Nefsur-radije (nefsi në pajtim me Zotin) 

f) Nefsu'l-merdijje (Zoti në pajtim me nefsin) 

g) Nefsu'l-kamile (nefsi i përsosur) 

B. ZEMRA DHE KULLIMII SAJ 

1. Natyra e zemrës 

2. Llojet e zemrës 

3. Purifikimi i zemrës (tasfije) 

a) Ushqimi hallall 

b) Pendimi dhe lutja 

c) Këndimi i Kur’anit dhe ndjekja e konkluzioneve të tij 

d) Kryerja e adhurimeve me përshpirtshmëri 

e) Gdhirja e netëve 

f) Dhikrullah dhe murakabe 

g) Ndjenja e afërsisë ndaj Resulullahut dhe salavati sherife 

h) Meditimi mbi vdekjen 

j) Qëndrimi me njerëzit e mirë (salih) dhe besnikë (sadik) 

k) Pajisja me një moral të bukur 

4. Vështrim mbi gjithësinë me një zemër të qashtër 

C. PARIMET THEMELORE NE EDUKIMIN MISTIK 

D. PRIJESII PERSOSUR DHE METODAT E ORIENTIMIT 

1. Prijësi i përsosur 

2. Metodat e orientimit 


a) Ndjenja e afërsisë (muhabbet) dhe lidhja shpirtërore (rabita) 

E. STILI MISTIK 

1. Stili i orientimit dhe mëshirës 

2. Stili i butësisë dhe dhembshurisë 

























EDUKIMI MISTIK 

(Udha dhe udhëtimi mistik) 



ë dorën e edukatorëve të vërtetë, 
trashëgimtarë të Profetit, tasavvu- 
fi ose mistika islame është shkolla 


ku edukohet nefsi dhe purifikohet zemra! 


Njerëzit janë krijuar në nivele të ndryshme të kapaciteteve dhe mu- 
ndësive. Edukimi në tasavvuf ose edukimi mistik bëhet sipas kapacitetit 
dhe mundësisë afektive të nxënësit ose udhëtarit të udhës mistike si dhe 
karakterit dhe temperamentit të tij. Meqenëse karakteri dhe temperamenti 
nuk mund të ndryshohen krejtësisht, pjekuria e dëshiruar arrihet në atë 
masë që të mundet të edukohet me anë të urdhrave hyjnorë dhe të oriento- 
het. Ndryshe nga sheriati që vë rregulla të posaçme për të përgjithshmen 
dhe të njëjta për secilin, në tasavvuf, për nxënësin ose udhëtarin e udhës 
mistike (salik) është përdorur rruga e metodave edukative që ndryshojnë 
nga individi në individ krejt siç ndryshojnë syzet optike me numra. Ndër- 
kaq, pandehma se mes sheriatit dhe tasavvufit ka ndonjë mospërputhje 
ose kontradiktë, është e gabuar. Marrëdhënia sheriat-tasavvuf është për- 
ngjasuar qysh në krye të herës me një kompas. Këmba e fiksuar e kompasit 
është sheriati, kurse këmba e lëvizshme, tasavvufi. Hapësira mes dy këm- 
bëve hapet ose mbyllet sipas kapacitetit, karakterit dhe temperamentit të 
bashkëbiseduesit. 

Nga ana tjetër, këto kritere të ndjeshme të tasavvufit diskutohen për 
njerëz që e kanë plotësuar respektimin e urdhrave dhe ndalimeve të Alla- 
hut. Prandaj, mistikët e vërtetë janë njerëz që e kanë rregulluar botën e tyre 
të jashtme dhe e kanë orientuar për edukim botën e brendshme. Ata bëjnë 
përpjekje të vazhdueshme që përkryerjen e jashtme ta kurorëzojnë edhe 
me zhvillimin e brendshëm. Sepse, edhe nëse përmirësimi dhe plotësimi 
i dukjes është me rëndësi, esenciale është bota e brendshme, domethënë. 

zemra. Sepse, edhe pse është vullneti që u jep sendërtim akteve, nuk duhet 
mbajtur larg nga kujtesa se janë të gjitha ndjenjat që e orientojnë dhe drej- 
tojnë vullnetin. Kurse mjedisi i ndjenjave është zemrah 

Njëra nga parimet delikate të ndjekura nga i Dërguari i Allahut (s.a.s.) 
në edukimin moralo-shpirtëror është që folësi të mos e prekë dhe të mos 
e fyejë bashkëbiseduesin, përkundrazi, ta bëjë qortimin duke e marrë mbi 
vete të metën. Shprehjet e tij të formës "ç'po ndodh me mua që po ju shoh kë- 
shtu ", 1 2 me pretekste të ndryshme, janë shembulli më tipik i kësaj shfaqjeje. 
Edhe njerëzit e zemrës të cilët i ndjekin këto kritere delikatesash ndjesore, 
e kanë bërë shenjë dalluese të vetën qortimin për veten (për nefsin e vet) 
dhe mirëkuptimin për të tjerët. Meqë ata janë të preokupuar më shumë jo 
me dukjen, por me pastrimin e zemrës, për rrjedhojë, me edukimin e zem- 
rës, edhe mëkatarin e trajtojnë me mëshirë dhe mirëkuptim. Sepse ata nuk 
e kanë hallin te eliminimi i mëkatarit por te eliminimi i mëkatit. Prandaj, 
para se të rregullojnë gjendjet negative të njeriut, e përmirësojnë atë duke 
ia zbutur zemrën me anë të begatisë së bisedës. 

Fakti që Jusufi (a.s.), pasi u bë ministër i Egjiptit, nuk i hodhi poshtë 
kërkesat për ndihmë të të vëllezërve që dikur e kishin hedhur në pus për 
ta vrarë, dhe, duke e fshehur se kush ishte, i ndihmoi ata e i përcolli me 
dhurata, është, në edukimin ndjesor, një delikatesë e papërshkrueshme. 
Kurse me fuqinë që kishte atë çast në dorë, ai fare mirë mund të merrte 
shpagim nga ta. Mirëpo ai ishte një prijës i rrugës së drejtë që kishte arritur 
virtytin për t'i harruar, për hir të Zotit, të këqijat që i kishin bërë të tjerët. 
Ajeti kur'anor e shpreh kështu këtë trajtim të mirë të Jusufit (a.s.) ndaj të 
vëllezërve: 

"(Jusufi) U tha: 

"Sot nuk ka qortim për ju! Allahu ju faltë! Ai është më mëshiruesi i 
mëshiruesve!" (Jusuf, 92) 

Përballë këtij qëndrimi fisnik, të vëllezërit shfaqën pendim dhe bënë 
pendesë. Ata e pranuan epërsinë e Jusufit (a.s.) dhe e miratuan pjekurinë e 
tij. Si rrjedhojë e kësaj, u arrit edhe rezultati i kërkuar. 

Shembulli i mëposhtëm i përket një shfaqjeje tjetër të kësaj metode 
edukimi. 


1 Këtu duhet mbajtur parasysh që, si dhe në shqip, zemra përfaqëson, figurativisht, 
ndjenjat, kështu që, në këtë rast, kur themi zemër, s'e kemi aspak fjalën për organin 
anatomik zemër. 

2 Shih. Muslim, Salat, 119; Ebu Davud, Hatem, 4; Edeb, 14. 

Disa djem të rinj të paditur e indiferentë po pinin verë e po argëtohe- 
shin në breg të lumit Tigër. Ndërkaq, aty pari kaloi Maruf Kerhi (k.s.), një 
nga miqtë e njohur të Zotit. Djemve të cilët menduan se i urti Kerhi do t'i 
mallkonte për shkak të mëkatit që po bënin, u iku qejfi. Me këtë zemërim, 
njëri nga të rinjtë u ngrit në këmbë dhe i foli të urtit me një ton të ashpër e 
provokues: 

"O i urtë! Eja, tani, e fillo të lutesh që të na rrëmbejnë ujrat e tërbuara 
të Tigrit!" 

Pa treguar asnjë shenjë zemërimi, i urti Maruf Kerhi ngriti duart lart 
me mëshirë për lutje dhe tha me zë të lartë: 

"O Zot! Siç u ke dhënë këtyre trimave gjallëri djaloshare në këtë botë, 
jepu edhe në botën tjetër!" 

Përballë këtij qëndrimi të pashpresuar, djemtë i thanë me habi: 

"Ç'po thua, o i urtë! Nuk e morëm vesh kuptimin e këtyre fjalëve!" 

Me forcën ndikuese të fjalëve të veta të dhënë nga Zoti, i urti u tha kë- 
shtu djemve: 

"Bijtë e mi! Po deshi Zoti t'ju japë gjallëri në jetën tjetër, jua bën të mu- 
ndur të pendoheni!" 

Në fillim të rinjtë ranë në mendime, pastaj ata e ndjenë se duhej të 
bënin vetëllogari e të pendoheshin. Ata i derdhën kupat e verës, i thyen 
veglat muzikore dhe u penduan. Ata kërkuan shpëtimin dhe lumturinë e 
të dy botëve! 

Siç e përmendëm edhe më lart, një specifikë tjetër e edukimit të zemrës 
në mistikë është përdorimi i një metode përmirësimi dhe orientimi sipas 
karakterit dhe temperamentit të çdo individi. Shumëllojshmëria e tarika- 
teve ka lindur nga domosdoshmëria e metodës së edukimit dhe sugjerimit 
sipas dallimeve në karaktere dhe temperamente. 

Asgjësimi i karakterit dhe temperamentit është i pamundur. Edhe pri- 
jësit e përkryer kanë vetëm për detyrë që, si pengesë për rrjedhjen e aftë- 
sive në karakteret dhe temperamentet e nxënësve drejt një fokusi subjektiv 
dhe egoistik, t'i drejtojnë ata drejt qëllimeve të larta. Ata ofrojnë receta mje- 
kuese të posaçme që do të ishin shërim për sëmundjet personale të botës 
moralo-shpirtërore të çdo nxënësi. 

Arabët e periudhës pagane paraislamike të quajtur "xhahilije", të cilët 
i groposnin të gjalla vajzat e tyre të vogla, ishin njerëz zemërgurë. Ata ishin 


njerëzit e një shoqërie të privuar nga mëshira, ku e drejta i përkiste vetëm 

të fortit, ku i dobëti s'kishte asnjë lloj mbështetjeje dhe strehimi. Kjo sho- 
qëri e gjeti rrugën e drejtë dhe, me anë të edukimit moralo-shpirtëror të të 
Dërguarit të Allahut (s.a.s.), pjesëtarët e saj u bënë njerëzit më të zgjedhur 
të botës. Në sajë të vitalitetit që fituan duke mbajtur gjallë çdo çast në ze- 
mër dashurinë që ndjenin për të Dërguarin e Allahut, adhurimet e tyre u 
mbushën me përshpirtshmëri. Ata u bënë modele të moralit të lavdëruar 
dhe u quajtën "as'habi kiram", "sahabet (shokët) bujarë"! 

Me edukimin e të Dërguarit të Allahut (s.a.s.), sahabet bujarë arritën 
një nivel të tillë moralo-shpirtëror që Abdullah bin Mes'udi (r.a.) e ka për- 
shkruar me këto fjalë: 

"Ne arritëm në atë gjendje sa të dëgjonim tesbihet e kafshatave që na 
kalonin nëpër grykë!" (Buhari, Menakib, 25) 

Ja, pra, tasavvufi ose mistika islame është një rrugë sublime e për- 
fitimit nga këto nivele moralo-shpirtërore ku patën arritur sahabet bujarë, 
shokët e të Dërguarit të Allahut (s.a.s.) në sajë të edukimit të tij! Pra, është 
një shkollë shpirtërore ku bëhet edukimi i nefsit dhe purifikimi i zemrës 
në dorën e edukatorëve të vërtetë që janë bërë trashëgimtarë të Tij! Hyrja 
në këtë shkollë të edukimit moralo-shpirtëror për të kapërcyer etapa në 
rrugën për t'u bërë njeri i përkryer, emërtohet edukim mistik (sejr-u suluk 
ose udha dhe udhëtimi mistik). 






sh e njeh veten, njeh Zotin e vet... 




A. NEFSI DHE PASTRIMII TIJ 

1. Natyra e nefsit 

Zoti e ka krijuar në xhennet Ademin (a.s.), atin e brezit njerëzor, duke 
e bërë më të përsosurin e krijesave. Por Zoti, si domosdoshmëri e nderit 
dhe dinjitetit që i favorizoi Ademit dhe brezit të tij, ka dëshiruar në më- 
nyrë volitive që qëndrimi i tij në xhennet të realizohet jo thjesht me favor, 
por si shpërblim, prandaj, sipas dëshirës volitive hyjnore, Ademi (a.s.) iu 
nënshtrua atij gabimit të njohur dhe, për këtë shkak në dukje, u nxuar nga 
xhenneti, vatani i tij i origjinës dhe u suall në këtë botë prove. 

Për rikthimin e Hz. Ademit dhe brezit të tij në xhennet në formën e 
një shpërblimi, është bërë e domosdoshme që njeriu të kapërcejë një sërë 
vështirësish. 

Eshtë për këtë arsye që Zoti e ka pajisur Ademin dhe brezin e tij, ndry- 
she nga qeniet e tjera, me shfaqje antagoniste. Si rrjedhojë, është dashur 
që njerëzit të ndodhen në një pozitë, sipas meritës, mes nivelit më të ulët 
të quajtur esfeli safilin dhe nivelit më të lartë të quajtur alai il'lijjin. Pra, 
njeriu, i cili është qenie e nderuar, edhe me kapitalin e krijimit të vet, edhe 
me vullnetin e vet të pjesshëm, të aftë e të prirur për ta përdorur kapitalin 
e krijimit edhe për të mirë, edhe për të keq, zë vendin e vet në një pikë mes 
pozitës më të ulët të quajtur më poshtë se kafshët (bel hum edal) dhe pozitës 
më të lartë të quajtur më lart se engjëjt. Kjo realizohet sipas zellit të njeriut 
dhe rezultatit që do të marrë ai nga lufta mes prirjeve pozitive dhe negative 
të pranishme në natyrën e krijimit të tij. Ja, pra, mbi këtë urtësi ngrihet fakti 
që ndërsa është pajisur me një sërë prirjesh pozitive, njeriu është cënuar me 
disa prirje negative. 

Sipas botëkuptimit mistik, prirjet pozitive dhe negative që ndodhen 
së bashku tek njeriu, dalin në pah nga qendrat e ashtuquajtura ruhi hajvani 
- fryma shtazore dhe ruhi sulltani - fryma mbretërore. 

Ruh-i hajvani ose fryma shtazore është një forcë e padukshme që i si- 
guron njeriut vazhdimësinë e gjallesës dhe jetës, së cilës i thuhet edhe xhan, 
shpirt ose nefs (frymë, subjekt). Te njeriu që është në gjumë sundon dhe 
vepron fryma shtazore, prandaj shumica e veprimtarive biologjike gjatë 
kësaj kohe zhvillohen në mënyrë të pavullnetshme. Kurse fryma mbre- 
tërore e braktis njeriun në gjumë për t'u rikthyer në çastin kur ai zgjohet. 
Fryma shtazore është ajo që e bën trupin të lëvizë, që e bën njeriun të flasë 
dhe, që, shkurtimisht, përbën shkak për ekzekutimin dhe kryerjen e çdo 
lloj akti dhe veprimtarie, por që del dhe largohet nga trupi së bashku me 
vdekjen. Fryma shtazore që e ka qendrën në tru ose në zemër, është e për- 
hapur në të gjitha organet dhe gjymtyrët e trupit dhe sundimin e vërtetë 
e ka ngritur mbi gjakun. Kjo frymë që është nga bota e krijimit 3 dhe që 
përbën pikën fillestare të sjelljeve, po të mos edukohet, mundet të ushtrojë 
dhe ushtron mbi njeriun efekte negative. 

Kurse fryma mbretërore është fryma apo shpirti (ruh) që Zoti ia ka 
fryrë njeriut nga fryma (shpirti) e vet dhe është pikërisht kjo veçanti që 
e dallon njeriun nga gjallesat e tjera. Bashkekzistenca e kësaj fryme që 
është nga bota e urdhrit 4 , ka për qëllim që kjo frymë të ushtrojë mbi nje- 
riun efekte pozitive. Me anë të kësaj fryme të veshur trupit të njeriut, njeriu 
kryen adhurime dhe priret nga aktet e mira. Kjo frymë nuk preket nga 
vdekja dhe, pastaj, kalbja e trupit. Ndërkaq, ndikimi dhe efekti i saj mbi 
trupin merr fund vetëm me vdekjen. 

Njeriu i jep orientim gjendjes dhe ecurisë së jetës së vet me anë të 
përplasjeve mes këtyre dy poleve të kundërta brenda vetes së vet. Kur del 
fituese fryma mbretërore, njeriu orientohet drejt akteve të mira dhe mo- 
ralit të bukur; në të kundërt, kur del fituese fryma shtazore, njeriu bie në 
mëkate dhe imoralitete të ndryshme. 

Meqë njeriu është bërë zotërues në një masë të caktuar i aftësisë dhe 
mundësisë për t'i dhënë formë nefsit (vetvetes, subjektit të vet) me vull- 
netin e vet, është një qenie që mund të bëhet edhe objekt shpërblimi, edhe 
objekt ndëshkimi. 


3 Në origjinal: halk alemi; bota e krijimit është bota e përbërë prej qenieve të krijuara 
si të kushtëzuara nga koha dhe hapësira. Kjo quhet edhe bota e pronës dhe e dësh- 
misë. Të kësaj bote janë gjërat që i perceptojmë me anë të pesë shqisave të jashtme. 

4 Në origjinal: emir alemi; është bota që ekziston sipas urdhrit "kun" (bëhu!) të Zotit 
jashtë kohës dhe materies. Kjo quhet edhe bota engjëllore ose e fshehtë (e paduk- 
shme). Gjërat e padukshme, si mendja, arsyeja, shpirti, ndjenja, e fshehta, etj. i për- 
kasin kësaj bote. 

Nefsi, i cili është një nga pengesat më të mëdha që duhen kapërcyer 
në provën e kësaj bote, përgjithësisht të sjell ndërmend prirjet negative që 
i janë imponuar njeriut. Ndërkaq, në esencën e njeriut ekziston, si një mar- 
garitar, edhe një natyrë pozitive. Detyra e njeriut është që, duke e pastruar 
nefsin nga negativitetet, që janë si pluhura e dhera, me anë të edukimit 
moralo-shpirtëror, ta nxjerrë në shesh margaritarin në esencën e tij. 

Ashtu siç përpiqet njeriu i dalë në kurbet për të mos u kthyer duarbosh 
në vatan, ashtu duhet të tregojë zell e përpjekje në këtë botë që është vend i 
madh kurbeti, për të fituar lumturinë e jetës tjetër, ahiretit. Sepse çdo njeri 
e përgatit në këtë botë lumturinë ose disfatën e përjetshme dhe e merr, pa- 
staj, me vete për atje, pra, me fjalë të tjera, fatin e së ardhmes e përcakton 
në jetën e kësaj bote. 

Njëri ndër kushtet më themelorë të paqes dhe lumturisë së amshuar 
është që nefsit t'i jepet një konsistencë e tillë që të aftësohet për punë të 
mira. Nefsi i privuar nga një synim i tillë është si një kalë i pazbutur. Kali 
i pazbutur, në vend që ta çojë të zotin atje ku ai kërkon të shkojë, e hedh 
poshtë në greminë duke i shkaktuar vdekjen. Kurse kali i zbutur e i urtë e 
çon shëndoshë e mirë të zotin duke e kaluar shëndoshë e mirë edhe nëpër 
shtigjet më të rrezikshme. Ashtu siç është e pamundur të arrihet në synim 
me një kalë të pazbutur, ashtu është e pamundur të realizohet qëllimi i lartë 
i jetës me një nefs të pazbutur, të papërmirësuar e të pavënë nën kontroll. 

Me të vërtetë, nefsi është një mjet i dyanshëm i cili edhe mundet ta 
lartësojë njeriun në një pozitë të nderuar mes krijesave, edhe mundet ta 
rrëzojë në të kundërtën e kësaj pozite, që është esfeli safilin. Nefsi është si 
një thikë me dy presa e cila ka aftësi për t'u bërë pretekst për të mirë nëse 
përmirësohet, kurse për të keqe nëse nuk edukohet. 

Çdo nefs i privuar nga orientimi dhe kontrolli moralo-shpirtëror, është 
shkak i një privimi të hidhur që i mbulon të vërtetat me indiferentizëm. 
Ndërkaq, siç e thamë edhe më sipër, po qe se njeriu, pavarësisht nga pen- 
gesa nefs, shpëton nga morali i ulët dhe pastrohet, mund t'i kalojë edhe en- 
gjëjt. Sepse nderi i çdo përfundimi është në raport të drejtë me vështirësitë 
e kapërcyera për ta arritur atë nder. 

Janë përsëri atributet e ulta të nefsit ato që hyjnë si perde indiferentiz- 
mi mes Allahut dhe njeriut, robtë të tij, e largojnë njeriun nga orientimi i 
vërtetë dhe që i shtyjnë zemrat të preokupohen me të tjera gjëra veç Alla- 
hut. Dëshirave dhe pasioneve të ulta të nefsit, që s'dinë të mbarohen, mund 
t'u kundërvihet vetëm me anë të metodave edukuese që të zbatoheshin 

me një vendosmëri serioze, gjë që do të thotë një luftë të pamëshirshme që 
kërkon zgjuarsi dhe vendosmëri të vazhdueshme. Eshtë për këtë arsye që, 
në një hadith profetik, Zotëria i Botëve ka thënë: 


J o/ / ^ ^ ^ j[ s J°' 

Jjfclpr 


"(Në të vërtetë) Muxhahid (luftëtar) është personi që bën xhihad (luftë) ku- 
ndër nefsit të vet!" (Tirmidhi, Fedailu'l-Xhihad, 2; Ahmed b. Hanbel, Musned, VI, 20) 

Me luftën e bërë kundër tij, nefsi nuk vdes, por vetëm mund të merret 
nën kontroll. Fundja, ajo që kërkohet, nuk është asgjësimi i nefsit, por, duke 
e ruajtur atë nga teprimet, kufizimi dhe edukimi i prirjeve të tij me anë të 
parimeve në përputhje me pëlqimin hyjnor. Në lidhje me këtë specifikë, 
duke e pëmgjasuar njeriun me një kalorës, imam Gazaliu thotë kështu: 

"Nefsi është kali i shalës i shpirtit. Po qe se njeriu i lëshon frerët e 
nefsit dhe e lë të lirë të shkojë në ç'drejtim që të dojë, shkatërrimi i tij është 
i paracaktuar, i pashmangshëm. Nga ana tjetër, po qe se përpiqet ta vrasë 
atë - siç ndodh në disa fe indiane dhe filozofi mistike - mbetet pa mjet 
udhëtimi në rmgën drejt së vërtetës. Atëherë, mbaji fort në duar frerët e 
nefsit dhe përfito nga kali yt i shalës! 

Respektimi i kësaj mase në edukimin e nefsit është, në të njëjtën kohë, 
domosdoshmëri e metodës profetike. Profeti ynë u qe bërë pengesë atyre 
që deshnin ta mbyllnin veten në adhurim pa u ushqyer dhe pa bërë jetë 
familjare. Duke ua mësuar njerëzve se në Islam nuk ka një vetizolim (aske- 
tizëm) dhe murgëri të tillë, ka treguar rrugën e zhvillimit dhe përparimit 
shpirtëror të mundshëm brenda jetës dhe së bashku me shoqërinë. 

Nga ana tjetër, gjatë këtij procesi edukimi që është një luftë shumë e 
vështirë, në gjendjet dhe shkallët e nefsit haset në një sërë etapash. Ndër- 
kaq, njëra nga fatkeqësitë e nefsit është që, gjatë këtij procesi ndryshimi 
dhe përparimi, të kapet pas iluzionit se është diçka dhe të bjerë në vetë- 
pëlqim. Kjo është një mendjemadhësi dhe prepotencë e fshehtë. Po qe se në 
luftën e hlluar kundër nefsit shfaqet qoftë edhe nënvleftësimi dhe mefshtë- 
sia më e vogël, ai kthehet menjëherë në gjendjen e vjetër. Meqë nefsi është 
gjithmonë në pusi, kurrë nuk mund të kihet siguri nga e keqja e tij. 

Për këtë shkak, çdo besimtar duhet ta quajë domosdoshmëri syçelësi- 
në e vazhdueshme ndaj rreziqeve vrasëse të këtij faktori të tmerrshëm për 
jetën e tij. Ai duhet ta mbajë nën bindje nefsin duke i trajtuar prapësitë e 
tij me gjykim të shëndoshë dhe me një vullnet të edukuar me anë të vahjit, 
revelacionit hyjnor. 

Si duhet të jetë pastrimi i nefsit, i cili është si një kalë shale për njeriun, 
por që në natyrën e vet ka prirjen për t'u harbuar? Veç kësaj, nëpër ç'etapa 
mund të arrihet në edukimin dhe pastrimin e nefsit? Ja, këtu do të qëndroj- 
më mbi këto dy çështje të rëndësishme. 






rëndësishme është të mund të bëhesh 
me natyrë trëndafilore. Pra, jo duke 
parë në bahçen e kësaj bote gjembat, të 
mbushesh me gjemba edhe ti, por, edhe nëse 
në mes futen mundime e vuajtje si dimri, t'i 
rrethosh ato me klimë pranvere dhe të bëhesh 
një trëndafil për të gjithë botën! 




2. PASTRIMII NEFSIT (TEZKIJE) 

Fjala tezkije, krahas kuptimit leksikor pastrim, përmban edhe kuptime 
të tjera leksikore, si shtim, zhvillim, begatim. Brenda kësaj komize kupti- 
mesh, fjala tezkije shpreh, në fakt, të gjitkië ecurinë e edukimit moralo- 
shpirtëror. 

Pastrimi i nefsit është, para së gjithash, pastrim nga mohimi (kufri), 
injoranca, ndjenjat e këqija, bindjet e gabuara, morali i keq, pra, pastrim 
nga të gjitha llojet e gabimeve besimore (itikadi), moralo-etike (ahlaki) dhe 
praktike-adhurimore (ameli) që bien në kundërshtim me legjislacionin ka- 
nonik. Dhe, pas pastrimit dhe mbrojtjes nga të këqijat, mbushje e tij me fry- 
më shpirtërore duke e edukuar dhe stolisur me tipare devocioni, si besimi, 
dituria, urtësia, ndjenjat e mira dhe shprehitë e bukura. 

Në tasavvuf, tezkije ose pastrimi i nefsit është thyerja e pushtetit të 
tij mbi trupin duke ia pakësuar kërkesat dhe, në këtë mënyrë, sigurimi i 
pushtetit të shpirtit, gjë që mund të arrihet me rrugën e përkorësisë e cila e 
forcon vullnetin kundër nefsit. Prandaj, në tasavvuf, metodë e frenimit të 
nefsit është quajtur qysh në krye të herës ngrënia e pakët, fjetja e pakët dhe 
folja e pakët. Por, si në çdo gjë tjetër, edhe në praktikimin e kësaj metode 
nuk duhet lënë mënjanë maturia, sepse trupi është amanet i Allahut për 
njerëzit. 

Pra, duke e pastruar nefsin, personi duhet të ruhet nga qëndrimet e 
skajshme në lëshime dhe teprime, sepse feja këshillon dhe urdhëron ma- 

- 

turinë në të gjitha sjelljet dhe qëndrimet. Para së gjithash, jo vetëm s'është 
e mundur të asgjësohet nefsi, domethënë subjekti i njeriut, por as që kërko- 
het një gjë e tillë! Pastrimi i nefsit, i botës subjektive, egoistike e ndjesore të 
njeriut është edukimi dhe mbajtja e nefsit, pra, e botës subjektive, brenda 
kornizës së urdhrave hyjnorë. 

Edukimi dhe pastrimi i nefsit është faktori më përcaktues në realizi- 
min e përfundimit njerëzor si fatkeqësi ose lumturi. Esenciale është që Zoti 
të konceptohet me të gjithë madhështinë, fuqinë dhe përsosmërinë e Tij 
dhe me këtë konceptim duhen orientuar aktet. Po të bëhet kjo, nefsi i cili, 
sipas shprehjes së Kur'anit, "e urdhëron me forcë të keqen", 5 pastrohet 
nga atributet e këqija dhe bëhet i butë e i pranueshëm. 

Përpjekja për pastrimin e nefsit dhe, në këtë synim, hyrja në rrugën e 
edukimit mistik me një zell serioz është pranuar si "xhihadi i madh" (xhi- 
had-i ekber) duke u mbështetur në rëndësinë dhe vështirësinë e tij. 

Këtë cilësim e pati përdorur vetë profeti Muhammed (s.a.s.) gjatë kthi- 
mit nga fushata e Tebukut kur u pati thënë sahabeve, shokëve të tij: 

"Tani po kthehemi nga xhihadi i vogël për në xhihadin e madh!" 

Mirëpo fushata nga e cila po ktheheshin kishte qenë një fushatë e ma- 
dhe nga të gjitha drejtimet: intrigat e hipokritëve, e nxehta dhe thatësira 
e madhe e atij viti, rruga prej më shumë se një mijë kilometrash e gjatë e 
kaluar në këmbë, periudha e të korrave që kish hyrë e kish kaluar, etj. Duke 
iu afruar Medines, pothuaj kishin ndërruar trajtë. Lëkura u ish ngjitur pas 
eshtrave, mjekra dhe flokët u ishin ngatërruar me njëra-tjetrën. Disa shokë 
kureshtarë për kuptimin e kësaj fjale të të Dërguarit të Allahut (s.a.s.), e 
pyetën: 

"O i Dërguari i Allahut! A mund të ketë luftë më të madhe se kjo?" 

Dhe Profeti u dha këtë përgjigje: 

"Po/ Tani po kthehemi nga lufta e vogël në luftën e madhe, në luftën me vet- 
veten !" 6 

Nga ana tjetër, është e njohur çështja e tre sahabeve që patën marrë 
pjesë në të gjitha fushatat e tjera, por që munguan pa justifikim në fushatën 
e Tebukut, për çka u dënuan me lënie në vetmi (sahabet dhe Profeti nuk i 


5 Shih. Jusuf, 53. 

6 Shih. Sujuti, Xhamiu's-Sagir, II, 73 

shihnin në fytyrë, nuk u flisnin dhe nuk ua kthenin përshëndetjen). Pendi- 
mi dhe dërrmimi i tyre shpirtëror ishin të papërshkrueshëm . 7 

Tani le të mendojmë me maturi se në ç'pozitë do ta vinte nesër para 
pranisë hyjnore njeriun nënvleftësimi i pastrimit të nefsit (vetvetes) dhe i 
purifikimit të zemrës, të cilat emërtohen xhihadi ose lufta e madhe! 

Prandaj këto dy vërejtje të Zotit të madh janë mjaft të ashpra: 

"A mos pandehët se ju kemi krijuar pa qëllim dhe se nuk do t'ju 
kthejmë prapë tek Ne?" (el-Mu'minun, 115) 

Si dhe: 

"A mos pandeh njeriu se do të lihet të bredhë pa qëllim?" (el-Kijame, 36) 

I Dërguari i Allahut (s.a.s.) ka porositur: 

"I mençur është ai që e sundon nefsin dhe, duke i kërkuar llogari atij, punon 
për jetën pas vdekjes, kurse kokëtrashë është ai që, megjithëse shkon pas pasioneve 
të nefsit, shpreson (të mirë) nga Allahu!" (Tirmidhi, Kijamet, 25; Ibni Maxhe, Zuhd, 
31) 

Prandaj, çdo besimtar duhet të veprojë me vetëdijen e një përgjegjësie 
serioze me të cilën është ngarkuar për pastrimin e nefsit të vet. 

Zoti ynë na paralajmëron kështu ne, robtë e Tij përballë rreziqeve të 
nefsit: 


j <uip 0 jSsj s! 


°hf 


"(O i Dërguar!) A e ke parë atë që i ka bërë dëshirat e nefsit zot të 
vetes? A mos do të bëhesh tani dorëzanës për të?" (el-Furkan, 43) 


7 Këta tre sahabe janë: Murare bin Rabii'l-Amri, Hilal bin Ummejeti'l-Vakifi dhe poeti 
Ka'b bin Malik. Këta kishin marrë pjesë në të gjitha fushatat dhe luftërat. Dy të tjerët 
veç Ka'bit kishin marrë pjesë edhe në Bedër. Por ç'e do se përballë qëndrimit të zba- 
tuar ndaj tyre për shkak të gabimit të mosmarrjes pjesë në fushatën e Tebukut, bota u 
bë e ngushtë për zemrat e tyre. I Dërguari i Allahut dhe shokët i prenë të gjitha lidhjet 
me ta. Ata u izoluan edhe nga gratë e veta gjer në ardhjen e një komunikimi hyjnor 
për çështjen e tyre. Prandaj derdhën lot pendese ditë e natë dhe u bënë si qirinj të 
tretur. Bënë gabim, por nuk e lanë sinqeritetin, drejtësinë, ndershmërinë dhe pendi- 
min. Kështu kaluan plot pesëdhjetë ditë. Më në fund, si shpërblim për pohimin e të 
vërtetës siç ishte dhe për pendesën e sinqertë, u erdhi falja me këtë ajet kur'anor: 

"Allahu e pranoi edhe pendesën e tre vetëve që kishin mbetur pas. Me gjithë gje- 
rësinë e saj, toka u erdhi e ngushtë dhe i vrau ndërgjegjja. Më në fund e kuptuan 
se nuk kishin shpresë tjetër veç mbështetjes te Allahu (nga ndëshkimi i Tij). Pastaj 
Allahu ua pranoi pendesën që të ktheheshin në gjendjen e mëparshme. Allahu e 
pranon shumë pendimin dhe është falës i madh! O besimtarë! Kini frikë Allahun 
dhe bashkohuni me besnikët!" (Tevbe, 118-119) (Për njohuri më të hollësishme, shih 
O.N.Topbash, Vargu i Profetëve, botimi shqip). 

Në një hadith profetik, Profeti (s.a.s.) thotë: 

"Gjëja nga e cila frikësohem më shumë për ummetin tim, është se mos bëjnë 
sipas dëshirave të nefsit!" (Sujuti, Xhamiu's-Sagir, i, 12) 

Eshtë për këtë arsye që pastrimi i nefsit ka një rëndësi tejet jetësore për 
çdo besimtar dhe bart një përgjegjësi të madhe. Këtë përgjegjësi, Zoti e ka 
shprehur në këtë formë në Kur'an: 

"Pa dyshim, kush e pastron nefsin (nga të këqijat), ka shpëtuar, kur- 
se kush e zhyt atë në të këqija, ka humbur!" (esh-Shems, 9-10) 

Siç shihet, kur nefsi ndiqet pa masë, bëhet shkak për një fatkeqësi të 
përjetshme, kurse kur edukohet dhe nënshtrohet, bëhet një pretekst për- 
fitimi që e lartëson njeriun në një pozitë mbi engjëjt! 

Nga ana tjetër, edhe nëse punët e mira, si dhurimi, sadakaja dhe shër- 
bimi, mund të duken si të dobishme për të tjerët, në të vërtetë janë sugjeri- 
me të së drejtës, së bukurës dhe së mirës për nefsin, sepse në këtë mënyrë 
zënë vend mirësitë në vetveten e njeriut dhe vetvetja e njeriut ambientohet 
me to. Krahas të gjitha punëve të tjera të mira, këndimi i Kur'anit i cili 
është më e drejta dhe më e bukura e fjalëve, dëgjimi me veshin e zemrës 
i këshillave dhe porosive të tij dhe zbatimi i urdhrave të tij, janë preteksti 
më i madh për përmirësimin e nefsit. Njeriu i cili e rregullon jetën nën 
orientimin e Kur'anit, shpëton nga e keqja e nefsit dhe trazimet e djallit 
dhe jeton duke kërkuar vetëm pëlqimin e Zotit dhe, atëherë, zemra i bëhet 
e merituara e shfaqjeve hyjnore. Për njeriun që arrin në këtë gjendje, hapet 
një dritare shpirtërore për të parë përtej kushteve të kësaj bote dhe gjithësia 
shndërrohet në një libër madhështor. 

Atëherë, asnjë besimtar nuk duhet të rrijë indiferent ndaj urdhrave 
dhe ndalimeve hyjnore që përmbahen në Kur'an, nuk duhet ta hedhë në 
rrezik lumturinë dhe shpëtimin e tij të përjetshëm! 


Në librin tonë të lartë, Kur'an, ka shumë ajete mbi pastrimin e nefsit. 
Në këto ajete, pastrimi (tezkije) është trajtuar si: 

- pastrim nga Allahu i Lartë; 

- pastrim nga i Dërguari i Allahut (s.a.s.); 










Tasavvufi ose mistika islame nga besimi në mirësi 


- pastrim i nefsit të vet nga vetë personi. 


1. Pastrimi (tezkije) nga ana e Allahut 

Allahu urdhëron kështu në Kur'an: 

"... Mos t'ju pëlqejë vetja e ta nxirrni të pastër (të pafajshme). Ai 
(Allahu) e di shumë mirë se kush ruhet nga e keqja!" (en-Nexhm, 32) 

Elmallëllë Hamdi e komenton kështu këtë ajet: 

"Mos e lavdëroni veten duke e quajtur pa mëkat, pa të meta dhe krejt 
të pastër, se te vetja juaj mund të gjenden shumë të meta që nuk i dini!" 

Në lidhje me këtë çështje, mufessiri, komentuesi i Kur'anit, Alusi, tho- 
të kështu: 

"Rrëfehet se ky ajet është zbritur për një grup njerëzish që thoshin: 
"Ne kemi namaz, agjërim dhe haxh!" Eshtë më e pranueshme që njeriu t'i 
mbajë fshehtë adhurimet dhe mirësitë që bën, sepse në to mund të përzi- 
hen mendjemadhësia dhe dyfytyrësia. Por po të mos ketë një qëllim të tillë 
negativ, nuk ka ndonjë të keqe që t'i tregojë." 

Në një ajet tjetër, Allahu thotë kështu: 

"A nuk i pe ata që e nxjerrin veten të pastër? Përkundrazi, Allahu e 
nxjerr të pastër atë që do!" (en-Nisa, 49) 

Pastrimi (tezkije) për të cilin bëhet fjalë në këtë ajet, është përpjekja 
e personit për ta nxjerrë veten të pastër duke e lavdëruar. Mirëpo tezkija 
(pastrimi) është e lidhur me takvanë (devocionin), ndërkaq që takvaja ësh- 
të një atribut i brendshëm, të vërtetën e të cilit e di vetëm Allahu. Prandaj, e 
vlefshme është të na nxjerrë Allahu të pastër, jo ta nxjerrim ne veten tonë! 

Kështu, Profeti (s.a.s.) lutej: 

"Allahu im! Jepi nefsit tim devocion (takva) dhe nxirre të pastër! Ti je më i 
dobishmi i atyre që e pastrojnë atë! Ti je kujdestari dhe i Adhuruari i tij!" (Muslim, 
Dhikr, 73) 

Në ajetin kur'anor urdhërohet: 

"... Po të mos ishte mëshira e Allahut mbi ju, askush prej jush kurrë 
nuk do të dilte i pastër. Por Allahu e nxjerr të pastër atë që do! Allahu 
dëgjon me të vërtetë dhe e di çdo gjë me përsosmëri!" (en-Nur, 21) 

Siç shihet, në ajet pohohet se pastrimi (tezkije) i përket Allahut. Sado 
që pastrimi i atribuohet njeriut vetë për sa i përket vendosmërisë dhe zellit. 

si dhe profetëve dhe prijësve të udhës së drejtë si trashëgimtarë të detyrës 
së tyre profetike përsa i përket mësimit dhe orientimit, duhet t'i atribuohet 
Allahut përsa i përket suksesit që u jep në këtë punë njerëzve, robve të vet, 
me mëshirën e vet, dhe aktit krijues të Tij në këtë drejtim. 

2. Pastrimi (tezkije) nga ana e të Dërguarit të Allahut (s.a.s.) 

Në Kur'an, në lidhje me detyrat e Profetit (s.a.s.), thuhet kështu: 



"(O njerëz!) Me të vërtetë, dërguam një të ngarkuar me detyrë nga 
mesi juaj. Ai jua këndon ajetet tona, ju pastron nga të këqijat dhe jua më- 
son ato që s'i dini duke ua praktikuar Librin dhe urtësinë!" (el-Bakara, 151) 

"Me të vërtetë, duke u dërguar nga mesi i tyre një të ngarkuar me 
detyrë i cili ua këndon ajetet e Allahut, i pastron (nga të këqijat dhe mo- 
himi), ua mëson Librin dhe urtësinë, Allahu u ka bërë një favor të madh 
besimtarëve. Kurse gjer atëherë ata ishin në rrugë të shtrembër!" (Al-ilm- 
ran, 164) 

Siç kuptohet qartë edhe nga këto ajete, Profeti ynë (s.a.s.) ka tri detyra 
bazë: 

a) T'ua këndojë njerëzve ajetet e Allahut: 

Ftesa e bashkësive të tyre për në udhën e drejtë nga profetët ka filluar 
me këndimin e fjalës hyjnore që u ka ardhur. Ndërkaq, kjo detyrë është eta- 
pa e parë për t'i çuar njerëzit në synimin e kërkuar dhe përbën një bazë. 

b) T'i pastrojë nefset: 

Ftesa për tevhid (për besimin në Allahun si Zoti i vetëm i gjithësi- 
së) mund t'ia arrijë qëllimit vetëm duke i bërë nefset, vetet njerëzore, të 
arrijnë përshpirtshmërinë dhe prehjen duke i pastruar nga fëlliqësitë mo- 
ralo-shpirtërore, si mohimi (kufr), politeizmi (shirk) dhe mëkati. Kështu, 
sahabet me të kaluarën pagane, në sajë të bisedave të begata dhe edukimit 
moralo-shpirtëror të të Dërguarit të Allahut (s.a.s.), pastruan zemrat, gjetën 
udhën e drejtë dhe u bënë njerëzit më të zgjedhur të botës. 

c) T'ua mësojë njerëzve Librin dhe urtësinë: 

Në këtë etapë vjen mësimi i Librit, domethënë, i Kur'anit, i cili shpreh 
ligjet dhe urdhrat që duhen zbatuar. Thellimi në frymën e Kur'anit varet 

nga niveli i zemrës. Kur'ani këndohet dhe kuptohet vërtet me anë të zem- 
rës. Kurse sytë janë, për zemrën, vetëm një ndërmjetës i thjeshtë. 

Kur'ani është një thesar të fshehtash të pafundme ngaqë gjithësia dhe 
njeriu dalin në shesh me anë të shfaqjeve të emrave hyjnorë. Dhe këto të 
fshehta dhe urtësi shfaqen në procesin e njohjes në vartësi të pastrimit dhe 
maturimit ndjesor. 

Kurse praktikimi i urtësisë vjen më pas, sepse Allahu i Lartë i bën të 
njohur vetëm njerëzit me zemër të pastruar me urtësitë dhe të fshehtat 
e Kur'anit i cili është shfaqja në formë fjale e emrave hyjnorë në njohjen 
njerëzore. 

Fakti që në ajete, pastrimi me mësimin e Librit dhe urtësive përme- 
nden së bashku, shpreh se njerëzit me nefsin të papastruar nuk do të mund 
të fitojnë dituri, se, edhe sikur të fitojnë, nuk do të mund të sigurojnë ndo- 
një dobi prej saj. Sepse dituria dhe urtësia janë një dritë dhe stoli e tillë që, 
për t'i shtënë në dorë ato, në radhë të parë duhet që zemra ku do të vend- 
osen ato, të zbrazet dhe çlirohet nga gjërat e panevojshme e të dëmshme. 
Prandaj, profetët, në fillim u kanë kënduar njerëzve ajetet, pastaj, duke ua 
pastruar nga teprimet dhe shëmtitë nefsin njerëzve që u kanë besuar dhe 
ua kanë dhënë zemrën ajeteve, ua kanë purifikuar zemrat nga fëlliqësitë 
moralo-shpirtërore. Pastaj, njerëzve të pastruar dhe purifikuar, ua kanë 
mësuar dhe praktikuar Librin dhe urtësitë. Vetëm ata që kanë një zemër të 
tillë munden të njihen edhe rne rrymat e fshehtësive dhe forcave në gjithësi 
dhe munden të bëhen burim urtësie. 

Detyra e Profetit (s.a.s.) për t'ua lexuar njerëzve ajetet dhe për t'ua më- 
suar haramin dhe hallallin, do të vazhdohet gjer në kiamet nga dijetarët, 
kurse pastrimi i nefseve dhe purifikimi i zemrave, nga prijësit e përsosur. 

3. Pastrimi i vetvetes (nefsit) nga vetë njeriu 

Në lidhje me këtë specifikë, në ajetin kur'anor thuhet kështu: 

"Betohem në nefsin dhe në Atë që e shtron nefsin, pastaj, në Atë që 
ia frymëzon nefsit edhe të keqen, edhe ruajtjen prej së keqes, se kush e 
pastron nefsin arrin shpëtimin, kurse kush e zhyt atë (me anë të injoran- 
cës dhe mëkateve) në kotësi, del i humbur!" (esh-Shems, 7-10) 

Sipas këtij ajeti, vetëm personat që i ka pastruar Allahu, domethënë, 
personat që janë pastruar nga mëkatet dhe janë edukuar me anë të frymë- 
zirnit hyjnor dhe devocionit (takva), kanë arritur shpëtimin e vërtetë. Për 
këta njerëz fatlumë është sihariqi hyjnor: 

"... hyr mes robve të mi të mirë (salih) dhe hyr në xhennetin tim!" 


© 


(el-Fexhr, 29-30) 

Në një ajet tjetër, Allahu urdhëron: 


"Personi që pastrohet me të vërtetë dhe që e adhuron Zotin e vet 
duke e përmendur Atë, pa dyshim ka arritur shpëtimin!" (el-A'la, 14-15) 

Veç kësaj, të tërheq vëmendjen radhitja e gjërave sipas rëndësisë në 

ajet: 

- në fillim, pastrimi nga negativitetet ndjesore, hzike e materiale; 

- për rrjedhojë, heqja dhe hedhja tutje e perdeve (pengesave) mes Zotit 
dhe robit; 

- pastaj, duke hyrë në një klimë të plotë adhurimi në përshpirtshmëri 
me anë të një trupi të ushqyer me ushqime hallall dhe me nefs të pastër, 
stolisja e zemrës me shije shpirtërore. 

Sipas shprehjes së mufessirit Ismail Haki: 

"Në këtë ajet aludohet për pastrimin e nefsit nga punët në kundër- 
shtim me sheriatin, për purifikimin e zemrës nga dashuria për këtë botë 
dhe për kthimin drejt Allahut me të gjitha mundësitë, madje, për t'u ruaj- 
tur nga sjellja ndërmend e tjetërkujt veç Allahut!" 

Kështu, kur e pyetën Ebu Bekr Kettaniun (k.s.), një nga miqtë e Alla- 
hut, i cili ndodhej i shtrirë në shtratin e vdekjes, se ç'punë të shquara kishte 
bërë, u përgjigj me këto fjalë shembullore: 

"Po të mos e kisha vdekjen pranë, nuk do t'ju kisha folur për punët e 
mia duke dyshuar se mos kjo merrej për hipokrizi. Plot dyzet vjet bëra rojë 
në portën e zemrës sime. U përpoqa të mos ia hapja atë askujt tjetër veç 
Allahut të Lartë. Dhe zemra më erdhi në një gjendje të tillë që u bëra të mos 
njoh tjetër veç Allahut!" 

Fjalën "tezekka" që përdoret në ajetin më sipër, Ibni Abbasi (r.anh) e 
komenton si "thënie nga personi të shprehjes "la ilahe il'lallah" (nuk ka 
zot tjetër veç Allahut)". (Kurtubi, el-Xhami, XX, 22) Sepse hapi i parë në 
tezkije është pastrimi i zemrës nga mohimi (kufr) dhe politeizmi (shirk). 

Me të vërtetë, Fjala e Njësisë (Tevhid) fillon me mohim (nefj), pra, duke 
thënë "la ilahe" (nuk ka zot tjetër), nxirren nga zemra dëshirat subjektive 
dhe emotive, morali i keq dhe veset e shëmtuara, pastaj kalohet në pohim 
(ithbat); pra, duke thënë "il'lallah" (veç Allahut), zemra e cila është në po- 
zitën e një vendvështrimi hyjnor, mbushet me dritën e tevhidit, besimit në 
Allahun si Zoti i vetëm i gjithësisë. 


© 

Duke shprehur rëndësinë e pastrimit, Ibrahim Desuki (k.s.) thotë kë- 
shtu: 

"O bir! Kurrë të mos pretendosh për egoizëm edhe sikur t'i kalosh 
ditët me agjërim dhe netët me namaz, edhe sikur të kesh një botë të brend- 
shme të pastër dhe të veprosh me drejtësi! Kurrë të mos mundesh prej 
krenarisë dhe të mashtrohesh prej nefsit!.." 

Edhe Hatem Essam (k.s.) thotë kështu: 

"Mos u gënje nga konaqet e shkëlqyera dhe nga kopshtet e vreshtat 
prodhimtare, vend më të bukur se xhenneti s'ka! Por ato që i ranë mbi krye 
Hz. Ademit, i ranë kur ndodhej mes bukurive të xhennetit! Nefsi i desh 
të mbetej aty përjetësisht. Ai u afrua te fruti i ndaluar dhe, sipas vullnetit 
hyjnor, u ndëshkua me zbritjen në tokë! 

Mos u mashtro nga adhurimet që bën dhe nga të fshehtat që të trego- 
hen! Sa domethënës është fundi i hidhur i Belam bin Bauras 8 megjithë- 
se njihte shumë të fshehta dhe Allahu (xh.xh.) ia kishte mësuar emrin e 
madh! 

Tregohu ai që je dhe mos u mashtro se di shumë e bën shumë adhuri- 
me! Anuk e di ç'i ndodhi Iblisit megjithëse kishte dituri të madhe dhe bën- 
te shumë adhurime? Mos u mashtro nga dredhitë e nefsit dhe shejtanit! 

Zoti ynë i lartë që ka mëshirë të pafund për robtë e vet, urdhëron 
kështu në Kur'an si paralajmërim për ne ndaj dredhive dhe kurtheve të 
shejtanit (djallit): 

"Iblisi tha: "(Zoti im!) Të betohem se do t'u ulem njerëzve mu në 
mes të udhës për t'i nxjerrë ata nga udha e drejtë!" (el-A'raf, 16) 

Si dhe: 

"(Iblisi) Tha: "Zoti im! Unë do t'ua stolis mëkatet atyre dhe do t'i 
nxjerr nga udha e drejtë!" (el-Hixhr, 39) 

Mos ki siguri në vetvete sepse ndodhesh pranë njerëzve të mëdhenj të 
adhurimit (abid) dhe përkushtimit (zahid). Thalebe 9 pati një fund tragjik 
ngaqë merrte pjesë pa ndjenja në kuvendin e Profetit (s.a.s.)! 

Megjithëse ishte bir profeti, djali i Hz. Nuhut pati fatkeqësinë për ta 
parë veten jo nevojtar për ftesën e të atit. Pastaj, as lidhja e gjakut s'i bëri 
dobi! Si përfundim, u bë ndër të shkatërruarit! 


8 Shih Kur'ani, A'raf: 175-176. 

9 Ndërsa në fillim Thalebe nuk ndahej nga faltorja dhe bisedat e Profetit (s.a.s.), kur 
u bë pronar pronash e pasurish dhe dashuria për këtë botë i zuri vend në zemër, u 
largua nga xhemaati (bashkësia), pastaj ngurroi edhe të jepte zeqatin dhe, si rezul- 
tat, pati një fund të hidhur. (Taberi, Tefsir, XIV, 370-372; Ibni Kethir, Tefsir, II, 388) 

Për shkak të afërisë me mëkatarët dhe mohuesit dhe të dashurisë ndaj 
tyre, gruaja e profetit Lut mbeti pa pjesë nga drita që kishte pranë dhe u 
kredh në errësirat e mohimit në padituri dhe indiferentizëm të plotë. 

Shkurt, mos ki shumë siguri në mbështetje të tilla, si dituria, adhurimi, 
pasuria, fëmijët dhe miqtë për shpëtimin tënd në ahiret dhe kurrë mos 
nxirr pjesë për nefsin tënd prej tyre!" 

Në ajetin kur'anor pohohet se "do të shpëtojnë ata që do të pastrohen 
nga negativitetet duke e kapërcyer pengesën nefs". Nga ky ajet, në të njëj- 
tën kohë, del kuptimi se ata që nuk do të jenë pastruar, domethënë, nuk do 
ta kenë pastruar veten nga negativitetet, nuk do të shpëtojnë. 

Allahu urdhëron kështu në Kur'an: 


abLv^Jl I j Ojd-L 

<UJl ^LJli ^y Jk’J 


"... Ti mund t'i paralajmërosh vetëm ata që frikësohen nga Zoti edhe 
pse nuk e shohin, dhe ata që falin namaz. Kush pastrohet, pastrohet ve- 
tëm për dobi të vet. Më në fund, arritja është te Allahu!" (Fatir, 18) 

Në ajet deklarohet se frikësimi i bashkësive të profetëve me pasoja për- 
fundimtare të rënda do t'u bëjë dobi vetëm njerëzve që i kanë të mbushura 
zemrat me impresionimin nga Allahu edhe pse nuk e shohin Atë, që falin 
namaz dhe që e zbukurojnë pamjen me adhurim. 

Personi mëkatar do ta heqë vetë pasojën e mëkatit të vet dhe askush 
nuk do t'i bëhet ortak. Edhe mirësitë e kryera do t'i sjellin dobi vetëm per- 
sonit që i ka kryer. Edhe personi i pastruar do të pastrohet në favor të vet. 

Fjala "tezekka" e ajetit përfshin edhe impresionimin dhe frikën nga 
Allahu dhe faljen e namazit me përshpirtshmëri. 

Ajeti "Allahun e kanë frikë me kuptimin e vërtetë të fjalës, vetëm 
dijetarët!" (Fatir, 28) pohon se personi ndjen frikë nga Allahu në atë masë që 
ka njohuri. Zemrat e personave që nuk dinë gjë për Zotin dhe që nuk ndjej- 
në frikë prej Tij, janë të vdekura. Paralajmërimi dhe këshilla nuk ndikojnë 
mbi ta. Këtë e tregon edhe pohimi në ajetin e shtatëdhjetë të sures Jasin, 
"(Profeti) t'i paralajmërojë të gjallët (në zemër me anë të Kur'anit)...". Pra, 
brenda duhet të ketë frikë, kurse jashtë një namaz i rregullt. 

Shpërblimi (kundërvlera) i pastrimit nga mëkatet është xhenneti dhe 
gradët e tij të larta. Në Kur'an urdhërohet: 

"Dhe gradët e larta janë pikërisht për atë që arrin te Ai si një besim- 
tar që ka bërë punë të mira, janë xhennetet e Adnit ku rrjedhin lumenj 
dhe ku ata do të mbeten përgjithmonë! Ja, ky është shpërblimi për ata 
që pastrohen!" (Taha, 75-76) 

Shpërblimi i çlirimit nga lidhja e zemrës pas tjetërkujt veç Allahut 
është dhuntia Xhemalullah (Bukuria e Allahut), një meritë përtej meritës 
së xhennetit ku do të soditen shfaqjet e e papërshkrueshme të bukurisë 
së Allahut të Lartë. Për atë që kthehet denjësisht nga Allahu me pëlqimin 
dhe vullnetin e vet, nuk mbetet ndonjë mendim tjetër veç Tij. Edhe njohja 
e Allahut, e emërtuar marifetullah, fillon me mësimin e të vërtetës së nef- 
sit pas pastrimit të tij. Këtë kuptim ka e vërteta "kush njeh vetveten, njeh 
Zotin e vet"! 

Çdo besimtar, duke hyrë shpesh në "larje hesapesh" me nefsin ose 
vetveten, duhet ta korrigjojë seriozisht gjendjen e vet moralo-shpirtërore 
dhe ta vërë atë nën kontroll. Në shkencën shpirtërore, kjo emërtohet "vetë- 
llogari". Të paktën një herë në njëzet e katër orë, kur të mbështesë kokën 
në jastëk, njeriu duhet ta marrë veten në pyetje dhe të bëjë llogarinë e asaj 
dite. Për ata që e kthejnë këtë në shprehi, lehtësohet shpëtimi nga këmbë- 
ngulja në gabim. 

Në lidhje me këtë specifikë, le të dëgjojmë këto këshilla dhe porosi të 
Hz. Imam Gazaliut: 

"Besimtari, pasi ta falë namazin e mëngjesit dhe para se ta fillojë ditën 
e re, duhet të ulet për të biseduar kokë më kokë me nefsin, vetveten, dhe 
të merret vesh me të. Kështu bën edhe tregtari me ortakun e vet të cilit ia 
dorëzon në mëngjes mallin. Ai jo vetëm ia dorëzon mallin, por edhe ia tër- 
heq vëmendjen për disa gjëra. Edhe njeriu duhet t'ia tërheqë vëmendjen 
nefsit dhe t'i sugjerojë këto gjëra: 

"Kapitali im është jetëgjatësia ime. Po të më marrë fund jeta, më merr 
fund edhe kapitali bazë, edhe fitimi. Por ja ku filloi një ditë e re. Allahu më 
fali edhe një ditë jetë! Po të më kishte bërë të vdes, sigurisht do të kërkoja 
të kthehesha qoftë edhe një ditë të vetme për të bërë punë të mira. Tani, o 
nefs, pranoje se vdiqe, por t'u dha mundësia të kthehesh prapë. Prandaj, 
sot kurrsesi mos iu afro mëkatit dhe gjërave të kota dhe kurrsesi mos e 
shpenzo kot edhe një çast të vetëm, sepse çdo frymëmarrje është një dhunti 
e paçmueshme! 

Dhe dije se një ditë përbëhet prej njëzet e katër orësh ku futet edhe 


nata. Ditën e kiametit, para njeriut sillen për çdo ditë njëzet e katër kuti të 

mbyllura. Kur njeriu e hap kutinë e parë dhe sheh se ajo është e mbushur 
plot dritë si shpërblim për aktet e bëra prej tij në atë orë, gëzohet aq sa, 
po ta ndante atë gëzim me njerëzit e xhehennemit, ata nuk do ta ndjenin 
dhimbjen e xhehennemit. Kur e hap kutinë e dytë dhe prej saj dalin errë- 
sirë dhe kundërmime të ndyra të cilat janë produkte të orës së kaluar me 
mëkat, personi dëshpërohet aq shumë sa, po t'u shpërndahej ky dëshpë- 
rim njerëzve të xhennetit, ata do ta humbnin kënaqësinë e xhennetit. Pastaj 
hapet kutia e tretë që del krejt e zbrazët. Ajo është ora e kaluar me gjumë 
ose punë të kota. Dhe njeriu përpëlitet në dhimbjet e kalimit të kotë të asaj 
ore. 


Atëherë, o nefsi im, sa e ke në dorë, mbushe kutinë, mos e lër bosh, 
mos bjer në përtaci se, pastaj, bie nga gradët e larta!" 

Edhe gjymtyrët e trupit janë ndihmës të nefsit. Njeriu duhet t'i këshi- 
llojë dhe porosisë gjymtyrët posaçërisht, sipas detyrave që kanë dhe duhet 
t'ia sugjerojë nefsit që të mos i ngatërrojë gjymtyrët, të cilët janë amanete, 
me punë të këqija. 

Ai duhet ta pengojë syrin nga shikimi i gjërave të ndaluara (haram) 
dhe gjërave të kota e të padobishme. 

Ai duhet ta pengojë gjuhën nga thashethemet, shpifjet, gënjeshtrat, 
bartja e fjalëve, vetëlavdërimet, poshtërimi i të tjerëve dhe ta preokupojë 
vazhdimisht me dhikr dhe fjalë të mira. 

Ai duhet ta pengojë stomakun nga ushqimet e ndaluara (haram) dhe 
të dyshimta dhe ta mësojë që edhe ushqimet e lejuara e të bekuara (hallall), 
t'i konsumojë në nivel të ulët të mjaftueshëm. 

Në çdo lëvizje që bën, njeriu përballet me shumë gjëra të zakonshme, 
prandaj, suksesi më i madh është shmangia nga preokupacionet e kota. I 
Dërguari i Allahut (s.a.s.) ka thënë: 

"Braktisja e gjërave tëpanevojshme është, për njeriun, rrjedhojë e qenies mus- 
liman!" (Tirmidhi, Zuhd, 11; Ibni Maxhe, Fitn, 12) 

Pra, të folurit e një muslimani të vërtetë duhet të jetë dhikri, vështrimi, 
mësimnxjerrës, dhe heshtja, meditim! 

Ja, pra, nefsi duhet mbajtur vazhdimisht zgjuar nga indiferentizmi me 
të tilla sugjerime. 

Një nga specifikat që nuk duhen nënvleftësuar duke i kërkuar llogari 
nefsit, është që njeriu duhet ta hetojë vetveten nëse akti që ka bërë është 
për hir të Allahut apo për nefsin e vet, sepse, kohë më kohë, njeriu, ndërsa 

pandeh se ka kryer punë të mira për hir të Allahut, mund të ketë vepruar 
për të kënaqur ndjenjat subjektive. 

Në përfundim të pastrimit të ncfsit, zemra kthehet në gjendje të paqë- 
tuar (selim). Në etapën e zemrës së paqëtuar vëzhgohen këto tri gjendje: 

1) Personi nuk ngacmon askënd. Kjo është gjendja e njerëzve që ru- 
hen. Zemra ruhet nga e keqja e nefsit. Formësohet morali i bukur. 

2) Personi nuk ngacmohet nga askush. Kjo është gjendja e njerëzve që 
ndjejnë afërsi (muhabbet) ndaj Zotit (që ndjehen konfidentë të Zotit). Për 
ta nuk kanë asnjë rëndësi lavdërimet apo sharjet e njerëzve të vdekshëm, 
prandaj dhe nuk ndjejnë ngacmim nga askush edhe sikur të ngacmohen. 
Siç nuk do të kishte asnjë lloj vlere ndezja apo shuarja e një drite në prani 
të diellit. 

3) Kur i vihen ballëpërballë interesi material i kësaj bote me jetën e pa- 
sme (ahiret), personi, duke zgjedhur ahiretin, synon pëlqimin hyjnor. 

Përmbledhja e të gjitha këtyre që thamë, është kështu: 

Në këtë botë për të cilën deshi të ishte një botë prove, Allahu ka vënë 
para çdo njeriu pengesën nefs dhe i ka vënë për detyrë njeriut që, pasi t'i 
kapërcejë të gjitha vështirësitë që do t'i shkaktojë nefsi, të kthehet fitimtar 
te Ai. Nefsi është një mjet i aftë për t'u bërë pretekst edhe për të mirë, edhe 
për të keq. Për rrjedhojë, nefsi është edhe një portë fitimi, edhe një gropë 
humbjeje nëse shkohet pas tij. Kurse begatia dhe përfitimi i pastrimit të 
nefsit është aq i madh sa të mos mund të krahasohet me asgjë në botë. 


Zoti na bëftë të gjithëve nga ata që dalin fitues mbi nefsin! 


Amin, ashtu qoftë! 





/i /"jeriu i pastruar nga nefsi është 
/I/ një mrekulli arti e artistit absolut, 
* Zotit të vet, sepse është pasqyrë 
e të gjitha shfaqjeve të bukurisë hyjnore. 


3. GRADET E NEFSIT 

Gjendjet dhe gradët e nefsit që vëzhgohen gjatë edukimit dhe zhvilli- 
mit moralo-shpirtëror, sipas klasifikimit të njohur, trajtohen në shtatë llo- 
je: 

a) Nefsu'l-Emmare (nefsi urdhërues, imponues) 

Eshtë nefsi kryengritës më i keq i cili, duke e larguar robin nga Zoti i 
vet, e provokon dhe e nxit për të bërë të këqija. "Emmare" do të thotë "shu- 
më urdhërues" (imponues, nxitës, provokues). Synimi i vetëm i nefsit me 
këtë cilësi është t'i kënaqë pa masë dëshirat dhe pasionet e veta. Eshtë nefsi 
i shtënë pas qejfit dhe kënaqësive, i cili është bërë rob i epshit dhe ndihmës 
i shejtanit. 

Edhe pasiviteti ndaj epsheve që janë pasionet dhe kërkesat e skajshme 
të nefsit, si dhe hyrja në rrugën e shejtanit në përshtatje me dëshirat e tij, 
janë pjesë e gjendjes së personave që ndodhen në nivelin e nefsit urdhë- 
rues, imponues. 

Në të vërtetë, nefsi emmare është për njeriun më i rrezikshëm se shej- 
tani. Këtë specifikë, Ibni Ataullah el-Iskenderi e shpjegon kështu: 

"... Ti ki frikë me të vërtetë nga nefsi yt i cili punon kundër teje. Për më 
tepër, ai s'ndahet nga njeriu gjer në vdekje. Kurse shejtani të paktën në ra- 
mazan largohet prej njeriut, sepse në ramazan, shejtanëve u vihen pranga. 
Ndërkaq, rastet e krimeve, vjedhjeve dhe imoraliteteve që ndodhin edhe 
gjatë muajit të ramazanit, nuk janë pasojë e mashtrimit të shejtanit, por e 
tërbimit të nefsit. 

Pohimi si më poshtë i Zotit është për nefsin e kësaj grade: 

ç ,oj 

"Pa dyshim, nefsi e urdhëron (imponon) me forcë të keqen!" (Jusuf, 53) 

Përsa i përket pozitës që ka në botën moralo-shpirtërore të njeriut, 
nefsi emmare është përngjasuar qysh në krye të herës me një gjarpër. Poeti 
Nevizade Atai e shpreh këtë poetikisht kështu: 

Morali i ulët në gjarpër u kthye; 

Mbreti i gjarpërit, nefsi emmarel 

Prandaj, çdo besimtar me mendje të shëndoshë është vazhdimisht në 
gjendje lufte me nefsin urdhërues. Në këtë luftë nuk mund të mendohet 
një dëm më i madh se futja e shpatës së mendjes dhe vullnetit në millin e 
indiferentizmit. Sepse nefsi, duke përfituar nga një çast indiferentizmi të 
sa e sa njerëzve me merita të larta shpirtërore, është bërë faktor për dis- 
fatën dhe fatkeqësinë e tyre të përjetshme. Nga kjo kanë bërë dhe bëjnë 
përjashtim vetëm robtë principialë e të sinqertë që i ndihmon dhe mbron 
Allahu. 

Me të vërtetë, ngjarja e zhvilluar mes zonjës së ministrit egjiptian, Zy- 
lejha, dhe Hz. Jusufit (a.s.), është shumë mësimdhënëse. 

Siç tregohet në Kur'an, Jusufi (a.s.) ishte rritur e bërë një djalosh i bu- 
kur e i pashëm. Kjo e shtyu Zylejhanë, të zonjën e shtëpisë ku banonte ai, 
në mendime të tjera. 

Zoti e tregon kështu këtë ngjarje: 

"... Gruaja deshi të përfitonte nga nefsi i tij. I mbylli mirë dyert dhe 
i tha: "Ty po të them! Kthehu prapë!" Kurse ai i tha: "(Hasha, më ruajttë 
Zoti!) Mbështetem te Allahu! Burri yt është mirëbërësi im, ai u soll mirë 
me mua! E vërteta është se mizorët kurrë nuk gjejnë shpëtim!" 

"Me të vërtetë, gruaja kishte vënë si qëllim ta fuste në dorë atë. Po 
qe se ai nuk do ta kishte parë shenjën dhe paralajmërimin e Zotit tënd, 
do t'i jepej asaj. Ja, kështu ia treguam Ne provat tona për ta larguar të ke- 
qen prej tij. Pa dyshim, ai ishte ndër robtë tanë të sinqertë!" (Jusuf, 22-24) 

Me favorin dhe bujarinë e Allahut të Lartë, Jusufi mori ndihmë mora- 
lo-shpirtërore dhe shpëtoi nga prirja ndaj Zylejhasë që përfaqësonte nefsin 
emmare. Edhe ne, robtë e dobët të Zotit, duke iu drejtuar Zotit me de- 
vocion, jemi të detyruar ta mbajmë veten larg të keqes së nefsit tonë dhe 
situatave të rrezikshme të krijuara prej tij. 

Mbi këtë urtësi mbështetet fakti që Zoti ynë i lartë na ka urdhëruar ta 
mbrojmë veten edhe nga fillimet. Madje, të disa akteve dhe veprimeve me 
fund tragjik. Për shembull, meqë shikimi me epsh nga një mashkull i një 
femre të huaj i hap portën adulterit, është ndaluar. E njëjta gjë vlen edhe 
për të gjitha aktet dhe veprimet e papëlqyeshme. 

Me të vërtetë, kjo ngjarje është e mbushur me mësime të mëdha, sepse 

shumë elementë që i bëjnë të vështira dhe të rënda provat e kësaj bote të 
cilat kanë vlerën e një kundërshpërblimi për shpëtimin e përjetshëm, zhvi- 
llohen këtu një pas një. 

Jusuh (a.s.) ishte një i ri si engjëll dhe me një bukuri tërheqëse legje- 
ndare. Të mahnitura para bukurisë së tij, gratë i prenë gishtat pa e ndjerë 
aspak dhimbjen. Po qe se Jusuh (a.s.) do të ishte një plak me ndjenja epsho- 
re e të këqija të shuara, as kjo provë nuk do të ishte kaq e vështirë për të, as 
dhe kjo ngjarje do të ishte kaq mësimdhënëse dhe orientuese. 

Në kundërshtim me këtë, Zylejhaja zotëronte tri gjëra ndaj të cilave 
nefsi, egoja e njeriut, është e shtënë më shumë: pasurinë, famën dhe epshin. 
Po qe se Zylejhaja do të ishte një grua plakë dhe e shëmtuar, edhe Hz. Jusu- 
h (a.s.) i ri nuk do ta kishte të vështirë kalimin e kësaj prove dhe kjo ngjarje 
nuk do të përbënte një shembull kaq me efekt. Mirëpo edhe ajo ishte e re 
dhe e bukur, edhe ai ishte i ri dhe i bukur, i tillë që mund të bënte për vete 
shumë vetë. Mbi gjithçka, ajo e kishte mbyllur fort derën e dhomës. 

Duke e ftuar Hz. Jusuhn me fjalët provokuese e nxitëse, "hejte lek!", 
"eja, pra, tek unë!", Zylejhaja mori një iniciativë të shëmtuar. Faktin që 
para kësaj situate nuk do të mund të qëndronin shumë e shumë vullnete, 
edhe Jusuh (a.s.), madje mbeti shumë ngushtë, Zoti ynë i lartë na e shpreh 
me këto fjalë: 

"Po qe se nuk do t'i arrinin në ndihmë provat tona, edhe ai do të 
jepej!" 

Ja, pra, për të mos iu nënshtruar mashtrimeve të shumë tërheqjeve të 
tmerrshme të shpalosura para tij, Jusuh (a.s.), duke thënë "meadhallah", 
"mos e thëntë Zoti", tregoi se zgjidhja e vetme është "mbështetja te Allahu" 
me një devocion (takva) të lartë. Dhe kjo tregon se takvaja është domos- 
doshmëri që ndihma hyjnore të hyjë në etapën e veprimit. Pra, rezistenca 
ndaj dëshirave të forta të nefsit imponues është e mundur vetëm në sajë të 
fuqizimit të ndjenjave të devocionit. 

Me të vërtetë, një nga provat më të rënda me të cilat mund të përballet 
një mashkull gjatë jetës, është t'i thotë "jo" konsideratës dhe ftesës, veçanë- 
risht në kushte të qeta, të një femre që zotëron të gjitha llojet e elementëve 
tërheqës, si rinia, bukuria dhe pasuria. 

Në një hadith profetik, i Dërguari i Allahut (s.a.s.), pasi bën të ditur se 
në ditën e vështirë të kiametit kur nuk do të ketë asnjë hije, shtatë lloj njerë- 
zish do të strehohen nën hijen e arshit, thotë se njëri nga këta "do tëjetë i riu 
i cili, duke shprehur frikën nga Allahu, e ka hedhur poshtë ftesën për marrëdhënie 
të një gruaje të bukur e të pushtetshme!" (Buhari, Ezan, 36) 


© 

Njëra nga dobësitë më të mëdha të njeriut është humbja e forcës së 
vetëmbrojtjes duke rënë i mundur ndaj komplimentit. Por kjo nuk ndodhi 
tek Jusufi, sepse mbrojtja e Allahut e ruajti për shkak të devocionit dhe për 
shkak se nefsi i tij i edukuar ndodhej në pozitën e përkryerjes. Mbrojtja 
hyjnore e bëri të fortë atë përballë dredhive të nefsit imponues. 

Një specifikë tjetër nga e cila e vlen të merret mësim, është kjo: 

Meqë Jusufi nuk iu përgjigj dëshirës së saj, Zylejhaja e kërcënoi me 
burg. Por meqë nefsi i pastruar i Jusufit (a.s.) i frymëzonte atij devocionin 
(takvanë), ai tha: 

"Zoti im! Qelia është më e pëlqyer për mua se ato gjëra që m'u pro- 
pozuan!" 

Veç kësaj, fakti që në përgjërimin e tij ndaj Zotit, Jusufi, duke i thënë 
Atij se "po të mos e kishte penguar dredhinë e tyre, do të bëhej nga injo- 
rantët që u jepeshin atyre", parapëlqeu burgun si zgjidhja e vetme e shpë- 
timit nga gjendja ku pati rënë, ishte një shenjë e madhe devocioni për të. 

Dhe kjo tregon se e vetmja forcë që mund t'u qëndrojë ftesës "hejte 
lek", "eja tek unë" të të gjitha tërheqjeve të kësaj bote të cilat e zvarrisin 
njeriun në mëkate, është që në atë çast zemra, duke thënë "meadhallah" 
(mos e thëntë Allahu!), të strehohet te Allahu! 

Në Kur'an bëhet e ditur se arma më e fuqishme për t'u mbrojtur nga 
fatkeqësitë e nefsit emmare është takvaja, devocioni. Gjithashtu, një ngjarje 
e Kur'anit që tregon të vërtetën e nefsit, është kështu: 

Në malin Sina, Musait (a.s.) iu komunikua profetësia dhe menjëherë 
pas kësaj, u urdhërua: 

"Hidhe shkopin!" Kur Musai pa shkopin të përdridhej si një gjar- 
për, iku pa kthyer kokën për të parë pas. Atëherë dëgjoi një zë që i thirri: 
"O Musa! Kthehu pas, mos u frikëso! Sepse ti je nga ata që ndodhen në 
siguri!" (el-Kasas, 31) 

Allahu i Lartë ia pati treguar fuqinë Musait (a.s.) te shkopi. Edhe Mu- 
sai, me anë të shkopit, u mësua me fuqinë e Allahut. Pasi Allahu e caktoi 
profet, i dha konfidencë duke biseduar me të dhe pasi e ngarkoi me disa 
përgjegjësi, i tha kështu: 

"Ç'është ajo që ke në dorë të djathtë, o Musa?" (Taha, 17) 

Musai (a.s.) iu përgjigj: 

"Eshtë shkopi im. Mbështetem në të dhe u shkund gjethe bagëtive. 
Kam edhe nevoja të tjera për të." (Taha, 18) 

Pastaj Allahu (xhel'le xhelaluhu) e urdhëroi: 

"Hidhe përtokë atë, o Musa!" (Taha, 19) 

Hz. Musai e çoi menjëherë urdhrin në vend. 

"Dhe e hodhi menjëherë përdhe! Po ç'të shihte? Një gjarpër që zva- 
rritej me nxitim!" (Taha, 20) 

Kur e pa këtë, Musai (a.s.) menjëherë filloi të ikte. Por: 

"Allahu e urdhëroi: "Merre atë! Mos ki frikë! Tani Ne do ta kthejmë 
atë në gjendjen e parë!" (Taha, 21) 

Në shpjegimin sinjifikativ të ajetit lidhur me hedhjen e shkopit përtokë 
nga Musai (a.s.), disa komentues janë shprehur se ky akt ka vlerën e një 
orientimi në botën e brendshme të Hz. Musait. 

Pasi Musai (a.s.) përmendi interesat dhe mbështetjet relative të kësaj 
bote, Allahu (xhel'le xhelaluhu) e urdhëroi t'i hidhte përtokë ato. 

Nefsi dhe gjërat e lidhura me nefsin morën trajtën e një gjarpëri. Mu- 
sait iu tregua e vërteta e nefsit. U frikësua, u drodh dhe iku prej tyre. Atij iu 
tha në mënyrë sinjifikative: 

"O Musa, ky gjarpër është vetë cilësia e lidhjes pas gjërave të tjera veç 
Allahut. Kur kjo cilësi subjektive i tregohet të zotit në mënyrë të trajtësuar, 
ai frikësohet prej saj dhe ikën! Ti tashmë je pajisur me atributin e tevhidit. 
Sa është e drejtë dhe me vend që të mbështetesh në një shkop i cili do të 
duhej të ishte për ty mbështetje, gjë nga e cila do të kërkoje ndihmë dhe do 
të përfitoje? Si ndodh që ti thua se bën diçka me atë shkop, se përfiton prej 
tij dhe se te ai ka dobi të tjera për ty? Hapi i parë në rrugën e tevhidit (besi- 
mit islam në Allahun si Zoti i vetëm i gjithësisë) është braktisja e shkaqeve, 
domethënë nënshtrimi dhe dorëzimi absolut. Prandaj, hiq dorë prej çdo lloj 
kërkese dhe dëshire!" 

Eshtë thënë se: 

"Personi që dëgjon thirrjen e të Vërtetës (Zotit) dhe sheh nurin, buku- 
rinë e Tij, braktis çdo gjë tjetër ku mbështetet, veç Zotit. Ai nuk mbështetet 
më në asgjë tjetër veçse në bujarinë e Tij. Në këtë mënyrë, ai çlirohet nga 
dëshirat dhe prapësitë e nefsit." 


Eshtë gjithashtu nefsi emmare që e bën njeriun ta braktisë lumturinë e 
vërtetë dhe mbretërimin e botës së përjetshme për hir të kënaqësive kallpe 
pesëminutëshe të kësaj bote ëndrre, që e rrëzon njeriun nga kulmi në nive- 
lin më të ulët. 

Njeriu i sëmurë nga nefsi emmare (urdhërues, imponues), edhe për- 
ballë të vërtetave që do t'i vlenin për shpëtimin e tij, madje, pothuaj ndjen 
kënaqësi nga kundërshtimi me kryeneçësi dhe mendjemadhësi, nga vësh- 
trimi me çudi i personave që ka përreth, nga marrja me thashetheme dhe 
përfolja pas shpine. Ai nuk mundet të shpëtojë nga shëmtitë e ndaluara 
fetarisht. Njerëz të tillë janë njerëz që e kanë humbur mendjen, arsyetimin 
dhe kuptimin aq sa t'i braktisin xhennetin, Bukurinë Hyjnore, lumturinë 
dhe paqen e përjetshme për hir të kënaqësive egoistike dhe të përkohshme 

të jetës së shkurtër të kësaj bote, janë njerëz që u janë veshur sytë e zemrës, 
injorantë dhe indiferentë. 

Te nefsi emmare, fryma mbretërore është kthyer plotësisht në rob të 
frymës shtazore, atributi njerëzor ka humbur, atributi kafshëror është bërë 
sundues! 

Për njerëz të tillë, Allahu urdhëron kështu në Kur'an: 

"Me të vërtetë, shumë prej xhindve dhe njerëzve Ne i kemi krijuar 
për në xhehennem. Ata kanë zemra, por me to nuk ndjejnë, ata kanë sy, 
por me to nuk shohin, ata kanë veshë, por me to nuk dëgjojnë. Ata janë 
si kafshët, madje më poshtë se kafshët! Ja, ata janë indiferentët!" (el-A'raf, 
179) 

Njerëz të tillë, mes euforisë së tmerrshme të indiferentizmit, duke i 
besuar ende më shumë sesa duhet mëshirës së Allahut, e ngushëllojnë 
vetveten dhe vazhdojnë të bëjnë mëkate. Të sigurtë se nuk do t'i godasë 
ndëshkimi i Zotit, thonë: 

"Fundja, mëkatimi duke e pranuar se po mëkaton, nuk të çon në mo- 
him! Sidoqë të jetë, një ditë bëj pendesë!" 

Mirëpo paralajmërimi i Zotit është shumë i madh: 

"O njerëz! Ruhuni nga kundërshtimi i Allahut! Ruhuni nga ajo ditë 
kur as i ati për të birin nuk do të paguajë gjë, as i biri për të atin! Dijeni 
se fjala e dhënë nga Allahu është e vërtetë! Kujdes, të mos ju gënjejë jeta 
e kësaj bote dhe të mos ju mashtrojë shejtani duke ju bërë të keni siguri 
në faljen e Allahu!" (Llukman, 33) 

Ja, pra, këto mendime e të ngjashme janë, në të vërtetë, përshpëritje 
tinzare të nefsit dhe shejtanit, të cilët kërkojnë të sigurojnë kryerjen me 
lehtësi të mëkateve dhe tregimin e kësaj si normale. 

Nga ana tjetër, personat e kredhur në indiferentizmin e nefsit impo- 
nues tregohen dembelë për të vrapuar nëpër punë të mira e të dobishme 
që do t'ua shpëtonin jetën tjetër, kurse të painteresuar për t'u larguar nga 
të këqijat. Po qe se, për fat, bëjnë një punë të mirë të vogël, e bëjnë të madhe 
në sytë e vet dhe lavdërohen vazhdimisht me të. Edhe sikur kohë më kohë 
të ndjejnë pak pendesë për të këqijat e shkaktuara prej tyre, kjo pendesë 
është e mangët nga fuqia që do të bëhej pretekst për një ndryshim të mbarë 
në qëndrimin dhe sjelljet e tyre. 

Besimtari i këtij niveli është si një i sëmurë që ka nevojë për mjekim. 
Ndërkaq, mënyra më e mirë që duhet ndjekur në mjekimin moralo-shpirt- 
ëror që ai të shpëtojë nga nefsi emmare për të kaluar te nefsi levvame, 
është vetëllogaria serioze. Robi duhet të mendojë se Zoti i tij i lartë e di 
çdo gjë, duhet të mendojë pyetjet në varr, llogaridhënien pas ringjalljes, 
ndëshkimin e rëndë në xhehennem dhe ta dëshirojë pendesën. Por, gjatë 


pendesës, robi duhet ta bëjë përgjërimin ndaj Zotit jo vetëm me fjalë, por. 

duke u penduar edhe me zemër, me një sinqeritet të madh. Po qe se, duke 
u penduar me gojë, në zemër sundon dëshira për ta bërë përsëri atë mëkat 
kur të bjerë rasti, pendesa bëhet e papranueshme. Përkundrazi, kjo është 
pendesë hipokriti, madje, është pendesë nevojtare për pendesë. Ndërsa në 
njërën anë bëhet pendesë, në anën tjetër vazhdohet me mëkate, kjo do të 
thotë të nënvleftësohet pozita ndaj të cilës bëhet pendesë dhe nga e cila 
kërkohet falje, do të thotë të tallesh me të. Pendesë do të thotë të pendohesh 
me të vërtetë dhe, duke hequr dorë nga të këqijat për të mos u kthyer më 
tek to, të kërkosh falje nga Zoti. 

Nga ana tjetër, për të shpëtuar nga nefsi emmare, njeriu, duke res- 
pektuar të paktën konkluzionet dhe urdhrat legjislative fetare të domosdo- 
shme, të përpiqet për t'u thelluar në frymën dhe të vërtetën e Fjalës së Një- 
sisë (Tevhid). Të gjitha dëshirat dhe pasionet që janë shndërruar në zemër 
pothuaj në idhuj dhe që e shmangin robin nga Zoti, duhen mohuar qysh 
me të thënë "la ilahe" dhe të gjitha synimet përveç Allahut duhen fshirë 
nga zemra. Pastaj, duke e fiksuar të vërtetën "ilTallah" në truallin e pa- 
struar të zemrës, duhet përpjekur për t'ia përkushtuar zemrën vetëm Alla- 
hut. Në këtë mënyrë, robi, duke e kuptuar se është i dobët dhe se s'është 
asgjë, duhet të përpiqet që në besim të përparojë nga imitimi në arsyetim 
dhe vërtetim. Nëse besimi gjen vend në zemër në kuptimin e vërtetë të fja- 
lës dhe fiton fuqi, e shtyn robin për në punë të mira dhe, si rezultat, e ngre 
në pozita të larta! 


b) Nefsu'l-levvame (nefsi pendestar) 

Ata që duke u penduar dhe duke i kërkuar llogari nefsit emmare, bëj- 
në përpjekje për të shpëtuar nga gjendja dhe veprimet e shëmtuara të tij, 
ngjiten drejt nefsit levvame. 

Njerëz të tillë, meqë janë pastruar relativisht nga indiferentizmi i vetë- 
ngushëllimit me anë të mendimit "sidoqë të jetë, Allahu më fal" tek nefsi 
emmare, nuk e qetësojnë dot veten. Për këtë shkak, e dënojnë nefsin e vet, 
pendohen e bëjnë pendesë. Në këtë klasë futen ata që ndjejnë pendesë sep- 
se nuk janë bindur, dhe ata që, pasi kanë derdhur lot e janë penduar në 
kuvendet e dijes dhe kulturës, pastaj kthehen tek të njëjtat të këqija. 

Levm do të thotë qortim dhe dënim. Levvame quhet nefsi që ndjen pe- 
ndesë për të këqijat që ka bërë, për nënvleftësimin dhe të metat e treguara 
ndaj urdhrave dhe ndalimeve të Allahut, që ndjen vrasje ndërgjegjeje dhe, 
që, për këtë shkak, e dënon me forcë veten. Personi që ndodhet në këtë 
pozitë, ka bërë pendesë për disa akte që përfshihen në nefsin emmare, dhe 
ka shpëtuar. Me fjalë të tjera, është shmangur pak nga indiferentizmi dhe 
dëshira për të mëkatuar i është pakësuar. Ndërkaq, meqë këto ndjenja nuk 
janë pjekur mirë, vjen një çast që të mos durojë dot dhe të bjerë sërish në 
mëkate. 

Meqë fryma mbretërore shpëton nga robëria e frymës shtazore dhe 
ndahet prej saj, menjëherë pas mëkateve shfaqet pendimi. Robi e dënon 
nefsin dhe bën pendesë. Vetëm se, meqë nefsi nuk është mundur, personi 
nuk bëhet dot plotësisht i vendosur në pendesë. Njerëz të tillë, edhe sikur 
të ndjehen të shqetësuar nga mëkatet, nuk shpëtojnë dot prej tyre sepse 
tek ata ende nuk është zhvilluar vendosmëria e duhur për të kundërshtuar 
dhe hedhur poshtë ndikimet negative të ardhura nga jashtë. Për shembull, 
si dikush që futet në mëkate me justifikimin e brendshëm për të mos ua 
prishur shokëve! 

Njerëz të tillë, përgjithësisht janë të gëzuar për të mirat që kanë kryer 
dhe të dëshpëruar për të këqijat. Ata përpiqen ta mbrojnë veten nga tep- 
rimet e dëshirave epshore dhe t'i kundërshtojnë ato. Prirjet për pendesë u 
janë fuqizuar. Janë ndriçuar pak me dritën e zemrës dhe në po atë masë 
janë zgjuar nga indiferentizmi. 

Tek këta njerëz vihet re shtim në besnikërinë ndaj urdhrave të Allahut 
të Lartë dhe në aktet dhe punët e mira. Aktet e tyre janë, në përgjithësi, për 
Allahun. Vetëm se, ngaqë nuk e kanë arritur dot ende me tërë kuptimin e 
fjalës prehjen dhe qetësinë e dhuruar nga frymëzimet hyjnore, kërkojnë 
me gjithë zemër që punët e mira që kanë bërë ose bëjnë, të njihen edhe nga 
njerëzit. Pra, disa vese të këqija të nefsit emmare vazhdojnë të veprojnë, 
megjithëse robi e dënon veten për këtë gjendje të tij. 

Emri i kësaj etape cilësore të arritur nga nefsi përmendet në Kur'an: 



"Betohem në nefsin levvame (pendestar) ..." (el-Kijame, 2) 

Po qe se dënimi nga njeriu me forcë i nefsit të vet bëhet vetëm me fjalë 
të thata, është e qartë se nuk do të mund të merret përfundimi i shpresuar. 
Sepse mes gradëve emmare dhe levvame ka një kufi mjaft të hollë e delikat. 
Po qe se për shkak se njeriu e dënon pak veten, brenda tij shfaqet një gjend- 
je mendjemadhësie, do të thotë se atje, qoftë edhe fshehtas, ende vazhdon 
sundimi i nefsit emmare. 

Zoti urdhëron në Kur'an 

"Me të vërtetë, Ne e krijuam njeriun dhe e dimë se ç'i pëshpërit nef- 
si atij, sepse Ne jemi më pranë tij se damari i qafës që i rreh!" (Kaf, 16) 

Nisur nga kjo, edhe duke e dënuar nefsin, madje, njeriu duhet të ruhet 
nga mashtrimet e fshehta të nefsit emmare dhe ndjenja e vetësigurisë. 

Disa njerëz marrin një qëndrim modest dhe e dënojnë nefsin jo si do- 
mosdoshmëri të natyrës së tyre krijuese, por me qëllim për t'i bërë të tjerët 
t'i quajnë modestë. Kjo gjendje e pasinqertë dhe hipokrite është, në të vër- 
tetë, e ashtuquajtura "krenari modestie" . 

Për të qenë i vendosur në pendesë dhe për t'u pastruar prej akteve të 
këqija, është e mundur vetëm me anë të edukimit moralo-shpirtëror. Po qe 
se nefsi i gradës levvame ndodhet nën edukimin moralo-shpirtëror dhe 
bashkë me njerëzit e mirë, shpëton nga aktet dhe veprimet e këqija dhe nuk 
rikthehet tek to me të gjetur rast. Megjithëkëtë, në zemër i mbeten disa vese 
të këqija, si urrejtja, zilia dhe mendjemadhësia.10 

Shpëtimi nga niveli levvame për të kaluar në nivelin mulheme bëhet 
përsëri me anë të lidhjes shpirtërore (rabita) që është një mënyrë me rëndë- 
si e edukimit moralo-shpirtëror. Pra, për t'u ruajtur nga haramet në çdo 
qëndrim e sjellje dhe për t'i respektuar urdhrat hyjnorë, personi duhet të 
veprojë duke e ndjerë pranë shpirtërisht prijësin e përkryer të cilit i ka dhë- 
në fjalë dhe e ka bërë udhërrëfyes në edukimin moralo-shpirtëror. 

I duhet kërkuar vazhdimisht llogari nefsit, duhet treguar vendosmëri 
për t'i braktisur gradualisht të gjitha cilësitë e moralit të keq të pranishme 
në të dhe duhet bërë pendesë. Pastaj duhen bërë përpjekje për t'u pajisur 
me cilësitë morale të bukura, të kundërta me to. Për shembull, po qe se 
personi është mendjemadh, duhet të vishet me thjeshtësi dhe modesti. Po 
qe se është i sëmurë nga smira, duhet t'i shohë vëllezërit besimtarë mbi ve- 
ten dhe, para se të merret me të metat e tyre, të merret me të metat e veta. 
Duhet të mendojë se besimtari është pasqyrë për besimtarin, se, po e pa me 
sy të keq, do të shohë tek ai gjëra të këqija dhe e anasjellta, dhe duhet ta 
preokupojë nefsin me anët e mira të besimtarëve. 

Edhe në këtë gradë duhet vazhduar me përmendjen e Allahut, duhet 
qëndruar larg gjërave të kota dhe duhet përpjekur për ta ndriçuar botën e 
ndjenjave me dritën e dashurisë dhe afërsisë ndaj Allahut. 


c) Nefsu'l-mulheme (nefsi i frymëzuar) 

Besimtari i lartësuar në levvame duke ndjerë pendesë, me anë të pe- 
ndimit dhe pendesës së mëtejshme, me anë të ruajtjes nga mëkatet, me anë 


10 Në origjinal: tevazu-u fahr, vetëlavdërim me anë të modestisë. Për shembull, di- 
kush, duke dashur ta tregojë veten, përdor shprehje të tilla, si: "Unë i varfëri e i 
dobëti, vetëm në tri ditë mund të bëj një hatme!" 

të përkushtimit me zemër ndaj orientimit moralo-shpirtëror, arrin në gra- 
dën mulheme. 

Në këtë gradë, robi, me favorin e Allahut, arrin zgjuarsinë për të dife- 
rencuar në mënyrë të ndjeshme të mirën nga e keqja dhe qëndresën ndaj 
teprimeve të ndjenjave epshore. Ai largohet nga çdo gjë që e bën zemrën 
indiferente ndaj Allahut. Tashmë ai mbushet me dyshimin mbi pozitën ku 
ndodhet jo më shumë para njerëzve sesa para Zotit. Të vërtetat e besimit 
në zemrën e tij janë në gjendje zhvillimi të vazhdueshëm. 

Emërtimi "mulheme" i nefsit të kësaj grade vjen nga ajeti kur'anor: 

"Betohem në nefsin dhe në Atë që, duke e formësuar nefsin në për- 
puthje me qëllimin e krijimit të tij, i frymëzon atij mëkatin dhe devocio- 
nin!" (esh-Shems, 7-8) 

Nefsi mulheme është nefsi i merituar për frymëzimin hyjnor. Ata që 
e përjetojnë këtë etapë të nefsit, me anë të begatisë së respektimit të kon- 
siderueshëm të urdhrave dhe ndalimeve hyjnore, nisin të marrin pjesë nga 
të vërtetat hyjnore, nga afërsia hyjnore dhe zbulimi mistik. Njeriu arrin 
pjekurinë shpirtërore për të merituar frymëzimet hyjnore. Ndërkaq, për të 
kuptuar nëse këto frymëzime janë hyjnore, absolutisht është nevoja e kon- 
trollit të një prijësi shpirtëror. 

Sepse edhe nëse si rezultat i përpjekjeve, nefsi është në gjendje të mu- 
ndur, prapë nuk rri kot, por vazhdon ta preokupojë zemrën me dredhi dhe 
dyshime të fshehta për ta rrëzuar frymën mbretërore nga pozita e fitimta- 
rit. Për këtë shkak, dorëzimi (tevekkul) dhe nënshtrimi (teslimijet) i per- 
sonave të gradës mulheme ndaj Zotit nuk është i përkryer. Pra, përkryerja 
formale dhe praktike ende nuk është realizuar në botën e brendshme. 

Edhe nëse veset e këqija shpesh nuk kalojnë në zbatim, vazhdojnë të 
jenë të pranishme; ende nuk është kaluar dot nga bota e shkaqeve formale 
në klimën e të vërtetës, prandaj nuk janë hedhur dot ende plotësisht lë- 
kundjet, iluzionet, fantazitë, pasionet dhe ngushtimet e zemrës, nuk është 
arritur ende dot qetësia dhe lumturia e dorëzimit te Zoti. Zemrat vuajnë 
nga shqetësimet për kërkesat e jetesës së përditshme dhe për të ardhmen. 
Ndërsa u është dhënë rizku (racioni jetësor) i sotëm, ndjejnë shqetësim për 
rizkun e të nesërmes. Edhe nëse e pranojnë formalisht atributin "Rezzak" 
(furnizues, dhënës i rizkut, ushqyes) të Allahut, mund të mbeten, ndoshta 
pa e kuptuar as vetë, në nivelin e mosbindjes për këtë atribut hyjnor. Edhe 
në situatat e tjera të ngjashme me këtë, pëlqimi ndaj paracaktimit hyjnor 
(takdir), nënshtrimi dhe dorëzimi ndaj Zotit kryhen në mënyrë të sipër- 
faqshme dhe imituese ngaqë nuk janë realizuar ende me zemër dhe në 
mënyrë vërtetuese. 

Edhe në këtë etapë, duke braktisur gjërat që dëshiron nefsi dhe duke 
i bërë ato që nuk i dëshiron, është bërë një farë përparimi në edukimin e 
nefsit. Por, edhe nëse fryma shtazore është mundur, shprehitë e pastra dhe 

morali i bukur që e kanë burimin nga fryma mbretërore, nuk janë shtresuar 
plotësisht. 

Shtresimi i tyre nuk mund të bëhet vetëm duke braktisur gjërat që i 
pëlqejnë nefsit për të bërë ato që s'i pëlqejnë, pra, vetëm me praktikë dhe 
luftë (rijazet dhe muxhahede). Krahas kësaj ka nevojë edhe për përmendjen 
e Allahut (dhikrullah). Por nëse zemra ndodhet e preokupuar me shqetë- 
sime dhe pasione materiale të kësaj bote, nuk mundet të kalojë në etapën 
"dhikrullah" dhe, si rezultat, në kënaqësi dhe ngopje (itminan). Ndërkaq, 
për kryerjen e përmendjes së Allahut (dhikrullah) duke respektuar etikën e 
saj, ka nevojë për orientimin dhe udhërrëfimin shpirtëror të prijësve shpirt- 
ërorë. 

Atëherë kur robi, jo me synim mjekimi dhe kompensimi, por në një 
gjendje shijeje e kënaqësie të thellë, mes pasionit dhe ekstazës, fillon ta për- 
rnendë Zotin, atë çast arrin formën e vërtetë të zikrit (dhikrit). Atë kohë, 
rne anë të frymëzimeve hyjnore, njihet me të fshehtat e gjithësisë, rnbetet i 
mahnitur nga rrjedhat e fuqisë hyjnore të ekspozuara aty dhe zemra i ngo- 
pet. Pastaj fillon të përfitojë nga urdhri hyjnor si në ajetin në vijim dhe fjalët 
i bëhen të bukura e të urta, sepse tashmë ai është bërë një rob i merituar për 
frymëzimin hyjnor: 



"(O i Dërguar!) Fto në rrugën e Zotit tënd me urtësi dhe këshillë të 
mirë!" (en-Nahl, 125) 

Në këtë nivel, sa më shumë që të përparohet, aq rnë shumë fryma shta- 
zore, domethënë, nefsi, fillon t'i nënshtrohet urdhrit mbretëror, për rrje- 
dhojë, të shpëtojë nga ndikimi prapësues i prirjeve të ulta. Shtohet forca 
e durimit dhe lejueshmërisë, fitohet një nivel i lartë në thjeshtësi, në për- 
korësi dhe bujari. 

Ndërkaq, nuk duhet kapur nga pandehma sipas së cilës njeriu "është 
bërë diçka". Nga ana tjetër, duke arritur në horizontin e pikëpamjes që do 
ta mendonte jetën e kësaj bote pa harruar jetën e pasme, ahiretin, duhet 
arritur pjekuria e meditimit mbi vdekjen. 

Kështu, Profeti (s.a.s.) ka porositur: 

"Kujtojeni shpesh vdekjen, sepse sjellja ndërmend e vdekjes e pastron njeriun 
nga mëkatet, e bën njeriun të distancohet nga kjo botë. Po qe sejeni i pasur dhe e 
kujtoni vdekjen, ju shpëton nga fatkeqësitë e pasurisë. Po qe sejeni i varfër, ju bën 
të kënaqur nga jetal" (Sujuti, Xhamiu's-Sagir, 1,47) 

Udhëtari i udhës së edukimit mistik, nefsi i të cilit ka arritur këtë gra- 
dë, duhet të ketë vendosmërinë për të përjetuar domosdoshmërinë e kësaj 
porosie të Hz. Umerit (r.anh): 

"Para se të merreni në llogari, kërkojini llogari vetvetes. Peshojini një herë 
punët tuaja para se të peshohen në peshoren hyjnore. Para se të dilni në audiencën 
e Zotit për të cilin nuk mbetet efshehtë asnjë punë e juaja, përgatituni për atë gjyq 
të madh!" (Ibni Kethir, Tefsir, I, 27) 

d) Nefsu'l-mutmainne (nefsi i ngopur e i kënaqur) 

Eshtë nefsi i cili, duke i respektuar denjësisht urdhrat e Zotit dhe duke 
u ruajtur me rreptësi nga ndalimet e tij, ka shpëtuar nga sëmundjet mora- 
lo-shpirtërore dhe, me anë të një besimi të vërtetë e të fuqishëm, ka arri- 
tur qetësinë, prehjen dhe kënaqësinë e plotë. E fshirë nga dyshimet dhe 
lëkundjet me begatinë e përmendjes së Allahut, zemra është çdo çast në 
gjendje falenderimi dhe lavdërimi ndaj Zotit. 

Në këtë gradë, vetitë e këqija e të shëmtuara ia kanë lënë vendin mo- 
ralit të bukur. Morali i lartë i Profetit (s.a.s.) i cili, për sa i përket pjekurisë 
së sjelljeve, përbën kulmin dhe është model për tërë njerëzimin, përjetohet 
bukur me një kënaqësi të papërshkruar. Zemra e robit është kurorëzuar 
me durim, dorëzim, nënshtrim dhe pëlqim. Mutmainne është nefsi i atyre, 
zemra e të cilëve është e zënë vazhdimisht me përmendjen e Zotit. Ata e 
njohin edhe anën e brendshme të konkluzioneve legjislative fetare. 

Imam Rabbani ka thënë: 

"Adhurimet e bëra gjer në gradën e nefsit mutmainne kanë karakter 
imitues. Kurse në gradën e nefsit mutmainne këto kthehen nga imitimi në 
arsyetim dhe vërtetim!" 

Lartësimi në vërtetim në detyrën e robit ndaj Zotit do të thotë arritje e 
pozitës "hakikat" (e vërteta) të radhitjes hierarkike sheriat-tarikat-hakikat- 
marifet. Kjo përkryerje e arritur sjell me vete edhe një ndjeshmëri të lartë 
në mendësinë e përgjegjësisë, ashtu që ata që s'kanë pjekuri mendore sipas 
kritereve të legjislacionit fetar, nuk konsiderohen përgjegjës për zbatimin 
e konkluzioneve dhe urdhrave fetare. Përgjegjësia fetare u përket vetëm 
personave me zhvillim mendor normal. 

Si kjo, edhe nxënësi që i ka hyrë njërës prej rrugëve mistike, gjer kur 
ta plotësojë udhëtimin mistik, duke u pranuar si një fëmijë i pafajshëm, 
shihet me mirëkuptim për të metat në etikën e tarikatit. Në tarikat, nxënësi 
konsiderohet se e ka arritur pjekurinë (ruzhd) vetëm pasi ta ketë plotësuar 
udhëtimin mistik. Vetëm atëherë bëhet përgjegjës për gabimet e kryera 
ndaj etikës së tarikatit, siç është sheriati. Ndërkaq, ende nuk quhet përgje- 
gjës për të metat dhe gabimet që kanë të bëjnë me aspektin "hakikat". Kjo 
gjendje papërgjegjësie kthehet në përgjegjësi sapo personi të hedhë hapin 
në shkallën mutmainne, sepse në mutmainne arrihet pjekuria me aspektin 
"hakikat". 

Eshtë për këtë arsye që disa gjëra që në sheriat janë normale (mubah), 
në tarikat konsiderohen si mëkate të vogla. Kurse gjërat që janë mëkate të 

vogla në tarikat, në hakikat dhe marifet quhen serioze e të rëndësishme si 
mëkatet e mëdha. 

Për shembull, në sheriat, ngrënia pas ngopjes është shpenzim i tepërt, 
shpërdorim. Kurse në tarikat, shpërdorim është ngrënia gjer në ngopje. Në 
hakikat, ngrënia e sasisë së mjaftueshme duke qenë indiferent për praninë 
e Allahut (duke e harruar praninë e Allahut) është shpërdorim. Në marifet, 
përveç të gjitha këtyre, ngrënia pa parë te të mirat shfaqjet hyjnore është 
shpërdorim, sepse Zoti parashtron në çdo gjë një shenjë të ekzistencës së 
vet. Kjo vlen edhe për të gjitha specifikat e tjera. 

Ja, pra, duke arritur të vërtetën, qetësinë dhe njohjen evidente 11 me 
anë të bujarisë dhe suksesit të dhënë nga Zoti, nefsi mutmainne ka shpë- 
tuar nga dëshpërimi dhe dyshimet dhe ka merituar disa frymëzime dhe 
zbulime. 

Në këtë gradë, perdet e indiferentizmit mbi zemër janë ngritur. Zem- 
rat janë kah i vëzhgojnë botët përtej dhe të vërtetat në nivelin e sigurisë 
kategorike (ajneljakin). Domethënë se zemra është pastruar nga lëkundjet 
dhe dyshimet dhe, me një nënshtrim të plotë, ka arritur kënaqësinë dhe qe- 
tësinë e plotë. Robi i cili ka arritur këtë gjendje, i pranon dhe i kryen bukur 
përgjegjësitë fetare pa lëkundje formale e përmbajtësore. Mbi të gjitha, ky 
pranim dhe kjo bindje janë aq të shëndosha sa, sikur e gjithë bota të ngri- 
hen bashkë e të pretendojnë të kundërtën, tek ai nuk shfaqet as lëkundja 
më e vogël. Sepse tashmë ai është kah e sodit botën materiale e shpirtërore 
nga dritarja e hakikatit, të vërtetës absolute e përfundimtare. 

Kur magjistarët e faraonit e panë me sytë e tyre dhe e përjetuan mre- 
kullinë e treguar nga profeti Musa si dhe dështimin e magjisë së tyre, po- 
huan besimin duke e dhënë jetën me dëshirë për të. Ata e kundërshtuan pa 
frikë faraonin: 

"... Fundja, ne kemi për t'u kthyer te Zoti ynë! Ti merr shpagim prej 
nesh vetëm pse u besuam argumenteve të Zotit tonë kur na erdhën neve. 
Zoti ynë! Jepna shumë durim dhe na e merr jetën si muslimanë!" (el-A'raf, 
125-126) 


11 Në origjinal: yakin (jakin), evidencë, evident. Eshtë një fjalë arabishte që emërton 
informacionin (dijen) kategorik dhe krejt të qartë. Në jakin nuk ka dyshim. Zemra 
është plotësisht e kënaqur me të vërtetën e një gjëje. Gjithashtu, jakin, duke kaluar 
përtej argumenteve, shpreh shikimin krejt të hapur me anë të fuqisë së besimit. 
Kushejriu thotë se jakini është tre llojesh: ilmel yakin (evidencë informative ose 
evident me burim informativ): dije mbi një gjë e mbështetur në informacion. 
aynel yakin (evidencë me të parë ose evident me të parë): dije mbi një gjë e mbështe- 
tur në të parë. 

hakkal yakin (evidencë me të jetuar ose evident me të jetuar): dije mbi një gjë e '—-. 

mbështetur në përvojën jetësore mbi të. (Shënim i origjinalit) 133 

Meqë në gradën mutmainne, vendin e dendësisë dhe padukshmërisë 
njerëzore e cila, pas njohjes së të vërtetës evidente jo vetëm me sy, por edhe 
duke e përjetuar, zhduket për t'ia lënë vendin shfaqjes së tejdukshmërisë 
së të vërtetës esenciale, nefsi mutmainne bëhet i merituari i konsideratës 
hyjnore: 



"O ti nefs i kënaqur plotësisht!" (el-Fexhr, 27) 

Siç shihet, nefset e gradëve poshtë gradës mutmainne nuk janë bërë 
të denjë për konsideratën hyjnore. Vetëm nefsi mutmainne që ka arritur 
ngopjen dhe kënaqjen (itminan) si dhe nefset e gradëve më të larta se kjo, 
janë të denjë për këtë konsideratë. Ndërkaq, për t'u bërë i denjë për kon- 
sideratën hyjnore, duhet bërë përpjekje e madhe dhe duhet treguar zell i 
madh për ta vënë nefsin nën bindje. 

Robtë fatmirë që kanë merituar gradën mutmainne, drejtohen drejt 
tre gradëve të tjera më të larta që quhen radije, merdije dhe kamile, përmes 
të cilave, në raport me suksesin, arrijnë kulmin e afërsisë dhe konfidencës 
hyjnore. 

e) Nefsur-radije (nefsi në pajtim me Zotin) 

Eshtë nefsi i cili, duke iu drejtuar vazhdimisht Zotit, ka arritur vetë- 
dijen e qenies së bashku me Allahun, i cili, i nënshtruar urtësisë dhe vend- 
imit të Allahut, është bërë plotësisht i kënaqur dhe ka rënë plotësisht në 
pajtim me Të. Robi i ngjitur në këtë gradë, duke hequr dorë nga vullneti i 
vet, është shkrirë në vullnetin e Zotit. 

Ajeti i mëposhtëm i Kur'anit është pjesërisht shprehje e kësaj grade, së 
cilës i takon vetëm pjesa e parë, "i pajtuar ti me Të": 



"Kthehu te Zoti yt i pajtuar ti me Të dhe Ai me ty!" (el-Fexhr, 28) 

Kjo gjendje pajtimi është tregim durimi ndaj të gjitha provave të mu- 
ndimshme të ardhura nga Zoti dhe pranim, në këtë drejtim, me gjithë ze- 
mër i vullnetit të Tij. Në ajetin kur'anor urdhërohet: 

"Me të vërtetë, do t'ju provojmë ju me pak frikë, me pak uri dhe 
duke ua pakësuar mallrat, jetët dhe prodhimet tuaja! Dhe përgëzoji du- 
rirntarët!" (el-Bekare, 155) 

Qenia nga grupi i "durimtarëve" për të cilët flitet në këtë ajet është 
e mundur vetëm me anë të pëlqimit, pa rënë kurrë në kundërshtim, ndaj 

paracaktimit (takdir) të Allahut edhe nëse ai paracaktim nuk shfaqet ashtu 
siç shpresohet dhe pritet. Ja, pra, nefsi radije është pozita e atyre që u nën- 
shtrohen pa lëkundje, me pëlqim dhe pa u ankuar kurrë të gjitha vend- 
imeve aksidentale (kaza) të vullnetit hyjnor, të cilat shfaqen si e mirë ose e 
keqe. 

Provat e këtij posti janë më të rënda se të të tjerave. Sepse sa më shumë 
që të lartësohet njeriu, aq më shumë i shtohen mundimet. Me të vërtetë, i 
Dërguari i Allahut (s.a.s.) ka thënë: 

"Nga njerëzit, profetët janë ata që kanë pësuar mundimet më të rënda. Pastaj 
vijnë njerëzit megradën më të afërt ndaj tyre. Njeriu u nënshtrohet mundimeve në 
raport të drejtë me thellësinë e besimit!" (Tirmidhi, Zuhd, 57) 

Vetëm pas kapërcimit të pengesës nefs njeriu mund të arrijë kapacite- 
tin për të treguar denjësisht durim ndaj vështirësive dhe mundimeve dhe 
për të qenë plotësisht në pajtim me atë që ia jep ato. Këto janë kthesat e 
rrugës së lartësimit shpirtëror. Prandaj ndodh që sukseset e mëdha vijnë 
gjithmonë pas qëndresës, durimit, vendosmërisë dhe tolerancës së lartë. 

Në vështrimin e besimtarëve të kësaj grade, hidhërimi dhe gëzimi i 
jetës janë një, sepse, meqë s'janë të lidhur pas botës me zemër, hidhërimet 
dhe gëzimet e jetës për ta kanë marrë vlerë të barabartë. E mirë apo e keqe, 
çfarëdo që të jetë përcaktuar për ta, i njohin si të ardhura nga Zoti dhe i 
pranojnë me pëlqim. 

Ja si e shprehin vargjet e mëposhtme këtë gjë: 


E këndshme është për mua çdo gjë që më vjen Teje, 
Dhe në qoftë gonxhe trëndafili, dhe në qoftë gjemb, 
Dhe në qoftë pelerinë, dhe në qoftë qefin, 

I këndshëm në qoftëfavor, dhe në qoftë ndëshkim! 


Ndërkaq, vështirësia e përballimit në jetë të këtyre të vërtetave të 
shprehura me kaq lehtësi në këtë strofë duhet konceptuar dhe vlerësuar 
mirë. Këto fjalë apo shprehje të realizuara në gradën radije mund të jenë 
të parakohshme dhe pretencioze, gjë nga e cila duhet ruajtur me kujdes, 
sepse, po të ndodhë kështu dhe po qe se Zoti e vë në provë sinqeritetin e 
robit në këto fjalë, ekziston frika se mos shumë njerëz do të mbeteshin këm- 
bësorë në këtë rrugë! 

Robi në pozitën radije fillon të bëhet i informuar për të fshehtën hyjno- 
re. Duke e rrokur në kuptim të plotë unitetin hyjnor, ai meriton të vëzhgojë 
përsosmërinë në botën e kuptimit. Ai nderohet me meritimin e shfaqjeve 
të posaçme të emrave dhe atributeve hyjnore. Personaliteti i tij shndërrohet 

në një burim të begatshëm të së mirës, së bukurës dhe së drejtës. Njeriu i 
ndjek me kënaqësi urdhrat dhe ndalimet hyjnore. Adhurimet nuk i shkak- 
tojnë aspak lodhje meqë i kryen me pastërti dhe për hir të Allahut. Sepse 
në fytyrën e brendshme të adhurimeve që japin lodhje ekzistojnë ose qëlli- 
mi për të kapërcyer gradë, ose qëllimi për të merituar aftësi të jashtëzakon- 
shme parashikimi dhe zbulimi shpirtëror (keramet dhe keshf), ose qëllime 
të ndryshme si këto. Po qe se njeriu ndjek qëllime të tilla, ia mbyll rrugën 
vetes me to dhe i çon dëm të gjitha përpjekjet që ka bërë e bën. Atëherë, 
shfaqet një lodhje që të bën ta harrosh dhikrin dhe mendimin. Prandaj, 
udhëtari i rrugës mistike, nga kreu në fund, s'duhet të ndjekë asnjë qëllirn 
tjetër përveç pëlqimit të Allahut! 

Zoti i Lartë është, për ne, robtë e Tij, më afër se damari i qafës që na 
rreh. E rëndësishme është që edhe ne, duke e kuptuar këtë afërsi, të mund 
të bëhemi të denjë për afërsinë e Zotit tonë. Zoti bëhet i kënaqur me robtë 
mjafton që robtë të bëjnë përpjekje në rrugën e Tij, të tregojnë pëlqim dhe 
pajtim me vendimin dhe aktin e Tij ekzekutues, t'i presin me pjekuri shfaq- 
jet hyjnore që u drejtohen dhe të bien në pajtim me Të! 

f) Nefsu'l-merdijje (Zoti në pajtim me nefsin) 

Për ata që ndodhen në gradën radije, që të mund të përfitojnë prej 
të gjitha begative të kësaj grade, duhet që edhe Zoti të jetë i kënaqur prej 
tyre, të jetë në pajtim me ta. Pra, nuk mjafton që robi të jetë i kënaqur dhe 
në pajtim me Zotin; për një përparim të përsosur, duhet që edhe Zoti të 
jetë i kënaqur dhe në pajtim me robin. E shprehur ndryshe, pajtimi ynë me 
Zotin duhet të jetë i një konsistence dhe bukurie të tillë që nefsi të mund të 
bëhet i merituar i pëlqimit dhe pajtimit të Zotit. Kështu, radije është grada 
e atyre që janë të kënaqur dhe në pajtim me Zotin, kurse merdije, grada e 
atyre me të cilët Zoti është i kënaqur dhe në pajtim të plotë. 

Te nefsi merdije nga i cili Zoti është personalisht i kënaqur dhe me të 
cilin është në pajtim të plotë, veset e këqija janë asgjësuar, shprehitë e buku- 
ra dhe vetitë morale janë zhvilluar, ashtu që tek ky nefs, dhembshuria për 
krijesat për hir të Krijuesit, mëshira, dashuria, bujaria, ndjenja e faljes dhe 
ndjeshmëria janë në gjendje kënaqësie. Besimtari i kësaj grade e kontrollon 
dhe e merr në llogari nefsin e vet në mënyrën më të mirë. Duke vëzhguar 
në çdo frymëmarrje shfaqjet e pretendimit të qenies dhe egoizmit, bën kuj- 
des që të mos ndodhet i papërgatitur ndaj dredhive djallëzore. 

Gjithashtu, në këtë gradë, robi i është nënshtruar Zotit në të gjitha 
kushtet dhe me të gjithë qenien e vet. Duke emigruar në botën e përjetësisë 
me begatinë e pranimit edhe të shfaqjeve të ndëshkimit, edhe shfaqjeve të 

favorizimit të ardhura nga Zoti, është përgëzuar me pëlqimin hyjnor dhe i 
është veshur rroba e xhennetit. 

Këtë situatë e shpreh konkluzioni "... i pajtuar dhe ai me ty" te ajeti 
"Kthehu te Zoti yt i pajtuar ti me Të dhe Ai me ty!" (el-Fexhr, 28) i cituar më 
sipër. 

Veç kësaj, pohimi si më poshtë në ajetin 8 të sures Bejjine është një 
shprehje tjetër e kësaj të vërtete: 

* " o h. - . * 

jj ‘dJ' j 


"... Allahu është bërë i kënaqur me ta, edhe ata janë bërë të kënaqur 
me Allahun..." 

Robi që ka merituar të arrijë në këtë gjendje e të njohë këto të vërte- 
ta, tashmë i sodit ngjarjet nga niveli "hakkal jakin" (e vërtetë evidente e 
jetuar). Me lejen e Allahut, ai mund të njohë disa të panjohura të fshehta. 
Si rrjedhojë e pajtimit, dorëzimit dhe nënshtrimit ndaj Zotit, Zoti bëhet po- 
thuaj syri i tyre që u sheh, veshi që u dëgjon, gjuha që u flet, dora që u kap... 
Ai u dhuron forcë ndikuese gjendjes dhe moralit të tyre. 

E thënë ndryshe, shfaqjet e përsosmërisë që i vëzhgoi në pozitën e nef- 
sit radije, tani i shijon vetë në nefsin, veten e vet, dhe i përjeton qenësisht 
ato situata. Cilësi të larta si durimi, dorëzimi, nënshtrimi dhe pëlqimi janë, 
tashmë, cilësi sunduese të sjelljeve të tij. 

Ja disa shembuj nga morali i lartë i profetëve në lidhje me këto situata 
të bukura: 

Pas prapësive dhe fatkeqësive që i kishin ardhur njëra pas tjetrës, Hz. 
Jakubi (a.s.) thotë kështu: "Mua më takon vetëm të duroj në mënyrën më 
të mirë!" 

Ejubit (a.s.) të sëmurë dhe të vuajtur rëndë, e shoqja i thotë "që t'i lutet 
Zotit që të marrin fund këto vuajtje për të", kurse ai i përgjigjet: 

"Zoti i Lartë më dha tetëdhjetë vjet jetë plot shëndet. Kur nuk kam 
kaluar edhe po aq vjet me sëmundje, më vjen turp të kërkoj shëndet!" 

Edhe Ibrahimi (a.s.) u pati thënë kështu engjëjve që i patën shkuar në 
ndihmë ndërsa po e hidhnin në zjarr: 

"Kush e bën zjarrin të ndizet? Ai e di hallin tim! Unë s'kërkoj gjë prej 
jush!" 

Megjithëse etapat që kalohen në rrugën e pastrimit të nefsit përbëhen, 
në të vërtetë, prej etapave të trajtuara gjer këtu, është edhe një etapë tjetër 
për sa u përket shërbimeve të dhëna sërës së njerëzve të përkryer, etapa e 
nefsit kamile ose safije. 

g) NefsuT-kamile-safije (nefsi i përkryer e i kulluar) 

Nefsi kamile (i përkryer e i kulluar) është nefsi i kulluar, i kthjellët, i 
lartë e i pjekur, i pastruar në përfundim të procesit të pastrimit të quajtur 
tezkije. Eshtë pozita ku njihen të gjitha të fshehtat e njohjes intuitive të 
Zotit dhe e favorizuar prej Tij vetëm si e dhënë prej Tij! Kjo pozitë është e 
dhënë e Zotit, nuk arrihet me punë dhe përpjekje. Eshtë një mirësi hyjnore 
e mbështetur mbi të fshehtën e kaderit. 

Meqë atyre që e arrijnë këtë pozitë, u jepet detyra e shërbimit të prijë- 
sisë në rrugën e drejtë, kjo pozitë, në të njëjtën kohë, quhet edhe "pozita 
e orientimit (irshad)" Me anë të përkryerjes dhe përsosmërisë së gjendjes, 
qëndrimit dhe sjelljes së atyre që ndodhen në këtë pozitë, Zoti krijon një 
ndikim paralajmërues dhe zgjues të njerëzve nga indiferentizmi. Kur per- 
sona të tillë takohen me një mëkatar, ia kuptojnë gjendjen dhe ia tregojnë 
ilaçin e sëmundjeve të zemrës me anë të gjuhës së gjendjes, qëndrimit dhe 
sjelljes së vet. Duke e kuptuar se kë duhet të marrë shembull dhe se rruga 
e kujt është e drejtë, mëkatari të cilit mund t'i jetë vulosur zemra, gjykon 
dhe, me pendim, zgjohet nga indiferentizmi. 







emra është fusha ku luftojnë e mira 
me të keqen, devocioni me mëkatin, 
pra, forcat engjëllore me forcat dja- 
llëzore. Gjatë një jete të tërë, zemrat trazohen 
paprerë me këto shfaqje dhe prirje engjëllore 
dhe djallëzore. 


B. ZEMRA DHE KULLIMII SAJ 

1. Natyra e zemrës 

Qëllimi themelor i fesë është të përgatisë njerëz delikatë e të thellë që 
të jenë të vetëdijshëm për pozitën e tyre si rob të Zotit. Realizimi i këtij qëlli- 
mi varet vetëm e vetëm nga njohja dhe kryerja e adhurimit ndaj Zotit. Ma- 
turimi i njeriut dhe arritja në një nivel të lartë moralo-shpirtëror realizohet 
në raport të drejtë me emocionin e lartë, drithërimet hyjnore dhe përpjekjet 
e shenjta në botën e zemrës. 

Zemra është qendër e botës sonë trupore e shpirtërore. Ajo ka një rol 
qëndror në vazhdueshmërinë e jetës trupore. Zemra e cila është kaq e rë- 
ndësishme për jetën trupore, është, në të njëjtën kohë, një element shpirt- 
ëror që përbën qendrën e fuqisë dhe kapacitetit specifik tek njeriu. Sipas 
kësaj, me aspektet e saj edhe organik, edhe moralo-shpirtëror, zemra është 
në pozitën e sovranit të qenies njerëzore. Dhe kjo shkon gjer atje sa edhe 
truri që është qendër meditimi, rnadje, prodhon ide nën ndikimin e afek- 
sionit të buruar prej saj. Kjo do të thotë se me kapacitetin e saj afektiv që 
zotëron, zemra luan një rol bazë i cili është sundues mbi të gjitha organet 
përfshi trurin. Dikujt i cili është i emocionuar, i dridhen duart, i shtohen 
rrahjet e zemrës. Eshtë një e vërtetë e cila rnund të vërehet në të gjitha sjell- 
jet njerëzore se ndjenja të tilla si mëshira, zemërimi, dashuria, etj., të nxi- 
tura nga një ndikim i jashtëm, u japin kahje meditimit, vullnetit dhe, si 
përfundim, lëvizjes. 

Ndërkaq, me aspektin e saj moralo-shpirtëror, zemra është edhe një 
busull për gjetjen e të drejtës dhe të të vërtetës. Këtë detyrë ia ka ngarkuar 
asaj Zoti. 

Zoti na e tërheq vëmendjen kështu në Kur'an me qëllim që zemra të 
mos gënjehet nga kënaqësitë materiale të kësaj bote, për pasojë, personi të 
mos mbetet i izoluar në botën e përjetshme: 

"O njerëz! Sigurisht, premtimi i Allahut është i drejtë. Kujdes, të 
mos ju gënjejë jeta e kësaj bote dhe djalli hileqar të mos ju mashtrojë 
ndaj Allahut!" (Fatir, 5) 

Poeti i shquar Xhelaleddin Rumi-Mevalana (kuddise sirruh), e shpreh 
kështu domosdoshmërinë e frenimit të dëshirave subjektive në mënyrë që 
njeriu të mos shmanget nga qëllimi bazë i tij: 

"Mos shih ta zhvillosh trupin duke e ushqyer tepër. Sepse ai është një kurban 
që, më nëfund, do t'i jepet tokës. Ti shih ta ushqesh zemrën! Ajo është që do të 
shkojë lart e do të nderohet! 

Jepi pak gjëra të yndyrta e të ëmbla trupit, sepse ai që e ushqen atë më shumë 
se ç'duhet, bie në dëshira subjektive dhe, më nëfund, poshtërohet e mbaron! 

Shpirtit jepi ushqime morale e shpirtërore. Tëjenë mendimi pjekur, kuptimi i 
hollë dhe ushqimet shpirtërore në mënyrë që, atje ku do të shkojë, të shkojë ifortë, 
ifuqishëm!" 

Edhe Llukman Hekimi e ka këshilluar kështu të birin si paralajmërim 
për moskokëçarjen dhe indiferentizmin: 

"O bir, kjo botë është një det pa fund. Dijetarët pa kulturë shpirtërore 
dhe shumë njerëz janë mbytur dhe shkatërruar në të. Anija jote në këtë det 
le të jetë besimi te Allahu me një zemër të ngopur. Kurse pajisja e anijes le 
të të jenë devocioni (takva) dhe adhurimi (ibadet). Dhe vela e kësaj anijeje 
që e bën atë të vozisë në detra, le të të jetë dorëzimi (tevekkul). Vetëm në 
këtë mënyrë mund të shpëtosh!" (Bejhaki, Kitabu'z-Zuhd, 73) 

Zemra si qendër, me një aspekt, e trupit dhe, me një aspekt tjetër e 
shpirtit, aq sa ç'është e nevojshme dhe e rëndësishme për trupin, në atë 
masë bart një rëndësi të madhe edhe për jetën shpirtërore. Ngaqë ajo çka e 
bën njeriun njeri është, më tepër se pamja, struktura shpirtërore, roli shpirt- 
ëror i zemrës është, në çdo aspekt, më i madh se roli i saj organik. Eshtë për 
këtë cilësi shpirtërore dhe në sajë të shumë enigmave dhe urtësive të saj, 
që zemra është i vetmi faktor i cili i siguron njeriut të arrijë kuptimin dhe 
vlerën e "njeriut". Mbi këtë urtësi mbështetet fakti që, para se të realizohet 
me anë të "pohimit me gojë", besimi realizohet me anë të "pohimit me ze- 
mër". Të tërheq vëmendjen fakti që këtu, më tepër se pranimi mendor ose 
ideor, është parë i mjaftueshëm pranimi me zemër. 

Ashtu siç ndodh që tek njeriu i cili pranohet si esenca e gjithësisë, e 
mira dhe e keqja, kapacitetet dhe prirjet e larta e të ulta ekzistojnë së bash- 
ku në mënyrë të bashkëlindur, ashtu dhe te zemra, si esenca e njeriut, këto 
kapacitete dhe prirje antagoniste ndodhen së bashku. Me të vërtetë, zemra 
është e hapur sa për administrimet engjëllore të saj, aq dhe për ndërhyrjet 
djallëzore në të. Mund të thuhet se zemra është fushë lufte mes të mirës 


dhe të keqes, mes devocionit dhe mëkatit, pra, mes forcave engjëllore dhe 

djallëzore. Zemra kalon një jetë të tërë të trazuar me këto shfaqje dhe prirje 
engjëllore dhe djallëzore. 

Sa për formën e veprimit të engjëllit dhe djallit në zcmër, cilësia engjë- 
llore vepron mbi të me anë të situatave shpirtërore, si besimi, shprehitë e 
bukura, punët e mira, dhembshuria për krijesat dhe kryerjen e adhurimeve 
me përshpirtshmëri, kurse cilësia djallëzore i ngjit zemrës situatat e këqija, 
si mohimi, dyshimi, morali i keq, epshi, pasioni dhe fantazia. 

Largimi i djallit nga zemra është i mundur vetëm në sajë të adhurimit 
dhe përmendjes së Allahut (dhikrullah). 

Zemra e cila është fusha e luftës mes cilësive engjëllore dhe djallëzore, 
zotëron një strukturë të lëvizshme e të ndryshueshme që futet në radhët e 
anës fituese dhe që vishet me cilësinë e saj. Zemra është e ndryshme nga or- 
ganet e tjera përsa i përket çështjes së bindjes dhe nënshtrimit ndaj vullnetit 
njerëzor. Kapaciteti i bashkëlindur i zemrës për prirjen edhe kah e mira, 
edhe kah e keqja, vihet në veprim më shumë se me ndikimet e brendshme, 
me ato të jashtme. Pra, ndjenjat sendërtohen më shumë se me anë të me- 
ndimeve të lindura vetvetishëm në zemër, me anë të shkaqeve të jashtme. 
Me këtë veçori, zemra pothuajse i ngjan ujit që merr formën dhe ngjyrën e 
enës ku ndodhet. Ndërkaq, njerëzit e zemrës e arrijnë klimën e paqes (sela- 
met-paqëtimit) duke e përdorur mundësinë e zgjedhjes në favor të prirjeve 
pozitive të zemrës. 

Në Kur'an urdhërohet: 

"O ju që keni besuar! Kini frikë Allahun dhe bashkohuni me besni- 
kët!" (et-Tevbe, 119) 

"(O i Dërguar!) Kur t'i shohësh ata që flasin lart e poshtë mbi ajetet 
tona, qëndro larg tyre gjersa të kalojnë në një fjalë tjetër. Po qe se shejta- 
ni të bën të harrosh, kur të kujtohesh, mos rri më me atë grup njerëzish 
mizorë!" (el-En'am, 68) 

"... Kur të dëgjoni që ajetet e Allahut janë mohuar ose janë vënë në 
tallje, mos rrini me qafirët gjersa të futen në një bisedë tjetër (gjersa ta 
ndërrojnë temën e bisedës), ndryshe, edhe ju bëheni si ata!" (en-Nisa, 140) 

Në fillim, vullneti përdoret për caktimin, fiksimin dhe parapëlqimin e 
faktorëve pozitivë apo negativë që do të veprojnë mbi të. Ne këtë gjendje, 
zemra, duke marrë drejtimin që ia imponojnë ndikimet e jashtme, i për- 
ngjet flugerit i cili kthehet nga të fryjë era. Fundja, po të vërehet kuptimi që 
i japin fjalorët fjalës "zemër", do të shihet ky përkufizim: "kthim i diçkaje 
në të kundërtën e vet, ndërrim forme dhe ngjyre". 

Në hadithin profetik thuhet: 

"Zemra i përngjet një pende zogu në një tokë boshe, që era e hedh sa andej-kë- 
tej!" (Ibni Maxhe, Mukaddime, 10; Ahmed b. Hanbel, Musned, IV, 408) 

Kjo ngjarje e ndodhur në kohën e Profetit e shpreh mjaft hapur çësh- 
tjen specifike të "shndërrimit të zemrës". 

Një ditë, Hz. Ebu Bekri (r.anh) takoi Handhalën (r.anh) dhe e pyeti se 
si i kishte hallet. Tejet i prekur dhe i lëkundur, Handhala iu përgjigj: 

"Handhala u bë munafik (hipokrit), o Besnik!" 

Hz. Ebu Bekri i tha: 

"Subhanallah, Allahu qoftë i madhëruar! Ç'janë këto fjalë?" 

Handhala iu përgjigj: 

"Sa ndodhemi në kuvendin e të Dërguarit të Allahut, ai na kujton 
xhennetin dhe xhehennemin dhe ne na duket sikur po i shohim me sy! 
Por sapo të dalim e të fillojmë të merremi me familjen, me ushqimin dhe 
me punët e kësaj bote, shumicën e atyre që kemi dëgjuar, i harrojmë (e 
humbim frymëzimin dhe gjendjen shpirtërore që fitojmë në kuvendet e 


Tij)!" 


Hz. Ebu Bekri (r.anh) i tha: 

"Vallahi, gjëra të ngjashme ndodhin edhe me ne!" 

Pas kësaj, të dy së bashku shkuan te i Dërguari i Allahut (s.a.s.) dhe ia 
parashtruan çështjen. I Dërguari i Allahut u tha kështu: 

"Betohem rië Allahun që kajetën time në dorë, se, po qe se do ta ruanit gjend- 
jen që keni pranë meje dhe do të bënit vazhdimisht zikr, edhe kur të ndodheshit 
shtrirë rië shtrat, edhe kur të ishit në rrugë duke ecur, engjëjt do të ndodheshin 
krahpërkrah meju!” 

Pastaj, shtoi duke e përsëritur tri herë: 

"O Handhala! Disa herë kështu e, disa herë ashtu!" (Muslim, Tevbe, 12) 

Pra, duhet të shkojnë së bashku edhe adhurimi i mbushur me të vër- 
tetat dhe të fshehtat e jetës tjetër, ahiretit, edhe preokupacionet e kësaj bote 
për vazhdimin e jetës. 

Në këtë mënyrë e ka shpjeguar i Dërguari i Allahut (s.a.s.) specifikën e 
"telvinit" të zemrës, domethënë, të kalimit të saj nga një gjendje në tjetrën. 
Kurse njëri nga synimet kryesore të tasavvufit është që "telvinin" ta kthejë, 
me të gjitha mundësitë që sigurojnë kuvendet dhe zikri, në "temkin", do- 
methënë në stabilitet, në orientim. 

Kështu, pas ngjarjes së miraxhit, mushrikët ose politeistët mekas nisën 
një fushatë të gjerë përgënjeshtruese. Qëllimi i tyre ishte që, duke mbjellur 
në zemrat e besimtarëve farat e dyshimit dhe lëkundjes, t'i kthenin nga 
feja. Prandaj, siç shkuan te shumë sahabe, shkuan edhe te Hz. Ebu Bekri 
(r.anh) dhe i thanë: 

"A dëgjove? Njeriu yt thoka se qenka ngjitur në qiej! Po kësaj, ç'i 

thua?" 

Mes një ekstaze të thellë besimi, Hz. Ebu Bekri nguliti në veshët e tyre 
këto fjali vendosmërie e besnikërie të cilat mushrikët kurrë nuk i kishin 
dëgjuar gjer atëherë: 

"Ç'të thotë ai, është e drejtë! Sepse ai kurrë nuk gënjen! Unë i besoj 
pa kushte çdo gjëje të sjellë prej tij!" (Ibni Hisham, es-Siret, II, 31) 

Pasi tentativat e përfaqësuesve të politeizmit për t'i lëkundur njerëzit 
dështuan edhe një herë tjetër, ata u tërhoqën pas duarbosh dhe të mjeruar! 

m 

Engjëjt janë krijuar me aftësinë vetëm për të bërë mirë. Shejtanët, djajtë, 
janë krijesa që përpiqen vetëm për të keqe e çorientim. Kurse njerëzit janë 
vendosur në një pozitë mes këtyre të dyve. Prandaj, njeriu, duke e ruajtur 
zemrën nga teprimet në të djathtë e në të majtë, duhet as të mos bjerë në 
gjendjen e një djalli, as të mos e shtrëngojë veten aq sa të mos e përballojë 
dot fuqia njerëzore për t'u ngjitur në nivel engjëllor. Njeriu duhet të ruajë 
masën dhe ekuilibrin, gjë që është domosdoshmëri e natyrës së krijimit të 
tij. 

Detyra më me rëndësi dhe preokupacioni më serioz i njeriut në këtë 
botë duhet të jetë përgatitja për "botën pas vdekjes" e cila është një per- 
spektivë absolute dhe e përjetshme. Dhe kjo është e mundur vetëm duke e 
njohur të vërtetën e zemrës, duke e mbrojtur atë nga të këqijat dhe duke e 
vënë nën ndikimet shpirtërore, sepse ekuilibri dhe paqja në këtë botë dhe 
kënaqësia dhe lumturia në botën tjetër varen nga zotërimi i një zemre të 
paqëtuar (selim). Zemër e paqëtuar (selim) do të thotë zemër e ardhur e pa- 
stër që nga krijimi, e cila nuk i ka humbur cilësitë e krijimit dhe mbështetet 
mbi paqen dhe shpëtimin besimor. 

Profeti (s.a.s.) ka thënë: 

"Çdo fëmijë që lind, lind me natyrë islame. Më pas, e ëma dhe i ati e bëjnë 
atë (sipas besimeve të veta) ose krishter, ose hebre, ose adhurues të zjarrit (zoroas- 
trian)!" (Muslim, Kader, 22) 

Kjo do të thotë se struktura e natyrshme dhe e paqtë (selim) e zemrës 
është islame. Por kur zemra i nënshtrohet ndikimeve negative, i prishet 
struktura e paqtë dhe lind mundësia për ta humbur orientimin. 

Kurse në zemrat e mbushura me shfaqje shpirtërore duke thithur 
vazhdimisht ajrin e begatë të klimave shpirtërore, sendërtohen morali i bu- 
kur, punët e mira dhe gjendjet moralo-shpirtërore. Vetëm në këtë mënyrë 
shfaqet tek njeriu e fshehta e "krijesës më të bukur" 12 në natyrën krijimore 
të tij, njeriu fiton thellësi dhe cilësi shikimi ndaj ngjarjeve dhe qenieve, gjë 


12 Në origjinal: ahseni takvim, njeriu i krijuar në formën dhe konsistencën më të bu- 

kur. (l43j 

që do të thotë ngritje e perdeve nga "sytë e zemrës", siç aludohet edhe në 
ajetet kur'anore, 13 dhe aftësimi për ta parë të përtejmen. Pa asnjë dyshim, 
ky shikim ka të bëjë me të vërtetat përtej fushës së shikimit të syve të ballit. 

Në këtë botë prove ku propozohen urdhrat dhe ndalimet hyjnore, nje- 
riu është pajisur me vullnet dhe me mundësinë e zgjedhjes në atë mënyrë 
që të ketë mundësi të priret edhe pozitivisht, edhe negativisht. 

Personat me aftësinë që t'u hapen sytë e zemrës, duke dëshiruar me 
gjithë zemër të edukohen dhe orientohen, bëjnë përpjekje serioze për të 
përparuar në udhën e së Vërtetës. Kurse zemrat nën sundimin e nefsit janë 
plot mohim, politeizëm, imoralitet, pasione epshore dhe shprehi lëkundje- 
je. Këto zemra, në kundërshtim me qëllimin e krijimit, janë të verbra ndaj 
sublimes, kurse të etura ndaj groteskes. Duke rënë, sipas shprehjes së Ku- 
r'anit në nivelin "bel hum edal" 14 , më poshtë se kafshët, e shkatërrojnë 
jetën e kësaj bote mes iluzioneve të indiferentizmit që u ngjajnë iluzioneve 
optike në shkretëtirë 15 . Këto zemra janë të sëmura dhe kanë nevojë për 
mjekim. 


13 Shih Kur'ani, Haxh: 46. 

14 Shih. Furkan, 44. 

15 Në origjinal: serap. 










jelljet tona përbëjnë grafinë e zem- 
rës sonë. Ne shpalosim sjellje sipas 
baticave dhe zbaticave të zemrës 


sonë! 

- SPs' 


2. LLOJET E ZEMRES 

Sipas klasifikimit të përgjithshëm, zemrat mund t'i vlerësojmë në tre 
lloje sipas gjendjes së tyre moralo-shpirtërore: 

a) Zemrat që e ruajnë qëllimin dhe ndjeshmërinë e krijimit. 

b) Zemrat e vulosura e të vdekura. 

c) Zemrat e sëmura dhe indiferente. 

a) Zemrat që e ruajnë qëllimin dhe ndjeshmërinë e krijimit 

Këto janë zemrat e zgjuara nga indiferentizmi në sajë të zikrit. Në ras- 
tin e këtyre, ana shpirtërore ka fituar epërsi mbi nefsin, zemra është mbu- 
shur me dritën e besimit. Këta janë persona që kanë arritur të bëhen të 
suksesshëm për ta plotësuar domosdoshmërinë e ajeteve të mëposhtme: 

"O ju që keni besuar, përmendeni shumë AllahunL" (el-Ahzab, 41) 

"Përmende emrin e Zotit tënd dhe kthehu nga Ai me të gjithë qe- 
nien tënde!" (el-Muzemmil, 8) 

"Ka njerëz aq të mirë (salih), të cilët nuk i pengon as tregtia dhe as 
ndonjë punë tjetër për ta përmendur Allahun, për ta falur namazin siç 
duhet dhe për ta dhënë zeqatin! Ata kanë frikë nga ajo ditë kur zemrat 
dhe sytë do ta humbin toruan nga tmerri!" (en-Nur, 37) 

Zemrat e çliruara nga prirjet subjektive me anë të begatisë së dashuri- 
së, ekstazës dhe afërsisë së ndjerë për Allahun dhe të Dërguarin e Tij dhe 
tek të cilat, vanitetet e kanë humbur vlerën, janë përmendur në Kur'an me 
emërtimet zemra "selim" (e paqëtuar), zemra "munib" (e kthyer) dhe zem- 
ra "mutmain" (e ngopur). Këto zemra të pëlqyera e të pranuara në lartësinë 
e Allahut mund të parashtrohen shkurt kështu: 

Zemra e paqëtuar (selim) është zemra e mbrojtur apo e pastruar nga 
prirjet subjektive dhe presioni i tyre. Eshtë zemra që Allahu i Lartë ia fal ro- 
bit së bashku me natyrën e pastër dhe që kërkon prej tij ta ruajë atë. Ndër- 
kaq, kjo gjendje e kulluar e zemrës arrihet vetëm me anë të metodave mis- 

tike të quajtura pastrimi i nefsit dhe purifikimi i zemrës, në përfundim të të 
cilave arrihet gjendja e quajtur zemra e paqëtuar (kalbi selim), e cila është 
zemra që do të mirëpranohet në audiencën hyjnore. 

Në Kur'an thuhet: 

"Atë ditë nuk bëjnë dobi as malli, as fëmijët, me përjashtim të atyre 
që vijnë te Allahu me zemër të paqëtuar (selim)!" (esh-Shuara, 88-89) 

Poeti bagdadas, Ruhi, e shpreh kështu këtë ide: 


Mos pandeh, o tregtar, se prej teje 


Kanë për të kërkuar 

Në Ditën e Llogarisë ar e argjend; 

Jo, vetëm një zemër të paqëtuar! 


Zemra e kthyer (munib) është zemra e kthyer vazhdimisht nga Zoti. 
E shpëtuar nga robëria e interesave të përkohshme, është në gjendjen e një 
shijimi të vazhdueshëm të kënaqësive të botës hyjnore me anë të dashurisë 
pasionante dhe haresë. Zemra dridhet me emocionet sublime të rrjedhave 
të fuqisë hyjnore. Në Kur'an thuhet: 

"Ja xhenneti i premtuar për ju! Eshtë xhenneti i posaçëm për perso- 
nat që i janë drejtuar Allahut, që i respektojnë urdhrat e Tij, që frikëso- 
hen prej Mëshiruesit edhe pse s'e shohin dhe që vijnë tek Ai me zemrën 
të kthyer nga Ai!" (Kaf, 32-33) 

Zemra e ngopur (mutmainne) është zemra e cila, me anë të kënaqësisë 
së besimit, ka përparuar drejt përsosjes së moralit të bukur. Tek kjo zemër, 
duke shpëtuar nga imitimi, adhurimet kanë marrë karakter analitik. Zem- 
ra është zbukuruar me zikër, te nefsi ka fituar epërsi fryma shpirtërore, 
elementi besim ka gjetur mjedis në mënyrë të patronditshme në zemrën e 
cila është qendër ndjeshmërie. Me gjendjet e besimit analitik dhe pëlqimit 
e pajtimit, zemra ka arritur qetësinë, kënaqësinë dhe ngopjen (itminan). 




"Zemrat arrijnë ngopjen vetëm me përmendjen (zikrin) e Allahut!" 

(er-Rad, 28) 

Nga konceptimi i kundërt i këtij ajeti kuptohet se zemrat e mbetura 
larg përmendjes (dhikrit) të Allahut, kurrë s'kanë për t'u çliruar nga ank- 
thet e moskënaqësisë dhe nuk kanë për të arritur qetësinë e vërtetë. 

Treguesi i zemrës që ka fituar cilësitë e paqëtueshmërisë (selim), kthi- 


mit të vazhdueshëm nga Zoti (munib) dhe ngopjes (mutmain), janë de- 

likatesa (rikkat), mëshirë për krijesat, lotim, pajtim me gjendjen, shërbim 
për të vërtetën dhe të mirën, shmangie nga e keqja, këshillë, vrapim për në 
rrugën e drejtë dhe mbushje me kënaqësinë e dashurisë hyjnore. 

Kapitali i këtij niveli të zemrës i kushton vëmendje, bashkë me "lutjen 
dhe pendesën e kulluar", edhe "kafshatës hallall". Ndërkaq, ruajtja dhe 
mbrojtja e këtij kapitali janë të mundura vetëm me anë të punëve të mira 
(ameli salih). Meqë, si rrjedhojë e të qenit njeri, shmangia absolute nga më- 
katet nuk është e mundur dhe, meqë, për pasojë, mëkatet, duke e pakësuar 
ndjeshmërinë e zemrës, e bëjnë atë të verbër dhe të shurdhër shpirtërisht 
ndaj së vërtetës, është kusht i domosdoshëm që zemra të kapet pas lutjes 
dhe pendesës së kulluar me qëllim që të bëhet e aftë për të kapur shfaqjet 
pozitive. Mbi këtë urtësi mbështetet fakti që mësimet mistike fillojnë me 
pendim dhe pendesë. Sepse, siç shprehet edhe në rregulloren e njohur të 
Mexhel'les: 

"Prapësimi i të këqijave është veprim më i mirë (më me rëndësi dhe 
më me vlerë) se tërheqja e të mirave!" 

Sa për të ashtuquajturën "kafshatë hallall", mistikët janë shprehur kë- 
shtu: 

"Allahu e ndriçon zemrën e atij që ha hallall dhe e bën që burimet e 
urtësive t'i rrjedhin nga zemra në gjuhë!" 

Kurse puna e mirë (ameli salih) garanton ruajtjen dhe mbajtjen e nive- 
lit të fituar nga zemra. Konsideratat e larta specifike të ardhura nga Zoti i 
Lartë u përkasin vetëm personave me zemër të tillë. 

Ndërkaq, mbi këto qëndrojnë zemrat "e gjalla" të pajisura me nurin 
(dritën, bukurinë) e Allahut, zemrat e profetëve dhe miqve të mëdhenj të 
Allahut. Si rrjedhojë e faktit që zemrat e tyre i mban të gjalla afërsia dhe 
dashuria hyjnore, ata nuk ua hedhin sytë me vështrime që mund të quhen 
konsideratë, as kësaj bote, as botës tjetër, madje nuk i shohin as me bisht 
të syrit. Profetët si dhe dijetarët dhe të urtët si trashëgimtarë të profetëve, 
Allahu i ka bërë ftues së "portës së paqes" 16 , të cilët ua hapin sytë njerëzve 
duke ua hequr nga sytë perdet e indiferentizmit, duke i nxitur për moral 
të bukur dhe adhurime të pastra e të sinqerta dhe, duke ua zgjuar zemrat, 
i shtyjnë drejt njohjes intuitive (marifetullah) të Zotit për të arritur takimin 
me Të (vasilillah). 

Niveli i kërkuar për t'u arritur nga udhëtarët e udhës mistike në për- 
fundim të edukimit të zemrës, është arritja nga zemra e gjendjes së qenies 


16 Në origjinal: darusselam, xhenneti, parajsa. 

vazhdimisht së bashku me Allahun, gjendje, e cila është pikërisht ajo që 
emërtohet "ihsan" dhe, në këtë mënyrë, htimi i cilësisë së "zemrës së gja- 


llë"! 


b) Zemrat e vulosura e të vdekura 

Zemrat e këtij lloji janë zemrat e vdekura, antagoniste të zemrave të 
gjalla, përmendëse të Zotit, të cilave u janë mbyllur portat e mundësisë për 
të marrë pjesë nga besimi. Zemra të tilla nuk kanë ndryshim nga disa varre 
të cilat janë gropa nga gropat e xhehennemit. Qëllimet që kanë në jetë nuk 
janë më të larta se të kafshëve. Zoti urdhëron kështu në Kur'an: 

"Pa dyshim, ata që besojnë dhe bëjnë punë të mira, Allahu i vë në 
xhennete nën të cilat rrjedhin lumenj, kurse mohuesit përfitojnë dhe 
hanë si kafshët. Vendi ku do të arrijnë ata, është zjarri!" (Muhammed, 12) 

Kurse në një ajet tjetër thuhet kështu: 

"(O i Dërguar!) A mos po pandeh se shumica e tyre e kërkojnë apo 
e kuptojnë të drejtën? Ata janë vetëm si kafshët. Ç'është e vërteta, janë 
më poshtë se kafshët!" (el-Furkan) 

Jeta e njerëzve të tillë, tërë veprimtaritë jetësore të të cilëve u kushto- 
hen dëshirave dhe qëllimeve vetiake frymore e subjektive (nefsani), kalon 
nëpër një disfatë të përjetshme. Kurse gjendja e tyre në jetën e pasme (ahi- 
ret) vazhdon gjer në pafundësi me një tmerr të papërshkrueshëm tragje- 
die. 

Këta lloj njerëzish nuk dinë gjë për njeriun dhe të fshehtat e jetës, për 
qëndismat mësimdhënëse në gjithësi. Jo vetëm vetë janë në rrugë të shtre- 
mbër, por bëhen shkak për perversitetin edhe të personave që kanë nën 
ndikim. 

Megjithëse jetojnë në këtë botë mes pronës dhe të mirave të Allahut, 
ata tregohen tejet mosmirënjohës duke e mohuar pronarin e këtyre të mi- 
rave dhe duke i shkelur urdhrat dhe ndalimet e tij. Për këtë tip njerëzish, 
Zoti i Lartë urdhëron kështu: 

"A nuk e sheh njeriu se e krijuam atë prej një embrioni? Kurse ja tek 
e sheh që është bërë armik i hapur i Zotit të vet!" (Jasin, 77) 

"Ata janë shurdhër, të pagojë dhe të verbër. Prandaj ata nuk kthehen 
nga rruga së cilës i kanë hyrë!" (el-Bekare, 18) 

"Sigurisht, ti nuk mund t'ua bësh të ditur të vdekurve atë ftesë! Ti 
nuk mund t'i bësh të të dëgjojnë shurdhët që kanë vënë kokën para e 
shkojnë! Ti nuk mundesh as t'i nxjerrësh qorrat nga gropa ku kanë rënë 
për t'i vënë në rrugë të drejtë! Ti mund t'u flasësh vetëm atyre që u be- 
sojnë ajeteve tona dhe nënshtrohen!" (en-Neml, 80-81) 

Në ajete është e fiksuar se këta njerëz i kanë zemrat të kyçura e të vu- 


losura. Në Kur'an kjo e vërtetë është deklaruar me këtë ajet: 

"Allahu i ka vulosur zemrat dhe veshët e tyre. Dhe para syve të tyre 
ka varur një perde. Dhe për ata ka një dënim të madh!" (el-Bekare, 7) 

Kjo situatë është një e fshehtë dhe urtësi hyjnore që e bën tërë njerëzi- 
min të rrëqethet me frikë dhe impresionim. Ndërkaq, meqë tek çdo njeri ka 
pjesë edhe nga atributi "orientues" (hadi), edhe nga atributi "çorientues" 
(mudill), nuk mund të mendohet që, qysh në këtë botë, zemra të vuloset 
dhe asaj t'i mbyllen dyert e orientimit në mënyrë absolute dhe me vullnet 
hyjnor. Kështu ka ndodhur që të mos u mbyllet dera e orientimit Hz. Ume- 
rit i cili kishte dalë në rrugë me qëllimin e mbrapshtë për ta vrarë Profetin 
(s.a.s.), Vahshiut që vrau Hz. Hamzanë, madje, Hindit, gruas së Ebu Sufja- 
nit, e cila e keqtrajtoi kufomën e Hz. Hamzait. 

Megjithëse në Kur'an bëhet fjalë për persona që u është vulosur zemra, 
është e pamundur që këta të caktohen një për një. Sepse fundi është i fsheh- 
të. Momenti ku duhet përqëndruar këtu, është fakti që, ata që përmenden 
në Kur'an si persona të cilëve u është vulosur zemra, janë disa nga ata të 
cilët kanë kryer faje të tilla si padrejtësia dhe dhuna (dhulm), mohim blasfemik 
(kufr) dhe mëkat (fisk). Për njerëz të karakterizuar kështu, në njëzet e shtatë 
vende të Kur'anit është thënë se "Allahu nuk i orienton ata". Dymbëdhjetë 
ajete janë për të padrejtët dhe dhunuesit, tetë ajete janë për mohuesit dhe 
gjashtë ajete janë për mëkatarët. Ndërkaq, për njerëzit që, duke hequr dorë 
nga këto mëkate, kthehen kah Allahu me zemër të sinqertë, dera e orienti- 
mit (hidajet) është e hapur. 

Ata që u është vulosur zemra qysh në këtë botë, janë njerëz fatzinj të 
ndëshkuar me dënimin rnë të rëndë. Ndërkaq, edhe nëse përmendja e pri- 
vimit nga orientimi pas këtyre tre fajeve, përbën një fill që të çon në njohjen 
e shkakut të këtij privimi, nuk ka zgjidhje tjetër veç lënies së të vërtetës në 
dorë të Allahut, pra, përveç pranimit se vetëm Allahu e di si është e vërteta. 
Duke u nisur nga kjo, ne duhet të nxjerrim përfundimin se duhet treguar 
një ndjeshmëri më e madhe për t'u ruajtur nga këto tre mëkate. 

Nga ana tjetër, për shkak se, mbështetur në shumë urtësi, kaderi mbe- 
tet i fshehtë dhe për shkak se preokupimi i gjerë me këtë çështje s'është fort 
i miratueshëm, s'e shohim me vend të thellohemi më tej në të. 

Pavarësisht nga urtësia që fshihet pas saj, është një e vërtetë e pamo- 
hueshme se ata që i kanë zemrat kështu të kyçura e të vulosura, janë per- 
sona që u janë mbyllur dyert për te Zoti dhe e mira, që u janë prerë lidhjet 
me njerëzoren dhe jetën shpirtërore. Zotëruesi i fuqisë së vetme që mund 

t'ua heqë drynat dhe vulat e zemrave, është Zoti i Lartë. Në formën e para- 
lajmërimit për ne, robtë e Tij, që të mos biem në një gjendje të tillë, Zoti ka 
urdhëruar në Kur'an: 

"Mos u bëni si ata që e kanë harruar Allahun dhe që, prandaj, edhe 
Allahu ka bërë që ata ta harrojnë nefsin e vet! Ata janë njerëz të dalë nga 
udha!" (el-Hashr, 19) 

Në këtë ajet theksohet se personat që e harrojnë Allahun, mbeten të 
privuar nga vetëdija dhe zgjuarsia për ta kujtuar edhe veten, madje. 

Këto zemra të verbra ndaj së vërtetës i kundërshtojnë dhe i hedhin 
poshtë recetat e shpëtimit dhe pishtarët e orientimit sepse u bien në ku- 
ndërshtim me dëshirat frymore e subjektive, ose mbeten indiferentë ndaj 
tyre. Duke ndërtuar, nën sugjerimet mashtruese të nefsit (frymës dhe egos) 
së vet, një botë iluzive pa vdekje dhe ringjallje, përpiqen ta ngushëllojnë 
veten në të. 

Ashtu si lakuriqët e natës, si domosdoshmëri e krijimit të tyre, këna- 
qen nga errësira, edhe këta jetojnë në fatkeqësinë e pandehmës së mjerimit 
të vet si lumturi. 

Poeti Mehmet Akif thotë: 

Besimi është ai margaritar cjë, sa i madh është, o Zot! 

Zemra e ndryshkur pa besim është vetëm barrë nëgjoks! 

Ata që janë zhytur në batakun e dëshirave dhe të mosbesimit, edhe 
sikur të ngjallen në botën e të vërtetës me tronditjet e frikshme të çastit 
të vdekjes dhe goditjet prej zjarri të engjëllit të vdekjes, nuk do të kenë 
asnjë dobi, sepse përgjegjësia e njeriut merr fund me shfaqjen e engjëllit 
të vdekjes. 

c) Zemrat e sëmura dhe indiferente 

Këto ndodhen në një pozitë të ndërmjetme mes zemrave të shëndosha 
dhe zemrave të vdekura. Gjendja e këtyre u pëmgjan jetës plot vuajtje të 
njerëzve me tmpin të sëmurë. As në jetën materiale nuk kanë kënaqësi, as 
në botën e brendshme. Paqartësia e botës së brendshme ua ndikon botën 
e jashtme, parregullsia në botën e jashtme ua mban nën ndikim negativ 
botën e brendshme. Konfuzioni në mendje u përhapet në të gjitha gjendjet, 
lëvizjet dhe veprimet. Këto lloj zemrash të sëmura dhe indiferente që për- 
pëliten në vorbullat e dyshimit, pavendosmërisë dhe paqëndrueshmërisë, 
janë të primra për t'u kapur nga sëmundje shpirtërore si përballimi çdo 
çast me mundësinë për të rënë në të gjitha imoralitetet për shkak të injo- 
rancës, epsheve dhe pasioneve të tyre! 

Mbi këtë grup njerëzish, Zoti ka urdhëmar kështu në Kur'an: 

"Në zemrat e tyre ka sëmundje, edhe Allahu ua ka shtuar sëmund- 
jet. Për shkak të gënjeshtrave që thonë, për ta ka një ndëshkim të dhimb- 
shëm!" (el-Bekare, 10) 

Sëmundjet e këtyre zemrave janë: 

Dyshimi. Eshtë sëmundja e privimit nga jeta shpirtërore e begatë që u 
sjell shpirtrave dhimbjet e vdekjes. Privimi nga qëndrueshmëria e besimit 
e cila e kënaq zemrën, i bën ata të sëmurë të pashërueshëm të mungesës së 
qetësisë dhe prehjes. 

Padija dhe injoranca. Eshtë një rrugë e verbër plot mjerim, dhimbje 
dhe errësirë. Kjo gjendje që i pushton njerëzit, i çon ata në dështim absolut 
dhe fatkeqësi. 

Epshet dhe pasionet. Eshtë sëmundja e nënshtrimit të zemrës që e ka 
humbur delikatesën dhe ndjeshmërinë, ndaj dëshirave që s'dinë të ngopur. 
Eshtë një lloj çmendurie dëshirash e cila gjen prehje vetëm në dheun e zi të 
varreve nën hijet e dendura të selvive. 

Imoraliteti. Eshtë kanceri moralo-shpirtëror i zemrës. Po të mjekohet 
rne kohë, me lejen e Allahut, mund të gjendet shërim. 

Një sëmundje e frikshme e zemrës është edhe ngurtësia. Zemra të tilla 
nuk njohin ç'është bindja, nuk e dëgjojnë zërin e orientimit, nuk preken 
nga rënkimi dhe britma, nuk e njohin mëshirën dhe dhembshurinë. Edhe 
gurët mbeten më të butë se këto! 

Këtë të vërtetë, Zoti e ka shprehur kështu në Kur'an: 

"... (Ç'e do se) pas këtyre, zemrat ju ngurtësuan përsëri. Tashmë zem- 
rat ju janë si gur ose më të ngurtë. Sepse ka gurë të tillë, nën të cilët flus- 
kojnë lumenj. Ose ka të tillë që çahen dhe prej tyre shpërthen ujë. Kurse 
një pjesë gurësh, nga frika e Allahut, rrokullisen nga lart-poshtë. Allahu 
nuk është i panjohur për ato që bëni!" (el-Bekare, 74) 

Siç kuptohet nga ajeti, ngurtësia e zemrës është përfundim i natyr- 
shëm i mospërmendjes së Allahut dhe i privimit për një kohë të gjatë nga 
afrimi me të vërtetat hyjnore. Në një ajet tjetër, Zoti ynë urdhëron kështu: 

"Turp për ata që u janë ngurtësuar zemrat në përmendjen e Allahut! 
Ja, pra, ata janë në një perversitet të hapur!" (ez-Zumer, 22) 

Aktet dhe adhurimet e bëra me zemër të sëmurë dhe indiferente e hu- 
rnbin vlerën në lartësinë e Zotit. Duke mos u ndriçuar me dritën e Zotit, 
zemrat e humbin ndjeshmërinë dhe verbohen. Në Kur'an, Zoti thotë: 

"(O i Dërguar!) A nuk shëtitën mbi tokë (ata që të kundërvihen ty)? 
Ndryshe, do të kishin zemra për të ndjerë dhe veshë për të dëgjuar. E 
vërteta është se nuk janë sytë që verbohen, por zemrat në gjokse!" (el- 
Haxh, 46) 

Edhe sëmundjet e vogla të zemrës që nënvleftësohen, mund të shkak- 
tojnë humbje të mëdha të pazëvendësueshme, madje në vdekjen moralo- 
shpirtërore të saj. Prandaj, është e domosdoshme që, duke e mbrojtur zem- 
rën brenda një korrektese të lartë besimi, të bëhet nënshtrimi ndaj vullnetit 
të Allahut. Njeriun e nënshtruar ndaj Zotit me kuptimin e plotë të kësaj 
fjale, nuk ka forcë tjetër veç Zotit që ta zotërojë dhe shtyjë në një drejtim 
të caktuar. 

Sa bukur e shpreh ky hadith profetik domosdoshmërinë e mbrojtjes 
së zemrës: 




"Ta dini se te njeriu është një copë mishi, që, po tëjetë mirë ajo, i gjithë trupi bëhet 
mirë; po të bëhet keq ajo, i gjithë trupi sëmuret. Ajo është zemra!” (Buhari, lman, 


39) 


Kjo botë është fusha e propozimit dhe provës së Zotit. Mbi të fryjnë 
lloj-lloj erërash prove të cilat, duke e mbajtur zemrën nën ndikimin e tyre, 
e zvarrisin sa në këtë anë, sa në anën tjetër! Nisur nga kjo, zemra u duhet 
dorëzuar flladeve të ëmbla që fryjnë nga ana e ndihmës së Zotit. Dhe kjo 
është e mundur vetëm duke iu lutur Allahut me përgjërim, duke iu bindur 
urdhrave dhe ndalimeve të Tij dhe duke u treguar i nënshtruar! 









emra është si një ujë i kthjellët. Por 
kur turbullohet me punë të këqija 
dhe mëkate, bëhet që të mos duket 
asgjë! Në këtë gjendje, për t'i parë margarita- 
rët e frymës shpirtërore dhe dritërat e të vërte- 
tës, ky ujë duhet kulluar! 

3. PURIFIKIMII ZEMRES (tasfije-purifikim) 

Kushtet kryesore që duhen respektuar për t'i mbrojtur vetitë e larta 
të zemrave të paqëta (selim), të kthyera nga Zoti (munib) dhe të ngopura 
me besim (mutmain), për t'i mjekuar zemrat e sëmura dhe për të mos rënë 
në gjendjen e zemrave të vulosura me privimin dhe izolimin e përjetshëm, 
janë këto: 

a) Ushqimi hallall. 

b) Pendimi dhe lutja. 

c) Këndimi i Kur'anit dhe ndjekja e konkluzioneve të tij. 

d) Kryerja e adhurimeve me përshpirtshmëri. 

e) Gdhirja e netëve. 

f) Dhikrullah dhe murakabe. 

g) Ndjenja e afërsisë ndaj Resulullahut (s.a.s.) dhe salavati sherife. 

h) Meditimi mbi vdekjen. 

j) Qëndrimi me njerëzit e mirë (salih) dhe besnikë (sadik). 

k) Pajisja me një moral të bukur. 

Këto kushte mbi të cilat duhet qëndruar me seriozitet dhe që duhen 
zbatuar me zell, para së gjithash duhet të kuptohen drejt dhe të njihet rë- 
ndësia e tyre. 

a) Ushqimi hallall 


" O vëllezërit e mi! Për sa kohë që të hani ha- 
ram, mos pandehni se do të arrini gjë në urtë- 
si dhe marifet!" 


Ibrahim Desuki (k.s.) 


Adhurimet kryhen, krahas ushqimeve shpirtërore që e ushqejnë 
shpirtin, edhe me fuqinë dhe forcën që merr trupi nga lëndët ushqimore. 
Ndërsa nga ushqimet hallall (të lejuara, të bekuara) reflektohet në trup 
frymë dhe frymëzim shpirtëror, nga ushqimet haram (të palejuara, të pa- 
bekuara) që janë e kundërta e të parave, shfaqet shqetësim, ankth dhe in- 
diferentizëm. 

Mes ushqimit hallall dhe akteve të mira ka një lidhje të ngushtë. Rë- 
ndësia e ushqimit hallall është e madhe edhe në pranimin e lutjes. Këtë 
çështje, i Dërguari i Allahut (s.a.s.) e shpreh kështu: 

"O njerëz! Pa dyshim, Allahu është i pastër dhe i kulluar nga çdo gjë, prandaj 
nuk pranon tjetër veç gjërave të pastra dhe hallall. Gjërat që ua ka urdhëruar pro- 
fetëve, Allahu i Lartë ua ka urdhëruar edhe besimtarëve: 

"O të dërguar! Hani nga gjërat hallall dhe bëni punë të mira, sepse 
unë e di shumë mirë se ç'bëni!" (el-Mu'mimm, 51) 

"O ju që keni besuar! Hani nga furnizimet hallall që ju kemi dhë- 
në!" (el-Bakara, 172) 

Pasi leximit të këtyre ajeteve, i Dërguari i Allahut (s.a.s.) bëri fjalë për 
një burrë të kthyer nga fushata e gjatë me flokë dhe mjekër të trazuar, i cili 
ngriti duart për lutje dhe u lut kështu: "O Zot! O Zot!" Pastaj vazhdoi: 

Si mund t'i pranohet lutja këtij njeriu që ha haram, pi haram dhe vishet me 
haram?" (Muslim, Zekat, 65) 

Miqtë e Zotit që janë njerëz të zemrës, tregohen të rreptë në këto dy 
specifika për zhvillimin e botës ndjesore dhe thonë: 

"Duke ngrënë, bëni kujdes se ç'ju hyn në gojë, duke folur, bëni kuj- 
des se ç'ju del prej goje!.." 

Edhe hadithi profetik në vijim na e shpreh neve mjaft bukur dhe në 
mënyrë lakonike se është tejet e domosdoshme të tregohemi të kujdes- 
shëm në çështjen e dallimit dhe vlerësimit të hallalleve (gjërave legjitime, 
të lejuara e të bekuara) dhe harameve (gjërave jolegjitime, të palejuara e të 
pabekuara). 

Profeti ynë (s.a.s.) porosit: 

"Pa dyshim, hallalli është i qartë. Edhe harami është i qartë. Por mes këtyre 


ka një sërë gjërash të dyshimta, të cilat shumica nuk mund t'i dijë. Personi që 

shmanget nga gjërat e dyshimta, e mbronfenë dhe dinjitetin e vet. Kurse personi 
cjë nuk shmanget nga gjërat e dyshimta, me kohë bie në haram. Krejt si puna e 
çobanit që e kullot tufën përreth një are të huaj kur ka rrezik që dhentë t'i hyjnë në 
arën e huaj. Kini kujdes! Çdo padishah ka një arë ku hyrja është e ndaluar. Dhe mos 
harroni se ara me hyrje të ndaluar e Allahut janë gjërat që Ai i ka bërë haram!" 
(Buhari, Iman, 39) 

Zemrat në gjendje bindjeje, nënshtrimi dhe paqëtimi me urdhrin e 
Allahut, bëhen qendra urtësie, dobie dhe frymëzimi. E kundërta e këtyre, 
zemrat dhe trupat që nuk ruhen prej gjërave haram dhe të dyshimta, kthe- 
hen kryekëput në strehim të keqeje dhe në çerdhe imoraliteti. 

Shembujt e mëposhtëm janë tejet mësimdhënës përsa i përket rëndësi- 
së së kësaj korrektese dhe ndjeshmërie. 

Ebu Bekr Besniku (r.a.) kishte një skllav. Skllavi punonte, htonte dhe, 
një pjesë të fitimeve i sillte në shtëpi. Dhe Ebu Bekri hante prej gjërave që i 
sillte skllavi. Një ditë prej ditësh, skllavi i solli përsëri Hz. Ebu Bekrit gjëra 
për të ngrënë dhe ai filloi të hante. Skllavi e pyeti: 

"A e di se ç'po ha?" 

Hz. Ebu Bekri (r.a.) iu kthye: 

"Jo! Pa na e thuaj ti!" 

Skllavi e sqaroi kështu: 

"Në kohën e injorancës (paganizmit), megjithëse s'dija fall, i pata he- 
dhur fall një burri duke e mashtruar. Sot u takuam me të. Si shpërblim, ai 
më dha këtë ushqim nga i cili po ha ti tani!" 

Hz. Ebu Bekri futi gishtat në fyt dhe, pavarësisht nga mundimet, i nxo- 
ri jashtë gjithçka kishte ngrënë! (Buhari, Menakibu'l-Ensar, 26) 

Sipas një varianti tjetër të këtij rrëfimi, skllavi i tha pastaj: 

"Pse gjithë ky mundim për një kafshatë?" 

Dhe Hz. Ebu Bekri iu përgjigj: 

"Do ta nxirrja këtë kafshatë edhe sikur ta dija se kishte për të më dalë 
shpirti bashkë rne të!" (Ahmed b. Abdullah et-Taberi, er-Rijadu’n-Nadra, II, 140-141) 

Edhe kjo bisedë e zhvilluar gjatë vizitës që i pati bërë Hizri (a.s.) mikut 
të Zotit, Abdulhalik Guxhdevani (k.s.) është mjaft mësimdhënëse. 

Hizri (a.s.) nuk i preku gjellët që ia vuri para Guxhdevani dhe u tërhoq 
pas nga sofra. I çuditur, Guxhdevani e pyeti: 

"Këto janë kafshata hallall, pse nuk ha?" 

Hizri (a.s.) i dha këtë përgjigje: 

"Po, janë llokma hallall, mirëpo ai që i ka gatuar, i ka gatuar me zemë- 
rim dhe moskokëçarje!" 

Siç shihet, përtej cilësisë në vetvete të ushqimeve si hallall ose haram, 
mbi personin që i ha ndikojnë edhe gjendja dhe cilësitë shpirtërore të per- 

sonit që i gatuan. Kjo situatë nxjerr në pah rëndësinë dhe delikatesën e 
qëndrimit që duhet mbajtur para ushqimeve. 

Ndjeshmëria e posaçme e njerëzve të mirë në lidhje me gjërat ushqi- 
more, i ka shtyrë ata t'i çojnë në shtëpi të mbyllura ushqimet e blera në pa- 
zar, sepse mbi to nuk duhet të mbeten mbresat e "syve të ngulur mbi to", 
efektet negative të shikimeve të nevojtarëve. 

Krahas shmangies dhe ruajtjes me rreptësi nga gjërat haram dhe të 
dyshimta, edhe gjatë përdorimit të të mirave hallall, besimtari duhet ta 
ruajë mirë ekuilibrin e kursimit dhe të shmanget nga shpërdorimi. Në Ku- 
r'an urdhërohet: 

"Jepua hakun edhe farefisit, të varfërit dhe udhëtarit! Dhe mos 
shpenzo pa vend! Sepse ata që shpenzojnë kështu, janë shokë të shejta- 
nit, kurse shejtani është shumë mosmirënjohës ndaj Zotit të vet!" (isra, 
26-27) 

Në Methnevinë e tij, poeti Mevlana Xhelaleddin Rumi e shpreh figu- 
rativisht kështu efektin e kafshatës hallall mbi trupin dhe shpirtin: 

"Mbrëmë frymëzimi na u shfaq ndryshe, sepse disa kafshata të dyshimta që 
na ranë në stomak, na e zunë rrugën efrymëzimit! 

Ushqimet e dyshimta që t'i dëshiron nefsi janë si gjemba që tëjanë ngulur në 
këmbë, që ta zënë rrugën për tek Zoti. Prandaj, ata që nuk i kanë kushtuar vëmend- 
je kafshatës, janë bërë mëkatarë! 

O trup! Brenda teje është një trëndafil i tillë që, po ta ruash atë, nga aromat e 
këndshme që përhapen përreth, formohen trëndafilishte irfani (kulture fetare) dhe 
marifeti (afërsie hyjnore)!" 

Abdulkadir Gejlani (k.s.) tërheq kështu vëmendjen mbi rëndësinë e 
kafshatës në purifikimin e zemrës: 

"Shih, o bir! Ushqimi haram e vdes zemrën. Ka kafshata që e ndriçojnë 
zemrën, ka kafshata që e mbysin në errësirë atë. Ka kafshata që të preoku- 
pojnë me këtë botë, ka edhe kafshata që të preokupojnë me botën tjetër. Ka 
kafshata që të bëjnë të përkushtuarin e të dy botëve, ka edhe kafshata që të 
kthejnë kah Krijuesi edhe i kësaj bote, edhe i botës tjetër. Ngrënia haram të 
preokupon me këtë botë dhe t'i tregon të dashura vanitetet. Ngrënia mu- 
bah (e zakonshme, normale dhe e rregullt) të preokupon me ahiretin dhe 
t'i bën të dashura adhurimet. Kurse ngrënia hallall ta afron zemrën te Zoti. 
Cilësia dhe efekti i të ngrënave mund të kuptohet vetëm me anë të ndjerjes 
(marifetullah) së Allahut. Dhe ndjerja e Allahut bëhet në zemër, jo në letër 
dhe libër. Aftësia për ta njohur dhe ndjerë praninë e Allahut (marifetullah) 
i dhurohet si mirësi (ihsan) zemrës nga vetë Zoti, jo nga krijesat e Tij, gjë 
që vërtetohet pas veprimit me anë të vërtetimit të unitetit hyjnor (tevhid-i 
ilahi) dhe konkluzioneve dhe urdhrave hyjnorë!" 

"Vëllezërit e mi! Për sa kohë që të hani haram, mos pandehni se do të 
arrini diçka në lidhje me urtësinë (hikmet) dhe intuitën (marifet)!" 

Gjithashtu në lidhje me ngrënien hallall, të tërheq vëmendjen biseda e 
zhvilluar mes Ubejdullah Ahrar-it (k.s.) dhe Sejjid Kasëm Tebrizi-ut. 

Ubejdullah Ahrar tregon: 

"Një ditë, Hz. Sejjid Kasëm më tha: 

"Baba, a e di pse urtësia dhe e vërteta shfaqet rrallë në kohën tonë? 
Sepse në kohën që po jetojmë, pastrimi nga bestytnitë dhe paragjykimet ka 
mbetur në shumë pak njerëz. Përkryerja është tek pastrimi nga bestytnitë 
dhe paragjykimet, gjë që është e mundur me anë të ngrënies së kafshatës 
hallall. Kurse në këtë kohë, kafshatat hallall janë shumë të pakta dhe njerë- 
zit e pastruar nga bestytnitë dhe paragjykimet pothuajse s'ekzistojnë. E si 
kërkon, atëherë, t'u shfaqet enigma hyjnore të tillëve?" 

b) Pendimi dhe lutja 


"(O i Dërguar!) Thuaju: "Po qe se nuk luteni, 
pse Zoti t'ju japë vlerë?.." (el-Furkan, 77) 


Profetët dhe të gjithë të urtët i janë lutur dhe përgjëruar Zotit gjith- 
monë, në ngushticë dhe bollëk, në hidhërim dhe gëzim. Meqë edhe tek 
profetët kanë ndodhur gabime 17 , nuk mund të mendohet ndonjë njeri që 
të përjashtohet nga lutja dhe pendesa. Dhe ngaqë lutja dhe pendesa, me 
natyrën e tyre të vërtetë, përmbajnë kuptimin e një pendimi dhe përgjërimi 
të brendshëm, janë mjetet më me efekt të afërsisë ndaj Allahut. Edhe një 
ndër urtësitë e faktit që namazi në arabishte quhet "salat", "lutje", është se 
namazi është shprehja më e gjerë dhe përfshirëse e lutjes dhe përgjërimit. 

Nga ana tjetër, fillimi i lutjes është pendesa, është të kërkosh falje nga 
Allahu. Hadithi i mëposhtëm i Profetit (s.a.s.), me të cilin ai kërkon të po- 
hojë se zemrat e nxira si rezultat i mëkateve të kryera ndriçohen me anë të 
pendesave, është tejet orientues e paralajmërues për sa i përket purifikimit 
të zemrës: 


"Kur robi bën një gabim, në zemrën e tijformohet një pikë e zezë. Po qe se heq 
dorë nga ai mëkat, pendohet dhe bën pendesë, zemra i pastrohet dhe i shkëlqen. Por 
po të mos veprojë kështu, por ta përsërisë mëkatin, pikat e zeza shtohen dhe, më në 
fund, e përfshijnë krejt zemrën. 

Ja, kjo është gjendja për të cilën bënfjalë Zoti i Lartë: 


17 Në origjinal: dhel'le, gabim pa dashje, i pavullnetshëm, rrëshqitje e pavullnetshme 
(lat. lapsus). 


(l57) 

"Jo, e vërteta është se zemra e tyre ka zënë ndryshk për shkak të 
gjërave (të këqija) që kanë punuar dhe fituar!" (el-Mutaffifin, 14) (Tirmidhi, Tef- 
sir, 83) 

Po ta shohim botën me syrin e zemrës, vërejmë se të gjitha krijesat, 
para se të falenderojnë për dhuntitë hyjnore, ndodhen në pozitën e pohi- 
mit të dobësisë së tyre. Për njeriun i cili ka vullnet dhe është absolutisht 
e pamundur që të mos bjerë në gabim gjatë përdorimit të vullnetit të vet, 
pendesa është hapi i parë që duhet hedhur në rrugën e afrimit (takarrub) 
tek Allahu. 

Me cilësinë e saj si ftesë për mëshirën hyjnore, lutja zotëron një for- 
cë të madhe ndikuese siç është sigurimi i mundësisë për të shpëtuar nga 
vuajtjet e paracaktuara. Eshtë për këtë arsye që, ashtu siç e kemi përsëritur 
edhe më parë me pretekste të ndryshme, në të gjitha tarikatet, mësimi fi- 
llon me pendesën. 

Lidhur me rëndësinë e lutjes, në Kur'an thuhet kështu: 



"(O i Dërguar!) Thuaju: "Po qe se nuk luteni, pse Zoti t'ju japë vle- 
rë?.." (el-Furkan, 77) 

"(O i Dërguar!) Kur të të pyesin robtë për mua, thuaju se me të vërte- 
të unë jam shumë pranë tyre. Kur më luten, u përgjigjem lutjeve të tyre. 
Prandaj, edhe ata të m'i përgjigjen ftesës dhe të më besojnë, se, në këtë 
mënyrë, futen në rrugë të drejtë!" (el-Bekare, 186) 

"Lutiuni Zotit tuaj fshehtas me maturi dhe përgjërim se Ai s'i do ata 
që e kalojnë masën!" (el-A'raf, 55) 

Në hadithet e tij, Profeti (s.a.s.) ka porositur kështu: 

"Nuk mund të ketë gjë më me vlerë se lutja ndaj Zotit! Lutja është thelbi i 
adhurimit!" (Tirmidhi, Deavat, 1) 

"Personi që dëshiron t'i pranohet lutja në kohë ngushtice dhe shqetësimi, të 
lutet shumë edhe në kohë bollëku dhe mirëqenieje!" (Tirmidhi, Deavat, 9) 

"Kujt t'i jenë hapur portat e lutjes, do të thotë se i janë hapur portat e 
mëshirës!" (Tirmidhi, Deavat, 101) 

"Lutiuni Zotit të Madh duke besuar se do t'ju pranohet lutja! Dijeni se Zoti 
nuk e pranon lutjen e bërë me zemër indiferente!" (Tirmidhi, Deavat, 65) 

Siç del nga ky hadith profetik,të pandehësh se lutjet e bëra rne zemër 
indiferente dhe rne një mënyrë të trashë, do të pranohen te Allahu, s'është 
gjë tjetër veçse të gënjehesh nga djalli. 

Imam Rabbani (k.s.) thotë: 

"Lufta fitohet duke marrë pjesë në të me dy ushtri: njëra, ushtria e 
ushtarëve, ndërsa tjetra, ushtria e lutjeve!" 

Edhe sahabet, shokët e Profetit, kur niseshin për në luftë, veç lutjeve që 
bënin vetë, i porosisnin shokët e sufës të luteshin për ta në mungesë. 

Profeti (s.a.s.) ka porositur: 

"Nuk ka lutje të pranuar më shpejt se lutja e një besimtari për një besimtar 
tjetër në mungesë!” (Tirmidhi, Birr, 50) 

Njerëzit u luten personave nga të cilët shpresojnë se do t'ua plotësojnë 
lutjen. Mirëpo motivi bazë që siguron pranimin e lutjes drejtuar Zotit, më 
tepër se pranueshmëria e lutësit në lartësinë hyjnore, është principialiteti 
dhe sinqeriteti i kërkesës. Kjo do të thotë se lutja nga zemra që do të bënte 
me principialitet dhe sinqeritet një mëkatar për vëllain besimtar do të ishte 
më e dobishme se lutja pa zemër e dikujt tjetër i cili, përsa i përket pozitës 
tek Allahu ndodhet ku e ku më lart se mëkatari! Të jesh mëkatar nuk do 
të thotë se të ka braktisur Zoti. Po të ishte kështu, përmendja e gabimeve, 
të metave dhe mëkateve të mëkatarit nuk do të konsiderohej përfolje, gjë 
që është një nga mëkatet e mëdha. Ja, pra, kushdoqoftë, duhet ta kuptojë 
dhe njohë vlerën e fitimit të zemrës së një robi të Allahut dhe të marrjes së 
lutjeve të sinqerta të tij! 

Sahabet e kanë pyetur të Dërguarin e Allahut (s.a.s.): 

"Cila është lutja më e pranuar?" 

I Dërguari i Allahut (s.a.s.) u është përgjigjur: 

"Lutja e bërë në pjesën efundit të natës dhe pas çdo namazifarz!" (Tirmidhi, 
Deavat, 78) 

Për pranimin e lutjes, vetëm shprehja verbale e kërkesës është e pamja- 
ftueshme. Zemra duhet të dridhet me dëshirat mbi kuptimin e ngarkuar në 
fjalët dhe nëse lutja është për faljen e një mëkati, duhet bërë me një vend- 
osmëri përfundimtare për të mos e përsëritur më. 

Nga ana tjetër, për sa i përket sigurimit të ngjitjes së lutjeve në lartësinë 
e Allahut, rëndësia e orientimit dhe punës së mirë është shumë i madh. Në 
Kur'an thuhet: 

"Te Ai ngjiten fjalët e pastra (lutjet dhe përgjërimet e sinqerta) dhe 
këtë ngjitje e lartëson puna e mirë!" (Fatir, 10) 

Duhen bërë përpjekje që lutjet të bëhen mes frikës dhe shpresës. Lutja 
dhe pendesa i çojnë individët dhe popujt në paqe e shpëtim dhe i eliminoj- 
në fatkeqësitë. 

Në lidhje me shpëtimin nga sëmundjet e zemrës dhe pranimin e lutjes, 
Hz. Mevlana (k.s.) shprehet kështu: 

"Pendohu dhe lutu me një zemër plot zjarr pendimi, sepse lulet çelin 
në vende me diell e lagështi!" 

Pendesa e parë ka hlluar me profetin e parë, Ademin (a.s.). Në pende- 
sën e tij ai është përgjëruar kështu: 



"Zoti ynë! Ne i bëmë padrejtësi vetes! Po qe se nuk të vjen keq për 
ne e nuk na fal, do të bëhemi nga të humburit!" (el-A'raf, 23) 

Kjo lutje është bërë model pendese për të gjithë bijtë e tij gjer në kia- 

met! 

Duke i ftuar robtë e Tij për pendesë me qëllim që zemrat t'u zgjohen 
nga indiferentizmi dhe t'u shërohen nga sëmundjet moralo-shpirtërore, 
Zoti urdhëron: 

"O ju që keni besuar! Kthehuni te Zoti juaj me një pendesë të sin- 
qertë se Zoti mund t'jua mbulojë të këqijat!" (et-Tahrim, 8) 

Në kthimin nga Allahu dhe në fitimin e një niveli më të lartë nga zem- 
ra, lutja dhe pendesa janë shumë të rëndësishme. Në lidhje me këtë, Zoti 
ynë i lartë i mëson robtë e vet të luten kështu: 



"Zoti ynë! Pasi të na kesh futur në rrugë të drejtë, mos na i rrëshqit 
zemrat në të shtrembër dhe falna mëshirë nga lartësia jote! Pa dyshim, 
Ti je favorizuesi më i madh!" (Al-i Imran, 8) 

Profeti ynë, Krenaria e Gjithësisë (s.a.s.), i cili e pati kthyer këtë lutje 
në refren të jetës, lutej shpesh e shpesh: 


os y «o 



"Allahu im që i kthen zemrat nga të duash! Bëma të palëvizshme zemrën në 
besim!" (Tirmidhi, Kader, 7) 

Lutja është një nga mjetet më të rëndësishme për pastrimin e zemrës. 
Ajeti i mëposhtëm e thekson bukur rëndësinë e lutjes në pastrimin e zem- 
rës nga fëlliqësitë moralo-shpirtërore: 

"Pasardhësit (e muhaxhirëve dhe ensarëve) (i) luten dhe përgjërohen 
(Zotit) kështu: 

"Zoti ynë! Falna ne dhe vëllezërit tanë që kanë besuar para nesh! 
Dhe mos lër asnjë urrejtje në zemrat tona për besimtarët! Zoti ynë, Ti ke 
dhembshuri dhe mëshirë të pasosur!" (el-Hashr, 15) 

Në fillim duhet eliminuar negativiteti që i bëhet pengesë arritjes në sy- 
nim dhe, në këtë mënyrë, trualli i zemrës duhet sjellë në gjendje të përshtat- 
shme për synimin bazë. Profeti (s.a.s.) e konkretizon kështu në personin e 
vet domosdoshmërinë e lutjes dhe përgjërimit të vazhdueshëm ndaj Zotit 
me qëllim për t'u pastruar nga pandjeshmëria e zemrës dhe mendimeve e 
ndjenjave negative që ndodhen tek ajo: 

"Allahu im! Mbështetem tek ti nga dituria qës'jep dobi, nga zemra qës'rrëqe- 
thet, nga nefsi që s’ngopet dhe nga lutja që s’do të pranohet!" (Muslim, Dhikr, 73) 

"Allahu im! Pastroma zemrën nga mëkatet dhe bëma të kthjellët si uji i ku- 
Uuar siç pastrohet e zbardhet këmisha nga këllira!" (Buhari, Deavat, 39) 

Hz. Ibrahimi (a.s.) që pati arritur t'i drejtohet Zotit me një zemër të 
paqme, i lutej kështu Zotit për të mos u turpëruar në ditën e ringjalljes kur 
do të ekspozohen fshehtësitë: 

"(Zoti im!) Mos më turpëro në atë ditën e ringjalljes kur malli dhe 
fëmijët nuk do të bëjnë dobi, kur do të bëjnë dobi vetëm ata që do t'i 
shkojnë Allahut me zemër të pastër!" (esh-Shuara, 87-89) 

Në këtë mënyrë i lutej Zotit edhe Profeti ynë (s.a.s.): 

"Allahu im! Kërkoj prej Teje një gjuhë që thotë të vërtetën dhe një zemër të 
pastër!" (Tirmidhi, Deavat, 23) 

Nga ana tjetër, përsëritja dhe vendosmëria në lutje kanë shumë rëndësi. 
Përsëritja tri herë e lutjes është mënyrë profetike. Lutja e sinqertë kurrë nuk 
hidhet poshtë. Mirëpo disa kërkesa, megjithëse janë të sinqerta, disa herë 
nuk përputhen me "kaderin absolut". Prandaj lutësi nuk duhet të shfaqë 
lodhje dhe bezdisje, por të vazhdojë të lutet, sepse lutjet e paplotësuara në 
këtë botë do të plotësohen në botën e pasme (ahiret). 

c) Këndimi i Kur'anit dhe ndjekja e konkluzioneve të tij 

Mbushja e zemrës sonë me urtësira dhe të 
fshehta duke marrë begati nga fryma shpirt- 
ërore e Kur'anit, varet vetëm nga niveli i zem- 
rës që kemi kur e këndojmë atë! 


Njëra prej dhuratave më të mëdha që ka favorizuar Zoti, është se e ka 
bërë njeriun bashkëbisedues të Kur'anit. 

Kriteret e përsosura mbi qetësinë dhe prehjen e vërtetë të shpirtit dhe 
trupit ndodhen në përmbajtjen e begatë të Kur'anit. Lumturia dhe shpë- 
timi i njeriut janë të mundura në raport me sa përfiton njeriu nga këto 
kritere ideale. Personi që e humb ekuilibrin duke mos u strehuar dot në 
frymën shpirtërore të Kur'anit dhe duke i kthyer shpinën atij, do të thotë 
se e ka poshtëruar dinjitetin njerëzor, përballë meritimit të kësaj dhuntie 
është zvarritur në një mosmirënjohje të tmerrshme dhe e ka shkatërruar 
veten në vorbullat e dëshirave dhe pasioneve. 

Kur'ani është shërim për shpirtrat që vlojnë, për zemrat e lodhura, 
si dhe burim urtësish hyjnore që dhurojnë ngushëllim. Kur'ani është një 
favor hyjnor që ofron kriteret e mundësisë së përballimit të së vërtetës tme- 
rruese e të pashmangshme të vdekjes duke e konceptuar atë si "natë das- 
me", si ndërmjetësuese bashkimi të robit me Zotin e vet! 

Zoti ynë i Lartë ia paraqet fjalën hyjnore tërë njerëzimit, në këtë më- 
nyrë: 




"O njerëz, juve ju ka ardhur nga Zoti një këshillë, shërim për zem- 
rat, orientim dhe mëshirë për besimtarët!" (Junus, 57) 

Në hadithet e tij, Profeti (s.a.s.) ka porositur: 

"Kushdo që shtron gosti, dëshiron që njerëzit t'i shkojnë në gosti dhe kënaqet 
nga kjo. Kur'ani është gostia e Allahut! Mos rrini larg tij!" (Darimi, Fedailu'l-Kur'an, 


i) 


"Këndoni Kur'an,... sepse Allahu nuk i shkakton mundime një zemre brenda 
së cilës ka Kur'an!" (Darimi, Fedailu'l-Kur'an, 1) 

Zemrat e privuara nga përmendja e Allahut dhe këndimi i Kur'anit 
bien në kasavet. Kështu, Ebu Musa el-Esh'ariu nga sahabet i këshillonte në 
këtë mënyrë ata që i shkonin për vizitë: 

"Vazhdoni të këndoni Kur'an! Mos rrini pa kënduar Kur'an për një 
kohë të gjatë, pëmdryshe, siç u ka ndodhur paraardhësve tuaj, edhe zem- 
rat tuaja gurtësohen!" (Muslim, Zekat, 119) 

Ngjarja e mëposhtme e cila tregon se Kur'ani ushtron ndikim të fuqi- 
shëm edhe mbi kafshët dhe engjëjt, është shumë mësimdhënëse. 

Usejd bin Hudajr (r.a.) tregon: 

"Një natë po këndoja suren Bekare. Kali më ndodhej pranë i lidhur. 
Një çast dhe kali nisi të ngrihej kas. E preva këndimin dhe kali u qetësua. 

Kur fillova prapë të këndoj, edhe kali filloi të ngrihej kas dhe aq u tremba, 
sa e mora pranë djalin nga frika se mos ma shkelte. 

Në atë mes, kur hodha sytë nga qielli, pashë sipër meje ca gjëra që u 
përngjisnin kandilëve që pastaj u ngjitën lart e më lart gjersa më humbën 
nga sytë. 

Në mëngjes, kur ia tregova të Dërguarit të Allahut (s.a.s.), më tha: 

"Këndo, o Usejd, këndo!" 

Pastaj më pyeti: 

“O Usejd, A e di se ç’janë gjërat që ke parë?" 

“]o!" -1 thashë. 

Dhe i Dërguari i Allahut (s.a.s.) më tha kështu: 

“Ata kanë qenë engjëj që kanë ardhur për të dëgjuar këndimin tënd. Po të ki- 
she vazhduar të këndoje, kishin për të të dëgjuar gjer në mëngjes. Atëherë, engjëjt 
s'do të kishin mbetur tëfshehtë dhe njerëzit do t'i shihnin!" (Buhari, Fedailu'l-Kur'an, 
15) 

Kur'ani u ka zbritur njerëzve. Për njeriun e zemrës, Kur'ani është një 
thesar meditimi. Rezultati i mbetjes larg frymës shpirtërore të Kur'anit, 
është një disfatë absolute dhe e përjetshme. Për ata që mbeten të panjohur 
për detin e urtësisë, përvojës dhe të fshehtave të Kur'anit, Zoti thotë kë- 
shtu: 

"A nuk mendojnë hollësisht ata për KuPanin? Apo mos mbi zemrat 
e tyre ka dryna?" (Muhammed, 24) 

Kur'ani është një shfaqje e emrave të Allahut e reflektuar në trajtë fja- 
lësh në botën tonë të njohjes. 

Zoti e shpreh kështu në Kur'an madhështinë e kuptimit të pafund të 
Kur'anit: 

"Po qe se të gjithë drurët mbi tokë do të bëheshin kalem dhe të gji- 
thë detrat, bojë, fjalët e Allahut s'do të mbaroheshin së shkruari. Nuk ka 
dyshim se Allahu është fitimtar absolut dhe i urtë!" (Llukman, 27) 

Mbushja e zemrës sonë me urtësi dhe të fshehta duke marrë begati 
nga fryma shpirtërore e Kur'anit, varet vetëm nga niveli ynë ndjesor (afek- 
tiv) që kemi kur e këndojmë atë. Për këtë shkak, për t'u bërë konfidentë të 
së vërtetës së Kur'anit, është e domosdoshme t'i përftojmë lartësi sublime 
zemrës, sepse Kur'ani i cili është një udhëzues orientimi në rrugën e drejtë, 
është i tillë që personin që e merr në dorë për ta kënduar, të mund ta çojë 
edhe në orientim, edhe në çorientim, sipas qëllimit dhe gjendjes ndjesore 
(afektive) të personit. 

Zoti ynë i Lartë e shpreh kështu efektin dhe entuziazmin moralo- 
shpirtëror të ajeteve të kënduara të Kur'anit mbi botën e zemrës së besim- 
tarëve: 

"... Atyre që e kanë frikë Zotin, u rrëqethen qimet nga efekti i këtij 
libri, ndërkaq që edhe trupat, edhe zemrat u ngrohen dhe u zbuten me 
përmendjen e Tij!" (ez-Zumer, 23) 

"... Kur ajetet e Allahut u këndohen besimtarëve, ua shtojnë dhe ua 
forcojnë besimin!" (el-Enfal, 2) 

Kushti i parë i përfitimit denjësisht nga Kur'ani është trajtimi i tij me 
respekt dhe politesë, sepse respekti dhe politesa që duhen treguar ndaj tij 
janë shfaqje e rëndësisë që i dedikohet Kur'anit. 

Me të vërtetë, me përmbajtjen tek ai të përsosmërisë, të vërtetës dhe të 
fshehtës që mundet t'i plotësojnë nevojat e njeriut gjer në kiamet, Kur'ani 
ka cilësinë e një udhëzuesi të shkëlqyer. Këtë veçanti, Kur'ani e shpreh 
kështu: 

"Pa dyshim, ky KuZan të shtyn në rrugë të drejtë; ai u jep besimtarë- 
ve që bëjnë punë të mira, sihariqin se për ta ka një shpërblim të madh!" 

(el-Isra, 9) 

Ngaqë Kur'ani është një libër hyjnor, udhëzueshmëria e të cilit do të 
veprojë gjer në kiamet, çdo besimtar që ndodhet nën hijen e tij është i dety- 
ruar t'u mbetet besnik konkluzioneve, urdhrave dhe jetës kur'anore gjersa 
t'i hapet porta e përjetshmërisë së vdekjes. Vetëm në këtë mënyrë është 
e mundur arritja e lumturisë së zemrës dhe shpëtimit në këtë botë dhe e 
dhuntive hyjnore si meritim i pëlqimit hyjnor në jetën e pasme (ahiret). 

Përfitimi denjësisht nga Kur'ani realizohet në raport të drejtë me aq sa 
mund të lexohet me zemër, pra, në mënyrë ndjesore (afektive). Këtë situatë 
ndjesore, porosia profetike e shpreh si në vijim. 

Të Dërguarin e Allahut e pyetën se cili zë dhe cila mënyrë këndimi 
janë më të bukur për këndimin e Kur'anit, dhe ai u përgjigj: 

"Eshtë këndimi i personit i cili, kur e dëgjon duke kënduar Kur'an, zgjon tek 
ti ndjenjën efrikës ndaj Allahut!” (Darimi, Fedailu'l-Kur'an, 34) 

Ishte këndimi me përshpirtshmëri i Kur'anit në shtëpinë e së motrës 
Fatime që e tronditi thellë Hz. Umerin (r.a.) dhe u bë pretekst për orienti- 
min e tij! 

Ajetet e mëposhtme na bëjnë dritë për faktin se si duhet kënduar Ku- 
r'ani: 

"(O i Dërguar!) Ky Kuhan është një libër i bekuar burim begatish që 
ta zbritëm ty me qëllim që njerëzit që kanë mend të mendojnë hollë mbi 
ajetet e tij dhe të marrin mësim!" (Sad, 29) 

"(O i Dërguar!) Këndoje Kur'anin fjalë për fjalë!" (el-Muzemmil, 4) 

Nga ana tjetër, rrëfehet se Hz. Omeri (r.a.) e plotësoi suren Bakara në 
dymbëdhjetë vjet dhe, kur e mbaroi, theri një deve si kurban falenderimi. 

(Kurtubi, el-Xhami, I, 40) 

Të gjitha këto janë për t'u mbajtur parasysh sepse tregojnë se, duke e 
kënduar Kur'anin, nuk duhet mjaftuar vetëm me përmbajtjen shqiptimore 
të tij, por të përfitohet nga kuptimi i brendshëm, të respektohen konkluzio- 
net dhe urdhrat e tij dhe të përvetësohet morali i tij. 

Dihet rëndësia e etikës islame të mosmbajtjes së Kur'anit në një nivel 
më të ulët se në mes e poshtë. Gjithashtu, jo vetëm këndimi i Kur'anit, por 
edhe vështrimi i shkrimeve të tij është konsideruar mjet e afërsisë ndaj tij, 
madje, mirësi (thevab). 

Kështu, duhen bërë përpjekje për të mos e lënë mangët respektin ndaj 
Kur'anit dhe, me sa të jenë mundësitë, këndimi i tij i shpeshtë të kthehet 
në zakon. Për më tepër, nuk duhet larguar nga mendja urtësia e faktit që 
urdhri i parë i zbritur i Kur'anit është "ikra" ('/'), "lexo!". Rëndësia e leximit 
në fjalë është e fiksuar me faktin që nuk mund të ketë namaz pa këndim 
Kur'ani (kiraat), e thënë ndryshe, namazi pa kiraat është i pavlefshëm. 

Biseda e parë e kalifit omejad Sulejman bin Abdulmelik ka qenë kë- 
shtu: 

"O robtë e Allahut! Librin e Allahut bëjeni udhërrëfyes! Pranojeni ur- 
dhrin e dhënë prej tij dhe veproni sipas tij, sepse ky Kur'an, ashtu siç e 
fshin drita e mëngjesit errësirën e natës, i shkatërron kurthet dhe dredhitë 
e ngritura nga djalli!" (Bejhaki, Kitabu’z-Zuhd, 61) 

Kur merren parasysh të gjitha këto, kuptohet lehtë se ç'vend të rëndë- 
sishëm duhet të zërë në jetën tonë afërsia me Kur'anin. Ne duhet t'i lutemi 
Zotit që zemrat të na mbushen e derdhen me gëzimin dhe harenë hyjnore 
të Fjalës Hyjnore. E tillë është edhe lutja e Profetit (s.a.s.): 

"... Zoti im! Për hir të çdo emri tënd të bukur që ia mësove ndonjërit 
prej robve të tu, që e zbrite në librin tënd ose që e fshehe tek ti, lutja ime 
është që të ma bësh Kur'anin pranverën e zemrës, bukurinë e gjoksit, shëri- 
min e hidhërimit dhe dëshpërimit tim!" (Ahmed b. Hanbel, Musned, 1,391) 

d) Kryerja e adhurimeve me përshpirtshmëri 

"Adhuroje Allahun sikur ta shihje Atë! 

Sado që ti s'e sheh Atë, Ai të sheh ty!" 

(Buhari, Iman, 37) 


Adhurimet janë një vërtetim besnikërie që tregojnë se robi i qëndron 
besnik marrëveshjes së bërë me Zotin e vet në pafillimshmëri (eternitet). 
Çastet e adhurimit janë, brenda kushteve të marrëdhënieve Zot-rob dhe 
të pozitës së robit ndaj Zotit, koncentrime të afrimit më të madh me Zotin. 

Adhurimet janë një botë krejt private ku njeriu, duke i shtyrë jashtë zemrës 
të gjitha hallet që kanë të bëjnë me preokupacionet e kësaj bote, e qetëson 
dhe e forcon shpirtin me kënaqësinë se po bën diçka vetëm për pëlqim të 
Zotit të vet. Tekbiri i bërë në fillim të namazit duke i vënë duart te veshët 
është shprehje e hedhjes pas të çdo gjëje për t'iu drejtuar Allahut drejtpër- 
sëdrejti. 

Adhurimet janë burimi më me efekt i shërimit dhe qetësimit që mu- 
ndet ta çlirojë njeriun nga dyshimet dhe shqetësimet e përtej vdekjes, janë 
një klimë shpirti nëpër të cilën kalon rruga e vetme e "investimeve" që 
bëhen për botën e përjetshme. Me këto cilësi, adhurimet janë një burim 
begatie që kurrsesi s'duhet nënvleftësuar në rrugën e sigurimit të ekuilibrit 
dhe paqëtimit të zemrës. 

Për të vjelur rezultatin e dëshiruar nga adhurimet, është kusht që ato 
të kryhen me përshpirtshmëri dhe përshpirtshmëria është qëndrimi para 
audiencës hyjnore në bashkëveprimin e qetësisë dhe kënaqësisë së zemrës 
me ndjenjat e dashurisë dhe frikës, është shkëputja e të gjitha lidhjeve të 
jashtme për të qenë bashkë me Zotin dhe arritja e vetëdijes së krijimit ve- 
tëm për ta adhuruar Atë! 

Ndër adhurimet, namazi është adhurimi me përmbajtje më të gjerë 
dhe më impresionues. Namazi është dhurata më e madhe e Allahut për 
robtë e vet. Në hadithin profetik thuhet: 

"Po qe se një besimtar në fillim merr abdest mirë e bukur dhe pa- 
staj ngrihet e fal dy reqate namaz i përqëndruar me të gjithë qenien e vet, 
me kënaqësi e përshpirtshmëri, xhenneti i takon në mënyrë të domosdo- 
shme!" (Muslim, Taharet, 17) 

Përsa u përket vetive të larta që i përfton njeriut, nuk ka ndonjë adhu- 
rim që ta zërë vendin e namazit të vërtetë. Për një namaz të tillë duhet që 
në sytë dhe zemrën e njeriut ta humbë vlerën çdo gjë përveç Zotit, madje 
edhe vetvetja e tij. 

Sulejman Darani (k.s.) ka thënë: 

"Po të lihesha i lirë të zgjidhja mes faljes së dy reqateve namaz apo 
hyrjes në xhennetin e Firdeusit, do të zgjidhja dy reqatet namaz, sepse 
hyrja në xhennet është diçka që i pëlqen nefsit, kurse po të fal dy reqate 
namaz, do të jem bashkë me Zotin tim!" 

Personi që qëndron në namaz nuk mund të preokupohet me asgjë tje- 
tër. Namazi e pengon atë nga çdo lloj mendimi vanitetesh. Në një namaz 
të vërtetë, perdet e zemrës ngrihen dhe shfaqen dritërat e të vërtetës, për- 
jetohet një bashkim i papërshkrueshëm me Zotin. 

Namazi i falur drejt e saktë është një adhurim me vlerë i cili, me bega- 


tinë dhe frymën e tij, e shpëton besimtarin nga rënia në vorbullën e prirjeve 

subjektive dhe e bart në vetëdijen e ndodhjes së vazhdueshme në praninë 
hyjnore dhe nën vetëkontroll. 

Në një hadith të tijin, Profeti (s.a.s.) thotë: 

"Adhuroje Allahun sikur ta shihje Atë! Sado që ti s'e sheh Atë, Ai të sheh ty!" 
(Buhari, Iman, 37) 

Si dhe: 

"Në namaz kujtoje vdekjen, sepse, po qe se dikush fal namaz duke e kujtuar 
vdekjen, ai namaz bëhet i plotë dhe i bukur. Fale namazin si personi që efal duke 
menduar se e ka namazin efundit. Më nëfund, shmangu nga çdo gjë për të cilën 
do të duhej të kërkoje falje!" (Dejlemi, Musned, i, 431) 

Në Kur'an, për namazin e kryer siç duhet, thuhet: 

"... Dhe fale namazin drejt e saktë! Pa dyshim, namazi i falur në kup- 
timin e vërtetë të tij, pengon nga ndyrësitë dhe shëmtitë!" (el-Ankebut, 45) 

Mbrojtja që bën namazi nga të këqijat varet nga vazhdimi i gjendjes 
së kënaqësisë dhe përshpirtshmërisë së namazit edhe pas tij. Po qe se një 
mbrojtje e tillë nuk duket te personi që fal namaz, do të thotë se ai nuk e 
kryen namazin rregullisht siç duhet. 

Mbrojtja që realizon namazi nga të këqijat varet nga vazhdimi edhe 
pas namazit i gjendjes së përshpirtshmërisë dhe kënaqësisë. Po qe se te 
personi që falet nuk shihet një mbrojtje e tillë, do të thotë se ai nuk është një 
falës (adhurues) i vërtetë. 

Në Kur'an ka një kërcënim të rëndë për ata që e falin namazin në këtë 
mënyrë: 

"Sa keq për ata që falin namaz por që s'e marrin me seriozitet na- 
mazin! Ata janë persona që bëjnë hipokrizi në të gjitha punët dhe bëhen 
pengesë edhe për ndihmën më të vogël!" (el-Maun, 4-7) 

Atëherë, kush fal namaz pa respektuar rregullat, pa qenë i vetëdijshëm 
se ndodhet në praninë hyjnore dhe me mendjen të ngulur në punët e për- 
ditshme, namazi i falur prej tij nuk e jep begatinë që pritet prej namazit. 
Namaze të tillë, të llojit të detyrueshëm, sigurojnë vetëm plotësimin e de- 
tyrimit fetar përkatës. 

Zoti shprehet kështu në Kur'an për namazin në kuptim të vërtetë dhe 
ideal: 

"Me të vërtetë, besimtarët kanë arritur shpëtimin; ata që në namaz 
janë në përshpirtshmëri të plotë!.." (el-Mu'minun, 1-2) 

Nga sahabet, Abdullah bin Shihhir (r.anh) e përshkruan kështu gjend- 
jen e të Dërguarit të Allahut (s.a.s.) në namaz: 

"E pashë të Dërguarin e Allahut (s.a.s.) duke falur namaz. Ngaqë qan- 
te, nga gjoksi i dilte një zhurmë si e tenxheres kur zjenL" (Ebu Davud, Salat, 
156-157; Ahmed b. Hanbel, Musned, IV, 25) 


© 

Kur Hz. Aliu qëndronte në namaz, fytyra i zverdhej dhe ai zhvishej 
prej çdo gjëje përfshi edhe trupin e vet. 

Ndërkaq, ata që nuk e falin namazin me këtë cilësi dhe përkryerje, 
nuk duhet të kapen pas pesimizmit dhe të tentojnë për ta braktisur atë. 
Sepse çdo falës që vazhdon të kryejë ato namaze që vlejnë të paktën për 
pagimin e borxhit farz, një ditë do të arrijnë patjetër një përkryerje në këtë 
drejtim. 

Pesë kohët namaz që falen çdo ditë në kohë të caktuara të ditës, duke e 
programuar kohën e njeriut, i përfton atij një disiplinë jetese dhe ia forcon 
ndjenjën e përgjegjësisë. 

Një adhurim tjetër i domosdoshëm në luftën për jetën, i cili e përsos 
moralin me anë të mbështetjes së gjendjeve të tilla, si durimi, vullneti dhe 
rezistenca ndaj dëshirave subjektive e egoistike. 

Sipas qëllimit bazë të tij, agjërimi është lufta kundër pengesës nefs 
brenda vetëdijes së adhurimit të vazhdueshëm dhe, duke e mbajtur atë 
nën kontroll, zbritja e ndikimit të tij në minimum. 

Gjithashtu, agjërimi u kujton njerëzve vlerën e dhuntive dhe të të mi- 
rave. Duke i bërë të gjithë, me të pasur e me të varfër, ta shijojnë urinë, i 
vë të gjithë në kushte barazie. Me këtë pretekst, duke ua kujtuar njerëzve 
të pasur gjendjen e njerëzve të varfër e të mjerë, zhvillon tek ata ndjenjat e 
ndihmës dhe mëshirës. 

Duke u dhënë gjallëri ndjenjave të devocionit tek njeriu, agjërimi e 
shton qashtërsinë e zemrës. Në Kur'an urdhërohet: 

"O ju që keni besuar! Ashtu siç u qe bërë agjërimi detyrim atyre 
para jush, ju është bërë edhe juve në mënyrë që të ruheni!" (el-Bekare, 183) 

Nuk ka ndonjë mënyrë më efikase se agjërimi për edukimin e vullne- 
tit. Kurse vullneti është njëri prej mjeteve themelore të kundërvënies ndaj 
ekseseve të prirjeve natyrore e subjektive te njeriu. 

Poeti Mevlana (k.s.) shprehet kështu mbi çështjen e ngrënies së pakët 
në këtë botë për meritimin e dhuntive të botës së përjetshme: 

"Ushqimi bazë i njeriut është dashuria hyjnore dhe urtësia. Për këtë shkak, 
nuk është me vend që atij t'i jepet ushqim trupi më shumë se ç'duhet!" 

Gjithashtu: 

"Allahu ka thënë për dëshmorët: "Ata ushqehen pranë Allahut !" 18 Për 
atë lloj ushqimi nuk ka as gojë, as trup!" 

Për ta arritur të vërtetën e agjërimit dhe për të përfituar nga fryma 
shpirtërore e tij, duhet ruajtur dhe shmangur me forcë nga nënvleftësimet 
që e dëmtojnë atë. Në hadithin profetik thuhet: 

"Agjërimi nuk është vetëm ndërprerje e ushqimit dhe e gjërave të tjera. Agjë- 
rimi i përkryer dhe i dobishëm është vetëm agjërimi kur lihen fjalët dhe punët e 


18 Al-i Imran, 169. 

padobishme dhe ngafjalët e këqija dhe përgojimet. Po qe se dikush tëfyen ose bën 
ndonjë veprim injorant ndaj teje, thuaji: "Me të vërtetë, unëjam i agjëruar!” (Ha- 
kim, Mustedrek, l, 595) 

Për ta mbrojtur jetën shoqërore dhe për t'i lidhur individët me dashu- 
ri me njëri-tjetrin, është bërë detyrim zeqati. Në regjimin shoqëror islam, 
adhurimi i zeqatit dhe dhurimit (infak) ka rëndësi shumë të madhe për 
sigurimin e dashurisë mes të varfërve e të pasurve dhe për ta eliminuar 
zilinë dhe armiqësinë mes tyre. 

Fakti që në Kur'an, adhurimi i zeqatit i cili përmendet në disa vende të 
tij, përmendet edhe në 27 vende së bashku me namazin, shtyllën themelore 
të fesë, tregon për rëndësinë që i kushtohet zeqatit. 

Zeqati është borxhi, në masë të urdhëruar nga Allahu, i atij që ka mu- 
ndësi për nevojtarin. Në Kur'an urdhërohet: 

"Në pasurinë e tyre kanë një të drejtë të caktuar i varfëri që e tregon 
varfërinë dhe nevojtari që s'e shfaq dot (për shkak të dinjitetit) nevojtari- 
në e vet!" (edh-Dharijat, 19) 

Me anë të zeqatit pastrohet kapitali i të pasurit dhe në shoqëri krijohen 
ekuilibri, drejtësia dhe harmonia shoqërore. Për ta kuptuar këtë, mjafton të 
shihet ajeti kur'anor: 

"... edhe dhënësit e zeqatit u pastruan e gjetën shpëtim!" (el-A'la, 14) 

Zeqati është një borxh minimal i ngarkuar të pasurit nga Allahu. Kur- 
se nuk është vënë ndonjë raport në sadakatë jashtë zeqatit dhe ashtu si në 
zeqat, për t'i nxitur njerëzit, shpërblimi në formë mirësie (thevabi) është 
mbajtur i fshehtë. Në ndryshim nga ummetet, bashkësitë e kaluara, um- 
metit të Muhammedit Zoti i jep mëkateve ndëshkim një për një, kurse të 
mirave, shpërblim dhjetë për një. 

Ndërkaq, masa e mirësisë (thevab) si shpërblim për dhurimin (infak) 
të dhënë bashkë me zeqatin, është mbajtur e fshehtë me qëllim nxitjeje dhe 
inkurajimi. Zoti urdhëron kështu në Kur'an: 

"(O i Dërguar!) Merr sadaka prej tyre që, me këtë, t'i pastrosh ata 
(nga mëkatet) dhe t'i lartësosh. Dhe lutu për ta se lutja jote është qetësim 
për ta!" (et-Tevbe, 103) 

Sipas ajetit, zeqati dhe dhurimi (infak) kanë dy aspekte: aspektin pa- 
strues të mallit dhe aspektin pastrues të zemrës. 

Duke bërë një kërcënim hyjnor, Allahu i Lartë urdhëron kështu në Ku- 

r'an: 

"... Ata që e hanë arin e argjendin dhe nuk japin në rrugën e Allahut, 
paralajmëroji me një ndëshkim të dhimbshëm!" (et-Tevbe, 34) 

"Atë ditë, ato (ari dhe argjendi) skuqen në zjarrin e xhehennemit 
dhe me to u damkosen ballët, ijet dhe shpinat dhe u thuhet: "Ja, ky është 
kapitali që grumbulluat për nefsin tuaj dhe tani shijojini gjërat që i gru- 
mbulluat!" (et-Tevbe, 35) 


® 








Tasavvufi ose mistika islame nga besimi në mirësi 


Sipas kësaj, me shtresimin në zemër të dashurisë së ndjerë për mallin 
dhe pasurinë, në përfundim të humbjes së aftësisë së atij malli për tu dhu- 
ruar, e drejta e nevojtarit bëhet e grabitur. 

Nga ana tjetër, vetëm për dy dhunti është përdorur cilësimi "intrigë" 
(fitne): fëmijët dhe pasuria. Rreziku i shtresimit dhe zotërimit në zemër 
të dashurisë për fëmijët dhe pasurinë është shprehur ng Zoti kështu në 
Kur'an: 

"Me të vërtetë, bijtë dhe pasuria janë për ju një intrigë (pretekst 
prove) ..." (et-Tegabun, 15) 

Cilësia që do t'i mbrojë këto nga shndërrimi në intrigë, është frenimi i 
dashurisë së skajshme dhe mosfutja e tyre në zemër. 

Përballë paralajmërimeve hyjnore që i përmendëm pjesërisht më lart, 
duhet menduar mirë dhe duhen bërë përpjekje për ta kaluar masën e dety- 
rueshme të zeqatit prej një të dyzetën me anë të sadakave dhe dhurimeve 
(infak) të tjera. 

Në Kur'an, Zoti urdhëron: 



"... Të pyesin ty se ç'duhet të shpenzojnë në rrugën e të mirës. Thua- 
ju: "Tepricën pas plotësimit të nevojave..." (el-Bakara, 219) 

Të pasurit falenderues dhe bujarë janë së bashku në nderin njerëzor 
me të varfërit e durueshëm e me dinjitet. Në Islam, të pasurit mendjemë- 
dhenj dhe koprracë si dhe, e kundërta e këtyre, të varfërit e paduruar që, 
si rezultat, nuk shpëtojnë dot nga kundërshtimi dhe revolta, janë parë me 
sy të keq. 

Zeqati është një formë konkrete e shprehjes së falenderimit nga ana e 
zotëruesve të pasurisë dhe kapitalit, ndërkaq që, sipas premtimit hyjnor, 
falenderimi e shton dhuntinë. Allahu i Lartë urdhëron: 



"... Me të vërtetë, po të falenderoni, jua shtoj dhuntitë..." (ibrahim, 7) 
Me të vërtetë, Profeti (s.a.s.) e pëlqente shumë të jepte dhe e nxiste 
këtë. Në një hadith profetik, ai thotë: 

"O njeri! Jep, që edhe ty të të jepet!.." (Buhari, Nefekat, l) 

Profeti (s.a.s.) e donte shumë që bujaria të bëhej natyrë bazë e një mus- 
limani dhe thoshte: 

"Vetëm dy veta kihen zili. Njëri, personi që Allahu ijep mall dhe e bën të aftë 
e të suksesshëm për ta shpenzuar në rrugën e Zotit. I dyti, njeriu të cilit Allahu i 
jep dituri dhe ai vepron me këtë dituri dhe ua mëson edhe të tjerëve, domethënë, e 



fal diturinë ." (Buhari, Ilm, 15) 

Shkurt, njeriu, për nga krijimi, është i prirur ndaj botës. Kurse malli e 
pasuria e kësaj bote i vjen tërheqëse nefsit. Ata që gënjehen me të nuk dinë 
të ngopen. Me grumbullimin e mallit, njeriut i shtohet ambicja dhe ai bëhet 
ambicioz. Te njeriu që ia kanë zënë sytë materiali dhe ambicja për pasuri, 
ndjenja e mëshirës dhe dhembshurisë pakësohet, atij i vjen e vështirë të 
japë. Dhe nefsi i thotë atij duke e sugjeruar në mënyrë të gabuar: 

"Bëhu më i pasur; më tej do të bësh më shumë dobi dhe dhurime! Një 
njeri i tillë, edhe nëse e arrin rehatinë e trupit, në shpirt është i sëmurë. 

Kështu, për ata që thonë "nesër e bëjmë", është thënë: 

"Ata që thonë nesër e bëjmë, u shkatërruan!" 

Ja, pra, zeqati është shërimi i sëmundjeve të zemrës si pangopësia ndaj 
mallit të kësaj bote. 

Zoti na njofton në Kur'an se personi i cili në çastin e vdekjes vjen në 
vete sikur të zgjohej nga një ëndërr, thotë kështu me një pendim të për- 
jetshëm: 






"... Zoti im, sikur të ma shtyje (vdekjen) gjer në një afat të afërt që të 
jepja sadaka e të bëhesha nga të mirët!.." (el-Munafikun, 10) 

Në zeqat dhe sadaka ka shumë rëndësi respektimi i etikës. Veçanërisht 
ai që jep duhet të ndjejë falenderim për atë që merr, sepse marrësi i zeqatit 
dhe sadakasë e shpëton dhënësin nga një borxh i detyrueshëm duke e bërë, 
njëkohësisht, të merituar të shpërblimit hyjnor. Sadakatë e dhëna janë, një- 
kohësisht, mburoja për dhënësin ndaj sëmundjeve dhe fatkeqësive. Me që- 
llim për ta bërë të qartë rëndësinë e dhënies së sadakasë të varfërit me një 
zemër të ndjeshme, në Kur'an thuhet: 

"... Sadakatë i merr Allahu!" (et-Tevbe, 104) 

Si dhe: 

"O besimtarë! Mos i zhvlerësoni të mirat që bëni duke u mbajtur 
më të madh e duke e prekur tjetrin ashtu siç bën ai që, megjithëse nuk u 
beson Allahut dhe ditës së ringjalljes, shpenzon për t'u dukur!" (el-Bekare, 
264) 

Të gjitha gjallesat jetojnë dhe ushqehen në pronën e Allahut. Njerëzit 
si qenia e vetme ndër të gjitha qeniet e pajisur me mendje dhe arsye, a s'e 
shohin këtë të vërtetë dhe, përballë faktit që Zoti i ushqen të gjitha qeniet 
si besimtarë e mosbesimtarë, të dobët e të fuqishëm, a nuk mendojnë se 
mallin e kujt e kursejnë dhe prej kujt e kursejnë? 

Zoti e ka krijuar gjithësinë me motivin e dashurisë dhe, për respekt të 
kësaj dashurie, ka bërë shumë dhurime, mirësi dhe favore. Sepse përfundi- 

mi i natyrshëm i dashurisë është sakrihca. Dashuruesi e kupton si detyrë 
dhe kënaqësi të bëjë sakrihcë për të dashurin me aq sa ta ketë dashurinë 
për të. Kjo shkon gjer atje sa dashuruesi të japë jetën për të dashuruarin. 
Dhurimi i bërë për krijesat e Allahut në emër të Tij, është shfaqja më e bu- 
kur e dashurisë e dashuruesit për të dashuruarin. 

Krahas këtyre adhurimeve materiale (pasurore), edhe haxhi si adhu- 
rim edhe material (pasuror), edhe hzik (trupor), është një adhurim i lartë i 
cili, me anë të kujtimeve prekëse mbi vargun e profetëve nga i pari, Ademi 
(a.s.) e gjer te i fundit, Hz. Muhammedi (s.a.s.), e përkryen margaritarin 
e besimit ndër zemra dhe, duke e bërë personin ta përjetojë në këtë botë 
përngjasimin e grumbullimit të njerëzve në sheshin e llogaridhënies pas 
ringjalljes, bëhet pretekst për njohjen e të fshehtës së thënies (' jl J'y J) 
"vdisni para se të keni vdekur". 

Adhurimi i haxhit përmban shumë urtësi materiale e shpirtërore. Një 
haxh i vërtetë është një adhurim madhështor dhe i bekuar gjatë të cilit, 
muslimanët që meritojnë falje me shfaqjen e mëshirës së pasosur të Alla- 
hut, bashkohen e shkrihen me njëri-tjetrin brenda një emocioni besirni të 
thellë, dashurie dhe ekstaze. 

Haxhi është përpjekje për të shpëtuar nga stuhitë subjektive duke u 
zhveshur nga rroba e nefsit (frymës shtazore) dhe e ekzistencës për t'u 
përqëndruar në thellësitë shpirtërore. 

Haxhi është një adhurim plot shfaqje shpirtërore ku shpirti njerëzor 
gjen harmoninë, klimën dhe ngjyrën e vet, fiton natyrën e vet bazë dhe pa- 
strohet e zbardhet me shirat e begatisë moralo-shpirtërore të zemrës. 

Qabeja e madhëruar, pika e orientimit të muslimanëve, është pika ku 
orientohet namazi, kryerjen e të cilit Zoti e ka urdhëruar në Kur'an me aje- 
tin "Bjer në sexhde dhe afrohu!" (el-Alak, 19) Në të njëjtën kohë, është vendi 
ku rreh pulsi i gjithë botës islame. Vendshfaqja e vështrimeve hyjnore te 
njeriu është zemra, kurse te gjithësia është Qabeja. Pra, në një kuptim, bre- 
nda gjithësisë, Qabeja është si zemra brenda njeriut. Për këtë arsye, haxhi 
është një adhurim që kërkon kujdes të posaçëm dhe i cili, duke e kuptuar 
madhështinë e Qabes, duhet kryer me një zemër të ndjeshme. 

Brenda ihrameve borë të bardha, haxhi është përpjekje për të marrë 
pjesë prej brishtësisë dhe tejdukshmërisë së engjëjve. Nën ihram nuk du- 
het bërë gjah, nuk duhet shkulur as një fije bari dhe as edhe një qime me 
qëllim! Atje nuk ka marrëdhënie seksuale, nuk ka mëkat, nuk ka pole- 
mikë ... 19 Vetëm dhembshuri, mëshirë dhe delikatesë për krijesat për hir të 
Krijuesit! 


19 Shih, Bekare, 197. Në origjinal ianë, përkatësisht, fjalët rafes, fisk, xhidal. 

Ata që i kanë mundësitë për të shkuar në haxh, duhet të ruhen fort prej 
indiferentizmit dhe mefshtësisë. Në të kundërt, përballen me këtë paralaj- 
mërim të tmerrshëm të Profetit (s.a.s.): 

"Po qe se dikush i ka mundësitë për të bërë shpenzimet e ushqimit dhe trans- 
portit për të shkuar në Shtëpinë e Allahut dhe nuk shkon të bëjë haxh, nuk ka asnjë 
pengesë që ai të vdesë si çifut apo krishter!" (Tirmidhi, Haxh, 3) 

Ç'indiferetizëm dhe ç'humbje e madhe është për muslimanët të mbe- 
ten të painteresuar për adhurimin e haxhit ku kanë mundësi ta purifikojnë 
zemrën duke u pastruar nga mëkatet! 

Profeti (s.a.s.) porosit: 

“Kush vjen në Qaben e madhëruar me qëllim haxhi dhe e kryen haxhin pa bërë 
mëkate dhe veprime të ndaluara, kthehet në shtëpinë e vet krejt i pastër pa mëkate 
siç ka lindur nga e ëma!" (Muslim, Haxh, 438) 

e) Gdhirja e netëve 

Mbushe nga ajo verë, mbushe prapë e na sill! Të 
ndalet nata! Ndale natën në vend, o mik! Lidhma 
gjumin me zinxhirë, çastet të mos kalojnë! 

S'e kuptojnë sekretin e natës, o mik, ata që flenë! 


Njeriu mund t'i hedhë nga vetja shqetësimet materialo-shpirtërore të 
ditës duke u kthyer në botën e vet të brendshme dhe duke u strehuar nën 
qetësinë e natës. Ditët nuk munden ta japin prehjen shpirtërore dhe shë- 
ndetësore të natës. Dhe ata që nuk e njohin dhuntinë e natës, e kanë të pa- 
mundur ta mendojnë të mirën e ditës! 

Për të hyrë në peizazhet hyjnore dhe shpirtërore të natës, është e do- 
mosdoshme që nata të përdoret me qëllim të caktuar. 

Për njerëzit e zemrës nuk ka kohë më të begatë se qetësia e natës. Du- 
het që, duke e kaluar natën pjesërisht zgjuar, të përfitohet prej begatisë së 
saj. Në lidhje me këtë specifikë, në Kur'an urdhërohet: 

"... Ata ngrihen nga shtretërit dhe luten duke u frikësuar prej Zotit 
të tyre e duke shpresuar mëshirën e Tij. Dhe japin në rrugë të dobishme 
nga ajo me të cilën i kemi furnizuar!" (es-Sexhde, 16) 

- 

Si dhe: 

"Dhe bëji sexhde Atij në një pjesë të natës dhe madhëroje Atë në 
një pjesë të gjatë të natës!" (el-insan, 25-26) 

Vlerat që i ka dhënë Zoti natës dhe të fshehtat e vendosura brenda saj 
janë të panumërta. Sekreti i mënyrës së shprehjes së ajeteve në vijim është 
një dritare hyjnore e hapur për ne për të na dhënë mundësi të sodisim 
shumë e shumë të vërteta! 

"Betohem në natën dhe në errësirën e saj që mbështjell çdo gjë, 
se..." (el-inshikak, 17) Betohem në natën kur bie qetësia, se..." (ed-Duha, 2) Be- 
tohem në natën kur fillon të bjerë errësira, dhe në mëngjesin kur fillon 
të zbardhë!" (et-Tekvir, 17-18) 

Për besimtarët që kanë arritur pjekurinë, netët janë një pasuri e veçan- 
të si rrjedhojë e qetësisë dhe begatisë së thellësisë së tyre. Ata që e njohin 
siç duhet vlerën e kësaj pasurie, veçanërisht pas mesit të natës, atëherë kur 
e gjithë qenia tërhiqet në pushim dhe tërë bota përfshihet nga qetësia, me 
lutje, adhurime dhe përgjërime të djegura, gjejnë truallin më të begatë të 
kthimit kah Zoti. 

Poeti dhe mistiku i madh Mevlana - Xhelaleddin Rumi i shpreh kë- 
shtu në vargje në veprën e tij poetike Divani Kebir pasionin dhe ekstazën 
e jetuar gjatë netëve: 

Saki, mbushe kupën me dashuri hyjnore plot! 

Lëre të dehurin, për bukë ç'iflet kot! 

Shërbeje eliksirin të ngopen zemrat e etura! 

Gjallesa që noton në det, veç ujit tjetër ç'do? 

Mbushe nga ajo verë, mbushe prapë e na sill! 

Të ndalet nata! Ndale natën në vend, o mik! 

Lidhma gjumin me zinxhirë, çastet të mos kalojnë! 

S'e kuptojnë sekretin e natës, o mik, ata qëflenë! 


Në lidhje me kalimin zgjuar të netëve dhe agimeve, Zoti shprehet kë- 
shtu për robtë e Tij fatlumë të cilët i lavdëron duke thënë se do të meritojnë 
dhunti hyjnore meqë janë ruajtur prej Tij: 




"Ata të bindurit flenë pak netëve dhe, në kohën e agimit, vazhdojnë 
me pendesë!" (edh-Dharijat, 17-18) 

Si dhe: 

"(Robtë e Mëshiruesit që) E gdhijnë natën duke qëndruar në këmbë 
dhe duke rënë në sexhde para Zotit të tyre!" (el-Furkan, 64) 

Në një ajet tjetër, Zoti urdhëron kështu: 

"(O i Dërguar!) Allahu sheh se ti, kur ngrihesh natën (për namaz), 
përsillesh mes atyre që bëjnë sexhde..." (esh-Shuara, 218-219) 

Në lidhje me këtë ajet, Kadi Bejdaviu thotë kështu: 

"Kur pesë kohë namaz u bënë farz për ummetin, kurse namazi i natës 
u kthye në sunnet, Profeti (s.a.s.) ka dalë natën nga shtëpia për të parë se 
ç'bëjnë sahabet, është përsjellur mes shtëpive të tyre dhe ka vënë re se ato 
zjenin si koshere bletësh me zërat e këndimit të Kur'anit, zikrit dhe tespih- 
ve." 

Allahu i jep më shumë vlerë zikrit (dhikrit) të bërë në kohën e zbar- 
dhjes në mbarim të natës, në krahasim me dhikrin e bërë në kohë të tjera, 
sepse marrja me zikër dhe adhurim në kohën e zbardhjes është më e vësh- 
tirë se në kohët e tjera. Eshtë për këtë shkak që kalimi zgjuar në kohën e 
zbardhjes është shprehje e dashurisë së pastër dhe e madhërimit që ndjen 
robi për Zotin e vet. 

Po qe se besimtari mundet ta përdorë natën në mënyrë të qëllimshme 
dhe përfiton shpirtërisht nga dhikri në kohën e zbardhjes, nata i bëhet më 
e ndriçuar dhe më e dobishme se dita. Kurse nata e kaluar pa qëllim dhe e 
dënuar me gjumë, është si shiu që bie mbi gur, det dhe shkretëtirë dhe një 
humbje e pazëvendësueshme.Edhe dita e një nate të tillë është shpirtërisht 
e errët. 

Po qe se fryma shpirtërore e tevhidit që fillon në zbardhje na i përfshin 
ditët dhe zemrat, edhe fryma jonë e fundit, domethënë vdekja që është 
lamtumira e madhe ndaj çdo gjëje në këtë botë, në dashtë Zoti, me frymën 
shpirtërore të Fjalës së Tevhidit, kthehet në "natë dasme " 20 ! 

Abdullah bin Amr bin As (r.anhuma) ka bërë të ditur se Profeti (s.a.s.) 
ia ka tërhequr vëmendjen në këtë mënyrë: 

"O Abdullah, mos u bëj sifilani që, ndërsa vazhdonte të bënte adhurim natën, 
tani nuk ngrihet më!" (Buhari, Tehexhxhud, 19; Muslim, Sijam, 185) 

Duke iu drejtuar sahabeve, shokëve të tij, Profeti u ka thënë kështu: 

"Kini kujdes për adhurimin e natës, sepse është zakoni i njerëzve të mirë para 
jush! Pa dyshim, ngritja për adhurim natën është pretekst për t'iu ajruar Zotit, 
pengon nga mëkatet, bëhet kundërshpërblim për gabimet dhe i lehtëson dhimbjet e 
trupit!" (Tirmidhi, Deavat, 101) 

Nga ana mjekësore është saktësuar se zgjimi natën është me rëndësi 
edhe për shëndetin e trupit të njeriut. Me të vërtetë, ata që ngrihen nga një 
gjumë i gjatë, kanë dhimbje koke. Kjo dukuri është rezultat i ngadalësimit 
të frymëmarrjes dhe mosushqimit të zemrës me sasi të mjaftueshme oksi- 


20 Në origjinal: sheb-i arus, nata e bashkimit me Zotin. 

gjeni. Ata që e ndërpresin gjumin, meqë e normalizojnë frymëmarrjen me 
anë të lëvizjeve, megjithëse flenë pak, ngrihen nga shtrati më të gjallë. 

Ndërkaq, edhe nëse urdhrat e fesë që nuk janë për dobi të tilla ma- 
teriale të kësaj bote, janë vënë me qëllim për të realizuar adhurimin ndaj 
Allahut, në secilin prej tyre janë të pranishme edhe dobi të tilla materiale. 
Edhe në namaz, agjërim dhe në adhurime të tjera ka urtësi dhe përfitime 
materiale të tilla. Por, natyrisht, këto nuk janë shkak i ekzistencës së atyre 
adhurimeve, por ndikime të anshme të dobishme. 

f) Dhikrullah dhe murakabe 

"Zemrat ngopen vetëm me përmendjen e 
Allahut!" (er-Rad, 28) 

Sipas burimit, fjala insan (njeri), sipas një pikëpamjeje, vjen nga fjala 
nisjan (harresë). Nisjan është e kundërta e dhikrit (përmendjes, kujtesës) 
dhe shpreh harresën që është njëra nga dobësitë më të mëdha të njeriut. 
Kjo e vërtetë është shprehur nga populli me proverbën "kujtesa e njeriut 
vuan nga harresa". Rruga më e saktë e zbritjes së harresës në minimum 
është dhikri 21 . 

Për të jetuar në përshtatje me qëllimin e krijimit të vet, njeriu kurrë 
nuk duhet ta nxjerrë nga kujtesa dhe zemra Krijuesin duke i mbetur bes- 
nik aktit të lidhur në Bezmi Elest mes Zotit dhe shpirtrave 22 . Prandaj, për 
kompensimin e dëmeve që lindin nga prania e natyrshme e harresës te nje- 
riu, ka nevojë, para së gjithash, për ta mbajtur gjallë vazhdimisht vetëdijen 
e adhurimit ndaj Allahut, sepse gjëja që përsëritet vazhdimisht e fuqizon 
vendin e vet në njohje dhe arsye. 

Zoti nuk e sheh robin në strukturën e jashtme (në pamje), por në ze- 
mër. Prandaj, çdo besimtar, duke e mbrojtur nga indiferentizimi zemrën 
ku shfaqen vështrimet hyjnore, duhet ta dijë për detyrë ta preokupojë atë 
me zikër. 

Për shkak të kësaj rëndësi që ka zikri (dhikri) mes detyrave të adhu- 
rimit, përmendet në më shumë se dyqind vende të Kur'anit. Adhurimi i 
Allahut në kuptimin e vërtetë të kësaj fjale dhe, në këtë mënyrë, afrimi te 
Allahu, realizohen në përpjestim të drejtë me pozitën dhe thellësinë e zik- 

21 Gjer këtu kemi përdorur më shumë trajtën zikr meqë kjo është bërë traditë tek ne, 
por në këtë pjesë do të përdorim trajtën dhikr-dhikrullah për saktësi. 

22 Bezmi Elest (Mbledhja e shpirtrave në paraekzistencë-eternitet); në botën e 
shpirtrave, Allahu i Lartë i pyeti shpirtrat: "A s'jam unë Zoti juaj?" dhe shpirtrat iu 
përgjigjën: "Po, ti je Zoti ynë!" duke pohuar hyjnitetin e Allahut, Zotit të gjithësisë. 
Shih. Kur'ani. A'raf. 172. 

rit në zemër. Eshtë për këtë arsye që dhikrullah, domethënë meritimi me 
zemër i të vërtetës së Zotit, është konsideruar dituria më e çmuar. Sepse kjo 
është dija esenciale që i duhet njeriut. 

Në një pjesë të ajeteve mbi çështjen e dhikrit, me qëllirn që njerëzit të 
mos mbeten të privuar nga fryma shpirtërore e dhikrit, Zoti ka urdhëruar: 



"A nuk erdhi ende koha që besimtarëve t'u dridhet zemra me për- 
shpirtshmëri nga përmendja e Allahut dhe Kur'anit të zbritur nga Ai?" 

(el-Hadid, 16) 

Dhe: 

"Përmendja e Allahut është, sigurisht, adhurimi më i madh!" (el-An- 
kebut, 45) 

Dhe: 

"Përmendmëni ju mua, që edhe unë t'ju përmend ju! Falenderomëni 
mua, mos u tregoni mosmirënjohës!" (el-Bekare, 152) 

Edhe duke i dërguar Musain dhe Harunin te Faraoni për ftesë, Zoti i 
ka urdhëruar të mos e harrojnë dhikrin: 

"Ti dhe vëllai yt çojani së bashku ajetet e mia. Dhe që të dy mos u 
tregoni të mefshtë për të më kujtuar dhe përmendur mua!" (Taha, 42) 

Ta përmendësh Allahun, pa dyshim që nuk do të thotë vetëm ta përsë- 
risësh fjalën "Allah", por që kjo fjalë të zërë vend në zemër që është qendra 
e ndjenjave. 

I Dërguari i Allahut (s.a.s.) porosit: 

"Ai që e përmend Allahun, me atë që s'e përmend, janë si i gjalli me 
të vdekurin!" (Buhari, Deavat, 66) 

Dhe: 

"Shenja e dashurisë ndaj Allahut është dëshira për ta përmendur Allahun!" 

(Sujuti, Xhamiu's-Sagir, II, 52) 

Me të vërtetë, personat që shmangen nga dhikri, janë nën kërcënimin 
hyjnor sepse ndodhen larg dashurisë së Allahut. Në Kur'an thuhet: 

"Sa keq për ata që u janë ngurtësuar zemrat për ta përmendur Alla- 
hun!.." (ez-Zumer, 22) 

Për të qenë të qetë nga ky kërcënim, duhet ndodhur vazhdimisht në 
gjendje dhikri: 

"Përmende natë e ditë Zotin tënd me zë të ulët duke iu përgjëruar e 
duke u dridhur dhe mos u bëj nga indiferentët!" (el-A'raf, 205) 

Në ajete është shprehur kështu në lidhje me rrezikun e shmangies dhe 
largimit nga dhikri: 

- 

"Atë që shmanget nga përmendja e Rahmanit, e shqetësojmë me 
anë të një shejtani që nuk ndahet prej tij! 

Pa dyshim, këta shejtanë i shmangin njerëzit nga rruga e drejtë, 
ndërsa ata pandehin se ndodhen në rrugë të drejtë! 

Personi që është shok me shejtanin, kur, më në fund, të vijë tek Ne 
(për të dhënë llogari), do t'i thotë shokut: "Eh, sikur të kishim qenë nga 
njëri-tjetri aq larg sa lindja me perëndimin! Sa shok i keq paske qenë 
ti!" (ez-Zuhruf, 36-38) 

Dhe: 

"Atë që shmanget për të më përmendur Mua, pa dyshim, e vëmë në 
vështirësi jetese dhe në ditën e kiametit, e ringjallim të verbër. (Atëherë) 
Ai thotë: 

"Zoti im, pse më ringjalle mua të verbër? Unë më parë kam qenë një 
njeri që shihja!" 

Allahu i Lartë i thotë: 

"Po, ashtu ke qenë, por i pate harruar ajetet tona që patën ardhur në 
botë. Ja, kështu harrohesh edhe ti sot!" (Taha, 124-126) 

Morali dhe vetitë e bukura janë të posaçme vetëm për atë që frikëso- 
het nga Zoti, që e do shumë Atë dhe që e përmend shumë Atë! Allahu i 
Lartë urdhëron: 

"Shtatë qiejt e toka dhe çdo gjë që ndodhet në to e madhërojnë Atë. 
Nuk ka asgjë që të mos e madhërojë Atë me lavdërim e falenderim. Ç'e 
do se ju nuk e kuptoni dot gjuhën e madhërimit të tyre. Ai është i Butë 
dhe Falës!" (el-Isra, 44) 

* 

Në një hadith të shenjtë, në lidhje me dhikrin dhe vlerat e kuvendeve 
të dhikrit, Profeti ynë (s.a.s.) ka thënë kështu: 

"Allahu i Lartë urdhëron: 

Unë e trajtoj robin tim sipas pandehmës së tij për mua. Kur ai më përmend 
mua, unëjam bashkë me të. Po qe se ai më përmend brenda vetes, edhe unë e për- 
mend. Po qe se ai më përmend mua brenda një grupi njerëzish, unë e përmend 
brenda një grupi më të dobishëm se ai!" (Buhari, Tevhid, 15) 

I Dërguari i Allahut (s.a.s.) i pyeti kështu sahabet, shokët e tij: 

"A t'ju tregoj se cili është veprimi juaj më i pastër para Allahut, se cila është 
gradajuaj më e lartë, se cila është, për ju, më e dobishme se dhënia e arit dhe ar- 
gjendit, se cila është më e dobishme se ta vrisniju armikun kur të përballeni me të 
ose t'ju vrasë ai?" 

Ata iu përgjigjën: 

"Na e trego, o i Dërguari i Allahut!" 

"Eshtë ta përmendni Allahun!" - Tha i Dërguari i Allahut. (Tirmidhi, De- 
avat,6) 

Përmendja (dhikri-zikri) e Allahut mund të bëhet edhe individualisht, 
edhe në grup. Kështu, Muavije (r.a.) u afrua pranë një grupi njerëzish të 
mbledhur në formë rrethi në një skaj të xhamisë dhe i pyeti: 

"Pse jeni mbledhur këtu?" 

"U mblodhëm për ta përmendur Allahun!" 

Ai i pyeti përsëri: 

"Thomëni, për dashuri të Allahut, a jeni ulur këtu vetëm për ta për- 
mendur Allahun?" 

"Po, jemi ulur vetëm me këtë qëllim!" -1 thanë. 

Atëherë, Muavije (r.a.) u tha kështu: 

"Unë nuk u betova sepse nuk i besova fjalës suaj. Nuk ka më të afërt 
se unë ndaj të Dërguarit të Allahut (s.a.s.) dhe që të ketë rrëfyer hadithe më 
shumë se unë. Një ditë, i Dërguari i Allahut (s.a.s.) pati shkuar pranë një 
grupi sahabesh të ulur në formë rrethi dhe i pati pyetur: 

"Pse po rrini këtu?" 

Ata i qenë përgjigjur: 

"Po rrimë për ta përmendur dhe lavdëruar Allahun që na ka favori- 
zuar me Islamin!" 

Atëherë i Dërguari i Allahut (s.a.s.) u pati thënë: 

"Më thoni, në emër të Allahut, me të vërtetë jeni ulur këtu vetëm për ta për- 
mendur Allahun?" 

"Po, - i qenë përgjigjur sahabet, - vallahi, për këtë qëllim jemi ulur!" 

Dhe i Dërguari i Allahut (s.a.s.) u pati thënë: 

"Unë nuk u betova sepse nuk ju besova, por thashë kështu sepse më erdhi 
Xhebraili e më tha se Allahu i Lartë krenohet meju para engjëjve!" (Muslim, Dhikr, 
40) 

I Dërguari i Allahut (s.a.s.) i mësonte dhe praktikonte sahabet, shokët 
e vet, në edukimin shpirtëror sipas mundësive të secilit. Biseda mes tij dhe 
Ummu Hani është nga shembujt e bukur të kësaj. 

Vajza e Ebu Talibit, Ummu Hani (r.anha) iu drejtua të Dërguarit të 
Allahut (s.a.s.) dhe e pyeti: 

"O i Dërguari i Allahut! Unë u plaka dhe u dobësova. A mund të më 
këshillosh një adhurim që të mund ta bëj ku të jem ulur?" 

I Dërguari i Allahut (s.a.s.) e këshilloi: 

"Thuaj njëqind herë "subhanallah", njëqind herë "elhamdulil'lah" dhe një- 
qind herë "la ilahe il'lallah "!" (Ibni Maxhe, Edeh, 56; Ahmed b. Hanbel, Musned, VI, 344) 

Ndër dhikret, vend të veçantë ka thënia kolektive e Fjalës së Njësisë. 
Për këtë tërhiqet vëmendja veçanërisht në hadithin e rrëfyer nga Sheddad 
bin Evs (r.a.): 


© 

Një radhë, kur ndodheshim pranë të Dërguarit të Allahut (s.a.s.), na 
pyeti: 

"A keni të huaj mes jush?" 

Me "të huaj" e kishte fjalën për ndjekësit e Librit, hebrenjtë dhe krish- 
terët. 

"Jo, s'kemi, o i Dërguari i Allahut!" - I thamë. 

Atëherë, i Dërguari i Allahut urdhëroi të mbylleshin dyert dhe na 

tha: 

"Ngrini duart dhe thoni "La ilahe il'lallah"/" 

Sheddad bin Evsi e tregon kështu vazhdimin e këtij kuvendi: 

I ngritëm duart dhe thamë "La ilahe il'lallah". Pas kësaj, i Dërguari i 
Allahut i uli duart dhe u lut kështu: 

"Lavdi Ty, Allahu im! Zoti im, me këtëjjalë më dërgove mua, më urdhërove 
ta them (dhe të veproj sipas saj) dhe, për këtë, më premtove xhennetin. Ti kurrë 
nuk e kthen fjalën!" 

Pastaj, i Dërguari i Allahut (s.a.s.) u tha kështu shokëve: 

"Qofshi të përgëzuar! AUahu i Lartë ju ka falur!" (Ahmed b. Hanbel, Musned, 
IV, 124) 

Në një hadith tjetër thuhet kështu: 

"La ilahe il'lallah është njëfjalë me vend dhe vlerë shumë të lartë pranë Alla- 
hut. Atë cjë e thotë këtë fjalë me sinqeritet dhe besnikëri të plotë, Allahu e vë në 
xhennet. Kurse atij që nuk e beson por e thotë vetëm me gojë, i ruhet pasuria, por 
nesër, kur të takohet me Allahun, Allahu do t'i kërkojë llogari!" (Hejthemi, Mexh- 
mau'z-Zevaid, I, 26) 

Të tërheq vëmendjen edhe ky hadith profetik që shpreh domosdosh- 
mërinë e ndodhjes çdo çast në vetëdijen dhikrullah dhe murakabe: 

"Mos u zhytni në biseda të panevojshme duke e harruar Allahun, sepse bise- 
dat e shumta të bëra duke e harruar Allahun, e ngurtësojnë zemrën. Kurse personi 
që është më larg Allahut, është ai që i është ngurtësuar zemra!" (Tirmidhi, Zuhd, 
62) 

Siç shihet, dhikrullah është mësuar, sugjeruar dhe nxitur shumë herë 
nga i Dërguari i Allahut personalisht. 

Sa më shumë që ta ndjejmë dhe ta kuptojmë Zotin tonë me thellësi në 
jetën e kësaj bote, në atë masë do të bëhemi të merituar të bashkimit hyjnor 
në jetën tjetër, ahiret. 

Dashuruesit ndjejnë nevojë për t'i përmendur të dashuruarit në raport 
të drejtë me forcën e dashurisë që ndjejnë për ta. Nga ana tjetër, edhe për- 
mendja vetë e shton dashurinë e ndjerë ndaj të dashuruarit. Ata që për- 
fitojnë nga kënaqësia e besimit, sa më tepër të përparojnë në këtë drejtim, 
aq më shumë u shtohen edhe dëshirat, edhe përmendjet. 

Ata që në çdo rast e në çdo situatë ndodhen vazhdimisht në gjendje 
dhikri, zhyten në urtësitë e krijimit të qiejve e të tokës, meditojnë dhe lu- 
ten: 

"... Zoti ynë, Ti nuk i krijove kot këto! Ne të madhërojmë Ty! Mbro- 
na nga vuajtja e xhehennemit!" (Al-i Imran, 191) 

Jetesa me besim dhe bashkimi me Zotin me një besim të plotë kalojnë 
përmes dhikrit. Sepse njeriu vdes siç ka jetuar dhe ringjallet siç ka vdekur. 
Në hadithin profetik thuhet: 

"Në ditën e kiametit, njerëzit do të ringjallen në atëgjendje siç kanë vdekur!" 
(Muslim, Xhennet, 83) 

Asnjë gjë nuk mund të arrijë ta kënaqë dëshirën afektive dhe të mediti- 
mit të njeriut në nivelin e njohjes së ekzistencës së Qenies së Domosdoshme 
i cili është Sunduesi dhe Rregulluesi i gjithësisë. Sepse, siç thuhet në ajetin 
kur'anor: 

, *X° Z ° s l ° ' ' 

"Zemrat arrijnë ngopjen dhe kënaqësinë vetëm me përmendjen e 
Allahut!" (er-Rad, 28) 

g) Ndjenja e afërsisë ndaj Resulullahut (s.a.s.) dhe salavati sherife 

"Pa dyshim, Allahu dhe engjëjt i bëjnë shumë 
salat Profetit. O besimtarë, edhe ju bëjini salat 
Atij dhe jepini selam me një nënshtrim të plo- 
të!" (el-Ahzab, 56)^3 

Ne e kemi të pamundur ta njohim plotësisht brenda kapacitetit dhe 
mundësisë njerëzore Profetin tonë (s.a.s.), i cili është një mrekulli krijimi. 
Mbresat e marra nga kjo botë mbeten të pamjaftueshme për ta shpjeguar 
dhe njohur atë. Ashtu siç është e pamundur të futet oqeani në një gotë 
me ujë, nuk është e mundur as të njihet Drita Muhammediane ashtu siç 
duhet. 

Si shprehje e kësaj të vërtete, në Kur'an urdhërohet: 

23 Origjinali i ajetit është kështu: Innallahe ve melaiketehu jusal'lune ale'n-nebijj; ja 
ejjuhel'ledhine amenu sal'lu alejhi ve sel'limu teslima. Me të vërtetë, Allahu dhe 
engjëjt luten për Profetin; o ju që keni besuar, lutuni për të dhe përshëndeteni atë 
me bindje të plotë! Fjala salat (shumës: salavat) do të thotë lutje, kurse fjala selam do 
të thotë urim për paqe dhe shëndet, përshëndetje. "Allahumme sal'li ala Muhammedin" 
(Allahu ynë, fale Muhammedin) - është salat; "Esselamu alejke ejjuhe'n-nebijju" 
(Paqe ty, o Profet) - është selam. Përkthyesi. 

- 

"Pa dyshim, Allahu dhe engjëjt i bëjnë shumë salat Profetit. O be- 
simtarë, edhe ju bëjini salavat Atij dhe jepini selam me një nënshtrim të 
plotë!" (el-Ahzab, 56) 

Si domosdoshmëri e dekretimit hyjnor në këtë ajet, salati dhe selami 
për Profetin janë të detyrueshëm. 

Lutja dhe përshëndetja për Profetin për të cilin luten dhe të cilin e 
përshëndesin Allahu bashkë me engjëjt, është një domosdoshmëri besimi. 
Zoti ynë thotë kështu në Kur'an: 

"(O i Dërguar!) Thuaju: "Po qe se pretendoni se e doni Allahun, 
ndiqmëni mua që Allahu t'ju dojë dhe t'jua falë mëkatet!" (Al-i Imran, 31) 

Eshtë e padiskutueshme se kur besimtari, përballë dashurisë ndaj të 
Dërguarit të Allahut (s.a.s.), i zbraz rrëqethjet hyjnore nga të gjitha linjat 
dhe pamjet frymore, subjektive e egoistike, do të thotë se ka hyrë në rrugën 
e marrjes pjesë nga dashuria dhe personaliteti shembullor i tij. 

Burrat e zemrës së ummetit të cilët, duke marrë pjesë nga personali- 
teti i bekuar i të Dërguarit të Allahut (s.a.s.), janë shkrirë dhe humbur në 
personalitetin e tij, kanë shpalosur shembuj të bukur të dashurisë për të 
Dërguarin e Allahut (s.a.s.). 

Ata që e arrijnë burimin e dashurisë te i Dërguari i Allahut, jetojnë gjer 
në kiamet si miq të ummetit, bashkësisë së Muhammedit dhe, pas jetës së 
tyre të vdekshme kujtohen vazhdimisht me mëshirë dhe lutje. Ja dy nga të 
pasionuarit e panumërt ndaj të Dërguarit të Allahut. 

Profeti dërgoi mësues në fiset përreth për ta përhapur fenë e së drej- 
tës dhe për t'ua mësuar atë njerëzve. Por disa prej këtyre mësuesve qenë 
tradhtuar dhe vrarë. Njëra nga këto ngjarje pati ndodhur në ngjarjen Re- 
xhi. 

Fiset Adal dhe Kare kërkuan nga i Dërguari i Allahut mësues që t'ua 
mësonin Islamin. Ai dërgoi një ekip prej dhjetë vetësh. Kur ekipi në formë 
karvani arriti në zonën Rexhi, ra në pritë. Tetë prej tyre u vranë, kurse dy 
u zunë robër dhe iu dërguan politeistëve mekas. 

Robërit ishin sahabet Zejd dhe Hubejd (r. anhuma). Të dy u vranë nga 
politeistët mizorë. Para se ta vrisnin Zejdin, e pyetën: 

"A nuk do të deshe që, në shkëmbim të jetës, të shihje në vendin tënd 
pejgamberin tënd?" 

Zejdi (r.a.) e pa me keqardhje Ebu Sufjanin që ia bëri këtë pyetje dhe 
iu përgjigj: 

"Jo vetëm që s'dua të ndodhet këtu pejgamberi im që e dua si fëmijët 
e mi, por as dhe t'i ngulet një gjemb në këmbë!" 

Ebu Sufjani ngriu para kësaj shfaqjeje dashurie. 

"Çudi, me të vërtetë!" - Tha ai. "Unë s'kam parë gjer më sot në jetën 
time dikë që ta duan sa ç'e duan Muhammedin shokët e vet!" 

Pastaj shkuan te Hubejbi (r.a.). Atij i thanë se do të shpëtonte po të 
hiqte dorë nga feja. 

Hudejb (r.a.) u tha: 

"Edhe sikur të ma falni botën, nuk heq dorë nga feja!" 

Pastaj ia bënë edhe pyetjen që i bënë Zejdit dhe morën të njëjtën për- 

gjigje- 

Ndërkaq, Hubejbi pati një dëshirë të fundit para vdekjes: 

"T'i dërgonte përshëndetje me dashuri të Dërguarit të Allahut!" 

Mirëpo, me kë do t'ia dërgonte? Pranë s'kishte asnjë musliman! I ngriti 
sytë me dëshpërim drejt qiellit dhe, me përgjërim, tha: 

"Allahu im! Këtu s'ka asnjë njeri që t'ia çojë përshëndetjen të dërguarit 
Tënd! Dërgoja Ti përshëndetjen time!" 

Në këtë çast, i Dërguari i Allahut (s.a.s.) po rrinte në Medine së bashku 
me shokët, të cilët e dëgjuan atë të thoshte pa iu drejtuar kujt: "Ve alejhis- 
selam!" 

Shokët e pyetën me habi: 

"O i Dërguari i Allahut, përshëndetjes (selamit) të kujt iu përgjigje?" 

"Selamit të vëllait tuaj, Hubejb /" - U tha ai. 

Më në fund, qafirët i vranë të dy sahabet duke i vënë nën tortura të 
rënda. Njëra nga fjalët e thëna nga Hubejbi ndërsa po vdiste është shumë 
e kuptimshme: 

"Nëse vdes si musliman, ç'rëndësi ka nëse vdes kështu apo ashtu? 24 

Ja, pra, ashku dhe guximi i sahabeve, shokëve të Profetit. Ndërsa një 
tabllo e tillë torturash na rrëzon ne në tmerr, ata që e donin të Dërguarin e 
Allahut me pasion, kurrë nuk dridheshin para një pamjeje të tillë. I gjithë 
halli i tyre ishte të meritonin vëmendjen e të Dërguarit të Allahut! 

Edhe shembulli në vijim ku shpaloset malli dhe dashuria për të Dër- 
guarin e Allahut (s.a.s.), sa mësimdhënës është për ne! 

Abdullah bin Zejd el-Ensari (r.a.) shkoi te i Dërguari i Allahut (s.a.s.) 
dhe i tha duke qarë: 

"O i Dërguari i Allahut! Ti je më i dashur për mua se vetja ime, malli 
dhe pasuria ime, se fëmijët dhe familja ime! Po të mos ishte e mira për të 
ardhur këtu e për të parë ty, do të dëshiroja të vdisja!" 

Profeti (s.a.s.) e pyeti: 

"Pse qan?" 

Ensariu iu përgjigj: 

"O i Dërguari i Allahut! Qaj sepse mendoj që do të vijë një ditë që edhe 
ti do të vdesësh, edhe ne do të vdesim dhe, ndërsa ti do të jesh në pozita të 


24 Shih. Buhari, Megazi, 10; Vakidi, Megazi, f. 280-281. 
- 

larta bashkë me profetët e tjerë, ne, edhe sikur të hyjmë në xhennet, do të 
mbetemi në pozita të ulta!" 

Oqeani i mëshirës, Profeti ynë (s.a.s.), nuk i dha përgjigje, por ndenji 
ashtu, i heshtur. Në këtë mes, zbriti ajeti që thoshte: 

"Kush u bindet Allahut dhe të Dërguarit të Tij, ja, ata do të jenë së 
bashku me profetët, besnikët, dëshmorët dhe të mirët, të cilëve Allahu u 
ka dhënë dhunti. Ç'miq të mirë që janë ata!" (en-Nisa, 69) 

Abdullah bin Zejd el-Ensariu (r.a.) ishte duke punuar në bahçe kur 
i biri erdhi me një frymë dhe me dëshpërim dhe e lajmëroi se i Dërguari 
i Allahut kishte vdekur. I tronditur rëndë nga ky lajm, Ensariu u lut kë- 
shtu: 

"Allahu im! Merrmi sytë që këtej e hitje të mos shoh më njeri tjetër veç 
Muhammedit i cili ka qenë njeriu i vetëm që kam dashur!" 

Lutja e Abdullah bin Zejd el-Ensariut u pranua dhe sytë iu verbuan 
aty për aty! 25 

Dashuria dhe afërsia janë një linjë rryme mes dy zemrave. Ata që duan, 
kurrë nuk i heqin goje dhe zemre të dashurit e tyre. Ata jetojnë dhe vdesin 
mes kënaqësisë së sakrificës së jetës dhe pasurisë së vet për të dashurit. 

Në Kur'an urdhërohet: 

"Falni namaz, jepni zeqat dhe bindiuni Profetit që të fitoni mëshi- 
rën hyjnore!" (en-Nur, 56) 

Sipas parimit "ai që dashuron, do çdo gjë të atij që dashuron dhe je- 
pet krejtësisht pas tij", ndjekja në çdo gjë e Profetit, të Dashurit të madh, i 
cili është model, është kusht, ashtu që dashuria dhe pasioni për të si dhe 
ndjekja e tij përbëjnë shtyllën kurrizore të dashurisë për Zotin. 

Në Fjalën e Njësisë (Tevhid), pas "la ilahe il'lallah" (nuk ka zot tjetër 
veç Allahut) vjen "Muhammedun resulullah" (Muhammedi është i dër- 
guari i Allahut). Çdo fjalë e njësisë dhe çdo lutje e përshëndetje për Profetin 
përbëjnë kapitalin e afërsisë dhe dashurisë për të Vërtetën (Zotin). Lumtu- 
ria e jetës së kësaj bote e të jetës së pasme, ahiretit, si dhe të gjitha ngadh- 
njimet arrihen me dashurinë për Të. Bota është shfaqje e dashurisë hyjnore. 
Elementin thelbësor të kësaj dashurie e përbën Drita Muhammediane dhe 
rruga e vetme e arritjes te Individualiteti Hyjnor është dashuria për Të! 

Fryma shpirtërore në adhurime, delikatesa në sjellje, etika në moral, 
tejdukshmëria në zemër, bukuria në fytyra, elokuenca në shprehje, brishtë- 
sia në ndjenja, thellësia në shikime, shkurtimisht, të gjitha bukuritë janë ve- 
zullime të reflektuara në zemra nga dashuria për Atë dritën e ekzistencës! 

Poeti dhe mistiku i madh Mevlana shprehet kështu: 

"Eja, o zemër! Festa e vërtetë është bashkimi me Mnhammedin, sepse drita e 
botës është prej bukurisë së asaj qenieje të bekuar!" 


25 Shih. Kurtubi, el-Xhami li-Ahkami'l-Kur'an, V, 271. 

Lutja dhe përshëndetja për Profetin që në gjuhën fetare quhen salavati she- 
rife, kanë rëndësi shumë të madhe për të ngulitur në zemra frymëzimin dhe 
begatinë hyjnore, për të fuqizuar lidhjen me Profetin veçanërisht në kohën 
e zbardhjes së dritës dhe për të marrë pjesë nga fryma shpirtërore e tij. 

Miqtë e të Vërtetës që kanë gjetur jetë në të vërtetën e të Dërguarit të 
Allahut (s.a.s.), i kanë radhitur kështu vlerat e salavatit dhe afrimit ndaj 
Profetit: 

1) Me bindjen ndaj urdhrit hyjnor, fitohet salavati i Allahut dhe engjëj- 
ve. Në Kur'an thuhet: 

"Me të vërtetë, Allahu dhe engjëjt luten për Profetin; o ju që keni 
besuar, lutuni për të dhe përshëndeteni atë me bindje të plotë!" (el-Ahzab, 
56) 

Nuk ka dyshim se mes salateve dhe selameve të Allahut, engjëjve dhe 
ummetit ka ndryshime kuptimore. Salati i Allahut është mëshirë dhe lartë- 
sim për profetin e Tij. Salati i engjëjve është pendesë dhe lutje për Profetin. 
Kurse salati i besimtarëve është lutje e tyre për Profetin. 

2) Salavati sherife është pretekst për faljen e mëkateve. I Dërguari i 
Allahut (s.a.s.) porosit: 

"Atij që më bën mua salat një herë, Allahu i bën salat dhjetë herë, i fshihen 
dhjetë mëkate dhe lartësohet dhjetë gradë!” (Nesai, Sehv, 55) 

3) Në kiamet, i Dërguari i Allahut (s.a.s.) ndodhet pranë tij. I Dërguari 
i Allahut (s.a.s.) porosit: 

"Njerëzit më të afërt me mua në ditën e kiametit do tëjenë ata që kanë bërë më 
shumë për mua salat dhe selam!" (Tirmidhi, Vitr, 21) 

4) I Dërguari i Allahut (s.a.s.) i përgjigjet atij që këndon salat. I Dërgua- 
ri i Allahut (s.a.s.) porosit: 

"Për t'iu përgjigjur selamit të atij që më dërgon mua selam, Allahu ma kthen 
shpirtin!" (Ebu Davud, Menasik, 96) 

5) Profetit i paraqitet emri i secilit që bën salat. I Dërguari i Allahut 
(s.a.s.) porosit: 

"Mbi tokë ka engjëj shëtitës të Allahut. Ata ma sjellin në çast selamin e um- 
metit tim!" (Nesai, Sehv, 46) 

6) Personi që këndon salat dhe selam, meqë dashurinë për të Dërgua- 
rin e Allahut e ka parapëlqyer ndaj dashurive të tjera, fiton nivel në pajisjen 
me moralin e tij, shpëton nga morali i keq dhe bëhet i virtytshëm. 

7) Dashuria e personit për Profetin dhe e Profetit për personin vijnë 
duke u shtuar e shumëfishuar. 

8) Ndërsa favoret që na ka dhuruar Allahu i Lartë me anë të Profetit 
janë aq shumë sa të mos numërohen dot, me salat dhe selam ne përpiqemi 
ta paguajmë sado pak detyrimin që kemi për Profetin. 

9) Salavati sherife është pretekst që mbi ne të zbresë mëshira e Allahut 
të Lartë. I Dërguari i Allahut (s.a.s.) porosit: 

"Atë që më dërgon mua një herë salat dhe selam, Allahu e mëshiron 
atë dhjetëfish!" (Muslim, Salat, 70) 

10) Salati sherife bëhet pretekst për të kujtuar fjalën e harruar. 

11) Bëhet pretekst për pranimin e lutjeve. 

Pas namazit, Profeti (s.a.s.) pa një burrë që bëri lutje pa e falenderuar 
Allahun dhe pa i dërguar salat dhe selam Profetit. Ai tha: "Ky burrë u nxi- 
tua!" Pastaj e thirri pranë burrin dhe i tha kështu: 

"Kur të bëni lutje, nëfillim ta lavdëroni dhe falenderoni Allahun e Lartë, pa- 
staj të më dërgoni mua salat dhe selam!" (Tirmidhi, Deavat, 64) 

Në një hadith profetik thuhet: 

"Për sa kohë cjë të mos i këndojë salavat Profetit, lutja e personit mbetet e 
izoluar (nuk e arrin dot synimin)!" (Mundhiri, et-Tergib ve't-Terhib, m, 165) 

12) Personi që i dërgon Profetit salat dhe selam, mbrohet nga qortimi 
hyjnor. I Dërguari i Allahut (s.a.s.) porosit: 

"Atij cjë, kur pranë tij përmendet emri im, nuk më dërgon salavat mua, theftë 
hundën!" (Tirmidhi, Deavat, 100) 

13) Allahu e ndihmon personin që i bën salat Profetit të vet dhe ia heq 
të gjitha dëshpërimet e kësaj bote e të jetës tjetër! 

Me të vërtetë, Ubej b. Ka'b (r.a.) thotë: 

"E pyeta Hz. Pejgamberin: 

"O i Dërguari i Allahut! Unë të dërgoj ty shumë salavati sherife. Në 
ç'masë duhet ta bëj këtë, vallë?" 

"Bëj sa të duash!" - M'u përgjigj. 

"A është e përshtatshme sikur një të katërtën e lutjeve t'i ndaj për sa- 
lavati sherife?" 

"Ndaj sa të duash, por po bëre më shumë, është më mirë për ty!" - Më tha. 

"Atëherë, gjysmën e lutjeve t'i lë për salavati sherife!" - 1 thashë. 

"Lër sa të duash, por po le më shumë, është më mirë për ty!" - Më tha. 

Unë prapë: 

"Atëherë, a mjafton dy të tretat?" -1 thashë. 

"Sa të duash, por po e shtove, është më mirë për ty!" - Më tha. 

"Atëherë, si bëhet po ta ndaj gjithë kohën e lutjeve për të të sjellë ty 
salavati sherife?" -1 thashë. 

"Atëherë, Allahu t'i heq të gjitha shqetësimet dhe t’ifal të gjitha mëkatet!" 
(Tirmidhi, Kijamet, 23) 

Lutja dhe përshëndetja për Profetin bën të mundur ngritjen e lidhjes 


me botën shpirtërore të tij dhe përfitimin prej dritës së tij. Kurse përfitimi 

nga lutja dhe përshëndetja janë në raport të drejtë me dashurisë dhe sinqe- 
ritetit të personit ndaj Profetit. 

O Profet, të pafund qofshin lutjet dhe përshëndetjet për ty! 

Të lutem, o i Dërguari i Allahut! 26 

h) Meditimi mbi vdekjen 

As në botë nuk ka kohë dhe vend për t'i ikur 
vdekjes, as në varr nuk ka mundësi për t'u 
kthyer prapë, as në kiamet nuk ka ndonjë 
strehim për t'u fshehur nga forca dhe tmerri 
itij!.. 

Në rrjedhën e jetës, njeriu lëkundet mes dy të kundërtave të tmerr- 
shme, si gëzimi i jetës dhe frika e vdekjes. Pa u rrokur kuptimet e vërteta 
të jetës dhe vdekjes që ndodhen në një rrjedhë të pandërprerë, nuk mund 
të konceptohen dot as enigma dhe urtësia e krijimit bashkë me natyrën e 
vërtetë të njeriut. 

Vdekja e cila do t'i bjerë në kokë pa përjashtim çdo udhëtari të jetës, 
është një e panjohur që të gjitha qeniet me vetëdije janë të detyruara ta 
zgjidhin! 


Në ajetin 2 të sures Mulk të Kur'anit thuhet: 

hUi op jJ- jjl 


"Ai që ka krijuar vdekjen dhe jetën për të provuar se cili nga ju do 
të bëjë punë më të mira!" 

Dhe në ajetin 35 të sures Enbija thuhet: 

"Çdo i gjallë do ta shijojë vdekjen. Ne ju provojmë ju edhe me të mi- 
rën, edhe me të keqen. Dhe pastaj do të ktheheni vetëm tek Ne!.." 

Bota është një shkollë besimi hyjnore, kurse vdekja, një ligj kalimi i pa- 
shmangshëm. Hz. Mevlana thotë: 

"Vdisni që të ringjalleni!" 

Ringjallja e zemrës është e mundur vetëm me heqjen dorë prej subjek- 
tivitetit. Profeti (s.a.s.) porosit: 


26 Në origjinal është kështu: "Dahilek, ja Resulallah!" e shpjeguar në formën "O i Dër- 
guari i Allahut, jam nevojtar për shefaatin dhe mëshirën tënde!" 

"Kujtojeni shpesh vdekjen e cila i asgjëson me rrënjë të gjitha dëfrimet e kë- 
naqësitë!" (Tirmidhi, Kijamet, 26) 

Të meditosh mbi vdekjen do të thotë ta kujtosh vdekjen pa të ardhur 
ende vdekja, kështu, duke u larguar nga subjektiviteti, të përgatitesh në 
mënyrë të vullnetshme për daljen para Allahut. Eshtë një meditim dhe ve- 
tëdije e mbështetur mbi besimin. 

Dëshirat dhe qëllimet materiale të njeriut të cilat s'dinë të sosur, shpre- 
sat dhe ngushëllimet e përkohshme e të vdekshme janë si një rënie gje- 
thesh e tmerrshme mbi dheun e varrit! 

Varrezat janë të mbushura plot me adresat e nënave dhe baballarëve, 
grave e fëmijëve, të dashurve dhe farefisit, miqve e shokëve që e patën 
konsumuar një ditë jetën e tyre të përkohshme. Kudo që të bëhet jeta e 
kësaj bote, në pallat apo në mashnën e kashtës, pikëdalja e detyruar e të 
gjitha rrugëve dhe kthesave është varri. Nuk ekziston as ndonjë kohë dhe 
as ndonjë vend nga mund të iket prej saj për të shpëtuar! 

Në Kur'an thuhet: 

"Thuaju: "Ç'është e vërteta, vdekja nga e cila ikni, patjetër ka për 
t'ju zënë. Pastaj do të ktheheni te Allahu që e njeh të fshehtën dhe të 
hapurën. Dhe Ai do t'jua thotë një e nga një se ç'keni bërë!" (el-Xhuma, 8) 

Çdo gur varri i mbuluar nën heshtjen e vdekjes është një këshillues i 
zjarrtë që flet me gjuhën e gjendjes së vet. Fakti që varrezat janë formuar 
brenda qyteteve, përreth rrugëve dhe në avllitë e xhamive, është një lloj 
meditimi mbi vdekjen, domethënë, mendim i vdekjes dhe rregullim i bo- 
tës sipas saj. Peshën rrëqethëse të vdekjes nuk munden ta mbajnë supet 
e dobëta të fjalëve. Përballë vdekjes marrin fund dhe shkrihen të gjitha 
pushtetet! 

Bota është një iluzion optik në shkretëtirë, kurse jeta e pasme, ahireti, 
një jetë e pavdekshme. Në përgjithësi, mes një mijë e një lojrave dhe shfaq- 
jeve të jetës, njeriu është robi i gënjeshtrave në pasqyrë. Kjo botë e cila e vë 
në veprim çdo çast pabesinë e saj me anë të këtyre gënjeshtrave, në s'është 
një vend mashtrimi, ç'është? 

A nuk merr mësim njeriu që freskia dhe gjallëria e çdo qenieje të vdek- 
shme dërrmohet e bluhet papushim mes gurëve të mullirit të kohës? Zhyt- 
ja me anë të një jete të jetuar pa ditur gjë mbi të vërtetën e ahiretit, në konsi- 
derata temporale dhe lojra të përkohshme të cilat nxisin dëshirat sensuale 
është një vetëmashtrim i frikshëm përballë perspektivës së madhe e të 
pafundme! Jeta në padije, indiferentizëm dhe moskokëçarje përbëhet prej 
lojrave në fëmijëri, epshit në rini, indiferentizmit në pjekuri dhe mallit për 


gjërat e dalura dore, një mijë e një përpëlitjeve dhe pendimeve në pleqëri! 

Vdekja është kiameti 27 specifik i personit. Prandaj, le të zgjohemi para 
kiametit që të mos bëhemi ndër ata që pendohen. Sepse është jashtë çdo 
diskutimi se çdo i vdekshëm do të takohet patjetër me Engjëllin e Vdekjes 28 
në një çast dhe vend të caktuar. Prandaj, pa humbur kohë, duke përhtuar 
nga thirrja "...vraponi te Allahu..." (edh-Dharijat, 50), ta pranojmë mëshirën 
hyjnore si strehimin dhe banesën e vetme! 

Meditimi më i qartë mbi vdekjen është i fshehur në enigmën e heshtjes 
së pazgjidhshme të lidhur nyje në buzët e mavijosura të të vdekurve! 

Përgjigjet që vijnë nga bota përballë oratorisë këshilluese të vdekjes, 
janë vetëm lot dhe ngashërime të kota! 

Por sa e çuditshme është që njeriu e gënjen veten në këtë botë ku ndo- 
dhet si vizitor për pak ditë. Megjithëse çdo ditë vëzhgon skena funebre, 
vdekjen e sheh si diçka që s'ka të bëjë me atë vetë. Mirëpo, në çastin kur 
njeriu, pasi i vishet shpirtit të tij një trup, futet në këtë botë, bëhet, njëkohë- 
sisht, një udhëtar drejt vdekjes. Pastaj, në varrin i cili është porta e jetës së 
pasme, ahiretit, përcillet për një tjetër udhëtim të madh! 

Çdo çast që bie nga shiriti i kohës, na afron ne në mëngjesin e të vërte- 
tës. Kur'ani na e pohon kështu këtë: 

"Kujt t'i japim jetë të gjatë, ia kthejmë së prapi krijimin. A nuk e 
mendojnë këtë?" (Jasin, 68) 

Në ajetin kur'anor, njeriu këshillohet në mënyrën më të mirë. Cilësia 
dalluese e kësaj bote është pabesia. Ajo ta merr shpejt prapë atë që të ka 
dhënë. Një ditë të lartëson, të nesërmen të zbret në fund të pusit. Kjo botë 
është si hija. Po deshe ta zësh, të ikën. Por edhe sikur të duash t'i ikësh, të 
ndjek pas pa të lënë. Ajo i flijon shpejt ata që lidhen pas saj. 

Duhet menduar se as ka në botë ndonjë vend dhe kohë për të ikur nga 
vdekja, as ka në varr ndonjë mundësi për t'u kthyer pas, as dhe ka ndonjë 
strehim për t'u fshehur nga forca e kiametit. 

Një sahabi, shok i Profetit (s.a.s.), e pyeti atë: 

"O i Dërguari i Allahut, cili besimtar është më i mençur?" 

Profeti iu përgjigj kështu: 

"Ai cjë e kujton shpesh vdekjen dhe hën përgatitjen më të mirë për pas vdekjes! 
Ja, këtajanë njerëzit e mençur !.." (ibni Maxhe, Zuhd, 31) 

Gjithashtu, Profeti (s.a.s.) ka thënë: 

"Kujtoni vdekjen dhe kalbjen e kufomës dhe eshtrave pas vdekjes! Ai që e kër- 
kon jetën e ahiretit, e braktisin stolinë ejetës së kësaj bote /" (Tirmidhi, Kijamet, 24) 

Fudal bin Ijad thotë: 

"Vdekja është e mjaftueshme si këshillë për njerëzit!" 


27 Këtu, fjala kiamet është përdorur me kuptimin përmbysje, apokalips. Përkthyesi. 

28 Në origjinal: Azrail. Përkthyesi. 

Dikush nga sahabet kishte vdekur. Shokët folën me lavdërim për të 
dhe thanë se kishte bërë adhurime shumë. 

I Dërguari i Allahut (s.a.s.) i dëgjonte në heshtje. Kur mbaruan së folu- 
ri ata, e mori fjalën ai dhe i pyeti shokët: 

"Personi për të cilinflisni, a e kujtonte shpesh vdekjen?" 

"Jo!" -1 thanë ata. 

"Mirë, po a hiqte dorë shpesh nga nga dëshirat e panevojshme dhe të tepruara 
të nefsit?" -1 pyeti Profeti. 

"Jo, o i Dërguari i Allahut!" - Iu përgjigjën sahabet. 

Atëherë, i Dërguari i Allahut (s.a.s.) tha: 

"Shoku juaj s'paska qenë aq sa thatë ju!" (Hejthemi, Mexhmau'z-Zevaid, X, 308-9) 

Abdullah bin Omer (r.a.) tregon: 

"Hz. Pejgamberi më kapi dhe më tha: 

"Sillu në këtë botë si një i vetmuar, madje si një udhëtar! Dhe quaje veten një 
nga të vdekurit, një nga banorët e varrezës! " 

Njëri nga të mëdhenjtë e tabiinëve, Muxhahid bin Xhebr (rahmetulla- 
hi alejh) thotë: 

"Pasi e tregoi këtë hadith, Abdullah bin Omeri (r.a.) më dha këtë kë- 


shillë: 


"O Muxhahid! Kur të gdhihesh në mëngjes, mos i fol nefsit për mbrëm- 
jen dhe kur të bëhet mbrëmje, mos i fol për mëngjesin! Përfito nga shëndeti 
para se të sëmuresh dhe përfito nga jeta para se të vdesësh! Sepse, o rob i 
Allahut, nuk e di se në ç'gjendje do të jesh nesër (i gjallë apo i vdekur)!" 
(Tirmidhi, Zuhd, 25) 

Enes b. Malik thotë: 

"Çdo ditë, toka i flet njeriut me këto dhjetë këshilla: 

O njeri! 

E para, ti tani shëtit mbi mua, por tek unë ke për t'u kthyer! 

E dyta, ti bën çdo lloj mëkati mbi mua, por brenda meje do të ndësh- 
kohesh! 

E treta, ti qesh e dëfrehesh mbi mua, por brenda meje ke për të qarë! 

E katërta, ti gëzohesh mbi mua, por brenda meje do të dëshpërohesh! 

E pesta, ti mbledh mall e pasuri mbi mua, për brenda meje do të pe- 
ndohesh! 

E gjashta, ti ha haram mbi mua, por brenda meje kanë për të të ngrënë 
krimbat! 

E shtata, ti mbahesh më të madh mbi mua, por brenda meje ke për t'u 
poshtëruar! 

E teta, ti ecën me hare mbi mua, por brenda meje do të mbetesh në 
hidhërim! 

E nënta, ti shëtit në dritë mbi mua, por brenda meje do të mbetesh në 



errësirë! 

£ dhjeta, ti ndodhesh mes njerëzve mbi mua, por brenda meje do të 
hysh i vetëm! (Ibni Haxher el-Askalani, Munnebihat, 37) 

Duke u folur shokëve mbi mjeshtrin e urtësisë dhe oratorisë, Kuss bin 
Saide, Profeti (s.a.s.) ka thënë kështu: 

"E pata parë Kuss bin Saiden në panairin e Ukadhit mbi deve tek po ufliste 
njerëzve kështu: 

"O njerëzl Ejani, dëgjoni, mbajeni mend mirë dhe merrni shembull! Kush 
jeton, vdes; kush vdes, merr fund; ç'ka për t'u bërë, bëhet! Shiu reshon, barërat 
mbijnë, fëmijët lindin dhe zënë vendin e prindërve. Dhe, pastaj, të gjithë shkatë- 
rrohen dhe mbarojnë. Ngjarjet nuk ndërpriten, ato ndjekin njëra-tjetrën. Në qiell 
ka njoftime, në tokë ka gjëra mësimdhënëse. Faqja e tokës është një shtrat i shtrirë, 
faqja e qiellit është një tavan i lartë. Yjet ecin, detrat rrinë në vend. Kush vjen, s'- 
mbetet këtu; kush ikën, s'kthehet prapë. A mos vallë mbeten atje sejanë të kënaqur 
me vendin ku kanë shkuar, apo janë shtrënguar të qëndrojnë aty dhe kanë rënë në 
gjumë?... 

Ofisi Ijad! Ku i keni baballarët dhe gjyshërit? Ku janëfiset Ad dhe Themud që 
patën bërë pallate të stolisura dhe banesa prej guri? Ku janë Faraoni dhe Nemrudi 
që krenoheshin me pasuritë e kësaj bote dhe i thoshin popullit se ishin zot? 

Kjo tokë i thërrmoi ata në gurin e mullirit, i bëri pluhur. Edhe kockat, bile, iu 
kalbën dhe iu shpërndanë. Kurse shtëpitë u shembën dhe mbetën pa njeri. Vendet e 
tyre tashmë i gjallërojnë qentë. Kujdes, mos u tregoni moskokëçarës si ta. Çdo gjë 
është e përkohshme, vetëm Zoti është i përhershëm! 

Eumi i vdekjes ka shumë vende për të hyrë në të, por vend për të dalë 
s'ka!..." 29 

Vdekja e cila është akti i fundit i skenarit të jetës, është si një pasqyrë 
që lajmëron secilin për fundin e vet. Po qe se një njeri rron nën pushtetin e 
nefsit të vet dhe duke pasur si synim këtë botë, varri i duket atij si një vri- 
më e errët. Edhe sjellja ndërmend e vdekjes, madje, e bën atë të vuajtur në 
shkallë të pakrahasueshme me asgjë tjetër. 

Po qe se njeriu e kapërcen pengesën nefs dhe, si përfundim i medi- 
timit mbi vdekjen, përparon në drejtim të cilësive engjëllore të fshehura 
në shpirtin e tij, vdekja i duket paimagjinueshmërisht madhështore dhe 
si kusht i domosdoshëm i bashkimit me Zotin e vet transcendental. Kë- 
shtu, vdekja e cila në përgjithësi bëhet shkak te njerëzit për ethe të ftohta, 
te ai kthehet në emocion të bashkimit me të dashurin. Vdekje të tilla, si- 
pas shprehjes së mjeshtrit të madh të rrugës mistike, Mevlana Xhelaleddin 
Rumi, është "sheb-i arus", "nata e parë e martesës". Kjo është një rrugë e ti- 
llë që e bën vdekjen, ngjarjen më të tmerrshme për njeriun, të bukur. Ndër- 


29 Shih Bejhaki, Kitabu'z-Zuhd, II, 264; Ibni Kethir, el-Bidaje, II, 234-241; Hejthemi, 
Mexhmau'z-Zevaid, IX, 418. 

kaq, "zbukurimi i vdekjes" mund të realizohet vetëm me anë të përsosjes 
përmes kapërcimit të nefsit dhe përjetimit të situatave afektive, si pendesa 
(tevbe), përkushtimi në adhurim (zuhd), dorëzimi (tevekkul), përkorësia 
(kanaat), përmendja e Allahut (dhikr), vështrimi kah Allahu (tevexhxhuh), 
durimi (sabr), vetëkontrolli i brendshëm (murakabe) dhe pëlqimi (riza). 

Meditimi mbi vdekjen ushtron një ndikim të rëndësishëm, të pakraha- 
sueshëm me asgjë tjetër për arritjen e zemrës në këtë nivel purifikimi. Në 
lidhje me këtë specifikë, Rebi bin Husejin thotë kështu: 

"Po qe se zemra më largohet nga sjellja ndërmend e vdekjes, frikësohem se 
mos më prishet. Sa për mua, do të dëshiroja të qëndroja në varreza gjersa të vdisja, 
në qoftë se me këtë veprim nuk do t'u bëja opozitë paraardhësve!” (Bejhaki, Kitabu’z- 
Zuhd, f. 212) 

Vdekja është një fillim i detyrueshëm i udhëtimit të ahiretit. Para se 
të dilet për në këtë udhëtim, përgatitja e zemrës për vdekjen me anë të 
njohjes nga afër të Zotit, sigurimi i shëndetit dhe paqes së zemrës duke 
shpëtuar nga dyshimet dhe shqetësimet e vdekjes janë gjëra që kurrsesi 
s'duhen nënvleftësuar. Kështu vërtetohet e fshehta "vdisni para se të keni 
vdekur" dhe njeriu, në vend të sundimit të nefsit pothuaj të asgjësuar, re- 
alizon në kuptim të plotë afërsinë dhe bindjen ndaj Allahut! 

j) Qëndrimi me njerëzit e mirë (salih) dhe besnikë (sadik) 


"O ju që keni besuar! Kinifrikë Allahun 
dhe bashkohuni me besnikët!" (et-Tevbe, 119) 


Për ta ruajtur zemrën nga vanitetet dhe për ta bërë objekt dhe bashkë- 
bisedues të vazhdueshëm të sugjerimeve për të mirën, afërsia, konfiden- 
ca dhe intimiteti me njerëzit e mirë (salih) dhe besnikë (sadik), nga bota 
shpirtërore e të cilëve mund të merret frymëzim, është e detyrueshme. 

Zemra vishet me ngjyrën, formën dhe harmoninë e mjedisit ku ndo- 
dhet, vetëm se kjo gjendje është faza fillestare e hedhjes rrënjë dhe vend- 
osjes së ndikimeve të caktuara në zemër. Ndikimet pozitive ose negative të 
mëpasme, për shkak të ngjashmërisë ose kundërshtisë me të mëparshmet, 
mund të jenë edhe pozitive, edhe negative. Por, në qoftë se në fillim zemra 
nuk vihet nën ndikime të mira për t'u sjellë në një konsistencë të caktuar, 
ndodhet nën një rrezik të madh. Sepse zemra e bërë objekt i ndikimeve 
të jashtme, ose mbetet nën ndikimin e tyre në raport të drejtë me afërsinë 
që tregon ndaj tyre, ose luan një rol kundërshtues ndaj tyre gjithashtu në 


raport të drejtë me neverinë që ndjen ndaj tyre. Eshtë për këtë arsye që 

përdorimi me vend i ndjenjave të afërsisë dhe neverisë në lartësimin ose 
rënien poshtë shpirtërisht të njeriut është një institucion me mjaft rëndësi. 

Po të mbahet parasysh kjo e vërtetë, dalin në shesh në mënyrë të qartë 
nevoja dhe rëndësia e ndenjjes bashkë dhe jetesës me robtë e mirë (salih) të 
Allahut me qëllim përparimin shpirtëror. Ndërkaq, përfitimi realizohet në 
raport të drejtë me afërsinë dhe dashurinë e ndjerë ndaj bashkëbiseduesit, 
ndryshe, edhe nëse një shoqërim i thatë indiferent ndaj thellësisë shpirt- 
ërore mund të sigurojë pak a shumë dobi, nuk e siguron dot rezultatin e 
kërkuar. Në lidhje me këtë specifikë, është shumë domethënës rrëfimi i 
përcjellë nga Bejazit Bistamiu (k.s.). 

Njëri nga myridët e vet i thotë kështu Bejazit Bistamiut: 

"Imzot, sikur të më jepnit një copë nga qyrku juaj dhe ta mbaja me vete 
për ogurL" 

Dhe Bistamiu i jep këtë përgjigje: 

"O bir, nëse ti s'je vetë i orientuar në rrugë të drejtë, jo të hysh në qyr- 
kun e Bajazitit, por t'ia rrjepësh lëkurën e të hysh në të, s'të bën dobi!" 

Në tërë gjithësinë ekziston dhe vepron një prirje identifikimi, gjë që 
buron nga identiteti i origjinës së ekzistencës. Për më tepër, kjo prirje e 
përgjithshme identifikimi vlen edhe për cilësitë fizike, edhe për gjendjet 
shpirtërore. 30 Për shembull, në qoftë se në skaj të një dhome derdhet një 
shishe me një lëng aromatik të mprehtë, aroma do të vazhdojë të përhapet 
nëpër të gjitha skajet gjersa të vijë në të njëjtin nivel në të gjitha molekulat 
e ajrit. Kjo cilësi që vlen për të gjitha shfaqjet antagoniste si të nxehtit dhe 
të ftohtit, është një ligj fizik. Ndërkaq, për të vepruar ky ligj edhe në jetën 
njerëzore, është nevoja e një ndërmjetësi që do ta siguronte identifikimin 


30 Ky konkluzion i autorit ose paralelizmi që ngre më poshtë autori midis dukurive 
fizike e shpirtërore përkatëse, duhet marrë në kuptimin figurativ. Si në shembullin 
e përhapjes së aromës, ashtu dhe të nxehtësisë, kemi të bëjmë me ligjin fizik të 
ekuilibrit i cili nuk është një dukuri identifikimi. Kurse prirja e natyrshme e nje- 
rëzve, posaçërisht e fëmijëve, adoleshentëve dhe e të rinjve që ende nuk e kanë 
formuar personalitetin e vet, për t'i ngjarë dikujt tjetër, është cilësi vetëm e qenieve 
njerëzore të ndërgjegjshme e të vetëdijshme, gjë që shfrytëzohet si nga pedago- 
gjia e përgjithshme dhe institucionet që merren me manipulimin psikik-shpirtëror, 
ashtu edhe nga mistika për qëllimet e saj edukative-manipuluese. Ndërkaq, duhet 
mbajtur parasysh se, në bazë të ligjeve të krijimit të njeriut sipas Kur'anit, njeriu 
është një identitet origjinal dhe i papërsëritshëm ku mbështetet personaliteti i tij. 
Prandaj dhe prirja e tij për t'u ngjarë të tjerëve si dhe shfrytëzimi i kësaj prirjeje nga 
një cilido institucion duhet të ketë një kufi. Në qoftë se përpjekjet e një njeriu për t'i 
ngjarë dikujt ose përpjekjet e të tjerëve për ta bërë një njeri t'i ngjajë dikujt, çojnë në 
humbjen e identitetit dhe personalitetit të tij, ai njeri s'është më njeri dhe s'vlen më 
për kurrgjë. Shembulli i mësipërm i myridit (nxënësit) të Bistamiut është pikërisht 
ky moment pervers i asgjësimit të identitetit individual dhe personalitetit, kundër 
të cilit ngrihet edhe Bistamiu i cili i jep nxënësit këshillën e duhur. (Përkthyesi) 

dhe ky ndërmjetës, në gjuhën e mistikës quhet muhabbet (afërsi ndjesore, 
afeksion, dashuri). 

Në përgjithësi, personalitetet e fuqishëm dhe energjikë janë bërë gjith- 
monë burim frymëzimi për të dobëtit. Në fakt, njëri prej prirjeve të prani- 
shme në natyrën e njeriut është ndjenja e imitimit. Me këtë ndjenjë i rre- 
gullon në fillim fëmija të gjitha lëvizjet dhe veprimet e veta. Por kjo prirje 
vazhdon të mbetet e pranishme pak a shumë gjatë gjithë jetës. Prandaj, 
përshpirtshmëria në adhurim e njerëzve të mirë e besnikë, niveli i lartë 
i moralit, dhembshuria, mëshira dhe thellësia shpirtërore e tyre u zgjon 
njerëzve përreth tyre ndjenjën e ndjekjes dhe imitimit. Kështu, edhe saha- 
bet me të kaluar njerëzore pagane e krejt të pazhvilluar arritën kulme në 
zhvillimin personal pikërisht në sajë të kësaj ndjenje ndaj të Dërguarit të 
Allahut (s.a.s.) i cili ishte një personalitet shembullor i pashoq! 

Nga vëzhgimet tona në botën e jashtme, ne e dimë se, po qe se mësue- 
si i bën nxënësit ta duan (të ndjejnë afërsi dhe afeksion ndaj tij), ata e më- 
sojnë me lehtësi mësimin e tij, sepse afërsia (muhabbet) luan një rol të ma- 
gjishëm që i shndërron mundimet në mëshirë. Një vështirësi e dëshiruar (e 
këndshme) pranohet sado e vështirë që të jetë, kurse mundimi i një pune 
krejt të lehtë por të padëshiruar vjen shumëfish në krahasim me ç'është. 
Ndërsa kur në shpirt shfaqet dashuria, namazi njëzet reqatesh i teravive 
vjen i lehtë, namazi prej katër reqatesh i agimit i falur pa dashuri vjen i 
rëndë. Si kjo, edhe rëndesa dhe dembelizmi në sjelljet e tjera janë rezultat 
i mungesës së dëshirës dhe dashurisë. Ja, kur analizohen këta shembuj, 
shihet se qëndrimi bashkë rne njerëzit e mirë (salih) dhe besnikë (sadik) 
mbushur me ndjenjat e dëshirës dhe dashurisë përmban një ndikueshmëri 
shpirtërore, madje magjike, e cila i eliminon gjithato të përpjeta vështirësia 
në rrugët e lartësimit moralo-shpirtëror. 

Nga ana tjetër, për ta mbrojtur qetësinë e zemrës, duhet shmangur me 
forcë nga afërsia me indiferentët dhe mëkatarët. 

Sheh Ubejdullah Ahrar e porosit kështu njeriun e vet të dashur në këtë 
drejtim: 

"Ndenjja bashkë me të huajt dhe indiferentët i jep zemrës mërzitje, 
shpirtit çorientim dhe ndjenjave rrënim!" 

Një ditë, Bejazid Bestamiu ndjeu një shqetësim dhe keqësim të tillë 
dhe në asnjë mënyrë nuk mundi ta shpëtojë veten nga ajo gjendje. Pastaj i 
pyeti ata që kishte në kuvend: 

"Pa shihni, a mos kemi ndonjë të huaj mes tonë?" 

Panë, por nuk gjetën asnjë të huaj. Por Bejazit Bistamiu nguli këmbë: 

"Pa kërkoni mirë! Kërkoni në vendin ku ndodhen shkopinjtë!" 

Prapë kërkuan dhe gjetën shkopin e dikujt që ishte indiferent. Bejazit 


© 


Bistamiut iu kthye qetësia. 

Prapë një ditë, Haxhe Ubejdullah Ahrar i tha kështu një të afërmi që i 
kishte ardhur: 

"Prej teje vjen kundërmim të huaji!" 

Dhe shtoi: 

"Mbase ke veshur rrobat e një të huaji!" 

Tejet i çuditur, i afërmi i tha: 

"Po, ashtu është!" 

Pastaj shkoi, i ndërroi rrobat dhe u kthye prapë. 

Kjo veçori komunikimi në situatat negative është po kaq e vlefshme 
edhe në situatat pozitive. Shembulli më i bukur i kësaj është ajo që ka ndo- 
dhur mes profetit Jusuf (a.s.) dhe të atit, profetit Jakub (a.s.), i cili në fillim 
e ndjeu se ishte pikërisht Jusufi nga fëmijët ai që i përngjiste më shumë, 
prandaj dhe u dha më shumë pas tij, si dhe filloi ta ndjente kundërmimin 
e këmishës së të birit që po ia sillnin që prej shumë larg, në një kohë kur i 
vëllai Jehuda që po e sillte, nuk e ndjente. Pastaj, siç dihet, kur Jakubit ia 
fërkuan fytyrën dhe sytë me këmishën e të birit, iu kthye shikimi dhe nisi 
të shohë. Kjo situatë është shfaqje e lidhjes shpirtërore që i komunikohet 
edhe materies! 

Dhe, në këtë rast, është sheshit se sa me pedantizëm duhet mbrojtur 
zemra e njeriut e cila, pa dyshim, është shumë më e ndjeshme se sendet! 

Gjatë kthimit nga fushata tejet e mundimshme e Tebukut, sahabet u 
futën për pushim, për të gjetur hije dhe ujë, në rrënojat e pallateve me gurë 
të gdhendur të fisit të Themudit. Prandaj, i Dërguari i Allahut (s.a.s.) ua 
tërhoqi vëmendjen kështu: 

"Në këtë vend, Zoti e shkatërroi fisin Themud. Për të mosju ardhurpjesë nga 
ai shkatërrim, mos merrni ujëprej këtu!" 

Sahabet i thanë: 

"O i Dërguari i Allahut! Ne i mbushëm enët me ujë dhe gatuam bru- 
më!" 

I Dërguari i Allahut i urdhëroi: 

"Zbrazini ujërat dhe brumin jepuani deveve ta hanë!" (Buhari, Enbija, n) 

Këto dhe ngjarje të tjera të ngjashme janë shembuj të gjallë që tregojnë 
përcjelljen dhe reflektimin e situatës shpirtërore edhe në qeniet pa jetë! 


Duhen bërë përpjekje për të marrë begati (energji moralo-shpirtërore) 
nga situatat shpirtërore të bukura të njerëzve të mirë (salih) dhe besnikë 
(sadik) me qëllim për t'i zhvilluar vetitë e larta të zemrës dhe për t'u lar- 
tësuar shpirtërisht, gjë që realizohet më mirë nëpërmjet bisedave moralo- 
shpirtërore. Të tërheqin vëmendjen këshillat e Lukmanit (a.s.) për të birin 
në këtë drejtim: 

“Biri iml Rri bashkë me dijetarët dhe përpiqu të mos largohesh nga kuvendet 
e tyre. Sepse, Allahu, ashtu siç e gjallëron tokën me anë të ujit, i gjallëron edhe 
zemrat me anë të dritës së urtësive!" (Ahmed b. Hanbel, Kitabu'z-Zuhd, hadithi nr. 551) 

Në një hadith profetik thuhet: 

"Në njërën nga shtëpitë e Allahut, mbi xhemaatin e mbledhur për ta kënduar 
librin e Allahut dhe për ta diskutuar mes tyre, zbret qetësia, ata i mbulon mëshira 
dhe i rrethojnë engjëjt. Allahu i përmend ata mes atyre që ka pranë!" (Ebu Davud, 
Vitr, 14; Ibni Maxhe, Mukaddime, 17) 

Ebu Idris el-Havlani tregon: 

Në Damask, u futa në xhaminë Umejje. Aty pashë një të ri me dhëmbë 
të ndritshëm dhe fytyrë të qeshur që po rrinte. Përreth i ishin mbledhur 
njerëz që po bisedonin ca gjëra. Kur binin në kundërshtim, i kërkonin me- 
ndim atij. Nga të pranishmit mësova se djaloshi ishte Muadh bin Xhebel 
(r.a.). 

Të nesërmen herët shkova në xhami. Ai kishte ardhur më herët se unë 
dhe po falte namaz. E prita që të mbaronte, pastaj i shkova pranë, i dhashë 
selam dhe i thashë: 

"Vallahi, unë të dua për hir të Allahut!" 

Muadhi më pyeti tri herë: 

"A me të vërtetë për hir të Allahut?" 

Edhe unë, që të tri herët i dhashë të njëjtën përgjigje: 

"Po, për hir të Allahut!" 

Atëherë, më kapi për rrobe dhe, duke më tërhequr pranë, më tha: 

"Qofsh i lumtur! Unë kam dëgjuar se i Dërguari i Allahut ka thënë 
duke përcjellë fjalët e Zotit: 

"Dashuria ime u jepet domosdoshmërisht atyre që e duan njëri-tjetrin për 
hirin tim, rrinë bashkë për hirin tim, e vizitojnë njëri-tjetrin për hirin tim dhe ia 
kushtojnë veten pëlqimit tim!" (Imam Malik, Muvatta, Shaar, 5) 

Zoti urdhëron kështu në Kur'an: 

"O ju që keni besuar! Kini frikë Allahun dhe bashkohuni me bes- 
nikët!" (et-Tevbe, 119) 

Përcjellja dhe komunikimi mes situatave,siç u prek edhe më lart, re- 
alizohet në raport të drejtë me afërsinë dhe dashurinë mes subjekteve për- 
katëse. Për t'u bërë një besimtar i përkryer është kusht afërsia me njerëzit 
e mirë dhe besnikë. 

Edhe i Dërguari i Allahut (s.a.s) e shpreh kështu rëndësinë e qëndri- 
mit me të mirët dhe besnikët: 

"Shoku i mirë me shokun e keq u ngjasin përkatësisht shitësit të parfumeve 
dhe fryrësit të calikut te kovaçi. Ose shitësi i parfumeve të jep aromë parfumi ty, 
ose ti blen parfum prej tij! 

Sa përfryrësin e calikut, ose ta djeg rrobën, ose ta ngjit erën e keqe!" (Buhari, 
Buju, 38) 

Sa ç'ka rëndësi ndenjja bashkë me të mirët dhe besnikët në të gjallë, 
aq e rëndësishme është edhe varrosja pranë tyre pas vdekjes. I Dërguari i 
Allahut (s.a.s.) ka porositur kështu: 

"Varrosini të vdekurit pranë njerëzve të mirë!" (Dejlemi, Musned, I, 

102 ) 

Hadithi në vijim e parashtron bukur rëndësinë edhe të sigurimit të 
nevojave, madje, nëpërmjet njerëzve të mirë e besnikë. 

Siç tregon Ibnul Firasi, i ati e ka pyetur kështu Profetin: 

"O i Dërguari i Allahut! A t'u kërkoj të tjerëve (po të kem nevojë)?" 
Dhe Profeti (s.a.s) i është përgjigjur: 

“]o, mos u kërko! Por, po mbete ngushtë, të paktën kërkoju njerëzve të mirë!" 
(Ebu Davud, Zekat, 28; Nesai, Zekat, 84) 


Një dervish i ka thënë Bejazit Bistamiut: 

"Më këshillo një veprim që të më afrojë tek Allahu!" 

Dhe Bejazit Bestamiu e ka këshilluar kështu: 

"Duaji robtë e urtë të Allahut! Duaji që edhe ata të të duan ty! Dhe 
përpiqu t'u hysh në zemër, sepse Allahu i Lartë sheh çdo ditë 360 herë në 
zemrat e tyre dhe, kur të shohë, të të gjejë edhe ty aty!" 

Ja, për këtë shkak, në edukimin mistik, me qëllim që nxënësi i rrugës 
mistike ta mbajë të gjallë e të freskët dashurinë për vendin ku është anëtar 
dhe për njerëzit besnikë, rabita (lidhja shpirtërore) është bërë rregull në 
formën e një praktike të përhershme. 31 

Duhet menduar se një njeri që ndodhet në rrugën e mëkatit dhe të kë- 
qijave, nën ndikimin e bukur të kësaj lidhjeje zemrash, ndoshta mund të 
shpëtojë prej shumë humbjeve moralo-shpirtërore të pazëvendësueshme, 
gjithashtu, me begatinë e lidhjes ndjesore mund të bëhet i merituar i shumë 
fitimeve moralo-shpirtërore në rrugën e mirësive dhe dobive. 

Me forcën e ndjenjës së afërsisë dhe dashurisë (muhabbet), lidhja 
shpirtërore (rabita) sendërton një linjë shpirtërore të lartë të ndjeshmërisë 
së zemrës. Në personalitetet në dy skajet e kësaj linje fillon një marrëdhë- 
nie shpirtërore me drejtim identifikimin. Ndërsa besimtarët në pozitën e 
marrësit (receptorit) në këtë marrëdhënie, përparojnë, të mirët (salih) dhe 
besnikët (sadik) në pozitën e dhënësit (emetuesit), mund të pësojnë dëm në 



31 Për rabita, shih më hollësisht tek kapitulli "Metodat e orientimit". 

masë të caktuar. Kjo situatë është pasojë e faktit që njerëzve të mirë e besni- 
kë u duhet t'i pastrojnë nga ndyrësitë personat që u vijnë. Prandaj, në jetën 
e tyre ka gjithmonë një periudhë të shkurtër tërheqjeje në vetmi jo vetëm 
nga dëshira për afrimin ndaj Zotit, por, në të njëjtën kohë, nga nevoja për 
t'u çliruar për një farë kohe nga ndyrësitë dhe shëmtitë e jetës. 

Dashuria (muhabbet) e përforcuar me anë të afërsisë ndjesore, më në 
fund arrin në atë gjendje, sa dashuruesi pothuaj të asgjësohet në qenien e 
të dashuruarit. Poeti Mevlana Xhelaleddin Rumi (k.s.) e shpreh me këto 
fjalë këtë situatë që realizohet si rezultat i dashurisë: 

"Atje ku bashkohet me detin, lumi merr fund s'ë qeni lumë. Ai bëhet pjesë 
e detit ku hyn. Buka që hamë shkrihet në trup dhe bëhet pjesë e tij. Edhe qenia e 
dikujt që dashuron, humbet në qenien e atij që dashuron në atë masë sa e dashu- 
ron!" 

Duke vazhduar më tej, poeti Mevlana e shpreh kështu gjendjen shpirt- 
ërore në procesin e identifikimit: 

"Erdhi ashku dhe m'i mbushi damarët si gjaku. Më mori mua prej meje dhe 
ma mbushi qenien me dashuri. Tëgjitha pjesët e trupit m'i zuri miku. Tek unë nga 
unë mbeti vetëm një emër, kurse përtej emrit, vetëm Ai..." 

Ja, kjo është situata cilësore e quajtur në tasavvufin ose mistikën isla- 
me fenafil'lah dhe bekabil'lah . 32 Ndërkaq, për të përparuar në këtë gradë 
në drejtimin e quajtur "muhabetullah" (dashuria për Allahun), duhet që 
zemra të fitojë një dinjitet dhe lejueshmëri të përballueshme për të, gjë që 
mund të arrihet me anë të stërvitjeve në afërsinë dhe dashurinë njerëzore. 

Në kulmet e dashurisë njerëzore, dashuruesi arrin një identifikim me 
njeriun që dashuron në raport të drejtë me forcën e afërsisë ndjesore. Në 
tasavvufin ose mistikën islame, grada në të cilën myridi (nxënësi i rrugës 
mistike) arrin këtë moment afërsie dhe dashurie me shejhun (prijësin e 
rrugës mistike), momentin ku nxënësi pothuaj asgjësohet në qenien e shej- 
hut (prijësit), quhet fena fi'sh-shejh. 

Hz. Ebu Bekri (r.a.), në çdo takim të ri me të Dërguarin e Allahut (s.a.s.) 
dhe në çdo bisedë të re me të, përjetonte një gjendje të veçantë ekstaze dhe 
kënaqësie shpirtërore. Edhe kur ndodhej pranë tij, madje, dashuria dhe 
malli për të, në vend që t'i qetësoheshin, i shtoheshin edhe më shumë. 

Një ditë, Profeti (s.a.s.) tha: 

"Aq sa ç'kam përfituar nga pasuria e Ebu Bekrit, nuk kam përfituar nga pa- 
suria e askujt!" 


32 Në burimet bibliografike të tasavvufit janë bërë përkufizime të ndryshme të këtyre 
termave. Njëri prej tyre është kështu: 

Fenafil'lah: humbje në Allahun; duke u çliruar me zemër nga të gjitha lidhjet e kë- 
saj bote, pastrim nga cilësitë egoistike. 

Bekabil'lah: përjetësim në Allahun; pajisja me moralin e Allahut, gjë që realizohet 
duke u veshur me moralin dhe frymën shpirtërore të Profetit (s.a.s.) dhe Kur'anit. 

Ndërkaq, Hz. Ebu Bekri u kap nga ndjenja e "tjetrit" dhe, i shqetësuar 
për këtë, e pyeti Profetin: 

"O i Dërguari i Allahut, a nuk të përkasim unë dhe pasuria ime ty dhe 
vetëm ty?" (Ibni Maxhe, Mukaddime, 11) 

Prapë një ditë, Profeti (s.a.s.) qe shprehur kështu për Ebu Bekrin: 

"Ebu Bekri është prej meje dhe unëjam prej tij! Ebu Bekri është vëllai im në 
këtë botë dhe në ahiret!” (Dejlemi, Musned, i, 437) 

Duke u shprehur kështu, Profeti ka pohuar shoqërimin e tyre në botën 
e kuptimit si dhe rrjedhën e ndjenjave nga zemra në zemër. 

Dhe, kur Profeti pati rënë në shtratin e vdekjes, pati thënë kështu: 

"Të gjitha dyert të mbyllen, të rnbetet hapur vetëm e Ebu Bekrit!" (Buhari, 
As'habu'n-Nebi, 3) 

Sheh Saadi Shiraziu e shpreh kështu specifikën e përçimit mes gjend- 
jeve shpirtërore: 

"Qeni i Shokëve të Shpellës (As'habi Kehf) fitoi një nder të madh sepse 
u ndodh bashkë me besnikët. Emri i tij kaloi në Kur'an dhe në histori. Kurse 
gruaja e profetit Lut ra në mohim sepse u ndodh bashkë me mëkatarët!" 

Dëmin e afërsisë me mëkatarët, Profeti (s.a.s.) e shpreh kështu: 

"(Në kohën e fundit), disa njerë z nga ummeti im do të pretendojnë se janë 
dijetarë nëfe, do të këndojnë Kur’an dhe do të thonë kështu: "Ne shkojmë te push- 
tetarët, përfitojmë nga pasuria e tyre, por nuk i përzjejmë nëfe!” Mirëpo nuk do të 
ndodhë kështu. Ashtu siç nga gëmusha me gjemba mund të mblidhen vetëm gje- 
mba, edhe ata që tregohen të afërt me ta, do të përfitojnë prej tyre vetëm nga gjërat 
e këqija të tyre!” (Ibni Maxhe, Mukaddime, 23) 

Përcjelljen e vetive shpirtërore të krijuar nga afërsia me njerëzit e mirë 
(salih) dhe besnikë (sadik) si dhe identifikimin si rezultat i saj, poeti Saadi 
e tregon kështu metaforikisht në veprën e tij "Gjylistani": 

"Një person shkon në hamam. Atje, njëri nga miqtë i jep një copë ar- 
gjilë aromatike për t'u pastruar. Nga copa e argjilës përhapet një aromë 
parfumore. Njeriu e pyet argjilën: 

"Moj e bekuar! U deha me aromën tënde të mirë! Pa më thuaj, ç'je ti, 
myshk apo amber?" 

Argjila iu përgjigj kështu: 

"Unë s'jam as myshk e as amber! Siç e di dhe ti, jam vetëm një copë 
dhë! Vetëm se ndodhem nën një fidan trëndafili dhe lagem përditë nga 
vesa që pikon nga gonxhet e trëndafilave. Ja, kjo aromë që u jep prehje 
zemrave dhe që e ndjeve edhe ti, atyre trëndafilave u përket!" 

Ata që i shpalosin zemrat para miqve të Zotit me sinqeritet, nënshtrim 
dhe thjeshtësi, kthehen në pasqyra që reflektojnë bukuritë pas të cilave 
shkojnë. Ashtu si hëna e cila ndërsa s'ka dritë të vet, reflekton dritën e ma- 
rrë nga dielli, edhe këta njerëz ndriçojnë si kandilë në netët e errta të nje- 
rëzimit! 


@ 

k) Pajisja me një moral të bukur 


Në ditën e kiametit, në peshoren e besimta- 
rit nuk do të ketë gjë që të rëndojë më shu- 
më në dobi të tij se morali i bukur. Allahu i 
Lartë ndjen neveri nga njeriu që bën veprime 
të shëmtuara dhe që thotë fjalë të shëmtuara!" 

(Tirmidhi, Birr, 62) 


Zoti e ka pajisur njeriun me kapacitete të tilla, si brishtësia, delikatesa 
dhe thellësia e ndjenjave. Edhe vlera esenciale e njeriut është në raport 
të drejtë me sa i zhvillon ai këto veti të larta në botën e ndjenjave. Për t'u 
bërë njeriu njeri jo vetëm në pamje, por edhe në veti, është e mundur ve- 
tëm duke u pajisur me shprehi të bukura dhe duke i bërë të paefektshme 
shprehitë (veset) e këqija. 

Zemrat e mbushura plot frymë shpirtërore, bëhen faktorë të moralit 
të bukur, akteve të mira dhe shfaqjeve të gjendjeve moralo-shpirtërore. Në 
këtë mënyrë, robi realizon domosdoshmërinë e qenies së krijuar në trajtën 
më të bukur. 

Po qe se, në vend që të mbushet me frymë shpirtërore, në zemër del 
fituese fryma subjektive e nefsit, krijohet mundësia për shfaqjet e këqija në 
të, si kufri (mohimi), politeizmi (shirk), veset, epshi dhe lëkundjet. Si re- 
zultat, duke e harruar Zotin dhe duke u drejtuar në një drejtim të kundërt 
me qëllimin e krijimit, zemra verbohet. Për më tepër, disa herë bie në një 
gradë më poshtë se qeniet e tjera. 

Krijuesi i gjithësisë, duke e bërë njeriun bashkëbisedues, ia tërheq vë- 
mendjen që të mos bjerë poshtë nivelit të krijesave të tjera dhe që të kthehet 
në vetvete në qoftë se bie: 



"O njeri! Ç'gjë të mashtron përkundër Zotit tënd tejet bujar që të ka 
krijuar, që të ka dhënë këto gjymtyrë harmonike dhe që të ka falur këtë 
rregull dhe masë?" (el-infitar, 6-8) 

Në Kur'an, Zoti ynë na urdhëron: 


* ^ J o y , 



"Allahu i fton robtë e Tij në Portën e Lumturisë!" (Junus, 25) 

Ndërkaq, është një kusht për t'i dhënë përgjigje pozitive edhe ftesës 
së qenieve të vdekshme, siç janë njerëzit. Nuk mund të ftohet gjithkush në 
çdo vend. Për ftesën kërkohet kushti i denjësisë. Ftesës së Zotit për në Por- 
tën e Lumturisë mund t'i përgjigjet vetëm me "zemër të paqëtuar" (kalbi 
selim). 

Kushti i vetëm për të jetuar me cilësinë si njeri në kuptimin e vërtetë të 
fjalës, është arritja e fesë dhe moralit në synimet e tyre të larta. Kurse mo- 
deli në kulmin e përkryerjes dhe moralit të bukur të njerëzimit është Profeti 
Muhammed (s.a.s.). Për ta mbështetur këtë veti të tij, Zoti thotë: 

"Pa dyshim, ti qëndron mbi një moral të lartë!" (el-Kalem, 4) 

Në hadithet e tij profetike, Profeti ynë (s.a.s.) ka thënë: 

"Mua më edukoi Zoti im dhe sa të bukur ma bëri edukatën!" (Sujuti, xhamiu's- 
Sagir, 1,12) 

"Në ditën e kiametit, në peshoren e besimtarit nuk do të ketë gjë që të rëndojë 
më shumë në dobi të tij se morali i bukur. Allahu i Lartë ndjen neveri nga njeriu që 
bën veprime të shëmtuara dhe që thotëfjalë të shëmtuara!" (Tirmidhi, Birr, 62) 

"Unë u dërgova për ta plotësuar moralin e bukur!" (imam Malik, Muvatta, Hus- 
nu'l-hulk, 8) 

Hz. Muhammed Mustafa (s.a.s.) është, në histori, i vetmi profet dhe i 
vetmi njeri, jeta e të cilit njihet plotësisht gjer në hollësitë më të imta. Duke 
u shënuar të gjitha fjalët, veprimet dhe sjelljet e tij çast pas çasti, janë sjellë 
në formën e një tabele nderi. Personaliteti shembullor i profeti Muhammed 
(s.a.s.) përbën një kulm për të gjithë njerëzimin. Zoti e ka bërë të ditur këtë 
kështu në Kur'an: 

"Pa dyshim, te i Dërguari i Allahut ka një model të bukur për ju, për 
ata që shpresojnë të arrijnë ditën e ahiretit e të takohen me Allahun dhe 
për ata që e përmendin shumë Allahun!" (el-Ahzab, 21) 

Përfitimi nga jeta ndjesore dhe morali i lartë i Krenarisë së Gjithësisë 
(s.a.s.) është i detyrueshëm, gjë që realizohet vetëm në raport të drejtë me 
afërsinë dhe dashurinë e ndjerë për të dhe me veshjen me moralin e tij. Si 
rezultat i këtij reflektimi dhe i kësaj "ngjyrosjeje", tek besimtari, vetitë e 
larta, si mëshira, dhembshuria, dhurimi, falja, ndarja e mundësive të veta 
me vëllain besimtar, shndërrohen në gëzim dhe kënaqësi. Shokët e Profetit 
(sahabet), të urtët (evlijaullah), njerëzit e mirë (salih) dhe besnikë (sadik) 
janë modelet më të bukur të kësaj gjendjeje. 

Besimtarët me shpirt të ndjeshëm, për t'iu afruar të vërtetës së të Dër- 
guarit të Allahut (s.a.s.), si fluturat rreth dritës, rreth frymës shpirtërore 
të tij, shkrirjen në personalitetin e tij e kanë konsideruar si dhuntinë më të 
madhe të kësaj bote dhe, në këtë mënyrë, janë mbushur me favore hyjno- 
re. Duke i përkryer haretë hyjnore në krijimin e tyre, janë bërë pishtarë të 
shenjtë për njerëzimin. Shpëtimi më i sigurt i zemrave të sëmura e indife- 
rente është afërsia dhe dashuria për të! 


© 

Ja disa nga shembujt tipikë të krijimit të lartë, moralit dhe sjelljeve të 
tij. 

Fytyra e bekuar e të Dërguarit të Allahut (s.a.s.) ishte më e pastra dha 
më e bukura e fytyrave. Dijetari çifut Abdullah ibni Selam pati pyetur në 
hixhret me kureshtje për të Dërguarin e Allahut dhe, kur ia kishte parë 
fytyrën e bekuar, pati thënë: 

"Ai që ka një fytyrë të tillë, nuk mund të jetë gënjeshtar!" 

Dhe qe bërë musliman. (Ahmet b. Hanbel, Musned, V, 451) 

Bukuria, madhështia, ndriçimi shpirtëror dhe delikatesa ishin tek ai 
në atë gradë, sa s'kishte nevojë për ndonjë mrekulli të veçantë, për ndonjë 
argument ose provë për të vërtetuar profetësinë e tij. 

Kur Profetit nuk i pëlqente ndonjë gjë, menjëherë kuptohej nga fytyra, 
kurse kur i pëlqente, kënaqësia i lexohej në tërë qenien. 

Drita e parë e krijuar është drita e tij. Ai ishte më i turpshëm se një 
vajzë e virgjër e fshehur nën mbulesën e saj. 

Thellësia e ndjeshmërisë së zemrës së tij ishte e pamundur për t'u 
shpjeguar. 

Ai nuk fliste kot, çdo fjalë e tij ishte urtësi dhe këshillë. Në fjalorin e tij 
s'njiheshin përfolja dhe thashethemet. Ai shoshte fjalë sipas mendjes dhe 
aftësisë kuptuese të secilit. 

Profeti ishte i butë dhe i thjeshtë. Ishte i buzëqeshur por kurrë s'e tep- 
ronte në qeshje. 

Personi që e shihte papritmas, impresionohej. Personi që afrohej e bi- 
sedonte me të, bëhej mik me zemër ndaj tij. 

Profeti i respektonte njerëzit e çmuar sipas gradëve të tyre. Farefisit u 
bënte dhurata me tepricë. Ashtu siç i trajtonte mirë njerëzit e shtëpisë dhe 
shokët, edhe ndaj njerëzve të tjerë sillej me butësi dhe favor dhe thoshte: 

"Secili nga ju, gjersa atë që doni për vete,të mos e doni edhe për vë- 
llain besimtar, nuk mund të bëheni besimtarë të përkryer" (Buhari, Iman, 7; 
Muslim, lman, 71-72) 

Profeti i mbante shërbyesit mirë. I ushqente dhe i vishte e i mbathte 
po me ato që hante, vishte e mbathej vetë. Kur duhej, ishte bujar, gostitës, 
i dhimbshëm dhe i mëshirshëm, kur duhej, ishte i guximshëm dhe, kur 
duhej, ishte i butë. 

Profeti ishte njeri i fjalës. Ai ishte i denjë për lavdërim edhe për buku- 
rinë e mendjes, mençurisë dhe moralit. 

I Dërguari i Allahut ishte në përgjithësi, i vrenjtur e i menduar. Ai 
nuk fliste pa nevojë. Gjendja e heshtjes i zgjaste gjatë. Po ta fillonte një 
fjalë, nuk e ndërpriste por e çonte gjer në fund. Me pak fjalë, shprehte 
shumë kuptime. Fjalët i dilnin kokërr-kokërr. As më tepër se sa duhej, as 
më mangët. Megjithëse ishte i butë si natyrë, ishte edhe mjaft i rëndë dhe 
impresionues. 









Edukimi mistik 


Kur Profeti zemërohej, nuk ngrihej nga vendi. Ndërkaq, nuk zemëro- 
hej për gjë tjetër veçse për kundërshtimin e të drejtës dhe të vërtetës, për 
marrjen nëpër këmbë të së drejtës. Pastaj, kur e çonte të drejtën në vend, 
qetësohej. Kurrë nuk zemërohej për vete. Gjithashtu, s'e mbronte vetveten 
dhe me asnjeri s'hynte në polemikë për veten. 

Ai nuk hynte në shtëpinë e askujt pa marrë leje. Kur hynte në shtëpinë 
e vet, kohën që do të qëndronte aty e ndante në tri pjesë: njërën për adhu- 
rim ndaj Allahut, tjetrën për familjen, kurse pjesën e tretë, për vete. Kohën 
që e ndante për vete, ua kushtonte të gjithë njerëzve, të popullit dhe fisni- 
këve, nuk linte njeri pa e takuar dhe pa ia fituar zemrën! 

Çdo gjendje dhe veprim i Profetit (s.a.s.) shoqërohej me dhikrullah. 

Për të parandaluar zakonin për të ndenjur gjithmonë në të njëjtin vend, 

Profeti ulej në vende të ndryshme të faltores. Nuk donte që vendeve dhe 
posteve t'u dedikohej shenjtëri dhe nuk donte që në faltore të mbante një 
qëndrim që të bëhej shkak për t'u mbajtur më të madh. Kur hynte nëpër 
kuvende, ulej atje ku gjente vend bosh, edhe të tjerët i porosiste të vepronin 
ashtu. 

Kur dikush i kërkonte diçka për të plotësuar ndonjë nevojë, Profeti 
nuk gjente qetësi gjersa t'ia plotësonte, qoftë edhe duke ia fituar zemrën me 
një fjalë të mirë kur s'kishte asnjë mundësi tjetër për të bërë. 

Ai nuk e dënonte askënd për të metat dhe mangësitë dhe, kur krijohej 
nevoja për të dhënë këshillë, këtë e bënte me një shenjë të hollë që të mos e 
prekte para të tjerëve. 

"Mos e prit me gëzim fatkecjësinë që i ka rënë vëllait musliman, sepse mund 
të ndodhë që Allahu me mëshirën e tij mund ta shpëtojë atë nga ajo fatkeqësi, kurse 
ty të të provojë me një fatkeqësi ." (Tirmidhi, Kiamet, 54) 

Profeti jo vetëm s'u muar kurrë me të metat dhe mangësitë e padala 
në shesh të të tjerëve, por e ndaloi me forcë hetimin e gjërave të tilla, sepse 
pandehma dhe hetimi ndaj të tjerëve janë ndaluar me urdhra hyjnorë. 

Profeti nuk bisedonte për çështje të tjera veç atyre nga të cilat priste 
mirësi (thevab). Kurse shokët e dëgjonin me aq vëmendje, sa, edhe sikur 
ndonjë zog t'u qëndronte mbi krye, të mos trembej e të ikte. Ata e kon- 
sideronin guxim edhe t'i bënin ndonjë pyetje atij dhe prisnin se mos vinte 
ndonjë beduin nga shkretëtira, bënte pyetje dhe, me atë rast, edhe ata më- 
sonin ndonjë gjë. 

Ebu Hurejre (r.a.) e shpreh kështu gjerësinë e mëshirës dhe dhemb- 
shurisë së tij: 

"Gjatë një lufte, i kërkuam të Dërguarit të Allahut (s.a.s.) t'i mallkonte 
qafirët që të zhdukeshin, kurse ai na tha: 

"Unë nuk jam dërguar për mallkim, por për mëshirë (për botët)!" (Muslim, 

Birr, 87) (203) 











Tasavvufi ose mistika islame nga besimi në mirësi 


Allahu i Lartë ka thënë kështu në Kur'an për Profetin (s.a.s.): 

vi Liibji 

"Ne të dërguam ty vetëm si mëshirë për botët!" (el-Enbija, 107) 

Miku i Allahut, Ahmed er-Rifai, i këshillonte kështu nxënësit e vet: 

"O kërkues të kulturës shpirtërore (irfan)! Tërë ç'ke shpenzoje në rru- 
gën e Zotit! Ndiqe sunnetin e nderuar të të Dërguarit të Allahut! Ditën 
dhe natën kaloji në klimën e adhurimit të mbushur plot përshpirtshmëri 
dhe me sjellje të mira. Vetëm në këtë mënyrë bëhesh i denjë për afërsinë e 
Zotit. Në të kundërt, nuk mund të marrësh pjesë nga kjo dhe mbetesh një 
rob i metë!" 

Cilësitë morale në krijimin e lartë të të Dërguarit të Allahut (s.a.s.) 
të cilat u përpoqëm t'i përmblidhnim këtu me mundësitë e kufizuara të 
fjalëve, janë si pika vese që pikojnë nga ai mbi njohjen tonë. E fshehta e 
mundësisë për t'u bërë konfident i Zotit është te qëndrimi ndaj Librit të 
Allahut dhe sunnetit të nderuar të Profetit me një zemër të purifikuar e të 
paqëtuar. Dhe motivi themelor i përfitimit nga bota ndjesore e të Dërguarit 
të Allahut (s.a.s.) është dashuria ndaj tij dhe urrejtja ndaj armiqve të tij! 

ër ata që kanë arsye, kjo gjithësi është 
spektakël estetik (soditje kuptimplo- 
te e shfaqjeve, rregullsisë dhe artit 
hyjnor), kurse për ata që s'kuptojnë, s'është 
gjë tjetër veçse ngrënie dhe epsh! 


■ 


4. VESHTRIM MBI GJITHESINE ME NJE ZEMER TE KULLUAR 

Duke u fshirë e duke u fshirë, edhe me bujarinë dhe favorin e Zotit si 
shtesa, këto, të stërvitjeve njerëzore dhe mistike, në fund të rrugës zemra 
vjen në një gjendje të tillë që, ndërsa e lë të zotin në pamje njeri, në për- 
mbajtje e lartëson pothuaj në gradë engjëllore. Disa prej atyre që ndodhen 
në këtë gjendje, si njëri cilido prej engjëjve të pafund në kozmos, jetojnë 
në botën e tyre (vetiake) dhe përballë botës së jashtme, mes një fshehtësie 
plotësisht të panjohur. Ata nuk njihen. 

Kurse disa të tjerë prej tyre, si pasojë e detyrave shoqërore që u janë 
dhënë përpjekjeve të tyre, njihen, në një farë mase, pjesërisht, dhe, si pish- 
tarë orientimi nga koha e vet drejt së ardhmes, marrin pjesë nga e fshehta e 
përjetshmërisë për ta vazhduar detyrën e ngarkuar në jetën njerëzore. Ata 
e rrokin shkakun final 33 në zinxhirin e shkaqeve i cili ndodhet në shpinë 
të ngjarjeve, domethënë, dëshirën volitive hyjnore 34 . Prandaj jetojnë në qe- 
tësinë dhe kënaqësinë e njohjes kompetente të urtësisë. Ata janë të çliruar 
(të pafajshëm 35 , të mbrojtur) nga shumë dobësi njerëzore si dyshimi dhe 
shqetësimi. 

Për ata nuk ka më "gjë të kotë" 36 . Në konsideratën shpirtërore të fi- 
lluar me kriterin "shihe me sy të mirë krijesën për hir të Krijuesit", me 
konsideratën për urtësinë, fillojnë ta sodisin kafazin e gjithësisë të mbushur 
plot me ndjenjat e dashurisë dhe mahnitjes! 

Si shfaqje të fuqisë hyjnore, diellin që lind, tabllotë ngjyra-ngjyra që vi- 
zatojnë rrezet e diellit në perëndim, i vështrojnë me habi e admirim. Meqë 


33 Në origjinal: nihai sebep, shkak final. 

34 Në origjinal: murad-i ilahi, dëshira volitive hyjnore. 

35 Në origjinal: masum, inocentë. 

36 Në origjinal: abes. 

këta e shohin me këtë sy edhe gjarpërin, në vend që të rrëqethen si të tjerët, 
pasionohen pas variacioneve dekorative të lëkurës së këtyre kafshëve, pas 
shpejtësisë dhe zhdërvjelltësisë në lëvizje megjithëse nuk kanë këmbë! 

Meqë këta miq të Zotit i shohin krijesat me vështrim dashurie dhe 
urtësie, tregohen të qetë edhe ndaj sulmit të kafshëve të egra madje. Sepse, 
përsa i përket zbutjes dhe nënshtrimit të partnerit ose kundërshtarit, da- 
shuria ushtron një ndikim si të radiacionit të zbuluar në kohën tonë. 

Tek ta nuk ndodh ajo që ndodh tek njerëzit e tjerë që i shohin mreku- 
llitë e gjithësisë si gjëra të thjeshta e pa vlerë. Me të vërtetë, një njeri i za- 
konshëm, duke soditur me miratim tabllotë e krijuara nga një piktor duke 
imituar natyrën, nuk mund të ndjejë të njëjtin miratim përballë gjithësisë 
dhe Krijuesit të saj. Të gjitha mrekullitë i konsideron si gjëra të zakonshme. 
Kurse miqtë e Allahut që kanë zemër të kulluar, jetojnë me një zemër që, në 
vend të këtyre tabllove të krijuara nga piktori vetëm për t'i dhënë vazhdi- 
mësi emrit të vet, ndjejnë mahnitje dhe emocion përballë artistit të vërtetë 
dhe veprave të tij! Ata ndjejnë kënaqësinë e artit hyjnor në mrekullitë e 
pafundme të krijuara në natyrë nga fuqia hyjnore. Këta vështrojnë gjethet 
dhe lulet ngjyra-ngjyra të bimëve të mbira e të rritura nga i njëjti dhë, varia- 
cioneve të ngjyrave tek to, frutave me lloj-lloj ngjyrash, aromash e shijesh, 
dekoracioneve të mrekullueshme të krahëve të fluturave megjithëse ato 
kanë vetëm një javë jetë, mrekullisë në krijimin e njeriut dhe hapin veshët 
e ndjekin me vëmendje mrekullitë hyjnore të pafundme si shikimi i syrit 
dhe mendimi i trurit, si dhe deklaratave enigmatike të quajtura "gjuha e 
pamjes, qëndrimit dhe lëvizjeve "! 37 

Për të tillët, gjithësia e tërë është, tashmë, si një libër i gatshëm për t'u 
lexuar. Këta i kanë kapërcyer dituritë në rreshta dhe kanë arritur te dituritë 
në gjokse. Krejt si Mevlana Xhelaleddin Rumiu i cili, dikur, ndërsa ishte 
një myderris që shihte punën e vet i kredhur në librat e veta në Medresenë 
Selçuke, mori shkëndija nga mendimet orientuese të një dervishi të pa- 
sionuar, të quajtur Shems, me zemrën të mbushur plot me ashkun hyjnor, 
dhe filloi të digjej edhe vetë me zjarrin e atij ashku. Ai Mevlana i cili, pasi, 
në këtë mënyrë, lindi në klimën e pasionit hyjnor, i la mënjanë librat që i 
kushtoheshin diturisë formale dhe filloi të lexonte enigmat dhe qëndis- 
jet e gjithësisë. Vetëm pas kësaj ka mundur të formësohet vepra e quajtur 
Methnevi, një lirikë ankese e vaji, kjo, e cila zbulon sheshit enigmat dhe 
urtësitë që përmbahen te njeriu, gjithësia dhe Kur'ani. 

Ja, pra, mundësia e besimtarit për t'i përjetuar këto gjendje, varet ve- 
tëm nga sa mundet t'i zbulojë ai pasionin, kapacitetin dhe potencën në 
zemrën e vet! 


37 Në origjinal: lisan-i hal (osm.). 

Zemra të tilla tashmë pothuaj kanë arritur kulmin në drejtimin për t'u 
bërë vendvështrimi hyjnor. Duke e ngritur lart vlerën e një zemre të kulluar 
në këtë gradë - gjithsesi ngaqë në shfaqjen e tij kishte vullnet njerëzor - Hz. 
Mevlana ka thënë: 

Kabe biinyad-i Haltl-i Azer'est, 

Dil, nazargah-i Celil-i Ekber'est 38 

Qabeja, ndërtesë e Halil Azerit është, 

Zemra, vendvështrim i të Madhit është! 

Në librat me rrëfime legjendare të sufive haset shpesh paralelizmi fi- 
gurativ mes Qabes dhe zemrës. Ky paralelizëm mbështetet në paralelizmin 
mes zemrës si thelbi i njeriut dhe Qabes si thelbi i gjithësisë. Që të dyja janë 
në pozicion qëndror për sa i përket faktit që janë vendvështrim hyjnor. Që 
të dyja janë pikëpërqëndrime të shfaqjeve hyjnore. Fakti që në këto rrëfime 
legjendare, disa herë, zemra paraqitet me një stil shprehës që e parapëlqen 
atë ndaj Qabes, bëhet pjesërisht për një entuziazëm pasionant, pjesërisht 
me qëllim për ta treguar rëndësinë e sjelljes së zemrës në këtë gjendje dhe 
për t'i bërë interesante përpjekjet në këtë drejtim. 

Janë shumë interesante fjalët e thëna duke iu drejtuar Qabes nga Ibni 
Omer (r.anh.) për ata të cilëve zemra u shndërrohet në vendvështrim hyj- 
nor: 

"Sa e madhe je ti (Qabe)! Sa e lartë është fama jote! Por nderimi i një 
besimtari të vërtetë në lartësinë e Allahut është më i madh se i yti!" (Tirmidhi, 
Birr, 85) 

Zemra është mjedisi i besimit. Fakti që zemra e një besimtari të për- 
kryer është më e çmuar se Qabja, kuptohet edhe nga kjo shprehje e Ibni 
Omerit (r.anh.). 

Sikur të donte ta përforconte këtë të vërtetë, Hz. Mevlana ka thënë 
kështu: 

"Nëse tek ti ka tejpamësi, bëje tavafQaben e zemrës! Kuptimi i vërtetë i Qabes 
që ti pandeh se është bërë prej dheu, është zemër!" 

"Zoti ta ka bërë detyrë ta bësh tavaf Qaben në atë formë që e shohim dhe e 
dimë, me qëllim që të arrish të kesh Qaben e një zemre tëfshirë e të pastruar prej 
vaniteteve 39 !" 

"Ta dish mirë se, po qe se ngacmon, prek dhe thyen një zemër e cila është vend- 
vështrimi i Allahut, edhe sikur të shkosh në këmbë në Qabe, mirësia që do tëfitosh 
nuk e mbulon mëkatin e thyerjes së një zemre!” 


38 Persisht në origjinal. 

39 Në origjinal: masijet, çdo gjë tjetër veç Allahut. 

Kurse Hz. Abdylkadir Gejlani, kuddise sirruh, e shpreh kështu kushtin 
e kësaj lartësie sublime: 

"Zemra u bëhet Qabe vetëm atyre që e kërkojnë njohjen e Allahut, të 
pastruar nga vanitetet!" 

Në lidhje me këtë specifikë, Ismail Haki Burseviu thotë kështu: 

"Personi që hyn në zemër është më i lartë se personi që hyn në Qabe. 
Eshtë për këtë arsye që robve të mirë (salih) dhe miqve të Allahut u thonë: 
"As ne mos na nxirrni nga zemra!" Dhe, kështu, kërkojnë frymëzim dhe 
interesim !" 40 

Hz. Imam Rabbani, kuddise sirruh, e shpreh kështu faktin që njeriu 
është një "botë e vogël": 

"Njeriu është një përmbledhje e zvogëluar e gjithësisë. Prandaj, një 
model i çdo gjëje që ekziston në gjithësi, ekziston edhe tek njeriu!" 

Kjo është aluzion për të vërtetën dypolëshe të njeriut, të përbërë nga 
"e mira" dhe "e keqja", siç e kemi shprehur disa herë edhe më lart. Synimi 
i urdhrave fetare dhe, si shtesë, i stërvitjeve mistike, është që, duke i bërë 
me sa ka mundësi të paefektshme prirjet e së keqes, të sigurohet fitorja e 
së mirës në veten e njeriut. Për këtë, duhet që të gjitha gjymtyrët të për- 
doren në kornizën e bindjes ndaj urdhrave hyjnorë. Por aktet dhe stërvitjet 
në këtë çështje lidhur me zemrën, janë më të rëndësishme se çdo gjë tje- 
tër. Sepse zemra e cila është qendër ndjenjash, i jep drejtim meditimit dhe 
meditimi, vullnetit. Kjo do të thotë se motivi shtytës themelor i të gjitha 
akteve të vullnetshme është zemra. Ato që vendosen aty e lëshojnë rrënjë, 
janë ndjenjat. Kurse zemra është organi më i pavarur përballë vullnetit. 
Vendosja e saj në komizën e urdhrave hyjnorë është më me rëndësi dhe 
më e vështirë se për organet e tjera. Vështirësitë e rmgëve të mjekimit të 
zemrave të sëmura për të cilat folëm më sipër, janë të mjaftueshme për vër- 
tetimin e kësaj. Vetëm se, meqë vlera e çdo rezultati të arritur është në për- 
pjesëtim të drejtë me vështirësitë e përballuara për arritjen e tij, edhe futja 
e zemrës nën kontroll dhe disiplinë ka vlerë të madhe në lartësinë hyjnore. 
Mbi këtë urtësi mbështetet fakti që Zoti u fal atyre që bëhen të suksesshëm 
në këtë drejtim, cilësi engjëllore dhe, ndonjëherë më të larta. 

Eshtë për shkak të rëndësisë kaq të madhe që kanë zemra dhe ndjenja, 
e cila është emërtimi i ekzistencës jomateriale të saj, në sigurimin e lumtu- 
risë dhe shpëtimit të njeriut, që lëndimi i zemrës nga tjetërkushi është kon- 
sideruar një mëkat shumë i rëndë nga të gjithë kompetentët e tasavvufit. 
Hz. Mevlana ua tërheq vëmendjen kështu atyre që i ngacmojnë, i prekin 
dhe i lëndojnë zemrat: 

40 Në origjinal: istimdad-i feyz, kërkesë për frymëzim; taleb-i himmet, kërkesë e inter- 
esimit të myrshidit. 

"Zemra (ndjenja) e shembur që ti s'i jep vlerë as sa njëfijeje kashte, është më 
e lartë edhe se Arshi, edhe se Kursia, edhe se Levhi, edhe se Kalemi !... 41 Edhe në 
qoftë e ulët zemra, ti mos e poshtëro! Prapëseprapë, ajo është e lartë e më përtej! 
Zemra e shembur është qenia që e vështron dhe për të cilën përkujdeset Zoti! Sa 
e bekuar është jeta që e bën atë! Meremetimi i zemrës së thyer, së bërë copë-copë, 
është, në Jartësinë e Allahut, më e mirë se shumë mirësi e dobi!... Hesht! Edhe sikur 
të kesh dyqind gjuhë në çdofijefloku e të shprehesh me to, prapë zemra është e pa- 
shprehshme!" 

Për shkak të pozitës së saj mbretërore në trupin e njeriut, zemra është 
parapëlqyer si bashkëbiseduesi i shfaqjeve hyjnore dhe mjedisi i tyre. Me 
të vërtetë, siç e kemi prekur më lart me pretekste të tjetra, për realizimin e 
besimit (iman) kërkohet plotësimi i kushtit "pohim me zemër". Në ajetin 
kur'anor, si vend reflektimi i revelacionit hyjnor (vahj) dhe bashkëbisedues 
i tij është përmendur jo truri i cili është qendër meditimi, por zemra e cila 
është qendër ndjenje (afeksioni). Atje thuhet: 



"(O i Dërguar!) Shpirti i Besueshëm 42 ta zbriti atë (Kur'anin) në 
"zemrën" tënde me një arabishte të qartë që të jesh nga paralajmërue- 
sit!" (esh-Shuara, 193-195) 

Përparimi në edukimin e zemrës, ashtu si edhe në të gjitha veprim- 
taritë e tjera, bëhet duke u shtuar përpjekjeve njerëzore ndihmën, favorin 
dhe bujarinë e Allahut. Sepse përpjekjet dhe punët e mira njerëzore kra- 
has që përbëjnë një truall moralo-shpirtëror, janë pretekste për favoret dhe 
ndihmën hyjnore. Prandaj, po qe se robi futet në këtë rrugë, duhet ta lidhë 
shpresën te favori dhe bujaria e Allahut. Sipas asaj që favoret hyjnore do ta 
çojnë robin pak a shumë, por pa diskutim, në një arritje, në të gjitha rastet 
përfitimi është i padiskutueshëm. Mjafton që zelli dhe përpjekjet që pret 
Zoti për ta favorizuar dhe ndihmuar robin, me sa të ketë mundësi robi, të 
vihen në shesh. 

Të vjetërit thoshin: "•Js' C”, domethënë, "Nëse s'arrihet dot 

e tëra e një gjëje, s'duhet hequr dorë nga pjesa e arritur!" Kështu duhet 
menduar edhe në edukimin e zemrës dhe jo të tregohet nënvleftësim për 
realizimin e të mundshmes, e asaj që njeriu ka në dorë! 

41 Kështu në origjinal. Arshi: qielli i shtatë, rezidenca hyjnore; Kursia: katedra hyjnore; 

Levhi: Levhi Mahfudh, tabela e kujtesës; Kalemi: shkrimi. --—n 

42 Në origjinal: Ruhul Emin (Xhebraili). ( 209 

Në tasavvufin, mistikën islame, ka një thënie proverbiale të tillë: "Babai 
ndihmon, i biri përpiqet!" Pra, dikushi që pret ndihmë nga mjeshtri, duhet të 
bëjë edhe vetë përpjekje! Edhe ajo çka pret Zoti pafundësisht favorizues e 
bujar nga robi në çështjen e edukimit të zemrës, është që robi, siç e kërkon 
e vërteta “kush njeh vetveten, njeh Zotin e vet ", duke e njohur dobësinë dhe 
"asgjësinë" e vet përballë madhështisë hyjnore, të bëjë përpjekje të sinqer- 
ta e të vërteta, sepse, në luftën me vetveten, robi përpiqet, kurse suksesin 
e jep Allahu! Pa diskutim, edhe llogaria që do të kërkojë Zoti nga robi, do 
të jetë në përpjesëtim me favoret hyjnore të realizuar prej Tij për robin. E 
rëndësishme është që robi të drejtohet kah e mira dhe dobia në përpjesëtim 
me mirësitë që i jepen! 

Zoti ynë! Duke na dhënë mundësi të sodisim në pasqyrën tonë të 
zemrës përshndritjet e të vërtetës, të fshehtat dhe urtësitë e të dy botëve, 
na i ndriço sytë dhe zemrat në atë mënyrë që në botën tjetër të nderohe- 
mi me soditjen e bukurisë tënde! 

Amin, ashtu qoftë! 



© 









/ 7 rritja e përkryerjes tek njeriu është, 
ÇXy si rezultat i respektimit të kritere- 
ve dhe veçorive ndjesore, i mundur 
me përftimin e një cilësie përkryerjeje duke u 
çliruar nga vetitë e ulta. 

C. PARIMET THEMELORE NE EDUKIMIN MISTIK 

Janë disa parime të përcaktuara nga Hz. Abdulhalik Guxhdevani (k.s.), 
një nga autoritetet e tasavvufit, mistikës islame. Posaçërisht në metodën e 
udhëtimit mistik (sejru suluk) të ndjekur nga rruga Nakshi, domethënë 
nga rruga e edukimit moralo-shpirtëror që ka për synim arritjen në nivelin 
cilësor të njeriut të përkryer (kamil) duke u çliruar nga vetitë e ulta, res- 
pektimi i këtyre parimeve përmban një rëndësi përjashtimore. Këto parime 
mund t'i radhisim kështu: 

1) Hush der dem 43 (vetëdije në çdo çast): Të jesh i zgjuar mendërisht 
dhe shpirtërisht në çdo frymëmarrje. 

2) Nazar ber kadem (vështrim mbi hap): Ta mbash syrin te maja e 
këmbës. 

3) Sefer der vatan (udhëtim për në vatan): Në çdo hap të udhëtosh 
drejt Zotit. 

4) Halvet der enxhumen (veçim nga turma): Të ndodhesh së bashku 
me Zotin edhe mes turmës. 

5) Jad-kerd (përgatitje e zemrës; zemër përkujtuese): Zemra të bëhet 
përkujtuese. 

6) Baz-gesht (kthim pas, prapsje): Kërkesa dhe synimi të jenë vetëm 
pëlqimi i Allahut. 

7) Nigah-dasht (vështrim i ngulur): Të mbrohesh nga vështrimet dja- 
llëzore dhe epshore. 

8) Jad-dasht (përkujtim i ngulur): Ta dish veten vazhdimisht para 
Zotit. 


43 Këto parime që janë paraqitur në origjinal në këtë formë, persisht ose osmanisht, po 
i paraqesim duke ua ruajtur origjinalin por me transliterim. Kuptimet në kllapa janë 
të përkthyesit, kurse shpjegimet e shkurtra, të tekstit origjinal. 

9) Vukuf-i zamani (zotërim kohor): Ta zotërosh veten në çdo çast dhe 
ta shfrytëzosh mirë kohën. 

10) Vukuf-i adedi (zotërim sasior): Të kesh kujdes dhe të respektosh 
numrin e dhikreve. 

11) Vukuf-i kalbi (zotërim ndjesor): Zemra të preokupohet vazhdi- 
misht me përmendjen hyjnore dhe në dhikr të priresh nga zemra. 

Mendojmë se është e dobishme të qëndrojmë shkurt mbi këto parime 
të çmuara. 

1) Hush der dem (vetëdije në çdo çast): Të jesh i zgjuar mendërisht 
dhe shpirtërisht në çdo frymëmarrje. 

Mevlana Sadeddin Kashgari e përkufizon kështu këtë kriter: 

"Të mos biesh në indiferentizëm (harresë, shkujdesje) as duke kaluar 
nga një frymëmarrje në tjetrën, madje, dhe të ndodhesh vazhdimisht në 
prani të Allahut." 

Të jesh i zgjuar në çdo frymëmarrje do të thotë që dhakiri, ai që bën 
dhikr, përmendësi i Allahut, të mos e heqë mendjen nga Allahu as gjatë 
dhikrit, as dhe gjatë kohëve të tjera. Shpëtimi i frymëmarrjeve nga indi- 
ferentizmi (harresa, shkujdesja) i fal zemrës prehje. Ndodhja e zemrës në 
prani të Allahut në çdo frymëmarrje varet nga rigjallërimi i frymëmarrjeve 
me begatinë e bindjes ndaj Allahut. Kur zemra e një njeriu arrin vetëdijen 
dhe prehjen e ndodhjes së bashku me Allahun, në vartësi të kësaj vërehet 
përmirësim edhe në qëndrimet dhe sjelljet e tjera. 

2) Nazar ber kadem (vështrim mbi hap): Ta mbash syrin te maja e 
këmbës. Kjo do të thotë të ecësh duke e mbajtur vështrimin te maja e këm- 
bës. Me qëllim që syri dhe, lidhur me të, zemra e udhëtarit ose nxënësit 
të udhës mistike të mos kapen tepër pas gjërave përreth, ai duhet të ecë 
duke parë në majë të këmbëve, sepse interesimet për vanitetet që e kalojnë 
masën e nevojshme, e shpërndajnë dhe e çrregullojnë qetësinë dhe prehjen 
e zemrës, për pasojë, mes tij dhe Zotit formohet pengesë. 

Në vetvete, kjo mënyrë veprimi është zbatim i mënyrës së ecjes së 
Profetit (s.a.s.). Kur ishte duke ecur, Profeti nuk shihte përreth pa nevojë; 
përgjithësisht, ecte pa ndalesa dhe serioz duke parë në majë të këmbëve 
sikur të ishte duke zbritur një tatëpjetë. Pra, ky parim është marrë nga 
morali shembullor i të Dërguarit të Allahut (s.a.s.). 

Me të vërtetë, ku të shohë syri, aty sheh edhe zemra. Filmat e xhiruar 
nga syri si të ishte kamerë, në shumicën e kohës e preokupojnë zemrën 
pa nevojë. Këto shikime zënë vend të panevojshëm në arkivin e zemrës. 
Prandaj, që zemra të mund të mbetet e paqtë nga çorientimi dhe çrregulli- 


mi, varet, nga një aspekt, nga cilësia e pamjeve të reflektuara te ajo. 

Sepse kur zemra e udhëtarit ose nxënësit të udhës mistike kapet pas 
vaniteteve, fillojnë dyshimet dhe lëkundjet. Po qe se përzihet mes indife- 
rentëve, në zemër i reflektohen shqetësimi i zemrave të tyre të ngurta, veset 
e tyre të këqija, mendimet e tyre të prishura. Dhe kjo është tejet e rrezik- 
shme. 

Prandaj, udhëtari ose nxënësi i udhës mistike, jo vetëm duhet të ecë 
duke vështruar majat e këmbëve me një mënyrë dhe edukatë që u ka hije 
njerëzve të thjeshtë e kokulur, por duhet t'u kushtojë kujdes vështrimeve 
të veta edhe në kohë të tjera. Në ecjen duke parë në majat e këmbëve ka 
thjeshtësi, edukatë, kufizim, ruajtje e syrit nga harami dhe lidhje pas sun- 
netit të të Dërguarit të Allahut (s.a.s.). 

3) Sefer der vatan (udhëtim për në vatan): Në çdo hap të udhëtosh drejt 
Zotit. Ky parim shpreh faktin që, krahas udhëtimit të nisur për të arritur 
te një myrshid (prijës shpirtëror) i përkryer, udhëtari ose nxënësi i udhës 
mistike, duke u çliruar nga morali i keq dhe dendësia (intransparenca) e 
mëkateve, të priret kah morali i bukur dhe ndjenjat e holla, domethënë, kah 
cilësia e tij origjinale. Duke mos e parë në asnjë kohë të mjaftueshme gjend- 
jen ku ndodhet, udhëtari ose nxënësi i udhës mistike duhet të përpiqet për 
të arritur në një gjendje më të mirë ose duhet për të kaluar nga një pozitë 
shpirtërore në një pozitë tjetër shpirtërore më të lartë. 

Hz. Ebu Osman el-Magribi ka thënë: 

"Udhëtari duhet t'i braktisë dëshirat dhe imagjinatat e të kthehet në 
adhurimin dhe bindjen ndaj Allahut. Me shprehjen "sefer der vatan" është 
fjala jo për udhëtimin nga një vend në një vend tjetër, por për arritjen e nje- 
riut në botën e tij të brendshme te Allahu (xh.xh.). Kur udhëtari ose nxënësi 
i udhës mistike gjen një prijës të përkryer, e lë udhëtimin formal dhe fillon 
udhëtimin përmajtësor, në botën e vet shpirtërore." 

Me këtë parim të udhëtimit mistik, si profeti Ibrahim (a.s.) që thoshte 
"Unë po shkoj te Zoti im" (es-Saffat, 99), arrin vetëdijen e vajtjes hap pas hapi 
te Zoti. 


4) Halvet der enxhumen (veçim nga turma): Të ndodhesh së bashku 
me Zotin edhe mes turmës. E thënë ndryshe, të ruash vetëdijen e qenies 
së bashku me Zotin edhe kur të jesh mes popullit. Pra, ndërsa ndodhet në 
dukje mes njerëzish dhe në marrëdhënie reciproke me ta e duke u preoku- 
puar me punët e përditshme, udhëtari ose nxënësi i udhës mistike duhet 
të bëhet i ndërgjegjeshëm se në botën e vet shpirtërore ndodhet bashkë me 
Zotin e Lartë. Për rrjedhojë, e vazhdon qenien bashkë me Zotin pa i dhënë 
të kuptojë gjë mjedisit përreth dhe, në të njëjtën kohë, nuk i lë mangët as 
detyrimet e jetës njerëzore. Me të vërtetë, fjala e urtë "dora në dëborë, zem- 

ra te ai (ajo) që do" (dora e ftohtë, zemra e ngrohtë) e shpreh këtë gjendje 
në mënyrë shumë koncize. 

Në Kur'an, Zoti i karakterizon kështu robtë me këtë ndërgjegje zem- 
re: 


aIJI jZ's ç*— V J 

jJJLll jcu L»jj 0 j3L>cj slS^yJl 


"Ata janë njerëz që as tregtia, as shitblerja nuk mund t'i pengojnë 
për ta kujtuar Allahun, për të falur namaz dhe për të dhënë zeqat. Ata 
kanë frikë nga ajo ditë kur zemrat dhe sytë do të çapëlohen!" (en-Nur, 37) 

Në nakshizëm, kuvendi dhe shoqërizimi janë bazë. Prandaj, jo veçimi 
në një vend të qetë dhe mbyllja në vetvete, por vazhdimi i gjendjes së veçi- 
mit me zemër së bashku me Zotin edhe kur personi ndodhet në dukje mes 
turmave, është parë më i konsiderueshëm. 


5) Jad-kerd (përgatitje e zemrës; zemër përkujtuese): Zemra të bëhet 
përkujtuese, të kthehet në dhakir (dhikërbërës). Pasi të nxirren nga zemra 
me anë të rrugës së mohimit dhe pohimit (rrugës së dhikrit la ilahe il'la- 
llah) të gjitha ndotjet e vaniteteve të kthyera në zemër në një lloj idhulli, në 
zemër fiksohet mendimi se Allahu është synimi i vetëm. 

Në përfundim të shpëmdarjes nga zemra në të gjithë trupin të nxeh- 
tësisë së këndshme të dhikrit, ndjenjat e larta që ndodhen të mbyllura në 
nënvetëdijen e njeriut marrin gjallëri, shndërrohen në vetëdije dhe arrijnë 
konsistencën për t'u reflektuar në sjelljet. Sepse nuk mund të mendohet që 
njeriu që e ka mendjen dhe dhikrin një me Allahun, të mbetet pa pjesë nga 
vetitë e moralit hyjnor, si mëshira, durimi, bujaria dhe falja. Kurse të gjitha 
këto janë nga kushtet e domosdoshme të mundësisë për t'u bërë njeri i 
përkryer (kamil). Prandaj, sjellja e zemrës në gjendje të zgjuar me anë të 
dhikrit është një nga parimet më të rëndësishme të tasavvufit ose mistikës 
islame. 


6) Baz-gesht (kthim pas, prapsje): Kërkesa dhe synimi të jenë vetëm 
pëlqimi i Allahut. 

Eshtë thellimi në meditimin e dhikrit të bërë në fund të dhikrit mo- 
him-pohim (la ilahe il'lallah), duke thënë: "Allahu 

im, synimi im je vetëm Ti dhe ajo çka pres prej Teje është vetëm pëlqimi 
Yt!" Kjo, me qëllim që, duke e dendësuar kuptimin e mohim-pohimit, e 
fshehta e tevhidit të shtresohet në zemër me kuptimin e saj të vërtetë. 

Kështu, duke u mohuar dhe hedhur poshtë të gjitha qëllimet dhe dë- 
shirat të cilat janë perde (pengesë) mes robit dhe Allahut, formohet ngopja 
dhe kënaqja ndjesore (e zemrës). Nga ana tjetër, duke i kundërshtuar dhe 
hedhur poshtë edhe shqetësimet e mundshme që mund të lindin në zemër 
si, p.sh., për të kapërcyer etapa me anë të stërvitjeve shpirtërore si dhikri 
apo për të merituar aftësi parashikuese (keramet), mendimi se qëllimi i 
vërtetë është fitimi i pëlqimit të Allahut qëndiset edhe një herë tjetër në 
zemër! 

Pasi kuptimi i dhikrit të bërë në këtë formë, zë vend mirë në vetëdije 
dhe reflektohet në jetë, fiksimet e përkohshme dhe relative e humbin rë- 
ndësinë dhe në çdo gjë nisin të vëzhgohen shfaqjet hyjnore! 

7) Nigah-dasht (vështrim i ngulur): Të mbrohesh nga vështrimet dja- 
llëzore dhe epshore. Eshtë mbrojtja e syrit që të mos shohë gjëra të pa- 
përshtatshme dhe e mendjes nga kredhja në mendime të këqija dhe, duke 
e mbajtur vazhdimisht nën kontroll zemrën e cila është vendvështrimi i 
Zotit, të pengohet pushtimi i saj nga vanitetet. 

Një synim tjetër i tasavvufit është mbrojtja e zemrës nga kujtimet ne- 
gative dhe mendimeve mëkatare, ndërkaq që kjo është një punë shumë e 
vështirë. Personi që bëhet i suksesshëm këtu, do të thotë se e merr frytin e 
vërtetë të tasavvufit! 

8) Jad-dasht (përkujtim i ngulur): Ta dish veten vazhdimisht para 
Zotit. Eshtë parimi sipas të cilit robi duhet ta mbajë vazhdimisht në mendje 
se ndodhet në praninë shpirtërore të Zotit dhe me këtë vetëdije, t'u kush- 
tojë kujdes veprimeve të veta. Kësaj i thuhet edhe "murakabe", kontroll i 
brendshëm ose vetëkontroll. 

Në Kur'an, Zoti urdhëron: 

"Pa dyshim, Ne e krijuam njeriun dhe e dimë se ç'i pëshpërit atij 
nefsi (vetvetja). Ne jemi më afër tij se damari i qafës që i rreh!" (el-Kaf, 16) 

Prandaj duhet që kurrë të mos humbet ndjenja e mirësisë (ihsan), do- 
methënë vetëdija se Zoti e sheh robin për çdo çast dhe ia di çdo gjendje. Me 
të vërtetë, kjo ndjenjë është si një blind i qëndrueshëm përballë mëkateve, 
sepse si mund të kryejë mëkate njeriu duke e ditur veten në praninë hyjno- 
re dhe zemrën, bashkë me Allahun? 

9) Vukuf-i zamani (zotërim kohor): Ta zotërosh veten në çdo çast dhe 
ta shfrytëzosh mirë kohën. Eshtë llogaritja nga pikëpamja e "efektivitetit" 
ose "indiferentizmit" të çdo ore të kaluar dhe shfrytëzimi i mirë i kohës. 
Udhëtari ose nxënësi i udhës mistike duhet ta dijë mirë vlerën e kohës ku 


ndodhet dhe, duke i braktisur gjërat e panevojshme, duhet ta veçojë kohën 

për gjënë më të çmuar. Edhe në çështjen se në ç'nivel e vlerësoi kohën, du- 
het ta marrë shpesh veten në llogari. 

Në një kuptim tjetër, ky parim është që udhëtari ose nxënësi i udhës 
mistike duhet të ketë dijeni çdo çast për gjendjen e vet dhe duke e ditur se 
gjendja e vet e bën të domosdoshëm falenderimin apo kërkesën për falje, 
duhet të veprojë sipas kësaj domosdoshmërie. Me të vërtetë, udhëtari du- 
het të bëjë llogarinë një për një të punëve që ka kryer ditën dhe natën, ta fa- 
lenderojë Allahun që ia mundësoi të kryejë punë të mira (salih), të përpiqet 
për të shkuar më tej dhe duhet t'i drejtohet Allahut i penduar duke bërë 
pendesë për gabimet. Ai duhet t'i njohë si një rast të favorshëm dhe pasuri 
çdo çast tejet të çmuar të jetëgjatësisë së vet, si dhe kohët e veçanta kur Zoti 
i jep begati të posaçme dhe të bëjë përpjekje me të gjitha mundësitë që, mes 
zgjuarsisë shpirtërore, t'i njohë e t'i rivlerësojë ato! 

Shkurt, duke bërë llogarinë e çdo çasti e të çdo gjendjeje, duke fale- 
nderuar për çastin dhe gjendjen e kaluar në qetësi, kënaqësi e prehje, të 
bëjë pendesë për kohët e konsumuara në indiferentizëm. E shprehur ndry- 
she, udhëtari ose nxënësi i udhës mistike duhet ta vazhdojë pendesën në 
gjendje ngushtice dhe falenderimin në gjendje çlirimi. Personi që ruhet nga 
indiferentizmi në këtë mënyrë, duke u çliruar nga dyshimi për të kaluarën 
dhe shqetësimi për të ardhmen, preokupohet me gjallërimin e gjendjes që 
është duke e jetuar, gjë që e shpreh edhe parimi mistik, sipas të cilit "sufiu 
duhet të jetë i biri i kohës"! 

10) Vukuf-i adedi (zotërim sasior): Të kesh kujdes dhe të respektosh 
numrin e dhikreve. 

Prijësit e përkryer i japin udhëtarit ose nxënësit të udhës mistike dhik- 
re në një sasi të caktuar sipas gjendjes moralo-shpirtërore të tij. 44 Sepse 
që dhikri të japë rezultatin e shpresuar, duhet të plotësojë një numër për- 
sëritjesh të caktuar ose, në mund të thuhet kështu, të plotësojë një dozazh 
të caktuar. Prandaj që nxënësit të mos i shpëmdahet vëmendja dhe zemra 
të mos i bjerë në dyshime e lëkundje, ai duhet t'i respektojë kriteret dhe 
numrin e dhënë nga myrshidi. Sepse, sado që në dhikër janë të rëndësi- 
shëm përparësia dhe cilësia, kur dhikri nuk ka vlerë sasiore, domethënë 
një kufi dhe masë të caktuar, disa herë mund të duken shqetësime mendo- 
re dhe ndjesore. Si në çdo gjë tjetër, edhe në dhikër, kjo gjendje është rezul- 
tat i gabimeve që ka mundësi të lindin nga teprimi dhe mungesa e masës. 
Prandaj, duhen bërë përpjekje për ta kryer dhikrin në formën më të bukur 
edhe si cilësi, edhe si sasi. Sepse respektimi i numrit në dhikër nuk është 


44 Për faktin që Profeti bënte ushtrime dhikri me persona të ndryshëm duke marrë 
parasysh gjendjen e tyre, shih çështjen "Dhikrullah dhe murakabe" të kësaj pjese. 

numrimi për numrim, por, në kornizën e numrit, thellimi i "dhikrit të zem- 
rës" (dhikrit të ndjerë). Ndërkaq, kjo jo vetëm s'është pengesë për cilësinë e 
dhikrit, por, në të vërtetë, kuptohet se është një kusht që e përforcon atë. 

Me të vërtetë, në dhikrin e bërë ndërsa mendja është e mbushur plot 
mendime të ndryshme, kurse zemra, e paqetë për shkak të dyshimeve të 
llojllojshme, edhe respektimi i numrit shpesh është i pamundur. Prandaj, 
krahas mbrojtjes së mendjes nga shpëmdarja dhe përqëndrimit të vëmend- 
jes mbi kuptimin e dhikrit, respektimi edhe i numrit të dhikrit është, në të 
njëjtën kohë, shprehje e seriozitetit të treguar për këtë punë! 

11) Vukuf-i kalbi (zotërim ndjesor): Zemra të preokupohet vazhdi- 
misht me përmendjen hyjnore dhe në dhikr të priresh nga zemra. 

Kjo do të thotë që ndjenja e mirësisë (ihsan) të kthehet në vetëdije të 
vazhdueshme. Udhëtari ose nxënësi duhet ta kontrollojë zemrën në çdo 
rast që i mundësohet, duhet të shohë se në ç'gjendje ndodhet ajo. Sepse 
arritja e vërtetë në dhikër është që zemra të dijë se ç'po bëhet dhikër. Dhikri 
nuk është përsëritje fjalësh të thata që s'zbresin nga goja në zemër! Prandaj, 
gjatë dhikrit udhëtari apo nxënësi duhet të jetë në gjendje vetëkontrolli, du- 
het të bëjë përpjekje që ta përqëndrojë tërë vëmendjen mbi atë që po bëhet 
dhikër. Zotërinjtë e lartë thonë se zotërimi ndjesor, domethënë përqëndri- 
mi i vëmendjes mbi zemër është kusht në dhikër. Për të mund ta shijuar 
përmbajtjen e vërtetë të dhikrit, duhet që t'i drejtohesh Allahut me të gjithë 
qenien, veçanërisht me zemrën! 

Në Kur'an, Allahu i Lartë urdhëron: 



*>UxJ aJI JjqJ j dJ-jj 


"Përmende emrin e Zotit tënd dhe kthehu nga Ai me të gjithë qe- 
nien tënde!" (el-Muzzemmil, 8) 

ta që u bëjnë shpirtrave vaksinë rre- 
gullsie dhe jete, janë njerëz të mirë 
(salih) që e kanë pastruar nefsin. 




D. PRIJESII PERSOSUR DHE METODAT E ORIENTIMIT 

1) PRIJESII PERKRYER (MURSHID-I KAMIL) 

Besimtari që përparon në rrugën shpirtërore, përballet me shfaqje shu- 
më të ndryshme. Sepse zemra e njeriut është si oqean. Ujrat e këtij oqeani 
janë disa herë shumë të qeta, kurse disa herë në gjendje furtune me dallgë 
të tmerrshme. Prandaj, për ta kaluar oqeanin dhe për të arritur në bregun 
e shpëtimit, sa ç'ka nevojë që anija të jetë e fortë dhe e qëndrueshme, ka 
nevojë edhe që kapiteni të jetë i aftë. Po qe se kapiteni nuk e komandon 
dot anijen gjatë furtunave, ajo groposet në thellësitë e oqeanit. Shfaqje të 
tilla pothuaj s'duken te ata që ndodhen ende në krye të rrugës. Por sa më 
tepër që të dalin në det të hapur, fillojnë ta tregojnë veten një sërë shfaqjesh 
që s'dihet nëse janë hyjnore apo djallëzore, disa variacione shpirtërore që 
ndryshojnë nga individi në individ, dhe një sërë gjendjesh të emërtuara in- 
kibad dhe inbisat 45 . Ja, për përcaktimin dhe parandalimin e këtyre gjend- 
jeve është nevoja e udhëzimit të një prijësi të mençur e të përkryer 46 . 

Për të arritur në këtë orientim, çdo besimtar duhet ta vërë veten nën një 
disiplinë. Gjithashtu, duhet të përpiqet për ta zbatuar me korrektesë dhe 
me sa ka mundësi, jetën ndjesore të Profetit (s.a.s.), i cili është personaliteti 
model më i madh për ummetin, bashkësinë. Besimtari duhet të bëjë për- 
pjekje për t'i vënë me sa ka mundësi në jetë nënshtrimin e Profetit (s.a.s.) 
ndaj Zotit, gjendjen e tij të durimit dhe falenderimit përballë ngatërresave 


45 Inkibad (kabd) dhe inbisat (bast) janë dy gjendje antagoniste të udhëtarit apo nxë- 
nësit të udhës mistike. Inkibad është gjendja e ngushtimit shpirtëror me ndjenja 
frike e të ngjashme, kurse inbisat është gjendja e çlirimit dhe prehjes shpirtërore me 
anë të shpresës. 

46 Në origjinal: murshid-i kamil, prijës i përkryer ose i formuar. Në vende të tjera të kë- 
tij teksti është sqaruar se prijësi ose mësuesi i udhës mistike quhet myrshid, kurse 
udhëtari ose nxënësi i udhës mistike, myrid. Këto terma janë të njohura në traditën 
mistike të Ballkanit. 

dhe shqetësimeve, ndjenjën e ngopjes, të thjeshtësisë dhe përulësisë ndër- 
sa para i rridhnin të mirat si lumë! Prandaj, për t'i kapërcyer pengesat në 
rrugën e zhvillimit ndjesor (afektiv), duhet t'u drejtohet me thjeshtësi dhe 
edukatë udhëzimit të dijetarëve, të urtëve dhe prijësve të përkryer të cilët 
janë trashëgimtarë profetikë, dhe të bëjë përpjekje për t'i zbatuar me gjithë 
zemër këshillat dhe porositë e tyre. Ai duhet ta dijë si dhunti që ndodhet 
pranë miqve të Zotit dhe nën edukimin e tyre, sepse siç është hëna që e 
merr dritën nga dielli, provë e ekzistencës së diellit, edhe njerëzit e shquar 
e të urtë të ndriçuar me dritën muhammediane, janë dëshmitarë dhe tra- 
shëgimtarë të Profetit Muhammed (s.a.s.)! 

Tasavvufi ose mistika islame zhvillon mundësinë shpirtërore të ulët 
apo të lartë që ekziston në mënyrë të bashkëlindur te personi. Çdo zemër, 
në mund të shprehemi kështu, është si një truall nën të cilin gjendet mu- 
ndësi nafte e cila kurrë nuk do të mund të dalë në sipërfaqe në qoftë se 
trualli nuk sondohet. Ja, pra, ajo nafta nën tokë është mundësia shpirtërore 
që Zoti ia ka dhënë njeriut. Edhe kjo mundësi, njëlloj si mendja (arsyeja), te 
çdo njeri ndodhet në një nivel të caktuar ose, e thënë ndryshe, te njerëz të 
ndryshëm ndodhet në nivele të ndryshme. 

Ndërkaq, është prijësi i përkryer i cili, për ta zhvilluar këtë mundësi, 
do të kryejë sondazhin moralo-shpirtëror për ta nxjerrë jashtë, për ta zbu- 
luar mineralin e çmuar. Për këtë, sonda duhet të arrijë gjer te minerali dhe 
duhet të jetë aq e fortë sa të mos thyhet kur të takojë në ndonjë shkëmb. Kjo 
do të thotë se është tejet e rëndësishme që myrshidi, prijësi i përkryer, prej 
të cilit do të kërkohet udhëzimi moralo-shpirtëror, të jetë i aftë dhe inteli- 
gjent, gjë që ka disa kritere. Me që i erdhi vendi, dëshirojmë ta prekim pak 
këtë çështje të rëndësishme. 

Prijësin e përkryer mund ta njohim me këto tri cilësi: 

Cilësia e parë: 

Eshtë një ndjekës i vërtetë i Librit dhe Sunnetit. Jeta dhe aktet e prijësit të 
përkryer përbëhen nga përjetimi i moralit të Kur'anit dhe traditës profeti- 
ke. Besnikëria e prijësve të përkryer ndaj Kur'anit është e një grade tejet të 
lartë. Këtë mund ta krahasojmë me ecjen e personit që ndjek udhërrëfyesin 
në një terren me dëborë duke shkelur pa u shmangur aspak në gjurmët e 
tij. Prandaj prijësit e përkryer quhen "verethetul enbija", "trashëgimtarë pro- 
fetikë". Natyrisht, në përmbajtjen e një besnikërie të tillë nuk mund të ketë 
përjetime egoistike e sentimentale. 


Cilësia e dytë: 

Mejjalët dhe sjelljet të kujton Allahun. Meqë robtë e zgjedhur të Allahut 
janë përsosmërisht të merituar të shfaqjeve të emrave hyjnorë dhe i shndë- 
rrojnë atributet e bukurisë në moral, i bëjnë vazhdimisht njerëzit që kanë 

përreth ta kujtojnë Allahun. Me të vërtetë, kur sahabet e patën pyetur të 
Dërguarin e Allahut (s.a.s.) se cilët ishin robtë e zgjedhur (veli) të Allahut, 
ai u qe përgjigjur: 



"Po t'i shohësh nëfytyrë, të kujtojnë Allahun!" (Hejthemi, Mexhmau'z-Zevaid, x, 
78; Ibni Maxhe, Zuhd, 4) 

Ja, pra, edhe fytyra e prijësit të përkryer, mik i Allahut, duhet t'i japë 
zemrës së tjetrit prehje e qetësi, duhet ta bartë atë në një botë shpirtërore, 
duhet ta bëjë që t'i kujtojë Allahun dhe jetën e pasme, ahiretin. Sepse prijësi 
i përkryer është i pajisur me moralin e Allahut dhe të të Dërguarit të Tij! 

Dy nga emrat më të njohur të Zotit janë Rahman (mëshirues) dhe Rahim 
(mirëbërës, shpërblyes). Edhe robtë e zgjedhur të Allahut janë shumë të 
mëshirshëm. Zoti është "settarul ujub", "mbulues i të metave". Edhe ve- 
liu, robi i zgjedhur i Zotit, nuk merret me hetimin e të metave të të tjerëve, 
përkundrazi, ua mbulon të metat. Zoti është Kerim (bujar). Edhe robtë e 
zgjedhur të Zotit janë bujarë dhe ndjejnë kënaqësi nga dhënia dhe bujaria. 
Zoti është Gafur (falës). Edhe robtë e zgjedhur të Zotit i falin të metat dhe 
gabimet. Zoti është Halim (i butë). Edhe robtë e zgjedhur të Zotit janë të 
butë në sjellje. 

Prijësit e përkryer janë miq të Zotit, prandaj, në shumë anë, ndryshoj- 
në nga njerëzit e tjerë. Zemrat e tyre janë pranë Zotit. Në adhurimet e tyre 
ka seriozitet dhe përshpirtshmëri. Ata u kushtojnë shumë vëmendje e kuj- 
des sjelljeve të veta. Meqë ecin në gjurmët e të Dërguarit të Allahut (s.a.s.), 
lutjet e tyre janë më të pranueshme se lutjet e njerëzve të tjerë. Meqë trupi 
u shndërrohet në gjendje dhikri dhe gjokset u kthjellohen, u japin prehje 
mjediseve ku hyjnë. 

Besimtari i sinqertë preket dhe shqetësohet nga ankthi moralo-shpirt- 
ëror i kontaktit me një mëkatar. Kurse kontakti, afërsia dhe ndenjja bashkë 
me një besimtar të mirë (salih) i fal zemrës së tij prehje e qetësi. Kurse afër- 
sia me të Dërguarin e Allahut (s.a.s.) është, për besimtarin, një bukuri për- 
tej përfytyrimit. Eshtë e pamundur të përshkruhet kënaqësia shpirtërore e 
besimtarit nga nderi i qenies bashkëbisedues i madhështisë moralo-shpirt- 
ërore impresionuese të mbretit të profetëve! Ja, pra, edhe prijësit e për- 
kryer bartin një forcë impresionuese dhe begatie moralo-shpirtërore me 
burim të Dërguarin e Allahut (s.a.s.) sepse ecin në gjurmët e të Dërguarit 
të Allahut (s.a.s.), i përshtaten përsosmërisht traditës profetike dhe janë 
ata që munden t'i afrohen më shumë moralit profetik. Në ngjashmëri me 


efektin pozitiv jetëdhënës të goditjes elektrike mbi trupin e njeriut, prijësi 

i vërtetë në fillim duhet ta trondisë pak shpirtin e njeriut, pastaj ta ringjallë 
dhe ta çojë drejt horizontesh të larta moralo-shpirtërore! 

Cilësia e tretë: 

Caktimi moralo-shpirtëror. Mbledhja e një grupi njerëzish për ta caktuar 
një person si myrshid, prijës shpirtëror, është e pamjaftueshme. Këtë dety- 
rë, domethënë caktimin dhe antarësimin ose, shkurt, certifikimin e një per- 
soni si prijës shpirtëror, mund ta bëjë një prijës i përkryer i certifikuar 47 nga 
vargu autentik i prijësve të përkryer që zgjatet gjer te i Dërguari i Allahut 
(s.a.s.). Në atë çast kur mungon ky caktim dhe antarësim, vargu ndërpritet. 
Për këtë shkak, disa prijës të përkryer, kur nuk gjejnë dot një person kom- 
petent, nuk lënë pasardhës që të vazhdojë rrugën e tyre. Kurse disa herë 
lënë vetëm një myrshid si pasardhës ose, siç ka ndodhur me Hz. Halid 
Bagdadin, lënë shumë myrshidë. Kuptimi dhe urtësia e kësaj dukurie është 
një eveniment cilësor që i përket Zotit! 

Shkurt, maturimi i zemrës dhe sjellja e saj në gjendjen e receptorit të 
të vërtetave shpirtërore është i mundur me anë të disa praktikave dhe stër- 
vitjeve. Për këtë, duhen njohur dhe zbatuar rrugët e përkryerjes moralo- 
shpirtërore. Dhe, për t'i kapërcyer me sukses pengesat në këto rrugë, ek- 
ziston nevoja e prijësisë së miqve të Zotit. Çdo udhëtar ose nxënës i udhës 
mistike duhet të kërkojë një myrshid, prijës, i cili do t'i bëhej udhërrëfyes 
për zhvillimin moralo-shpirtëror, ndërkaq që duhet të shohë me kujdes 
nëse ekzistojnë apo jo te prijësi, nën edukimin e të cilit ka për të hyrë, cilë- 
sitë përkatëse! 


Disa vërejtje me rëndësi: 

Meqë prijësit e përkryer me veçoritë e tyre që i përshkruam gjer këtu, 
dallohen si miq të veçantë të Zotit dhe rob të zgjedhur të Tij, gjithsesi du- 
hen respektuar dhe prej tyre duhet përfituar. Ndërkaq, edukata, respekti 
dhe përfitimi prej tyre nuk duhet ta kalojnë masën, sepse edhe të gjithë 

47 Në origjinal: ixhazetli (turq.). Në traditën islame të arsimit privat qoftë shkencor, 
qoftë mistik, mësuesi (dijetari ose prijësi mistik) i njohur si i tillë nga opinioni i gjerë 
nëpërmjet veprave, rretheve të nxënësve dhe veprimtarisë tjetër, pra, në kuptim të 
përgjithshëm, i certifikuar (me dokument ose jo), u ka dhënë nxënësve certifika- 
ta (ixhazete). Certifikata të quajtura ixhazet kanë dhënë edhe medresetë. Tradita e 
ixhazetit në Islam është e njohur. Ndërkaq, më sipër, fjala ixhazet përdoret më shu- 
më me funksionin konceptual të saj, certifikim. Kështu, kur masa e dijetarëve u është 
referuar pikëpamjeve, veprave dhe veprimtarisë së një personi, kjo, njëkohësisht, ka 
përbërë për atë person certifikimin e tij nga opinioni shkencor dhe mistik, njohjen e Z' 
tij si shkencëtar apo prijës shpirtëror. (221 

profetët, edhe personat e karakterizuar në gjuhën e mistikës si salih, janë, 
para së gjithash, rob të Zotit. Ata kanë marrë dhe marrin atë që u cakton 
Zoti nga deti i diturisë, urtësisë dhe njohjes shpirtërore (marifet). Vjen një 
kohë që syve dhe zemrës së tyre u hapen të fshehtat e të dy botëve dhe vjen 
një kohë që të mos mund të shohin një hap më tej. Siç rrëfen sheh Saadiu në 
veprën e tij "Gylistan", dikush e ka pyetur profetin Jakub: 

"O profet i mençur me zemër të ndritur! Si ndodhi që e ndjeve erën 
e këmishës së Jusufit që nga Egjipti, dhe nuk e ndjeve se po e hidhnin në 
pusin që e kishe mu mbi krye?" 

Dhe Jakubi (a.s.) i përgjigjet kështu: 

"Pjesa e të mirave hyjnore që marrim ne është si rrufetë. Prandaj të vërtetat 
disa herë na bëhen të qarta, disa herë nafshihen!" 

Edhe Profeti (s.a.s.), një ditë, meqë nuk i dinte në atë çast përgjigjet e 
pyetjeve që po ia bënte dikush, duke u mbështetur në sigurinë e plotë mbi 
ardhjen e zbulesës (vahj), i tha atij kështu: 

"Eja nesër të të jap përgjigje!" 

Por të nesërmen zbulesa nuk i erdhi dhe kjo ndërprerje vazhdoi pesë- 
mbëdhjetë ditë. Kështu, edhe Drita e Qenies për hir të të cilit ishin krijuar 
botërat, mbeti i paaftë. Më në fund, zbulesa hyjnore filloi t'i vinte vetëm 
bashkë me vërejtjen: 

"(O i Dërguar!) Pa dëshiruar Allahu (pa thënë inshaallah), për asnjë 
gjë mos thuaj "këtë gjë do ta bëj nesër patjetër"!" (el-Kehf, 23-24) 

Pasi ky kriter iu caktua edhe Profetit (s.a.s.), madje, duhet menduar 
mirë se në ç'masë i përfshin edhe të gjithë njerëzit. Prandaj nuk mund të 
thuhet se, po qe se një rob i dashur i Allahut bën një lutje, ajo do t'i pra- 
nohet patjetër ose, i këndon një të sëmuri, ai do të shërohet patjetër! Sepse 
në këto raste, krahas sinqeritetit të të dy palëve, duhet të plotësohet edhe 
kushti i dëshirës së Zotit. Veç kësaj, nuk duhet harruar se pranimi i lutjeve 
mund të shfaqet jo në këtë botë, por në jetën e pasme dhe se këto janë gjëra 
që varen nga dëshira volitive e Zotit. 

Një specifikë tjetër me rëndësi është se edhe profetët, edhe njerëzit e 
zgjedhur të Zotit (evlijaullah) zotërojnë karaktere dhe mundësira të ndry- 
shme, kështu që, një cilësi e lartë që shquhet te dikush, mund të mos shqu- 
het te dikush tjetër. Prandaj nuk është e drejtë që nga të gjithë të priten të 
njëjta aftësi dhe rezultate. Siç bëhet e ditur edhe në Kur'an, Hz. Musait 
(a.s.) i qe dhënë një dije që s'ndodhej te Hz. Hizri dhe Hz. Hizrit (a.s.) i 
qe dhënë një dije që s'ndodhej te Hz. Musai. Po kështu, siç nuk mund të 
ndodhë që Hz. Gejlani të jetë Hz. Mevlana, nuk mund të ndodhë as që Hz. 
Mevlana të jetë Hz. Gejlani. Sepse ato që u janë dhënë dy anëve si dhe shër- 


bimet e kërkuara prej tyre janë të ndryshme. Por sigurisht që qëllimi final 

tek të gjithë është adhurimi dhe njohja shpirtërore, sepse udhët që shkojnë 
tek Zoti janë të shumta sa numri i frymëve të krijesave! 

Një specifikë tjetër me rëndësi është e vërteta se asnjë njeri tjetër veç 
profetëve nuk është ndodhur e nuk ndodhet nën garancinë hyjnore. Pra, 
edhe sikur një njeri, një rob i Zotit, ngjitet në kulmin e kulmeve, ndodhet 
në çdo çast përballë rrezikut që t'i shkasë këmba. Me të vërtetë, personi i 
quajtur Bel'am Baura i cili dikur ishte njeri i mirë (salih), më pas, duke bërë 
sipas egos së vet, pësoi disfatën e përjetshme. Kjo ngjarje përshkruhet kë- 
shtu në Kur'an: 

"Tregoju atyre ngjarjen e personit që iu vu pas djalli dhe ai, duke 
u larguar nga ajetet që ia dhamë, u bë nga të tërbuarit. Po të deshim, e 
bënim atë të lartë me ajetet tona, por ai u prir nga kjo botë dhe shkoi pas 
dëshirave. Gjendja e tij është si e qenit, që edhe sikur ta ndjekësh, edhe 
sikur ta lësh në hall të vet, merr frymë me gjuhën e varur jashtë!" (el-A'raf, 
175-176) 

I tillë është edhe shembulli i Karunit për të cilin flitet në suren Kasas. 
Edhe ai, ndërsa ishte një rob i mirë e i zgjedhur, e shkatërroi lumturinë e 
tij të përjetshme si një indiferent i ulët dhe si një kundërshtues i turpshëm. 
Zoti e fundosi atë nën tokë së bashku me pasurinë ku mbështetej dhe me të 
cilën lavdërohej. Prandaj, pavarësisht nga pozita, grada dhe epërsia shpirt- 
ërore e personit, nefsi (egoja) brenda njeriut pret vazhdimisht në pusi dhe, 
sapo t'ia gjejë rastin, e rrëzon atë në disfatë. Nisur nga kjo, Profeti (s.a.s.) i 
lutej Zotit: 

"Allahu im! Shpresoj në mëshirën tënde! Gjersa të mbyll sytë mos më lër 
vetëm për vetëm me veten time! Dhe përmirësoma gjendjen! Pa dyshim, zot tjetër 
Veç teje s'ka!" (Ebu Davud, Edeb, 100-101) 

Edhe miqtë e Zotit jetojnë vazhdimisht brenda përmbajtjes së këtij ha- 
dithi profetik pa rënë në iluzionin se "puna e tyre është përplotësuar"! Ata 
që kapen pas këtij iluzioni, edhe sikur ta kenë mbaruar formalisht udhë- 
timin mistik, në fakt gjithmonë kanë mbetur në mes të udhës! Vetëm ata që 
i kanë parë mangësitë e veta duke thënë "kam edhe më për të bërë", kanë 
vazhduar të përparojnë pa pushim kokulur dhe duke u lutur. Edhe krye- 
profeti, Hz. Muhammed Mustafa (s.a.s.) madje, pavarësisht nga ato shfaqje 
të jashtëzakonshme adhurimi, kurrë nuk e pati braktisur namazin e natës 
gjer në enjtjen e këmbëve dhe i qe përgjigjur kështu Hz. Aishesë që e pati 
pyetur për shkakun e kësaj sjelljeje: 

"O Aishe, a të mos bëhem një rob që falenderon? " (Muslim, Munafikun, 79) 

Gjithashtu, sipas rrëfimeve të bashkëshorteve të tij të nderuara, pas 
ajetit si më poshtë, Profeti është preokupuar çdo çast e më shumë me ma- 
dhërimin dhe falenderimin e Allahut: 

"Dhe madhëroje Zotin tënd duke e falenderuar dhe kërko prej Tij 
falje sepse Ai i pranon pendimet dhe është falës i madh!" (en-Nasr, 3) 

Kështu, pra, kushdo që përparon në rrugën e të Vërtetës, pavarësisht 
nga grada ku mund të ngjitet, kurrë nuk mund të shpëtojë nga përgjegjësia 
dhe në aktet e tij në asnjë formë nuk mund të bëjë shkurtime ose përjash- 
time. Domethënë, farzet, vaxhibet, sunnetet, haramet, hallallet, mubahet, 
mustehabet dhe të gjitha parimet dhe përgjegjësitë e tjera hyjnore janë 
ngarkuar në supet e secilit në rrugën e adhurimit dhe nuk do t'i hiqen gjer 
në vdekje. Prandaj, prijësit e përkryer të vërtetë gjatë gjithë jetës bëjnë për- 
pjekje për të jetuar në përputhje me urdhrin hyjnor: 

"Dhe përmende Zotin tënd me falenderim, ji nga ata që bëjnë sexh- 
de dhe adhuroje Zotin tënd gjer në vdekje!" (el-Hixhr, 98-99) 

Prijësit shpirtërorë të tillë nuk paraqesin asnjë kërkesë për shërbimin 
që kryejnë ndaj popullit, madje nuk presin shpërblim as për detyrën e robit 
që kryejnë ndaj Zotit të tyre. Sepse e dinë se ata që bëjnë punë të mira (salih 
amel) duke pritur shpërblim, e rrëzojnë vlerën dhe gradën e punëve që 
bëjnë. Prandaj ka ndodhur që Hz. Aliu me Hz. Fatimenë, megjithëse kanë 
qenë vetë të agjëruar, një mbrëmje ia kanë dhënë ushqimin e iftarit një të 
varfëri që u ka trokitur në derë, mbrëmjen tjetër një jetimi dhe mbrëmjen 
e tretë, një robi, duke e prishur vetë agjërimin me ujë për tri ditë me radhë 
dhe, për më tepër, duke iu përgjigjur kështu falenderimeve të tyre: 

"Ne nuk u suallëm kështu duke pritur falenderime nga ju. Synimi dhe 
qëllimi ynë i vetëm është pëlqimi i Zotit tonë!.." 

Shkurt, prijësit e përkryer të vërtetë, duke shpalosur një personalitet 
model, janë kulme të botës shpirtërore që vazhdojnë detyrën edukative 
të profetëve. Në të njëjtën kohë, këta miq të së Vërtetës janë persona që 
kanë arritur gradën e quajtur ihsan në besim si arifë, domethënë, si njohës 
shpirtërorë të Allahut dhe atributeve të Tij të larta. Kështu, atyre u janë 
dhuruar nga lartësia hyjnore dhunti të tilla, si dituria hyjnore (ilmi ledun), 
urtësia (hikmet), aftësia e njohjes intuitive shpirtërore të Zotit (marifet), 
etj. Por asnjëri nuk është në nivelin e sahabeve. Gjithsesi, edhe sahabet 
nuk janë në nivelin e profetëve, edhe profetët nuk janë në pozitën e profe- 
tit Muhammed (s.a.s.). Sa për profetin Muhammed (s.a.s.), ai është vetëm 
robi dhe i dërguari i Allahut të Lartë! 

Duke u mbështetur në këtë të vërtetë, duhet ruajtur nga vlerësimi i 
tepruar i njerëzve dhe çdo njeri duhet trajtuar vetëm sipas gjendjes ose 
pozitës ku ndodhet. Pra, edhe Vejsel Karaniu, edhe Imam Adhami që ka 
sistematizuar të drejtën juridike islame, kurrë nuk mund të jenë në gra- 
dën e sahabeve. Kurse nderimi, respekti dhe, gjoja, besnikëria që shprehin 
herë-herë disa të paditur e të pakujdesshëm ndaj personave që i mbajnë 
për mësues sikur t'i konsideronin këta mbi sahabet, madje mbi Profetin 
(s.a.s.), është jo gabim, por devijim dhe korruptim shpirtëror. Ky devijim 


dhe korruptim është një ekstremizëm i çuditshëm i cili, përmes një tepri- 

mi në kahje të kundërt me ndarjen e bërë nga Zoti, largon nga e vërteta. 
Eshtë për këtë arsye që i Dërguari i Allahut (s.a.s.), me frikën nga rënia në 
gjendje të tilla, i ka ndaluar lavdërimet e pakuptimta dhe nëse lavdërimet 
kanë qenë të tilla që të shkaktojnë egoizëm, ka thënë kështu për personin 
lavdërues: 

"Hidhini dhëfytyr'es së tij!" (Ahmed b. Hanbel, MusneA, VI, 5) 

Sepse komplimentet që provokojnë egon, janë nënshkrime të hedhura 
për fatkeqësinë e zemrës! 


z 






ota e qenieve qëndron në këmbë 
me anë të dashurisë dhe lidhjeve 
shpirtërore. Sepse lidhja shpirt- 


ërore është shfaqje e dashurisë e cila përbën 
thelbin e ekzistencës, është vazhdim i freski- 
së dhe gjallërisë së dashurisë! 


2. METODAT E ORIENTIMIT 

a) Ndjenja e dashurisë (muhabbet) dhe lidhja shpirtërore (rabita) 

Po ta vërejmë thelbin dhe qëllimin e tasavvufit (mistikës islame), sho- 
him se motivi themelor i tij në udhëtimin mistik është "dashuria" (muhab- 
bet) dhe qëllimi final, "edukata" (adab). Nga këto, dashuria është mjeti, 
kurse edukata, rezultati. Çfarëdo që të thuhet mbi rëndësinë e këtyre dy 
koncepteve, është pak. 

Me forcimin e dashurisë së ndjerë për një qenie, pjesë të kësaj dashurie 
reflektohen tek çdo gjë që ka lidhje me atë qenie, si afërsi, ngjashmëri ose 
interesim, me një intensitet në raport të drejtë me lidhjen përkatëse. 

Për shembull, myridi (nxënësi i udhës mistike) që e do jashtëzako- 
nisht myrshidin (mësuesin dhe prijësin e udhës mistike) e vet, ndjen da- 
shuri edhe ndaj atyre që kanë sjellje të ngjashme me të tijat sepse ato sjellje 
ia kujtojnë myrshidin. Po të takohet me një të afërmin e myrshidit, e mbyt 
në komplimente atë sikur të ishte takuar me një haxhi të porsakthyer nga 
Qabja. Përvetësimi i ndonjë plaçke të përdorur nga myrshidi, shkakton një 
gëzim të pafund në shpirtin e tij. Ky i ngjan gëzimit të Vejsel Karaniut para 
hirkës që i kishte dërguar Profeti (s.a.s.). 

Paralel me shtimin e dashurisë, "raporti" ndaj qenies së dashur, për 
të cilin sapo u bë fjalë, me kohë fiton një gjerësi që fillon nga vlera më e 
fuqishme drejt vlerës më të dobët. Këtu, le të themi edhe këtë që, emërtimi 
në tasavvuf i zgjerimit gjer në pafundësi në formë rrathësh koncentrikë i 
tërësisë së dashurisë e cila ka në qendër qenien e dashur, në atë mënyrë 
që të përmbledhë të gjitha raportet ndaj qenies së dashur në qendër, nga 
raporti më i afërt, në më të largëtin, është "dashuri absolute". Kjo cilësi, siç 
shprehet edhe në vargjet e mëposhtme të poetit Junus Emre, është situata 

cilësore e përfshirjes me dashuri dhe mëshirë, për hir të Krijuesit, e të gjithë 
krijesave pavarësisht nga natyra dhe aktet e tyre: 

Shihe me sy të mirë krijesën 
Për hir të Krijuesit! 

Kjo është etapa e fundit ku mund të arrijë ashiku, dashnori. Ndërkaq, 
emërtimi i situatës së çdo pike që ndodhet gjatë të gjithë rrathëve koncentri- 
kë gjer në etapën e fundit ose rrethin e fundit, është "dashuri relative" 48 . 

Në çastin kur nxënësi ose udhëtari i udhës mistike lidhet me dashu- 
ri dhe pasion pas myrshidit, mësuesit ose prijësit të udhës mistike, nis të 
zhvillohet edhe ashku ose pasioni i tij ndaj mësuesit. Ky është ashk ose 
pasion relativ, sepse, meqë zemra i përket posaçërisht Allahut, nuk mund 
të ketë "të dashuruar të vërtetë " 49 tjetër veç Allahut! Të dashuruarit e tjerë 
dhe situatat e përjetuara me ta (me to) kanë vlerën e shkallareve të shkallë- 
ve që ngjiten në pallat, vlerën e praktikimit të zemrës për dashurinë ndaj 
Allahut 50 . Nëse mund të thuhet kështu, janë përgatitje për të arritur nga 
"Lejlaja", te "Zoti" 51 . Etapa më e begatshme në këto përpjekje është kur 
nxënësi bëhet konfident 52 i mësuesit dhe përjeton emocionin shpirtëror të 
afërsisë dhe dashurisë. Ndërkaq, shfaqja më produktive e kësaj është lidhja 
shpirtërore (rabita). Arritja e dashurisë (muhabbet) në një gradë intensiteti 
të pakrahasueshëm me lidhje të zakonshme e të rastit, është vetë lidhja 
shpirtërore (rabita). 


48 Për emërtimet "dashuri absolute", "dashuri relative". Në origjinal, përkatësisht, 

"a§k-i mutlak", "a§k- 1 mecazi": "ashk absolut, i vërtetë", "ashk formal, relativ". 
Për ashkun absolut, në origjinal është ky shënim: Me ajetin "Ji iA 1 ", "Te 

besimtarët, dashuria për Allahun është më e fuqishme se çdo dashuri" (el-Bakara, 
165), Kur'ani deklaron se dashuria e besimtarëve për Allahun duhet të jetë tejet e 
zhvilluar dhe dashuria e kësaj grade quhet ndryshe, "açk-i ilahi", "ashk hyjnor", 
"ashku për Hyun". 

Përgjithësisht, në trajtimin e kësaj çështjeje, siç do të shihet në vijim, në vepër për- 
doren dy koncepte: muhabbet, që do të thotë afërsi, konfidencë, intimitet, dashuri, 
dhe ashk, që do të thotë dashuri pasionante ose, thjesht, pasion. 

49 Në origjinal dhe në terminologjinë përkatëse: mashuk. 

50 Në origjinal: muhabetullah. 

51 Këtu aludohet për aventurën dashurore të Mexhnunit i cili, gjatë kërkimeve të tij të 
gjata për Lejlanë, arriti të kuptojë se ekzistonte një dashuri tjetër, e vërtetë, dashu- 
ria për Zotin. Ai nuk e gjeti dot Lejlanë, por gjeti Zotin! Fundja, dashuria tokësore 
për Lejlanë ishte pashmangshmërisht e përkohshme dhe e vdekshme siç ishte edhe 
vetë Lejlaja, kurse dashuria për Zotin eternal është jotokësore, prandaj e pavdek- 
shme dhe sublime! Kjo është edhe ideja qëndrore e veprës së Fuzuliut "Lejlaja dhe 
Mexhnuni". Nga kjo ide ka lindur ideja mistike "nga Lejlaja te Zoti", që në origjinal 
ka poeticitet sepse për Zotin përdoret fjala "Mevla" që rimon me fjalën "Lejla": 
"Lejla'dan Mevla'ya", "nga Lejlaja te Mevlaja". 

52 Në origjinal: miilaki (arab. - osm.) 

Kuptimi leksikor i fjalës "rabita" është "lidhje dhe interesim". Me këtë 
aspekt, në fakt, në gjithësi nuk ka asnjë gjallesë pa lidhje dhe interesim. 
Çdo gjë është e lidhur me marrëdhënie të ndërsjelltja me të tjerat. 

E shprehur ndryshe, rabita, lidhja dhe interesimi, janë shfaqje e da- 
shurisë (muhabbet) e cila përbën thelbin e ekzistencës, janë dhënia vazhdi- 
mësi freskisë dhe gjallërisë së dashurisë. 

Janë tri lloje lidhjesh (rabita): 53 

1) Lidhja e natyrshme (tabii): 

Eshtë afërsia dhe dashuria që ndjen individi ndaj individëve të tjerë të 
afërm. Kjo është produkt i motiveve shtytëse të bashkëlindura, si dashuria 
e nënës për fëmijën. 

2) Lidhja e ulët (thuflt): 

Eshtë lidhja ndaj prirjeve djallëzore të ndaluara, si preokupimi i vazh- 
dueshëm i zemrës së një kumarxhiu me kumarin aq sa kumarxhiu të ha- 
rrojë familjen! 

3) Lidhja e lartë ose sublime (ulvi): 

Eshtë lidhja ose interesimi për pretekstet të cilat, me anë të koncepteve 
të shenjta dhe ndjenjave të larta e sublime, e çojnë njeriun te Allahu. Eshtë 
konfidenca e vazhdueshme (e pandërprerë) faktike ose ideore me perso- 
na që kanë arritur pozitën e shkëlqimit të zemrës (shkëlqimit afektiv) dhe 
vëzhgimit hyjnor, me qëllim për të përfituar nga bota dhe vlerat shpirt- 
ërore të tyre. 

Ne këtu do të shpjegojmë llojin e tretë të lidhjeve, pra, se ç'është lidhja 
e lartë. Kjo është një shprehi 54 që formon nxënësi duke e mbajtur të freskët 
në zemër në mënyrë të pandërprerë dashurinë për mësuesin me qëllim për 
të përfituar siç duhet prej tij. 

Si njëra nga metodat e edukimit mistik, rabita, krahas faktit që në çdo 
tarikat ka emërtime dhe forma zbatimi të ndryshme, në përgjithësi do të 
thotë që myridi ta mbajë gjallë para syve myrshidin dhe, duke kujtuar qën- 
drimet dhe sjelljet e tij, të përjetojë vazhdimisht ndjenja të larta. Mbajtja 
freskët vazhdimisht në këtë mënyrë e nderimit, respektit dhe dashurisë 
për myrshidin përfton tek myridi gjallëri (vitalitet) shpirtërore. 

Njeriu është një qenie e hapur ndaj ndikimit. Siç ndodh në disa së- 
mundje, te njeriu ndodh edhe "ngjitja" 55 e qëndrimeve dhe sjelljeve nga të 


53 Meqë koncepti rabita është, nga pikëpamja psikologjike, afektivitet dhe mund të 
shprehet shkurt me këtë fjalë ose term, tri llojet e lidhjeve që përshkruhen aty e 
poshtë, mund t'i emërtojmë, përkatësisht, edhe kështu: afektivitet cilësisht i natyr- 
shëm, afektivitet cilësisht i ulët, afektivitet cilësisht i lartë. 

54 Në origjinal: mumarese (arab.), shkathtësi, shprehi. Siç dihet, shkathtësitë dhe 
shprehitë, si dhe formimi dhe edukimi i tyre, janë çështje të psikologjisë dhe pe- 
dagogjisë. 

55 Në origjinal: sirajet (arab.). 

tjerët. Marrëdhënia sublime mes shpirtrave është një nga të vërtetat e pamo- 
hueshme të jetës. Posaçërisht prirjet shpirtërore të fuqishme te personalite- 
tet aktivë dhe ndikues tejçohen tek të pranishmit në masë të madhe ose të 
vogël në raport me kapacitetet psikiko-shpirtërore të tyre. Ky tejçim nuk ka 
të bëjë me karakterin pozitiv apo negativ të situatës (qëndrimit ose sjelljes) 
që "ngjitet". Tejçimi ndodh në të gjitha situatat dhe kushtet, mjafton që në 
mes të ketë lidhje afërsie dhe dashurie, e thënë ndryshe, të ketë afektivitet. 

Për shembull, qëndrimet dhe sjelljet e njerëzve tejet të mëshirshëm, 
vetëmohues dhe sakrifikues ndikojnë mbi grupin mes të cilit ndodhen. 
Lidhja ose afektiviteti si shfaqje e afërsisë dhe dashurisë, shërben për shu- 
mimin dhe shpejtimin e marrëdhënieve shpirtërore mbi veti të tilla morale 
dhe, rnë shumë, për t'i shndërruar këto në moral. Prandaj, çdo besimtar 
rne gjykim të shëndoshë, duke ndjerë dashuri ndaj personave të mirë e të 
devotshëm dhe duke krijuar afërsi me ta, duhet të përpiqet ta ngrejë këtë 
reflektim qëndrimesh dhe sjelljesh në gradë maksimale. 

Por sa e çuditshme është që mendja e cila dëshpërohet nga spërkatja 
me baltë e rrobës së pastër e të bukur, në shumicën e rasteve nuk ndjen 
as dhe shqetësimin më të vogël nga evadimi shpirtëror i veseve të shëm- 
tuara të zemrave të nxira me mëkate në qoftë se nuk është ndriçuar me 
dritën e zbulesës hyjnore. Ai nuk e ndjen këtë shqetësim shpirtëror sepse, 
në mungesë të këtij ndriçimi, mbetet i nënshtruar ndaj një lloj efekti narko- 
tik shpirtëror i sugjerimeve egoistike, sensuale e djallëzore. Prandaj duhen 
hapur sytë e zemrës dhe duhen llogaritur mirë fitimi dhe humbja e për- 
jetshme! Sepse njeriu është lënë i lirë të zgjedhë përballë këtyre "ngjitjeve" 
që realizohen, krahas formës së ndikimeve pozitive, edhe me formën e ndi- 
kimeve negative dhe që janë një lloj "transferim personaliteti". Ndërkaq, 
zgjedhjen e drejtë Allahu e ka treguar kështu në Kur'an: 

"O ju që keni besuar! Kini frikë Allahun dhe rrini me besnikët!" 
(et-Tevbe, 119) 

Po të shihet me vëmendje, në këtë ajet, Zoti nuk u ka thënë robve të Tij 
"bëhuni besnikë", por, për ta mbrojtur takvanë (devocionin), u ka thënë 
"rrini me besnikët". Sepse hapi i parë që do të hidhet në rrugën për t'u 
bërë besnik, është bashkimi, shoqërimi dhe ndenjja me besnikët, domethë- 
në, krijimi dhe përjetimi i një afërsie konfidenciale me ta. Arritja e cilësisë 
"besnik" 56 është rezultat i natyrshëm i kësaj. Siç thotë edhe fjala e urtë, 
"shih rrushi rrushin e piqu!" 57 


56 Në origjinal: sadik. 

57 Kjo duhet marrë pak me rezervë sepse, megjithëqë si formë, kjo fjalë e urtë është 
identike në të dyja gjuhët, në shqipe përdoret edhe me kuptim negativ. 

Në edukimin e nefsit (egos), bashkimi dhe qëndrimi bashkë me nje- 
rëzit e mirë (salih) dhe besnikë (sadik), ashtu si radiacioni, është një agjent 
i padukshëm, por me rezultat absolut. E tillë është ndodhja në mjedisin e 
njerëzve të mirë, vëzhgimi i qëndrimeve dhe sjelljeve të tyre, madje shiki- 
mi në fytyrat e tyre të ndritshme. Eshtë si rrjedhojë e kësaj që qëndrimi në 
praninë e njerëzve të mëdhenj shpirtërorë është një dhunti e madhe. Sepse 
gjendjet (qëndrimet dhe sjelljet) "ngjiten". Ashtu siç ndodh që njeriu i cili 
po argëtohet në një lulishte plot trëndafila, rrethohet nga aroma e tyre e 
këndshme, edhe kuvendi i njerëzve të mirë është si tregu i shitblerjeve 
sublime te shpirtrat. 

Haxhe Ubejdullah Ahrar ka thënë kështu: 

"Urdhri "rrini me besnikët" te ajeti "O ju që keni besuar! Kini frikë 
Allahun dhe rrini me besnikët!" shpreh bashkimin e përhershëm. Pra, 
meqë ndenjja bashkë shprehet, këtu, në formë absolute, ka dy aspekte: 
edhe faktik, edhe konvencional. Ndërsa bashkësia faktike është ndodhja 
në fakt me kënaqësinë e zemrës në kuvendin e besnikëve, bashkësia kon- 
vencionale është përfytyrimi në mungesë i qëndrimeve dhe sjelljeve të 
tyre." 

Nisur nga kjo, ashtu siç është e domosdoshme që prania në bashkimin 
e jashtëm me miqtë e Zotit, të bëhet përherë mbi ndjenjat e larta, është e 
domosdoshme edhe që ky bashkim të vazhdohet në mungesë të tyre me 
anë të bashkimit me zemër ose afektiv. Sepse qëndrimi faktik bashkë me 
miqtë e Allahut mund të mos jetë gjithmonë i mundshëm. Në këto kushte, 
për ta vazhduar bashkimin me zemër ose afektiv, është nevoja e lidhjes 
shpirtërore rabita. 

Por siç e kemi shprehur edhe më parë, në edukimin mistik, edhe bash- 
kimi faktik sa për formë nuk është i pëlqyeshëm e i pranueshëm. Sepse disa 
ndodhen gju më gju me një prijës të përkryer por, për shkak të indiferentiz- 
mit të vet, nuk përfitojnë asgjë! Nga ana tjetër, shumë myridë në vende të 
largëta, si pretekst i nderimit dhe respektit të thellë, mallit, dashurisë dhe 
besnikërisë që ndjejnë për myrshidin e tyre, mund të arrijnë përfitime të 
veçanta, frymëzime dhe ndijime shpirtërore. E rëndësishme është që kudo 
që të ndodhesh, të mos e humbësh ndjenjën e bashkimit afektiv. 

Veçanërisht, sado i lartë të jetë kapaciteti ndikues i njerëzve me in- 
telekt shpirtëror mbi njerëzit përreth, vetëm për vetë nuk është i mjaftue- 
shëm. Sepse tejçimi situacional në mistikë është një rrymë shpirtërore e 
tillë që, për t'u prodhuar përfitimi maksimal prej shpejtësisë dhe efektit 
të saj, krahas inteligjencës së prijësit të përkryer, duhet edhe niveli i lartë i 
kapacitetit dhe afërsisë të myridit. Prandaj ndodh që çdo myrid nuk arrin 
në të njëjtën gradë vetëm pse është myrid. Ndryshimi lind nga kapaciteti 


dhe niveli i afërsisë afektive që ndryshojnë nga njëri myrid tek tjetri. Po u 

desh të thuhej me një shembull, nuk ka ndryshim nëse personi që kërkon 
të mbushë ujë me një enë, e zhyt atë në një liqen të vogël apo në një oqean 
pa anë e pa fund. Në të dyja rastet, ai do të nxjerrë ujë sa ç'nxë ena. Prandaj 
duhet që edhe vetë myridi të jetë me kapacitet, edhe të bëjë përpjekje për ta 
përdorur kapacitetin e vet. 

Në lidhje me përpjekjen, poeti Junus Emre thotë kështu: 

Nëse e lë bardakun 
Në çezmë pa e mbushur, 

Një mijë vjet në ndenjtë, 

Vetë s'ka për t'u mbushur! 


Një metodë tjetër e përdorur në lidhjet shpirtërore dhe vetëllogaritë është edhe 
këndimi i Vargut të Nderuar 58 . Kjo bëhet për të marrë pjesë nga mëshira që 
shpresohet të zbritet në zemra me përmendjen e njerëzve të mirë (salih) dhe 
nga reflektimi i situatave të mira të atij personaliteti që përmendet. Dijetari 
i madh Sufjan bin Ujejne ka thënë: 

"Në kuvendet ku përmenden njerëzit e mirë (salih), zbret mëshirë!" 
(Axhluni, Keshfu ’l-Hafa, II, 70) 

Në fakt, edhe shkrimi i librave të ndryshme që përmbajnë jetën legje- 
ndare të miqve të Allahut, bëhet gjithë për të realizuar këtë frymëzim te 
personat që i trajtojnë ata me dashuri. 

Ja, pra, edhe qëllimi i lidhjes shpirtërore (rabita) është begatimi i zem- 
rave me anë të vargut të miqve të Allahut që zgjatet gjer te Profeti (s.a.s.). 

Ngjitja në nivel e lidhjes shpirtërore (rabita) aq sa të bëhet pretekst për 
pajisjen e myridit me moralin e myrshidit duke e treguar edukatën dhe 
dashurinë e shfaqur ndaj tij në praninë e tij, edhe në mungesë të tij, është 
emërtuar fena fi'sh-shejh 59 . 

Përtej pozitës fena fi'sh-shejh është pozita fena fi'r-rasul 60 . Kështu, disa 
nga sahabet, yjet e qiellit islam, para se të nderoheshin me Islamin, bë- 
nin një jetë të kundërnatyrshme. Por pasi u orientuan dhe e gjetën rru- 
gën e drejtë dhe pasi tek ta u reflektuan ndjenjat e të Dërguarit të Allahut 
(s.a.s.), u bënë njerëzit më të virtytshëm të botës. Edhe begatia e derdhur në 


58 Në origjinal: silsile-i sherife (turq.); kështu quhet zinxhiri i myrshidëve që zgjatet 
gjer te Profeti (s.a.s.). 

59 Shkrirje, humbje në personalitetin e shehut (myridit, prijësit shpirtëror). Kjo lloj 
shkrirje dhe humbje e përdorur edhe në raport me Profetin dhe Zotin, si koncept, 
në mistikë vihet në paralelizëm figurativ me humbjen e lumit në det. 

60 Shkrirje, humbje në Profetin. 

zemrën e prijësve të përkryer të lidhur si varg pas të Dërguarit të Allahut 
(s.a.s.), u përçohet udhëtarëve ose nxënësve të udhës mistike me anë të 
lidhjes shpirtërore (rabita) dhe bisedës (sohbet). Për rrjedhojë, personali- 
teti shembullor i të Dërguarit të Allahut (s.a.s.) i reflektohet myridit me aq 
sa ta ketë kapacitetin. 

Në këtë shkallë, duke vepruar në çdo çast të jetës si të ndodhej në 
praninë e të Dërguarit të Allahut (s.a.s.), bëhet njësimi me moralin e tij. 
Dhe, për ta fuqizuar lidhjen (afeksionin), domethënë, besnikërinë ndaj të 
Dërguarit të Allahut (s.a.s.), duhet formuar në zemër një linjë e shëndoshë 
dashurie dhe bashkimi me anë të lutjeve për paqe e mëshirë 61 për Profetin 
(s.a.s.) dhe të ndjekjes besnike të traditës profetike. 

Siç dihet, situacioni fena fi'r-rasul është realizuar në mënyrën më të 
bukur te Ebu Bekr Besniku (r.anh). Para këtij situacioni (qëndrimit dhe 
sjelljeve) të tij, Profeti (s.a.s.) ka thënë: 

"Ebu Bekri është imi dhe unë jam i Ebu Bekrit. Ebu Bekri është vëllai im në 
dynja dhe në ahiret!” (Dejlemi, Musned, i, 437). 

Sa bukur e shpreh ky hadith profetik afërsinë reciproke të zemrave! 

Etapa më lart se ky bashkim afektiv është pozita fena fi'l-lah 62 . 

Njohja denjësisht e të fshehtave të ajeteve në vijirn është e mundur me 
anë të meritimit të pozitës fena fi'l-lah: 



"Kudo që të ndodheni, Ai është bashkë me ju..." (el-Hadid, 4) 

"Ne jemi më pranë njeriut se damari i tij i qafës që i rreh!" (Kaf, 16) 

Zemra e një prijësi të përkryer të shkrirë tek Zoti është begatuar me 
meritimin e shfaqjeve të emrave hyjnorë. Nisur nga kjo, zemra e myrshidit 
(prijësit) është pothuaj si thjerza që e mbledh tufën e rrezeve të dritës në një 
pikë. Me begatinë e këtyre shfaqjeve, i djeg e i bën hi të gjitha negativitetet. 
Me lidhjen e tij, myridi përpiqet të përfitojë nga kjo begati. Ndjenjat egois- 
tike ikin nga zemra dhe në vendin e tyre përçohen situatat e personalitetit 
rnodel. Duke e hedhur jashtë çdo gjë materiale të kësaj bote që ia ka push- 
tuar zemrën, mbahet në nivelin ku është bërë i denjë. 

Ky kalim situacional mes myrshidit dhe myridit do të thotë për myri- 
din meritim i një zhvillimi në drejtim identifikimi. 

Në hadithin profetik thuhet: 

"Personi rri me atë që do..." (Buhari, Edeb, 96) 

61 Salat dhe selam. 

62 Shkrirje, humbje në Allahun. 

Kështu, në lidhje me këtë specifikë, është shumë interesant rrëhmi mbi 
Shokët e Shpellës 63 në Kur'an. Kitmirit, qenit të shokëve të shpellës, i është 
zbritur cilësia e besnikërisë 64 ngaqë u shërbeu si roje besnike njerëzve të 
mirë (salih) e besnikë (sadik). Edhe ai do të hyjë në xhennet si besnik 65 . 
Ja, pra, në qoftë se Kitmiri ngjitet në këtë gradë pse u shërbeu besnikërisht 
njerëzve besnikë, është e qartë se në ç'masë të lartë do të gradohet besimtari 
i vërtetë duke u lidhur me dashuri pas miqve të Allahut dhe njerëzve të 
mirë (salih)! 


Këtu dëshirojmë të prekim edhe një temë mbi lidhjen shpirtërore (ra- 
bita) që ka rëndësi në mistikë. 

Lidhja me vdekjen ose meditimi mbi vdekjen : 66 

Në tasavvufin ose mistikën islame, formimit të lidhjes (shpirtërore, 
afektive) me vdekjen i thuhet "meditim mbi vdekjen" (tefekkur-i mevt). 
Meditimi mbi vdekjen ushtron ndikim të madh mbi qëndrimin dhe sjelljet 
e njeriut. Profeti (s.a.s.) thotë: 

"Kujtojeni shpesh vdekjen e cila i asgjëson nga rrënjët të gjitha kënaqësitë!" 

(Tirmidhi, Zuhd, 4) 

Me të vërtetë, meditimi mbi vdekjen e pakëson dashurinë egoistike 
dhe sensuale për botën, e cila e bën njeriun të shqetësuar e të pakënaqur. 
Dashuria e tepruar dhe lidhja e zemrës pas pasurisë, postit, pozitës dhe 
bukurive sensuale të përkohshme e kalimtare të kësaj bote është kreu i së- 
mundjeve moralo-shpirtërore, si, p.sh., indiferentizmi (mosdija dhe shkuj- 
desja). Mendimi mbi varrin dhe meditimi i situatës së varrit që na pret për- 
para, me qëllim për ta mbrojtur zemrën nga këto lloj prirjesh dhe lidhjesh, 
duke na shtyrë në përshpirtshmëri me anë të një pendimi dhe adhurimi të 
sinqertë, na mbrojnë nga pasionet materiale e sensuale, nga dëshirat dhe 
iluzionet e kota. Ndërkaq, dhikri dhe lidhjet shpirtërore që i vazhdojmë, na 
bëhen pretekst për shpëtimin dhe lumturinë e ahiretit, jetës së pasme. 

Burrat e mëdhenj të Islamit, me qëllim për t'i zgjuar zemrat indiferente 
dhe për t'i ringjallur ndjenjat e vdekura, kanë bërë shumë këshilla dhe po- 
rosi në këtë drejtim dhe e kanë paralajmëruar popullin. 

63 As'habu Kehf, sureja Kehf, 9-26. 

64 Në origjinal: sadakat. 

65 Për njohuri, shih I. Hakki Bursevi, Ruhu'l-Beydn, V, 226. s "s 

66 Në origjinal: rabita-i mevt ose tefekkiir-i mevt. ( 233 

Hz. Aliu (r.anh) i ka lënë këtë porosi të birit Hasan (r.anh): 

"O bir, kujtoje seriozisht vdekjen dhe edukoje zemrën me anë të kujti- 
mit të vdekjes! Mos harro se, në fund të fundit, çdo gjë do të asgjësohet dhe 
herë pas here kujtoja zemrës rreziqet e mundshme të kësaj bote!" 

Me të vërtetë, meqë dihet se koha s'ka për të rrjedhur sipas një vije të 
drejtë, s'duhet harruar dhe s'duhet ndenjur indiferent ndaj faktit se edhe 
ditët e shqetësuara e të hidhura, edhe ditët e qeta e të gëzuara janë të mu- 
ndura, të paracaktuara e të pashmangshme! 

Imam Gazaliu (r.alejh) porosit kështu: 

"O bir, jeto sa të duash, se, sidoqë të bëhet, një ditë ke për të vdekur! 
Duaje kë të duash, se, sidoqë të bëhet, një ditë ke për t'u ndarë prej tij! Bëj 
ç'të duash, se, sidoqë të bëhet, një ditë ke për të dhënë llogari! 

O bir, synimi yt duhet të jetë ta maturosh shpirtin, ta sundosh vetve- 
ten dhe ta përgatisësh për vdekjen trupin, sepse vendqëndrimi i fundit do 
të të jetë varri! Ata që janë në varre, të presin duke të pyetur: "Kur do të 
vish?" Kurrsesi mos mendo të shkosh atje pa ushqim me vete!" 

Një pjesë e këshillave dhe porosive të hutbes së fundit të Omer bin 
Abdulazizit është kështu: 

"O njerëz! 

Ahireti që përhap tmerr, është i jashtëzakonshëm. Edhe profetët dhe 
engjëjt e afërm që kanë merituar të njohin të fshehtën e forcës hyjnore, dri- 
dhen nga tmerri i asaj dite të llogarisë. Te kush mund të mbetet durim dhe 
përballim para forcës hyjnore? 

Megjithëkëtë, është mëshira e gjerë dhe e pakufishme e Allahut, pra- 
ndaj mos e humbni shpresën! 

Gjithashtu, ta dini mirë se shpëtimi nesër në ditën e ringjalljes është 
për njerëzit që sot kanë frikë nga Allahu, që ruhen nga mohimi dhe ku- 
ndërshtimi, që e parapëlqejnë të përhershmen ndaj të përkohshmes. Ata 
që veprojnë ndryshe, gënjehen, e shpenzojnë kapitalin e jetës në punë të 
padenja dhe pastaj mbeten duarbosh! 

Sot jeni ju që keni ardhur në vend të atyre që kanë shkuar. Dhe në 
vend tuaj do të vijnë të tjerë! 

E shihni se kush vjen, shkon dhe ata që shkojnë, nuk kthehen. Kjo ikje 
pa alternativë, kjo rrjedhë në ekzistencë është në dorë të Allahut! 

Pothuaj çdo ditë përcillni ata që ndahen prej jush dhe shkojnë në ahi- 
ret, i çoni në vendpushimin e përjetshëm dhe s'merrni mësim? I lini ata 
nën tokë pa shtrat, pa jastëk, në vetmi dhe largoheni. Sa e dhimbshme dhe 
sa mësimdhënëse është gjendja e atyre që e shijojnë vdekjen! Kanë shkuar 
në një botë të panjohur, janë ndarë nga të dashurit, janë zgjuar nga gjumi 


i indiferentizmit të kësaj jete të përkoshme. E kanë parë të vërtetën, por 

shumë me vonesë, kur mundësitë e rikthimit, zëvendësimit dhe rregulli- 
mit nuk ekzistojnë më. Në duar s'u ka mbetur gjë tjetër veç punëve të mira 
që mund të kenë bërë. Në atë ditë ndëshkimi e presin fundin e tyre me 
mëkatet që u rriten ndër sy, krejt të dëshpëruar! Dhe dridhen nga tmerri i 
llogarisë tmerrësisht i pashmangshëm!" 

Vdekja është pretekst për t'u zgjuar në një botë tjetër dhe për ta njohur 
të vërtetën. Por, meqë zgjimi në atë botë nuk do të sjellë ndonjë dobi, duhet 
që para se të vijë vdekja, të grisen perdet e indiferentizmit për t'u zgjuar! 

Meditimi mbi vdekjen është një rnjet që e ruan myridin nga pasionet 
dhe shtënia pas botës, nga konsiderata ndaj të gjitha llojeve të prirjeve 
egoistike e sensuale. Meqë në tasavvuf, qëllimi themelor është fitorja mbi 
nefsin (vetveten), meditimi mbi vdekjen është pothuaj në çdo tarikat një 
metodë e përdorur për këtë qëllim. 


b) Biseda (sohbet) 


Kuvendet e bisedave dhe dhikrit janë kop- 
shte xhenneti në tokë, mbi të cilat reshon me 
bollëk mëshira dhe prehja hyjnore! 

Një prej mjeteve që përdorin prijësit e përkryer me qëllim për të ndi- 
kuar mbi shpirtin dhe zemrën e udhëtarit apo nxënësit të udhës mistike, 
është "fjala", pra, biseda. Në fjalët e dikujt që e ka pastruar nefsin dhe pu- 
rifikuar zemrën, janë të ngarkuara ndjenjat e situatës që përjeton. Fjalët 
e thëna me këto ndjenja dhe me sinqeritet, duke gjetur rrugë nga veshi i 
bashkëbiseduesit në zemrën e tij, prodhon efekte të dobishme, 

Ndërkaq, faktori më themelor që e bën të efektshme bisedën, është 
"ihlasi" 67 . Kjo veprimtari e prijësit të përkryer i cili, si një njeri plotësisht 
principial dhe i sinqertë, përpiqet të përcjellë te bashkëbiseduesi një sërë 
kuptimesh dhe ndjenjash të ngarkuara fjalëve, përbëhet prej ndjekjes bes- 
nike të sunnetit, traditës së Profetit (s.a.s.). Evenimenti cilësor "ihlas" që e 
prodhon këtë ndikueshmëri dhe efektshmëri, përbëhet prej veprimit sipas 


67 Fjala ihlas e cila në Kur'an, në suren me të njëjtin emër, përdoret për të cilësuar tevhi- 
din, besimin Islam në Allahun si Zoti i vetëm i gjithësisë, përbëhet prej dy nocionesh 
që e plotësojnë njëri-tjetrin: principialitet dhe sinqeritet. Edhe nëse në përdorime të 
tjera kjo fjalë përdoret kryesisht me kuptimin sinqeritet, ky sinqeritet ngrihet mbi 
bazën e principialitetit, pra nuk mund të mendohet i zhveshur prej tij. 

asaj që di dhe dëshirimit me të vërtetë dhe me gjithë zemër të asaj që i su- 
gjerohet bashkëbiseduesit 68 . 

Një shkak tjetër i ndikueshmërisë së fjalës është "lakonizmi" i saj. 
Ndërkaq, për ta shprehur fjalën në mënyrë lakonike është e mundur me 
zotërimin e plotë të gjuhës dhe aftësisë për t'i zgjedhur fjalët. Kulmi i kësaj 
është Kur'ani. 

Kur Profeti (s.a.s.) jetonte periudhën e Mekës, vajza e poetit të fam- 
shëm arab, Imrul Kajs, ishte gjallë. Asaj ia kënduan suren Zilzal. Ajo femër 
që e dinte se ç'ishin elokuenca, oratoria dhe figuracioni, ngriu nga habia 
dhe tha kështu: 

"Një fjalë e tillë s'mund të jetë fjalë njeriu. Asnjë njeri nuk është i aftë 
për të folur në këtë nivel. Dhe në qoftë se mbi tokë ka një fjalë të tillë, nuk 
është me vend që poezia e tim eti të vazhdojë të qëndrojë e varur në Qabe. 
Shkoni, zbriteni dhe, në vend të saj, vareni këtë!" 

Eshtë për këtë arsye që në hadithin profetik thuhet: 

o g. 

"Pa dyshim, një sërë fjalësh janë si magji (kanë fuqi magjike)/" (Buhari, 
Nikah, 47) 

Pra, fjala shkakton në zemër një ndikim magjepsës! 

Nga ky aspekt, rëndësia e orientimit me anë të fjalës ka rëndësi shumë 
të madhe. Veçanërisht për ta kuptuar ashtu siç duhet se ç'ka qenë begatia 
e bisedave të Profetit (s.a.s.), mjafton të mendohen shkaqet dhe urtësitë 
e emërtimit "epoka e lumtur" në historinë e njerëzimit të asaj kohe kur 
janë bërë ato biseda. Bisedat e të Dërguarit të Allahut, të cilat janë sunnet 
muekked, zënë, pothuaj në të gjitha tarikatet, veçanërisht në nakshizëm, 
një vend të posaçëm për tejçimin e frymëzimit dhe begatisë shpirtërore 
nga zemra në zemër. 

Ja se sa në mënyrë lakonike shprehet poeti Junus Emre mbi forcën e 
madhe ndikuese pozitive apo negative të fjalës: 

Kafjalë që pret luftë, 

Kafjalë që pret kokë, 

Ka fjalë që gjellën e hehnuar 
E bën mjaltë e gjalpë! 


68 Kuptimi i kësaj fjalie me karakter përgjithësues është ky: ai që e zhvillon bisedën 
(prijësi apo mësuesi), për të arritur tek bashkëbiseduesi ndikimin apo efektin e dë- 
shiruar, duhet të jetë principial dhe i sinqertë, domethënë duhet t'i sugjerojë bash- 
këbiseduesit njohuri për të cilat ai ka kompetencë dhe bindje të plotë si dhe të cilat 
i dëshiron edhe për vete me të vërtetë dhe me gjithë zemër. Vetëm në këto kushte ai 
do të bëhet i besueshëm dhe fjala e tij do të zërë vend. 

Bota ndjesore e sahabeve e cila e kishte të kaluarën si një tokë e thatë 
dhe shterpë, u gatua me reshjet e mëshirës dhe begatisë së klimës moralo- 
shpirtërore të kuvendeve me bisedat e të Dërguarit të Allahut (s.a.s.). Për 
rrjedhojë, farërat e pashoqe të ideve dhe virtyteve që dikur ndodheshin të 
mbuluara sipër me dhë, gjetën lagështirë, ajër dhe dritë dhe u zhvilluan. 
Me anë të shkëmbimit të ndjenjave të afërsisë, dashurisë dhe përshpirt- 
shmërisë të reflektuara nga gjoksi në gjoks, u zhvilluan personalitete-yje. 
Njeriu i periudhës pagane paraislamike, i pamëshirshëm, i pandërgjegj- 
shëm, zemërgur sa të groposë përsëgjalli vajzën e vet të vogël, i tillë që të 
mos njohë as të drejtë e as drejtësi, u shkri e u zhduk. Ai u ritrajtësua bre- 
nda së njëjtës siluetë me cilësitë e një njeriu tejet të ndjeshëm, sypërlotur, 
vetëmohues! 

Në këtë mes, të tërheq vëmendjen fakti që fjalët "sahabi" dhe "sohbet" 
kanë rrjedhur nga e njëjta rrënjë. Mes dashurisë, nderimit dhe ndjenjës së 
respektit ndaj të Dërguarit të Allahut, sahabet u bënë modeli më konkret 
dhe më i përsosur i përfitimit të synuar nga biseda dhe edukimi moralo- 
shpirtëror. Ndërkaq, si të deshin ta pohonin kushtin e këtij përfitimi që u 
ishte mundësuar, e shprehnin kështu pozitën e tyre etike të qetësisë dhe 
kënaqësisë në kuvendin e të Dërguarit të Allahut (s.a.s.): 

"Rrinim sikur të na kish qëndruar mbi krye një zog dhe druheshim se, 
po të lëviznim, do të fluturonte dhe ikte!" 69 

Ata njerëz e bartën kudo që shkuan personalitetin dhe moralin e lartë 
të të Dërguarit të Allahut (s.a.s.). Ata shpalosën modele të pashoqe virtyti 
dhe vlerash, rrëfimet legjendare mbi të cilat do të vazhdojnë gjer në kiamet. 
Zoti ynë i Lartë thotë kështu për ta në Kur'an: 

"Allahu është i kënaqur me muhaxhirët e parë dhe ensarët që qenë 
të parët (që hynë në Islam) bashkë me ata që i ndoqën në cilësitë e mira, 
edhe ata janë të kënaqur me Allahun. Allahu ka përgatitur për ta xhen- 
nete nën të cilët rrjedhin lumenj dhe ku do të rrinë përgjithmonë. Ja, ky 
është shpëtimi i madh!" (et-Tevbe, 100) 

Të gjitha bisedat të cilat kalojnë mes një ekstaze adhurimi, janë reflek- 
time nga bisedat e të Dërguarit të Allahut (s.a.s.). Sepse Ai është epiqendra 
e përfitimit moralo-shpirtëror. Edhe bisedat plot emocione shpirtërore janë 
shkëlqime të tejçuara në mënyrë të vargëzuar gjithë nga ajo qendër. Për 
rrjedhojë, nëse dikush merr pjesë nga drita shpirtërore e të Dërguarit të 
Allahut (s.a.s.) nëpërmjet një miku të Zotit, meqë kjo dritë vjen nga e njëjta 
qendër, është si të jetë marrë nga vetë Profeti (s.a.s.). Krejt si ndezja me një 
qiri e të gjithë qirinjve ose kandilëve të tjerë. Flaka që marrin dhe me të ci- 


69 Shih. Ebu Davud, Sunnet, 23-24. 

lën digjen qirinjtë apo kandilët dhe me të cilën ndriçojnë mjedisin përreth, 
është e njëjta flakë. Edhe sikur njeriu të ndriçohet me të fundit prej qirinjve 
ose kandilëve, ky qiri apo kandil i fundit që bën dritë (flakë) me dritën (fla- 
kën) e parë, reflekton vazhdimisht burimin e parë të dritës (flakës). 

Kuvendet e bisedës dhe dhikrit ku reshon mëshira dhe prehja hyjnore, 
janë kopshte xhenneti në tokë. Në hadithin profetik thuhet: 

"Kur një grup njerëzish mblidhen për ta përmendur Allahun, rrethohen nga 
engjëjt, i mbulon mëshira e Allahut, mbi ta zbret qetësia dhe prehja dhe Allahu i 
përmend ata mes atyre që ka pranë!" (Muslim, Dhikr, 39) 

Kuvendet e tilla të njerëzve besnikë dhe të mirë duhet të njihen si pa- 
suri, sepse janë parajsë kuptimi të tilla ku fshihen sy dhe zemra që për- 
shndrisin me pasionin hyjnor! 

Edhe njerëzit e zemrës e bartin dashurinë, pasionin dhe ekstazën e 
vet në bisedat e tyre. Nuri, domethënë, drita dhe bukuria shpirtërore e të 
fshehtës së zemrave të tyre u reflektohet pjesëmarrësve. Si rezultat i re- 
flektimit dhe ngjyrosjes moralo-shpirtërore, në vartësi të kapacitetit dhe 
mundësive të veta, zemrat mbushen me nurin e frymëzimit, begatisë dhe 
të së vërtetës. Krejt si frymërat e këndshme që shpërndan ku shkon flladi i 
mëngjesit pasi ka kaluar nëpër lulishten me trëndaflla, karaflla dhe lule të 
tjera të zgjedhura. 

Zoti thotë në Kur'an: 



"Ti këshilloji ata sepse këshilla u jep dobi besimtarëve!" (edh-Dharijat, 
55) 

I Dërguari i Allahut (s.a.s.) i cili e ka përjetuar këtë ajet të lartë në kup- 
timin më të përkryer të saj, ka thënë: 

"Feja është këshillë!” (Buhari, Iman, 42) 

Këshilla ka dy kuptime: njëri, sinqeritet dhe tjetri, ftesë për të mirë. 

Abdullah bin Revaha (r.anh), kur takohej me dikë nga sahabet, i thosh- 
te: 

"Eja, o vëlla, për hir të Zotit, të ulemi pak e ta freskojmë besimin në 
Zotin tonë!" 70 

Një sahabi që nuk e kishte kuptuar se ç'do të thoshte kjo, shkoi dhe ia 
paraqiti çështjen Profetit (s.a.s.) Dhe Profeti (s.a.s.) iu përgjigj kështu: 

"Allahu e mëshiroftë Abdullah bin Revahanë! Ai i ka qejfshumë kuvendet e 
dhikrit që lavdërohen prej engjëjve!" 71 


70 Ta përmendim Zotin tonë. 

71 Shih. Ahmed b. Hanbel, Musned, III, 265. 

Edhe ky hadith ka shumë rëndësi për sa i përket rëndësisë së bisedës: 

Një grua shkoi te Profeti (s.a.s.) dhe i tha: 

"O i Dërguari i Allahut! Nga fjalët e tua përfitojnë vetëm burrat. Sikur 
të ndaje një ditë edhe për ne që të mblidheshim e të na tregoje nga ato që 
të mëson Allahu!" 

Profeti (s.a.s.) i tha: 

"Mirë, mblidhuni këtë ditë në këtë vend!" 

Gratë u mblodhën dhe Profeti (s.a.s) u mësoi atyre nga gjërat që ia 
kishte mësuar Allahu. (Buhari, Ilm, 36) 

Gratë sahabe të shndërruara në nëna model për të gjithë ummetin me 
anë të këtyre bisedave të begata, i qortonin të bijtë që rrinin gjatë pa e parë 
dhe takuar të Dërguarin e Allahut (s.a.s.). Kështu, e ëma e pati qortuar 
Hudhejfen (r.anh.) që s'e pati parë disa ditë Profetin (s.a.s.). Ai e tregon kë- 
shtu këtë rast: 

Nëna më pyeti: 

"Kur je takuar më së fundi me të Dërguarin e Allahut?" 

"U bënë disa ditë që nuk jam takuar!" 

Ajo u zemërua dhe më qortoi ashpër. Kurse unë i thashë: 

"Prit, mos u nxeh! Po shkoj menjëherë pranë të Dërguarit të Allahut, 
po fal namazin e akshamit bashkë me të dhe, pastaj, t'i them të bëjë pende- 
së edhe për rnua, edhe për ty!" (Tirmidhi, Menakib, 30; Ahmed b. Hanbel, Musned, V, 
391-2) 

Nga burrat e mëdhenj, Muhammed Zijauddin (k.s.) herë pas here i 
mblidhte fëmijët e vegjël dhe bisedonte me ta. Pas një bisede të tillë, e shoq- 
ja e pyeti: 

"Ata janë ende të vegjël, ku marrin vesh nga biseda?" 

Ai i dha këtë përgjigje: 

"Edhe ata përfitojnë pak a shumë. Por qëllimi i vërtetë nuk është që ata 
të kuptojnë diçka. Kuvendet e bisedave tërheqin mëshirën e Allahut. Ja, atë 
mëshirë kërkoj unë! Këta fëmijë janë një pretekst..." 

Prijësi i madh, Shah Nakshibendi (k.s.) thotë: 

"Rruga jonë e edukimit është ngritur mbi bisedën. Punët e mira bëhen 
së bashku me njerëzit e mirë për hir të Allahut. Duke biseduar e duke bise- 
duar me ta, na jepet mundësia të arrijmë besimin e vërtetë!" 

Edhe dijetari Xhafer bin Sulejman (r.anh) e tregonte kështu se ç'kishte 
fituar nga ndenjja dhe shoqërimi me njerëzit e mirë: 

"Kur ndjeja një ngurosje në zemër, ngrihesha dhe shkoja menjëherë 
te Muhammed bin Vasi, futesha në kuvendin e tij dhe e shihja në fyty- 
rë. Kështu. Ngurosja e zemrës më kalonte, brenda vetes më vinte gëzimi i 
adhurimit, përtesa më largohej dhe me atë gëzim bëja një javë adhurim!" 

Edhe Omer bin Abdulaziz (r.anh) thoshte: 

"S'ka gjë më të gëzuar e më të bekuar në botë për mua se sa të ndo- 
dhem në një kuvend me Ubejdullah bin Abdullahun nga juristët e Medines. 
Nga qëndrimi dhe shoqërimi me njerëz si ai, mendja ndriçohet, zemra kë- 
naqet, njeriu edukohet!" 

Njëri nga nxënësit e prijësit të madh Ebul Hasan Shadhili (k.s.) i kishte 
braktisur bisedat. Një ditë, prijësi u takua me nxënësin dhe i tha: 

"Pse u ndave prej nesh, pse i le bisedat tona?" 

Nxënësi iu përgjigj: 

"Më mjaftojnë ato që mësova dhe mora prej jush gjer më sot, tani s'- 
kam më nevojë për ju!" 

I dëshpëruar për këtë gjendje, ia hoqi vërejtjen kështu nxënësit: 

"Shih, o bir! Po qe se do të ishte e drejtë që dikush të mjaftohej me 
begatinë shpirtërore të marrë nga dikush, Hz. Ebu Bekri (r.anh) duhej të 
mjaftohej me begatinë e marrë nga i Dërguari i Allahut (s.a.s.), kurse ai nuk 
u ndaj nga i Dërguari i Allahut (s.a.s.) gjersa vdiq!" 

Sigurisht, jo vetëm Ebu Bekri (r.anh), por të gjithë sahabet vazhdonin 
me një dëshirë të veçantë te bisedat e Profetit (s.a.s.) dhe mermin begati 
shpirtërore, gjë që edhe Profeti vetë e nxiste te sahabet me çdo rast. Sepse 
njëra prej metodave më të rëndësishme të tij të edukimit ishte biseda. 

Sa ç'është e rëndësishme të kesh dëshirë për të përftuar bukuritë e 
arritshme me anë të bisedës, është e rëndësishme edhe t'i kushtohet kuj- 
des kohës dhe vendit të bisedës. Në lidhje me këtë, Abdullah ibni Mes'ud 
(r.anh) ka thënë kështu: 

"Për të mos na e bërë të mërzitshme neve, i Dërguari i Allahut priste 
kohën më të përshtatshme për të na dhënë këshilla neve!" (Buhari, Ilm, ll) 

Ebu Vakid el-Lejsi nga sahabet tregon: 

Një ditë, së bashku me një grup njerëzish, ndodheshim pranë Profetit 
(s.a.s.). Në atë mes, në derë u panë tre burra. Njëri iku pa hyrë brenda. 
Kurse dy të tjerët hyjnë brenda dhe shkuan gjer pranë Profetit. Njëri u ul 
në vendin bosh që gjeti në rrethin e formuar nga njerëzit që rrinin ulur. 
Kurse tjetri, meqë s'gjeti vend dhe për të mos i shqetësuar të tjerët, u ul 
pas rrethit. 

Pas një farë kohe, në një vend të bisedës, Profeti (s.a.s.) tha kështu: 

"A t'ju tregoj se ç'ndodhi me tre vetë? Njëri që u ul në rreth, u mbështet te 
Allahu i Lartë. Edhe Allahu e mori nën mbrojtje. 

Tjetri pati turp nga Allahu dhe u druajt. Edhe Allahu e mbrojti atë nga 
ndëshkimi. 

I treti që nuk hyri brenda, i ktheu shpinën kuvendit. Edhe Allahu ia ktheu 
shpinën atij!" (Buhari, Ilm, 8) 

Të gjithë burrat e mëdhenj të Islamit të cilët e kanë kuptuar urtësinë 


e këtij hadithi, edhe nëse kanë qenë në kulmin e diturisë, vazhdimisht e 

kanë gatuar zemrën në kuvendet e bisedave të miqve të Allahut dhe kurrë 
nuk e kanë parë të tepërt të ndodhen në kuvende të tilla. Kështu, Ahmed b. 
Hanbel (r.alejh), njëri ndër imamët e mëdhenj të shkollave juridike-fetare, 
shkonte shpesh te prijësi i madh Bishri Hafi (k.s.) dhe bisedonte me të. Ishte 
lidhur me të në kuptimin e vërtetë të fjalës. 

Një radhë, nxënësit i thanë: 

"O imam, ti je një dijetar muxhtehid (ideator) në dituritë e Kur'anit dhe 
Sunnetit. A të ka hije ty të shkosh e të vish te një njeri i tillë i zakonshëm?" 

Imami i madh u dha një përgjigje të tillë: 

"Po, në ato drejtime që thatë, unë di më mirë se ai, por ai e di dhe e njeh 
Zotin më mirë se unë!" 


c) Shërbimi (hizmet) 


Shërbimi i pranueshëm është kërkimi i 
pëlqimit të Allahut duke iu drejtuar krijesave 
me një zemër plot sinqeritet, mëshirë dhe 
vetëmohim. 


Njerëzit e shërbimit, me një ndjeshmëri si të 
ecnin mbi truall të minuar, duhet t'i kushtojnë 
kujdes delikatesës në trajtimin e njerëzve, 
sepse bashkëbisedues të tyre janë zemrat, 
vendvështrimi hyjnor! 


Në edukimin mistik, rëndësia e shërbimit është shumë e madhe. Rruga 
më efektive e shtresimit të ndjenjës së thjeshtësisë, përulësisë dhe dhemb- 
shurisë për krijesat kalon përmes shërbimit. Prandaj, të gjithë prijësit e për- 
kryer e kanë konsideruar shërbimin si një mjet me rëndësi në edukimin e 
nxënësve apo udhëtarëve të udhës mistike. 

Po ta kërkojmë bazën e moralit islam, do ta gjejmë në kthimin kah 
Zoti me dashuri, principialitet dhe sinqeritet, kurse shenjën e vetme të kë- 
tij kthimi, pa dyshim, te "shërbimi"! Sepse, shërbimi në kuadrin e parimit 
"kush shërben, meriton shërbim" është një shkallare e lartë dhe e veçantë 
që i ngjit zemrat në lartësitë hyjnore! 

Kjo është një shkallare e tillë ku janë ngjitur profetët dhe të urtët, të 
gjithë ata që kanë merituar takimin hyjnor dhe shpërblimin e pasosur, ata 
që janë bërë modele konkrete të hadithit profetik: 

“Zotëri i njëfisi është ai që u shërben atyre!.." (Dejlemi, Musned, n, 324) 

Sipas kësaj, për njerëzit, robtë e Zotit, rruga e kulmeve dhe e fitimit të 
përjetësisë kalon përmes shërbimeve të kryera me një zemër të sinqertë. 

ashtu që, sipas vendit, një shërbim i vogël që ka merituar pëlqimin hyjnor, 
qëndron më lart se shumë adhurimeve nahle (suplementare). 

Gjatë një fushate kur të nxehtit ishte rënduar shumë, Profeti (s.a.s.) 
vendosi të qëndronin e të pushonin në një vend të përshtatshëm. Një pjesë 
e sahabeve ishin të agjëruar, një pjesë, jo. Nga lodhja, të agjëruarit ranë në 
gjumë. Kurse ata që s'agjëronin, bartën ujë për abdest dhe ngritën çadra 
për të agjëruarit. Por kur erdhi koha e iftarit, i Dërguari i Allahut (s.a.s.) 
tha: 

"Sot, ata që s'agjëronin morën shpërblim më të madh!" (Muslim, Sijam, 100 - 

101 ) 

Profeti (s.a.s.) i cili i zgjaste ummetit, bashkësisë së tij, shumë e shumë 
kandilë të tillë shërbimi, gjatë ndërtimit të faltores së Kubas dhe Faltores 
Profetike pati bartur gurë në supet e bekuara pavarësisht nga këmbëngul- 
jet e vazhdueshme të sahabeve për t'a ndaluar. Kjo thjeshtësi e lartë dhe kjo 
frymë shërbimi e Krenarisë së Qenies është një shembull i pashoq për të 
gjithë ummetin. Në fakt, jeta e tij ka kaluar gjer në fund me shërbim ndaj 
Zotit, njerëzimit dhe tërë krijesave! 

Për rrjedhojë, edhe në jetën e njerëzve fatmirë që e kanë marrë dhe e 
marrin shembull për vete atë qenie të bekuar, shërbimi është vetia më e 
shquar. E thënë ndryshe, çdo njeri që e do Zotin dhe zemra e pasionuar pas 
Profetit, është nga të shërbimit. Njerëzit e shërbimit janë si hëna dhe dielli 
në qiell që, sa më shumë ta ndriçojnë mjedisin përreth, aq më shumë u 
shtohet shkëlqimi i vet. Ata s'i pengon dot vranësia as e vjeshtës, as e dim- 
rit. E shprehur ndryshe, ata janë si një lumë që rrjedh për vite të tëra duke 
u dhënë jetë gjallesave: kafshëve, drurëve e bimëve, trëndafilave, zymbyla- 
ve e bilbilave, ndërkaq që vendi ku do të arrijnë të gjithë, është vetëm deti 
i pafundësisë dhe takimit me të Dashurin! 

Ata që e njohin nga afër këtë të vërtetë, edhe nëse kanë qenë mbretër, 
e kanë quajtur veten vazhdimisht shërbëtorë të popullit. Kur qytetet e be- 
kuara të Mekës dhe Medinës iu lanë në amanet shtetit osman dhe, me atë 
rast, imami e cilësoi sulltan Selimin e Rreptë "Sundues të dy qyteteve të 
shenjtë", ai sulltan i madh e kundërshtoi me sy të përlotur imamin duke iu 
korrigjuar shprehjen: "Përkundrazi, "Shërbëtor i dy qyteteve të shenjtë"! 
Dhe ky gjest ishte shprehje e kuptimit të lartë mbi shërbimin dhe e njohjes 
së qëllimit të vërtetë të detyrës së robit ndaj Allahut! 

Kështu, Ubejdullah Ahrar (k.s.), duke ia atribuar gradën që kishte 
arritur begatisë së shërbimit, thotë kështu: 

"Ne i kapërcyem largësitë në këtë rrugëjo vetëm duke i lexuar Jibrat e tasav- 
vufit, por duke i zbatuar ato që lexonim dhe duke i shërbyer popullit. Çdo njeri e 
dërgojnë n'ëpër një rrugë, ne na dërgojnë nëpër rrugën e shërbimit!" 

Dhe kjo shpreh faktin se vetëm dija nuk është e mjaftueshme se ajo që 
dihet duhet bartur patjetër në shërbim! 

N dërkaq, që shërbimi i kryer të jetë i pranueshëm në lartësinë e Allahut, 
duhet që kryerja të përmbajë disa veti dhe cilësi. Sipas kësaj, shërbimi i 
pranueshëm është kërkimi i pëlqimit të Allahut duke iu drejtuar krijesave 
me një zemër të mbushur plot me principialitet, sinqeritet, mëshirë dhe 
vetëmohim. E thënë ndryshe, shërbimi duhet bërë sinqerisht pa ndjekur 
ndonjë interes vetiak apo material dhe me të duhet të synohet fitimi i për- 
jetësisë. Po të bëhet kështu, për shpëtimin e përjetshëm bëhet pretekst edhe 
një "gjysmë hurme" siç thuhet në hadithin profetik! 

Ubejdullah Ahrar Hazretleri tregon: 

Një ditë kisha shkuar në pazar. Një person i uritur m'u afrua dhe më 

tha: 

"Jam i pangrënë! Për hir të Allahut, a më jepni për të ngrënë?" 

Atë çast s'kisha asnjë mundësi. Kisha vetëm një çallmë të vjetër. Hyra 
në një gjellëtore dhe i thashë gjellëtarit: 

"Merre këtë çallmë! Eshtë e vjetër, por e pastër! E përdor për të tharë 
enët. Në shkëmbim të kësaj, a po i jep të hajë këtij njeriu të uritur?" 

Gjellëtari i dha të varfërit për të ngrënë, kurse mua deshi të ma kthente 
çallmën. Megjithëse nguli këmbë shumë, nuk e pranova. Megjithëse edhe 
vetë isha i pangrënë, prita gjersa i varfëri u ngop. 

Hz. Ubejdullah Ahrar, më vonë, me favorin e Zotit, u bë pronar i një 
pasurie të madhe. Në çifligjet e tij punonin me mijra punëtorë. Por prapë, 
ai njeri i bekuar nuk e la shërbimin. Gjendjen e vet të kohës kur qe i pasur 
e tregon vetë kështu: 

"Kisha marrë përsipër shërbimin për katër të sëmurë të Medresesë 
Mevlana Kutbuddin të Samarkandit. Nga rëndimi i sëmundjes, e fëlliqnin 
shtratin. Unë i laja me duart e mia dhe ua ndërroja ndërresat. Nga shërbi- 
mi i vazhdueshëm pranë tyre, sëmundja m'u ngjit edhe mua dhe rashë në 
shtrat. Por edhe në atë gjendje, madje, vazhdova të sjell ujë me shtamba, t'i 
pastroj ata vetë dhe rrobat e tyre!" 


Sjelljet ideale në jetën e njerëzve të mëdhenj mbi vlerën dhe virtytin e 
dhënies dhe shërbimit në rrugën e Zotit, janë shembuj të bukur për ne. Sado 
i pasur të jetë një musliman, hakun dhe kundërshpërblimin e mundësive 
materiale mund ta japë vetëm me aq sa ta shtojë inteligjencën shpirtërore 
dhe ta ngrejë nivelin e jetës ndjesore. Duke përparuar në vlerat shpirtërore, 
respektimi i kritereve të adhurimit dhe devocionit dhe ruajtja e një thjesh- 
tësie të plotë pavarësisht nga qenia i pasur, e çojnë atë në një pikë ideale si 
ajo e përshkruar në rrëfimin e Hz. Ubejdullah Ahrarit. 

Njëra prej shkallëve të vështira për t'u ngjitur në shërbim, vërehet 
edhe në këtë rrëfim të Hz. Maruf Kerhiut. 

Një i sëmurë i moshuar i vuajtur shkon në shtëpinë e Maruf Kerhiut. 
Njeriu i shkretë ishte i pashpresë: flokët i kishin rënë, ngjyra e fytyrës i 
kishte ikur, shpirti ia copëtonte trupin si me çengel. Maruf Kerhi shtroi një 
shtrat dhe i krijoi mundësi të sëmurit të pushonte. 

Nën dhimbjet e rënda, i sëmuri rënkonte dhe ankohej me zë të lartë. 
Me rënkimet dhe ankesat me zë të lartë jo vetëm që s'fjeti vetë gjer në më- 
ngjes, por s'la as njerëzit e shtëpisë të flinin. Veç kësaj, u prapësua dhe filloi 
t'i qortonte dhe shqetësonte njerëzit e shtëpisë. Më në fund, duke mos e 
duruar dot, ata u larguan një nga një nga shtëpia. Në shtëpi mbeten vetëm 
i sëmuri dhe Maruf Kerhi. 

Maruf Kerhi s'flinte as natën, por përpiqej t'ia plotësonte nevojat këtij 
të sëmuri të prapë, për t'i shërbyer atij. Por një ditë, kur pagjumësia i arriti 
kulmin, e zuri gjumi pa dashje. Dhe i sëmuri i pamarrëvesh që e pa se po 
flinte, në vend që ta falenderonte atë person të mirë që ia kishte hapur 
prehrin me mëshirë dhe dhimbshuri, e qortonte dhe vetë me vete thoshte: 

"Ç'dervish është ky kështu? Fundja njerëz si ky kanë emër e famë në 
dukje, por në të vërtetë janë dyfytyrësh. Çdo punë e kanë të kotë. Nga 
jashtë janë të pastër, por nga brenda, të fëlliqur. Të tjerët i këshillojnë për 
devocion, por vetë s'bëjnë. Prandaj ky njeri fle pa e menduar hallin tim. 
Njeriu që e ka mbushur barkun dhe është kredhur në gjumë, ç'merr vesh 
për hallin e të sëmurit të pashpresë që s'mbyll sytë gjer në mëngjes? 

Maruf Kerhi u tregua i durueshëm dhe zemërgjerë edhe ndaj këty- 
re fjalëve të hidhura që i dëgjoi. Bëri sikur s'kishte dëgjuar gjë. Mirëpo e 
shoqja që i kishte humbur durimi, s'duroi dot më dhe i tha kështu me zë të 
ulët Maruf Kerhit: 

"I dëgjove se ç'tha ky njeri i prapë. Atë s'mund ta mbajmë më këtu. 
Nuk duhet ta lejojmë më që të na rëndojë më shumë dhe ty të të mundojë. 
Thuaji të largohet që këtu dhe t'i gjejë çare vetes diku tjetër. Mirësi i bëhet 
atij që ia di vlerën. Eshtë keq t'u bësh të mirë mosmirënjohësve. Atëherë 
ata tërbohen më shumë. Njeriut të poshtër nuk i vihet jastëk nën kokë. 
Koka e njerëzve të tillë duhet të mbështetet mbi shkëmb!" 

Maruf Kerhi i cili i dëgjoi me qetësi këto fjalë të gruas, iu kthye asaj 
me buzëqeshje: 

"O grua! Pse të prekin ty fjalët e tij? Po të ketë bërtitur, më ka bërtitur 
mua, po të ketë bërë paturpësi, ka bërë ndaj meje. Fjalët e tij që duken të 
pakëndshme, mua më vijnë të këndshme! E sheh se ai vuan vazhdimisht. 
Pa shih: nuk fle dot asnjë frymë! Dhe ta dish se aftësia e vërtetë, dhembshu- 
ria dhe mëshira e vërtetë janë durimi i të keqes së njerëzve të tillë..." 

Sheh Saadiu që na e përcjell këtë rrëfenjë, na këshillon: 

"Virtyti në shërbim është që, kur ta shohësh veten të shëndoshë, të aftë e tëfu- 
qishëm, ta përballosh barrën e njerëzve të dobët për të marrë falenderimet e tyre.l" 

Zemra e mbushur me dashuri, bëhetfalëse. Po tëjesh thjesht një trup, kur të 
vdesësh, do të vdesësh bashkë me emrin. Po tëjesh bujar dhe njeri i shërbimit, edhe 
pasi të vdesësh, do të vazhdosh të jetosh me aq sa ç'ke sakrifikuar dhe sa ke hyrë 
ndër zemra. A nuk sheh se në Kerh ka shumë tyrbe? Por nuk ka tyrbe më të shquar 
dhe me më shumë vizitorë se tyrbeja e Maruf Kerhit!" 

Sa bukur kanë thënë njerëzit e Allahut: 

"Tasav'vufi është t'u bëhesh të tjerëve jar 72 , jo barrë!" 

Pra, të mbash barrën e çdokujt, por të mos i bëhesh barrë askujt! 

Ummetit i hapen dyert e mëshirës veçanërisht me anë të shërbimeve 
mëshiruese dhe sakrihkuese. Vlera e një shërbimi varet nga madhësia e 
sakrificës së përballuar për kryerjen e tij dhe nga kryerja e tij me ekstazë 
adhurimi. Gjithashtu, një shërbim i pranuar duhet kryer vetëm me qëllim 
pëlqimin e Allahut dhe me një mënyrë që të mos e prekë dhe ulë personin 
të cilit i jepet ai shërbim. Abdullah bin Munazil (k.s.) është shprehur kë- 
shtu: 

"Edukata në shërbim është më e çmuar se vetë shërbimi!" 

Mbështetur në këtë të vërtetë, Hz. Mevlana thotë: 

"Puno për dashuri të Allahut, shërbe për dashuri të Allahut! Ç'punë ke ti me 
pranimin ose kundërshtimin e njerëzve? A nuk është i mjaftueshëm Allahu si një 
myshteri me leverdi të mëdha në pazarin e kësaj bote të përkohshme? Ku mund të 
krahasohen ato që kanë për të të dhënë njerëzit me ato që ka për të të dhënë Allahu? 
Prandaj mos i kthe sytë dhe zemrën ngafalenderimet që do të të vijnë prej njerëzve, 
por nga meritimi që do të të vijë prej Allahut!" 

Ja, kjo është bukuria dhe lartësia ku rruga e tasavvufit kërkon t'i bëjë 
zemrat të arrijnë! Në këtë kontekst, Hz. Emir Kulal e ka këshilluar kështu 
nxënësin e vet, Bahaeddin Nakshibend (k.s.), për t'i shkatërruar prirjet 
egoistike e sensuale në veten e tij: 

"Shih të fitosh një zemër, shërbeju të pafuqishmëve! Mbroji të dobëtit, ze- 
mërthyerit. Ata janë njerëz të tillë që nuk kanë asnjë të ardhur nga njerëzit. 
Megjithëkëtë, shumë prej tyre ikin me zemër plotësisht të qetë, të thjeshtë dhe të 
shtypur! Kërkoji dhegjeji njerëz të tillë dhe shërbeju!" 

Me të vërtetë, në vitet e para të udhëtimit mistik 73 , Shah Nakshibendi 
(k.s.), për të arritur në gjendjen e "asgjësisë" që është e kundërta e krenarisë 
dhe mendjemadhësisë, u ka shërbyer njerëzve të sëmurë e të vuajtur, kaf- 
shëve të plagosura dhe, madje, duke pastruar rrugët nga kalonin njerëzit, 
ka kaluar plot shtatë vjet një jetë të pashembullt shërbimi. 


72 Jar, jaran, i dashur, mik. 

73 Në origjinal: intisab (arab.) antarësim, hyrje në tarikat dhe fillim i edukimit mistik. 245 

Ai vetë e tregon kështu: 

"Punova për një kohë të gjatë në rrugën që më caktoi mësuesi im. I 
kreva të gjitha shërbimet. Vetëdija m'u bë e tillë që, kur kaloja në rrugë, po 
qe se më dilte para ndonjë krijesë çfarëdo e Allahut, ndaloja dhe prisja të 
kalonte. Kjo gjendje më vazhdoi shtatë vjet. Në shpërblim të këtij shërbimi, 
arrita të dëgjoj se si qeniet nxirmin zëra ankues dhe përgjërimesh drejtuar 


Zotit!" 


Ky shembull si më sipër është shfaqje konkrete e shërbimit flijues 
duke e parë krijesën me dashurinë e Zotit dhe për hir të Tij. 

Për robtë e mirë (salih), Zoti thotë kështu në Kur'an: 

"... ata bëjnë garë me njëri-tjetrin në të mirë." (Al-i Imran, 114) 

Dhe produktet më të zgjedhura në këtë garë të njerëzve të mirë për 
të bërë mirë, janë institucionet e vakfit. Njerëzit e vakfit janë profetët dhe 
të urtët të cilët ndodhen në kulm të njerëzimit, si dhe besimtarët që kanë 
arritur përkryerjen nën edukimin e tyre. Ata e kanë bartur emocionin e 
besimit të zemrave në katër anët e botës dhe po ata i kanë mbushur faqet e 
arta e më të zgjedhura të historisë. 

Gjithsesi, shërbimet janë të ndryshme. Të tëra përpjekjet e bëra për 
pëlqim të Allahut hyjnë në kuadër të shërbimit. E rëndësishme është që 
zemrat të realizojnë një shërbim qoftë material, qoftë moralo-shpirtëror 
sipas dinjitetit, mundësive dhe aftësive të veta. Sepse Allahu i Lartë i ka 
caktuar secilit një shërbim, e ka bërë secilin të denjë për një punë sipas 
natyrës krijimore të tij dhe për këtë, i ka dhuruar mundësitë e duhura ma- 
teriale-shpirtërore. 

Eshtë shumë domethënëse që në Haxhin e Lamtumirës ishin të pra- 
nishëm afro njëqind e njëzet mijë vetë. Mbi njëqind mijë prej tyre, duke 
u shpëmdarë në zona të ndryshme të botës, ia kushtuan veten shërbimit 
për pëlqim të Zotit dhe vdiqën në ato vise. Kështu, tyrbet e fëmijëve të Hz. 
Osmanit dhe Abbasit (r.anhuma) ndodhen në Samarkand, kurse varret e 
shumë sahabeve, në Stamboll. Ndërkaq, një pjesë e madhe e atyre që mbe- 
tën në Mekë dhe Medinë, mbrojtën qendrën dhe morën përsipër shërbimet 
e atyshme. 

Fakti që Halid bin Zejd Ebu Ejjub el-Ensariu pati ardhur në moshën 
tetëdhjetë e sa vjeçare dhe, me gjithë pleqërinë e shtyrë, dy herë gjer në 
muret e Stambollit dhe e dorëzoi shpirtin aty, është njëra nga përpjekjet 
mbarëbotërore për t'i ftuar njerëzit në rmgën e drejtë dhe për t'ua mundë- 
suar atyre lumturinë e kësaj bote dhe të përjetësisë. Pasioni për shërbim 
dhe lufta për shpëtimin e jetës tjetër nga pikëpamja personale i ka shtyrë 
ata të shkojnë në katër anët e botës! 









Edukimi mistik 


Njëri prej shembujve madhështorë të frymës së shërbimit është edhe 
Vehb bin Kebshe (r.anh.). Tyrbeja e këtij sahabiu të bekuar është në Kinë 74 . 
Profeti (s.a.s.) e pati ngarkuar me detyrë atë për të kryer shërbimin e kum- 
timit të fesë në Kinë. Mirëpo me kushtet e asaj kohe, Kina ndodhej në një 
largësi prej një viti rrugë. Megjithëkëtë, pasi pati shkuar gjer në Kinë dhe 
pati shërbyer për një kohë të gjatë, qe nisur për në Medinë për të shuar 
mallin për Profetin. Por, kur pati arritur në Medinë, nuk e pati gjetur dot 
Profetin i cili ndërkohë kishte vdekur, prandaj, i vetëdijshëm për detyrën 
që ia kishte ngarkuar i Dërguari i Allahut (s.a.s.), qe kthyer përsëri në Kinë 
dhe atje e pati dorëzuar shpirtin ndërsa ndodhej në detyrë! 

Këto janë tabllo shërbimi të shkëlqyera dhe të sakrificës të mundura 
për t'u kryer vetëm me anë të ekstazës së besimit. Pasioni dhe fryma e tyre 
e shërbimit janë për ne si yje të ndritshëm që ndriçojnë rrugët e shpëtimit 
të përjetshëm. 

Pa asnjë dyshim që sahabet kanë arritur në këtë shkallë të shërbimit 
nën dritën e edukimit të veçantë të Profetit (s.a.s.), veçanërisht duke res- 
pektuar me rreptësi këto nëntë specifika: 

1) Shërbim ndaj Allahut, zbatimi i urdhrave dhe ndalimeve të Tij me 
dëshirë. 

2) Shërbim ndaj Profetit (s.a.s.); duke ndjerë dashuri për të nga zemra, 
jetesë sipas traditës së tij profetike. 

3) Shërbim ndaj burrave të mëdhenj të Islamit, tregimi i dashurisë, be- 
sës dhe besnikërisë ndaj tyre. 

4) Shërbim ndaj prindërve, fitimi i pëlqimit të tyre pa bërë as "of" ndaj 

tyre. 

5) Shërbim ndaj fëmijëve dhe sigurimi i rritjes së tyre si besimtarë të 
mirë (salih). 

6) Shërbim ndaj farefisit, vizitë te të afërmit dhe kryerja e mirësive ndaj 

tyre. 

7) Shërbim ndaj besimtarëve, ndarja me ta e hidhërimeve dhe gëzime- 
ve të tyre. 

8) Shërbim ndaj të gjithë njerëzve, përpjekje me gojë dhe dorë për t'u 
bërë i dobishëm për ta. 

9) Shërbim ndaj krijesave, shprehja e dhembshurisë ndaj të gjitha qe- 
nieve. 


74 Edhe në qytetin Guangzhou të Kinës ndodhet një seli që i kushtohet Sa'd bin Ebi 
Vakkas (r.anh.). Eshtë një e vërtetë historike e njohur se varret e sahabeve dhe nje- 
rëzve të shquar në shumicën e herës kanë ndikuar për mbajtjen gjallë dhe mbrojtjen 
e ndjenjave fetare të popullsisë së zonës përkatëse. Me të vërtetë, shembuj të kësaj 
ka në zona të Azisë Qëndrore, si Samarkandi, Buharaja, Turkistani dhe Tashkenti. 








Tasavvufi ose mistika islame nga besimi në mirësi 


Janë mjaft domethënëse thëniet e Ali Ramitenit në lidhje me kryerjen 
e këtyre shërbimeve: 

"Janë shumë ata që bëjnë shërbime duke u mburrur, por janë shumë të pakët 
ata që e konsiderojnë shërbimin mirësi dhe dhunti ndaj vetes së tyre. Po qe se ju 
e njihni përfavor (mirësi dhe dhunti) që iu është dhënë mundësia të shërbeni dhe 
u jeni mirënjohës atyre që u shërbeni, çdo njeri mbetet i kënaqur prej jush dhe 
ankuesit pakësohen..." 

Edhe sikur ta kuptojmë, edhe sikur të mos e kuptojmë, ajo çka kërkoj- 
më të gjithë në të vërtetë, është paqja e shpirtit, domethënë, arritja e prehjes 
dhe kënaqësisë shpirtërore. Dhe kjo është një thesar i brendshëm që mund 
të arrihet me anë të shërbimeve që kryhen me ekstazën e adhurimit ndaj 
Zotit. Prandaj, besimtari me shpirt dhe vetëdije shërbimi di të gjejë në të 
gjitha kushtet mjetet dhe rastet për të shërbyer. Në sakrificat që bën për 
pëlqim të Allahut, tregon zell më të madh se zelli dhe ambicjet që tregojnë 
ata që vrapojnë pas interesave materiale dhe, përgjithësisht, të kësaj bote! 

Kur dëshira për shërbim që ushqehet nga klima e pasionit hyjnor, gjen 
vend në zemër, e bën njeriun udhëtar të përjetësisë. Zemra del nga ngurtë- 
sia e Haxhxhaxhit Mizor 75 dhe mbulohet me lëkurën e butë të dhembshu- 
risë së Junusit. Dituria, arti dhe morali të zotëruar me këtë frymë, arrijnë 
një pavdekësi dehëse. Nisur nga kjo, shërbimet e sinqerta e të vërteta janë 
kryevepra të maturisë së zemrës. Zemra të tilla janë "vendvështrim hyj- 
nor". 

Ndërsa puna qëndron kështu, ç'disfatë e madhe është ta kalosh jetën 
larg cilësive ndjesore (afektive) të zemrës! Ç'lumturi për ata që e mbushin 
zemrën me të vërtetë me pasionin për shërbim! 

d) Prirja (tevexhxhuh) 

Në gjuhën e tasavvufit, mistikës islame, tevexhxhuh është përqëndri- 
mi i tërë fuqisë moralo-shpirtërore të myrshidit mbi zemrën e myridit dhe, 
në këtë mënyrë, tejçimi te ai i situacioneve. E shprehur ndryshe, është për- 
çimi te myridi i situatave psikologjike-shpirtërore të bukura të prijësit të 
përkryer dhe, si rezultat, ushtrimi i ndikimit mbi shpirtin dhe zemrën e 
myridit. Kjo ka shumë mjete parësore e dytësore. 

Nga këto mjete, ne do të bëjmë fjalë për "syrin" dhe "thelbin". 

Syri (mësyshi): 

Syri është mjet shikimi. Ndërkaq, meqë me anë të shikimit shkaktohet 
një efekt i caktuar, edhe ky efekt emërtohet sy (syri). Për shembull, thuhet 

75 Jusuf bin Sakafi, guvemator i Irakut, që njihet për dhunën e egër që pati ushtruar 
ndaj pasardhësve të profetit Muhammed dhe përkrahësve të tyre. 

"e zuri syri". Por për efektin përdoren më shumë dhe në mënyrë specifike, 
fjalët mësysh, mësyshje, përsysh, përsyshje. Për shembull, thuhet: "mori 
mësysh", "u përsysh", etj . 76 

Për efektin e shikimit ose, më saktë, për mësyshjen (përsyshjen), në 
hadithet profetike thuhet: 

"Mësyshja është e vërtetë!" (Buhari, Tib, 36) 

"Mësyshja e çon njeriun në varr, kurse devenë, në tenxhere!" (Sujuti, xhamiu's- 
Sagir, II, 60) 

Këto që u thanë gjer këtu, dihen nga të gjithë. Ndërkaq, efekti që krijo- 
het me anë të syrit nuk është vetëm i dëmshëm ashtu siç pandeh populli i 
thjeshtë, por mund të jetë edhe i dobishëm. Nga syri i shikuesit drejtohet 
për tek objekti një tufë drite me natyrë ende të panjohur dhe efekti i dëm- 
shëm apo i dobishëm krijohet nga natyra e dëmshme apo e dobishme e 
kësaj tufe. 

Në kohën tonë, njohuritë fizike mbi rrezen dhe tufën e dritës kanë për- 
paruar aq shumë sa të na detyrojnë ta pranojmë efektin e saj si një të vërtetë 
shkencore. 

Edhe lazeri i zbuluar në shekullin e kaluar është një tufë drite. Sot 
gjithkush e di se me lazer pritet hekuri i trashë, bëhen operacione mjekë- 
sore, etj. Nga ana tjetër, dihet që prej shumë kohësh dukuria e thithjes ose 
reflektimit të dritës nga objekte të ndryshëm në vartësi edhe të ngjyrës së 
tyre . 77 

Efekti i krijuar në qeniet lëndore përballë hifës së dritës të dalë nga 
syri, nuk është gjithmonë i të njëjtës gradë. Ashtu siç rrezet e dala nga sytë 
janë - negativisht ose pozitivisht - edhe të fuqishme, edhe të dobëta, ashtu 
dhe efektet e krijuara prej tyre, në vartësi edhe të objektit lëndor, janë edhe 
të fuqishme, edhe të dobëta. Për personat që kanë aftësi të shkaktojnë efek- 
te tek qeniet lëndore, pra, që konsiderohen të rrezikshëm, populli përdor 
shprehjet "ka sy të fortë" "të ha me sy", "sykeq", etj., dhe ruhet prej tyre. 


76 Përshtatja e këtij paragrafi sipas konceptualitetit dhe traditës zakonore shqiptare 
është e përkthyesit. 

77 Në disa biblioteka shtrojnë mbulesa jeshile mbi tryezat e leximit. Kjo bëhet për të pa- 
randaluar lodhjen e syve. Për këtë, le të kujtojmë se sytë e njeriut çlodhen kur vësh- 
trojnë hapësira të gjelbëruara ose ujore. Njerëzit veshin rroba të bardha verës për t'u 
ruajtur nga nxehtësia sepse ngjyra e bardhë e reflekton dritën. Kurse ngjyra e zezë 
e thith krejtësisht dritën, prandaj rrobat e zeza mbajnë ngrohtë. Në spitale, ndërsa 
përgjithësisht përdoren përparëset e bardha sepse ngjyra e bardhë simbolizon pa- 
stërtinë dhe higjienën, kirurgët veshin përparëse në ngjyrë të blertë qelqore e cila i 
çlodh sytë. Gjithashtu, dihet se e verdha e thellë dhe bluja e thithin dritën. Prandaj, 
siç duket, në disa popuj, si p.sh., turqit, u varin fëmijëve në trup ose në ballë flori. 


( 249 ) 

Syri i fortë ekziston edhe tek disa kafshë. Për shembull, shikimi i ne- 
përkës është aq me efekt, saqë shkakton dështimin e gruas me barrë ose 
vdekjen e disa kafshëve . 78 

Efekti i syrit që populli e pranon edhe pse joshkencërisht, ka një rol 
të madh në tasavvufin ose mistikën islame, për rrjedhojë në edukimin e 
nxënësit ose udhëtarit të udhës mistike. Prijësit e përkryer janë persona 
tek të cilët, si rezultat i përkorjes dhe pastrimit ndjesor, fuqia ndikuese e 
vështrimit arrin në kufij maksimalë. Kjo kompetencë dhe fuqi e tyre është 
përfitim nga Profeti (s.a.s.), trashëgimtarë të të cilit janë. 

Menjëherë pas vargut të profetëve të cilët zënë radhën e parë në shka- 
llëzimin moralo-shpirtëror të njerëzimit, vijnë sahabet, shokët e Profetit 
(s.a.s.). Fjala "sahabe" e formuar nga e njëjta rrënjë me fjalën "sohbet" (bi- 
sedë), emërton personat që kanë pasur nderin të marrin pjesë në bisedat e 
Profetit (s.a.s.) si njerëz që i kanë besuar atij. Ndërkaq, megjithëse shkaku 
i nderit, konsideratës dhe famës që gëzojnë sahabet është "begatia e nde- 
rimit me bisedën profetike", faktori esencial është fakti që ata kanë qenë 
objekt i shikimeve të Profetit, atij njeriu të bekuar. Edhe pse për cilësimin 
e dikujt si "sahabe" diskutohen shumë kritere, kriteri më i pranueshëm 
ose përgjithësisht i pranueshëm është prania e personit si besimtar pranë 
Profetit, domethënë, personi është ndodhur përballë Profetit si bashkëbi- 
sedues i tij, e ka parë vetë atë dhe ka qenë objekt i vështrimit të tij. 

As i urti (evlija) në gradën më të lartë të të urtëve (evlijave), madje, 
nuk mund të krahasohet me sahaben e gradës më të ulët, sepse mes tyre 
ekziston një dallim i madh i lindur nga partneriteti ndaj vështrimit profe- 
tik dhe krejt i pamundur të fitohet me ndonjë motiv tjetër. Muslimanët e 
ardhur pas Profetit (s.a.s.) nuk arritën dot në pozitën e sahabes ngaqë nuk 
qenë partnerë ose objekte të shikimit ose vështrimit profetik. Ndërkaq, 
muslimanët që patën nderin të takoheshin dhe shiheshin me sahabet, u 
quajtën "tabiinë", kurse muslimanët që patën nderin të takoheshin dhe 
shiheshin me tabiinët, u quajtën "tebei tabiinë". 

Megjithëkëtë, meqë të urtët (evlija) janë trashëgimtarë të veprimtarisë 
moralo-shpirtërore të Profetit (s.a.s.), zotërojnë një kompetencë dhe fuqi 
me të cilën të tjerët nuk mund të krahasohen. Eshtë për këtë arsye që, për të 
përfituar siç duhet nga një prijës i përkryer, nuk mjafton të jesh nga njerëzit 
që e duan atë, por është kusht që të fitosh nderin dhe begatinë e partneri- 
tetit ndaj vështrimeve të tij të ndritshme. 

Profeti (s.a.s.) ka thënë: 


78 shih. Buhari, Bedu'l-halk, 14. 

"Ruhuni nga urtësia 79 e besimtarit sepse ai sheh me dritën e AUahut!" 
(Tirmidhi, Tefsir, 15) 

Duke u shprehur kështu, Profeti ka treguar se urtësia e çdo besimtari 
është në raport të drejtë me besimin e tij. Nisur nga kjo, urtësia e të urtëve 
të cilësuar evlija që janë besimtarë të përkryer, është shumë më i fuqishëm 
se i të tjerëve. 

Paralajmërimi i formës "ruhuni" në hadithin e mësipërm, do të thotë: 
"Mos hyni tek besimtarët e përkryer me hesape të fshehta dhe zemër të 
turbullt (të papastër), sepse ata, me intuitën e veçantë që kanë, ata i shohin 
ato që ju përpiqeni t'i fshihni." Sepse ata që arrijnë këtë fuqi shikimi (vësh- 
trimi), i shohin të vërtetat qartë pasi për ta janë ngritur perdet materiale 
mes përmbajtjes dhe formës. Prandaj, mbrojtja e gjuhës përballë dijetarit 
dhe e zemrës përballë arifit (dijetarit të kulturës shpirtërore) është një do- 
mosdoshmëri fetare. 

Duke u nisur nga fakti që syri (shikimi) është një nga mjetet më me rë- 
ndësi që përdor myrshidi si metodë edukimi, arritja e shikimit (vështrimit) 
të myrshidit është konsideruar për myridët një fatmirësi e madhe. 

Një kujtim 

Ishin vitet kur mësoja në liceun fetar 80 . Njoha një njeri të mirë zemre 
të quajtur Ahmed Xhan. Ishte pakistanez. Ishte i shtënë pas Sami Efendiut. 
Edhe tim atë të ndjerë, Musa Efendi (k.s.), e donte shumë dhe s'pranonte 
të ndahej prej tij. Kështu, kur vinte shpesh në Turqi për t'i bërë vizitë Sami 
Efendiut, banonte në shtëpinë e miqve që kishim në oborr. 

E kishte zemrën të mbushur aq shumë me dashuri, sa edhe në ditët 
kur s'kishte bisedë, digjej nga dëshira për ta parë Sami Efendiun dhe për- 
sillej rreth shtëpisë së tij. Një mbrëmje na tregoi se si kishte lindur kjo da- 
shuri tek ai. 

"Ishte koha e haxhit. Në varrezën profetike, po rrija në vendin e quaj- 
tur As'habi Suffe. Në atë mes, para meje kaluan një person i nderuar mjaft 
elegant, me fytyrë të pastër dhe që të kujtonte Allahun kur ta shihje në fy- 
tyrë, së bashku me një grup të hijshëm që e shoqëronte. Dhe, kur ndodhej 
mu në drejtimin tim, më fali mua të varfërit një shikim! 

Ja, pra, me vështrimin e atyre syve engjëllorë, brenda një çasti hyra në 
klimë tjetër, në një botë tjetër. Çdo gjë ndryshoi. Nga kënaqësia shpirtërore 
që mora, m'u duk sikur e humba veten. Për një çast qesh dhënë pas atij nje- 


79 Në origjinal: firaset, forcë shpirtërore, intuitë shpirtërore, urtësi (shenjtëri) moralo- 
shpirtërore. 

80 Në origjinal: imam-hatip. 

riu të pashembullt, kisha rënë në një gjendje gjysmë të asfiksuar. Dhe kur 
pak më pas erdha në vete, u përpoqa ta gjeja atë njeri, por s'qe e mundur 
mes atij kallaballëku të Varrezës Profetike! 

Dhe u vura të pres me mendimin se ka për t'u kthyer prapë aty. 
Shyqyr që shpresa s'më shkoi kot. E ndoqa me gëzim. Siç duket duke më 
pandehur për lypsar, shumë vetë m'u afruan për të më dhënë sadaka. Por 
unë nuk i pranova. Në të vërtetë, nuk isha ndonjë i pasur, por me begatinë 
e vështrimeve të atij personi të mirë (salih), çdo gjë që kishte të bënte me 
këtë botë, e kishte humbur vlerën para syve të mi dhe unë isha kredhur, 
tashmë, në detin e një ngopjeje krejt tjetër. Më në fund, ata arritën në një 
shtëpi dhe hynë brenda. Kur edhe unë desha të hyj pas tyre, natyrisht që 
më penguan sepse nuk më njihnin, por ai njeri i madh, Hz. Samiu, u kthye 
pas dhe më mori brenda. Atë ditë, në atë shtëpi, meritova sa e sa shfaqje të 
atij njeriu të madh, sa e sa shikime dhe prirje të tij ndaj meje! 

Lavdi Zotit, me ato shikime dhe prirje, e gjithë jeta më ndryshoi, m'u 
zbukurua dhe, më në fund, u bëra njeriu i një bote krejt tjetër, mjaft të 
këndshme e të pafundme. Dhe tani mbledh para dhe çdo vit vij këtu për 
të përfituar nga shikimet dhe prirjet e tij, gjë që është, për mua, fitorja më e 
madhe shpirtërore dhe gëzimi i vetëm i zemrës! 


Thelbi: 


Mjeti më i efektshëm e më i shpejtë që përdor myrshidi për të vepruar 
mbi shpirtin dhe zemrën e myridit, është "thelbi", "e fshehta". Kjo zbato- 
het duke përdorur të fshehtën e prijësit të cilën e përmendim kur themi 
"kuddise sirruh", "iu shenjtëroftë e fshehta". Natyrën dhe përbërjen e këtij 
mjeti e di vetëm ai që e përdor. Kjo futet në pjesën e përmbajtjes (hal) të 
tasavvufit, jo në pjesën e fjalës (kal), prandaj dhe nuk ndodhet në libra. 

e) Lutja (dua) 

Një mjet tjetër që përdor prijësi i përkryer për ta drejtuar nxënësin ose 
udhëtarin e udhës mistike, është lutja (dua). Dhe kjo është një gjë cilësore e 
lindur nga ndjekja e sunnetit të të Dërguarit të Allahut (s.a.s.). 

Siç dihet, para se të bëhej musliman, Hz. Omeri (r.anh.) pati vendosur 
të kryente mëkatin më të rëndë që mund të përfytyrohej, të vriste Profetin. 
Por me pretekstin e një lutjeje të Profetit të bërë më parë për të, ai hoqi 
dorë nga ky mendim dhe gjeti rrugën e drejtë. Në jetën e Profetit (s.a.s.) ka 
shumë ngjarje të tilla. 

Gjithashtu, siç dihet, kur në rrethimin e Taifit, Profetit iu kërkua ta 
mallkonte fisin Thakif që u kishte shkaktuar shumë humbje muslimanëve. 


Profeti (s.a.s.) u lut për të mirën e tyre që të hynin në rrugën e drejtë dhe 

me begatinë e asaj lutjeje, pas një kohe të shkurtër, ai fis shkoi te Profeti si 
musliman ! 81 

Një sahabe me emrin Shejbe tregon këtë ngjarje: 

"Në ditën e Hunejnit, mora pjesë në luftë së bashku me të Dërguarin 
e Allahut (s.a.s.). Nuk luftoja se isha musliman dhe se e kisha pranuar 
Profetin, por sepse nuk e duroja dot që fisi Hevazin mblidhte ushtarë për 
kurejshët dhe kishte hapur luftë. Gjatë betejës, kur ndodhesha pranë të 
Dërguarit të Allahut (s.a.s.), i thashë: 

"Unë po shoh kuaj të larmë!" 

I Dërguari i Allahut (s.a.s.) më tha: 

"Shejbe! Këta kuaj që kanë ardhur në ndihmë të muslimanëve vetëm qafirët 
mund t'i shohin!" Pastaj duke më rënë kurrizit, u lut: 

"O Zot! Drejtoje Shejben!" 

Këtë gjë e përsëriti tri herë. Radhën e tretë, kur e hoqi dorën, mbi tokë 
s'kishte për mua njeri më të dashur se ai!" (Ibni Kethir, el-Bidaje, IV, 333) 

Edhe nëna e raviut 82 të njohur Ebu Hurejre, megjithëse i kishte hedhur 
poshtë propozimet e njëpasnjëshme të të birit për të besuar, më në fund, me 
begatinë e lutjes së Profetit, pati besuar . 83 

Kjo efektshmëri e lutjes është në gradë të lartë edhe te trashëgimtarët 
e Profetit (s.a.s.). Dhe kjo është një mjet veprimi, domethënë, përmirësimi 
të begatshëm. 

Në të gjitha kushtet, lutja krijon një përfundim. Po qe se kërkesa e lut- 
jes është në kundërshtim me kaderin (paracaktimin) absolut prandaj mbe- 
tet pa rezultat, dhurata hyjnore si shpërblim shfaqet në ahiret. Edhe kjo 
specifikë është e fiksuar në hadithet profetike . 84 

Nga ana tjetër, që një lutje të krijojë një rezultat, nuk është kusht të dalë 
nga një personalitet i lartë e i mirë. Mjafton që lutja të bëhet me thjeshtësi 
dhe me dëshirë serioze. Në këto kushte, edhe lutja e një besimtari mëkatar, 
madje, ka një vlerë të madhe për vëllain besimtar. Sepse Zoti nuk heq dorë 
nga robi sado mëkatar të jetë ai! Po të ishte ndryshe, përfolja pas shpine 
kundër një mëkatari nuk do të konsiderohej mëkat i madh! 

Eshtë për këtë shkak fakti që personat që kanë mëkate njerëzore, tër- 
hiqen nga bërja e lutjeve për ummetin e Muhammedit dhe të afërmit e vet 
me mendimin se ç'mund të dalë nga lutja e tyre, nuk është një qëndrim i 
drejtë. Edhe lutja e njeriut më mëkatar për dikë tjetër, në qoftë se bëhet me 

81 shih. Ibni Hisham, es-Sire, IV, 103. 

82 Ravi: rrëfyes hadithi. 

83 shih. Muslim, Fedailu's-sahabe, 158. 

84 shih. Ahmed b. Hanbel, Musned, III, 18 

thjeshtësi dhe si për vete, ka jashtëzakonisht mundësi të pranohet. Zoti e 
pranon lutjen e kujt të dojë! 

Me këtë rast, do të ishte me dobi të flisnim pak edhe për specifikat e 
tjera të lutjes. 

I Dërguari i Allahut (s.a.s.) e ka këshilluar për çdo rast që besimtarët të 
luten për njëri-tjetrin si në prani, ashtu dhe në mungesë të njëri-tjetrit. Ai i 
pati thënë kështu Hz. Omerit (r.anh.) që i pati kërkuar leje për umre: 

"As ne mos na harro n'e lutjen t'ënde, o vëlla!" (Tirmidhi, Deavat, 109; Ebu Davud, 
Vitr, 23) 

Përballë kësaj kërkese komplimentuese, Hz. Omeri (r.anh.) e pati 
shprehur kështu gjendjen e vet emocionale: 

"Aq u gëzova, sa m'u duk sikur të gjitha botët m'u bënë të miat!" 

Pa dyshim, Profeti (s.a.s.) është, te Allahu, më i nderuari i krijesave! 
Megjithëkëtë, ai ka kërkuar nga sahabet, shokët e vet, të luten për të! Kjo 
është aluzion për faktin që edhe personat me gradë të lartë shpirtërore 
mund të përfitojnë nga lutjet e personave që ndodhen më poshtë tyre në 
këtë pikëpamje. 

Gjithashtu, i Dërguari i Allahut (s.a.s.) i ka thënë Hz. Omerit (r.anh.) 
kështu: 

"Më i dobishmi i tabiinëve është dikush me emrin Uvejs. Po të betohet ai në 
Allahun, Allahu e nxjerr patjetër me të drejtë në atë betim. Kush prej jush të tako- 
het me të, ai le të kërkojëfalje për ju !" 85 

Më pas, Hz. Omeri (r.anh.) qe takuar me Vejsel Karaniun dhe i pati 
kërkuar lutje. 

Siç u pa, kërkimi i lutjes për largimin e ngatërresave dhe shqetësimeve 
dhe tërheqjen e mirësive nga personat e virtytshëm e të devotshëm, është 
porosi personalisht e të Dërguarit të Allahut (s.a.s.) për ummetin, bashkë- 
sinë e tij. 



85 shih. Muslim, Fedailu's-sahabe, 223-225. 

i zër (gjithmonë) rrugën e faljes, 
urdhëro për të mirë... (el-A'raf, 199) 




E. STILI MISTIK 

1. Stili i orientimit dhe mëshirës 

Prijësit e përkryer që e njohin shumë mirë rëndësinë e stilit mistik po 
aq sa edhe përmbajtjen e orientimit mistik, duke ndjekur edhe në këtë çësh- 
tje një rrugë profetike, janë bërë pretekst për shumë orientime dhe gjetje 
të rrugës së drejtë. Ata e kanë bërë parim të vetin në edukimin mistik traj- 
timin me mëshirë dhe dhembshuri të nxënësve përsa i përket përparimit 
të tyre, për rrjedhojë, kanë arritur rezultate të frytshme. Jeta e miqve të 
Allahut është e mbushur me shembuj të panumërt lidhur me këtë specifi- 
kë. Ky rrëfim për mistikun e madh Ibrahim Haki Erzurumin është shumë 
domethënës. 

Për të shkuar në një fshat të Erzurumit për predikime dhe këshilla 
gjatë muajit të ramazanit, Ibrahim Hakiut i ishin dhënë një kalë dhe një 
shoqërues jomusliman që i bënte këto punë kundrejt pagesës. Ata dolën 
në udhë. Por meqë kishin një kalë, Ibrahim Hakiu zbatoi moralin e lartë 
të Hz. Omerit (r.anh), kalifit, i cili, duke shkuar për në Jeruzalem, e kishte 
përdorur devenë me radhë me skllavin që e shoqëronte. 

Shoqëruesi jomusliman e kundërshtoi Ibrahim Hakiun: 

"Po ta marrin vesh fshatarët, më shajnë dhe s'më paguajnë!" 

Por, me gjithë këmbënguljen e shoqëruesit, Ibrahim Hakiu qëndroi në 
të vetën dhe i tha kështu shoqëruesit: 

"O bir, s'dihet se si do ta kemi hallin në frymën e fundit! Ti druhesh 
nga sharjet e fshatarëve, kurse unë frikësohem nga llogaria e madhe që 
kemi për të dhënë para Allahut!" 

Dhe vuri radhë për t'i hipur kalit. 

E deshi urtësia hyjnore që, mu kur do të futeshin në fshat, ashtu siç 
pati ndodhur me Hz. Omerin, radha për të hipur në kalë i erdhi shoqërue- 
sit. Duke pasur frikë nga fshatarët, ai iu lut Ibrahim Hakiut të vazhdonte 
të qëndronte mbi kalë, por ai s'pranoi duke i thënë se radha ishte e tija, e 
detyroi t'i hipte kalit ndërsa vetë u vu të printe dhe ashtu u futën në fshat. 

Kur e panë fshatarët këtë pamje, e rrethuan shoqëruesin dhe filluan ta 
qortonin dhe shanin. Ata pushuan vetëm pasi Ibrahim Hakiu ua shpjegoi 
se si qëndronte puna. Atëherë njëri nga fshatarët e ftoi shoqëruesin të bëhej 
musliman: 

"O njeri! Pe dhe jetove një virtyt kaq të lartë! Bëhu musliman!" 

Pasi heshti pak, shoqëruesi u tha të pranishmëve këto fjalë me kuptim 
të madh: 

"Po të më ftoni në fenë tuaj, kurrë! Por po të më ftoni në fenë e këtij 
njeriu të bekuar, në atë fe kam hyrë qysh gjatë rrugës!" 

Ky shembull i shpalosur nga një mik zemre i Allahut, vë në shesh 
një stil ose mënyrë sjelljeje mëshire dhe orientimi. Të sillesh ndaj njeriut 
duke parë më shumë te thelbi i tij, do të thotë, në një kuptim, të mund ta 
shohësh krijesën me syrin e Krijuesit. Prandaj, zemrat e paqta (salih) janë 
të vetëdijshëm se njeriut i është dhuruar nderi për të qenë zëvendësi i Zotit 
mbi tokë dhe se, siç thotë ajeti kur'anor për njeriun, "Zoti i ka fryrë nga 
shpirti i vet (nga fuqia e vet një të fshehtë)" 86 . Pavarësisht se me sa mëkate 
mund të jetë fëlliqur robi, ata, duke parë nga përsosmëria e thelbit të tij, 
nuk ia kthejnë shpinën. Ata nuk e presin lehtë shpresën nga njeriu, veç kë- 
saj, e bëjnë edhe atë që të mos e presë shpresën. Ky me të vërtetë është një 
shkak i pamohueshëm racional dhe ndjesor. Me të vërtetë, Zoti, në Kur'an 
na ka sugjeruar neve më shumë emrat Rahman dhe Rahim, madje, duke 
zbritur një sure që bart emrin e nderuar "Rahman" që do të thotë mëshirë 
që përfshin të gjitha krijesat, e ka filluar ajetin e parë të saj me fjalën "er- 
Rahman", "Mëshiruesi i Përgjithshëm". 

Nga ky këndvështrim, ta shohësh njeriun nga kjo dritare zemre, do- 
methënë, ta trajtosh nga pikëvështrimi i stilit të orientimit dhe mëshirës, 
është më në përshtatje me pëlqimin hyjnor, jashtëzakonisht frytdhënës nga 
rezultati dhe blerues i bukurive të larta të fshehura te njeriu. Sepse ky stil 
ka për veti të jetë përftues edhe për atë që e përdor, edhe për objektin ndaj 
të cilin përdoret, pra, për të dy anët, i një delikatese, pjekurie dhe dashurie 
të veçantë, dhe i cilësive të interesimit për Zotin. Ky stil është një eliksir që 
i ka bërë Junusët Junusë dhe Mevlanatë Mevlana, si dhe një ujë jetëdhënës 
për shumë shpirtra të sëmurë të vdekur kuptimisht. 

Prandaj, përdorimi i stilit mistik si në përmbajtjen e tij, ashtu dhe në 
kumtimin e Islamit, gjithmonë ka paraqitur një rëndësi të madhe. Eshtë 
një e vërtetë historike që mistikët e mëdhenj si Mevlana dhe Junus Emre 
të përgatitur në periudhën kur rregulli shoqëror i Anadollit ishte tronditur 
nga pushtimet mongole, u bënë pothuaj burime paqeje, qetësie dhe prehje- 
je dhe u ofruan shërim dhe ngushëllim masave popullore në krizë, plagëve 


86 shih. Hixhr, 29. 

që rridhnin gjak dhe zemrave të lodhura. Ata i kanë konsideruar shumë e 
shumë indiferentë e të shkujdesur si të sëmurë që presin shpëtim dhe në 
trajtimin që u kanë bërë të tjerëve, kanë qenë vazhdimisht larg urrejtjes dhe 
armiqësisë. Sa bukur thotë Junus Emre: 

Unë s'erdha për dava, 

Puna ime është të dua; 

Shtëpia e mikut janë zemrat, 

Tëfitoj zemra erdha! 


Ngaqë këto personalitete të mëdhenj erdhën për të bërë dhe fituar 
zemra, i panë njerëzit gjithmonë nga dritarja e zemrës dhe, duke përhapur 
gjithmonë përreth dashuri dhe dhembshuri, u bënë pretekst për orientimin 
dhe hyrjen në rrugë të drejtë të sa e sa njerëzve! Po qe se ata do të vepronin 
në të kundërt të këtyre sjelljeve të bukura dhe të zgjuara, si përfundim, 
lidhja me njerëzit mes të cilët kishin në mes gremina, do të këputej plotë- 
sisht dhe, më në fund, mundësia për t'ua kumtuar të Vërtetën njerëzve të 
tillë, do të humbiste. Dhe kjo do të binte në kundërshtim me qëllimin dhe 
synimin hyjnor, sepse Zoti kërkon shpëtimin e robve të vet nga baltovina 
ku kanë rënë. Prandaj ka dërguar mijra profetë gjatë gjithë historisë njerë- 
zore duke i urdhëruar ata për t'i pastruar zemrat me mënyrën më të mirë 
të sjelljes dhe trajtimit. Edhe të urtët (ehlullah) si favore për njerëzit për të 
njëjtin qëllim, këtë stil profetik kanë vazhduar të përdorin në edukimin e 
tyre moralo-shpirtëror. 

Zoti ynë i Lartë që është burimi i vetëm i dhembshurisë dhe mëshirës, 
e shpreh kështu stilin e efektshëm që duhet ndjekur për ftesën në fenë e 
vërtetë: 

"(O i Dërguar!) Ftoji njerëzit në rrugën e Zotit tënd me urtësi dhe kë- 
shillë të mirë dhe (kur të jetë e nevojshme) polemizo me ta me një mënyrë 
të bukur!.." (en-Nahl, 125) 

"Kush mund të jetë më fjalëbukur se ai që, duke bërë punë të mira 
dhe duke thënë se është nga ata që i janë dorëzuar Allahut, i fton njerëzit 
te Allahu? E mira dhe e keqja nuk mund të jenë njëlloj! Ti përpiqu ta 
parandalosh të keqen në mënyrën më të mirë dhe atëherë do të shohësh 
se personi që ka armiqësi ndaj teje, sikur të është bërë aty për aty një mik 
për zemër!" (el-Fussilet, 33-34) 

Si rezultat i praktikimit të këtij stili hyjnor që këshillohet, gjatë histori- 
së, sa e sa shpirtra të veshur me gjemba janë kthyer në trëndafila dhe gjokse 
si burgje janë mbushur me dritë! 

Duke u nisur nga kjo e vërtetë, Hz. Mevlana (k.s.) e sugjeron kështu rë- 
ndësinë e orientimit në rrugë të drejtë si të njerëzve pa besim, si të njerëzve 
mëkatarë dhe stilin e duhur për këtë: 

"Megjithëse hekuri është i zi dhe pa bukuri, kur të fshihet dhe shkël- 
qehet, pastrohet nga ndryshku. Edhe sikur pasqyra të jetë prej hekuri, po 
të shkëlqehet, i ndriçon fytyra dhe zbukurohet dhe në të duken format dhe 
trajtat!" 

Mos e turbullo ujin e qytetit të zemrës që të shohësh në të se si shëtisin 
hëna dhe yjet! Sepse njerëzit i ngjajnë ujit të lumit: po të turbullohet, në të 
nuk mund të shohësh asgjë!" 


Siç thotë Hz. Mevlana, shpirti i njeriut është si një ujë i kthjellët. Por 
kur turbullohet me punë të këqija dhe mëkate, në të nuk mund të shihet 
asgjë. Në këto kushte, ky ujë duhet pastruar dhe kthjelluar në mënyrë që të 
mund të shihen margaritarët moralo-shpirtërore dhe dritërat e të vërtetës. 
Prandaj, qëllimi final i tasavvufit është t'i edukojë ndjenjat egoistike dhe 
sensuale dhe, si përfundim, t'i bëjë individët, për rrjedhojë, shoqëritë, të 
arrijnë paqen, qetësinë dhe kënaqësinë. Sepse Zoti e ka stolisur njeriun me 
delikatesë, hijeshi dhe cilësi të tjera të larta. Edhe vlera e vërtetë e njeriut 
është në raport të drejtë me sa i shtreson në zemër dhe pastaj i zhvillon 
njeriu këto vlera. Zemrat plot vlera moralo-shpirtërore janë të afta për të 
kryer punë të mira dhe për të ndjerë shfaqjet e situatave moralo-shpirtëro- 
re. Kështu, robi realizon domosdoshmërinë e krijimit të tij në trajtën më të 
bukur, domethënë, si "ahseni takvim" (krijesë e bukur). 

Prandaj, sado larg të ketë shkuar robi në mohim, herezi dhe mëkat, 
asnjë njeri nuk mund të privohet nga e drejta për të qenë bashkëbisedues 
i ftesës së rrugës së drejtë. Njëri prej shembujve të panumërt të kësaj në 
shekullin e lumtur është ky: 

I Dërguari i Allahut (s.a.s.) dërgoi njërin prej sahabeve për ta ftuar në 
Islam Vahshiun, atë që ia kishte vrarë të ungjin Hamza duke i shkaktuar 
një dëshpërim të thellë. Vahshiu i çoi fjalë: 

"O Muhammed! Kur ti ke deklaruar urdhrin e Allahut që thotë se 
"Kush bën vrasje ose i bën shok Allahut ose bën zina, në ditën e kiame- 
tit do të ndëshkohet dy herë dhe do të mbetet përjetësisht në xhehen- 
nem i përbuzur e i poshtëruar!" (el-Furkan, 68-69), si mund të më ftosh mua 
në Islam? Unë i kam kryer të gjitha këto punë të shëmtuara! Si mund të 
ketë rrugë shpëtimi për mua? 

Mbi këtë ngjarje, Allahu zbriti ajetin: 

"Thuaju: "O robtë e mi që e keni tepruar në padrejtësinë kundër ve- 
tes suaj! Mos e prisni shpresën nga mëshira e Allahut, sepse Allahu i fal 
të gjitha mëkatet! Pa dyshim, ai është Gafur dhe Rahim!" 87 (ez-Zumer, 53) 

Më në fund, me lajmin e mirë të ajetit, Vahshiu u lehtësua dhe, duke 
bërë pendesë të thellë e duke u shprehur si më poshtë, u bë musliman bash- 
kë me shokët: 

"Sa të madhe e ke mëshirën, Zoti im!" 

Vahshiu që e kishte vrarë Hz. Hamzain në Uhud, tashmë ishte Hz. 
Vahshi (r.anh)! Dhe, mes kënaqësisë së thellë të këtij orientimi dhe ndjese, 
me shpresën për t'i siguruar vetes faljen dhe si dëmshpërblim për Hamzain, 
e vrau mëtuesin për profet, Musejlemetu'l-Kedhdhab duke marrë parasysh 
të gjitha rreziqet dhe, kështu, i dha fund një intrige. 

Sahabet që ndodheshin pranë Profetit (s.a.s.), e pyetën: 

"O i Dërguari i Allahut! Kjo mëshirë dhe falje a është e veçantë për 
Vahshiun, apo i përfshin të gjithë muslimanët?" 

Dhe i Dërguari i Allahut (s.a.s.) u tha: 

"I përfshin të gjithë muslimanët !" 88 

Zemrat e drejtuara te pendesa e thellë, ashtu siç u pa edhe në këtë 
hadith profetik, tingujt më prekës të mëshirës dhe dashurisë në kuptimin e 
vërtetë të fjalës nga Profeti (s.a.s.) i kanë dëgjuar. Shkurt, e gjithë bota nje- 
rëzore, nga buzët e tij të bekuara i ka dëgjuar meloditë që japin ngushëllim, 
shërim dhe lehtësim. Detin e paanë e të pafund të faljes dhe bujarisë dhe 
bregun e tij të shpresës gjithashtu me bujarinë e "Dritës së Ekzistencës" i 
ka parë. Pavarësisht nga të gjitha mëkatet, ka merituar thirrjen hyjnore të 
dhembshur "O robtë e mi!" gjithashtu për respekt të dritës së syve të të 
Dërguarit të Allahut (s.a.s.)! 

Prandaj, sugjerimi me një stil shpresëdhënës duke e nxjerrë në plan 
të parë mëshirën dhe dhembshurinë e Allahut, ka rëndësi jashtëzakonisht 
të madhe edhe për shoqërinë tonë të përfshirë nga një turbullirë moralo- 
shpirtërore të ngjashme me atë të perëndimit nën ndikimet negative mate- 
rialiste. Jo t'i zvarrisësh njerëzit në grindjet ideore, por t'i fitosh në ndjenja, 
është një rrugë më realiste. Shumë njerëz mund të kenë fiksime ose kufizi- 
me të gabuara ideore, prandaj, bindja dhe fitimi i tyre me anë të polemikës 
dialektike përgjithësisht janë të pamundura, sepse fiksimet dhe kufizimet 
negative i bëhen pengesë pranimit të argumenteve racionale. Që zemrat të 
afrohen dhe pajtohen me të vërtetën, para së gjithash duhet bërë një trajtim 
me mirëkuptim, pastaj përpjekje për ringjalljen e prirjeve të larta të brend- 


87 Gafur: falës, dhënës i amnistisë. Rahim: mëshirues, shpërblyes. 

88 shih. Hejthemi, Mexhmau’z-Zevaid, X, 214-215. 

shme, gjë që do të ishte një metodë me shumë efekt. 


Para se të kritikohet njeriu i zhytur në gabime, kundërshtime ndaj 
Zotit dhe mëkate, para se të bëhet me turp dhe para se t'i kërkohet që t'i 
zbatojë urdhrat fetare, duhet t'i fitohet zemra dhe kësaj i duhet dhënë për- 
parësi. Prandaj duhen bërë përpjekje për ngritjen e një lidhjeje të afërt që 
do të formonte bazën ndikuese të afërsisë dhe sugjerimit personal. Pasi 
zemra e bashkëbiseduesit të përgatitet në këtë mënyrë, gabimet mund të 
rregullohen dalngadalë. Veç kësaj, duhet mbajtur parasysh fryti i begatë i 
lidhjes shpirtërore që do të zgjonin te bashkëbiseduesi dhurimet dhe kon- 
sideratat materiale e moralo-shpirtërore. Në këtë specifikë duhet rrokur 
kuptimi i hollë i shprehjes së hadithit në vijim, ku Profeti (s.a.s.), sikur t'u 
hapte një dritare qiellore zemrave të mbytura me tymërat e mëkatit, thotë 
në formën e një dhurate që ofron frymëmarrje të freskëta: 

"Shefaati im është posaçërisht për ata nga ummeti im, të cilët kanë kryer më- 
kate të mëdha!" (Ebu Davud, Sunnet, 20) 

Sa bukur e shpreh poeti Mevlana këtë qëndrim dhe shprehje të të 
Dërguarit të Allahut kundrejt mëkatarëve: 

"Ilaçi kërkon njerëz të sëmurë e të plagosur që t'i shërojë. Ku të ketë një vuaj- 
tje, atje shkon shpëtimi. Uji rrjedh për në vendet e ulëta dhe gropa." 

"Po t'u desh ty uji i mëshirës dhe dhembshurisë, edhe ti kështu bëj!" 

Por që ilaçi dhe melhemi të veprojnë, më parë duhet pastruar plaga 
prej mikrobeve. Kjo do të thotë që zemrat e sëmura të pastrohen nga mi- 
krobi i mëkatit, domethënë, të lahen me ujin e pendesës. Pas kësaj vepron 
ilaçi, domethënë, shefaati. 

Me të vërtetë, deklarata si më poshtë e një hadithi tjetër profetik është 
një shfaqje mëshire me cilësinë që shpreh, nga njëra anë, lajm të mirë dhe, 
nga tjetra anë, kushtin e këtij lajmi të mirë: 

"Kush bën pendesë për mëkatet e veta, bëhet sikur të mos kishte kryer fare 
mëkate!" (Ibni Maxhe, Zuhd, 30) 

Ashtu siç e kanë respektuar të gjithë profetët kuptimin e hollë e të 
lartë të stilit të orientimit dhe mëshirës në kuadrin e këtij kriteri, ashtu e 
kanë respektuar me ndjeshmëri edhe evlijatë (të urtët, prijësit shpirtërorë) 
që ecin në gjurmët e tyre. Duke u mbështetur mbi këtë, mëshira është kon- 
sideruar fryti i parë i besimit dhe detyra e robit si dhe adhurimi ndaj Zotit 
janë përkufizuar shkurt në kuadrin e këtyre dy kritereve: 

"Ta'dhim li emrillah" - pranim me madhërim i urdhrave të Allahut, 
zbatim i tyre me respekt. 

"Shefkat li halkillah" - dhembshuri dhe mëshirë për krijesat e 

Allahut. 

Gjendja e Fudajl bin Ijadhit, një ndër miqtë e Allahut, është shembull i 
bukur për zemrën e besimtarit që jeton me këto kritere: 

E panë Fudajl bin Ijadhin duke qarë. Dhe e pyetën: 

"Pse po qan?" 

Ai u përgjigj: 

"Qaj se më erdhi keq për një musliman të shkretë që më bëri padrejtë- 
si! Gjithë hallin e kam se mos turpërohet në kiamet!" 

Sikur të donte të shpjegonte specifikën që i shtyn këta njerëz të për- 
kryer të shfaqin një mëshirë dhe dhembshuri të tillë, poeti Mevlana shpre- 
het kështu: 

"Kur marrin vrull detet e mëshirës, edhe gurët pijnë ujë jetësor dhe 
ngjallen, i vdekuri njëqindvjeçar ngrihet nga varri, kurse fytyrat shpirtzeza 
bëhen engjëj të bukur që t'i kenë zili edhe hyritë!" 

Siç rrëfehet, Ibrahim bin Et'hemi ia ka larë gojën erëndyrë një të de- 
huri dhe, prandaj, e kanë pyetur se pse e ka bërë atë gjë, kurse ai u është 
përgjigjur: 

"Po qe se gojën dhe gjuhën të krijuara për ta përmendur emrin e 
Allahut të lartë, i lë të mbeten të ndyra si enët e palara, kjo do të ishte mun- 
gesë respekti..." 

Kur i dehuri u përmend dhe i thanë se Ibrahim bin Et'hemi, adhuruesi 
i madh prej Horasani, ia kishte larë gojën, të dehurit iu zgjua edhe zemra 
dhe tha: 

"Në qoftë kështu, edhe unë po bëj pendesë!" 

Atëherë, Ibrahim bin Et'hemit, i cili u bë pretekst për një ndryshim të 
tillë, iu njoftua kështu nga lartësia hyjnore: 

"Ti ia lave gojën atij për Ne! Edhe Ne, për ty, ia lamë zemrën atij!" 


Në Kur'an, Zoti i drejtohet kështu Profetit (s.a.s.) dhe, në personin e tij, 
tërë ummetit, bashkësisë së muslimanëve: 

Ti zër (gjithmonë) rrugën e faljes, urdhëro për të mirë..." (el-A'raf, 199) 
Pa dyshim, në çështjen e zbatimit të këtij urdhri, i Dërguari i Allahut 
(s.a.s.) është shembulli më i bukur e më i përkryer për ne. Shfaqjet e moralit 
të bukur, mëshirës dhe faljes të shpalosura prej tij janë të një lartësie të pa- 
arritshme që do t'i bënte ziliqarë edhe engjëjt. Ja njëri prej tyre: 

Ditën e triumfit të Mekës, i Dërguari i Allahut shpalli një falje dhe ga- 
ranci të përgjithshme. Meka e cila prej vitesh nuk po bëhej dëshmitare e 
asgjëje tjetër veç padrejtësisë, dhunës dhe armiqësisë, atë ditë, me festën 
e faljes së përgjithshme përjetonte shfaqjet e një mëshire dhe dashurie të 
papërshkruar. Ndërkaq një person nga mekasit, i quajtur Fudale, si të de- 

shte të lëshonte hije mbi këtë bukuri, iu afruar Profetit (s.a.s.) me qëllim 
për ta vrarë. Por Profeti (s.a.s.) i cili e kishte kuptuar qëllimin e tij, i foli 
Fudales me mëshirë dhe dhembshuri pa shfaqur asnjë lloj shqetësimi apo 
nervozizmi: 

"Atije Fudale?" 

"Po, - i tha ai, - unë jam Fudale!" 

Atëherë, Profeti i dërguar si mëshirë për të gjithë botët, mbështeti 
duart e bekuara në gjoksin e Fudales dhe i tha: 

"O Fudale! Pendohu për mendimin e sajuar në mendje dhe bëj pendesë!" 

Kështu, zemra e Fudales i cili pak më parë bluante në mendje si ta 
vriste të Dërguarin e Allahut (s.a.s.), u mbush me dritën e besimit dhe bre- 
nda një çasti, i Dërguari i Allahut u bë njeriu më i dashur për të ! 89 

Pa asnjë dyshim, kjo situatë është një pjekuri dhe formë sjelljeje shumë 
e lartë e shprehur në formën "kush vjen për të të vrarë ty, të ringjallet 
tek ti", me shembujt e së cilës historia islame është e mbushur plot. Me të 
vërtetë, në radhë të parë Hz. Omeri dhe, pastaj, shumë e shumë të tjerë janë 
bërë fryte të çmuar të këtij stili të bukur. Hz. Mevlana thotë: 

"Si rezultat i përsosmërisë së mëshirës së Allahut dhe i dallgëzimit të detit të 
bujarisë, në cdo vend të thatë reshon shi, çdo vend i paujë bëhet me ujë!" 

"O ti qëfton për në rrugën e drejtë! Ta dish se ilaçi i syrit të keq është syri i 
mirë. Syri i mirë dhe shikimi i bukur e vë nën këmbë syrin e keq. Syri i mirë dhe 
vështrimi i pastërjanë si pasojë e epërsisë së mëshirës së Allahut ndaj persekutimit 
të Tij, janë si pasojë e mëshirës së tij. Kurse syri i keq vjen nga persekutimi i Tij, 
domethënë, nga mallkimi. Prandaj, meqë vështrimi i bukur është prej mëshirës së 
Zotit, del fituese mbi syrin e keq. Kjo gjendje është shfaqje e deklaratës së hadithit 
profetik ku thuhet: "Mëshira ime e tejkalon ndëshkimin tim!" (Buhari, Tevhid, 55) 
Dhe ta dish se mëshira e Allahut është gjithmonë mbi persekutimin e tij. Prandaj, 
çdo profet ka dalëfitues dhe epror ndaj armiqve që e kanë sulmuar!" 

"Atëherë, zgjidhja e belasë nuk është qortimi, padrejtësia, por falja, bujaria 
dhe zemërmadhësia! Le të të zgjojë ty vërejtja profetike 90 se "sadakatë e largojnë 
belanë"! Tashmë kuptoje mirë metodën e mjekimit të sëmundjeve dhe belave!" 

"Por mos e harro edhe këtë sefalja e të padrejtëve dhe mizorëve është padrej- 
tësi dhe mizori ndaj të dëmtuarve dhe viktimave. Dhembshuria ndaj vjedhësve 
dhe njerëzve të këqinj të të çdo lloji është rrahje ndaj njerëzve të dobët, mungesë 
mëshire ndaj tyre!" 

Ky ekuilibër duhet rregulluar mirë. Sepse Allahu është jo vetëm Gafur 
(falës) dhe Rahim (bamirës), por edhe Azizun Dhuntikam (hakmarrës i 
shenjtë). 

Prandaj, në një hadith, Profeti (s.a.s.) ka thënë: 


89 Ibni Hisham, es-Sire, IV, 46; Ibni Kethir, es-Sire, III, 583. 

90 Shih. Tirmidhi, Zekat, 28; Suyuti, Xhamiu’s-Sagir, 1,108. 

"Kur t'ë shihni se po grinden dy v'ëllez'ërit tuaj, ndihmojini edhe dhunuesit, 
edhe viktimës!" 

Sahabet e kanë pyetur: 

"O i Dërguari i Allahut! Për viktimën e kuptuam. Po dhunuesit, si do 
t'i ndihmojmë?" 

Profeti u është përgjigjur: 

"Duke e pengliar dhunën e tij!” (Buhari, Ikrah, 7; Muslim, Birr, 62) 

Shkurt, ajo që deshëm të themi, është se sot, bashkë me të gjithë botën, 
edhe njerëzit e vendit tonë janë si zogj të plagosur për sa i përket besimit 
dhe Islamit. Eshtë e domosdoshme që atyre t'u lidhen plagët me kujdes 
dhe vëmendje, për këtë, ata duhen trajtuar me mëshirë dhe dashuri. Dhe 
kjo, është diçka që do të realizohet nëpërmjet përmbajtjes dhe stilit që u 
përpoqëm t'i shpjegojmë qysh në krye. 


w 







irëkuptimi ndaj mëkatarit nuk 
duhet bartur te mëkati dhe 
armiqësia ndaj mëkatit nuk duhet 


hedhur edhe te mëkatari. Besimtari me një 
vetëdije të tillë, në kumtim dhe orientim 
duhet të përdorë stilin "qortimin ndaj vetes, 
mirëkuptimin ndaj tjetrit!" 


2. STILII BUTESISE DHE DHEMBSHURISE 

Vështrimi i njeriut me sy mistik kërkon, më shumë se sa vlerësimin e 
gjendjes së tij të fëlliqur me mëkate, konsideratën dhe nderimin për thelbin 
e tij. Ja, ky është kuptimi i thellë i stilit mistik, mirëkuptim jo ndaj mëkatit, 
por ndaj mëkatarit duke e rrethuar atë me mëshirë. Mistiku i vërtetë e 
konsideron njeriun mëkatar si një zog krahëthyer, si një qenie nevojtare 
për interesim dhe dhembshuri. Ai e ndjen me gjithë zemër se sa e domos- 
doshme është të qetësohet shpirti i trazuar i mëkatarit, të arrijë përsëri shë- 
ndetin dhe prehjen e duhur. Sepse dhembshuria dhe mirëkuptimi që do të 
tregohen ndaj krijesës për hir të Krijuesit, janë faktori më i efektshëm që i 
bën besimtarët të përkryer e të virtytshëm. 

Siç rrëfehet, Ebu Derda nga sahabet shërbente si kadi në Damask. Një 
ditë dëgjoi se njerëzit e kishin sharë një mëkatar dhe i pyeti: 

"Po të shihni se një njeri ka rënë në një pus, çfarë bëni?" 

"I hedhim një litar dhe përpiqemi ta nxjerrim jashtë!" - I thanë. 

Atëherë, Ebu Derdaja i pyeti: 

"Nëse është kështu, pse nuk mendoni t'i hidhni një litar njeriut që ka 
rënë në pusin e mëkateve për ta shpëtuar prej atje?" 

Njerëzit e pyetën të habitur Ebu Derdanë: 

"A s'ndjen armiqësi ti ndaj këtij mëkatari?" 

Ebu Derda u dha këtë përgjigje të urtë: 

"Unë jam armik jo i tij dhe i personit të tij, por i mëkatit të tij!" 

Në këtë shembull ka shumë kuptime të thella dhe urtësi që Ebu Derda 
ka dashur të shtresojë në zemrat e besimtarëve. Këto urtësi janë shkëndija 
të larta nga morali i lartë i Profetit (s.a.s.) të reflektuara me urdhrin dhe 

pëlqimin e Zotit te ummeti, bashkësia e tij, të cilat gjatë historisë islame 
janë konsideruar gjithmonë pretekste për gëzimin dhe dritën e orientimit 
si parime pjekurie dhe, duke hedhur rrënjë në dheun e aktit të mirë (ameli 
salih), janë shndërruar në stil. 

Ky stil është përpjekja që, duke mos e lënë mëkatarin të mbytet në më- 
katin e tij, të pastrohet ai në detin e pendesës në klimën e mirëkuptimit, fal- 
jes, mëshirës dhe dashurisë. Profeti (s.a.s.) e ka trajtuar me një delikatesë të 
tillë edhe më azganin e politeistëve, si Ebu Xhehli, madje; ai nuk është ma- 
rrë me mëkatet dhe ndyrësitë e bashkëbiseduesit, por vetëm e ka ftuar atë 
për t'u pastruar krejtësisht në detin e shpëtimit dhe lumturisë së besimit. 
Me të vërtetë, fakti që Zoti ia fshin mëkatet e kaluara personit që kapet pas 
pendesës dhe besimit, që e trajton atë sikur të mos kishte bërë fare mëkat, 
për më tepër, që ia kalon të gjitha mëkatet në librin e sevapeve (mirësive) 
në raport me sinqeritetin e tij, është për ne një pishtar i madh urtësie që na 
tregon neve rrugë në këtë drejtim. Në ajetin kur'anor thuhet: 

"... përveç atyre që heqin dorë (nga të këqijat), besojnë dhe bëjnë 
punë të mira. Allahu ua kthen atyre të këqijat në të mira (mëkatet në se- 
vape). Allahu është falës dhe mëshirues i madh!" (el-Furkan, 70) 

Ata që nuk munden të marrin pjesë nga kjo mëshirë e lartë, janë ar- 
miq edhe të vetes, edhe të njerëzimit. Njerëz të tillë indiferentë e që s'ma- 
rrin vesh, të cilët s'e dinë ç'është mëshira e dhembshuria, janë mjeranë që 
ia zënë vetes rrugët e përfitimeve të përjetshme. Kurse miqtë e Zotit, si 
Mevlanatë dhe Junusët të cilët kanë mundur të arrijnë në burimin e mëshi- 
rës, si miq edhe të njerëzve, janë trëndafila parajse, fytyrëqeshur tërë dritë, 
duhen nga tërë gjithësia, nga ujku e nga zogu! Ata i shpërndajnë botës bu- 
kuri edhe nga gjembat dhe i mjekojnë zemrat e plagosura. Ja, kjo është e 
rëndësishme: të mund të bëhesh me natyrë trëndafilore, domethënë, jo t'i 
shohësh gjembat në kopshtin e kësaj bote, të shpohesh nga ta e të bëhesh 
gjemb, por, sikur në mes të futen edhe vështirësi si dimri, t'i rrethosh gje- 
mbat me klimë pranvere e të bëhesh një trëndafil për tërë botën! Sa bukur 
e thotë Mevlanai: 

"Pse nuk pati frikë nga nata, pse nuk iku nga errësirat, Hëna u mbush me 
dritë e nisi të lëshojë dritë. Edhe trëndafili efitoi atë aromë të këndshme sepse kaloi 
mirë me gjembin!" 

"Dëgjoje këtë të vërtetë edhe nga trëndafili. Shih ç'thotë ai: "Pse të mërzitem 
e pse ta lëshoj veten në dëshpërim që ndodhem bashkë me gjembin unë që fitova 
aftësinë për të qeshur pse pranova të rri bashkë me atë gjembin e mbrapshtë, unë 
që, në sajë të tij, fitova mundësinë për t'i shpërndarë gjithësisë bukuri dhe aroma 
të këndshme?" 


(g) 

Hz. Eshrefogllu Rumi e përkufizon kështu në mënyrë lakonike në një 
dyvargshin e vet stilin e domosdoshëm për të arritur në këtë gjendje: 

Për atë mik, helmet 
Duhen gëlltitur si sheqer!.. 


( 266 ) 


Njëri nga sahabet, pasi ishte mërzitur së ndëshkuari pa sukses një pijanec, e 
kishte mallkuar atë. I Dërguari i Allahut që e kishte dëgjuar këtë, kishte thënë: 

"Mos e mallkoni atë! Betohem në Allahun se, nëse di një gjë për atë njeri, kjo 
është se ai i do Allahun dhe të dërguarin e Tij!" (Buhari, Hudud, 5) 

Një nxënës i të ndjerit Ramazanogllu Mahmud Sami (k.s.), pasi kalon 
një krizë shpirtërore, troket i dehur në portë të mësuesit. Personi që hap 
portën, pasi e sheh nxënësin në atë gjendje, e pret keq duke i thënë ash- 
për: 

"Ç'është kjo? A e ke të qartë se në ç'portë ke ardhur?" 

I rrënuar shpirtërisht e i pashpresë, nxënësi i përgjigjet: 

"A mos kam ndonjë portë tjetër që të më pranojë me mëshirë?" 

Duke e dëgjuar nga brenda se ç'po ndodh, Sami Efendiu del menjëhe- 
rë te porta dhe e merr brenda atë njeri zemërthyer dhe ia ringjall me mëshi- 
rë, dhembshuri dhe dashuri zemrën e kthyer në gërmadhë. Edhe personi i 
cili e gjen rrugën e drejtë me anë të këtij stili delikat, shpëton nga të gjitha 
gjendjet e këqija dhe, me kohë, futet në grupin e njerëzve të mirë! 

Morali i lartë i "vështrimit me dhembshuri të krijesave me shikimin e 
Krijuesit" që vëzhgohet te miqtë e Zotit, shprehet bukur në këtë hadith me 
karakter universal të të Dërguarit të Allahut (s.a.s.): 

"Betohem në Allahun që ka në dorë frymën time, se, gjersa të mos kini më- 
shirë për njëri-tjetrin, nuk mund të hyni në xhennet!" 

Sahabet i thanë: 

"O i Dërguari i Allahut, ne të gjithë jemi të mëshirshëm!" 

Atëherë, i Dërguari i Allahut (s.a.s.) u tha kështu: 

"Mëshira (për të cilën e patajjalën unë), nuk është, siç e kuptoni ju, vetëm 
mëshira për njëri-tjetrin, përkundrazi, është mëshira që i përfshin të gjitha krije- 
sat, po, mëshira për të gjitha krijesat!" (Hakim, Mustedrek, IV, 185) 

Sado që të mbetet larg nga qëllimi bazë i tij, njeriu me dinjitetin si 
"njeri" është përsëri zotëruesi i një nderi të lartë. Rënia e tij në baltovinën e 
mëkatit duke mos ditur gjë për vlerat sublime të margaritarit në thelbin e 
vet, i ngjan rënies së Gurit të Zi nga muri i Qabes përtokë, pluhurosjes dhe 
fëlliqjes së tij. Ndërkaq, nuk mund të përfytyrohet asnjë ndërgjegje besim- 
tari që të mbetet indiferent ndaj kësaj gjendjeje e të mos shpërthejë! Edhe 

ashtu, i rrëzuar përtokë e i pluhurosur, Guri i Zi vazhdon të respektohet 
nga njerëzit. Ata e rrëmbejnë atë siç është, me gjithë pluhurat, e pastrojnë 
me lotët e syve dhe bëjnë garë me njëri-tjetrin për ta ngjitur në vendin e 
mëparshëm të nderuar. Ata mendojnë se ai ka dalë nga xhenneti dhe se në 
thelbin e tij ka vlera të larta. Mirëpo edhe njeriu, ashtu si Guri i Zi, ka dalë 
nga xhenneti. Sado të rrëzohet për shkak të mëkateve që ka kryer, vlera në 
thelbin e tij vazhdon të ekzistojë! 

Nga ana tjetër, asnjë mjek i vërtetë s'nxehet me të sëmurin duke i thënë 
"pse u sëmure"! Edhe sikur sëmundja të jetë shfaqur për shkak të vetë per- 
sonit, ai e interpreton këtë si përfundim të lindur nga dobësia e buruar prej 
akteve ose mendimeve të tij. Kështu, në vend që të nxehet me të sëmurin 
për shkak të specifikave që kanë shkaktuar sëmurjen e tij, duke mbajtur 
parasysh dhimbjet dhe vuajtjet e të sëmurit, mjeku fillon menjëherë, pa 
humbur kohë, mjekimin e tij me një mëshirë dhe dhembshuri të madhe! Ai 
e ndjen veten përgjegjës për këtë mjekim. Ja, pra, edhe mistiku jeton me bo- 
tën ndjesore të mjekut i cili shëtit dhomat e spitalit brenda shoqërisë. Dhe 
kjo botë ndjesore e bërë sunduese në sjellje është pothuaj si tapë shpëtimi 
për ata që janë shmangur nga udha! 

T'i zgjasësh tjetrit një tapë shpëtimi si kjo dhe ta shpëtosh njeriun fe- 
tarisht mëkatar nga baltovina e mëkatit ku ka rënë, është një pretekst lum- 
turie shumë të lartë. Të tërheq vëmendjen kjo vërejtje që ia pati bërë Profeti 
(s.a.s.) Hz. Aliut gjatë fushatës së Hajberit në fushën e luftës: 

"O Ali! Orientimi i një njeriu nëpërmjet teje është më e dobishme për ty se 
zotërimi i deveve të kucje qëjanë dhuntia më e çmuar e kësaj bote!" (Buhari, xhihad, 
143) 

Kjo e vërtetë shprehet kështu në Kur'an: 

"Kush e përmirëson atë (njeriun), është sikur t'i ketë përmirësuar të 
gjithë njerëzit..." (el-Maide, 32) 

Kjo është çështje besimi (iman). Pa dyshim, mohimi (kufr) është ga- 
bimi më i rëndë në ndjenjat dhe mendimet njerëzore. Meqë mundësia e 
shpëtimit edhe prej kësaj është më e madhe me anë të një stili të butë, kur 
Zoti e dërgoi Hz. Musain (a.s.) te Faraoni për t'ia sugjeruar besimin, e ur- 
dhëroi t'i fliste me "kavl-i lejjin", me fjalë të butë. Sepse suksesi në këtë rast 
i ftuesit, siç është shprehur edhe më lart, është një akt i mirë (ameli salih) 
që shërben si urë për tek fitimi më i madh. Allahu i Lartë jo se s'kishte 
dijeni mbi këmbënguljen e fuqishme të Faraonit në mohim! Prandaj, edhe 
sikur bashkëbiseduesi të jetë po aq i rëndë dhe këmbëngulës sa Faraoni në 
mohim (kufr), stili ynë i sugjerimit nuk duhet të jetë në trajtën e acarimit të 

ndjenjave, si fyerja dhe kërcënimi, por në kuadrin e porosisë hyjnore që e 
orienton fjalën kah serioziteti. Sa bukur shprehet poeti Mevlana: 

"Kuptoje mirëfjalën e Allahut: "O Musa! Thuaj fjalë të buta para Faraonit, 
trego butësi ndaj tij!" 

"Sepse po i hodhe ujë vajit që zjen, edhe oxhakun e shkatërron, edhe tenxhe- 
renë!.." 

Këtë të vërtetë e shpreh edhe ky ajet të cilin Zoti ia drejton gjithë um- 
metit në personin e Profetit (s.a.s.): 



"(O i Dërguar!) Atëherë, si mëshirë prej Allahut, u solle mirë me ta! 
Po të tregoheshe zemërgur e i ashpër, pa dyshim që do të largoheshin 
prej teje e do të shpërndaheshin! Prandaj fali ata dhe lutu për falje për 
ta!.." (Al-i Imran, 159) 

Ky stil nuk është i nevojshëm vetëm për mëkatarët dhe mohuesit (qa- 
firët); ndoshta është i nevojshëm edhe ndaj disa dobësive dhe të metave që 
mund të duken si domosdoshmëri njerëzore edhe te njerëzit që e jetojnë 
Islamin në pikat më të larta! Stili i ashpër e i rëndë që do ta fyente dhe në- 
përkëmbte bashkëbiseduesin ndërsa bëhen përpjekje për t'ia rregulluar të 
metat, mund të bëhet shkak për opozicion ndaj synimit dhe ndoshta për 
përfundime në drejtim krejt të kundërt. Sepse në vërejtjet dhe paralajmë- 
rimet e bëra me një stil të tillë, disa herë njerëzit tregohen jotolerues edhe 
ndaj prindërve, jo më ndaj të tjerëve! Edhe të vërtetat e thëna në kushte 
të tilla bëjnë në zemra efektin e një thike të dhëmbëzuar duke e humbur 
dobinë dhe tërheqjen. Poeti Mevlana thotë: 

"Edhe yt atë, kur të qorton rëndë për ndonjë gabimin tënd, duket në sytë e tu 
agresiv dhe kafshues si lugat..." 

"Kjo gjendje është efekti i një vuajtjeje të buruar prej sjelljes së ashpër të 
tij. Domethënë, qortimi i tyt eti, megjithëse është për të mirën tënde, për shkak 
të poshtërimit që të bën, ta tregon mëshirën dhe keqardhjen në zemrën e tyt eti si 
lugat..." 

Ja, pra, kjo psikologji e njeriut nuk duhet të harrohet dhe sado që të 
jetë zhytur ai në mëkat, duhet vepruar me dijen se ai është një qenie e 
çmuar. Eshtë për këtë arsye që në porosinë e tij, Profeti (s.a.s.) thotë:" 

"Njeriut i mjafton si mëkat që ta nënvleftësojë vëllanë e vet musliman!” 
(Muslim, Birr, 32) 

Fakti që Bezmialem Valide Sulltan, e cila e kishte rrokur urtësinë e kë- 

në Damask një vakëf si dëmshpërblim për orenditë e thyera e të dëmtuara 
prej tyre, na tregon neve një horizont të gjerë zemre! 

Besimtari me këtë vetëdije duhet të përdorë si stil në kumtim dhe 
orientim "qortimin ndaj vetes, mirëkuptimin ndaj tjetrit". Sepse Allahu i 
Lartë urdhëron: 

"... Mos i hetoni të metat e njëri-tjetrit, askush të mos e përgojojë 
tjetrin, sepse kujt i pëlqen të hajë mishin e vëllait të vdekur? Kjo ju 
shkakton neveri (apo jo)...? (el-Huxhurat, 12) 

Njerëzit idealë që munden të jetojnë në drejtim të këtyre porosive hyj- 
nore, janë bërë heronj të mëdhenj morali dhe virtyti të cilët kurrë nuk e 
kanë menduar këtë botë të ndarë nga fronti i botës tjetër. Sa të thella e 
plot kuptim janë këto këshilla e porosi të bëra nga Sheh Edebali, kujdestari 
shpirtëror i Osman Gaziut, njërit prej sulltanëve që i ka dhënë drejtim his- 
torisë duke ecur në gjurmët e sulltanëve të mendimit, të bëra, pra, për të 
dhe, në personin e tij, të gjithë burrave të shtetit që do të vijnë, madje, duke 
hlluar nga familja, për çdo administrator dhe qeveritar nga posti më i ulët 
gjer te posti më i lartë: 

"O bir! Tashmëje bej! Pas kësaj, zemërimi na takon neve, kurse butësia, ty..., 
prekja na takon neve, kurse marrja me të mirë, ty..., fajësimi na takon neve, kurse 
pranimi, ty..., dobësia, gabimi na takojnë neve, kurse mirëkuptimi, ty..., mosmarrë- 
veshjet, grindjet, mospajtimet na takojnë neve, kurse drejtësia, ty..., syri i keq, goja 
e hapur, vlerësimi i padrejtë na takojnë neve, kursefaija, ty..." 

"O bir, pas sodi, ne do të përçahemi, kurse ti do të na bashkosh, ne do të për- 
tojmë, kurse ti do të na heqësh vërejtjen, do të na japësh zemër, do të na japësh 
formë..." 

Këto porosi të pashoqe, edhe sikur të të prekin në ndonjë të metë per- 
sonale, janë shfaqje të pashembullta të pasurisë ndjesore dhe virtytit të lar- 
të në formën e faljes së njerëzve për hir të Allahut, e vështrimit të robve të 
Allahut me dhembshuri, mëshirë dhe dashuri. 

Kështu, i Dërguari i Allahut (s.a.s.), edhe sikur ta dinte se kush ishte 
fajtori mes një grupi njerëzish, për të mos e prekur atë, fliste në mënyrë të 
përgjithshme ose e hidhte qortimin mbi të gjithë grupin. Kurse disa herë, 
për ta bërë të kuptohet se nuk mundej ta pranonte se dikush ta kishte bërë 
një gabim të tillë, e fajësonte veten për paaftësi kuptimi të gjendjes: 

"Ç'po më ndodh mua që po ju shoh juve kështu!" (Buhari, Menakib, 25; Muslim, 
Salat, 119) 

Ja, ky është stili për të mos e turpëruar ose për të mos e ulur fajtorin, që 
është cilësi e përbashkët e atyre që e kuptojnë dhe e jetojnë drejt tasavvufin. 
Sepse rruga e Allahut kalon jo nga shembja e zemrave, por nga ndërtimi i 
zemrave. Sa bukur e ka thënë poeti Junus Emre: 

Zemra, froni i Zotit; 

Zoti pa ngafroni. 

Fatkeqi i dy botëve 
Ai që zemra shemb! 

Me të vërtetë, shumë vetë të qortuar rëndë dhe të poshtëruar për shkak 
të të metave të tyre, është mundur të rikthehen në klimën e mëshirës vetëm 
me begatinë e këtij stili dhe botëkuptimi. 


Siç rrëfehet, Xhunejd Bagdadi kishte një nxënës. Një ditë, e kishte zënë 
atë në flagrancë. I turpëruar shumë, nxënësi u largua dhe s'u kthye më 
në seli. Pasi kaloi një kohë, ky nxënës me zemrën të rrënuar ra në sy të 
Xhunejd Bagdatit që ishte duke kaluar nëpër treg së bashku me shokët 
e bisedës. Nxënësi e dalloi mësuesin dhe, nga turpi, u largua me vrap. 
Xhunejd Bagdadi (k.s.) që e pa se iku, u kthye nga shokët e u tha: 

"Ju shkoni se mua më ka ikur një zog nga foleja!" 

Dhe u nis pas nxënësit. Ndërkaq, kur nxënësi e ktheu kokën dhe e pa 
mësuesin që po e ndiqte, e shpejtoi më shumë ikjen e emocionuar dhe kjo 
ndjekje nëpër sokakë mori fund pasi nxënësi e përplasi pa dashje kokën në 
një mur. Pastaj, kur e pa mësuesin para vetes, i iku fytyra dhe e uli kokën. 
Xhunejd Bagdadi (k.s.) i tha: 

"O bir, ku po shkon, nga kush po ikën? Ndihma e mësuesit për nxënë- 
sin në këto ditë të vështira duhet!" 

Dhe e mori me vete me dhembshuri dhe e çoi në seli. Atje, nxënësi i ra 
ndër këmbë mësuesit dhe bëri pendesë. 

Ja, kjo situatë është njëra prej rezultateve të begatshme të orientimit 
moralo-shpirtëror të pjekurisë për të mos e prapësuar njeriun pavarësisht 
nga gabimet, përkundrazi, për ta trajtuar me dhembshurinë e prindit. 

Nga ana tjetër, përtej faljes së të metave dhe gabimeve, aftësia për ta 
kthyer të keqen me të mirë, madje për t'u lutur për përmirësim dhe orien- 
tim për dikë që të ka bërë keq, duhet të jenë veti dalluese të muslimanit. Si 
shembull për këto veti mjafton rasti i Qëndrimit të Profetit (s.a.s.) në Taif 
ku ai, në vend që t'i mallkonte ata që e goditën me gurë, u lut për orien- 
timin e tyre në rrugë të drejtë. Gjithashtu, stili i tij që përdori për ruajtjen 
e dinjitetit të Mekës jo duke u lutur për shkatërrimin e njerëzve por për 
hyrjen e secilit prej tyre në rrugën e drejtë, u bë pretekst për shpëtimin e sa 
e sa mohuesve dhe kundërshtarëve të tërbuar! 

Në hadithin profetik këshillohet kështu: 

"Nuk është ndonjë gjë me vlerë për ju t'u bëni mirë atyre qëju bëjnë mirë dhe 
t'u bëni keq atyre qëju bëjnë keq. Fisnikëri ështëjo t'u përgjigjeni me të njëjtën të 
keqe atyre qëju bëjnë një të keqe, por me të mirë!" (Tirmidhi, Birr, 63) 

Sepse, po qe se njeriu që i bën mirë, është armik, të bëhet mik; po qe 
se është në mes, të afrohet; po qe se të është afër, dashuria për ty i shtohet. 
Ky është kuptimi i faktit që sot, në botë, njerëzit e vënë nën sundimin e 
pamëshirshëm të materializmit dhe të zvarritur në krizë shpirtërore, për 
t'u lehtësuar shpirtërisht, tregojnë interes më shumë për konsideratat mis- 
tike. Edhe përdorimi i stilit mistik në paraqitjen dhe sugjerimin e Islamit 
në këtë drejtim është më i suksesshëm. Sot në Perëndim, shumica e shtre- 
save të zgjedhura që kanë përqafuar Islamin, për ta kënaqur boshllëkun 
shpirtëror, u drejtohen veprave të mistikëve të mëdhenj si Hz. Mevlana 
dhe Ibni Arabi. Gjithashtu, në krye të veprave të kërkuara sot në botën 
perëndimore, janë veprat e tasavvufit, mistikës islame. Prandaj, ka nevojë 
jashtëzakonisht të madhe për gjerësinë shpirtërore që përfshin gjithë botën 
e Mevlanait, i cili thotë: 

Eja! Eja! Kushdo që tëjesh, prapë eja! 

Mohues, zjarradhurues ose idhujtarpo tëjesh, eja! 

Selia jonë (e Islamit) nuk është seli e pesimizmit! 

Njëqind herë në e ke prishur pendimin, prapë eja! 

Synimi final i i kësaj ftese tolerante të shumë të shquarit Mevlana është 
që, duke ia bërë njeriut të njohur margaritarin e thelbit të tij, ta shpëtosh 
nga gabimet me anë të bazës së begatë të dhembshurisë dhe mirëkuptimit 
dhe ta nderosh me Islamin, nuk është ta pranosh pa ndonjë qëllim gjith- 
kënd pavarësisht nëse vazhdon të mbetet në gjendjen e tij të vjetër. Synimi 
është rregullimi i botës së brendshme të atij njeriu. Te riparuesi dërgohet 
vegla e prishur. Edhe selitë e njerëzve të tillë të mëdhenj janë si ofiçina ri- 
parimi, prandaj edhe është mjaft e natyrshme që thirrja t'u bëhet më shumë 
njerëzve që kanë nevojë të ndreqen! 


Veçanërisht në kohët kur jeta fetare dobësohet tejet dhe kur njerëzit 
janë mjaft me të meta për sa u përket kritereve fetare, bashkëbiseduesi du- 
het trajtuar me një vetëmohim mistik, me mëshirë dhe mirëkuptim, sepse 
kjo lloj sjelljeje është qëndrimi më rezultativ që do ta rriste mundësinë e 
rregullimit dhe shpëtimit të njerëzve të rrethuar nga të katër anët me më- 
kate. 

Ndërkaq, duhet thënë se mirëkuptimi ndaj mëkatarit është çështje in- 
dividuale. Ndryshe, mirëkuptimi ndaj të metave dhe padrejtësive që duke 
kaluar nga individi në shoqëri në një mënyrë që i shkelin të drejtat e per- 
sonit dhe që e shkatërrojnë qetësinë dhe lumturinë e shoqërisë, vështrimi 
i tyre me falje është i papranueshëm. Veç kësaj, vështrimi nga njerëzit që 

e jetojnë fenë sipërfaqësisht, i mëkatarëve me ndjenjë zemërimi, pa dy- 
shim që nuk është aspak i gabuar. Për ta, qëndrimi larg mëkatarëve është 
i domosdoshëm për ta mbrojtur zemrën nga dëmet që mund të lindin nga 
afrimi me mëkatarët. Sepse, te personat që e jetojnë jetën me indiferenti- 
zëm, mëkatet u vijnë vetes të këndshme si një muzikë e ëmbël dhe mund 
të kryhen lehtësisht pa ua ndjerë peshën. Për këtë shkak, meqë trajtimi nga 
mëkatari i mëkatit të vet me lehtësi bëhet shkak edhe për t'i cënuar kriteret 
hyjnore, edhe për ngjitjen e atyre mëkateve në zemër si sëmundje ngjitëse, 
përbën një rrezik të përgjithshëm. Pra, mirëkuptimi ndaj mëkatarit nuk 
duhet bartur te mëkati dhe armiqësia ndaj mëkatit nuk duhet shpërthyer 
te mëkatari. 

Fjala e fundit që mund të themi pas të gjitha këtyre, është hadithi pro- 
fetik: 

"Lehtësoni, mos vështirësoni! Përgëzoni, mos neveritni!" (Buhari, ilm, li) 

Natyrisht, me kusht që të mos dëmtohet thelbi i fesë dhe që të mos 
dilet nga rruga e drejtë!.. 

O Zot! Duke na i mbushur zemrat me urtësitë hyjnore, na bëj nga 
njerëzit e vërtetë të pasionit hyjnor! Na i bëj zemrat burim të mëshirës, 
dhembshurisë dhe ndihmës për krijesat për hir të Krijuesit! Dhe na i 
ndërro mëkatet dhe të metat me mirësi dhe bukuri! 

Zoti ynë! Duke na bërë të veprojmë sipas të fshehtës "mëshira ime e 
kapërcen ndëshkimin tim" dhe të ecim gjithmonë në rrugën e faljes, na 
bashko me grupin e njerëzve të mirë! 

Amin, ashtu qoftë!.. 

"Kush njeh veten, njeh edhe Zotin e vet!" 

Ilahu është aq i dukshëm saqë 
nga intensiteti i dukjes mbetet i 
padukshëm! 




A. MARIFETULLAH (njohja intuitive e Zotit) 

1) INDIVIDUALITETII LARTE 

Deklarata në vijim e Profetit (s.a.s.) shpreh pamundësinë e konceptimit 
të natyrës së Individualitetit të Zotit: 

"Mendoni mbi krijesat e Allahut, mos mendoni mbi Individualitetin e Tij, 
sepseju kurrë nuk mund ta përcaktoni (denjësisht) vlerën e Tij!" (Dejlemi, Musned, 
II, 56; Hejthemi, Mexhmau'z-Zevaid, I, 81) 

Fundja, edhe njohuritë mbi Allahun, të cilat, duke e çuar njohjen 
njerëzore në klimën e besimit e të kulturës shpirtërore 1 , e bëjnë atë të 
arrijë dritën e orientimit shpirtëror, domethënë, të gjejë rrugën e drejtë, nuk 
janë njohuri mbi natyrën e Individualitetit të Tij, por mbi atributet e Tij, 
sepse Allahu i Lartë (Zoti) s'ka të bëjë me kohën dhe hapësirën, nuk është 
i kufizuar në kohë dhe hapësirë dhe qëndron mbi kohën dhe hapësirën 2 . 
Kurse, meqë njohja njerëzore është e kushtëzuar nga koha dhe hapësira dhe 
e kufizuar në kohë dhe hapësirë, logjika njerëzore mund të veprojë vetëm 
me anë të mbresave të marra nga bota materiale. Për ta konceptuar dhe 
përceptuar diçka, duhet që ajo diçka të ketë në botën e dukshme një të 


1 Në këtë pjesë e cila titullohet "Marifetullah ve Ilahi Mevhibeler" (Njohja intuitive e 
Zotit dhe dhuntitë hyjnore), do të kemi të bëjmë me tre koncepte kryesore që nisen 
nga e njëjta fjalë dhe nga i njëjti koncept bazë: irfan. Irfan është njohuria dhe kultura 
shpirtërore dhe metafizike; arifë shtë personi i pajisur me kulturën shpirtërore dhe 
metafizike; marifet është njohja shpirtërore dhe metafizike e Allahut (Zotit), e cila ka 
karakter intuitiv ose mund të shpjegohet në këtë mënyrë me anë të koncepteve me 
të cilat gjykojmë dhe veprojmë ne. 

2 Këtu në origjinal është përdorur fjala arabishte munezzeh që ne e përkthyem në shqip 
në mënyrë të perifrazuar si më sipër. 

ngjashmen e vet, gjurma e së cilës të ekzistojë në mendje. Kurse Allahu 
(Zoti) karakterizohet nga atributi i pangjashmërisë me krijesat 3 . Ky 
atribut shpreh pangjashmërinë ndaj çdo gjëje të shfaqur pas, ndryshimin 
absolut, përsosmërinë absolute dhe epërsinë absolute ndaj çdo gjëje të 
shfaqur (krijuar) pas, në mënyrë akcidenciale. Kjo e vërtetë logjike është 
rezultat i përceptimit dhe njohjes së përsosmërisë së rregullit që sundon 
në gjithësi. Shkaku i parë i aftë për të krijuar një gjithësi të tillë, pra, Zoti 
Krijues, kurrë nuk mund të krahasohet me veprën e vet. Ai zotëron një 
përsosmëri, madhështi dhe fuqi eprore ndaj të gjitha krijesave. Dhe, meqë 
kështu duhet të jetë, ky fakt është një domosdoshmëri racionale e logjike. 
Prandaj, arsyetimi mbi natyrën individuale të Allahut (Zotit) të pangjarë e 
të pashoq s'është, për njeriun, as i mundur e as i drejtë! 

Përgjegjësia jonë ndaj Allahut të Lartë është që, duke u nisur nga 
atributet, ta kuptojmë dhe pranojmë ekzistencën e Individualitetit të Lartë. 
Të kësaj natyre janë edhe shembujt dhe shpjegimet që na paraqet Zoti në 
Kur'an mbi veten e vet. Në ajetin kur'anor thuhet: 

"Allahu është drita (nuri) e qiejve dhe e tokës. Drita e tij i përngjet 
kandilit. Ai kandil ndodhet brenda një qelqi që është një yll që shndrit 
si margaritar. Vaji i atij kandili merret nga një dru ulliri të begatë që 
s'ka të ngjarë as në lindje, as në perëndim, dhe është i tillë që mund të 
ndriçojë edhe pa iu dhënë flakë! Dritë mbi dritë! Allahu ndriçon kë të 
dëshirojë! Allahu u jep shembuj njerëzve që të kuptojnë. Ai ka dijeni 
për çdo gjë!" (en-Nur, 35) 

Po të shihet me vëmendje, me anë të shembëllimit në ajet, në fillim, 
njohja njerëzore gatuhet me mbresa që mund t'i kuptojë, pastaj, me anë të 
një të vërtete përtej imagjinatës dhe njohjes, duke e çliruar dhe abstraktuar 
nga ato mbresa, thuhet, me anë të një shprehjeje më koncize, "dritë mbi 
dritë". Pra, kërkohet të thuhet se drita e Zotit nuk përbëhet prej disa lloj 
dritërash të kufizuara siç mund të pandehet nga metafora e parashtruar 
në ajet, dhe as njëra prej tyre ose të gjitha, por një dritë në mënyrë të 
pakufizuar mbi çdo dritë, një dritë pamundësisht të kufizueshme e të 
njohshme. Por jo çdo njeri mund ta shohë argumentin ose provën e vërtetë, 
t'i kuptojë argumentet e Zotit dhe të arrijë atë që dëshiron Zoti. Sepse 
përceptimi i të dukshmes varet sa nga drita po aq dhe nga ekzistenca e 
syrit (receptorit) që e përcepton atë. Sepse, ndërsa çdo gjë e mundshme për 
t'u parë me sy, është e dukshme për çdo njeri që ka sy të aftë për të parë në 
sajë të dritës, nuk është e dukshme për të verbërit. Prandaj, shpirti që sheh 

3 Ky është atributi individual i antagonizmit të Zotit eternal ndaj qenieve të krijuara 
akcidentale. Në origjinal, në kllapa është shënuar trajta arabishte e këtij atributi: 

muhalefetun li'l-havadith. 

është, po aq sa drita që e tregon ekzistencën dhe të vërtetën, një element i 
pamënjanueshëm për të vëzhguar, sepse vetëm shpirti që sheh ka aftësi për 
të njohur dhe kuptuar! 

Nga ana tjetër, fakti që Zoti e cilëson në ajet veten "Nur" (Dritë) dhe 
thotë se "Allahu është drita e qiejve dhe e tokës", është shprehje e faktit se 
qenia që e ka krijuar tërë botën, që e tregon këtë gjithësi të gjerë, që i bën 
të ditura të vërtetat e panumërta të fshehta e të dukshme dhe që i gëzon 
sytë dhe zemrat, është vetë ai, sepse po të mos ishte ajo dritë e lartë (ai nur 
i lartë) i Zotit, asgjë nuk do të dihej e nuk do të gjendej, asnjë e vërtetë nuk 
do të kuptohej dhe asnjë gëzim nuk do të mbushte zemrën. 

Në këtë kontekst, të gjitha dritërat (nuret) që janë faktori i vetëm i 
shfaqjes dhe vëzhgimit të qenieve, janë identitet i një shfaqjeje të asaj drite 
(të atij nuri) të lartë. Si rrjedhojë, gradët e dritave (nureve) në qiej kanë edhe 
shembëllimin e tyre në botën tokësore. Për shembull, po qe se rrezet e diellit 
bien mbi hënë dhe prej aty, në pasqyrën e varur në murin e një shtëpie mbi 
tokë, pastaj mbi pasqyrën tjetër në murin tjetër, pastaj mbi sipërfaqen e një 
ene me ujë dhe, më në fund, në tavanin e dhomës, më e fuqishmja e këtyre 
është drita (nuri) e diellit si burim i parë, pastaj drita e hënës, pastaj drita 
e pasqyrës së parë, pastaj drita e pasqyrës së dytë, pastaj drita e ujit dhe, 
më në fund, drita e reflektuar në tavan. Dhe në të gjitha, drita që ndodhet 
më pranë burimit është më e fuqishme se ajo që ndodhet më larg burimit. 
Si kjo është edhe gradualiteti i dritërave në qiejt e tjerë. Pra, drita (nuri) që 
shfrytëzohet është më e fuqishme se drita që jep mundësi për shfrytëzim 
(drita e burimit është më e fuqishme se drita e reflektuar, drita e reflektuar 
dy herë është më e dobët se drita e reflektuar një herë). Kështu, duke u 
nisur nga fundi drejt burimit, dritërat vijnë duke u bërë më të fuqishme 
gjersa arrijnë te drita më e madhe dhe e pasosur, e cila është drita (nuri) e 
Allahut të Lartë. 

Shfaqja dhe njohja e çdo gjëje ndodh vetëm me nxjerrjen e saj në dukje 
dhe njoftimin e saj nga Allahu i Lartë që është ndriçuesi i qiejve e i tokës, 
sepse pa dritën (nurin) e Tij, shfaqja dhe dukja e qenies është e pamundur. 
Ndërkaq, njeriu që sheh blerimin e pranverës nën dritën e ditës, përballë 
ngjyrave të ndryshme që duken në sytë e tij, thotë se "nuk ka parë gjë tjetër 
veç blerimit", futet mes pranverës dhe blerimit pa e dalluar dritën që, në 
të vërtetë, ia siguron shikimin e tyre. Mirëpo të gjitha ngjyrat i ka dalluar 
në sajë të dritës. Në këto kushte, drita ka mbetur e fshehur pikërisht nga 
intensiteti i dukjes së saj. 

Duke u nisur nga kjo e vërtetë, kompetentët e kulturës shpirtërore dhe 
të njohjes intiuitive (marifet) thonë kështu: 

"Në të vërtetë, Allahu nuk është i fshehtë, por është i padukshëm për 
kapacitetin dhe aftësinë tonë dalluese për shkak të intensitetit të shfaqjes 
së Tij." 

Hz. Hydaji thotë: 


Shfaqja i është bërë perde dukjes së Tij; 

A kërkon për dritën tjetër provë ai që ka sy? 


E shprehur ndryshe, po qe se në një dhomë ndizet një dritë prej 
pesë mijë vatësh, meqë drita me këtë intensitet e kapërcen qindra herë 
kapacitetin e shikimit (përceptimit) të syrit të njeriut, njeriu nuk sheh dot 
asgjë nën këtë dritë. Në këto kushte, sigurisht që Zoti i Lartë që zotëron një 
dritë pafundësisht të fuqishme e të papërceptueshme nga kapaciteti i syrit 
të njeriut, është i padukshëm për syrin e njeriut. Për ta shprehur këtë ide, 
Kur'ani ka thënë kështu për besimtarët: 

"Ata që i besojnë të padukshmes..." (el-Bakara, 3) 

Por për njerëzit tejpamës kjo është një e padukshme e tillë që, me anë 
të intensitetit të shfaqjes së dritës së saj, është me e dukshme se qeniet më 
të dukshme! 

Ne jetojmë me ajër por nuk e shohim dot atë megjithëse na ka rrethuar 
nga të gjitha anët! Ne e ndjejmë atë vetëm duke marrë frymë. Prandaj, 
megjithëse nuk e shohim dot, jo vetëm që s'e mohojmë, por, me një 
domosdoshmëri jetësore, themi: 

"Po të mos jetë ajri, nuk jetojmë dot!" 

Si ne janë edhe gjallesat e ujit. Edhe ato, ndërsa ndodhen mes ujit të 
lumit ose detit, nuk e dallojnë ujin ose ujin nuk e shohin si diçka të veçantë 
pikërisht sepse uji i ka rrethuar nga të gjitha anët. 

Kjo do të thotë se ne mund ta dallojmë diçka po ta kemi përballë, 
prapa, djathtas ose majtas. Por po të na rrethojë nga të gjitha anët, zhvishet 
nga të gjitha kushtet anësore (dimensionet) dhe shfaqja e ekzistencës së saj 
e kapërcen përceptimin tonë dhe, kështu, mbetet e fshehtë për sytë tanë 
të kufizuar nga dimensionet. Po të mos ishte kështu, për shembull, po qe 
se ajri do të ishte i dukshëm për sytë, jeta do të bëhej e pamundur për t'u 
jetuar. Sepse, në një mot me mjegull, të gjitha qeniet dhe objektet e tjera do 
të bëheshin të padukshme. Pra, dukja e një qenieje (objekti) që na rrethon 
ne nga të katër anët, është shkak për mosdukjen e qenieve (objekteve) të 
tjera. Prandaj Zoti ka mbetur i fshehtë për sytë në këtë botë. Po të ishte i 


dukshëm, për shkak të bukurisë së Tij dhe për shkak të faktit që ai do të na 

kishte rrethuar nga të katër anët, ne nuk do të shihnim dot asgjë tjetër dhe 
atëherë, natyrisht që nuk do të kishte jetë të kësaj bote! 

Atëherë, Zoti që është një qenie transcendentale, domethënë, përtej 
përceptimit dhe imagjinatës, është edhe i fshehtë, edhe i dukshëm. Më 
saktë, i fshehtë si individ, i dukshëm si shfaqje. 

Eshtë i dukshëm sepse të gjitha qeniet formohen nga drita (nuri) i Tij. 

Eshtë i fshehtë sepse sytë nuk kanë fuqi ta shohin Dritën (nurin) e Tij. 

Eshtë i dukshëm sepse çdo gjë tjetër veç Tij shfaqet vetëm me anë të 
atributeve të Tij. 

Eshtë i fshehtë sepse nuk ka të ngjashëm, sepse dija e njeriut 
përgjithësisht kalon nëpër njohjen e materies me anë të të kundërtave. Për 
këtë shkak, është mjaft e natyrshme që ai që nuk ka të kundërt dhe që kurrë 
s'ndryshon, të mbetet i fshehtë. 

Gjithsesi, asnjë qenie (krijesë) e vetëdijshme nuk e ka kapacitetin e 
mjaftueshëm për ta përceptuar dhe njohur një qenie të tillë. Eshtë për këtë 
arsye që besimi nuk përbën zotërim të së vërtetës së Individualitetit të Tij, 
por pranim të qenies (ekzistencës) së Tij. Sepse qenia apo mosqenia e një 
gjëje është tjetër gjë, kurse konkluzioni mbi natyrën ose cilësinë esenciale 
të asaj gjëje është tjetër gjë. 

Nga ky këndvështrim, Zoti e ka pajisur njeriun me mendje (arsye) 
vetëm sa për ta kuptuar qenien apo mosqenien e individualitetit hyjnor, 
kurse, duke e mbushur botën e vëzhgueshme me shfaqje të atributeve të tij, 
i ka dhënë mundësinë që, me anë të tyre, ta njohë autorin duke u nisur nga 
vepra. Shembulli i mëposhtëm e reflekton bukur këtë të vërtetë. 

Një ditë, Xhunejd Bagdadi pa se shumë njerëz po vraponin për diku 
me kureshtje dhe nxitim të madh. Ai i pyeti ata: 

"Për ku po shkoni kështu me nxitim dhe emocion?" 

Ata iu përgjigjën: 

"Paska ardhur një dijetar prej aksh vendi, që e provoka ekzistencën 
dhe njësinë e Allahut të Lartë me një mijë e një prova! Po shkojmë për të 
përfituar nga provat e tij! Po deshe, eja dhe ti!" 

Duke i vështruar me një buzëqeshje të mrudhur, Xhunejd Bagdadi u 

tha: 

"Në gjithësi ka prova të panumërta të dëshmisë hyjnore për sytë që 
shohin, për veshët që dëgjojnë dhe për zemrat që ndjejnë. Zoti vetë ka 
shumë e shumë dëshmi për veten e vet. O njerëz! Po qe se është dikush 
i cili, pavarësisht nga të gjitha këto, ka akoma dyshim, le të shkojë! Në 
zemrën tonë nuk ka thërrime dyshimi!" 

Shkurt, për sytë që shohin, Zoti ka dhuruar te njeriu që është esenca e 
gjithësisë, te gjithësia që është një Kur'an pa fjalë, dhe te Kur'ani që është 

gjithësia pa fjalë, shfaqje të panumërta të atributeve hyjnore. Veç kësaj, për 
të përfituar prej këtyre, ka dërguar profetë si ndihmës dhe udhërrëfyes. 
Dhe me ndërmjetësinë e profetëve, ashtu siç vërehet në një masë të caktuar 
në Kur'an, i ka paraqitur të vërtetat e botës së dukshme e të padukshme në 
formë "fjale" në përshtatje me nivelin njohës të njeriut. 

Si rrjedhojë, brenda mundësive të fjalës, mbi Allahun mund të themi 
në mënyrë thelbësore këto: 

Në realitet, Qenia Absolute është e papërkufizueshme. Qenia 
Absolute nuk mund të karakterizohet me asnjë atribut përveç atyre me 
të cilat karakterizohet vetë. Madje edhe vetë cilësimi që i bëjmë ne me anë 
të njohjes sonë të kufizuar si "absolute", e kufizon (e përkufizon) atë, por 
jemi të detyruar të themi kështu që të kemi mundësi të tregojmë për të, 
ndërkaq që Allahu (Qenia Absolute) është krejt i ndryshëm nga çfarëdo që 
t'i shkojë ndërmend njeriut nëpërmjet këtij cilësimi. 

Fakti që Qenia Absolute e cila është hyjni, i tregon (i shfaq) atributet e 
veta, është domosdoshmëri e individualitetit të vet. Krejt siç e reflekton një 
kandil i ndritshëm dritën e vet. Të gjitha qeniet janë të fiksuara në dijen e 
Qenies Absolute në formën e një përmbledhjeje të tyre dhe gjithësia është 
një shfaqje e kësaj të vërtete. Qeniet e kësaj bote të cilën e quajmë "bota 
e dëshmisë" 4 , ekzistojnë relativisht sepse asnjëra nuk mund të ekzistojë 
vetvetiu. Ato konsiderohen ekzistente si shfaqje të atributeve, veprave, 
konkluzioneve, fuqisë dhe aftësisë krijuese të Qenies Absolute. Ndërsa 
Individualiteti Hyjnor i shfaq në të gjitha qeniet aftësinë krijuese, fuqinë, 
urtësinë, masën paravepruese, administrimin dhe atributet e veta, bota 
ekzistente kurrë nuk është shfaqje e Individualitetit Hyjnor. Pra, bota 
ekzistente është shfaqje jo e Individualitetit Hyjnor, por e atributeve 
hyjnore. 

Për rrjedhojë, Individualiteti Hyjnor është më i shenjtë e më i 
pakushtëzuar se çdo gjë tjetër. Po të mos ekzistojë dielli, nuk ekziston as 
drita e tij, ndërkaq që drita e diellit ka ekzistencë më vete dhe nuk është diell. 
Ta dish dhe njohësh çdo gjë si Atë vetë, do të thotë ta pranosh gjithësinë 
dhe botën ekzistente si zot (hyjni), gjë që i hap rrugë materializmit i cili 
"njëshin" e mendon si "çdo". Ja, nga kjo ide fikse si një mendësi e gabuar 
dhe fantaziste ka buruar bindja e quajtur panteizëm e parashtruar nga 
Platoni. Edhe nëse disa kanë dashur ta tërheqin edhe Unitetin e Qenies 
brenda këtij sistemi botëkuptimor dhe e kanë pranuar si të tillë, sufitët e 
vërtetë e kanë kundërshtuar dhe hedhur poshtë gjithmonë këtë bindje të 
shtrembër. Sepse, megjithëse dihet që çdo gjë ekziston me dhe në sajë të 


4 Në origjinal: shehadet alemi, bota e dukjes, dëshmisë, bota lëndore dhe konkrete. 







Marifetullah ose Njohja Intuitive E Zotit dhe Dhuntite Hyjnore 


ekzistencës së Tij, besimi i vërtetë është Uniteti i Qenies 5 , individualiteti i 
së cilës është i pavarur nga çdo gjë. E thënë ndryshe, gjithësia përbëhet nga 
shfaqja e atributeve të Zotit, por individualiteti i Zotit nuk është gjithësia, 
sepse krijuesi kurrë nuk shfaqet në formë (trajtë) krijese. Opinioni se krijuesi 
shfaqet në formë (trajtë) krijese është mohim (kufr-blasfemi) i hapur. 

Sepse Zoti është muhalefetun li'l-havadith, i kundërt me të gjitha krijesat 
(i ndryshëm nga të gjitha krijesat). Pra, nuk ka të ngjashëm dhe partner, 
nuk i pëmgjet asnjërës prej krijesave. Prandaj ai është i ndryshëm nga të 
gjitha llojet e përshkrimeve antropomorfike. Dihet se, duke u larguar nga 
kjo e vërtetë, hebrenjtë kanë shkuar aq larg sa t'i thonë biri i Zotit Uzejrit, 
kurse krishterët, Isait. Si një përgjigje hyjnore për të gjitha këto shfaqje 
keqkuptimesh e shkarjesh ideore që njeriu i ka prodhuar në klimën e tij 
imagjinare e fantaziste dhe pastaj është ngritur t'i besojë, Allahu i Lartë 
thotë kështu: 

"Ata (idhujtarët, politeistët dhe heretikët) nuk e njohën dot Allahun 
ashtu siç duhej. Në ditën e kiametit, e gjithë faqja e tokës do të jetë nën 
administrimin e tij. Qiejt do të mbështillen me dorën e fuqisë së Tij. Ai 
është i lartë dhe s'ka të bëjë me gjërat që ia përshkruajnë politeistët!" 

(ez-Zumer, 67) 

Nisur nga kjo, Fjala e Njësisë-Tevhid (La ilahe il'lallah - Nuk ka 
zot tjetër veç Allahut) e cila përbën themelin e besimit islam, është, në 
të vërtetë, mohimi me zemër, me anë të shprehjes la ilahe - nuk ka zot 
tjetër, i të gjitha besimeve dhe konsideratave të gabuara mbi Zotin dhe, në 
vazhdim, me anë të shprehjes il'Iallah - veç Allahut, shtresim në zemër i 
botëkuptimit dhe besimit të drejtë mbi Allahun, Zotin transcendental. Në 
Kur'an thuhet: 

"... Allahu që veç Tij nuk ka zot tjetër. Ai është i gjallë dhe në këmbë. 

Ai nuk dremit e nuk fle. Çdo gjë në qiej e në tokë është e Tij..." (el-Bakara, 

255) 

"... Nuk ka asgjë që t'i ngjajë Atij. Ai dëgjon dhe sheh." (esh-Shura, ll) 

5 Në origjinal: Vahdeti Vuxhud. Uniteti i Qenies është një konsideratë mistike e 
sistemuar nga Muhjiddin ibni Arabiu (560/1162 - 638/1240). Eshtë edhe një 
konsideratë tjetër mbi këtë çështje, "Uniteti i Dukjes" (Vahdeti Shuhud) e Imam 
Rabbaniut (971/1563 - 1034/1624) i cili është konsideruar "Novatori i Mijëvjeçarit të 
Dytë (Hixhri)" (Muxheddid-i Elf-i Thani). Në të vërtetë, këto dy pikëpamje nuk janë 
tjetër veçse vështrim i të njëjtës gjë nga dritare të ndryshme, me fjalë të tjera, që të 
dyja janë konceptim dhe shpjegim i dallimit mes natyrës së atributit "Qenie" të Zotit 
dhe qenies/ekzistencës që mundemi ta shohim në këtë botë. Me një ndryshim, që 
Vahdeti Vuxhud është ta ndjesh tevhidin (njësinë, unitetin e qenies së Zotit), kurse 
Vahdeti Shuhud është t'i vëzhgosh shfaqjet e tevhidit. Në esencë, këto janë gjendje 
shpirtërore dhe nuk duhen ngatërruar me interpretimet filozofike racionale. (281 

"(O i Dërguar!) Thuaju: "Ai Allahu është një i vetëm. Allahu është 
samed^. Nuk është i lindur dhe nuk ka lindm" 6 7 8 . Dhe s'ka të përngjarë." 

(el-Ihlas, 1-4) 

Në fakt, njohja jonë mbi Individualitetin Hyjnor është vetëm njohja 
e Tij dhe nënshtrimi ndaj Tij në kuadrin e mbresave dhe kuptimeve që 
marrim nga bota jonë. E thënë ndryshe, çfarëdo kapacitetesh që të zotërojë 
dhe i çfarëdo niveli shpirtëror që të jetë njeriu në këtë botë të përkohshme 
(relative) dhe brenda këtyre dimensioneve relative, është krejt i paaftë për 
ta njohur Individualitetin Hyjnor! 

Siç bëhet e ditur në Kur'an, kur Musai (a.s.) bisedoi me Zotin në malin 
Sina, ndjeu një kënaqësi të madhe shpirtërore dhe, me shfaqjen hyjnore 
që shijoi, e harroi veten. Duke harruar se ku ndodhej, pothuaj doli jashtë 
kohës dhe hapësirës. Mes një pasioni dhe dalldie të thellë, i lindi një dëshirë 
e fuqishme për ta parë individualitetin e lartë të Allahut dhe ia shfaqi Atij 
këtë dëshirë. Allahu i Lartë i tha: "Len terani - ti kurrë nuk mund të më 
shohësh!" Dhe ia sqaroi se le t'ia hidhte vështrimin malit dhe, në qoftë se 
do të mund ta shihte, edhe Atë vetë do të mund ta shihte! Sipas rivajeteve 
(haditheve), nga pas pengesave të panumërta, mbi mal u reflektua një 
shfaqje e dritës (nurit) së Zotit dhe mali shpërtheu në flakë. I tmerruar, 
Musai (a.s.) u mpak dhe e humbi vetëdijen. Kur erdhi në vete, ngaqë e 
kuptoi se e kishte kaluar masën, bëri pendesë duke e madhëruar Zotin.^ 

Ja, edhe kjo e vërtetë kur'anore është një argument i hapur i faktit që, 
në lidhje me njohjen e Individualitetit Hyjnor, njeriu është i dënuar me një 
dobësi dhe paaftësi absolute! 

Megjithëkëtë, siç bëhet e ditur në hadithet profetike, besimtarët do 
ta sodisin Individualitetin Hyjnor në xhennet siç sodisin hënën e plotë 
në këtë botë. Mes kësaj të vërtete dhe të vërtetës që parashtruam më lart, 
nuk ka kontradiktë, sepse kushtet e tokës me kushtet e xhennetit, parajsës, 
nuk janë identike. Pra, në xhennet, besimtarëve do t'u jepet një kapacitet 
dhe mundësi e veçantë që do t'ua bëjë të mundur ta vëzhgojnë ose sodisin 
Individualitetin Hyjnor. Kështu, fakti që i Dërguari i Allahut (s.a.s.) nuk u 
la i kufizuar brenda kushteve të kësaj bote, por iu hap gjoksi nga Xhebraili 
përmes një operacioni sublim, në një kuptim, kishte për qëllim t'i përftonte 
atij një strukturë dhe kapacitet për t'i përballuar detyrat e larta që do t'i 
jepeshin. Përndryshe, me një strukturë njerëzore normale, mundësia e të 
Dërguarit të Allahut (s.a.s.) as këto detyra nuk do t'i përballonte dot, as një 
shfaqje të tillë të lartë e sublime si miraxhi! 

6 Samed: i vetëmjaftueshëm. 

7 Nuk ka lindur kënd tjetër, nuk ka pjellë të tij, nuk u përngjet qenieve që kanë pjella. 

8 shih. Kur'ani. A'raf. 143. 

Përfundimisht, ata që munden të lartësohen nga besimi (iman) në 
mirësi (ihsan), janë ata që meritojnë të arrijnë të vërtetën (hakikat) si dhe 
njohjen intuitive (marifet) të Zotit pikërisht nën dritën e këtyre të fshehtave 
hyjnore. Njerëz të tillë bëhen të zgjedhurit dhe esenca e gjithësisë. Këta 
janë njerëzit e përkryer të vërtetë. Ata vazhdimisht mallëzohen për botën e 
përjetësisë, domethënë, për bashkimin me Qenien Absolute dhe e kërkojnë 
Atë. Fakti që kanë rënë në këtë botë kufizimesh, në këtë botë të ekzistencës 
relative, është pothuaj si kurbet për ta. Por, në këtë botë, ata janë çliruar nga 
ekzistenca e tyre e vdekshme, kanë njohur ekzistencën e tyre nëpërmjet 
ekzistencës së Zotit dhe vullnetin e vet ia kanë dorëzuar vullnetit të Zotit! 

Zoti na e bëftë të lehtë të gjithëve besimin më të drejtë e më të qartë! 
Dhe na e zbukuroftë lidhjen besimore me punë të mira sipas pëlqimit të 
Tij! Dhe, duke na bërë fqinj të të dashurit të Tij, na nderoftë me soditjen 
e Bukurisë së Individualitetit të Tij! 

Amin, ashtu qoftë! 









Mevlana) 


Personi që sheh me dritën e Zotit, te 
molekula sheh përjetësinë, te pika 
e ujit vëzhgon tërë oqeanin! (Poeti 


2. ATRIBUTET HYJNORE DHE SHFAQJET E TYRE 


Individualiteti i Zotit është një, kurse atributet e tij nuk mbarojnë me të 
numëruar. Pra, atributet e tij nuk kanë një numër të caktuar, por të pafund. 
Vetëm Ai vetë i di të gjitha atributet i tij. Ndërkaq, një pjesë e atributeve u 
janë bërë të ditura profetëve, kurse një pjesë - si nëntëdhjetë e nëntë emrat - 
u janë bërë të ditura njerëzve të tjerë. Edhe dijetarët njohin shumë atribute 
që nuk përfshihen në nëntëdhjetë e nëntë emrat. 

Të gjitha atributet e njohura e të panjohura para së gjithash janë 
për të shprehur faktin se krijuesi i vetëm i gjithësisë është një qenie 
transcendentale, domethënë, mbinatyrale dhe përtej imagjinatës, i pastër 
nga atributet relative që shprehin mangësi dhe i karakterizuar nga atribute 
përsosmërie. 

Atributet hyjnore klasifikohen në dy kategori: 

a) Individuale (dhati) 

b) Pozitive (thubuti) 

Ndërkaq, është e pamundur që ndonjëri nga atributet e mësipërm të 
mungojë ose që këtyre t'u shtohet ndonjë atribut tjetër i papërshtatshëm 
me to. 

Përsosmëria e qenies së Zotit rrjedh nga fakti që Zoti është i gjallë, i 
përhershëm dhe me jetë absolute. Jeta si atribut i Zotit nuk është lloji i 
jetës biologjike e kundërta e vdekjes biologjike, por një jetë krejt e posaçme 
vetëm për Të. Kjo specifikë karakterizohet kështu në Kur'an: 

"... zotërues i jetës së vazhdueshme, për të Cilin nuk ka vdekje..." 

(el-Furkan, 58) 9 

Dituria e Zotit nuk është produkt mendimi dhe ideje. Rregullsia dhe 
harmonia tejet e imtë saqë nuk do të mund ta arrinte ta realizonte asnjë 


0 


9 Origjinali i ajetit është kështu: "Ve tevvekel alel hajjil'ledhi la jemutu...", "Dhe bëj për 
dorëzanës Atë i cili është gjithmonë i gjallë e i pavdekshëm...". Përkthyesi. 

mendje dhe vullnet, që vërehet në këtë gjithësi, është prova më besnike e 
faktit se ç'dije të pafund zotëron Allahu, Zoti i vetëm i gjithësisë! Në këtë 
gjithësi, edhe zbulimin më të vogël njeriu mundet ta arrijë me kontributin 
e një numri të papërcaktueshëm njerëzish gjatë shekujve dhe si përfundim 
të shumë e shumë dijeve dhe rregullave. Për shembull, ndërlidhja me anë 
të telefonave celularë që sot është përhapur shumë, është arritur vetëm kaq 
shumë kohë pas krijimit të njerëzimit dhe pas një eksperience kaq të gjatë! 
Të tilla janë edhe përparimet e tjera. Mirëpo këto zbulime, shpikje si dhe të 
panjohurat ende të pazgjidhura janë specifika të vendosura në rregullsinë 
e gjithësisë në një çast me anë të dijes së Tij hyjnore. 

Shembulli i mëposhtëm e shpreh bukur ndryshimin e pafund mes 
dijes së Zotit dhe dijes së krijesës. 

Gjatë udhëtimit kur Hizri (a.s.) i tregoi Musait (a.s.) ngjarje të çuditshme 
me kuptim të fshehtë, një trumcak u ul në anë të anijes ku kishin hipur ata. 
Pastaj trumcaku mori ujë me sqep nga deti. Duke ia tërhequr vëmendjen 
mbi këtë veprim, Hizri (a.s.) i tha kështu Hz. Musait: 

"Pranë dijes së Allahut, dija jote, ime dhe e të gjitha krijesave është sa uji që 
mori ky trumcak nga deti!" (Buhari, Tefsir, 18/4) 

Nën dritën e këtyre të vërtetave, poeti Mevlana, duke iu drejtuar 
njeriut, e shpreh kështu urtësinë e zbatimit praktik të atributeve hyjnore 
dije, dëgjim dhe shikim te njeriu: 

"Zoti e bëri të njohur se është i ditur (alim), domethënë, se "e di çdo gjë shumë 
mirë", në mënyrë që ti të frikësohesh dhe, kështu, të mos shkaktosh ngatërresa dhe 
të mos tentosh për të prishur dhe shkatërruar!" 

"Zoti e bëri të njohur se është dëgjues (semi), domethënë, se "e dëgjon çdo 
gjë shumë mirë", në mënyrë që ti të mbyllësh buzët ndaj fjalëve të shëmtuara e të 
këqija!" 

"Zoti e bëri të njohur se është shikues (basir), domethënë, se "e sheh çdo gjë 
shumë mirë", në mënyrë që ti mos e ngatërrosh veten me të këqija tëfshehta!" 

Edhe të gjitha fjalët që ekzistojnë janë nga një shfaqje më vete të 
atributit fjalë (kelam) të Zotit. Kështu, Allahu i Lartë e shfaq fuqinë e Tij 
të pafundme në atributin fjalë (folës), veçanërisht, emrin e Tij të lartë e të 
nderuar e bën të përmendet me anë të gjuhëve të panumërta. Nga atributi 
fjalë (folës), Ai i ka dhuruar një gjuhë të posaçme çdo krijese, përfshi edhe 
ato të pandehura si jo të gjalla. Në Kur'an thuhet: 

"Shtatë qiejt, toka dhe çdo gjë që ndodhet në to e madhërojnë Atë. 
Nuk ka asgjë që të mos e madhërojë Atë me falenderim, por ju nuk mund 
ta kuptoni mënyrën e madhërimit të tyre..." (el-lsra, 44) 

Pa dyshim, meqë të gjitha aktet e madhërimit bëhen me anë të emrave, 
mjeti i vetëm me anë të të cilit njeriu ka mundësi ta njohë Allahun e Lartë, 
janë shfaqjet e atributeve hyjnore në fushën e njohjes sonë. 











Tasavvufi ose mistika islame nga besimi në mirësi 


Po të mbahet parasysh se, kur i mendojmë kuptimet e këtyre atributeve, 
ato provojnë individualitetin që atribuojnë (cilësojnë, karakterizojnë), 
atributet janë emra. Pra, me anë të atributeve Allahu i Lartë është i cilësuar 
(karakterizuar) në atë gradë, sa ato janë për Të në gradën e emrave. Kjo 
ndodh edhe te njerëzit. Kur një person cilësohet (karakterizohet) në shkallë 
të lartë me anë të një atributi, ai atribut kthehet në emër dhe përdoret për 
të si emër. Për shembull, Ebu Hanife është cilësuar si "Imami i Madh" 
(Imami Adham) dhe pastaj, ky atribut i përdorur në mënyrë shumë të 
dendur është kthyer në emër të dytë për të. l(l 

Për rrjedhojë, shfaqjeve të atributeve hyjnore u thuhet edhe shfaqje të 
emrave. Në këtë kontekst, me ajetin 

JiA Ji AiJ j 

"Emrat më të bukur janë të Allahut..." (el-A'raf, 180), Zoti i ka pohuar 
atributet e Tij si emra dhe e ka paraqitur veten për njohjen njerëzore me anë 
të emrave hyjnorë. 

Robi e siguron lidhjen me hyjnoren (hyjnoritetin) me anë të emrit (të 
hyjnores apo hyjnoritetit). Kjo e vërtetë tregon se emri i Allahut është një 
element i pashmangshëm për karakterizimin specifik (tenzih) të Tij dhe 
realizimin e raportit përkatës të robit ndaj Tij. Prandaj, aktet e mira ose të 
këqija të kryera nga robi ndaj Zotit drejtohen jo ndaj të vërtetës hyjnore, 
por ndaj emrit hyjnor. Kështu, e vërteta hyjnore mbetet gjithmonë specifike 
(munezzeh) 11 . 

Me të vërtetë, po të mos ishte emri i posaçëm i Zotit, njeriu do ta kishte 
të vështirë të rregullonte lidhjet dhe raportet ndaj Tij. Sepse njeriu është 
mësuar ta shohë ekzistencën e gjërave te emrat e tyre dhe ta shprehë me 
anë të emrave të tyre. Prandaj, pasi e krijoi Ademin (a.s.), Zoti ia mësoi 
emrat e të gjitha gjërave dhe me këtë shprehu epërsinë e Ademit (njeriut) 
ndaj engjëjve. Sepse ta dish (ta njohësh) emrin e një qenieje, në një kuptim, 
do të thotë ta njohësh edhe ekzistencën individuale të saj. Me të vërtetë, po 
të mos e njihnim ne Zotin me anë të emrave të Tij të lartë, ç'do të mund të 
dinim për Të? 

Pra, njeriu është gjithmonë nevojtar për emrat që përcaktojnë veçantitë 
e Zotit. Në situata të ndryshme që përjeton, çdo rob kërkon ta thërrasë 
Zotin e vet me anë të një emri të përshtatshëm. Po të mos ishin këta emra, 

10 Për këtë rast dhe të gjitha rastet e ngjashme, ne shprehemi kështu në shqip: "Ebu 
Hanife është mbiquajtur Imami i Madh". Përkthyesi. 

11 E pandikuar nga raporti i krijuar nga robi ndaj Zotit. Përkthyesi. 

lidhja e robit me Zotin do të mbetej shumë e mangët, mbase nuk do të bëhej 
e mundur. Mund të thuhet se këta emra janë pohime që plotësojnë gjer në 
një farë shkalle paaftësinë shprehëse të robit përballë individualitetit hyjnor 
dhe hyjnitetit, e thënë ndryshe, janë çelësa që hapin pamundësitë e shpirtit 
njerëzor. Sepse vetëm përmendja e emrave të Allahut, ushqen besimin, bën 
të ndihet prania hyjnore, shton dashurinë dhe pasionin ndaj Tij, e bën robin 
të përshpirtshëm ndaj Tij, e bën robin të ndjejë interesim dhe konkurrencë 
ndaj atyre që ndodhen në lartësinë e Tij, duke e bërë robin të heqë dorë nga 
kjo botë dhe shijet dhe kënaqësitë e saj të përkohshme, e orienton atë te e 
përhershmja, si dhe ia nxit dëshirën për t'u kthyer dhe bashkuar me Zotin. 
Këto dobi i tregon edhe fakti që lutjet dhe dhikret e këshilluara nga Profeti 
(s.a.s.) në situata të ndryshme, janë të mbushura me emrat e Allahut. 

Besimtari i cili ndodhet në kushte shumë të vështira, i cili është shumë 
nevojtar ndaj mëshirës hyjnore, duke kërkuar ndihmë nga Zoti i tij, kërkon 
një shprehje që do ta përmblidhte gjendjen e tij dhe kapet pas emrave 
"Rahman dhe Rahim" (Mëshirues dhe Shpërblyes). Duke u shtypur nën 
peshën e mëkateve dhe duke e ndjerë se i është këputur lidhja ndjesore, 
kërkon një pretekst që do ta afronte te Zoti dhe mbështetet te emrat "Gaffar 
dhe Settar" (Falës dhe Mbulues i mëkateve). Duke e vëzhguar fuqinë dhe 
madhështinë hyjnore që shfaqen në gjithësi ose në shpirtin e tij, robi një 
pohim që do t'ia shprehte ndjenjën dhe intuitën të pamundura për t'u 
shprehur në libra, dhe, duke thënë "Allahu Ekber" (Allahu është më i 
madhi), shpirti i tij i lëkundur gjen vendosmëri dhe qetësi. Shkurt, robi, 
në situata të ndryshme të tij, me anë të atributeve të ndryshme të Zotit, 
hap portat e drynosura të shpirtit, qetëson dhe plotëson shumë përplasje 
e nevoja. 

Eshtë për këtë arsye që Zoti e ka bërë të njohur veten në përputhje 
me të vërtetën, por në një mënyrë të kuptueshme për njerëzit. Pra, ka një 
shkak personal njerëzor që Zoti e prezanton veten me një sërë atributesh, 
si Alim, Hakim, Kadir, Gafur, etj., dhe që njeriu e njeh Atë si të tillë. Sepse 
një pjesë të këtyre cilësive njeriu i gjen edhe te vetja pavarësisht se në nivel 
tejet të kufizuar. Dhe kjo është një dhunti (mevhibe) hyjnore e favorizuar 
për besimin dhe orientimin e njohjes njerëzore. 

Në një pamje, shfaqja e atributeve dhe akteve të Allahut është identitet 
i "konsideratës hyjnore ndaj mendësisë njerëzore dhe botëkuptimit 
njerëzor". Shfaqja e shpjegon atë që shfaqet. Por ky shpjegim (shtjellim, 
sqarim) realizohet në individualitetin e Tij jo siç është, por në gjendjen e 
përshtatur (në gjendjen e konsideratës) ndaj njohjes sonë. Nën dritën e 
kësaj të vërtete, Hz. Mevlana thotë kështu: 

"Personi që sheh me dritën e Zotit, te molekula sheh përjetësinë, te pika e ujit 
vëzhgon tërë oqeanin!" 


(287) 

( 288 ) 


Kurse Hz. Ibrahim Gylsheni, duke e rrokur këtë imtësi, këndon në 
këtë mënyrë: 

I dashur, ç'është kjo qëje oqean brenda këtyre pikave? 

I dashur, ç'është kjo qëje diell i ndritshëm brenda këtyre molekulave? 

Përgjigjja e kësaj pyetjeje ndodhet e fshehur në këto fjalë të Hz. 
Mevlanait: 

"Kush mund ta kuptojë Zotin, për urtësinë e të cilit nuk bëhet pyetje? Kush 
mund ta rrokë të vërtetën e asaj pune? Këtojjalë që po them, janëfjalë të detyruara 
të thëna vetëm për të treguar! 

Në të vërtetë, puna e fesë nuk është gjë tjetër veç habitjes, mahnitjes dhe 
admirimit. Por ky admirim nuk është t'i kthesh shpinën kibles (drejtimit) të së 
vërtetës për shkak se mendja nuk e arrin plotësisht atë, përkundrazi, është të biesh 
në mahnitje si i dehur dhe i dalldisur pas mikut! 

Sepse po ramë në gjumë, do të thotë se kemi rënë në dalldi me ashkun për 
Zotin, jemi bërë të dehurit e Tij. Po të ndodhemi zgjuar, përjetojmë sa e sa të 
fshehta në eposin e shkruar prej Tij! 

Në qoftë se qajmë, jemi re e Tij e mbushur plot dhunti e begati. Po të qeshim, 
bëhemi shkreptima e ndritshme e Tij! 

Po qe se zemërohemi dhe hyjmë në luftë, kjo bëhet shfaqje e madhështisë së 
Tij, në të kundërt me persekutimin e Tij. Po qe se pajtohemi dhe kërkojmë falje, kjo 
është dalje në shesh, dukje e dashurisë së Tij! 

Kush jemi ne në këtë botë të errët? Nejemi nga një qenie-hije më vete, nga një 
hiç më vete. Jemi si shkronja elifqë nuk bashkohet me asnjë shkronjë, që nuk merr 
asnjë shenjë pikësimi. Çdo lëvizje, çdo qëndrim i rrjedhur prej nesh është shfaqje e 
emrave dhe e atributeve hyjnore të Tij!" 

Motivi që e kredh Hz. Mevlananë në një det të tillë habie dhe 
mahnitjeje, janë shfaqjet e emrave dhe atributeve të Zotit, te vetë Ai dhe 
në gjithësi, shfaqje të larta e të amshuara në nivel marramendës për 
njeriun. Ja, pra, kjo e vërtetë, domethënë, shumëllojshmëria e emrave të 
Allahut e lehtëson kuptimin e shumëllojshmërisë së akteve të Tij, shpreh 
pakufishmërinë e përmbajtjes së hyjnitetit të Tij, e bën Atë të pastër nga 
mendësitë e ngushta dhe kufizuese. Veçanërisht cilësitë antagoniste bëhen 
një pengesë e efektshme ndaj mendësive dhe botëkuptimeve që bartin 
prirjet për ta kufizuar hyjnitetin. Dikush dëshiron ta shohë Zotin vetëm të 
jashtëm e të dukshëm (Dhahir - Eksternal). Ashtu është, por, në të njëjtën 
kohë, Zoti është i brendshëm dhe i padukshëm (Batn - Intemal). 

Allahu i Lartë është "xhamiu'l-eddad", bashkuesi i cilësive antagoniste 
në qenien e Tij. 

Kjo lartësi hyjnore ka shkaktuar që të gjitha qeniet të jenë të ndryshme 
nga njëra-tjetra. Sipas kësaj, cilësitë që mund t'i nxërë njohja njerëzore, 
konceptohen në sajë të antagonizmit mes tyre. Për më tepër, sa më i plotë 

dhe i theksuar të jetë antagonizmi, aq më e qartë dhe e kthjellët bëhet 
njohja. 

Nga ana tjetër, në botën tonë, antagonizmat dhe antagonistët nuk 
qëndrojnë bashkë, por priren drejt asgjësimit të njëri-tjetrit dhe njësimit 
(unihkimit) 12 . Kjo është një cilësi e lindur nga origjina e vetme e qenies 
(ekzistencës) dhe që është vepruese në mënyrë absolute edhe në botën 
hzike, edhe në fushën e të vërtetave metahzike. Me fjalë të tjera, është 
domosdoshmëri e asaj që quhet "adetullah", zakon i Allahut. Ashtu siç drita 
me errësirën, nxehtësia me ftohtësinë kanë prirje njësimi (unihkimi) duke e 
asgjësuar njëra-tjetrën, edhe marrëdhëniet reciproke shpirtërore që shfaqen 
në meditim dhe emocionim, janë, gjithashtu, domosdoshmëri të këtij 
ligji hyjnor. Ndërkaq, antagonizmat dhe antagonistët në Individualitetin 
Hyjnor nuk kanë prirje për ta asgjësuar njëri-tjetrin siç ndodh në botën 
tonë, por kanë kapacitetin dhe aftësinë për të qëndruar së bashku. Në një 
vështrim, asnjë atribut i Zotit nuk përmban në vetvete antagonist. Pra, Zoti 
ka jetë, por jeta e tij nuk e përmban antagonistin vdekje siç ndodh te krijesat 
(te qeniet e krijuara, të vdekshme). Zoti është i qenë (ekziston) dhe qenia 
(ekzistenca) e tij nuk e përmban antagonistin mosqenie (mosekzistencë). 
Zoti është i ditur, por jo dhe i paditur, domethënë, Zoti është i pastër nga 
antagonisti i diturisë që është padituria (injoranca). Zoti i plotëson nevojat 
(e krijesave), por është i pastër nga nevojtaria. Të gjitha atributet hyjnore të 
tilla janë. 

Nisur nga kjo, meqë ne nuk kemi fuqi për ta njohur përmbajtjen absolute 
të atributeve antagoniste në nivelin e Allahut dhe meqë kemi mundësi për 
të menduar vetëm me anë të mbresave të marra nga bota që hyn në fushën 
tonë të vëzhgimit, njohja dhe analiza e cilësisë së përmendur më sipër i 
kapërcejnë mundësitë tona. Këtë mund ta tregojmë me këtë shembull: 

Nga një kabllo elektrike, sipas llojit dhe mundësisë së konsumatorit, 
mund të marrim dy rezultate antagoniste me njëra-tjetrën: nxehtësi nga 
soba elektrike dhe ftohtësi nga frigoriferi. Po qe se këto rezultate i marrim 
në të njëjtën dhomë duke mundësuar marrëdhënien mes tyre, nxehtësia 
dhe ftohtësia do ta asgjësojnë në një masë të caktuar njëra-tjetrën. Të gjitha 
këto pasoja nuk shfaqen në vetë kabllon elektrike që është burimi i tyre. 


12 Në këtë botë fizike, antagonizmat dhe antagonistët ekzistojnë më vete vetëm në 
gjendje potenciale (gjendje mungese ekuilibri) me prirjen që, duke e prishur këtë 
gjendje, të bashkohen dhe, kështu, të formohet ekuilibri i cili më sipër shprehet 
me fjalën njësim (unifikim). Gjendja e kalimit nga gjendja potenciale në ekuilibër 
quhet gjendje kinetike (në lëvizje). Gjatë gjendjes kinetike përftohet punë dhe 
energji. Ndërkaq, duhet theksuar se kurrë nuk mund të arrihet një ekuilibër i 
qëndrueshëm, gjë që do të thoshte eliminim i antagonizmit dhe i vetë jetës në këtë 
botë. (Përkthyesi) 

Sipas kësaj, meqë Zoti i ka pajisur të gjitha qeniet me një kapacitet dhe 
mundësi të caktuar, ato i bëhen pasqyrë shfaqjes së emrave brenda këtij 
kuadri dhe lufta mes antagonistëve me njëri-tjetrin vazhdon në mënyrë të 
përjetshme nga e shumta te e pakta duke bartur shprehjen e sigurimit të 
një epërsie. 

Kjo do të thotë se në botën tonë, lufta mes të kundërtave (antagonistëve), 
në të vërtetë, ka për synim jo më shumë një operacion eliminimi, por një 
operacion sigurimi epërsie, sepse meqë çdo cilësi antagoniste mbështetet 
në një ose disa emra hyjnorë dhe meqë emrat hyjnorë janë të përjetshëm, 
ky antagonizëm nuk mund të eliminohet. 

Përfundimi i natyrshëm i këtij mendimi është se, ndërsa te muslimanët 
shfaqet në gjendje epërsie atributi "Hadi'" (Orientues) i Allahut, te mohuesit 
(qafirët) shfaqet në gjendje epërsie atributi "Mudil" (Çorientues). Në këto 
kushte, në botën tonë, edhe antagonizmi besim-mohim (iman-kufr) do 
të vazhdojë të ekzistojë gjer në kiamet. Eshtë e pamundur që lufta mes 
antagonistëve, duke kaluar përtej epërsisë, të konkludohet me eliminimin 
e plotë të njërit, sepse shfaqja e emrave hyjnorë është e pandërprerë dhe e 
përjetshme. 

Një përfundim tjetër i kësaj është ky: Sadoqë të jenë të fuqishëm, 
mohuesit (qafirët) nuk munden ta asgjësojnë besimin. E njëjta e vërtetë 
është e vlefshme edhe për besimtarët. Kjo e vërtetë që e prekëm për besim- 
mohimin si një fushë veprimtarie njerëzore, është e vlefshme edhe për të 
gjitha antagonizmat dhe të gjithë antagonistët në gjithësi. 


Nga ana tjetër, gjithësia e formuar nga kompozimet e shfaqjeve të të 
gjithë emrave hyjnorë, nuk është e vetmja përsa i përket kësaj dukurie. Kjo 
ndodh edhe me njeriun dhe Kur'anin. 

Ndërsa në këtë dukuri shfaqjeje gjithësia përbën një botë praktike, 
Kur'ani është një kompleks të vërtetash ku të gjitha të vërtetat e gjithësisë 
janë shprehur në trajtë "fjale" (kelam). Kurse njeriu, në këtë formim, krejt si 
gjithësia, është në nivelin e thelbit, bërthamës, kuintesencës 13 së gjithësisë 
për sa i përket shfaqjes tek ai të të gjitha emrave hyjnorë. Eshtë si rrjedhojë 
e kësaj që njeriu është konsideruar "botë e vogël" 14 . 

Eshtë esenciale që antagonizmat në emrat hyjnorë të ekzistojnë edhe 
te njeriu që është mjedisi i shfaqjes së plotë të tyre. Sipas kësaj, te besimtari 
ku atributi hyjnor "Hadi" është në epërsi, të ekzistojë detyrimisht pak gjë 
edhe nga atributi hyjnor "Mudil". Besimi i një personi të tillë është rezultat 

13 Në origjinal: ziibde (osm.). 

14 Në origjinal: alem-i sagir (osm.); sipas terminologjisë filozofike, "mikrokozmos" 

i epërsisë te ai person i atributit që është faktor i kësaj. Kurse te mohuesi 
(qafiri) ndodh e kundërta. 

Një rezultat i natyrshëm i kësaj cilësie është që te çdo besimtar (mumin) 
ekziston pak a shumë mundësia e kalimit për në mohim (kufr) dhe te 
çdo mohues (qafir), e kalimit për në besim (iman). Për rrjedhojë, jetesa e 
besimtarëve "bejne'l-havfi ve'r-rexha", pra, "mes frikës dhe shpresës" është 
një çështje e rëndësishme. Sipas kësaj, besimtarët nuk duhet të harrojnë se 
ekziston mundësia që në çdo çast t'u rrëshqesin këmbët. 

Krahas kësaj, duke mos harruar se mund të vijë një ditë që edhe te 
mohuesi (qafiri) më i ashpër të dalë epror atributi hyjnor "Hadi", mohuesi 
duhet pranuar si bashkëbisedues (partner) nën dritën e kësaj shprese dhe 
mundësie. 

Në hadithin profetik, duke tërhequr vëmendjen mbi këtë specifikë, 
thuhet: 

"Një person kryen p'ër një kohë të gjatë akte xhenneti, pastaj aktet e tij 
mbyllen me një akt xhehennemi. Kurse një person kryen për një kohë të gjatë akte 
xhehennemi, pastaj aktet e tij konkludohen me një akt xhenneti!" (Muslim, Kader, 


li) 


Ja, për këtë, zemra e çdo besimtari duhet të ndodhet mes frikës dhe 
shpresës dhe ai duhet ta bëjë shenjë dalluese të vetën parimin hyjnor të 
shprehur në urdhrin e Zotit: 

"... adhuroje Zotin tënd gjersa të të vijë fakti (vdekja)!" (el-Hixhr, 99) 

Eshtë për shkak të fshehtësisë së kaderit për sa i përket besimit (iman) 
dhe mohimit (kufr), që edhe optimizmi absolut (siguria absolute), edhe 
pesimizmi absolut janë mohim (kufr). Sepse askush nuk mund ta dijë se 
ç'do t'i ndodhë në frymën e fundit. Sepse përveç profetëve dhe personave 
të shënuar prej tyre (si dhjetë të përgëzuarit 15 ), për askënd tjetër nuk ka 
ndonjë garanci. 

Siç e shprehëm edhe më lart, ndërsa atributet antagoniste ndodhen 
te individualiteti hyjnor të ndërthurur me njëri-tjetrin dhe në qetësi, këto 
atribute të Zotit shfaqen në botën tonë të provës me cilësinë e prirjes për 
të dalë eprorë ndaj njëri-tjetrit, pra, si dalja, kohë më kohë, eprorë e të 
orientuarve (besimtarëve) me shfaqjen e emrit hyjnor "Hadi" dhe shtimi, 
kohë më kohë, i mohuesve me daljen epror të emrit hyjnor "Mudil". Madje, 
pavarësisht nga përpjekjet e jashtëzakonshme të profetëve, mohuesit dhe 
mëkatarët kanë ekzistuar gjithmonë në shoqëri; edhe në periudhat kur kanë 
mbretëruar dhe sunduar mohuesit dhe mizorët, besimtarët kanë vazhduar 
të ekzistojnë duke e ruajtur dhe mbrojtur besimin e tyre. 


15 Në origjinal: ashere-i mubeshshere. 

Eshtë e fiksuar në Kur'an që, ndërsa As'habi Uhdud hidheshin 
në hendeqet e mbushura me zjarr, krishterët e parë jepnin shpirt ndër 
dhëmbët e luanëve, Habibi Nexhar gjuhej me gurë nga një fis mizor, 
kurse magjistarët e Faraonit vareshin me këmbë e duar të prera në degët e 
hurmës sepse i kishin shprehur besimin Musait (a.s.), të gjithë këta, duke 
mos e dobësuar besimin edhe në këto rrethana, madje, patën luftuar gjer 
në frymën e fundit në emër të besimit dhe qenë bashkuar si dëshmorë me 
Zotin e tyre duke u lutur: 

"... Zoti ynë! Na jep durim dhe na e merr shpirtin si muslimanë!" 

(el-A'raf, 126) 

Nga këto të vërteta, na del një përfundim besimor dhe edukativ. Sipas 
tij, sado të jetë i ashpër dhe i vendosur dikush në mohim, askush s'ka të 
drejtë ta pengojë apo ta përjashtojë atë nga ftesa e Islamit. Sepse mund të 
vijë një çast që ai, duke i dhënë mundësi shfaqjes së atributit hyjnor "Hadi" 
në nënvetëdijen e vet, të pësojë një ndryshim në personalitet. Pra, edhe te 
mohuesi më i tërbuar ekziston mundësia e orientimit. Këtë të vërtetë Zoti 
e ka shprehur duke i porositur Hz. Musain dhe të vëllain, Hz. Harun, të 
cilët i kishte ngarkuar me detyrën për ta ftuar Faraonin në rrugë të drejtë, 
kështu: 


: °- of 

"Thojini atij fjalë të buta! Ndoshta dëgjon këshillë ose frikësohet 
nga Allahu!" (Taha, 44) 

Pa asnjë dyshim, ky ajet kur'anor, në të njëjtën kohë, na ofron neve 
një metodë të mrekullueshme për kumtimin e Islamit. Kjo metodë ka dy 
parime bazë: 

1) T'i kumtohet e vërteta bashkëbiseduesit me një stil shprehës të butë 
që nuk do t'ia nxiste atij egoizmin. 

Me të vërtetë, edhe nëse përballë mrekullive të Musait (a.s.), shpesh 
herë Faraoni u prir të besonte, njerëzit e mjedisit iu bënë pengesë. Edhe ai 
vetë, duke ndjerë krenari për vetveten dhe mendjemadhësi, nuk besoi. Por 
pastaj, kur ishte duke u mbytur në ujërat e Detit të Kuq, në një çast dobësie 
dhe pesimizmi, deshi të kapej pas atributit hyjnor "Hadi" dhe tha: 

"Edhe unë besova se me të vërtetë nuk ka zot tjetër veç Zotit që i 

besojnë të bijtë e Izraelit. Edhe unë jam musliman!" (Junus, 90) 

Por ky besim në çast agonie i Faraonit që kishte jetuar gjatë gjithë jetës 
duke e kërkuar shfaqjen e atributit "Mudil", nuk u pranua dhe ai mizor i 
pangopur kaloi në jetën tjetër, ahiret, si mohues (qafir). 

Ndërkaq, kjo metodë është mbështetur duke u përmendur edhe në një 
ajet tjetër: 

"(O i Dërguar!) Ti fto në rrugën e Zotit tënd me urtësi dhe këshillë të 
mirë dhe përpiqu me ta në mënyrën më të mirë!" (en-Nahl, 125) 

2) Kumtesa përfshin të gjithë njerëzit pa parë gjendjen ku ndodhen. 

Faraoni jo vetëm ishte një mizor dhe fatkeq që nuk afrohej te besimi, 
por, në të njëjtën kohë, ishte edhe një kriminel i cili, për ta asgjësuar Musain 
(a.s.), kishte vrarë mijra foshnja! Megjithëkëtë, u bë bashkëbisedues i 
kumtimit hyjnor. Për më tepër, në ajetin kur'anor u urdhërua: 

"Thojini atij fjalë të buta, ndoshta dëgjon këshillë ose frikësohet 
nga Allahu." (Taha, 44) 

Kjo deklaratë hyjnore parashtron domosdoshmërinë e përgjithësimit 
të kumtimit hyjnor për të gjithë njerëzit pavarësisht nga gjendja ku 
ndodhen. 

Kështu, Profeti (s.a.s.) i pati folur Ebu Xhehlit me herë të tëra, kurse 
Ebu Xhehli, megjithëse e pati pranuar haptazi me ndërgjegje profetësinë 
e Hz. Muhammedit (s.a.s), nuk e pati pohuar atë për shkak të epërsisë së 
egoizmit dhe mendjemadhësisë. Por kjo sjellje e lartë e Profetit (s.a.s.) pati 
qenë bërë pretekst për orientimin e shumë personave, si Omer bin Hattab, 
Ebu Sufjan, Hind dhe Vahshi të cilët në fillim patën qenë armiq të Islamit. 

Ja, ky këndvështrim siguron mundësinë e realizimit të një bukurie, 
butësie dhe delikatese të lindur sa nga marrja parasysh e situatave praktike 
si në shërbimet islame, si dhe në të gjitha marrëdhëniet njerëzore, po aq 
edhe të situatave të mundshme. Ja, ky është këndvështrimi themelor i 
vërejtur si faktori më i pjekur e i begatë në sjelljet e mistikëve. 


Zoti ka dëshiruar në mënyrë volitive që pranimi me zemër dhe pohimi 
me gojë i ekzistencës individuale dhe unitetit të Tij të plotësohet me 
adhurime si një domosdoshmëri, kjo, e natyrshme dhe e ndërgjegjshme e 
lindur nga ky besim, dhe mundësinë për ta realizuar këtë, ua ka favorizuar, 
ndër krijesat, vetëm njerëzve dhe xhindve. Ndërkaq, meqë i ka pajisur 
njerëzit dhe xhindët me aftësi njohëse dhe analizuese, Zoti i ka konsideruar 
ata përgjegjës në raport me nivelin e aftësisë njohëse dhe analizuese të 
tyre. 

Megjithëse xhindët janë në numër më të shumtë se njerëzit dhe, 
për rrjedhojë, në ajetet kur'anore ku përmenden së bashku me njerëzit. 

përmenden para tyre, pozita më e lartë për sa i përket nderit dhe dinjitetit, 
u përket njerëzve. Megjithëkëtë, njerëzit dhe xhindet janë së bashku në 
përgjegjësinë e adhurimit që është qëllimi hnal i krijimit të tyre. Këtë 
specifikë, Zoti e ka përmendur në Kur'an me këtë ajet: 



"Unë i krijova njerëzit dhe xhindët vetëm për të më adhuruar mua!" 

(edh-Dharijat, 56) 

Allahu i Lartë, mëshira e të Cilit ka epërsi ndaj ndëshkimit të Tij, 
nuk i ka lënë njerëzit dhe xhindët vetëm me fuqitë e mendjes (arsyes), 
njohjes, analizës dhe apelimit, me të cilat i pajisi për kryerjen e detyrës së 
adhurimit, për të cilën i bëri përgjegjës, por, përveç këtyre, i ka favorizuar 
edhe me ndihma hyjnore. Ndërsa gjithësia me të gjithë elementët e saj 
është një ekspozitë argumentesh dhe provash për ekzistencën e Zotit, i ka 
ndihmuar ata me një karvan profetësh dhe prijësish të përkryer për t'ua 
lehtësuar njerëzve dhe xhindve vështirësinë e kuptimit dhe njohjes së Tij 
me anë të mendjes (arsyes) nëpërmjet këtyre argumenteve dhe provave. 
Me të vërtetë, me qëllim që asnjë individ të mos mbetet jashtë kësaj ndihme 
shtesë, Zoti e ka filluar atë qysh me njeriun e parë duke e kurorëzuar profet 
Hz. Ademin, atin e njeriut. Ndërkaq, për shkak se njeriu është epror ndaj 
xhindve, të gjithë profetët kanë dalë nga njerëzit dhe disa prej tyre janë 
ngarkuar me detyrë si profetë edhe mbi xhindët. 

Ndërsa kumtesa e profetëve ka qenë e njëjtë për sa u përket të 
vërtetave teorike, konkluzionet shoqërore, duke ndjekur një ecuri paralele 
me zhvillimin e jetës njerëzore, kanë arritur përkryerjen tek profeti i kohës 
së fundit dhe me anë të Kur'anit të dërguar atij. Kur'ani nuk ka për t'u 
abroguar por ka për të vazhduar gjer në kiamet si një mrekulli shprehjeje. 
Meqë profeti Muhammed (s.a.s.) është ngarkuar me detyrën profetike edhe 
për botën njerëzore, edhe për botën xhindore, ai titullohet edhe "rasulu'th- 
thekalejn", që do të thotë "profet i dy botëve". 

Gjithësia e cila formohet me anë të sintezave të emrave hyjnorë, është 
një vend ekspozimi marramendës i fuqisë hyjnore. Me zhvillimin e dijeve 
dhe shkencave, shfaqjet mrekullore të artit hyjnor konceptohen në mënyrë 
më të thellë dhe gjithëpërfshirëse dhe bëhen hapa më të mëdha drejt 
kuptimit dhe njohjes së fuqisë së Allahut të Lartë. Të gjitha veprimtaritë 
shkencore të kohës sonë, nga kërkimet kozmike, në përparimet e shënuara 
nga shkenca gjenetike e gjer te mrekullia kompjuterike, janë të tilla që e 
vërtetojnë konkluzionin tonë. Prandaj në Kur'an është thënë: 

"... nga robtë, vetëm dijetarët frikësohen (ashtu siç duhet) nga 


© 


Allahu!" (Fatir, 28) 







Marifetullah ose Njohja Intuitive E Zotit dhe Dhuntite Hyjnore 


Me çdo përparim që shënon shkenca, i ofron njohjes njerëzore një 
argument të ri nga fuqia dhe madhështia hyjnore. Me këtë cilësi, gjithësia 
është një sistem të vërtetash të pafundme të përgatitura për zbulim nga 
njohja njerëzore. Me këtë gjendje, gjithësia është pothuaj një poezi e 
paderdhur në fjalë dhe një libër i hollësishëm. Ata që, duke respektuar 
urdhrat hyjnorë, zotërojnë hollësi në dije dhe shkencë, duke i kapërcyer 
të vërtetat e reflektuara në rreshta, nisin të lexojnë me një kompetencë 
shpirtërore urtësitë dhe të fshehtat në librin e gjithësisë. 

Shkencat e natyrës dhe ato teknike përpiqen ta sistemojnë rregullsinë 
hyjnore që sundon në gjithësi, nën emërtimin "ligjet e natyrës". Por ata që 
zotërojnë imtësitë në dituri, duke i rrokur këto të vërteta të quajtura "ligjet 
e natyrës", nga një pikë më gjithëpërfshirëse, arrijnë te dëshira volitive 
hyjnore 16 që sundon në gjithësi. 

Edhe njeriu që është një "mikrokozmos", pra, një gjithësi e vogël, ashtu 
si gjithësia, është një sistem të vërtetash të pafundme të ofruara njohjes 
njerëzore. Kjo është urtësia e cilësimit të njeriut si "kuintesencë" 17 , pra, 
si thelbi ose fara e gjithësisë. Ashtu siç ndodhen në farë të përqëndruara 
(të koncentruara) të gjitha veçoritë e llojit e të brezit, ashtu dhe te njeriu 
janë vendosur në mënyrë të përqëndruar (të koncentruar) ose embrionale 
gjithësia dhe të gjitha të fshehtat dhe të vërtetat e Kur'anit. 

E shprehur ndryshe, Zoti i Lartë, qenia dhe ekzistenca e të Cilit 
nuk ngjajnë me qenien dhe ekzistencën e krijesave të Tij, konceptimi i 
individualitetit të të Cilit është i pamundur, por i Cili e ka lënë hapur rrugën 
e njohjes së veprës dhe artit të vet, e ka krijuar njeriun si "zëvendës" 18 
mbi tokë, e ka bërë atë më të nderuarin e krijesave dhe i ka dhënë ekzistencë 
në cilësinë e thelbit të gjithësisë. Sipas të vërtetave të përqëndruara 
(koncentruara) te vetja e tij, njeriu është një gjithësi e vogël. Prandaj edhe 
shkenca, para së gjithash duhet t'ia bëjë të njohur veten njeriut dhe, duke ia 
treguar qëllimin final të qenies dhe ekzistencës, t'ia hapë dyert drejt njohjes 
intuitive të Zotit 19 . 

Poeti Junus Emre e shpreh kështu qëllimin e vërtetë të diturisë: 

Dituri do të thotë të dish, 

Do të thotë veten të kuptosh; 

Nëse ti veten s'e kupton, 

Ç'të duhet kaq shumë të lexosh? 


16 Në origjinal: murad-i ilahije. 

17 Në origjinal: ziibde-i kainat (osm.). 

18 Në origjinal: halife (osm.), kalif. 

19 Në origjinal: marifetullah, njohje intuitive e Allahut (Zotit), përsiatje mistike. 

Mos thuaj lexova e kuptova, 

Mos thuaj u binda e adhurova; 

Nëse ti Zotin dot s'e kupton, 

Të gjitha këto janë fjalë të kota! 

Kjo vlerë dhe pozitë e posaçme që Allahu i Lartë ia ka favorizuar 
njeriut, e ka gjetur shprehjen më shumë në veprat e ndjenjave të prodhuara 
nga botët e gjera të mjediseve mistike. Vepra e njohur me këtë temë e poetit 
të shek. XVIIb Sheh Galibi, është ndër të parat që të vijnë ndërmend nga 
veprat që e përshkruajnë njeriun me vlerat për të cilat është i denjë. Në 
këtë poezi, poeti i drejtohet kështu njeriut: 

Tek ti është thesari i enigmës së dashurisë, tek ti, 

Tek ti është burimi i bukurive të madhështisë, tek ti! 

Sa e sa gjendje tëfshehta ka gjithashtu tek ti, 

Talenti shpirtëror, tek ti; aftësia, tek ti, e vërteta, tek ti! 

Po e vure re, toka e qielli, xhehennemi dhe xhenneti janë tek ti, 

Rezidenca hyjnore dhe engjëjt janë tek ti, gjithsesi, tek ti! 

Shihe këndshëm veten se thelbi i gjithësisëje ti, 

Njeriu, bebja e syrit të të gjitha qenieve je ti! 

Shkurt, njeriu është një esencë shfaqjesh të zbritura në këtë botë të 
vdekshme nga të vërtetat madhërisht të shkëlqyera të Zotit të Lartë që 
njohja njerëzore përpiqet ta konceptojë vetëm me rrugën e kalimit nga 
shkaku te shkaktari, nga vepra te autori, nga arti te artisti. Me këtë meritim, 
njeriu është vetë gjithësia në një formë shfaqjeje të posaçme, si dhe i vetmi 
kandidat për t'u bërë Kur'an i gjallë! 

Ndërkaq, kërkimet dhe studimet shkencore nuk e kanë arritur ende 
mbi njeriun atë nivel dhe sukses që kanë arritur në zbulimin dhe njohjen 
e të fshehtave të gjithësisë. Shkaku i kësaj është se njeriu përbëhet nga 
sinteza e shpirtit me trupin dhe se për shpirtin, njeriut i është dhënë pak 
njohuri sepse i tillë ka qenë vlerësimi hyjnor për këtë çështje. Eshtë për 
këto shkaqe që, me botën e tij të brendshme, njeriu paraqet ende një të 
fshehtë më të madhe se gjithësia. Ndërsa njohuria mbi trupin e njeriut 
paraqet një ndryshim dhe zhvillim shumë të madh në krahasim me një 
mijë vjet më parë, studimet mbi shpirtin nuk kanë ndjekur dot një ecuri 
paralel me këtë. Ky eveniment cilësor është identitet i mbështetjes së një të 
vërtete kur'anore në ajetin: 

"Të pyesin ty për shpirtin. Thuaju: "Shpirti është element i urdhrit 
të Zotit tim, kurse juve ju është dhënë pak njohuri!" (el-lsra, 85) 










Marifetullah ose Njohja Intuitive E Zotit dhe Dhuntite Hyjnore - 

Gjithësia është thurur në një mënyrë sistematike me rregulla 
jashtëzakonisht komplekse e të përsosura që u themi adetullah ose 
sunetullah, zakoni ose tradita e Allahut. Në të njëjtën kohë, këto janë ligje me 
kuptim si të botëve hzike, ashtu dhe të botëve metahzike, të cilat provojnë 
dijen dhe fuqinë e pafundme të Zotit. Veçoritë e pandryshueshme e të 
përbashkëta të këtyre ligjeve me kuptim janë nga një ajet (provë, argument) 
më vete që dëshmojnë se vënësi i tyre është një qenie e vetme dhe më vete, 
dhe se gjithësia si vepër ka dalë nga një dorë e vetme. Islami e fton njeriun 
që, ashtu siç i lexon ajetet e Kur'anit, t'i shohë edhe këto shfaqje në librin e 
gjithësisë. Sepse Zoti ua bën të njohur veten robve të vet me anë të urtësive, 
mësimeve dhe enigmave në krijimin e tyre. Në Kur'an thuhet: 

"A nuk shohin ata faqen e tokës? Atje nga çdo çift i bukur bëmë të 
mbijnë shumë bimë!" (esh-Shuara, 7) 

"Pa shih veprat e mëshirës së Allahut se si e ringjall tokën pas 
vdekjes! Pa dyshim, Ai do t'i ringjallë edhe të vdekurit. Ai ka mundësi 
për çdo gjë!" (er-Rum, 50) 

"Ai që ka krijuar shtatë qiejt me rregull dhe në harmoni me njëri- 
tjetrin. Ti nuk mund të shohësh asnjë parregullsi në krijimin e Allahut 
që është Mëshirues. Ktheji sytë dhe shih: A mund të shohësh ndonjë gjë 
të prishur? Ktheji sytë gjithandej dhe shih dhe sytë do të kthehen tek ti 
të paaftë e të lodhur!" (el-Mulk, 3-4) 

"A nuk shohin njerëzit se si është krijuar deveja, si është ngritur 
qielli, si janë ngulur malet dhe si është shtrirë toka?" (el-Gashije, 17-20) 

"A nuk shohin qiellin që kanë mbi krye, si e kemi ngritur dhe si e 
kemi pajisur? Në të nuk ka asnjë të çarë!" (Kaf, 6) 

Eshtë një e vërtetë e qartë se në këtë gjithësi pa anë e pa fund ekziston një 
rregullsi dhe harmoni që të lë pa mend. Kjo rregullsi dhe harmoni vazhdon 
të ekzistojë dhe veprojë qysh nga krijimi i gjithësisë pa u shmangur aspak 
brenda ekuilibrit të përjetshëm të llogarive tejet të përsosura, të imta e të 
ndjeshme. Si rrjedhojë, dihet se, po qe se në boshtin e tokës nuk do të kishte 
një anim prej 23.5 gradësh nga rrafshi horizontal, nuk do të krijoheshin 
stinët. Atëherë, vendi me verë do të mbetej verë e përhershme, kurse vendi 
me dimër do të mbetej dimër e përhershëm. Ose po qe se distanca mes 
nesh dhe diellit do të ishte diçka më e madhe, e gjithë sipërfaqja e tokës 
do të kthehej në zonë akullnajash, ose po të ishte diçka më e vogël, e gjithë 
sipërfaqja e tokës do të përvëlohej nga nxehtësia. Cilësi si kjo vë në shesh 
të vërtetën se të gjithë trupat qiellorë janë programuar në atë mënyrë që ta 
bëjnë jetën të mundur. 

Përgjithësisht, sytë që shohin, e dallojnë se, përballë sundimit dhe 
administrimit hyjnor, kjo botë është vetëm një grimcë nga miliarda e 


triliona grimca pluhuri që notojnë në kozmos. Malet, fushat, oqeanet dhe 

njeriu ndodhen brenda kësaj pike pluhuri. Ja, pra, me këtë dobësi, jashtë 
adhurimit ndaj Zotit, njeriu është identitet i një hiçi! 

Fuqia dhe madhështia e Zotit te njerëzit, toka dhe qiejt që i krijoi me 
një mekanizëm llogaritjeje shumë të hollë, në mënyrë të denjë për famën e 
vet, do të kuptohet më mirë së bashku me diturinë që përparon: 

"Dhe do t'ua tregojmë atyre ajetet tona në horizonte dhe në veten e 
tyre që ta kuptojnë se ai (Kur'ani) është i vërtetë. A s'të mjafton ty Zoti yt 
si dëshmitar?" (el-Fussilet, 53) 20 

Me të vërtetë, sa më shumë të përparojnë kërkimet dhe studimet mbi 
gjithësinë, aq më në mënyrë gjithëpërfshirëse njihen delikatesat e Kur'anit, 
sepse çdo zbulim i ri i shkencave të natyrës, jo vetëm ka ardhur duke e 
vërtetuar më tej Kur'anin, por këto zbulime disa herë i kanë sqaruar ajetet 
kur'anore të vështira për t'u kuptuar. 

Kështu, përballë ajeteve kur'anore që tregojnë për etapat e krijimit 
të njeriut, dijetarët e matur të fushave të tilla, si embriologjia, anatomia 
dhe biologjia, kanë mbetur të mahnitur dhe të detyruar për ta pohuar të 
vërtetën. Në Kur'an, në lidhje me formimin e njeriut në mitrën amësore, 
thuhet kështu: 

"Me të vërtetë, Ne e krijuam njeriun nga një esencë (e kulluar) nga 
balta. Pastaj e kthyem atë në embrion në një vend të ruajtur mirë. Pastaj 
embrionin e bëmë vezë të fekonduar. Pastaj vezën e kthyem në një 
kafshatë mish. Kafshatën e mishit e shndërruam në eshtra dhe eshtrat i 


20 Këto ajete të Kur'anit mbi etapat e krijimit e kanë lënë të habitur edhe Prof. Dr. 
Marshall Xhonsonin, i famshëm për kërkimet e tij në fushën e anatomisë. Atij ia 
kanë tërhequr vëmendjen shumë veçanërisht njohuritë e dhëna në ajet mbi veçoritë 
e kafshatës së mishit: "Një kafshatë mishi (mudga)..." E trajtësuar pikërisht sipas 
renditjes së dhëmbëve. Të duket sikur sheh gjurmët e dhëmbëve të mbetura mbi 
mishin e kafshuar... E gjitha, një centimetër (pothuaj një kafshatë). Në kafshatën e 
mishit (mudgë) janë të pranishme të gjitha veçoritë e njeriut, vetëm se disa aktive, 
kurse disa të tjera, që s'kanë kaluar ende në aktivitet. Mjekësia nuk gjen dot një 
shprehje për ta treguar këtë gjendje. Po të thotë se organet bëjnë punë, ka që s'bëjnë; 
po të thotë se nuk bëjnë punë, ka që bëjnë. Por Kur'ani, duke e karakterizuar këtë si 
një kafshatë mishi të paformë (me organe të formuara pjesërisht) (el-Haxh, 5), me 
një shprehje që i përmban të gjitha informacionet mbi mudgën, e ka lajmëruar këtë 
të vërtetë qysh para shumë shekujsh. Prof. Marshall i cili në fillim e pati hedhur 
poshtë pa diskutim Kur'anin dhe, më pas, pati mbetur i detyruar ta pranonte 
plotësisht, përballë këtyre të vërtetave është detyruar të shprehet kështu: "Po, 
ky Kur'an i cili u bën dritë dijetarëve, është zbritur nga Zoti. Kur t'i vijë koha, të 
vërtetat e tij do të zbulohen kështu një nga një e do të dalin në shesh. Dhe do të 
vërtetohet ajeti: "Eshtë një kohë kur do të vërtetohet çdo lajm (nga të vërtetat e 
panumërta të njoftuara nga Kur'ani). Së afërmi, edhe ju do ta mësoni të vërtetën!" 
(el-En'am, 67) (shih Abdiilmecid Zindani, Kur'an'da IlmiMucizeler, f. 31-36) 

veshëm me mish. Pastaj, atë, me një mënyrë tjetër krijimi, e bëmë njeri. I 
lartë është Allahu, krijuesi më i mirë!" (el-Mu'minun, 12-14) 

Meqë Kur'ani nuk është një libër i kufizuar me shkenca të tilla, si 
astronomia, botanika, biologjia dhe gjeologjia, ndërkohë që karakterizohet 
nga lakonizmi 21 i shprehjes, nuk ka për detyrë të bëjë shpjegime të detajuara 
për shkencën dhe teknikën. Vetëm se çdo zbulim i ri në fushën e shkencës 
dhe teknikës, duke i mbështetur urtësitë, mësimet dhe të vërtetat e prekura 
nga Kur'ani jo haptazi por në mënyrë sinjifikative, shërben që mesazhet 
hyjnore të bëhen çdo ditë që kalon më të qarta. Bota ku këto të vërteta zënë 
vend në trajtën më të qartë dhe të detajuar, është gjithësia. Shkaku i kësaj 
është se, megjithëse të vërtetat e pranishme te njeriu në trajtë thelbësore 
dhe të koncentruar, zënë vend në Kur'an në mënyrë pak më të hapur, 
prapëseprapë shumë konkluzione kanë mbetur të mbuluara. 

Lakonizmi i Kur'anit ka për shkak përmbajtjen te ai të të vërtetave 
të pafundme. Po qe se të vërtetat e dala në shesh me punë shkencore do 
të zinin vend në Kur'an në trajtë të hapur dhe të detajuar, nga kjo do të 
lindnin dy pengesa: 

a) Duke u nisur nga niveli shkencor i periudhës që jetonin, njerëzit do 
ta kishin të vështirë t'i pranonin të vërtetat në fjalë dhe do të rrëshqisnin 
në rrugën e mohimit. Si domosdoshmëri e mëshirës dhe mirësisë së Tij, 
Allahu ua ka favorizuar të vërtetat njerëzve duke i mbuluar në një mënyrë 
që të bëhen të kuptueshme kur t'u vijë koha. 

b) Po qe se të gjitha të vërtetat do të zinin vend në Kur'an në trajtë 
të hapur dhe të detajuar, përmbajtja e tij do të zgjerohej tejet, aq sa, pa 
bërë fjalë për mësimin përmendësh, leximi i tij gjer në fund do të bëhej 
i pamundur. Duke deklaruar se në Kur'an është shënuar si thelb çdo e 
vërtetë në gjithësi, Allahu thotë: 

"(O i Dërguar!) Ne e zbritëm këtë libër si shprehje të qartë të çdo 
gjëje, orientues, mëshirë dhe përgëzim për muslimanët!" (en-Nahl, 89) 

"... çdo gjë e njomë dhe e thatë është në këtë libër të qartë!" (el-En'am, 59) 

Kurse me ajetin si më poshtë, Allahu i ka ftuar robtë e vet të mendojnë 
mbi të vërtetat e shënuara në Kur'an: 

"A nuk po mendojnë ata mbi Kur'anin? Apo i kanë zemrat të 
drynosura?" (en-Nisa, 82) 

Po qe se duhet thënë sipas shprehjes hyjnore, Kur'ani është furkan, 
diferencues. Pra, Kur'ani është një libër i bekuar që vë në shesh dallimin 
mes orientimit dhe çorientimit (rrugës së drejtë dhe rrugës së shtrembër), 
mes së mirës dhe së keqes, mes dritës dhe errësirës, dhe që e bën të qartë 

21 Në origjinal: cevamiu'l-kelim. 

diferencimin mes këtyre. Ai jep rezultat sipas qëllimit dhe kapacitetit të 
atyre që merren me të, si dhe me aq sa ç'i mundësohet çdokujt si pjesë nga 
dhuntitë hyjnore. Me ajete kur'anore është e fiksuar se kur Kur'ani trajtohet 
me një zemër të paintriguar, besimi forcohet me njohjen e provave krejt të 
reja. Në Kur'an thuhet: 

"Besimtarët e vërtetë janë ata që, kur përmendet Allahu, u dridhen 
zemrat, kur u këndohen ajetet e Allahut, u forcohet besimi, dhe që 
mbështeten vetëm te Zoti i tyre!" (el-Enfal, 2) 

Nga ana tjetër, edhe atyre që e shohin Kur'anin me paramendim 
negativ, u shtohet çorientimi. Sepse, siç ndodh që, po u pa një gjë me 
dashuri, të gjitha bukuritë te ajo bëhen më të qarta, në të kundërt, ndodh 
edhe që, po u pa me paramendim negativ, te ajo nuk mund të vërehet 
asgjë e mirë. Krejt si vështrimi i Islamit nga Ebu Xhehli. Njerëzve të tillë, 
kur e këndojnë Kur'anin, meqë nuk arrijnë dot te lartësia sublime e tij, u 
f orcohen ndjenjat e mohimit dhe ateizmit ndërsa lëkunden në paqartësi dhe 
dobësi. E thënë ndryshe, ata ndodhen në një gjendje acarimi që u përngjet 
zemërimit dhe bërtitjeve të atyre që bien të mundur nga një kundërshtar 
që s'e duan aspak. Si rezultat, u shtohet edhe ndëshkimi që e meritojnë. Në 
lidhje me këtë specifikë, në Kur'an thuhet kështu: 

"Ne po zbresim një Kur'an të tillë që është shërim dhe mëshirë për 
besimtarët, kurse mizorëve veçse u shtohet disfata!" (el-lsra, 82) 

"... Thuaju: "Ai (Kur'ani) është orientim dhe shërim për ata që 
besojnë. Sa për mosbesimtarët, në veshët e tyre ka shurdhëri (pengesë për 
ta dëgjuar të vërtetën), prandaj (Kur'ani) u vjen i mbyllur e i pakuptuar. 
Ata janë si njerëzit që u thirret nga shumë larg!" (el-Fussilet, 44) 

Siç shihet, është e fiksuar me deklaratë hyjnore se Kur'ani, ndërsa 
është udhëzues i rrugës së drejtë për të bindurit, mohuesve (qafirëve) që 
mbyllin sytë me kryneçësi ndaj atij dielli të së vërtetës, vetëm sa ua shton 
mohimin dhe disfatën! 

Prapë, për njerëz të tillë, në Kur'an thuhet: 

"(O i dashuri im! Ata që të kundërshtojnë ty,) a nuk shëtitën fare mbi 
tokë? (Po qe se do të shëtisnin duke parë për të marrë mësim,) zemrat do 
t'i ndjenin dhe veshët do t'u dëgjonin! Por nuk janë sytë që qorrohen, 
por zemrat ndër gjokse!" (el-Haxh, 46) 

Siç e shprehëm më lart, gjithësia është një sistem qeniesh të formuara 
me sintezën e shfaqjeve të atributeve hyjnore, kurse Kur'ani është, në 
këtë sistem qeniesh, reflektimi në fjalë i të vërtetave ekzistuese dhe të 
përqëndruara (të koncentruara). Dhe njeriu si thelbi, përmbledhja dhe, në 
një farë mënyre, fara e këtyre të dyve (gjithësisë dhe Kur'anit), përmban, 
në një masë të caktuar, nga të gjitha shfaqjet antagoniste. 

Zoti që e ka krijuar gjithësinë me gjithçka përmban, me anë të sintezave 
të shfaqjeve të emrave hyjnorë, shfaqjet e plota e të përkryera të këtyre 
atributeve ia ka caktuar në pjesë vetëm njeriut. Ky është edhe shkaku 
që e bën njeriun "krijesë të nderuar" 22 . Edhe njeriu, sipas kapacitetit të 
vet, është i karakterizuar me atribute antagoniste. Njeriu qesh dhe qan, 
dashuron dhe urren, etj. Pra, në qenien e njeriut është i pranishëm edhe 
atributi "mëshirë", edhe atributi "përdhunë". Prandaj nga njeriu mund të 
shfaqet edhe mirësi e bujari, edhe zemërim, urrejtje e furi. Te njeriu, ndjenjat 
e butësisë dhe ashpërsisë janë vazhdimisht në gjendje baticë-zbatice. 

Shkurt, njeriu është bërë pjesëtar i shumë atributeve të Allahut. 
Ndërkaq, gradët e shfaqjeve të këtyre atributeve paraqesin një ndryshim 
të pafund nga njeriu në njeri. Marrja pjesë nga gradët e shfaqjeve në tërë 
amplitudën e tyre të vlerave formon shkallëzimin e karakterit njerëzor. 

Për shembull, te çdo njeri ka patjetër pjesë nga shfaqja e atributeve 
Rahman (mëshirues) dhe Rahim (mirëbërës, shpërblyes) të Allahut. Kjo 
pjesë ndryshon në vlera, pra, paraqet një gradualitet nga njeriu në njeri. 
Ndërsa te dikush, këto atribute janë vetëm për veten e tij ose, më e shumta, 
për njerëzit e afërm të familjes ose mjedisin shoqëror, pra, ndërsa dikush 
tregohet i mëshirshëm dhe i mirë vetëm për veten e vet ose, më e shumta, 
për njerëzit e afërm të familjes, te dikush përfshin tërë njerëzimin, madje, 
edhe kafshët. Për shembull, shfaqjen e plotë të atributit "Rahman" mund ta 
ilustrojmë me ngjarjet e mëposhtme. 

Gjatë një udhëtimi nga një vend në një tjetër, Bejazit Bistami ulet nën 
hijen e një peme dhe ha bukë. Pastaj, pasi ngrihet dhe bën mjaft rrugë, sheh 
mbi torbën e bukës një milingonë dhe thotë: 

"E largova nga vatani këtë krijesë të Allahut!" 

Dhe kthehet pas dhe e lë milingonën nën atë pemë. 

Ja dhe një shembull tjetër mëshire i papërkufizueshëm: 

Ndërsa Seri Sakati (k.s.) po u shpjegonte në mësim nxënësve hadithin 
që thotë se "ai që nuk merr pjesë në hallet e besimtarëve, nuk është prej tyre" 
(Hakim, Mustedrek, IV, 352; Hejthemi, Mexhmau 'z-Zevaid, 1,87), në klasë hyn me emocion 
një nxënës dhe i thotë: 

"Mësues, lagjja juaj u dogj, u bë hi, vetëm shtëpia jote shpëtoi!" 

I gëzuar, Seri Sakati tha: "Elhamdulil'lah, lavdëruar qoftë Allahu!". 

Por pas tridhjetë vjetësh i tha kështu një miku: 

"Duke thënë, atëherë, "elhamdulilTah", unë, qoftë edhe për një çast, 
mendova vetëm veten duke mbetur larg halleve dhe vuajtjeve të atyre që 
kishin pësuar fatkeqësi! Ja, ka tridhjetë vjet që po bëj pendesë për këtë!" 



22 Në origjinal: eshref-i mahlukat. 

Për rrjedhojë, po qe se mëshira dhe dashuria, si një pikë qendërzuese, 
pavarësisht nga kush dhe prej ku është hlluar, arrin të marrë një zhvillim 
drejt përfshirjes së të gjitha krijesave, e bën personin besimtar të plotë e të 
përkryer, e shprehur ndryshe, dashnor të vërtetë. Edhe sikur dashuria të 
ketë nisur si një lule që zë gonxhe, me prirjen dhe tërheqjen ndaj dashurive 
të përcaktuara, në çastin kur përgjithësohet drejt të gjitha krijesave si 
rrjedhojë e Krijuesit, orientohet për t'u bërë ashk (pasion) i vërtetë. 

Për sa kohë që kufijtë e interesimit dhe lidhjes mëshirore dhe 
dashurore të quajtur ashk hyjnor, nuk përparojnë drejt një horizonti të 
pafund, kjo mëshirë dhe dashuri nuk mund të shprehet në trajtë ashku. 
Ndoshta mbetet në etapën e trajtave fillestare të saj të quajtura relativisht 
ashk metaforik . 23 

Sintezat e shfaqjeve të emrave hyjnorë kanë rezultuar formimin e 
karaktereve të ndryshme sa numri i njerëzve. Ashtu siç ndodh që rezultati 
i dalë nga përzjerja e bojave të ndryshme anon nga ngjyra që ka marrë 
pjesë në sasi më të madhe në përzjerje, ashtu dhe sinteza e shfaqjeve të 
emrave hyjnorë paraqet një përmbajtje me ngjyrim atë emër ose atribut 
që mbizotëron në sintezë. Ky eveniment cilësor, jo vetëm e ka bërë të 
domosdoshme shumëllojshmërinë e tarikateve për zënien e një rruge në 
përputhje rne karakterin e personit dhe sigurimin më të lehtë të përparimit, 
por edhe ka vënë në shesh nevojën e një metode edukative të ndryshme 
për edukimin e secilit myrid 24 . 

Me të vërtetë, edhe karakteret mund të futen në një klasifikim të 
përgjithshëm sipas cilësive themelore dhe sunduese. Krejt siç ndahen 
krijesat në kategori të ndryshme: njerëz, kafshë, bimë dhe jogjallesa. Por 
ndryshimi mes vlerës më të lartë dhe më të ulët të një cilësie çfarëdo 
që zotërojnë dy qenie të të njëjtës kategori, mund të jetë më i shumtë se 
ndryshimi mes dy kategorive të ndryshme. Për shembull, distanca dhe 
shkallëzimi nga njeriu i shkallës më të ulët gjer te njeriu i shkallës më të 
lartë është më i dukshëm dhe i theksuar se nga kafsha te njeriu. Elementi 
që formon një ndryshim kaq të madh është ndryshimi shumë i madh te 
shfaqjet që mbisundojnë në sintezë. Kjo vëzhgohet si në cilësitë pozitive, 
ashtu dhe në ato negative. Mes atij që ndodhet në shkallën më të ulët të 
padrejtësisë dhe përdhunës ose mohimit (kufr) dhe atij që ndodhet në 
kulm të këtyre cilësive, ekziston një ndryshim cilësor marramendës. 

Për shembull, një mohues (qafir) i shkallës më të ulët te i cili ka përparësi 
atributi "Mudil" (çorientues) jeton në mënyrë të ulët (shpirtërisht të varfër 
e të rnjerë) brenda kufijve të jetës së vet. Atij s'i intereson besimi (imani) i 


23 Në origjinal, respektivisht ilahi ashk dhe mexhazi ashk. 

24 Nxënës vullnetar i rrugës mistike. 

besimtarëve. Por, siç ka ndodhur me Ebu Lehebin dhe personat e ngjashëm, 
ashpërsimi i gradës së mohimit (kufr) e çon personin gjer në luftë kundër 
Profetit dhe njerëzve të mirë të lartësuar shpirtërisht. Edhe përdhuna është 
si kjo. Zemra e një gjuetari që gjuan jo për t'u ushqyer por për kënaqësi dhe 
dëfrim, me kohë ngurtësohet dhe dhuna e ushtruar prej tij ndaj gjallesave 
të tjera duke i vrarë ato për kënaqësi e dëfrim, shkon gjer në sadizëm. Fakti 
historik i vrasjes në cirk nën kthetrat e luanëve i krishterëve të parë nga 
mbretërit e Romës dhe i vëzhgimit prej tyre të këtyre skenave sadiste me të 
qeshura e kënaqësi, është një model ilustrues i përcaktimit kur'anor: 

" jj", "Ata janë më të ulët se kafshët!" 


Shumëllojshmëria e pafundme mes shfaqjeve që janë subjekte sinteze 
si në materien natyrore, ashtu dhe te njeriu, tregon se njëri prej ligjeve 
themelore të kësaj gjithësie është "dallueshmëria" (ndryshimi, diferencimi). 
Përpjekja për t'i bërë të barabartë (të njëjtë, të ngjashëm, të padallueshëm, 
të padiferencueshëm) jo tërë elementët e gjithësisë, por qoftë edhe dy 
qenie me njëra-tjetrën, nuk është gjë tjetër veçse preokupim i kotë! Sepse 
si domosdoshmëri e shfaqjeve të pafundme të emrave hyjnorë, në gjithësi 
nuk ka binjakë. Siç nuk mund të ketë dy njerëz binjakë identikë në përbërje 
dhe kuptim, siç nuk mund të ketë dy pemë binjake identike në numrin e 
degëve, gjetheve dhe frutave! 

Aftësia për t'i konceptuar Allahun, njeriun dhe gjithësinë nga kjo 
perspektivë themelore (horizonti i vështrimit), i përfton njeriut pjekurinë 
për t'i duruar (toleruar) kundërshtarët, madje, shpesh, për t'i trajtuar ata 
me mëshirë dhe mirëkuptim. Ja, pra, tasavvufi ose mistika islame është 
pjekuria për të mund t'i parë me një afërsi dhe mirëkuptim të tillë edhe 
cilësitë ndaj të cilave ata që s'kanë marrë dot pjesë prej saj, përgjithësisht 
zemërohen. Kjo është një virtyt i përftuar nga aftësia për ta njohur urtësinë 
e pamjes së jashtme (dukjes). 

Ndërkaq, ky virtyt dhe kjo pjekuri na përftojnë neve shumë epërsi. 
Para së gjithash, na sigurojnë që mëkatarin ta trajtojmë me keqardhje në 
vend të zemërimit, që mohuesin ta trajtojmë me butësi dhe shpresë duke 
menduar privimin e tij. Ky virtyt dhe kjo pjekuri na japin forcë dhe guxim 
në kumtimin e besimit. Ato na sigurojnë t'i shohim ata si persona nevojtarë 
për paralajmërim dhe orientim siç janë të tillë të verbërit përballë rreziqeve. 
Na sigurojnë ta kuptojmë palogjikshmërinë e zemërimit para mëkatarit të 
atyre që ndjejnë dhimbje kur shohin një zog krahëthyer. Duke marrë vrull, 
ndjenjat tona të dashurisë dhe mëshirës i kapërcejnë lidhjet dhe interesimet 
farefisnore të lindura nga raportet martesore dhe fitojnë një zhvillim në 
drejtim të përfshirjes së të gjithë njerëzimit. Në një shoqëri të formuar nga 


(303) 








Tasavvufi ose mistika islame nga besimi në mirësi 


njerëz të tillë, krimet dhe zëniet ia lënë vendin ndihmës së dhembshur, 
shtohet numri i njerëzve të mirë, shumica e të cilëve ka mbetur në të 
shkuarën. "Morali i lavdërueshëm"^^ i realizuar prej tyre duke marrë 
për model Profetin (s.a.s.), përgjithësohet me sa të ketë mundësi. Të gjitha 
trajtimet ndaj njerëzve me të meta fitojnë pjekuri siç shihet në këtë shembull 
të shkëlqyer. 

Njëri prej figurave të njohura të historisë së mistikës dhe njëri prej 
shehëve të Belhit, Hatemi Esamm (k.s.) është një personalitet i shquar i 
cili, duke e holluar frymën (egon) dhe shpirtin me anë të edukatës moralo- 
shpirtërore të të Dërguarit të Allahut (s.a.s.), arriti ta ngjisë moralin e vet 
në një shkallë të lartë. Megjithëse e kishte shqisën e të dëgjuarit mjaft 
të shëndoshë, u bë i dëgjuar me llagapin "Esamm", "Shurdh", gjë që 
mbështetet në një ngjarje tejet mësimdhënëse. 

Një ditë, te ai shkoi një grua për t'i paraqitur një ankesë. Sapo kishte 
hlluar t'ia tregonte hallin, nga gruaja doli aksidentalisht në mënyrë të 
pavetëdijshme një zhurmë e shëmtuar. Gruaja shkriu si qiri, pothuaj mori 
fund. Kurse Hz. Hatemi, me qëllim që gruaja të mos turpërohej e të mbetej 
ngushtë, bëri sikur s'kishte dëgjuar, vuri dorën në vesh dhe i tha duke 
bërtitur: 

"Motër, më kanë lënë veshët, fol me zë më të lartë! Nuk të dëgjova!.." 

Kështu, duke menduar se veprimi i saj nuk ishte vënë re, gruaja u 
qetësua. Pastaj filloi ta ritregonte hallin me zë më të lartë. 

Siç rrëfehet, pas kësaj ngjarjeje, me qëllim që gruaja të mos e merrte 
vesh të vërtetën dhe të prekej, Hz.Hatemi vazhdoi të sillej si i rënduar nga 
veshët për pesëmbëdhjetë vjet me radhë gjersa vdiq ajo. Prandaj u bë i 
famshëm me llagapin Hatemi Shurdh. 

Sigurisht, është e pamundur që delikatesa e lartë e sjelljes dhe niveli i 
moralit të pasqyruar në këtë shembull të kalohen në jetë vetëm me anë të 
njohurive të marra nga librat! Kjo delikatesë dhe ky virtyt të shpalosur nga 
Hz. Hatemi mund të shpjegohen me faktin që ai kishte arritur të përçonte 
në moralin e vet pjesën e marrë nga atributi Settaru'l-ujub (mbulues i të 
metave) të Zotit. Sjellje të tilla janë emërtuar, veçanërisht në mistikë, si 
pajisje me moralin e Allahut. 

Nisur nga kjo, miqtë e vërtetë të Allahut, të zhytur në atributet e larta 
të Tij, ia nënshtrojnë vullnetin e vet vullnetit të tij. Ata e konsiderojnë me 
vend vullnetin e Zotit dhe në këtë rrugë e orientojnë mjedisin e vet. Në 
këtë kontekst, shembulli i mëposhtëm është shumë domethënës. 

Një ditë, Hz. Sunbul Sinan i pyeti kështu myridët e vet: 


25 Në origjinal: ahlak-i hamide. 

"Bijtë e mi! Ta zëmë se Zoti jua jep juve drejtimin e kësaj gjithësie, 
ç'bëni?" 

Çdo myrid tha mendimin e vet. Dikush tha: 

"Të gjithë qafirët i asgjësoj!" 

Dikush tjetër tha: 

"I zhduk të gjithë pijanecët!" 

Një tjetër tha: 

"Nuk lë të gjallë asnjë njeri që pi cigare!" 

Ndërkaq, myridi që më vonë u bë dijetari Muslihiddin Efendi, 
vazhdonte të heshtte. Më në fund, shehu iu drejtua atij: 

"Biri im! Po ti, ç'do të bëje?" 

Myridi iu përgjigj plot edukatë kështu: 

"Imzot! Zoti na ruajttë, a mos ka ndonjë të metë në vullnetin dhe 
drejtimin e Zotit që unë të mendoj dhe të dëshiroj gjë tjetër? Përgjigjja ime 
është se edhe unë do të vazhdoja të bëja të njëjtën gjë!" 

Shumë i kënaqur nga përgjigjja e myridit të vet, Hz. Sunbul Sinan 

tha: 

"Ja, tani e gjeti puna qendrën e vet!" 

Pas asaj dite, Muslihiddin Efendiu vazhdoi të përmendej si "Merkez 
Efendi" (Zotëria Qendër) dhe, pas mësuesit të vet, atij iu dha amaneti 
shpirtëror. 

Edhe Ibrahim Haki Erzurumi, sikur të bënte përmbledhjen e kësaj 
situate, e shpreh kështu atribuimin e çdo gjëje vullnetit të Zotit: 

Gjithë punët të zgjedhura i ka, 

Për njëra-tjetrën të denja i ka; 

Çfarëdo të bëjë, sukses po ka; 

Ta shohim Zotin tonë se ç'bën, 

Çfarëdo të bëjë, të bukur e bën! 

Shkurt, të bëhesh i merituari këtyre situatave të bukura e të larta 
është e mundur me veshjen në origjinë me shfaqjet e atributeve të Allahut. 
Në të kundërt, nuk na mbetet ndryshim nga copa e letrës që s'di gjë për 
shkrimin e shkruar apo vizatimin e vizatuar mbi të. Sa bukur shprehet 
poeti Mevlana: 

"Po qe se vizaton mbi letër një njeri të dëshpëruar, si portreti, ashtu dhe letra 
s'dinë gjë as për dëshpërimin, as për gëzimin! 

Në pamje, portreti është i dëshpëruar, por as portreti, as letra nuk dinë asgjë 
për dëshpërimin. Edhe portreti i njeriut që qesh nuk di gjë që po qesh!" 

Prandaj, ne, edhe sikur të kemi merituar shumë shfaqje të atributeve 
hyjnore si rrjedhojë e nderit që jemi njerëz, po qe se nuk dimë gjë për to. 

i ngjajmë asaj letre dhe atij portreti të thatë! Prandaj, të gjitha atributet 
e përkohshme dhe relative që na janë dhënë neve për provë, duhet t'i 
shkrijmë në shfaqjen e atributeve të larta të Zotit. Ne duhet ta dimë se 
përmbajtja e të gjitha atributeve që i përkasin individualitetit të Tij të lartë, 
paraqesin një gjerësi dhe pafundësi të papërkufizueshme. Të gjitha ato janë 
të paraqena e të pafundme. Të gjitha janë absolute tek Ai dhe karakterizohen 
nga pafundësia. Pra, asnjë atribut i Zotit nuk ka kufi dhe breg. Nisur nga 
kjo, dituria, fjala, krijimi dhe të gjitha vetitë e Tij, me cilësinë që kanë, janë 
të papëmgjasueshme e të pashpjegueshme. Kurse veçoritë tona dhe të 
botës sonë janë edhe të kufizuara, edhe të fundme. Ato janë identitet i një 
hijeje dhe perëndimi. Me këtë gjendje, njeriu i cili ende nuk e njeh veten 
plotësisht, gjithsesi e ka të pamundur t'i njohë denjësisht atributet e Zotit, 
atributet që janë të posaçme vetëm për Të! Ashtu siç nuk e njohim dot të 
vërtetën dhe natyrën e individualitetit të Allahut të Lartë, as të vërtetën 
dhe natyrën e atributeve të Tij nuk i njohim dot plotësisht. 

Ata që e njohin këtë të vërtetë dhe e kuptojnë se të gjitha atributet e 
veta, si shikimi, dëgjimi, kuptimi, të folurit, etj., janë shfaqje thërrmijore të 
atributeve të Allahut të Lartë, jetojnë në klimën e asgjësisë me begatitë e 
marifetit, njohjes intuitive të Zotit, dhe, duke u shkrirë brenda kënaqësisë 
së thellë të besimit, thonë: 

jjfc ,2 jS>r y* ^ 

"Nuk ka qenie tjetër veç Tij!" 

Ata gatuhen me urtësinë "O Zot, Ti je ashtu siç je!" 

Në këtë mënyrë, ata, me një zemër të paqëtuar të çliruar nga çdo lloj 
iluzioni dhe lëkundjeje, takohen me Zotin e tyre dhe shkruhen në librin e 
të urtëve. 

Një dervish e pyeti Bejazid Bistamiun: 

"Imzot, cilët janë emrat më të mëdhenj të Allahut?" 

Ai iu përgjigj: 

"Biri im, cili emër i Allahut është i vogël? Mos u bëj indiferent: të gjithë 
emrat e Allahut janë të mëdhenj! Po qe se dëshiron prej Tij të ta pranojë 
kërkesën, kujdesu ta mbrosh zemrën nga pushtimi i vaniteteve! Emrat e Tij 
nuk shfaqen në zemrat indiferente. Por zemrës së ndriçuar me dritën e Tij, 
Allahu ia hedh vështrimin çdo çast me shumë e shumë emrat e Tij!" 

Kështu, në shumë ajete, emrit të Allahut i jepet atributi "i lartë": 

"Dhe madhëroje emrin e lartë të Zotit tënd!" (el-Vakia, 96) 

Profeti (s.a.s.) e ka zbatuar këtë urdhër duke thënë gjatë namazit, në 
ruku, "subhane rabbijel adhim" (madhëruar qoftë Zoti i Madh) dhe, në 
sexhde, "subhane rabbijel a'la" (madhëruar qoftë Zoti i Lartë). 

Allahu im! Për hir të emrave të tu më të bukur, veçanërisht për hir 
të emrit tënd të posaçëm, na mundëso neve pjesë nga e fshehta e njohjes 
tënde dhe e dashurisë për ty! 

Amin, ashtu qoftë! 









/i /* jeriu i përkryer që arrin njohjen 
/1/ intuitive të Allahut (marifetullah), 
v meqë ndodhet nën shfaqjen e 
dashurisë dhe afërsisë ndaj Zotit, prirjet 
egoistike tek ai "digjen" ashtu siç digjet letra 
nën thjerrëz! 


- y® - 


3) MARIFETULLAH DHE SHLAQJET TE INDIVIDUALITETET 26 

Marifetullah është një dituri hyjnore e pakufishme, e pafundme, që 
përmban fshehtësitë dhe urtësitë në tërë gjithësinë. Përkufizimi i kësaj 
diturie me kuptimin e saj të plotë është mbi mundësitë njohëse të njeriut. 
Ndërkaq, çdo njeri, në raport me mundësitë, kapacitetin dhe përpjekjet e 
veta, merr pjesë dhe ndjen kënaqësi nga kjo dituri. Prandaj, Profeti (s.a.s.) 
ka thënë: 


vilJj /ji' \ss cJf id/ v 


"(Allahu iml) Jam i dobët dhe i paaftë të të lavdëroj Ty siç je i denjë për 
lavdërim! Tije ashtu siç e ke lavdëruar vetë veten!" (Muslim, Snlat, 222 ) 

Edhe shprehjet e mëposhtme të rrëfyera si hadith i shenjtë (kudsi), 
tregojnë për rëndësinë e njohjes së Allahut (marifetullah): 

“Unë isha një thesar ifshehtë, desha të njihesha dhe krijova krijesat që do të 
më njihnin Mua!" 27 

Pas Kur'anit dhe haditheve të Profetit (s.a.s.), nuk ka më të bukur 
se sjelljet dhe shprehjet e robve të vërtetë të Zotit që kanë arritur njohjen 


(308) 


26 Titulli origjinal është: Marifetullah ve Ariflerdeki Tecelliler (Marifetullah dhe 
shfaqjet e tij te arifët). Siç është shpjeguar edhe në vende të tjera të këtij teksti kur 
është bërë fjalë për këtë çështje, fjalët irfan (kulturë shpirtërore), arif (inteligjent 
shpirtëror, njeri i pajisur me kulturën shpirtërore), marifet (njohje intuitive e 
shpirtërore) dhe marifetullah (njohje intuitive e shpirtërore e Allahut) vijnë nga 
e njëjta rrënjë. Për t'iu shmangur një titulli të gjatë, ne bëmë formulimin si më 
sipër duke pasur parasysh me fjalën personalitetet, pikërisht arifët, personalitetet e 
kulturës shpirtërore si njohës të Zotit. 

27 shih. Axhluni, Keshfu'l-Hafa, II, 132. 

(marifet) e Tij, sepse sjelljet dhe fjalët e tyre janë të brendshme 28 dhe me 
burim hyjnor, jo të fituara. Prandaj ata quhen "trashëgimtarë poetikë" 29 . 
Zemrat e njerëzve që vëzhgojnë sjelljet e atyre robve të vërtetë dhe që dëgjojnë 
fjalët e tyre, mbushen me begati shpirtërore e frymëzim, zelli u shtohet, të 
fshehtat nisin t'u bëhen të qarta, pastrohen nga lëkundjet djallëzore dhe 
pasionet materiale. 

Një pjesë e këtyre miqve të Zotit kanë atribute të Hz. Ademit, një 
pjesë kanë atribute të Hz. Ibrahimit, një pjesë kanë atribute të Hz. Musait, 
një pjesë kanë atribute të Hz. Isait dhe një pjesë tjetër kanë karakter 
muhammedian. 

Cilësitë dalluese të personave me karakter muhammedian janë 
marifeti (njohja intuitive e shpirtërore), muhabbeti (afërsia dhe dashuria 
shpirtërore) si dhe tevhidi (besimi monoteist në Allahun si Zoti i vetëm i 
gjithësisë). Mes këtyre personave bujarë ka të tillë që janë të paatribueshëm 
ngaqë kanë përqëndruar në vetvete të gjitha cilësitë dalluese. Pra, janë të 
pashpjegueshëm. 

Zoti u ka f alur këtyre robve të dashur shf aqje të ndry shme sipas gjendjes 
së tyre. Në këtë kontekst, dikë e ka bërë Shah Nakshibend, një det zelli 
dhe përpjekjeje të pangjashëm e të pafund në veprime e në marifetullah; 
dikë, si Mexhnunin, e ka bërë të përsillet nëpër shkretëtirën e ashkut; dikë 
e ka shëtitur nëpër luginat e mahnitjes; dikë e ka lënë pa gojë përballë 
madhështisë hyjnore; dikë, si Junus Emrenë, e ka bërë bilbil të ashkut; dhe 
dikë si poeti Mevlana, e ka bërë një det kuptimesh, nga gjuha e të cilit 
shpërthejnë urtësi dhe shpëmdahen gjithandej margaritarë të rrallë! 

Të gjithë të urtët (velinjtë) që Zoti i bëri të merituar të këtyre shfaqjeve 
të ndryshme, i pajisi në klimën e miqësisë me diturinë e marifetit dhe ia fali 
njerëzimit si udhërrëfyes. 

Njeriu i përkryer që arrin njohjen intuitive e shpirtërore të Allahut 
(marifetullah), meqë ndodhet nën shfaqjen e afërsisë dhe dashurisë së Zotit, 
tek ai "digjen" (nga shfaqjet e kësaj afërsie dhe dashurie) prirjet sensitive e 
egoistike siç digjet letra nën thjerrzë e vendosur në vatrën ku mblidhet tufa 
e rrezeve të diellit që e përshkon atë. Kështu, pasi që ky njeri shndërrohet 
në një qendër tërheqjeje dritësore hyjnore^O, edhe njerëzit e tjerë, në mënyrë 
të pavullnetshme, e duan dhe e respektojnë atë. Ndërkaq, meqë ai e ka 
shpëtuar veten nga darët e komplimentave dhe lidhjeve të përkohshme e 
të vdekshme, nuk bie në vorbullën e atributeve të përbuzura, si krenaria, 
mendjemadhësia dhe dukja. Ai është së bashku me Zotin mes popullit. Ai 


28 Në origjinal: deruni, internale, të zemrës, të botës së brendshme ndjesore 

29 Në origjinal: verethetu'l-enbija. 

30 Në origjinal: nurani. 

jeton me ndjenjat e respektit ndaj urdhrave hyjnorë (tadhim li emrillah) 
dhe dhembshurisë ndaj krijesave të Allahut (shefkat li halkillah). Ndërkaq, 
si domosdoshmëri e afërsisë dhe dashurisë ndaj Allahut, kurrë nuk tregon 
afërsi, dashuri dhe prirje ndaj mizorëve dhe mosmirënjohësve që janë e 
kundërta e përkryerjes së tij, vetëm se, si domosdoshmëri e mëshirës së tij, 
i vjen keq edhe për ta dhe lutet për orientimin e tyre! 

Pasuria dhe kapitali dhe të gjitha kapitalet që i përkasin kësaj bote, atij 
i duhen vetëm për t'i dhënë, për të bërë mirësi me to. Njeriu i përkryer ia ka 
kushtuar veten njohjes së Allahut (marifetullah) dhe për t'u bërë konfident 
i Allahut (vasili il'lallah). Tashmë ai është një rob i vërtetë që nuk u kushton 
vëmendje halleve dhe vuajtjeve të kësaj bote! 

Poeti Mevlana Xhelaleddin Rumi e shpreh bukur me anë të kësaj 
rrëfenje faktin se shpirtrat, frymët dhe kapacitetet ndryshojnë nga njeriu 
në njeri, se çdo njeri i sheh në pasqyrën e vet shpirtërore nga kënde të 
ndryshme qëndismat e gjithësisë veç e veç dhe se edhe brenda turmave, 
madje, ndodhen së bashku me Allahun: 

"Një sofi, për t'u mbushur me hare e për t'u kredhur në meditim, 
shkon në një kopësht të stolisur. Përballë bukurive të kopshtit, dehet. Pastaj 
i mbyll sytë dhe kridhet në vëzhgim të brendshëm dhe meditim. 

Një person i paditur dhe indiferent që ndodhej aty, pandeh se sofiu fle. 
Ai habitet rne gjendjen e sofiut, mërzitet dhe i thotë: 

"Ç'fle, more? Hapi sytë dhe shih pjergullat e rrushit, pemët që kanë 
çelur lule dhe barërat që kanë jeshiluar, vështro veprat e mëshirës së 
Allahut!" 

Edhe sofiu i jep këtë përgjigje: 

"O i paditur e indiferent! Dije mirë këtë se vepra më e madhe e mëshirës 
hyjnore është zemra. Të tjerat jashtë saj janë si hije të kësaj vepre të madhe. 
Mes pemëve rrjedh një përrua. Në ujin e kulluar të tij sheh reflektimet e 
pemëve të të dy anëve... 

Ato që duken të reflektuara në ujë, janë një kopësht imagjinar. 
Kopshtet e vërtetë janë në zemër, sepse zemra është vendvëzhgimi hyjnor. 
Reflektimet e gjërave të bukura të kopështit ndodhen në vendin e kësaj 
bote prej uji dhe balte! 

Po qe se gjërat e kësaj bote nuk do të ishin reflektimi i selvisë së haresë 
në botën e zemrës, Zoti nuk do t'i thoshte kësaj bote imagjinare vend 
mashtrimi. 

Në ajetin e 185-të të sures Al-i Imran thuhet: 

"... Jeta e kësaj bote nuk është gjë tjetër veçse një mall (shitblerjeje) 
që të mashtron!" 

Të paditurit dhe indiferentët dhe ata që, duke e pandehur këtë botë 
xhennet (parajsë), thonë "ky është xhenneti (kjo është parajsa)!", ngopen 
me pamjen që reflekton përroi. 

Ata që rrinë larg prej kopshteve të vërteta, domethënë, larg prej të 
urtëve (evlijave), duke u prirë drejt atij iluzioni, vetëmashtrohen. 

Një ditë, ky gjumë indiferentizmi merr fund. Sytë hapen, e vërteta 
duket. Por ç'dobi ka ajo pamje në frymën e fundit? 

Ç'lumturi për atë që ka vdekur para se të vdesë, shpirti i të cilit ka 
marrë aromë nga e vërteta e këtij kopshti!.." 

Me të vërtetë, po qe se dikush nuk u jep vlerë shijeve frymore (egoistike) 
të kësaj bote dhe i heq sytë prej saj, Allahu (xh.xh.) ia kullon shpirtin dhe 
ia ndriçon zemrën. 

I Dërguari i Allahut (s.a.s.) pati thënë: 

"Zemra brenda së cilësfutet nur (dritë hyjnore), hapet dhe zgjerohet!" 

E patën pyetur: "O i Dërguari i Allahut, cila është shenja e kësaj?" 

Dhe ai u qe përgjigjur kështu: 

"Të largohesh nga bota e përkohshme, t’ia japësh zemrën vendbanimit të 
ahiretit që është i përjetshëm dhe të përgatitesh për vdekjen para se të vdesësh!" 
(Taberi, Tefsir, VIII, 37) 

Njerëzit e Allahut të cilët janë udhëtarët besnikë të rrugës së nderuar 
të marifetit (njohjes së Allahut), me fjalë të tjera, zemrat e miqve të Zotit, 
janë si guaskat e sedefta që formojnë margaritarë të mëdhenj prej pikave të 
shirave të prillit. Ata nuk mungojnë t'i bëjnë, me favorin e Allahut, zemrat e 
papërpunuara që tregojnë afërsi ndaj tyre, guaska të sedefta margaritarësh, 
mjafton që këto kërkesa të mund ta dallojnë pikën e shiut që fshihet në 
guaskë! 

Në kritikën e Methnevisë thuhet: 

"Allahu që zotëron fjalën, i tha resë në vesh një të fshehtë dhe nga syri 
i resë u derdhën lot si nga tullumbi i ujit. I tha trëndafilit në vesh një të 
fshehtë dhe e zbukuroi atë me salltanete ngjyrash dhe aromash. I tha gurit 
në vesh një të fshehtë, e bëri atë rubin mes mineralit. Pra, duke u shfaqur 
me atributin "i këndshëm", lëshoi ujë nga reja, trëndafilin e zbukuroi dhe 
gurin e bëri të çmuar. 

Edhe trupit të njeriut i dha një të fshehtë dhe njerëzit e marifetit të cilët 
e ruajnë atë të fshehtë, i lartësoi duke u dhënë pavdekësi. Këta miq të Zotit 
që marrin frymëzim nga bota hyjnore, shpëtuan nga kurmi dhe arritën ta 
njohin të fshehtën e konfidencës ndaj Zotit." 

Pa asnjë dyshim, këto të fshehta janë e fshehta e dashurisë (muhabbet) 
e cila është mbështetje për njohjen (marifet) në gjendje shfaqjesh të 


© 






Tasavvufi ose mistika islame nga besimi në mirësi 


ndryshme, e fshehta e dashurisë (muhabbet), në klimën e begatë të së cilës 
është fshehur përkryerja dhe bukuria e çdo gjëje. 

Në miqtë e Zotit të nivelit të lartë, shfaqjet individuale të dashurisë 
masivizohen e ngurtësohen. Dashuria individuale (personale) është kur 
dikush do (dashuron) në mënyrë të pavullnetshme dikë të vdekshëm dhe 
kur ngre një lidhje dashurie. Kjo dashuri është metaforike. Kurse dashuria 
individuale (personale) e vërtetë është një pasion i tillë ndaj Zotit dhe 
gjendja e shkrirjes (humbjes) në Të. 

Miqtë e Zotit që janë të merituar të shfaqjeve të kësaj dashurie 
individuale (personale), nuk janë persona që gëzohen kur u jepet diçka 
dhe që u dobësohet dashuria kur persekutohen. Tregimi figurativ në vijim 
përbën një shembull të bukur të dashurisë individuale (personale). 

Mevlana Xhamiu (k.s.) tregon: 

Në rrethin e kuvendit të Plakut tonë Mevlana Sadeddin Kashgariut 
ishte një i ri. Te ky i ri, përkorësia, tërheqja në vetvete dhe pasioni hyjnor 
ishin në gradën më të lartë. Si unë, edhe ai ishte dhënë pas një bukurosheje 
të vdekshme. Kështu, vlerën që e kishte grumbulluar në zemër, brenda një 
çasti e kishte bartur në atë anë. 

Kishte marrë një dhuratë prej ari dhe margaritarësh, e kishte lënë në 
rrugën nga kalonte ajo bukuroshja dhe ishte fshehur në një skaj me qëllirn 
për ta ruajtur që të mos e merrte dikush nga kalimtarët e tjerë. Ia thoshte 
mendja se e dashura do të kalonte andej, do ta vinte re dhuratën dhe do 
ta merrte, por pa e ditur se nga kush dhe si. Kur e mora vesh si qëndronte 
puna, i thashë: 

"Ç'punë të çuditshme që po bën! Gjënë e marrë me gjithë ato mundime 
po e lë në rrugën e saj! Edhe sikur ta shohë e ta marrë, ajo s'do ta dijë se 
nga kush është lënë aty dhe pse. Të paktën bëj diçka që ta dijë se e ka prej 
teje!" 

Duke u dridhur e derdhur lot, m'u përgjigj: 

"Ç'po thua? A mos pandeh ti se unë s'e di që po bëj një punë të 
çuditshme? Por unë nuk pres asgjë për këtë që po bëj. Sepse nuk dua që ajo 
të më mbetet nën detyrimin e mirënjohjes për dhuratën që po i bëj!" 

Kjo përgjigje më bëri të dridhem. Po qe se dashuria metaforike për 
një vdekëtar shpalos një thellësi, delikatesë dhe bukuri sjelljeje si kjo, kush 
e di se ç'shfaqjeve të larta të njohjes së Zotit (marifetullah) u bëhen vend 
reflektimi ata që meritojnë "dashurinë personale"! 

Duke shpjeguar këto etapa të zemrës, Mevlana Xhelaleddin Rumiu 
është shprehur se, në kulmin e diturive formale në medresenë selçukase, ka 
qenë "mësimdhënës" dhe, si gjendje, "i papjekur". Pastaj, kur ka merituar 


shfaqjet e njohjes së Zotit (marifetullah) dhe të fshehtat në gjithësi kanë 

filluar t'i bëhen të qarta, "është pjekur". Dhe, kur është humbur (shkrirë) 
në dashurinë individuale (personale), "është djegur"! 

Arritja e njohjes intuitive e shpirtërore të Allahut (marifetullah), 
është e mundur vetëm me anë të një besimi të ngopur dhe duke fituar 
një kompetencë për shfaqjet hyjnore të aftë për t'u pranuar nga njohja 
njerëzore. 

Allahu im! Na e mundëso ta plotësojmë me dinjitetin e duhur të 
drejtën e amaneteve që na ke favorizuar! Bëna ne zotërues të punëve 
të mira në atë gradë që në ahiret të meritojmë mëshirën tënde më të 
lartë! Na i bëj zemrat vend ku të reflektohen shfaqjet madhështore e të 
shkëlqyera të dashurisë për Ty! Dhe, duke na bërë ta njohim të fshehtën 
e "krijimit të përkryer" që ua fale robve të tu si shfaqje të dashurisë 
dhe mëshirës tënde, na i ringjall dhe na i zbukuro zemrat me vesën e 
mëshirës tënde!" 

Amin, ashtu qoftë! 


z 






eritimi i dhuntive hyjnore varet 
nga konsistenca 31 e zemrës. 


B. DHUNTITE HYJNORE 32 

Të gjitha qeniet përveç Allahut janë krijuar me shfaqjen e atributit 
"Latif" (Favorizues) të Allahut, domethënë, me anë të favorit të Tij. Asnjëri 
nga krijesat nuk është bërë ekzistent me të drejtën e vet dhe duke paguar 
për këtë. Trupat e vdekshëm dhe relativë të qenieve si dhe të gjitha cilësitë 
dhe mundësitë të varura nga urtësitë e krijimit të tyre janë krejtësisht 
nga një dhunti hyjnore më vete. Kjo do të thotë se e tërë ekzistenca është 
identitet i favorit, bujarisë dhe mirësisë së Zotit! 

Ndërsa ekzistenca e çdo gjëje të krijuar dhe cilësitë që u janë 
dhënë atyre në zotërim, janë, në të vërtetë, nga një "dhunti hyjnore" 33 , 
këtë shprehje ne e përdorim për meritimet-dhuratë 34 të atyre që kanë 
hyrë në rrugën e tasavvufit, mistikës islame, në raport me distancat që 
kanë kapërcyer ata në këtë rrugë. Personat me kapacitet ndër njerëzit e 
zakonshëm, duke përparuar në këtë rrugë, fillojnë të zotërojnë pa kaluar 
ende në jetën e pasme, ahiret, një sërë favoresh dhe aftësish të shquara. 
Edhe nëse në fillimin e këtyre meritimeve, me përdorimin e vullnetit të 
pjesshëm njerëzor, bëhet fjalë për një lindje të drejte (istihkak), meqë, 
në fund të fundit, favori është epror ndaj të drejtës së fituar (istihkak), 
është bërë zakon që këto të konsiderohen thjesht dhunti hyjnore duke e 
përdorur për to vetëm fjalën "mevhibe", dhuratë, dhunti. Sepse dallimi i 
madh këtu mes të drejtës së fituar dhe meritimit ka lindur prirjen për ta 
supozuar të drejtën e fituar (istihkak) si "të paqenë". Kjo pikëpamje nuk 
është dhe fort e gabuar po të kihet parasysh se edhe mundësia personale si 
mbështetje për të drejtën e fituar (istihkak) është, në fakt, një dhuratë ose 
dhunti (mevhibe) hyjnore! 


31 Në origjinal: kivam, konsistencë: pjekuri, njëtrajtshmëri, përputhshmëri, 
qëndrueshmëri. 

32 Në origjinal: mevhibe: dhuratat dhe favoret hyjnore. 

33 Në origjinal: mevhibe-i ilahijje (osm.). 

34 Në origjinal: vehbi olan nailiyyetleri (turq). 

Disa persona me kapacitet që arrijnë nivel shpirtëror me edukim mistik, 
në këtë udhëtim moralo-shpirtëror bëhen të merituar të shumë shfaqjeve 
përkryerjesh. Kështu, për disa miq të Zotit, urtësitë qartësohen dhe nyjet 
enigmatike zgjidhen një e nga një. Të panjohurat nisin të zbulohen, misteret, 
të triumfohen. Fanitjet dhe frymëzimeh’- 3 në një zemër të paqëtuar (selim), 
e drejtojnë robin drejt Zotit dhe thelbit të së vërtetës. Me reflektimin në 
zemër të shumë të vërtetave të Levhi Mahfudhi© që i përkasin të ardhmes, 
shihen ëndrra besnike që vërtetohen (realizohen). Robi arrin një vështrim 
të zgjuar dhe një meditim të pjekur, me anë të të cilave parandjen në çdo 
gjë dëshirën volitive hyjnore. 

Këto situata të arritura pas përpjekjeve të sinqerta vetëm si rezultat i 
favoreve dhe mirësive hyjnore, kanë edhe shumë forma shfaqjesh të tjera 
të ndryshme. Dihet se emërtimi si dituri i këtij meritimi është "ledunijat" 
(e dhënë nga Zoti). Edhe pse informacionet dhe dijet ledunni kanë një 
përmbajtje që e kapërcen njohjen dhe aftësinë përfshirëse njerëzore, ata që, 
me favorin dhe bujarinë e Zotit, bëhen pjesëtarë të kësaj diturie, arrijnë një 
njohje dhe intelekt përgjithësues në raport me përparimin që kanë shënuar. 
Dhe, tani, le të përpiqemi ta shpjegojmë përmbajtjen e diturisë ledunni me 
aq sa e lejojnë mundësitë njerëzore dhe oportunitetet fetare. 



35 Në origjinal: siinuhat ve ilhamlar. Synuhat janë fanitjet apo manifestimet ndjesore- 
shpirtërore që ndodhin edhe zgjuar, edhe në ëndërr. 

36 Tabela e Kujtesës; sipas konceptualitetit islam, në Levhi Mahfudh ruhet e shënuar 
e gjithë dija hyjnore duke përfshirë edhe fatin e njerëzve dhe të krijimit në 
përgjithësi. 

asi ta dua robin tim, unë (pothuajse) 
bëhemgjuhaqëiflet,zemraqëindjen, 
veshi që i dëgjon, syri që i sheh, dora 
që i zë dhe këmba që i ecën. Ia jap 
patjetër ç'të më kërkojë. Po të mbështetet 
te unë, e mbroj! (Buhari, Rikak, 38) 




1. DITURIA HYJNORE (ilmu'l-ledun) 

Kjo është një dituri e bashkëlindur 37 me njeriun, krejtësisht e dhënë 
e Zotit, e merituar vetëm me anë të favorit të Zotit. 

Në Kur'an, për këtë dituri përdoret shprehja (dipiuJ^) "një dituri nga 
Ne, nga ana jonë" 38 . Nga kjo vjen edhe shprehja "dituri hyjnore" 39 . 

Në fakt, të vërtetat që Zoti ia ka bërë të ditura Profetit (s.a.s.), përbëjnë 
tri kategori. Nga këto, të vërtetat e kategorisë së parë, meqë mund të 
njihen vetëm me anë të dritës profetike, kanë mbetur si një e fshehtë mes 
Allahut të Lartë dhe të Dërguarit të Tij. Të vërteta të tilla Profeti (s.a.s.) nuk 
ia ka zbuluar askujt prej sahabeve, shokëve të tij. 

Ekzistenca e të vërtetave të tilla mes Zotit dhe Profetit, zbulimi i të 
cilave është i palejueshëm e i pamundur dhe të cilat, edhe sikur të zbulohen, 
është e pamundur të kuptohen, merret vesh nga përmbajtja ose mënyra e 
shprehjes së disa haditheve profetike. Kështu, Profeti (s.a.s.) u ka thënë 
sahabeve: 

"Po t'i dinit ato që di unë, do të qeshnit pak e do të qanit shumë!" (Buhari, 
Kusuf, 2; Muslim, Salat, 112). 

Kurse në një hadith tjetër ka thënë: 

"Ka çaste të tilla mes meje dhe Zotit, që nuk mund t'i kuptojë as ndonjë 
engjëll i afërt (i Zotit) dhe as ndonjë profet!” (Munavi, Fejdu'l-Kadir, IV, 8) 

Eshtë edhe grupi i dytë i të vërtetave tënjoftuara Profetitnga ana e Zotit, 
të cilat mund të kuptohen saktë vetëm nga persona të aftë dhe kompetentë 
të lartësuar mendërisht e shpirtërisht, të mbiquajtur "të zgjedhurit" ose "të 


37 Në origjinal: vehbi (frëngj. innë). 

38 Origjinali i ajetit: min ledunna ilma (Kehf, 65). 

39 Në origjinal: lediinni ilim. 

mbizgjedhurit" 40 . Eshtë një e vërtetë historike se të vërtetat e kësaj kategorie 
Profeti (s.a.s.) ua ka përcjellë disa sahabeve të mëdhenj, si Hz. Ebu Bekr dhe 
Hz. Ali. Pastaj, përcjellja e këtyre të vërtetave nga zemra në zemër është 
bërë traditë, sepse ekziston mundësia që, po të shkruhen, do të merren 
vesh edhe nga njerëz jokompetentë të cilët, për shkak se do t'i kuptojnë 
gabim, do të bien në gabime. Ndërkaq, personi i pajisur me kapacitetin 
e duhur në këtë drejtim, mban edhe po aq përgjegjësi. Për të mirën dhe 
shpëtimin e vet, personi është i detyruar ta përdorë dhe zhvillojë më tej 
kapacitetin e vet. 

Të vërtetat e grupit të tretë të njoftuara Profetit nga ana e Allahut, 
janë të vërtetat kanunore 41 . Për njohjen e këtyre të vërtetave ka përgjegjësi 
besimore e praktike e gjithë bota njerëzore. Prandaj Zoti i ka përcaktuar këto 
të vërteta apo konkluzione duke mbajtur parasysh edhe njerëzit e nivelit 
më të ulët kulturor, në një mënyrë të mundshme për t'u kuptuar, besuar 
dhe zbatuar edhe prej tyre. Këto u duhen të gjithëve dhe i janë njoftuar 
botës për të caktuar përgjegjësitë e çdokujt. 

Herë pas here, Profeti (s.a.s.) u bënte sahabeve sqarime mbi ngjarjet që 
kanë për të ndodhur gjer në kiamet, por shumica e sahabeve nuk i kuptonin 
dot, kurse një pjesë e tyre i harronin fare. 42 

Por dihet se Profeti (s.a.s.) u ka njoftuar disa personave kompetentë, 
për të cilët folëm më sipër, një sërë të vërtetash të vështira për t'u kuptuar 
dhe se shumica e këtyre të vërtetave është përcjellë vetëm nga zemra në 
zemër. Sepse këto janë të vërteta jo vetëm të panevojshme për shumicën, 
por edhe që e kapërcejnë aftësinë rrokëse e njohëse të shumë vetëve. Eshtë 
një traditë historike që vijueshmëria e njohurive të tilla mes njerëzve me 
kapacitetet përkatëse është realizuar jo me anë të komunikimit në masë, 
por shpesh nga zemra në zemër, pra, nga një individ kompetent në tjetrin. 

Përveç Hz. Ebu Bekrit dhe Hz. Aliut, edhe Ibni Mes'udi, Ebu Hurejre, 
Muadh bin Xhebel dhe Harith bin Malik (r.anhum), nga sahabet, janë 
njohur me disa të fshehta të kësaj diturie të posaçme. 


Allahu i Lartë u bën shumë favore të papara nga sytë e të pamatura 
dot nga mendjet zemrave të robve të cilët mbështeten siç duhet tek Ai, të 
cilët, vullnetin dhe dëshirat njerëzore ia nënshtrojnë vullnetit hyjnor. Zoti 

40 Në origjinal: havas, havassu'l-havas. 

41 Në origjinal: sher'i. 


42 shih. Buhari, Kader, 4. 

ynë i Lartë e ka bërë të ditur kështu në Kur'an se u ka favorizuar robve të 
tillë një dituri dhe urtësi të posaçme: 



"O ju që keni besuar! Po qe se druheni nga Allahu, Ai ju jep një 
furkan (një dituri, zgjuarsi dhe mendësi diferencuese mes së mirës dhe së 
keqes), ua mbulon mëkatet dhe ju fal, sepse Allahu është favorizues i 
madh!" (el-Enfal, 29) 

"O ju që keni besuar! Kini frikë Allahun dhe besojini të Dërguarit 
të Tij që Ai t'ju japë dyfish nga mëshira e Tij dhe t'ju favorizojë një dritë, 
nën ndriçimin e së cilës të ecni..." (el-Hadid, 28) 

Edhe në hadithin profetik është thënë: 

"Atij që vepron me ato që ka mësuar, Allahu i Lartë ia mëson ato që s'di!" (Ebu 
Nuajm, Hiljetu'l-Evlija, X, 15) 

Kurse një hadith kudsi ka këtë kuptim: 

“Kush bën armiqësi ndaj një robi tim të urtë, unë i shpall luftë atij. Robi 
nuk mund të krijojë ndaj meje afërsi me ndonjë gjë më të pëlqyeshme se farzet 
(detyrimet) për të cilat e kam urdhëruar. Robi më afrohet mua pa pushim edhe me 
adhurimet suplementare (nafile) (të kryera përveç farzeve) dhe, më nëfund, unë 
atë e dua. Dhe, pasi ta dua, bëhem veshi që i dëgjon, syri që i sheh, dora që 
i zë dhe këmba që i ecën. I jap ç’të më kërkojë dhe, po të mbështetet te unë, e 
mbroj!" (Buhari, R ikak, 38) 

Siç shihet, adhurimet nafile të kryera me zemër me pasion, hare dhe 
ekstazë pasi të jenë kryer farzet me principialitet dhe sinqeritet duke 
respektuar etikën dhe elementët e tyre, përbëjnë pretekste për favore dhe 
mirësi të tilla të shkëlqyera të Zotit. Prandaj duhet të ruhemi nga haramet 
dhe gjërat e dyshimta duke iu kundërvënë dëshirave të ulta të nefsit, 
dhe traditën profetike duhet ta bëjmë mënyrë jetese. Për të merituar këto 
favore, duhet t'i mbajmë kënaqësitë trupore në kufijtë e duhur dhe duhet 
ta zhvillojmë botën shpirtërore. Sepse kjo është një favor aq i madh, sa Zoti 
ia hap njeriut aftësinë njohëse të mbuluar me dobësitë njerëzore, ndaj të 
drejtës, të vërtetës dhe urtësisë. Në çdo qëndrim dhe lëvizje, njeriu hedh 
hap sipas vullnetit hyjnor. Ai arrin të bëjë vlerësime dhe parashikime të 
sakta. Shkaqet dhe pretekstet, pamjet sa për dukje nuk munden ta gënjejnë 
robin që e ka shkrirë vullnetin e vet në vullnetin e Zotit. Robi bëhet i aftë për 
të zbuluar fytyrën e brendshme të ngjarjeve dhe për të qenë parashikues. 

Krahas vlerësimit dhe parashikimit të saktë me anë të frymëzimeve të 
ardhura në zemër, janë edhe mendimet e këndshme e të holla që vijnë në 
mendje dhe lindin në mendim, të cilat janë kuptime të brishta për njerëzit 
e zemrës, të cilat i njoftohen personit jo me fjalë, por shpesh me shenja dhe 
simbole. Këto janë quajtur gjest (gjeste) 43 . Kuptimet përkatëse të shprehura 
me këto gjeste janë shenja dhe udhëzime të favorizuara nga Zoti i Lartë për 
robtë e Tij të mirë (salih) në rrugën e lartësimit moralo-shpirtëror. 

Veç kësaj, Zoti mund t'u ndihmojë robve të mirë në gjendjet e vështira 
ku mund të kenë rënë, duke i paralajmëruar me anë të zërave të ardhura 
nga e panjohura. Kjo është quajtur zë misterioz 44 , që do të thotë zë i ardhur 
fshehtas pa u kuptuar se nga dhe nga kush vijnë. Janë zërat që shfaqen në 
zemrën e udhëtarit të udhës mistike dhe që e ftojnë atë te Krijuesi. 

Kjo ngjarje provon se dëgjimi i zërave misteriozë është i vërtetë. 

Pas vdekjes së Profetit (s.a.s.), sahabet ranë në kundërshtim me njëri- 
tjetrin mbi çështjes se a duhej larë Profeti si njerëzit e tjerë gjer atëherë duke 
ia nxjerrë rrobat, apo mbi rroba. Atëherë, një zë nga e panjohura ka njoftuar 
se duhet larë pa ia nxjerrë rrobat. 45 

Me ndërmjetësinë e profetëve, Allahu i Lartë u ka mësuar njerëzve 
"Librin", "Urtësinë" 46 dhe gjërat e tjera që nuk i kanë ditur. Ky mësim 
është realizuar disa herë hapur dhe, disa herë, në mënyrë hyjnore me anë 
të frymëzimeve të ardhura drejtpërdrejt në zemër. Ndërkaq, këto situata, 
siç e shprehëm edhe më lart, ngaqë janë shfaqur me një cilësi të vështirë 
për t'u rrokur nga njohja njerëzore, janë bërë të panjohura për shumicën 
e njerëzve. Por fakti që dituria hyjnore (ilmi ledun) është e drejtë dhe e 
vërtetë, është e fiksuar në Kur'an dhe në traditën profetike. 

Me të vërtetë, kjo ngjarje e treguar në Kur'an 47 dhe në disa hadithe të 
Profetit (s.a.s.), që ndodh mes Hz. Musait (a.s.) dhe Hizrit (a.s.), reflekton 
shkëndija të shkëlqyera nga përmbajtja e diturisë hyjnore. 

Ushtria e Faraonit që ishte vënë në ndjekje të Hz. Musait dhe pasuesve 
të tij, ishte mbytur në Detin e Kuq mu në sy të të bijve të Izraelit. Pas këtij 
favori hyjnor, Hz. Musai e mblodhi fisin dhe u bëri një predikim shumë 
oratorik dhe të zjarrtë. Zemrat e dëgjuesve u zbutën, sytë iu përlotën. 


43 Në origjinal: latife (shum. letaif). 

44 Në origjinal: hatif. Prandaj, edhe në arabishten moderne telefonit i thuhet "hatif". 

45 shih. Ebu Davud, Xhenaiz, 27-28; Ahmed b. Hanbel, VI, 267; Ibni Maxhe Xhenaiz, 10. 

46 Në origjinal, përkatësisht, "Kitab", "Hikmet". 

47 shih. Kehf, 60-82. 












Tasavvufi ose mistika islame nga besimi në mirësi 


Njerëzit e fisit mbetën të mahnitur nga thellësia e diturisë dhe aftësisë 
predikuese të Musait. Njëri prej tyre, i dehur nga kjo bisedë, e pyeti: 

"O lajmëtari i Zotit, a ka në botë njeri më të ditur se ti?" 

I kënaqur shumë nga kjo lloj pyetjeje, Hz. Musai (a.s.), pa thënë "Zoti 
e di", iu përgjigj: 

"Jo, nuk njoh ndonjë të tillë!" 

Në këtë mënyrë, Hz. Musai rrëshqiti ose bëri një gabim pa dashje 48 . 
Zoti nuk e pa me vend përgjigjen dhe ia zbuloi Hz. Musait këto fjalë: 

"Në vendin ku takohen dy detrat kam një robin tim që është më i ditur 
se ti. Atij i kam dhënë një dituri të posaçme (ledunni - hyjnore)!" 

Me dëshirën për ta mësuar këtë dituri, Musai tha: 

"... do të shkoj pa u ndalur gjer në atë vendin ku bashkohen dy 
detrat dhe, po të duhet, do të eci me vite..." (el-Kehf, 60) 

Pastaj doli në rrugë me të birin e motrës, Jusha bin Nun. Gjatë udhëtimit 
u përjetuan disa shfaqje. Më në fund, e gjetën njeriun që kërkonin. Ky 
takim përshkruhet kështu në Kur'an: 

"Ndërkaq, gjetën një nga robtë tanë të cilit i patëm dhënë një 
mëshirë nga ana jonë dhe, gjithashtu, i patëm mësuar një dituri nga ana 
jonë!" (el-Kehf, 65) 

Ky person i treguar Musait (a.s.) me anë të zbulesës, ndodhej i ulur 
mbi një shkëmb dhe hedhur sipër një hirkë jeshile. Hz. Musai iu afrua, e 
përshëndeti dhe i tha: 

"Unë jam Musai." 

Hizri 49 (a.s.) i tha: 

"Domethënë, ti je Musai, profeti i të bijve të Izraelit!" 

Musai (a.s.) e pyeti: 

"A ti je personi për të cilin jam njoftuar nga ana e Allahut se është më 
i dituri i njerëzve?" 

Hizri (a.s.) iu përgjigj kështu: 

"O Musa! Allahu të ka dhënë ty një dituri që s'është tek unë, kurse 
mua më ka dhënë një dituri që s'është tek ti!" 

Atëherë, Musai i tha kështu Hizrit: 

43 Në origjinal: dhel'le ( lat. lapsus). Profetët janë të pafajshëm (inocentë), pra, nuk 
mëkatojnë, por ata mund të bëjnë gabime të vogla pa dashje, pra, mund të 
rrëshqasin. Këto gabime të përbëra nga fjalë dhe sjellje, tek ta ndodhin në mënyrë 
të pavullnetshme. 

43 Në arabisht, fjala "hizër" (hidr) do të thotë "jeshil" ose "i jeshiluar". I Dërguari i 
Allahut (s.a.s.) ka thënë: "Shkaku që Hizrit (a.s.) i është dhënë ky emër, ështe se, kur 
shtrihej mbibarëra tëzverdhuara, atofillonin tëjeshilonin!" (Buhari, Enbija, 27; Tirmidhi, 
Tefsir, 18; Dejlemi, Musned, I, 345). Muxhahidi nga tabiinët, thotë: "Kur Hizri falte 
namaz, mjedisi përreth jeshilohej." Siç kuptohet nga këto shprehje, ky nuk është 
emri i vërtetë i Hizrit, por një emër i dhënë atij më pas. 









Marifetullah ose Njohja Intuitive E Zotit dhe Dhuntite Hyjnore 


"A mund të lidhem pas teje që të ma mësosh edhe mua maturinë 

(diturinë dhe urtësinë që të çojnë te e vërteta) që ta ka mësuar Allahu ty?" 
(el-Kehf, 66) 

Në këtë mënyrë, Musai (a.s.) ia bëri të ditur Hizrit (a.s.) dëshirën për ta 
mësuar këtë dituri prej tij. Shihet se për marrjen e kësaj diturie, siç thuhet 
edhe në ajet, duhet që "nxënësi të lidhet pas mësuesit, ta ndjekë atë", sepse 
dituria në fjalë do të kalojë nga zemra në zemër, gjë për të cilën kërkohet 
domosdoshmërisht një bashkëjetesë materiale-shpirtërore. 

Musai (a.s.) kërkonte ta mësonte nga Hizri (a.s.) urtësinë e disa të 
vërtetave të pamundura për t'u kuptuar haptazi dhe drejtpërdrejt, të cilat 
atij i dukeshin të çuditshme. Por Hizri (a.s.) i tha: 

"Ç'është e drejta, ti kurrë nuk do të mundesh të durosh duke 
qenë bashkë me mua! Si do ta durosh një dije që nuk ia njeh fytyrën e 
brendshme?" (el-Kehf, 67-68) 

Në të vërtetë, me këto fjalë, Hizri (a.s.) bëri zbulimin e parë mbi 
gjendjen psikologjike të Hz. Musait dhe, gjithashtu, e njohu me të veçantën 
e vet, gjë që do të ndodhte në fund. Kjo dituri kërkonte një durim të madh, 
kurse Musai (a.s.) vinte nga një jetë shumë aktive. Mësirni që do të merrte 
Musai, ishte të shihte pozitën dhe dobësinë e vet përballë diturisë së të 
vërtetës hyjnore. 

Kurse Hz. Musai (a.s.) rne këmbëngulje i tha: 

"Në dashtë Zoti, do të më gjesh të durueshëm. Nuk kam për të të 
kundërshtuar në asnjë punë!" (el-Kehf, 69) 

Hizri (a.s.) i tha: 

"Meqë do të më bindesh mua, po s'të thashë gjë unë, s'do të më bësh 
asnjë pyetje!" (el-Kehf, 70) 

Pastaj ecën së bashku përgjatë bregut. Më në fund, hipën në një 
gjemi që ishte pronë e dy vëllezërve. Hizri (a.s.) nisi ta shponte gjeminë e 
atyre njerëzve të mirë që s'u kishin marrë as pagesë. Musai (a.s.) i tha me 
emocion: 

"A mos kërkon t'i mbysësh njerëzit e kësaj gjemie? Pse po e shpon 
gjeminë? Veç kësaj, të zotët e gjemisë janë të varfër, prej kësaj e nxjerrin 
bukën! Ç'kërkon nga gjemia e këtyre të shkretëve? Ç'është e drejta, bëre një 
punë shumë të çuditshme!" 

Duke ia kujtuar paralajmërimin e mëparshëm, Hizri (a.s.) i tha: 

"A nuk të thashë se nuk do të durosh dot të vish me mua?" 

Atëherë, Musai (a.s.) i tha: 

"Mos më kërko llogari për një gjë që e harrova, mos më nxirr vështirësi 
për këtë!" 

Mu këtë çast, një trumcak u ul në anë të gjemisë dhe mori ujë nga deti 
me sqep. Duke ia treguar veprimin e trumcakut, Hizri (a.s.) i tha: 


© 







Tasavvufi ose mistika islame nga besimi në mirësi 


"Pranë diturisë së Allahut, dituria jote, imja dhe e të gjitha krijesave është sa 
uji që mori ky trumcak me sqep!" 

Pas një kohe, ata zbritën nga gjemia dhe nisën të ecnin së bashku. Më 
në fund, takuan një djalë të cilin Hizri (a.s.) e vrau aty për aty. Musai (a.s.) 
i tha: 

"Ja ku e vrave një jetë të pastër pa asnjë të drejtë! Me të vërtetë, bëre 
një punë shumë të keqe!" 

Hizri (a.s.) iu drejtua përsëri me të njëjtat fjalë: 

"A nuk të thashë se nuk do të durosh dot të vish me mua?" 

I turpëruar shumë se nuk po e mbante dot fjalën e dhënë, Musai (a.s.) 
i tha: 

"Po qe se të pyes për ndonjë gjë pas kësaj, mos më prano të të shoqëroj! 
Me të vërtetë, tani m'u mbaruan justifikimet që mund të nxjerr!" 

Vazhduan të ecnin. Arritën në një fshat dhe kërkuan bukë nga 
fshatarët, por njerëzit e atij fshati jo vetëm që s'u dhanë gjë për të ngrënë, 
por edhe i trajtuan keq. Duke dalë nga fshati, Musai dhe Hizri panë një 
mur gjysmë të rrëzuar. Hizri (a.s.) e ngriti murin duke e thurur me qerpiç 
përsëpari. Kurse Musai (a.s.) i tha: 

"Ti po u bën punë pa pagesë këtyre njerëzve që na pritën keq e s'na 
dhanë asgjë për të ngrënë! Po të deshe, mund t'u kërkoje shpërblim për 
këtë punë!" 

Kurse Hizri (a.s.) i tha kështu: 

"Tashmë erdhi koha të ndahemi nga njëri-tjetri. Tani do të të tregoj 
ty fytyrën e brendshme të tri ngjarjeve para të cilave ti u tregove i 
padurueshëm. 

Gjemia që shpova ishte e njerëzve të varfër që bënin transport detar. 
Unë desha ta tregoj atë gjemi me të meta, sepse pas tyre ishte një mbret që 
grabiste të gjitha gjemitë e forta. 

Djali që takuam, në të ardhmen do të bëhej njeri i ulët e i poshtër. 
Kurse prindërit i kishte të mirë. Unë pata frikë se mos ky fëmijë do të 
tregohej mosmirënjohës e do t'u shkaktonte mundime atyre. Unë desha 
që Zoti t'u falte atyre prindërve të mirë një fëmijë tjetër, të mëshirshëm e 
të mirë! 

Kurse muri që ngrita, ishte i dy fëmijëve jetimë nga ai fshat. Babai i 
fëmijëve kishte qenë njeri i mirë. Nën mur ndodhej një thesar që u përkiste 
atyre. Zoti ynë dëshiroi që ata dy fëmijë të rriten dhe, si mëshirë nga Zoti 
i tyre ta nxjerrin thesarin. As këtë veprim unë s'e bëra nga vetja. Ja, kjo 
është fytyra e brendshme e ngjarjeve për të cilat ti s'tregove dot durim!" 50 


50 Për rivajetet ku ndodhet ky rrëfim, shih Buhari, Tefsir, 18/4; Muslim, Tedail, 170. 

Mbi pikat e urta, mësimdhënëse dhe enigmatike të këtij rrëhmi janë 
thënë shumë gjëra dhe janë bërë shumë kritika. Disa prej mendimeve plot 
urtësi mbi këtë çështje mund t'i shprehim kështu: 

Dituria hyjnore është vështrimi i ngjarjeve, përtej kushteve të jashtme 
(formale) dhe kritereve njerëzore, me anë të kritereve të një rregullsie të 
panjohur për shumë njerëz! 

Për shembull, ndërsa në të gjitha dituritë, "pyetja" pranohet si çelësi më 
i rëndësishëm i mësimit, në diturinë hyjnore nuk ka pyetje, kundërshtim, 
diskutim dhe polemikë, përkundrazi, heshtje, durim dhe nënshtrim. Në 
këtë dituri shihen fundi dhe përfundimet e punëve. Ibrahim Haki shprehet 
kështu: 

Zoti i bën të këqijat mirësi, 

Mos pandeh se i bën tjetërkushi; 

Kush kupton, atë vështron; 

Të shohim Zotin se ç'bën: 

Ç'të bëjë, bukur e bën! 


Mos thuaj "pse kjo kështu", 

Ajo është siç është ashtu; 

Prit, pa fundin e shikon; 

Të shohim Zotin se ç'bën: 

Ç'të bëjë, bukur e bën! 

Në udhëtimin me gjemi, për të cilin flitet në rrëfim, vëllezërit e mirë 
(salih), pronarë të saj, nuk morën pagesë nga Hz. Musai (a.s.) dhe Hizri 
(a.s.). Në këtë mënyrë, vëllezërit u përballën me begatinë e madhe të një 
të mire të vogël të bërë miqve të Zotit. Me një dëm të vogël, anija e tyre 
shpëtoi nga grabitja. Pra, kapitali hallall me të cilin u bë një e mirë, nuk u 
humb. 

Gjithashtu, fakti që duke u dëmtuar anija, u pengua grabitja e saj nga 
mbreti pirat, në kuptimin e vet sinjifikativ është interpretuar kështu: Po qe 
se njeriu e sheh si të pa të metë nefsin (egon) e tij që është anija që vozit 
në detin e jetëgjatësisë së tij, mund të bjerë moralisht dhe shpirtërisht në 
vorbullën e krenarisë dhe mendjemadhësisë, prandaj duhet të ruhet nga 
humbjet moralo-shpirtërore duke e pohuar vazhdimisht dobësinë dhe të 
metën e vet. 

Edhe në vrasjen e djalit të pafajshëm nga Hizri (a.s.) ka urtësi. 
Dashurinë njerëzore por të pafajshme që njeriu ka në zemër për fëmijët, 
gruan, prindërit, vëllezërit dhe motrat, shokët e miqtë, duhet ta mbajë në 
nivelin e duhur pa e kaluar përtej dashurisë për Allahun, pëmdryshe, ajo e 
pengon njeriun nga synimi kryesor, madje, e nxjerr nga rruga. 


(323) 












Tasavvufi ose mistika islame nga besimi në mirësi 


Njëri nga emrat e lartë të Zotit është edhe Rakib (kundërshtar). Kjo do 
të thotë se, për robtë që do, Allahu i Lartë nuk pajtohet që në zemrat e tyre 
të bjerë qoftë edhe hija e dashurive të tjera mbi dashurinë ndaj Tij. Me fjalë 
të tjera, dashuria për Allahun nuk pranon ortak. 

Mirëpo në kohën e tij, profeti Jakub (a.s.) e parandjeu dritën profetike 
në ballin e të birit Jusuf dhe në zemër i lindi një rrymë e fuqishme dashurie 
për të. Dashuria dhe pasioni i skajshëm i Jakubit (a.s.) për të birin preku 
durimin hyjnor. Prandaj Allahu i Lartë dëshiroi t'i jepte atij një vuajtje. Siç 
dihet, mes tij dhe të birit hynë vitet e gjata të ndarjes. Dashuria e tepërt pati 
si rrjedhojë një shkëputje të hidhur . 51 

Me rrugën e trashëgimit shoqëror, disa të vërteta të mëdha shndërrohen 
në mall konsumi të të gjithë popullit dhe reflektohen në produktet kulturore 
të përbashkëta të shoqërisë. Në të vërtetë, kjo ide e lidhur me dashuritë e 
idhujtarizuara është reflektuar në vargunpopullor "dashuria e madhe sjell 
ndarje të shpejtë"! 

Me të vërtetë, është shumë e urtë dhe mësimdhënëse që edhe prindërit 
e djalit që vrau Hizri (a.s.), sigurisht janë gëzuar kur u ka lindur djali, kurse 
janë mbytur në hidhërim kur u ka vdekur. Mirëpo, po të jetonte, djali do 
të shkatërronte, së bashku me të vetën, edhe jetën tokësore e shpirtërore të 
prindërve. Po qe se vendimi do të lihej në dorë të prindërve, ata kurrë s'do 
të deshin vdekjen e djalit. Por Zoti me mëshirën e tij të pakufishme, i cili e 
donte atë fëmijë më shumë se ç'e donin prindërit, duke ia marrë jetën atij 
e duke u dhënë prindërve në vend të tij një fëmijë tjetër të dobishëm, në të 
vërtetë i favorizoi prindërit. Ndërkaq, meqë fëmija vdiq ende i pafajshëm, 
edhe jeta shpirtërore iu ruajt së bashku me të prindërve. Pra, me anë të një 
favori të ardhur në trajtë persekutimi, është parapëlqyer dëmi i vogël ndaj 
një dëmi të madh. 

E gjitha kjo do të thotë se vlerësimi i ngjarjeve nga njerëzit është 
përgjithësisht i gabuar ngaqë ata nuk e njohin urtësinë hyjnore. 

Zoti ynë i Lartë thotë kështu në Kur'an: 



"... një gjë që s'ju pëlqen, shpesh mund të jetë e mbarë dhe e 
dobishme për ju, kurse një gjë që ju pëlqen, shpesh mund të jetë e keqe 
për ju. Allahu e di, ju s'mund ta dini!" (el-Bakara, 216) 

51 shih. Ruhul Bejan, vëll. IV, f. 218. 

Vrasja e një njeriu të pafajshëm është, natyrisht, një faj i rëndë dhe 
ligjërisht (kanonikisht) i ndëshkueshëm në të njëjtën masë dhe formë. 
Prandaj, shembulli i dhënë në këtë rrëfim, i realizuar në një mënyrë të 
pamiratuar nga konkluzionet juridike (kanonike) dhe duke u mbështetur 
vetëm në dijen e brendshme, është i pazbatueshëm e i palejueshëm për 
bashkësinë muhammediane të ngarkuar me përgjegjësi për anën e dukshme 
të ngjarjeve dhe fakteve. Prandaj, edhe personat e mëdhenj të cilët zotërojnë 
diturinë e zemrës, nuk kalojnë në veprim pa u krijuar kushtet formale, nuk 
largohen nga bota e shkaqeve. Kufijtë e konkluzioneve juridike (kanonike) 
janë kritere të pashmangshme për të gjithë. 

Musai (a.s.) është një profet me legjislacion dhe i ngarkuar me detyrën 
për ta vënë në zbatim atë. Kurse Hizri (a.s.) vepron brenda një dijeje të 
dhënë atij nga Allahu, pra, ato që bën, i bën jo me dëshirën e vet, por me 
urdhër të Zotit të vet. Prandaj, kundërshtimi i Musait (a.s.) ka për qëllim 
ruajtjen e kufijve të vënë nga Allahu. Eshtë vetë Zoti ynë i Madh që ua bën 
të ditur njerëzve në Kur'an këtë ngjarje. Kjo do të thotë se, edhe nëse ngjarjet 
në këtë rrëfim duken, në pamjen e jashtme (formalisht) në kundërshtim me 
të vërtetat juridike (kanunore), janë, në të vërtetë, shfaqje të ndryshme që e 
plotësojnë njëra-tjetrën. Kur e mësoi të fshehtën e shfaqjeve, Musai (a.s.) e la 
kundërshtimin. Ai e kuptoi se sheriati (legjislacioni kanonik) është si trupi, 
kurse e vërteta, si shpirti. Meqë rregullat juridike i përfshijnë të gjithë dhe 
meqë shumica e njerëzve nuk i njohin të vërtetat e brendshme, përgjegjësia 
e njerëzve formohet vetëm sipas shkaqeve të jashtme. 

Nga ana tjetër, fakti që, pavarësisht nga sjellja e keqe e fshatarëve, Hizri 
(a.s.) meremetoi një mur që i përkiste fshatit pa pritur ndonjë shpërblim, në 
të vërtetë ka për qëllim ta sqarojë se ç'detyrim i madh dhe ç'virtyt i lartë 
është mbrojtja e jetimëve. Veç kësaj, është edhe shprehje e të vërtetës se 
fitimi hallall nuk mund të humbasë. Me të vërtetë, fitimet hallall të robve të 
mirë (salih) mbrohen nga ana e Allahut, nuk humbasin. 

Hz. Osmani (r.a.) jep këto të dhëna mbi thesarin e dalë nga poshtë këtij 
muri: 

"Thesari ishte një tabelë e bërë prej ari. Mbi të ishin shkruar këto shtatë 
pika: 

1) Çuditem me personin që, megjithëse e di se do të vdesë, qesh! 

2) Çuditem me personin që, megjithëse e di se bota është e vdekshme, 
tregon interes për të! 

3) Çuditem me personin që, megjithëse e di se çdo gjë është e caktuar 
me një kader (fat), dëshpërohet për gjënë që i ikën dore! 

4) Çuditem me personin që, megjithëse e di se ka për t'u marrë në 
llogari, mbledh mall! 


(g) 

5) Çuditem me personin që, megjithëse e di zjarrin e xhehennemit, 
bën mëkat! 

6) Çuditem me personin që, megjithëse e njeh faktikisht Allahun, 
kujton tjetërkënd veç Tij! 

7) Çuditem me personin që, megjithëse e njeh faktikisht xhennetin, 
shpreson për rehati në këtë botë dhe që, megjithëse e njeh shejtanin si 
armik, i bindet atij!" (Ibni Haxher el-Askalani, Munebbihat, 29) 

Gjithashtu, në këtë rrëfim, në mënyrë sinjifikative, takimi i Hz.Musa 
(a.s.) me Hizrin (a.s.) në vendin ku takohen dy detrat, i tregon Hz. Musain 
det në diturinë formale dhe Hizrin det në diturinë e brendshme. 

Lidhja e Hz. Musait (a.s.) pas Hizrit (a.s.) me qëllim për ta mësuar 
diturinë hyjnore është mjaft interesante për ngjashmërinë ndaj lidhjes dhe 
marrëdhënieve myrid-myrshid në tasavvuf. Nga ky këndvështrim mund 
të thuhet se dikush, edhe sikur të jetë i thellë sa Hz. Musai në dituri, kur 
të vijë puna për të mësuar një dituri që s'e ka, duhet që të përgjunjet me 
thjeshtësi dhe përvujtni para miqve të Allahut që janë mbretër të kuptimit, 
duhet të kërkojë orientimin e tyre! 

E kanë pyetur Profetin: 

"O i Dërguari i Allahut! Ç'të bëjmë kur të përballemi me një çështje, 
zgjidhjen e të cilës nuk e gjejmë në Kur'an dhe Sunnet?" 

Dhe ai u është përgjigjur: 

"Pyetini fakihët (të diturit) dhe abidët (adhuruesit) dhe kërkoni këshillën e 
tyre, mos veproni sipas mendimit tuaj vetiak!” (Hejthemi, Mexhmau'z-Zeuaid, i, 178) 

Dijetari, juristi dhe ideatori i madh imam Shafiiu, për të përfituar 
shpirtërisht nga Hz. Shejban Rai që ishte njeri i zemrës, binte në gjunjë me 
një etikë të madhe si nxënës para tij dhe këshillohej me të për disa çështje. 
Nxënësit e pyesnin: 

"O imam! Kush është një dijetar si ti, e kush është Shejbani! Ç'do të 
thotë ky respekt dhe kjo konsideratë kaq e madhe për të?" 

Dhe imam Shafiiu iu përgjigjej: 

"Bijtë e mi! Ky njeri di ato që s'i dimë ne!" 

Edhe Ahmed b. Hanbel dhe Jahja bin Main e pyesnin Maruf Kerhiun 
për disa çështje. 

Te mjeshtrit e kuptimit shkohet për të mësuar jo dituritë formale, 
por dituritë e zemrës, sepse ata janë prijës të rrugëve që çojnë te Allahu. 
Kështu, sa e sa dijetarë të mëdhenj të tefsirit, fikhut dhe hadithit kanë 
ndjekur tasavvufin, kanë bërë për prijës miqtë e Zotit për çështje të imta që 
nuk i kanë ditur. Si Ibni Abidini, Alusiu, etj. 

Edhe njëri prej juristëve më të mëdhenj të botës, Imam Adhami Ebu 
Hanife, ka përfituar nga kuvendi i Hz. Xhafer Sadikut. 

Kjo ngjarje që shpreh respektin e madh të Ebu Hanifesë për kompetentët 
moralo-shpirtërorë, është me shumë rëndësi. 

Siç tregohet, një ditë, rruga e çoi Ibrahim bin Et'hemin, mik i Zotit, te 
Imam Adhami. Nxënësit përreth Ebu Hanifesë e vështruan Ibrahim bin 
Et'hemin në mënyrë nënvleftësuese. Ebu Hanife e vuri re këtë dhe i tha: 

"Urdhëroni, imzot, mirëse erdhët, na e nderuat kuvendin tonë!" 

Ibrahim bin Et'hemi u mjaftua duke përshëndetur me një pamje të 
turpëruar. Kur u largua, nxënësit e rrethuan Ebu Hanifenë dhe e pyetën: 

"Nga ç'anë është i denjë ky njeri për ta nderuar kaq lart? Një person si 
ju, si i thotë atij "imzot"? 

Imami i madh Ebu Hanife u dha nxënësve këtë përgjigje që shprehte 
edhe thjeshtësinë e tij të madhe: 

"Ai është i zënë vazhdimisht me Allahun, kurse ne, me llafet e kësaj 
pune..." 


Nga ana tjetër, si në çdo specifikë, edhe në marrjen e diturisë hyjnore 
duhen respektuar etika dhe elementët e vënë sipas caktimit hyjnor. Njëri 
prej rregullave më të rëndësishëm të kësaj etike është që robi të vishet me 
një thjeshtësi të vetëdijshme për dobësinë dhe asgjësinë e tij. 

Kështu, Musai (a.s.) që është një ndër profetët e vendosmërisë së lartë 
dhe ka merituar titullin Kelamullah, të drejtën për t'u bërë bashkëbisedues 
i fjalës së Zotit, nuk ka thënë "më duhet të merrem me fisin tim dhe, për 
këtë, Teurati është i mjaftueshëm; fundja, unë jam bashkëbisedues i fjalës së 
Zotit, po t'ia kërkoj, ka mundësi të ma mësojë këtë dituri drejtpërsëdrejti...", 
por duke shpalosur një thjeshtësi të thellë, i është nënshtruar vullnetit 
hyjnor. Në këtë mënyrë, i ka ofruar njerëzimit të së ardhmes një model nga 
përsosmëria e maturisë dhe sjelljes. 

Edhe thënia e tij, "për ta gjetur atë dijetar jam i vendosur të udhëtoj 
për vite të tëra", është një argument i hapur i kësaj. Kjo thjeshtësi e treguar 
nga Hz. Musai (a.s.) ndaj Hizrit (a.s.) është një model i bukur për këdo që 
kërkon dituri dhe aftësi shpirtërore. 

Po të donte, Zoti i takonte menjëherë Hz. Musain me Hizrin (a.s.), por 
dëshiroi të takoheshinnë fund të një udhëtimi të gjatë e me vështirësi. Kjo do 
të thotë se në këtë rrugë, brenda pasionit dhe ekstazës, duhet vendosmëri, 
qëndrueshmëri, zell si dhe favor hyjnor. 

Në të njëjtën kohë, situatat e jetuara mes Musait dhe Hizrit tregojnë se 
edhe dituria e brendshme duhet marrë nga një mjeshtër në përputhje me 
shkaqet dhe metodën përkatëse. Pra, përgjithësisht, kjo dituri nuk arrihet 
dot pa shkak, pa udhëzues dhe pa prijës. Këtu bëjnë përjashtim vetëm ata 

me karakter uvej si 52 si Vejsel Karaniu. Në këtë rrugë, për arritjen e synimit, 
ka nevojë për një vendosmëri të lartë dhe për një favor sublim. 

Nga ana tjetër, fakti që Hz. Musai (a.s.) kërkoi të marrë dituri nga 
Hizri (a.s.), mund të sjellë ndërmend pyetjen: "Si mundet që një i urtë (veli) 
t'i japë mësim një profeti të madh?" 

Ja, në këtë rast duhet parë me vëmendje specifika se fakti që Hz. 
Musai kërkoi të marrë mësim nga Hizri nuk do të thotë se Musai nuk 
zotëronte asnjë dituri dhe aftësi, se atij nuk i ishte favorizuar asnjë zbulim 
dhe frymëzim. Këtu kemi të bëjmë me rastin kur dikush merr mësime për 
një specifikë nga dikush që është më i përgatitur në atë specifikë. 

Për shembull, kompetenca dhe aftësia e Arkitekt Sinanit në arkitekturë 
ka qenë, pa dyshim, më e lartë se e të gjithë mjeshtërve që kanë punuar në 
ndërtimin e xhamisë Sulejmanije. Ndërkaq, fakti që Arkitekt Sinani nuk 
dinte ta punonte mermerin sa një mjeshtër që punonte në atë xhami, nuk 
përbënte mangësi kompetence për të, sepse edhe mjeshtërit e mermerit 
punonin nën orientimin kompetent të tij në shkencën dhe mjeshtërinë e 
arkitekturës. 

Nisur nga kjo, nuk mund të thuhet se Hizri (a.s.) ishte epror ndaj 
Musait (a.s.) vetëm pse qe për një kohë të shkurtër mësuesi i tij. Ndërkaq, 
këtu nuk kemi të bëjmë as edhe me një krahasim epërsie në vetvete, sepse, 
në vetvete, Musai dhe Hizri janë në pozita dhe drejtime aq të ndryshme 
saqë nuk mund të pranojnë krahasim. Urtësia në këtë çështje është t'i 
tregohet tërë njerëzimit se, para diturisë hyjnore, të gjitha krijesat përfshi 
edhe profetët, janë të dobët. 

Megjithëse janë njerëz, profetët janë persona të zgjedhur që kanë 
merituar të bëhen bashkëbisedues të zbulesës hyjnore. Këta rob të zgjedhur 
të Zotit nuk bëjnë mëkate. Ndërkaq, meqë janë edhe njerëz të dobët, rrallë 
mund të bien në gabime të quajtura rrëshqitje 53 . Në këtë mënyrë, Zoti i bën 
ata ta shijojnë dobësinë e të qenit njerëz si për të qartësuar konkluzionin 
përkatës, si dhe për t'i bërë shembull për njerëzimin, dhe i edukon ata në 
një mënyrë cilësore shpesh të panjohur për ne. Edhe këtu, Musai (a.s.) do 
të kuptojë dobësinë e diturisë që zotëron njeriu përballë pafundësisë së 
diturisë hyjnore dhe do të shohë se ekzistojnë edhe shumë dije të tjera 
që nuk i janë njoftuar atij, ndërkaq që edhe njerëzimi i ardhshëm gjer në 
kiamet do të marrë shumë mësime nga rrëfimi për të. 

Me të vërtetë, pavarësisht nga zotërimi i një fuqie dhe kompetence të 
madhe si profetësia, profetët, madje, kanë zotëruar njohuri aq sa u është 

52 Në origjinal: Uveysi meçreb. Karakteri uvejsi (si i Vejsel Karaniut) konsiderohet 
karakteri i lidhjes dhe besnikërisë së lartë ndaj dikujt edhe në mungesë të tij. 

53 Në origjinal: dhel'le. 

dhënë si dhe kanë mundur ta njohin të fshehtën me aq sa ç'i ka favorizuar 
Zoti i Lartë. Edhe për sa i përket diturisë hyjnore (leduni), meqë kjo 
është e dhënë (vehbi) 54 , ata dinë sa ç'u jep Zoti, jo më shumë. Kështu, siç 
përshkruhet në Gjylistanin e Saadiut, një person e pyet Hz. Jakubin: 

"O profet i mençur me zemër të ndriçuar! E ndjeve kundërmimin e 
këmishës së Jusufit që nga Egjipti, po pse s'e pe dot Jusufin që po e hidhnin 
në pusin që e kishe mu pranë?" 

Dhe Jakubi (a.s.) i përgjigjet: 

"E dhëna hyjnore që meritojmë ne është si vetëtimat. Prandaj, në vartësi të 
dëshirës dhe vullnetit hyjnor, të vërtetat disa herë na bëhen të qarta, disa herë, na 
mbyllen!" 

Kështu, duke i kërkuar mësirn Hizrit (a.s.), Musai (a.s.) përdori 
shprehjen "nga dituria që të është dhënë ty". Domethënë, dituria duhet 
t'i atribuohet Zotit e jo robve! Burimi absolut i të gjitha dijeve është Allahu 
i Madhnueshëm. Ai i fal nga ato atij që do dhe aq sa do. Për dhënien e disa 
dijeve bën si ndërmjetës disa shkaqe formale, kurse disa dije ia favorizon 
personalisht drejtpërdrejt zemrës së robit. 

Nga ana tjetër, po qe se dikush që po agjëron, ha diçka për harresë, 
agjërimi nuk i prishet. Krejt si kjo, kundërshtimi i Musait duke e harruar 
fjalën që i kishte dhënë Hizrit, nuk qe bërë pengesë për vazhdimësinë e 
udhëtimit të përbashkët të tyre. Mirëpo, megjithëse nuk ishte i detyruar ta 
bënte një gjë të tillë, Musai (a.s.) e kushtëzoi dijen që mund t'i vinte duke i 
thënë me emocion Hizrit (a.s.): 

"Po qe se pas kësaj të pyes për diçka, mos më mbaj më pranë !" (el- 
Kehf, 76) 

Kështu, dijet që mori ai mbetën të kufizuara me kaq! 

Profeti ynë (s.a.s.) ka thënë: 

"Allahu e mëshiroftë Musain! Po qe se do të bënte durim, Allahu i Lartë do 
të na njoftonte me anë të tij ngjarje të tjera (tëfshehta e të çuditshme)!" (Muslim, 
Fedail, 170; Buhari, Tefsir, 18/2) 

Kjo do të thotë se, në këtë rrugë, durimi dhe maturia janë parim. 

Njëri nga interpretimet e mistikëve lidhur me këtë rrëfim është 
kështu: 

Siç rrëfehet, i riu që e shoqëroi Hz. Musain në këtë udhëtim qe i biri i 
motrës dhe ndër të parët e atyre që i kishin besuar, Jusha bin Nun, i cili qe 
bërë zëvendësi i Hz. Musait pas vdekjes. 

Edhe Profeti (s.a.s.) pati zgjedhur si shok rruge në udhëtimin e hixhretit 
Hz. Ebu Bekrin (r. a.) të cilësuar në hadithin profetik si "i dyti i të dyve që 
kishin për të tretë Allahun" (Buhari, As'habu'n-Nebi, 2) dhe personin më të 



54 Pra, jo e fituar me mësim dhe përpjekje. 







Tasavvufi ose mistika islame nga besimi në mirësi 


virtytshëm të ummetit. Këta shembuj e bëjnë të qartë rëndësinë e miqësive 
të vërteta për pëlqim të Allahut në rrugën moralo-shpirtërore. 

Edhe ky rrëfim mbi Hz. Musain (a.s.), madje, i mbushur me një 
mijë e një të fshehta dhe urtësi, na shpalos neve vetëm disa shembuj nga 
përmbajtja e diturisë hyjnore! 


Në një hadith, Profeti (s.a.s.) ka thënë kështu: 

"Pa dyshim, unë i shoh ato që ju nuk i shihni dhe i dëgjoj ato që ju nuk i 
dëgjoni. Qielli pothuaj kërciti dhe është e drejta e tij të kërcasë. Sepse në qiell nuk 
ka katër gishta vend që një engjëll të mos e vërë kokën për t'i bërë sexhde Allahut! 
Betohem në Allahun që po t'i dinit të vërtetat që di unë, do të qeshnit pak e do të 
qanit shumë, do të dilnit nga shtëpitë e, duke u derdhur nëpër shkretëtirë, do t'i 
përgjëroheshit Allahut me zë të lartë!" 

Ebu Dher Gifari (r.a.) që e përcjell hadithin, pas këtyre fjalëve ka 
thënë: 

"Vallahi, unë u luta seriozisht të jem një copë dru i prerë!" (Ibni Maxhe, 
Z uhd, 19) 

Përballë të vërtetave hyjnore (ledduni), edhe disa sahabe, ndjenjat e 
dobësisë në oqeanin e mahnitjes dhe tmerrit ku kanë rënë, i kanë ngarkuar 
mbi këto fjalë: 

Hz. Ebu Bekri (r.a.): "Sikur të bëhesha një kokërr hurma e çukitur nga 
zogjtë!" 

Hz. Omeri (r.a.): "Sikur të bëhesha një fije bari! Sikur të isha asgjë!" 

Kurse nëna e besimtarëve, Hz. Aishe (r.anha) ka thënë: "Sikur të isha 
një gjethe në këtë pemë!" 

Kjo gjendje që i përthyen më dysh ata përballë fuqisë dhe madhështisë 
së Allahut, është pozita e dobësisë dhe frikës 55 . 

Harith bin Malik el-Ensariu (r.a.) nga sahabet, shokët e Profetit, në 
kuvendin e të Dërguarit të Allahut (s.a.s.) mbushej me emocion dhe jetonte 
në gjendje ekstaze. Një ditë në mëngjes, Profeti e pyeti: 

"O Harithe, si u gdhive?" 

Harithe (r.a.) iu përgjigj: 

"Si një besimtar i vërtetë!" 

Pas kësaj përgjigjeje, Profeti e pyeti kështu: 

"O Harithe, çdo gjendje dhe e vërtetë ka një provë. Cila është prova e të 
vërtetës së besimit tënd?" 

Harithe (r.a.) iu përgjigj: 

"O i Dërguari i Allahut, pasi hoqa dorë nga bota, ditët m'u bënë pa ujë 
e netët, pa gjumë. U bëra sikur ta shoh qartë arshin e Zotit tim. Jam sikur 


55 Në origjinal: acz ve havf. 

i shoh ata të xhennetit që i bëjnë vizitë njëri-tjetrit dhe ata të xhehennemit 
që janë armiq të tyre!" 

Atëherë, i Dërguari i Allahut (s.a.s.) i tha: 

"Kështu, o Harithe! Ruaje këtë gjendje! Tije një njeri që Allahu ia ka ndriçuar 
dhe zbukuruar zemrën!" (Hejthemi, Mexhmau’z-Zevaid, 1, 57) 

Gjithashtu për Harithenë (r.a.), i Dërguari i Allahut (s.a.s.) ka thënë: 

"Kush të dojë të shohë një person që Allahu ia ka ndriçuar dhe zbukuruar 
zemrën, le ta vështrojë Harithenë!" (ibni Haxher, el-isabe, i, 289) 

Këtë ngjarje, poeti Mevlana e përshkruan në vargjet e tij me gjuhën e 
figurshme poetike në këtë mënyrë: 

"Harithe (r.a.) kërkon leje nga i Dërguari i Allahut për t'ia treguar ç'ka parë 
dhefillon të tregojë: 

"O i Dërguari i Allahut! Ta nxjerr sheshit sot ditën e ringjalljes që njerëzit 
besojnë se do të ndodhë nesër! T'i zbuloj tëgjitha tëfshehtat e ngritjes nga varri dhe 
grumbullimit. Urdhëro t'i gris perdet e këtyre tëfshehtave! Margaritari i urtësive 
hyjnore që kam përbrenda, të shkëlqejë si dielli i qiejve!" 

O i Dërguari i AUahut! Urdhëro të tregoj se kush diti të mbetet si ari dhe perlat 
e vërteta mes zhulit dhe shëmtive të kësaj bote dhe kush u ndiyshk me ngjyrën e 
kuqe e të zezë të mohimit! 

Urdhëro t'i bëj të qarta nën dritën e pashuar të profetësisë të shtatë humnerat 
e dyfytyrësisë! 

Urdhëro t'ia tregoj popullit rrobën që do të veshin hajdutët në ahiret dhe 
tingullin e daulleve që do të bien për profetët! 

Urdhëro ta tregoj hauzin e Kevtherit në gjendje të trazuar e tëfryrë dhe uji i 
tij të spërkasë fytyrën e popullit dhe zhurma e tij të buçasë në veshët e popullit! 

Të tregoj hapur se si vrapojnë përreth atij hauzi njerëzit e etur, se si supet e 
tyre prekin supet e mi dhe se si bërtitjet e tyre buçasin në veshët e mi! 

Nga gëzimi, banorët e xhennetit takohen e përqafohen para syve të mi! 

Kurse klithmat e dëshpëruara të banorëve të xhehennemit pothuaj do të m'i 
shurdhojnë veshët! 

Këto janë një sërë shenjash që po i them nga thellësitë e shpirtit tim! Do të 
thosha edhe më, por kamfrikë se mos më qorton i Dërguari i Allahut (s.a.s.)!.." 

Kështu fliste ai i dalldisur në dehjen shpirtërore. Me një dalldi të paparë, e 
kishte humbur mendjen dhe ishte bërë gati t’i zbulonte të gjitha tëfshehtat! 

Për ta zgjuar nga kjo gjendje, Profeti (s.a.s.) e tërhoqi Hz. Harithenë për jake 
dhe i tha kështu: 

"Eja në vete! Kapi frerët e gjuhës se u bëre të thuash fjalë që s'duhen thënë! 
Pasqyra e shpirtit tëfluturoijashtë këllëfit të trupit! Vetëm mos harro se t'i nxjerrësh 
sheshit të fshehtat që të janë besuar, do të thotë se nuk ke mundur t’i përvetësosh 
ato! Njëri nga emrat e Allahut është Settar (mbidues). Dije këtë dhe mos ia bëj fli 
lumturinë e pajisjes tënde me këtë cilësi një paaftësie përvetësimi të thjeshtë!" 


© 

Ashtu siç ka një ekuilibër hyjnor në çdo molekulë të gjithësisë, ashtu 
dhe njeriu, përballë shfaqjeve të botës shpirtërore, është i detyruar ta ruajë 
ekuilibrin dhe maturinë. Profeti ynë (s.a.s.) i cili është shembulli më i bukur 
në çdo drejtim për ummetin, bashkësinë e tij, edhe në pikën kulmore të 
lartësimit shpirtëror, madje, nuk ka dalë jashtë mase, nuk e ka humbur 
orientimin. 

Në disa kohë, i Dërguari i Allahut (s.a.s.) mbushej me një begati 
shpirtërore të tillë që ishte e pamundur ta duronte për një kohë të gjatë. 
Veçanërisht gjatë zbritjes së komunikimit hyjnor vuante jashtëzakonisht 
dhe djersitej shumë. Në disa çaste kur frymëzimi dhe ekstaza arrinin në 
kulm, kthehej në klimën njerëzore duke i thënë Hz. Aishesë: 

"O Aishe, më pushtoi shpirti! Eja e bisedo pak me mua !" 56 

Në të kundërt, kur dilte fituesebotamateriale, e siguronte drejtpeshimin 
mes klimave njerëzore dhe shpirtërore duke i thënë Bilalit: 

"O Bilal, Eja, na thirr në namaz që të lehtësohemi!" (Ebu Davud, Edeb, 78) 

Siç qe tejet i matur në botën e brendshme, i Dënguari i Allahut (s.a.s.) 
edhe ndaj botës së jashtme është sjellë vazhdimit i ekuilibruar. Ai nuk ia 
pati treguar tjetërkujt veç kompetentëve të vërtetat e larta tej mendjes që 
ia pati favorizuar Allahu i Lartë. duke u mbështetur në rëndësinë e kësaj 
specifike, Hz. Aliu (r. a.) ka thënë: 

"Bisedoni me njerëzit në atë mënyrë që t'ju kuptojnë!" (Buhari, ilm, 49) Kjo do 
të thotë që me njerëzit duhet folur jo gjer atje ku t'i arrijë mendja e folësit, 
por gjer atje ku ta rrokë mendja e tyre. 

Ebu Hurejre (r.a.), në lidhje me këto të vërteta shpirtërore të fshehta, 
thotë se një sërë hadithe profetike nuk i ka përcjellë me drojtjen se populli 
s'ka për t'i kuptuar: 

"Nga i Dërguari i Allahut (s.a.s.), unë mësova përmendësh dy enë 
(plot me dije). Njërën prej këtyre e përhapa në popull, kurse po ta përhapja 
tjetrën, do të më pritej zverku!" (Buhari, llm, 42) 

Profeti (s.a.s.) ka thënë kështu: 

"Po t'iajepni urtësinë tjetërkujt veç atij që e kupton, bëni padrejtësi!" (Darimi, 
Mukaddime, 34) 

Me konceptimin e kundërt, kjo fjali do të thotë kështu: 

"Po ta pengoni të fshehtën dhe urtësinë nga ata që e kuptojnë, bëni 
padrejtësi!" 

Në ajetin kur'anor thuhet: 

"Allahu ia jep urtësinë atij që do. Atij që i jepet urtësi, do të thotë se 
i jepen shumë mirësi. Vetëm ata që kanë mend, arsyetojnë dhe marrin 
mësim!" (el-Bakara, 269) 


56 shih. Munavi, Fejdu'l-Kadir, V, 228. 

Njerëzit e mëdhenj e të matur, pjesën që u është dhënë nga dituria 
hyjnore nuk ua kanë propozuar mendjeve shterpë. Sepse këto të fshehta 
konfidenciale që mendja mbetet e paaftë për t'i rrokur, duhet të mbahen 
fshehur nga jokompetentët. Kështu, Hallaxhi Mansur 57 i cili i zotëronte 
këto të fshehta të posaçme që Allahu ua kishte favorizuar disa robve të vet, 
meqë zbuloi një tufë të vogël nga shfaqjet në zemrën e tij, mori dënimin 
kapital. 

I kredhur në detin e unitetit të qenies dhe në një gjendje dehjeje dhe 
ekstaze, Hallaxhi Mansur u rrëmbye nga vorbulla e fuqishme e shfaqjeve 
dhe klithi: "Ene'l-Hak", "Unë jam Zoti!" Derdhja në këtë mënyrë në fjalë 
e një të fshehte konfidenciale e intime u bë shkak që të matet me kriteret 
logjike të njerëzve dhe atëherë mendja nuk ka mundur ta masë këtë 
delikatesë. 

Kjo gjendje e Hallaxhit është parë edhe tek shumë të urtë. Por kjo nuk 
është as përcaktim, as diagnostikim. Kjo është vetëm një gjendje kalimtare 
që shfaqet tek të urtët (velinjtë) të cilët, duke qenë në pozitën fenafil'lah 
(shkrirje, humbje në Zotin), nuk e ruajnë dot kujdesin dhe maturinë, për 
pasojë, e humbin respektin ndaj arsyes. Në kushtet kur mendja (arsyeja) e 
braktis botën e kritereve dhe analogjive të dukshme (formale e konkrete), 
pra, kur konsumohet, personit nuk mund t'i bëhet propozim (mocion) 
juridik, sepse sipas kriterit hyjnor, kushti i parë i përgjegjësisë ligjore- 
fetare është zotërimi i mendjes (arsyes). Kurse në fjalë dhe shprehje të tilla 
si ajo e Hallaxh Mansurit e përmendur më sipër, mendja (arsyeja) s'ka të 
bëjë aspak. Mendja (arsyeja) e ka krejtësisht të pamundur t'i kuptojë këto 
situata. 

Meqë këto situata ndodhin kur fiton epërsi delirP 8 , personave të tillë, 
me gjuhën e mistikës, u thuhet delirantë 59 . Edhe nëse këto lloj situatash të 
tyre, të papërballueshme nga kriteret formale, shihen të justifikueshme nga 
kompetentët, mospranimi i tyre nga njerëzit e zakonshëm nuk mund të 


57 Eshtë fjala për mistikun Mansur Pejzavi (857-922) i cili ka thënë shprehjen e 
famshme "enel hak" (unë jam Zoti) që u gjykua si blasfemi, për ç'shkak M. Pejzaviu 
u ekzekutua me vdekje. 

58 Në origjinal: cezbe, emocion, entuziazëm dhe ekstazë mistike, gjendje delirante 
mistike. 

59 Në origjinal: meczub, delirant. Eshtë personi që e ka humbur mendjen përballë 

tërheqjes hyjnore, por i cili, në botën afektive, është i lidhur vazhdimisht pas 
Zotit. Edhe nëse personi në fjalë është përfshirë nga një gjendje e papranueshme 
e dënueshme për jetën njerëzore, për nga përceptimi afektiv dhe botëkuptimi i 
brendshëm (internal), ka kapërcyer shumë njerëz të zakonshëm. Eshtë sikur të ketë 
rënë nën një tension të lartë të padurueshëm për vullnetin, aftësinë përceptuese, 
njohëse e logjike të njerëzve të zakonshëm. Këta njerëz janë edhe një nga shembujt , ' 

në jetën njerëzore të dobësisë ndaj shfaqjeve të Individualitetit Hyjnor. 333 

dënohet. Prandaj edhe për shprehjen përkatëse të Hallaxhi Mansurit është 
konkluduar në këtë mënyrë: "Edhe Hallaxhi ka të drejtë, edhe ata që e 
kanë ekzekutuar!" Eshtë për këtë arsye që në tasavvuf, kujdesi dhe maturia 
janë këshilluar shumë dhe është konsideruar e mirë dhe e pranueshme jo 
përpjekja për t'u bërë delirant, por tërheqës (interesant). 

Siç rrëfehet, xhelati Ebul Harith ka dalë para Hallaxhi Mansurit dhe i 
ka dhënë një goditje të fuqishme, aq sa viktimës i është bërë fytyra copë- 
copë. Në atë çast, Shibliu, duke u klithur atyre që i ndodheshin përreth 
me një motiv të pakuptueshëm, e ka copëtuar xhyben e vet dhe i ka rënë 
të fiktë. 

Kjo shfaqje te Hallaxhi është një situatë. Pasi të kalojë kjo situatë, Zoti 
mbetet Zot dhe materia, materie. Sheh Shibliu thotë: 

"Ne me Hallaxhin kaluam nga të njëjtat etapa. Mua më thanë "i 
marrë" dhe më lanë në hallin tim, kurse duke e quajtur atë të mençëm dhe 
veprimin e tij, të vetëdijshëm, e ekzekutuan!" 

Prapë Shibliu tregon kështu: 

"Pas ekzekutimit, natën, i shkova te varri. Aty fala namaz gjer në agim. 
Kur filloi të zbardhte, u përgjërova: 

"O Zot! Ky ishte një robi yt besimtar dhe besnik ndaj individualitetit 
tënd të papërsëritshëm. Cila është urtësia e mynxyrave që i dhe këtij robit 


tënd?" 


Në këtë mes, më rëndoi gjumi. Në ëndërr pashë se shpërtheu kiameti. 
Aty dëgjova këto fjalë të Zotit: 

"I lëshuam në kokë këtë vuajtje sepse e përhapi të fshehtën tonë mes 
atyre që s'kuptojnë!" 

Siç kuptohet edhe nga këto shprehje, është e pajustifikueshme jo njohja 
e të fshehtës së të vërtetës duke qenë i shkrirë te Zoti, por zbulimi i saj për 
jokompetentët (për ata që s'kuptojnë) në gjendjen e dehjes shpirtërore ku 
mund të zvarrisë e fshehta e besuar. Të folurit poshtë e lart për mistikën 
e vërtetë dhe miqtë e Zotit duke i përgjithësuar disa teprime emocionale 
dhe raste përjashtimore të buruara nga mosrespektimi i këtij kriteri, është 
tejet i pajustifikueshëm e i dëmshëm. Thënia e fjalëve të këqia për robtë e 
dashur të Zotit dhe mosmiratimi i vlerës së tyre shkaktohet nga injoranca 
dhe mungesa e tejpamësisë. Kurrë nuk mund të mendohet që një besimtar 
të mos i pranojë ata! 

Prandaj, parimi më themelor në rrugën shpirtërore është lidhja e 
ngushtë pas kritereve të shenjta, por edhe moskundërshtimi i të fshehtës 
së përjetshme. Krahas kësaj, duhet që kurrë të mos mos u jepet pjesë fjalëve 
nga të fshehtat konfidenciale dhe intime mes Zotit dhe robit të Tij. 

Të gjitha këto janë shfaqje të jetuara në situatat e ekzstazës shpirtërore 


dhe përtej mendjes (arsyes). Me të vërtetë, kur këto situata të posaçme 

kapërcehen dhe bëhet rikthimi në gjykimin e shëndoshë, ky tip teprimesh 
ia lë vendin qetësimit dhe heshtjes. 

Ndërkaq, disa miq të Zotit, nën efektin e shfaqjeve përjashtimore që 
kanë mbisunduar në shpirtrat e tyre, janë zvarritur në një sërë sjelljesh jo 
të zakonshme. Por pasi janë zgjuar nga ajo botë ku mendja (arsyeja) dhe 
vullneti ikin dore, kanë vazhduar përsëri në orientimin e tyre bazë. 

Një radhë, Xhunejd Bagdadin (k.s.) e pyetën: 

"Disa të urtë (evlija), duke rënë në ekstazë, dalin jashtë të zakonshmes. 
Ç'thoni për këtë gjendje të tyre?" 

Xhunejd Bagdadi (k.s.) dha këtë përgjigje: 

"Lërini ata në hallin e tyre të kënaqen me Allahun e të qetësohen. Mos 
i dënoni ata përveç rasteve që sheriati i ndalon haptas. Kini parasysh se 
kjo rrugë ua ka përcëlluar zemrën, zelli dhe përpjekja i ka lodhur dhe kanë 
përballuar shumë mundime. Këto ata i bëjnë për t'i kapërcyer situatat ku 
ndodhen. Dhe në këtë nuk ka ndonjë të keqe!" 

Siç rrëfehet, kjo lutje e bërë nga Hallaxhi Mansuri para ekzekutimit 
shpalos, në të njëjtën kohë, edhe nivelin e tij shpirtëror, principialitetin dhe 
sinqeritetin e tij: 

"Allahu im! Robtë e tu janë mbledhur për të më vrarë të nisur nga afërsia 
ndaj Teje dhe besnikëria ndaj fesë. Fali ata! Sepse, po t'ua kishe favorizuar 
edhe atyre të fshehtat që m'i favorizove mua, nuk do të mendonin kështu 
për mua! Po t'i kishe fshehur edhe prej meje ato që ke fshehur prej tyre, unë 
nuk do të kisha bërë një denoncim të tillë. O Zot, fali ata, sepse ata po më 
çojnë mua në bashkimin me Ty!" 

Thuhet nga ata që e kanë soditur gjendjen e Hallaxhit në botën e 
kuptimit, kur e prunë pranë trekëmbëshit, djalli i erdhi pranë dhe e pyeti: 

"Ti the një "ene" 60 , një "ene" thashë dhe unë. Si bëhet që për këtë 
shkak mbi ty bie mëshirë, kurse mbi mua, mallkim?" 

Hallaxhi i dha djallit këtë përgjigje: 

"Duke thënë "ene", ti e pe veten mbi Ademin, tregove mendjemadhësi, 
kurse unë thashë "enel Hak" dhe e shkriva veten te Zoti. Mendjemadhësia 
që është egoizëm, është shenjë xhehennemi, kurse mohimi i egoizmit, 
domethënë shkrirja e qenies tënde te Zoti, është shprehja e qenies "asgjë". 
Për këtë shkak, mua më zbriti mëshirë, kurse ty, mallkim dhe poshtërim!" 

Ibrahim bin Fatik thotë se, kur shkoi për t'i bërë vizitë Hallaxhi 
Mansurit, ai i dha këto këshilla: 

"Biri im! Disa njerëz besojnë në mohimin (kufr) tim, kurse disa janë të 
bindur për shenjtërinë (urtësinë) time. Ata që shpallin blasfeminë 61 time. 


60 Në arabishte, "ene" është përemri vetor "unë". 

61 Me fjalën "kufr" këtu kihet parasysh pikërisht blasfemia e Hallaxhi Mansurit, për të 
cilën ai u akuzua dhe u ekzekutua. 

janë më të mirë para Zotit dhe vështrimit tim se ata që thonë se unë jam 
shenjtor (veli, i urtë)!" 

Ibrahim bin Fatik i tha: 

"Pse thua kështu?" 

Hallaxhi Mansur iu përgjigj: 

"Ata që besojnë se jam shenjtor, bëjnë kështu si pasojë e opinionit të 
mirë për mua, kurse ata që janë të bindur për blasfeminë time, e kanë nga 
besnikëria ndaj fesë. Personi që tregon besnikëri ndaj fesë është më i mirë 
në lartësinë e Allahut se ai që vetëm ushqen opinion të mirë!" 

Kurse Hz. Mevlana që kalon shumë më tej se shfaqjet tek Mansuri, ka 
thënë: 

"Edhe Hallaxhi, po qe se do të kishte dijeni për shfaqjet mes meje dhe 
Zotit tim, do të më zinte me gurë!" 

Kjo dhe sihiatat e ngjashme janë shprehje të shpërthyera jashtë të 
shkrirjes dhe humbjes në Zotin. Këtë dukuri, poeti Mevlana e përshkruan 
në mënyrë të figurshme në vargjet e tij kështu: 

"Kur ta shohësh lumin e jetës së pasosur, ujin që ke në qase, domethënë këtë 
jetë të shkurtër e të vdekshme, bashkoje me lumin e pavdekësisë! A ikën uji nga 
lumi? 

Kur uji në qase të përzihet me ujin e lumit, shpëton nga qenia e vet dhe bëhet 
ujë lumi! 

Atëherë, cilësitë e ujit të qases zhduken, por vetë mbetet dhe, pas kësaj, as 
pakësohet, asfëlliqet, as merr erë!" 

Meqë ata si Mevlanai e të tjerë që kanë një zemër të gatuar e të ardhur 
në atë konsistencë shpirtërore, i kanë të gjitha ndjenjat dhe mendimet të 
kthyera e të prira ndaj urtësisë hyjnore, Zoti bëhet pothuaj syri i tyre që u 
sheh, dora që u zë... 

Një mendimtar i dashuruar pas Mevlanasë, duke shprehur faktin që 
shumica e njerëzve janë të paaftë për t'i kuphiar situatat e tij të brendshme, 
thotë: 

"Ne i kemi dëgjuar klithmat e ekstazës së Mevlana Xhelaleddinit, por 
s'është e mundur t'i shohim thellësitë e detit të kënaqësisë dhe prehjes ku 
është zhytur, kurse shohim atë çka ai, duke u shkëputur nga fundi i detit, 
nxjerr në sipërfaqe. Ne rrokëm jo pasionin e Mevlanasë por vetëm klithjet 
me fjalë të atij pasioni. Kjo është gjithçka që u përpoqëm të shprehim me 
gjuhën tonë thuthuqe. Në detin e kënaqësisë dhe prehjes vetëm ai u kredh, 
kurse neve na mbetën zërat e dala nga furtuna e ekstazës së tij. Ajme, sa 
keq! Ne i pandehim ato për Mevlana!" 62 


62 Nurettin Topçu, Mevlana ve Tasavvuf, s. 139. 

Pasioni dhe ekstaza janë oqean, janë një variacion hyjnor i njohur 
vetëm për ata që e njohin. 

Po kështu, Muhjiddin Arabiut i cili një pjesë të kësaj diturie enigmatike 
e ka reflektuar në rreshta qoftë edhe në mënyrë simbolike, njerëzit e 
Allahut i kanë dhënë vlerë të madhe, kanë soditur të vërtetat e pakufishme 
në brendësinë e shprehjeve me fjalë dhe e kanë quajtur dhe përmendur atë 
si "Shehu i Madh". Kurse formalistët, ata që ndodhen jashtë dhe larg botës 
së brendshme, meqë nuk e kanë zgjidhur dot këtë ide, e kanë akuzuar atë 
për blasfemi! 

Po qe se të mungojnë shokë e miq që të t'i durojnë dhe pranojnë të 
fshehtat, është më mirë të heshtësh. Sepse çdokujt i duhen thënë fjalë me aq 
sa t'ia rrokë mendja, ndryshe, t'i flasësh për urtësinë (hikmet) dhe aftësinë 
shpirtërore të njohjes së Zotit (marifet) dikujt që nuk kupton nga situatat 
shpirtërore, do të thotë ta përdhunosh të vërtetën! 

Prandaj, Muhjiddin Arabiu (k.s.) ka thënë: 

"Ata që nuk na kuptojnë, të mos i lexojnë veprat tona!" 

Edhe Hz. Mevlana thotë kështu: 

"Unë e thashë këtë të fshehtë në mënyrë të mbyllur e të përmbledhur, 
sepse, pëmdryshe, edhe gjuha e atij që do të përpiqej të bënte një shpjegim 
të gjerë, edhe mendja e dëgjuesit do të digjeshin!" 

Gjithashtu, nëMesnevinë e tij e cila u ofrohet mundësive dhe kapaciteteve 
tejet të ndryshme nga njëra-tjetra, poeti dhe mistiku Mevlana, me qëllirn që 
mendjet e ngushta dhe shterpë të mos bien në rmgë të gabuara, të fshehtat 
hyjnore dhe të vërtetat abstrakte të vështira për t'u kuptuar ose i ka treguar 
me anë të rrëfimeve të thjeshta e konkrete, ose ua ka bërë të njohura vetëm 
kompetentëve duke i fshehur pas simboleve. Kështu, para syve të atyre që 
s'kanë thellësi afektive, ka ngritur pengesa që të mos i shohin dot delikatesat 
në kuptimet e Mesnevisë! 

Mevlana Xhelaleddin Rumiu (k.s.) thotë kështu: 

"Vargjet e mia nuk janë vargje, por një botë kuptimesh. Edhe satira ime 
nuk është satirë, por moralizim. Rrëfimet e mia nuk janë fjalë të thjeshta e 
të zakonshme, por mësim. Të fshehtat e tyre kanë për qëllim të shpjegojnë 
e qartësojnë dhe t'i bëjnë të tjerët të kuptojnë!" 

Hz. Omeri (r.a.) e tregon kështu një ngjarje të përjetuar nga ai vetë: 

"Një ditë hyra te i Dërguari i Allahut Bashkë me Hz. Ebu Bekrin po 
bisedonin mbi unitetin hyjnor. Edhe unë u ula pranë tyre. Sikur të isha 
dikushi që s'di arabisht, nuk kuptova asgjë nga fjalët e tyre. Pastaj e pyeta 
Ebu Bekrin: 

"Ç'do të thotë kjo? A kështu bisedoni gjithmonë ju me të Dërguarin e 
Allahut?" 

Ebu Bekri m'u përgjigj: 

"Po, disa herë, kur ndodhemi kokë më kokë me të Dërguarin e Allahut, 
kështu bisedojmë!" 63 

Po qe se një njeri i nivelit të Hz. Omerit, për gjeninë e të cilit nuk mund 
të kihet dyshim, e ka pasur të vështirë ta kuptojë një bisedë të zhvilluar në 
gjuhën e nënës, mund të kuptohet lehtë se në ç'gjendje do të ndodheshin 
njerëzit e zakonshëm! 

Ja, pra, nuk është dëshiruar që të vërtetat e shprehura në biseda të tilla 
të hidhen në rreshta të shkruar dhe, në këtë mënyrë, t'i përcillen publikut 
të gjerë, duke e parë një mundësi të tillë si tejet të pajustihkueshme. Vetërn 
në këtë mënyrë është siguruar që të vërteta të tilla të mbeten të fshehta për 
njeriune thjeshtë, ndërkaq që u janë përcjellë vetëm kompetentëve. Prandaj, 
kur flitet për njerëz qji pandehet se kanë arritur përkryerjen shpirtërore, 
përdoret shprehja »dJi Aoi "Allahu ia shenjtëroftë të fshehtën". 64 


Duke u nisur nga qëllimi dhe synimi përfundimtar i vet, tasavvufi 
ose mistika islame, meqë merret me botën afektive të njerëzve, në mënyrë 
të natyrshme është i detyruar ta përdorë edhe dashurinë (muhabbet ) 65 e 
cila është shkaku i krijimit të gjithësisë. Prandaj, tasavvufi është cilësuar 
edhe si "rrugë e dashurisë dhe pasionit". Ndërkaq, meqë pasioni mistik 
për të cilin bëhet fjalë, është një entuziazëm, mund të pasojë në mënyrë të 
bashkërenduar një rezultat të tillë si dobësimi i vullnetit, moskontrollimi i 
tërheqjes, ekstazës dhe emocionit. 

Një shembull nga dashuria dhe afektiviteti i thellë mes të Dërguarit të 
Allahut (s.a.s.) dhe Xhafer Tajjarit (r.a.) është kështu: 

Xhaferi (r.a.) u kthye në Medine së bashku rne grupin që kishte 
emigruar në Etiopi. Me të mësuar se Profeti (s.a.s.) ndodhej në Hajber, pa 
qëndruar të pushonte, u nis me mall për atje. Kur e pa Xhaferin para vetes, 
Profeti, i mbushur me gëzim, i tha: 

"Për se të gëzohem, përfitoren e Hajberit, apo për ardhjen e Xhaferit?" (ibni 
Hisham, es-Sire, IV, 3) 

Në kthim nga "umreja e shtyrë" 66 , pas këshillimit me të afërmit 
mbi çështjen se kush do ta merrte përsipër kujdesin për Fatimen, vajzën 
jetime të kryedëshmorit Hamza, i Dërguari i Allahut (s.a.s.) ia la amanet 


63 Për njohuri, shih Ahmed bin Abdullah et-Taberi, er-Rijadu'n-Nadra, II, 52. 

64 Kaddasallahu sirrehu. Kuptimi i perifrazuar: Allahu ia mbajttë të pastër të fshehtën, 
botën e brendshme, nga çdo njollë moralo-shpirtërore! 

65 Jo dashurinë sensuale por afeksionin shpirtëror. 

66 Në origjinal: umretu'l-kaza. Profeti (s.a.s.) pati bërë nijet (qëllim) që të bënte umre 
në Qabe atë vit kur u nënshkrua Pakti i Hudejbijes, por nuk e realizoi dot. Ai e kreu 
atë umre si kaza (të shtyrë) një vit më vonë. 









Marifetullah ose Njohja Intuitive E Zotit dhe Dhuntite Hyjnore 


atë Xhafer Tajjarit dhe, duke e puthur në ballë, i tha duke i shfaqur një 
konsideratë të lartë: 

"Sa më përngjet mua nga krijimi dhe morali!" (Buhari, Megazi, 43) 

Para këtij komplimenti profetik, Xhaferi (r.a.) u emocionua aq shumë, 
sa, nga gëzimi i fuqishëm, e kapërceu vetveten. Si një fëmijë, nisi të luante 
e të rrotullohej Si fluturat! (Ahmed b. Hanbel, Musned, 1,108) 

Ja, pra, i tillë është njeriu! Ashtu siç mund të dehet e ta kapërcejë vetveten 
nga një kompliment i tillë i lartë por, në fund të fundit, njerëzor, fare mirë 
mund të shmanget nga bota materiale e të bjerë në ekstazë para favoreve 
në formën e shfaqjeve hyjnore! Kjo është krejt e natyrshme! Ndërkaq, e 
rëndësishme është që, qoftë edhe brenda atij rrebeshi emocional, të mos 
shpërthejë jashtë kushteve të pamënjanueshme të të qenit njeri, ta ruajë 
ekuilibrin dhe orientimin! 

Për ruajtjen e këtij ekuilibri në rrugët mistike, është nevoja e prijësisë 
dhe udhëzimit të njerëzve që kanë bashkuar në vetvete dijet formale me 
jetën shpirtërore. 

Po qe se ata që janë ngarkuar me detyrën e orientimit nuk arrijnë forcën 
dhe nivelin e duhur në dijet formale, rreziku në rrugën e dashurisë dhe 
pasionit shpirtëror është përsëri i madh. Për ta mënjanuar dhe eliminuar 
këtë rrezik, në disa tarikate si nakshibendizmi, është bërë traditë që 
myrshidët (prijësit) të jenë njerëz që i njohin edhe dijet formale dhe, kështu, 
ata kanë mundur ta ruajnë veten nga rreziku në fjalë. 

Metodat e edukimit te njerëzit e urtë të Zotit (evlijaullah) janë të 
ndryshme. Nakshizmi si një ndër rrugët e mëdha të tasavvufit ose mistikës 
islame, e edukon nxënësin ose udhëtarin e udhës mistike pa e rrëzuar në 
gjendje deliri. Abdulhalik Guxhdevani thotë kështu: 

"Po qe se Hallaxhi do të ndodhej në kohën dhe nën edukimin tonë, me 
lejen e Allahut, do ta ruanim nga rënia në delir!" 

Kurse shpërthimet dhe teprimet emocionale që duken herë pas here 
në disa tarikate për shkak të intensitetit të entuziazmit dhe delirit, në 
vështrimin e sheriatit përbëjnë "rrëshqitje këmbe" 67 . Këto tregojnë rrezikun 
që mund të lindin në teprim emocioni dhe entuziazmi të cilët, në të vërtetë, 
janë të pranueshëm. 


Eshtë e qartë se, përveç cilësive të përbashkëta, profetët kanë edhe një 
sërë veçantish të posaçme për secilin. Në këto raporte janë edhe njerëzit 
e urtë të Zotit (evlijaullah) ndaj njëri-tjetrit. Për shembull, mund të kenë 
karakter të ashpër apo të butë, por që të gjithë, në botën e zemrës ose afektive. 



67 Në konceptualitetin e së drejtës civile, kjo është ekuivalente me kundërvajtjen. 

e njohin Zotin shumë ndryshe nga aftësia njohëse dhe përfshirëse e njeriut 
të zakonshëm dhe, duke u shmangur nga të gjitha gjërat e vdekshme dhe 
vetë vdekshmëria, përpiqen me zell për t'iu afruar Atij. Në këtë fushë të 
pafund e të paanë të njohjes intuitive e shpirtërore të Zotit (marifetullah), 
janë vazhdimisht të vetëdijshëm për dobësinë e tyre. Ndërkaq, të gjithë 
këta, jo vetëm që s'ndodhen në të njëjtën etapë, por as nuk janë të ngarkuar 
me të njëjtën detyrë! Disa, në fund të rrugës mistike, kthehen te populli 
me përgjegjësinë për ta orientuar atë. Ashtu siç e kemi shprehur edhe më 
parë, si mësuesi që i jep mësim të shkallëzuar një fëmije, në marrëdhëniet 
njerëzore sillen sikur shumicën e të vërtetave që zotërojnë, nuk i dinë. Në 
mënyrë emfatike, njohja e diçkaje dhe sjellja e rezervuar pa e shfaqur atë 
njohje, shprehet si "padituri e kulturuar" 68 . 

Disa të tjerë, ngaqë nuk ngarkohen me detyrën e orientimit, vazhdojnë 
të mbeten në pozitën e mahnitjes dhe në gjendje qetësie të vazhdueshme. 
Këta janë si të pagojë përballë rrymave të fuqisë hyjnore. Kurse disa të tjerë 
të ngarkuar me detyrë përballë njerëzve, pothuajse kthehen në përrenj 
të rrëmbyer. Nga gjuha dhe zemra nisin t'u shpërthejnë të fshehtat dhe 
urtësitë hyjnore. 

Gjithashtu, te disa të tjerë, këto situata nuk janë të vazhdueshme, por të 
ndërrueshme. Në jetën e tyre ndodhin faza të ndryshme. Si një shembull i 
këtyre situatave, njëra prej shfaqjeve tek Muhammed Parisa është kështu: 

Muhammed Parisa, pas namazit të jatsisë qëndronte pak në oborrin e 
xhamisë dhe, pas një bisede të shkurtër, nisej për në shtëpi. Kurse disa herë, 
i shfaqeshin gjëra të tilla që pothuaj mbetej i ngrirë në oborrin e xhamisë 
gjer në namazin e agimit dhe atëherë hynte sërish në xhami. Gjatë kësaj 
kohe ai përjetonte një gjendje mahnitjeje të thellë. 

Si mënyra e jetesës dhe afektiviteti i këtyre të urtëve (veli), ashtu 
dhe qëndrimet e tyre ndaj vdekjes kanë qenë të ndryshëm. Për shkak të 
përvëlimit me ashkun hyjnor, Mevlanai e ka konsideruar vdekjen si "takim 
me Zotin" dhe "nata e parë e martesës", kurse Hasan Basriu (k.s.), për 
shkak të mbizotërimit tek ai të shfaqjes "hashjetullah" (frika nga Allahu), 
vazhdimisht pati jetuar me drojtjen se ç'do t'i ndodhte në frymën e fundit 

Të gjitha çka dimë mbi diturinë hyjnore (ledduni), janë thërrime nga 
shfaqje të kësaj diturie të transformuara në fjalë para së gjithash te profetët 
dhe, pastaj, qoftë edhe pak, te robtë e zgjedhur të Zotit. Meqë e vërteta 
absolute e kësaj diturie ndodhet te Zoti, konceptimi i saj me kuptimin e 
vërtetë të fjalës është përtej kufijve të njohjes sonë! 


© 


68 Në origjinal: tecahiil-i arifane (osm.). 








iraset është mundësia për t'i 
vëzhguar gjërat pas perdes, 
domethënë, të fshehtat e botës 
përtej. Sepse ata që munden të shohin brenda 

guaskës së sedeftë, dallojnë margaritarin! 

-- 



2. ZGJUARSIA (firaset) 


Firaset është një nur (dritë hyjnore) që Allahu i Lartë ua ka favorizuar 
zemrave të robve të dashur të Tij. Firaset është realizimi tek besimtari si një 
aftësi njohëse shpirtërore i cilësive, si mençuria, zgjuarsia dhe inteligjenca 
e lartë, parandjenja dhe parashikimi, kuptimi dhe gjetja (njohja). 69 Eshtë 
parashikimi dhe përcaktimi i drejtë (i saktë) i fytyrës së brendshme të 
ngjarjeve, i mendimeve dhe ndjenjave (të të tjerëve) në sajë të ndjenjave të 
sinqerta të lindura në zemër dhe të frymëzimeve të merituara. 

Profeti (s.a.s.) ka thënë: 


aJJI jjZi ‘CjU J^Jl ‘Ud I jJbl 


"Ruhuni ngafiraseti (zgjuarsia) e besimtarit, sepse ai sheh me nurin (dritën) 
e Allahut!" (Tirmidhi, Tefsir, 15) Pa dyshim, këtë zgjuarsi mund ta meritojnë 
ata që, duke u çliruar nga krenaria e frymës (egos), shohin me anë të nurit, 
dritës hyjnore të Allahut. Kjo cilësi dhe gjendje mendore-shpirtërore ka 
shumë shembuj në historinë e Islamit. 

Sipas rrëfimit të vet, Hz. Enesi (r.a.), një ditë, duke shkuar për te Hz. 
Osmani (r.a.), sheh në rrugë një femër dhe bukuria e saj i ngulet në mendje. 
Me këtë mendim arrin te Hz. Osmani i cili, sapo e sheh, i thotë: 

"O Enes! Je duke hyrë këtu me shenja zinaje (adulteri) në sy?" 

I habitur tejet nga këto fjalë, Hz. Enesi i thotë: 

"A po vjen vahj (revelacion) edhe pas të Dërguarit të Allahut?" 

"Jo, - ia kthen Hz. Osmani, - kjo është një aftësi tejpamjeje dhe një 
firaset (shquarje, dallim) i saktë!" (Kushejri, Risale, 238). 


69 Të gjitha këto cilësi mund të emërtohen me një fjalë: zgjuarsi. Ndërkaq, nuancat e 
veçanta, për pasojë, edhe kuptimi i plotë i kësaj fjale do të kuptohen gjatë shtjellimit 
në vijim të ngjarjeve në lidhje me këtë cilësi. 

Dihct, gjithashtu, se, në kohën e vet, opinioni i Hz. Omerit (r.a.) në 
shumë çështje ka pasë qenë përputhur me ajetet e ardhur më pas. 

Kështu, Profeti (s.a.s.) ka thënë për të: 

"Mes bashk'ësive që kanë jetuar para jush, ka pasur persona të cilëve u ka 
qenë dhënë frymëzim. Po qe se edhe mes ummetit, bashkësisë sime, ka një të tillë, 
pa asnjë dyshim, ai është Omeri!" (Buhari, As'habu’n-NeU, 6) 

Ebu Abbas bin Mehdi tregon kështu: 

"Duke udhëtuar në shkretëtirë, pashë një njeri pa kacek uji që po ecte 
një radhë para meje kryezbuluar e këmbëzbathur. Mendova me vete se si 
e falte namazin ai njeri, apo te ai s'kishte abdest e namaz. Ndërkaq, njeriu 
m'u kthye dhe këndoi ajetin që thotë: "Dijeni se Allahu i njeh ata që 
ndodhen mes jush, prandaj ruhuni prej Tij!" (el-Bakara, 235) Unë i humba 
ndjenjat dhe u shemba përtokë. Kur erdha në vete, i kërkova falje Allahut 
pse e pashë njeriun me atë sy dhe vazhdova rrugën. Duke ecur, ai njeri 
m'u ngul prapë në sy. Me ta parë, zemra m'u mbush me frikë dhe mbeta i 
ngulur në vend. Njeriu m'u kthye dhe këndoi ajetin që thotë: "Ai i pranon 
pendimet e robve, ua fal mëkatet dhe e di se ç'bëjnë!" (esh-Shura, 25) Pastaj 
m'u humb nga sytë dhe nuk e pashë një herë tjetër më!" 

Dhununi Misri (k.s.) tregon: 

"Një ditë pashë një të ri që kishte hedhur sipër një rrobë të vjetër 
e të amuar. Edhe pse nefsi (egoja) më ndjente neveri për të, zemra më 
dëshmonte se ai ishte një i urtë, shenjtor (veli). Kur po merresha me këto 
mendime i mbetur mes egos dhe zemrës, i riu ma kuptoi të fshehtën dhe, 
duke parë nga unë, më tha: 

"O Dhunun, mos shih nga unë për të parë vjetërsinë e rrobës sime! 
Margaritari bëhet (formohet) brenda guaskës!" 

Dhe u largua që aty duke u fshirë nga sytë! 

Një i ri që merrte pjesë për herë të parë në kuvendin e Abdylhalik 
Guxhdevanit dhe që e fshihte se ishte krishter, e pyeti evlijaun: 

"Cila është e fshehta e hadithit "Ruhuni nga zgjuarsia e besimtarit, sepse 
ai sheh me dritën e Allahut "? 

Hz. Abdylhalik Guxhdevani iu përgjigj duke i thënë: 

"Nxirre brezin që ke mbështjellë në mes 70 dhe bëhu Islam 
(nënshtrohu)!" 

Para kësaj zgjuarsie të jashtëzakonshme, i riu dëshmoi para tij dhe u 
bë musliman. 

Gjithashtu, rrëfehet se Xhunejd Bagdadi (k.s.) ka përcaktuar me shikim 
të parë se një i ri me pamje muslimani ka qenë çifut dhe se së afërmi do të 
bëhej musliman. 

Shkurt, firaseti është një e dhënë (dhunti) hyjnore që shtohet e 
pakësohet sipas gradës së besimit dhe devocionit në zemër. 


70 Brez priftëror si shenjë besimi dhe përkushtimi. 







rientimi (istikamet) dhe përpjekja 
f l / (gajret) janë më me vlerë se zbulime 
*—' (keshf) dhe keramete të panumërta. 
Veç kësaj duhet ditur se, nëse zbulimi dhe 
kerameti nuk bëhen pretekst për ta shtuar 
respektin ndaj urdhrave të fesë, s'janë gjë 
tjetër veçse intriga e ngatërresa! (Mevlana Halid 
Bagdadi) 


3. AFTESIA E ADMINISTRIMIT DHE PARASHIKIMIT 
MREKULLOR (tasarruf-keramet) 

Zoti i Plotfuqishëm, kur dëshiron diçka në mënyrë volitive, thotë 
"Kun" (Bëhu!) dhe ajo bëhet. Ndërkaq, gjithashtu sipas dëshirës së Tij 
volitive, Allahu i Lartë ua ka lënë administrimin e disa ngjarjeve disa 
robve të Tij. Në të vërtetë, Allahu i Lartë i ka bërë robtë në fjalë mjete ose 
ndërmjetës në administrime të tilla, sepse ato nuk mund të realizohen pa 
ndërhyrjen e Allahut të Lartë me atributin krijues të Tij. Krejt siç ndodh me 
katër engjëjt e mëdhenj. 

Nga engjëjt e mëdhenj, Xhebraili (a.s.) është ngarkuar me detyrën e 
komunikimit të vahjit (revelacionit hyjnor) për profetët; Mikaili (a.s.), 
me detyrën e drejtimit të dukurive të natyrës; Azraili (a.s.), me detyrën e 
marrjes së shpirtrave; Israfili (a.s.), me detyrën e fryrjes së Bririt. 

Sigurisht që Zoti mund t'i realizonte këto detyra edhe drejtpërdrejt, 
por Zoti i Lartë ua ka dhënë atyre me vullnetin e vet hyjnor këto detyra 
dhe kompetenca. Edhe fuqia dhe forca e engjëjve është, në fakt, nga fuqia 
e Zotit. Eshtë Ai që ua ka dhënë atyre atë forcë. E tillë është edhe forca dhe 
kompetenca që zotërojnë të gjitha krijesat. 

Allahu i Lartë u ka dhënë disa profetëve edhe disa kompetenca 
administrimi. Ndër këta është Sulejmani (a.s.) që njihte gjuhën e kafshëve 
dhe që urdhëronte erën dhe xhindët. 

Edhe imamit të profetëve, Hz. Muhammedit (s.a.s.), i janë favorizuar 
shumë kompetenca të veçanta. Edhe disa nga personat e zgjedhur të 
ummetit, bashkësisë së tij, janë bërë pjesëtarë të këtyre kompetencave ~ 

( 343 ) 

me aq sa ç'ka dashur Zoti. Për shembull, thuhet shpesh se disa prijësa 
(velinj) të mëdhenj si Abdylkadir Gejlani dhe Ahmed Rifai kanë kryer disa 
administrime si në të gjallë, ashtu dhe pas vdekjes. 

Administrimi (tasarruf) për të cilin po flitet, realizohet atëherë kur në 
një akt të kryer nga një person të cilit vullneti i vet nuk do t'i mjaftonte 
për ta kryer, merr pjesë Allahu i Lartë duke e shfaqur në atë akt atributin 
e Tij "Halik" (Krijues). Me fjalë të tjera, administrimi (tasarruf) si akt nuk 
ka ndonjë ndryshim nga një akt tjetër çfarëdo. Ndryshimi është te cilësia 
e tij përjashtimore në lidhje me individin ngaqë akti në fjalë nuk është i 
mundur për çdo individ. 

Si një lloj i administrimit (tasarruf), keramet janë ngjarje të 
jashtëzakonshme tej fizike, për rrjedhojë, të pashpjegueshme me ligjet e 
natyrës, që duken te persona të lartësuar shpirtërisht në gradën veli (i urtë, 
prijës, shenjtor) si një dhuratë e Zotit dhe në përfundim të një besimi (iman), 
aftësimi njohjeje hyjnore (marifet) dhe devocioni (takva) të përkryer. Shkurt, 
kerameti është aftësi parashikimi dhe administrimi mrekullor të ngjarjeve. 
Ky lloj kerameti është kerameti demonstrativ (suri). Kurse kerameti bazë 
në vështrimin e njerëzve të Allahut (ehlullah) është jetesa e orientuar. Me 
këtë kompetencë shpirtërore, miqtë e Zotit janë të ndryshëm nga njerëzit e 
tjerë për sa i përket mënyrës së vështrimit, mendimit dhe, madje, sjelljes. 

Siç kuptohet edhe nga përkufizimi, kerametet e demonstruara nga 
evlijatë janë dy llojesh: 

1) Kerameti moralo-shpirtëror (manevi): Duke përparuar në dije 
(ilm), moral (ahlak), adhurim (ibadet), aftësim njohjeje hyjnore (marifet) 
dhe devocion (takva), duke u lartësuar në nivel shpirtëror, është përfitim 
nga përmbajtja e ajetit (igy uf ^u) "Orientohu siç je urdhëruar" (Hud, 112), 
shkurt, është orientim. Për shembull, megjithëse fjalët e dala nga goja e një 
të urti (veli) i cili ndodhet në rrugë të drejtë, pra, i orientuar, janë urtësi dhe 
orientim, ato fjalë thuhen me një stil të atillë që nuk prekin zemrën e askujt 
prej bashkëbiseduesve edhe sikur ato fjalë të jenë vërejtje për gabimin e 
personit përballë. 

Eshtë e pamundur që këto të arrihen me mendje dhe meditim. Allahu 
i Lartë ua dhuron këto vetëm robve të Tij të zgjedhur. 

2) Kerameti universal (kevni) dhe demonstrativ (suri): janë akte 
të jashtëzakonshme e mrekullore të realizuara në botën materiale, si 
kapërcimi i kufizimit hapësinor, sjellja në prani të sendeve që nuk ndodhen 
aty, detyrimi i kafshëve të egra për të kryer punë, etj. 

Mistikët e vërtetë nuk kanë fort konsideratë për llojin e dytë të 
kerametit. Fundja, tregimi i një kerameti të tillë nuk është as një ndër 

kushtet e gradës shpirtërore të urtësisë të cilësuar "veli". Edhe kerametet 
universale dhe demontrative, Allahu i Lartë ua favorizon disa robve që 
zgjedh. Vetëm se është thënë që tregimi i këtyre kerameteve pa qenë e 
nevojshme dhe e domosdoshme, është i papëlqyeshëm. Edhe i urti (veliu), 
me sa të ketë mundësi, nuk dëshiron të tregojë keramete të tilla. Sepse pas 
këtyre vijnë mahnitja dhe duartrokitja e popullit dhe njerëzit e paditur ose 
injorantë hllojnë ta presin çdo gjë prej atij të urti (veliu). 

Sado që populli tregon interes për llojin e dytë të kerametit, në të 
vërtetë, i pranueshëm është lloji i parë. Sepse mistikët janë të një mendimi se 
"kerameti më i madh është orientimi (istikamet)". Përpëlitjet e një udhëtari 
të udhës mistike i cili nuk është i orientuar, janë të kota! 

Mevlana Halid Bagdadi thotë: 

"Orientimi (istikamet) dhe përpjekja (gajret) janë më me vlerë se zbulime 
(keshf) dhe keramete të panumërta. Veç kësaj duhet ditur se, nëse zbulimi dhe 
kerameti nuk bëhen pretekst për ta shtuar respektin ndaj urdhrave tëfesë, s'janë 
gjë tjetër veçse intriga e ngatërresa!" 

Kerametet kanë një qëllim final të lartë i cili, nëse mund të thuhet kështu, 
është orientimi i bashkëbiseduesve me anë të "efektit shok". Ndërkaq, feja 
përbëhet prej propozimeve (mocioneve) ose përgjegjësive hyjnore dhe me 
këtë cilësi do të vazhdojë gjer në kiamet. Kurse gjërat e jashtëzakonshme 
e dëmtojnë cilësinë mocionale të fesë. Eshtë për këtë arsye që, pa qenë të 
detyruar, as profetët e kanë përdorur mrekullinë, as të urtët (velinjtë) kanë 
bërë shfaqje kerametesh. 

Në përgjithësi, përfundimet e një kerameti të vërtetë janë këto: 

1) Edukimi i nefsit (vetvetes, egos). 

2) Pastrimi i zemrës nga veset dhe prirjet e shëmtuara dhe stolisja me 
begatinë hyjnore. 

3) Zbulimi ndaj zemrës i të fshehtave dhe urtësive. 

Nga ana tjetër, njëri prej mjeteve më të rëndësishëm të shfaqjes së 
kerameteve është njoftimi i robit nga Zoti i emrit të madh 71 si një e fshehtë. 
Ndërkaq, kërkojmë ta prekim shkurt edhe temën e emrit të madh që zë një 
vend me rëndësi në diskutimin e dhuntive hyjnore. 

Emri i madh është njëri prej emrave hyjnorë që e bën të pranueshme 
lutjen e bërë me të. Vetëm se momenti se cili është emri i madh ndër emrat e 
Allahut, është një e fshehtë dhe ka shumë hadithe lidhur me këtë specifikë. 
Mes këtyre, është e fuqishme pikëpamja se emri i madh është fjala "Allah" 
që është emri i individualitetit të lartë të Zotit dhe që i përmbledh në vetvete 
të gjithë emrat. 



71 Në origjinal: ismi adham. 

Njëra nga konsideratat mbi këtë specifikë është kështu: Meqë Zoti i 
favorizoi njeriut një pjesë nga fuqia e Tij në formën e frymës hyjnore 72 , 
shfaqjen më gjithëpërfshirëse të emrave hyjnorë e ka realizuar te "njeriu". 
Njeriu i përkryer (kamil) është personi i cili, këtë emër hyjnor që është i 
pranishëm potencialisht 73 në krijimin e tij, duke e nxjerrë nga potencialiteti 
në akt, mundet të arrijë fatmirësinë për t'u pajisur me moralin e Allahut. 
Prandaj thuhet se, cili emër hyjnor të ketë përparësi te një njeri, ai emër 
është për atë njeri emri i madh. E shprehur ndryshe, te njeriu ku janë 
zhvilluar në mënyrë të dukshme ndjenjat e mëshirës dhe dhembshurisë, 
sundojnë shfaqjet e emrave "Rahman" dhe "Rahim" të Zotit tonë të 
Lartë. Për rrjedhojë, për këtë person, këta emra janë konsideruar emër 
i madh. Ndërkaq, aftësia e vërtetë është mundësia për ta shndërruar 
domosdoshmërinë e emrave të bukur të Zotit në moral të jetueshëm. 
Ndryshe, shumë vetë e lexojnë nga librat ose e thonë përmendësh emrin e 
madh duke u mjaftuar me kaq. Prandaj, ndërsa gjuha thotë "o Rahman", 
"o Rahim", zemra është e mangët nga mëshira, është e kotë të presësh që 
të realizohet gjëja e dëshiruar! 

Kjo ngjarje e ndodhur mes Hz. Aliut (r.a.) dhe një beduini është shumë 
mësimdhënëse: 

Një ditë, një beduin i varfër kërkon lëmoshë nga Hz. Aliu. Meqë atë 
çast nuk kishte mundësi tjetër, Hz. Aliu merr një grusht rërë, i këndon 
diçka dhe i fryn. Pastaj e derdh si flori në grushtin e beduinit. Beduini 
mbetet i mahnitur. Ai i lutet Hz. Aliut t'i tregojë se si e bëri atë gjë, se çfarë 
këndoi mbi rërë. Me mjaft qetësi, Hz. Aliu i thotë se kishte kënduar suren 
Fatiha. Shumë i gëzuar, beduini merr një grusht rërë dhe i këndon suren 
Fatiha, por rëra mbetet rërë! Beduini e pyet Hz. Aliun mbi urtësinë e kësaj. 
Dhe ai i përgjigjet shkurt kështu: 

"Ky është një dallim zemre!" 

Edhe Mevlanai përmend një rrëfim të tillë në Methnevinë e tij: 

Një ditë, një person iu bë shok rruge Isait (a.s.). Duke shkuar së bashku, 
personi pa në një skaj të rrugës ca eshtra dhe iu lut Isait (a.s.): 

"Ma mëso emrin e madh edhe mua që t'i ringjall këto eshtra e t'i ngre 
në këmbë!" 

Hz. Isai iu përgjigj: 

"Kjo punë nuk është puna jote! Për ta kënduar emrin e madh dhe për 
ta ringjallur të vdekurin, duhet të kesh një frymë më të pastër se shiu, të 
jesh më i kuptueshëm në adhurim se engjëjt! Emri i madh kërkon një gjuhë 
të kulluar dhe një zemër të pastër. Pra, një njeri që të mos ta ketë nefsin të 


72 Nefha-i ilahi (osm.). 

73 Në origjinal: bilkuvve (arab.). 

ngjyer me haram dhe, si engjëjt, të mos dijë ç'është kundërshtimi. Sepse, 
njeriut që e ka nefsin të pastër, i pranohet lutja. Zoti i Lartë e bën atë njeri 
ruajtës të thesareve. Për shembull, ta zëmë se ti more në dorë shkopin e 
Musait. Mirë, po a ke fuqi ti ta bësh atë kuçedër dhe ta urdhërosh? Vetë 
Musai qe frikësuar kur i qe bërë shkopi kuçedër dhe Zoti i pat thënë: "Mos 
u frikëso, o Musa!" (en-Neml, 10) 

Ja, kështu, edhe ti, ç'dobi do të kesh po ta këndosh dhe ta mësosh 
përmendësh emrin e madh në qoftë se s'e ke frymën e Isait?" 

Por ai njeriu indiferent e i paditur prapë nuk heshti por i tha: 

"O Isa! Po s'e pata unë këtë fuqi, të paktën ti këndoji ato eshtra!" 

Isait (a.s.) i erdhi shumë turp nga fjalët e atij kokëtrashi dhe tha: 

"O Zot! Ç'është urtësia e kësaj këmbënguljeje? Cili është shkaku i 
kundërshtimit në këtë gradë të këtij kokëtrashi? Vetë e ka zemrën të vdekur, 
përpiqet ta ringjallë kufomën e tjetrit! Kurse atij që është vetë i vdekur, i 
takon ta ringjallë veten! Në vend që të lutet për ta ringjallur veten, përpiqet 
t'i ringjallë të tjerët! Ç'padituri e ç'indiferentizëm!" 

Ja, pra, miqtë e vërtetë të Zotit janë njerëz që kanë arritur këtë pjekuri 
të zemrës. Prandaj, kur shfaqet ndonjë keramet nga robtë e urtë të Allahut, 
atyre u shtohen edhe më ndjenjat e falenderimit për dhuntitë dhe favoret e 
Allahut! Këto situata të tyre bëhen burim force për ta në përpjekjet e tyre. 
Të urtët (veli) të vërtetë kurrë nuk rrëmbehen nga ndjenja se jeta e ardhme e 
tyre, ahireti, është nën garanci për shkak të kerameteve të tyre. Përkundrazi, 
ata mbushen me ndjenjat e dobësisë, përulësisë dhe nënvleftësimit të 
vetvetes ndaj Allahut. Nga drojtja e rënies në krenari, mendjemadhësi dhe 
intrigë, janë vazhdimisht të frikësuar. 

Me të vërtetë, është mjaft domethënës fundi i hidhur i Bel'am Baura- 
s, të cilit Allahu ia pati njoftuar emrin e madh. Mes bijve të Izraelit, ky 
njihej si dijetar dhe i urtë. Por pastaj, si pasojë e mendjemadhësisë dhe 
vetëmashtrimit ndaj kësaj bote, e humbi atë gradë të lartë, madje vdiq pa 
besim. Kjo ngjarje është njoftuar në Kur'an në këtë mënyrë: 

"Lexoju atyre (hebrenjve) lajmin mbi personin të cilit i dhamë 
nga ajetet tona, por që u largua prej tyre, prandaj dhe, duke e ndjekur 
shejtanin, u bë i harbuar. Po të deshim, sigurisht që, në sajë të këtyre 
ajeteve, e lartësonim. Por ai u zhyt në këtë botë dhe ra pas dëshirave të 
vetvetes. Gjendja e tij i përngjet krejt gjendjes së qenit. Edhe sikur ta 
ndjekësh, e nxjerr gjuhën e merr frymë; edhe sikur ta lësh, e var gjuhën e 
merr frymë. Ja, e tillë është gjendja e fisit që i përgënjeshtron ajetet tona. 
Tregojua ngjarjen se ndoshta mendohen!" (el-A'raf, 175-176) 

Për këtë shkak, konsiderata e tepruar ndaj një të urti (veli) që zotëron 
keramet, është parë tejet e pajustifikueshme dhe e rrezikshme. Ky rrezik 
është edhe njëri nga shkaqet që miqtë e Zotit druhen të tregojnë keramet. 


© 

Kerameti nuk është një gradë fundore dhe nuk është tregues i gradës 
moralo-shpirtërore të të urtit (veliut). Ata miqtë e Zotit e dinë mjaft mirë 
se askush veç profetëve nuk është nën garanci. Ka njeri që kur i ka mbetur 
një pëllëmbë për të rënë në xhehennem, hyn në xhennet dhe ka njeri që, 
kur i ka mbetur edhe një pëllëmbë për të hyrë në xhennet, rrokulliset 
në xhehennem. Prandaj çdo besimtar duhet ta bëjë parim të jetës ajetin 
kur'anor që thotë: 

"... dhe adhuroje Zotin tënd gjersa të të vijë fakti (vdekja)!" (el-Hixhr, 99) 

Ashtu si në çdo çështje, edhe përballë favoreve hyjnore që shfaqen 
në formë kerameti, kriteri ynë i vetëm janë Kur'ani dhe Sunneti. 
Megjithëkëtë, është fakt që edhe kerameti është një e drejtë dhe e vërtetë e 
pamohueshme. 

Disa nga provat dhe argumentet e kerametit në KuZan janë kështu: 

Veziri i Sulejmanit (a.s.), Asafi i pati thënë atij se "do t'ia sillte fronin 
mbretëror të Belkizes sa hap e mbyll sytë" (Neml, 40) dhe ky premtim qe 
realizuar. 

Zekerija (a.s.) ishte ngarkuar me detyrën për t'u kujdesur për Hz. 
Merjemen e cila ishte mbyllur në faltore për t'u marrë me adhurim. Por, 
sa herë që hynte në faltore, shihte të mira të ndryshme pranë saj. Për ta 
mësuar urtësinë e kësaj, e pyeti Merjemen: 

"Nga të vijnë këto furnizime ty?" 

Dhe ajo i qe përgjigjur: 

"Nga ana e Allahut..." (Al-i imran, 37) 

Gjithashtu, njoftimet në ajetet 24 dhe 25 të sures Al-i Imran mbi 
furnizimin e Merjemes drejtpërdrejt nga ana e Allahut janë argumente të 
Kur'anit mbi kerametin. 

Kurse provat dhe argumentet në Sunnet janë të shumta. 

Profeti (s.a.s.) ka thënë dhe ka shpjeguar se: 

"Tre vetë kanë folur qysh në djep. Këta janë: Isai, biri i Merjemes, fëmija i 
treguar si i Xhurejxhit dhe njëfëmijë tjetër !" 74 

Në një hadith tjetër autentik është treguar për tre udhëtarë që kanë 
mbetur të mbyllur natën në një shpellë. Hyrja e shpellës ishte mbyllur nga 
një shkëmb i rrokullisur. Secili nga udhëtarët, duke mbajtur për pretekst 
një veprim të kryer më parë për hir të Zotit, bëri lutje dhe, më në fund, si 
një favor prej Zotit, hyrja e shpellës u hap. 75 

Siç rrëfehet, ndërsa ishte duke mbajtur hutbe, Omeri (r.a.) ka thënë: 
"O Sarije, në mal, në mal!" Kur e ka thënë këtë thirrje që s'ka pasur asnjë 
lidhje me temën e hutbes, personi i quajtur Sarije ishte duke luftuar një 


74 shih. Muslim, Birr, 8. 

75 shih. Buhari, Edeb, 5; Enbija, 53; Dhikr, 100. 

muaj udhë larg Medines kundër armiqve të Allahut. Por Allahu (xh.xh.) i 
ka dhënë mundësi Sarijes ta dëgjojë zërin e Omerit (r.a.). (Ibni Haxher, el-Isabe, 
n,3) 

Shembuj të tillë në periudhën e sahabeve ka shumë. 

Nga ana tjetër, si të kundërta të kerametit, mund të ndodhin disa 
dukuri të jashtëzakonshme, të ngjashme me kerametin e të urtëve, tek 
persona mohues, mëkatarë dhe sharlatanë. Dukuritë e jashtëzakonshme 
të shfaqura në përputhje me pretendimet e këtyre, janë quajtur avancime 
(istidraxh). 

Situata të tilla realizohen në sajë të një sërë stërvitjesh shpirtërore. Kjo 
do të thotë se është e mundur që, me anë të një sërë efektesh jashtëfetare, 
disa aftësi shpirtërore të kalohen nga gjendja potenciale, në akte praktike. 
Për shembull, fakirët indianë, përgjithësisht me anë të rrugës së përkorësisë 
dhe asketizmit, arrijnë një fuqi të caktuar shpirtërore. Disa herë kjo arrihet 
duke përdorur magjinë ose xhindë shërbëtorë. Dallimi i ndryshimit mes 
dukurive ose shfaqjeve të tilla të jashtëzakonshme dhe kerametit është 
çështje kompetence në fushën përkatëse. Por mund të themi vetëm kaq që 
jeta e njerëzve të tillë nuk ecën brenda kritereve të devocionit. Këta janë të 
mangët në ndjekjen e sunnetit të të Dërguarit të Allahut. Kjo është edhe 
pika e parë që duhet bërë kujdes. 

Kështu, Xhunejd Bagdadi (k.s.) thotë: 

"Po qe se shihni dikë duke fluturuar në ajër dhe gjendja e tij nuk 
përputhet me Librin dhe Sunnetin, dijeni se kjo është istidraxh 76 !" 

Personi tek i cili ndodh një çfarëdo dukuri e jashtëzakonshme si dhunti 
hyjnore 77 , nuk mundet ta bëjë këtë në formën e shfaqjes, sepse miqtë e 
Zotit, ngaqë janë larg dukjes, nuk e tregojnë dukurinë e jashtëzakonshme 
pa mbetur të detyruar për këtë. Ata shfaqen para njerëzve me përsosmëri 
morale njerëzore që mund të merren si model. Ashtu siç pati ndodhur 
me Profetin (s.a.s.) i cili, për t'u bërë një model i përkryer për ummetin, 
bashkësinë e tij, në përgjithësi pati vepruar sipas prirjeve njerëzore duke 
treguar rrallë mrekulli në raste nevoje dhe me lejen e Allahut. Edhe miqtë 
e Zotit nuk ndahen as një fije nga rruga e të Dërguarit të Allahut (s.a.s.). 
Për ta dalluar se ç'është kerameti e ç'është sharlatanizmi, mjafton vetëm të 
kihet kujdes ky moment! 

Edhe F araoni zotëronte aftësinë për të kryer veprime të j ashtëzakonshme 


76 Nga përdorimi i kësaj fjale në këtë fjali me përmbajtje të tillë, kuptohet se, në të 
vërtetë, kuptimi i fjalës "istidraxh" nuk është "avancim", por "sharlatanizëm". Në 
fakt, dukuri të tilla që përngjajnë me hipnozën e përdorur në cirqe, s'janë gjë tjetër 
veçse lojë dhe sharlatanizëm. 

77 Pra, pa stërvitje me synime të caktuara por në mënyrë të vetvetishme. 

të tipit istidraxh. Gjatë gjithë jetës së tij katërqindvjeçare nuk ndjeu as dhe 
një dhimbje koke. Edhe dhëmbët i mbetën të shëndosha e të bardha. Kur 
zbriste një të tatëpjetë, këmbët e kalit i zgjateshin. 

Aftësia për të treguar dukuri të jashtëzakonshme i jep mohuesit dhe 
mëkatarit krenari dhe mendjemadhësi. Ndërkaq, ia bën fundin edhe më të 
zi. Kur Musai e goditi me shkop Detin e Kuq dhe hapi rrugë në të, Faraoni 
që po e ndiqte pas me ushtri, iu kthye ushtrisë dhe i tha: "Pa shihni, nga 
drojtja prej meje, deti u kthye në rrugë!" Por kur hyri në atë rrugë, deti u 
rikthye në vendin e vet dhe ai u mbyt në të bashkë me ushtrinë! 

Në hadithet e tij, Profeti (s.a.s.) ka thënë se edhe Dexhali do të përpiqet 
t'i mashtrojë njerëzit duke treguar dukuri të jashtëzakonshme. 

Ndërkaq, ka edhe situata që shfaqen në kundërshtim me pretendimin 
e personit që kërkon të shfaqë një dukuri të jashtëzakonshme si avancim 
shpirtëror ose thjesht sharlatanizëm qoftë edhe të formës së hipnozës 
publike. Këto situata në disfavor të tyre, në terminologjinë e mistikës 
emërtohen "ihane", (disfavore, ulje, poshtërime). Për shembull, ka ndodhur 
që mashtruesi-pretendent për profetësi, Musejleme, ka pështyrë në një pus 
me qëllim shtimin e ujit, kurse pusi është tharë krejtësisht. 

Ashtu siç ka qenë i mundur realizimi i administrimit dhe kerametit 
në periudhën e të Dërguarit të Allahut (s.a.s.) dhe sahabeve, ashtu ka qenë 
i mundur edhe në periudhat e mëpastajme. Administrimet dhe kerametet 
e treguara nga të urtët (velinj) me qëllim për t'u dhënë kahje vullneteve të 
disa personave, kryhen me begatinë e profetit që ndjekin dhe, në të njëjtën 
kohë, janë një lloj vazhdimësie e mrekullive të tij. 

Eshtë një e vërtetë historike që administrimet dhe kerametet e 
ndodhura si në shekullin e lumtur, ashtu dhe në kohët e mëvonshme, kanë 
qenë dhe janë bërë pretekste për shumë orientime. Kështu, shumë vetë që 
janë bërë dëshmitarë të këtyre lloj ngjarjesh, kanë thënë se, "kur shenjtori 
i një feje është i tillë, profeti i saj kush e di si do të jetë", duke mbështetur, 
kështu, esencën e vërtetë të kerametit. 


Disa shembuj të posaçëm mbi administrimin (tasarruf) 
dhe kerametin (parashikimin dhe aktin mrekullor) 


Allahu i Lartë, krijuesi dhe sunduesi i gjithësisë e caktoi njeriun, 
krijesën më të nderuar, si zëvendës me qëllim që t'ia njohë ekzistencën, 
t'i bindet e ta adhurojë dhe ta rregullojë e sistemojë faqen e tokës. Kjo e 
vërtetë shprehet kështu në Kur'an: 

"Kujto që Zoti yt u pati thënë engjëjve: "Unë do të krijoj mbi tokë 
një zëvendës". (el-Bakara, 30) 

Emërtimi i njeriut si zëvendës (kalif) në këtë ajet, ka këto kuptime: 

"Nga vullneti, fuqia dhe atributet e mia do t'i jap atij disa kompetenca. 
Ai do të ketë të drejtë të bëjë disa veprime e të drejtojë në emrin tim dhe 
si zëvendësi im. Ai do ta zbatojë ligjin në emrin tim. Në këtë gjë ai nuk 
do të bëhet i parë, ai nuk do ta zbatojë ligjin në emër të personit dhe 
individualitetit të vet. Ai do të jetë vetëm zëvendësi dhe ndihmësi im. Ai 
do të jetë i ngarkuar me detyrën që, me vullnetin e vet, të zbatojë vullnetin 
tim, urdhrat e mia, ligjet e mia. Pastaj, ata që do të vijnë pas tij, do të kryejnë 
të njëjtën detyrë si zëvendës të tij dhe, kështu, do të zbulohet e fshehta "Ai 
(Allahu i Lartë) ju bëri juve zëvendës mbi tokë!" (el-En'am, 165) 78 

Si veprimet dhe mrekullitë e shfaqura te profetët, ashtu dhe veprimet 
dhe kerametet e dukura te miqtë e Zotit, janë shfaqje të së fshehtës së 
pozitës së njeriut si zëvendës i Zotit mbi tokë. Këtu po përshkruajmë vetëm 
disa prej shembujve të panumërt të kësaj shfaqjeje. 

Mansur bin Abdullah e ka rrëfyer kështu ç'i ka ndodhur Ebu Abdullah 
ibni Xhel'lait. 

Ibni Xhel'la thotë: 

"Kisha shkuar në Medinen e Ndritshme. Isha aq i varfër sa s'kisha gjë 
prej gjëje. Arrita te varri i nderuar i të Dërguarit të Allahut. E përshëndeta 
me selam dhe thashë: 

"O i Dërguari i Allahut! Ndodhem në varfëri të plotë! Të erdha si 
mikL." 

Pas pak më erdhi gjumë. Në gjumë, i Dërguari i Allahut (s.a.s.) më 
gostiti me një çyrek. E hëngra gjysmën dhe pastaj u zgjova. Gjysmën tjetër 
e gjeta pranë !" 79 

Një ngjarje tjetër me kuptim të thellë të përjetuar pas vdekjes së të 
Dërguarit të Allahut (s.a.s.), el-Utbi e tregon kështu: 

"Po rrija pranë varrit të nderuar të Profetit (s.a.s.). Ndërkaq, erdhi një 
beduin dhe foli kështu: 

"Paqe ty, o i Dërguari i Allahut! Dëgjova se Allahu i lartë ka thënë: "Po 
qe se ata, kur i bëjnë padrejtësi vetes, vijnë tek ti dhe kërkojnë ndjesë 
dhe i Dërguari kërkon ndjesë për ta, do ta shohin se sa falës i madh që 
është Allahu!" (en-Nisa, 64) Ja, pra, të erdha ty duke u penduar për mëkatet 
e mia dhe duke kërkuar falje dhe duke kërkuar prej teje të ndërhysh pranë 
Zotit tim për mua!" 


78 ElmaUi, Hak Dini, 1,299-300. 

79 shih. Kelabazi, Taarruf, përkth. S. Uludag, f. 214. (351 

Pastaj këndoi një poezi të ndjerë dhe u largua. Atëherë, mua më erdhi 
gjumë. Në ëndërr pashë Profetin (s.a.s.) që më tha: 

"O Utbi! Arrije atë beduinin dhe përgëzoje se Allahu e kafalur!" (ibni Kethir, 
Tefsir, I, 532) 

Në rrethanat kur hifta e Çanakalasë ishte ashpërsuar shumë, majori Lutfi Bej 
bërtiste dhe i kërkonte ndihmë Profetit (s.a.s.): 

"Na eja në ndihmë, o Muhammed, Libri po të humbet !.." 80 

Se si u shfaq kjo ndihmë e kërkuar me sinqeritet nga i Dërguari i 
Allahut, e mbështet në mënyrë krejt të qartë ngjarja si më poshtë. 

Viti 1928... Kishin kaluar plot 13 vjet nga fitorja e Çanakalasë. 

Dijetari dhe njeriu i kulturuar e i hollë në sjellje, Xhemal Ogyt shkon 
në Haxh. Në Medine ai gjen rastin të njihet me shumë persona të shquar. 
Njëri prej tyre ishte tyrbedari 81 i Profetit (s.a.s.). Ky mik i Zotit ishte edhe 
një mik besnik i osmanëve. I mbante në gojë osmanët. Xhemal Ogyt Efendiu 
nuk bën dot pa e pyetur: 

"Pse kjo dashuri në këtë gradë?" 

Tyrbedari i plakur i përgjigjet pa ngurruar asnjë çast: 

"Vetëm një kujtim më mjafton mua për t'i dashur osmanët!" 

Pas këmbënguljes së efendiut, e tregon kështu atë kujtim të pashoq: 

"Në haxhin e vitit 1915 pati ardhur edhe një person nga dijetarët e 
Indisë. Ai ishte një mik i Allahut me botë të brendshme të pasur. Pas haxhit 
erdhi në Medine për t'i bërë vizitë të Dërguarit të Allahut (s.a.s.). Dukej 
shumë i dëshpëruar. Kur e pyeta atë njeri të bekuar që nuk i shtermin lotët 
e syve, m'u përgjigj duke derdhur lot më shumë: 

"Pas shumë vitesh m'u bë e mundur të vij për ta vizituar Zotërinë 
e Botëve. Por po vërej se ai nuk ndodhet në vendin e vet! Apo mos më 
janë qormar mua sytë e zemrës? Pse nuk e ndjej praninë e të Dërguarit 
të Allahut? Ja, prandaj jam kaq i dëshpëmar qysh se kam ardhur në 
Medine!" 

Atë natë, tyrbedari plak sheh në ëndërr të Dërguarin e Allahut (s.a.s.) 
dhe ia kujton thëniet e dijetarit indian. Pa e lënë shumë kureshtar, i Dërguari 
i Allahut ia shpjegon gjendjen: 

"Po, ajo që ka ndjerë ai, është e drejtë! Tani unë nuk ndodhem në 
Medine! Unë jam në Çanakala... Nuk ma pranonte zemra t'i lija vetëm 
vëllezërit e mi ushtarë në gjendje të vështirë. Tani po u ndihmoj atyre!" 
(Gazeta Zaman, 18 mars 1918) 


® 


80 shih. Mehmet NiyazJ, Çanakkale Mahçeri, f. 352-355. 

81 Tyrbedar: kujdestar i tyrbes. 

Edhe pohimi i gjeneralit anglez Hamilton pas humbjes së tyre në 
Çanakala është si një dëshmi e rrëhmit të mësipërm: 

"Ne na mundi jo forca materiale e turqve, por forca shpirtërore e tyre! 
Sepse atyre s'u kishte mbetur as barut për të qëlluar! Por ne vërejtëm se si 
u zbrisnin atyre forcat prej qielli!" 

Këto lloj ngjarjesh janë të drejta kompetencash dhe veprimesh që Zoti 
u ka dhënë profetëve edhe pas vdekjes. Ata ndodhen në varre të gjallë në 
një formë që ne nuk mund ta kuptojmë me anë të mbresave tona të kësaj 
bote. Edhe hadithi në vijim e tregon qartë këtë. 

Sipas rrëfimit të Evs bin Evs (r.a.), i Dërguari i Allahut (s.a.s.) ka 
thënë: 

"Dita më e virtytshme përju është dita xhuma. Prandaj atë ditë lutuni shumë 
për mua për paqë e mëshirë, sepse lutjet tuaja më tregohen mua!" 

Atëherë, sahabet e pyetën: 

"O i Dërguari i Allahut, pasi të vdesësh e të mos mbetet asnjë gjurmë 
nga ti, si do të të tregohen lutjet tona?" 

Dhe Profeti iu përgjigj: 

"Allahu i Lartë ia ka ndaluar tokës t'i kalbë trupat e profetëve!” (Ebu Davud, 
Salat, 201; shih. Nesai, Xhuma, 5) 

Kjo gjendje gjalljeje shfaqet edhe te dëshmorët (shehid). Në Kur'an, 
Zoti thotë: 

"Kurrsesi mos i pandehni të vdekur të vrarët (dëshmorët) në rrugën 
e Allahut! Përkundrazi, ata janë të gjallë dhe furnizohen pranë Zotit të 
tyre me të mira prej bujarisë dhe favorit të Tij!" (Al-i Imran, 169) 

Por, pa dyshim, gjallja te profetët është e një niveli shumë më të lartë 
se te dëshmorët! 


Edhe te miqtë e Zotit që janë trashëgimtarë të Profetit, shfaqjet e 
veprimit dhe kerametit kanë vazhduar të ndodhin gjer në ditët e sotme. 
Gjithashtu, disa nga rastet e panumërta prej tyre janë si më poshtë. 

Ubejdullah Ahrar, duke e kapërcyer largësinë përkatëse, ka marrë 
pjesë në triumfin e Stambollit që nga Azia e Mesme. Këtë, stërnipi i tij, 
Haxhe Muhammed e përcjell kështu: 

"Ditën e enjte pas dreke, Ubejdullah Ahrar, papritmas urdhëroi t'i 
përgatitej kali. Pastaj i hipi kalit dhe doli me vrap jashtë Samarkandit. 

Një nxënës i shquar shpirtërisht i tij, i quajtur Sheh Mevlana, e ndoqi 
për një farë kohe. Ai lajmëroi se, pasi u kthye disa herë djathtas e majtas i 
hipur mbi kalë, Ubejdullah Ahrari humbi nga sytë. Pas një farë kohe, ai u 
kthye prapë. Nxënësit e pyetën për kuptimin e këtij udhëtimi të papritur. 

Dhe ai u tha: 

"Sulltani turk Mehmed Hani më kërkoi ndihmë. Dhe unë i shkova në 
ndihmë. Me lejen e Allahut, neve na ndriti htorja!" 

Nipi i Ubejdullah Ahrarit, Haxhe Abdylhadi i ardhur nga Horasani 
për ta vizituar Stambollin, tregon kështu: 

"Kur shkova në Stamboll, sulltan Bajaziti II ma përshkroi figurën e tim 
eti, Ubejdullah Ahrarit, dhe më tha kështu: 

"Im atë, Fatihu, më ka treguar: "Në çastet më të rënda të luftës, duke 
iu përgjëruar Zotit, i kërkova të më vinte në ndihmë njeriu më i shquar i 
kohës. I hipur mbi një kalë të bardhë, më doli para e më tha: 

"Mos ki frikë! Fitorja është e jotja!" 

Unë i thashë! 

"Ushtarët e qafirëve janë shumë!" 

Duke ma hapur xhyben para syve, më tha: 

"Shih brenda!" 

Dhe unë pashë brenda xhybes një ushtri që vinte si rrebesh i 
rrëmbyer! 

"Kjo ushtri po të vjen ty në ndihmë!" - Më tha ai. Dhe vazhdoi: 

"E, tani, nga maja e kësaj kodre bjeri tri herë daulles dhe jepi urdhër 
për sulm gjithë ushtrisë!" 

Ashtu veprova! Edhe ai plak mori pjesë në sulmin e ushtrisë. Dhe u 
realizua fitorja e madhe që e ndante të vërtetën nga e shtrembra!.." 82 

Përgjithësisht, është një fakt historik që, gjatë luftës për triumfin e 
Stambollit, sulltan Mehmeti II, Ngadhnjimtari, përfitoi nga bota shpirtërore 
dhe ndihma e të gjithë të urtëve (evlijave). 

Posaçërisht, Hz. Akshemseddin ka dhënë shumë ndihma në fushat 
materiale e shpirtërore. 


Një ngjarje në lidhje me administrimin mrekullor të jetuar nga Aziz 
Mahmud Hydaji, është kështu: 83 

Ishte viti 1975. Në një kohë afër namazit të drekës, para tyrbes së Plakut 
të Nderuar kishte ardhur një i ri fytyrëdritë, me lëkurën ngjyrë gruri dhe 


82 shih. Mevlana Sheyh, Menaktb-i Hdce Ubeydulldh-i Ahrdr, vr. 4b-5a; Mecdi Mehmed, 
Haddiku'§-§akdik, s. 272-273; Molla Cami, Nefehatii’l-Uns, s. 764-765. Në origjinal: 
Fet'h-i mubin, fitorja e madhe që e ndante të vërtetën nga e shtrembra. Edhe 
historiografia botërore e pranon rënien e Kostantinopojës si ngjarje historike epokale 
që mbylli epokën e Mesjetës dhe hapi Epokën e Re. 

83 Këtë ngjarje e kam dëgjuar personalisht nga Muharrem Kir Efendiu, shoku im i 
shkollës i viteve në Imam-Hatip, dhe një ndër imamët e xhamisë Aziz Mahmud 
Hydaji. Autori. 

trup të lidhur. Atë çast, rastësisht hasi në imamin e xhamisë Aziz Mahmud 
Hydaji, të cilin e pyeti: 

"Imzot, kam ardhur ta takoj Aziz Mahmud Hydajiun! Si mund të 
takohem me të? A këtu ndodhet tani?" 

I habitur para kësaj pyetjeje, Muharrem Efendiu i tha: 

"O bir, po, Aziz Mahmud Hydajiu është këtu!" 

I gëzuar se dëgjoi që Prijësi i Nderuar ndodhej aty, i riu tha: 

"Ju lutem, më takoni menjëherë me të!" 

Por Muharrem Efendiu që nuk po i jepte dot kuptim kësaj sjelljeje, 
meqë ndodheshin pranë tyrbes, i tha përsëri: 

"O bir, Aziz Mahmud Hydajiu është këtu!" 

Edhe i riu e përsëriti kërkesën: 

"Atëherë, më tako me të! Unë dua të takohem me të!" 

Meqë ende s'po e kuptonte të riun, Muharrem Efendiu, për ta zgjidhur 
atë çështje, e pyeti: 

"O bir, a e njeh ti Aziz Mahmud Hydajiun, a e di ti kush është ai? 

I riu që e kishte zemrën të pastër si dhe fytyrën, duke u habitur pse 
po zgjatej kaq shumë fjala dhe pse njeriu që kishte përballë nuk donte ta 
takonte me Mahmud Hydajiun, i tha: 

"Unë e njoh nga afër Aziz Mahmud Hydajiun! Ai më ka ftuar këtu! Ne 
qemë marrë vesh me të për këtë vizitë! Ai e di se unë do të vija!" 

Më në fund, Muharrem efendiu e kuptoi se sjellja dhe fjalët e të riut 
kishin një kuptim të veçantë, e pyeti: 

"Im bir, si u morët vesh me të?" 

I riu nisi t'i tregonte: 

"Në vitin 1974, në aksionin e Qipros, unë bëja pjesë në komandon që 
desantoi nga ajri. Ne u hodhëm me parashutë kur dy anët po përlesheshin 
me njëra-tjetrën. Ndërkaq, era na çonte sa andej-këtej. Unë rashë në frontin 
armik. Në një zonë pyjore, mbeta mes dy zjarresh. Kur po mendohesha se 
si të bëja për të dalë nga ai rreth zjarri, më doli para një plak fytyrëndritur 
me pamje që të detyronte respekt. Ai më pa ëmbël me fytyrë të qeshur dhe 
më tha: 

"O bir, këtu është vija e armikut. Ç'punë ke ti këtu? Pse ke hyrë i vetëm 
në këtë vijë?" 

Unë i thashë: 

"Or babë, s'erdha unë, më solli era!" 

Plaku fytyrëdritë e tundi kokën lehtë dhe më tha: 

"Edhe unë kam ardhur të luftoj! Jam dërguar këtu para jush. Këto 
vende i njoh mirë. Në ç'repart bën pjesë, o bir? Eja të të çoj tek të tutë!" 

Së bashku, u vumë në udhë nën një zjarr të tmerrshëm të artilerisë. 
Kurse ai njeri i bekuar ishte krejt i qetë sikur po ecte në një udhë të qetë! E 
gjithë pamja dhe të gjitha sjelljet e tij më dukeshin të çuditshme. Më pyeti 

për emrin, nga isha, etj. Pasi iu përgjigja për të gjitha ç'më pyeti, edhe unë, 
i bërë shumë kureshtar, e pyeta: 

"Po ti, or babë, kush je?" 

Ai më tha: 

"O bir, mua më thonë Aziz Mahmud Hydaji!" 

Pastaj unë i thashë: 

"Or babë! Ti më bëre shumë të mira. Në u kthefsha shëndoshë në 
shtëpi, dua të vij ku të jesh të të bëj një vizitë si detyrim besnikërie! A po 
ma jep adresën?" 

Ai njeri fytyrëqeshur më tha vetëm kaq: 

"O bir, po të vish në Yskydar e të pyesësh për mua, kushdo ta tregon 
se ku ndodhem!" 

Në këtë mes, kishim arritur te reparti im. Ia putha dorën me dashuri, 
respekt dhe mirënjohje të madhe! Dhe pastaj u ndamë. Unë shkova te 
komandanti. 

Komandanti që më pa papritmas, u habit. Më pyeti me të bërtitur nga 
habia se si kisha mundur të shpëtoj nga ai rreth zjarri: 

"Si munde të vish këtu?" 

Unë i thashë: 

"Më solli një baba plak dhe i mirë!" 

Pas mbarimit të luftës, u ktheva në shtëpi, në atë fshatin tim të largët. 
Por, meqë mirësia që më bëri Aziz Mahmud Hydajiu, kurrë nuk më doli nga 
mendja, ja ku erdha në Yskydar për t'ia bërë vizitën e premtuar. Njerëzit që 
pyeta, më thanë se "Aziz Mahmud Hydajiu ishte një person i bekuar" dhe 
më adresuan për këtu." 

Pasi mori një frymë, i riu ia përsëriti kërkesën Muharrem Efendiut: 

"Imzot, ja, kështu u njohëm me Aziz Mahmud Hydajiun! Tani 
ndihmomëni që të takohem me të!" 

Duke e kuptuar, kështu, tërë çështjen, Muharrem Efendiu u prek. Për 
disa çaste nuk qe në gjendje t'i thoshte asgjë të riut që vazhdonte ta shihte 
ndër sy me lutje! Pastaj, pasi e mblodhi disi veten, me një zë të mbytur nga 
ngashërimi dhe pothuaj duke belbëzuar, i tha: 

"Biri im, Aziz Mahmud Hydajiu nuk jeton! Ai është një mik i madh i 
Zotit që ka jetuar mes viteve 1543-1628. Siç duket, të ka ftuar të vish për t'i 
kënduar një Fatiha! Ja tyrbja e tij!" 

I riu besimtar që e dëgjoi këtë përgjigje, u prek thellë para të vërtetës. 
Qe përballur vetëm me tyrben e atij njeriu të madh që ia detyronte jetën dhe 
që kishte ardhur ta vizitonte në shenjë mirënjohjeje! Sapo e rroku kuptimin 


e ngjarjes së jashtëzakonshme që kishte përjetuar në fushën e luftës dhe 











Marifetullah ose Njohja Intuitive E Zotit dhe Dhuntite Hyjnore 


nisi të qante me ngashërim! Mbuloi fytyrën me pëllëmbët dhe qau, ashtu, 
thellë nga zemra për një kohë të gjatë... 

Edhe imami i mihrabit 84 të Hydajiut po qante... 

Kurse një kujtim i viteve të fëmijërisë të mikut të Zotit, Mahmud Sami 
Ramazanogllu, që e kemi dëgjuar personalisht nga goja e tij në kuvendet e 
tij, është kështu: 

E motra dy vjeçe më e vogël i kishte këmbët të paralizuara. Në atë 
zonë ndodhej tyrbja e një miku të njohur të Zotit, i mbiquajtur Kapllanxhë 
Baba, të cilën populli e vizitonte shumë për të gjetur mbështetje për hallet. 
Një ditë, e ëma, e motra dhe ai vetë kishin shkuar te Babai në tyrbe. Aty 
e kishin kaluar natën. Natën, ishin zgjuar nga klithmat e të motrës. Nëna 
kishte vrapuar te e bija për të parë se ç'kishte ndodhur. Dhe vajza i kishte 
treguar plot emocion: Një Baba, duke dalë nga tyrbja, e kishte shkelur fort 
mbi këmbët! 

Sami Efendiu tregonte se, pas asaj dite, e motra ishte ngritur në këmbë 
dhe kishte ecur lirisht gjer në vdekje pa ndjerë as dhimbje! 

Të gjitha këto që u treguan këtu si dhe ndodhi të ngjashme me këto, 
janë favore hyjnore të jetuara me begatinë e kompetencës së administrimit 
dhe veprimit që Zoti ua ka dhuruar disa robve të Tij. Vetëm nuk duhet 
harruar se autori i vërtetë dhe absolut i ngjarjeve është Zoti vetë. Ndihma 
e Tij për njerëzit ka ardhur duke u realizuar gjer në ditët tona si nëpërmjet 
engjëjve, ashtu dhe nëpërmjet robve të Tij të urtë! 


L 



84 Mihrab: në xhami, vendi ku prin në falje imami. Këtu, me kuptim të figurshëm: altar. 








ndrra (besnike) e besimtarit është njëra 
nga dyzet e gjashtë pjesët e profetësisë. 

(Buhari, Tabir, 26; Muslim, Ruja, 6) 

sps? - ^ - 


4. ENDRRAT BESNIKE 

Një nga dhuratat hyjnore janë edhe ëndrrat besnike ose të vërteta. 
Ato pranohen si njëra nga rrugët e zotërimit të të vërtetave të fshehta. 
Gjatë gjumit, marrëdhënia e njeriut me botën materiale zbret në nivelin 
më të ulët, kurse ndjesitë e shpirtit të burgosur në trup fuqizohen. Duke 
u shpëmdarë retë e frymës shtazore që i pengojnë peizazhet sublime, 
vështrimi kthjellohet. Në këtë mënyrë, disa personave të pastër shpirtërisht, 
të konsidemar salih, u mundësohet ta vëzhgojnë në ëndërr botën e fshehtë. 
Kurse saktësia e këtij zbulimi vëzhgohet më vonë, pas zgjimit. 

Profeti ynë (s.a.s.) ka thënë: 

"Nga profetësia (veçantitë profetike), ummetit i kanë mbetur vetëm 
siharicjet !" 85 

Kur e kanë pyetur sahabet se ç'janë sihariqet (mubeshshirat), ai u 
është përgjigjur: 

“Endrrat besnike!" (Buhari, Tabir, 5; Muslim, Salat, 207-208) 

Dukuria e sihariqit (mubeshshirat) është aftësimi i zemrës së 
besimtarit të sinqertë për t'i rrokur lajmet dhe sugjerimet e mira hyjnore 
gjatë gjumit. 

Gjithashtu, i Dërguari i Allahut (s.a.s.), duke e shpjeguar "sihariqin 
në këtë botë" për të cilin flitet në ajetin që thotë "Për ata (për besimtarët 
e bindur miq të Allahut) ka myzhde edhe në këtë botë, edhe në ahiret" 

(Junus, 64), thotë: 

“Ajo cjë sheh muslimani ose cjë i tregohet, është ëndërr besnike!" (Tirmidhi, 
Ruja, 3) 

Endrrat janë tre llojesh: 

1) Endrrat djallëzore: Janë ëndrrat e sugjemara nga djalli (shejtani) 
me synimin për ta trembur njeriun, për ta shqetësuar shpirtin ose për ta 


85 Në origjinal: mubeshshirat, lajmet e mbara, shenjat paralajmëruese të ndodhive të 
mbara. 

dëshpëruar atë. Si shikimi në ëndërr i rrëzimit nga një vend i lartë ose i 
skenave me turbullira dhe fatkeqësira që ushtrojnë efekt mbi njeriun. 
Endrra të tilla janë pa bazë. Ai që sheh një ëndërr përgjithësisht të turbullt, 
që e kujton përgjysmë ose të përzjerë, nuk duhet t'ia tregojë askujt se ç'ka 
parë dhe duhet të mbështetet te Allahu nga provokimi i djallit. 

2) Endrrat e para nën një ndikim të jashtëm: Janë pamje të reflektuara 
në ëndërr në vartësi të gjendjes dhe imagjinatës së personit. Si pirja ujë me 
shumicë nga një person që ka ngrënë gjëra shumë të kripura ose si reflektimi 
në ëndërr i një çështjeje që ia preokupon shumë mendjen personit. As këto 
nuk kanë shpjegime dhe janë pa bazë. 

3) Endrrat besnike ose të vërteta: Endrra të tilla kujtohen qartë. Këto 
janë ose lajme të mira ose tërheqje vëmendjeje për personin nga ana e Zotit. 
Këto adoptohen në shpirtin e personit që fle me urdhrin dhe lejen e Zotit 
nëpërmjet disa engjëjve të cilët i konceptojnë nga Libri i Kujtesës (Levhi 
Mahfudh). 

Endrrat besnike janë shkëndija të reflektuara nga Tabela e Kujtesës në 
të ardhmen. Para se t'i vinte profetësia, Profetit i vazhduan ëndrrat besnike 
për gjashtë muaj me radhë. 

I Dërguari i Allahut (s.a.s.) ka thënë: 

"Me afrimin e kohës 86 , ëndrra e besimtarit pothuaj nuk del aspak e rreme 
(realizohet siç e sheh). Endrra (besnike) e besimtarit është një nga dyzet e gjashtë 
pjesët e profetësisë 87 . Ndërkaq, një gjë që i përket profetësisë nuk është gënjeshtër!" 
(Buhari, Tabir, 26; Muslim, Ruja, 6) 

Endrrat besnike kanë nevojë për interpretimin e personit kompetent, 
domethënë, për zgjidhjen e shifrës nga personi kompetent. Edhe interpretimi 
i ëndrrës është një dituri e dhënë, një dhunti hyjnore. Pas namazeve, Profeti 
(s.a.s) disa herë dëgjonte dhe interpretonte ëndrrat që kishin parë sahabet 
dhe shpjegonte shfaqjet mbi të ardhmen të dukura në këtë formë. 

Me të vërtetë, intepretimi i ëndrrave është një shkencë e mbështetur 
në disa rregulla. Personat kompetentë të kësaj shkence quhen "muabbir" 
(interpretues). Janë shkruar shumë vepra mbi interpretimin e ëndrrave 
me qëllim për t'u shërbyer njerëzve në përgjithësi. Nga këto, janë bërë 
të famshme veprat e quajtura "tabirname" të Ibni Sirinit dhe Muhjiddin 

86 Kritikët e hadithit e kanë shpjeguar shprehjen "me afrimin e kohës" si "afër kiametit" 
ose "afër agimit" (në kohën e zbardhjes). 

87 Specifika se ëndrra besnike është një e gjashtëdhjetekatra pjesë e profetësisë ësh- 
të shpjeguar kështu: Profetësia e profetit Muhammed (s.a.s.) ka vazhduar 23 vjet. 
Meqë gjashtë muajt e parë të profetësisë kanë qenë në formë ëndrrash besnike, kjo 
periudhë gjashtëmujore përbën një të gjashtëdhjetekatrën pjesë të 23 vjetëve. 

Arabiut dhe në përgjithësi duke mbajtur këta për bazë ose duke huazuar 
prej tyre, janë shkruar gjer më sot shumë libra të ndryshëm të këtij karakteri. 
Megjithëkëtë, interpretimi i ëndrrës duke u mbështetur vetëm në njohuritë 
e këtyre lloj librave, është e pajustihkueshme, sepse mbështetja bazë e 
interpretimit të vërtetë është zbulimi shpirtëror (keshf). Prandaj, është e 
domosdoshme që interpretuesi i ëndrrës të ketë pushtet shpirtëror. Në të 
kundërt, ndodh rreziku i interpretimit të gabuar. Profeti (s.a.s.) ka thënë: 

"... ëndrra vërtetohet sipas interpretuesit të parë." (ibni Maxhe, Tabir, 7) 

Prandaj, ëndrrat nuk duhet t'u tregohen jokompetentëve. Ndërkaq, 
edhe kompetentët e kësaj shkence kanë thënë: "Interpretimi i parë ka 
rëndësi, kurse të pastajmit mbeten të pavlerë!" 

Siç shpjegohetnë traktatin "Mizanu'n-N uf us" 88 , shkenca e interpretimit 
të ëndrrave është dy llojesh: "subjektive" (enfusi) dhe "objektive" (afaki). 
Llojin subjektiv mund ta mësojë çdokush, njeri i zakonshëm ose i elitës. 
Pra, interpretimi i llojit subjektiv mund të mësohet duke e dëgjuar nga të 
tjerët ose duke i mbledhur nga vepra të ndryshme intepretimet e bëra në të 
kaluarën nga njerëz kompetentë. Në këtë mënyrë, ëndrrat që i pëmgjasin 
njëra-tjetrës mund të interpretohen duke u mbështetur në përvojat e 
kaluara. 

Çdo qenie e shfaqur në ëndërr është si fjala në fjalor. E thënë ndryshe, 
është një gjuhë më vete. Në këtë gjuhë, kuptimi që i atribuohet qenies së 
parë në ëndërr, mbështetet mbi një lidhje të largët. Pra, nuk është fare pa 
mbështetje e pa shkak. Për shembull, gjarpëri është armik. Ky kuptim 
mbështetet në rrëfimin mbi Hz. Ademin (a.s.). Çdo qëndrim dhe lëvizje 
e parë te gjarpëri shpjegohet si qëndrim ose lëvizje e armikut. Por nëse 
gjarpëri duket i sheshtë ose i ngordhur, interpretohet si rmgë (jo si 
armik). 

Nga ana tjetër, në interpretimin e ëndrrës luajnë rol shumë faktorë: 
ditët, stinët, koha e natës kur është parë ëndrra, etj. Për shembull, ndërsa 
ëndrra e parë gjatë dimrit vërtetohet vonë, ëndrra e parë afër mëngjesit 
del shpejt. Ndërkaq, meqë natyrat e njerëzve janë të ndryshme, këto 
interpretime shpesh herë janë të mangëta. 

Interpretimi "objektiv" është shkencor, vetëm se është i posaçëm vetëm 
për elitën dhe ka nevojë për zbulimin shpirtëror (keshf). Sepse mundësia 
për ta diferencuar ëndrrën në "djallëzore" apo "hyjnore" është një cilësi 
që varet nga meritimi i përjetimit të fanitjeve hyjnore 89 . Për më tepër, 
meqë i kanë natyrat të ndryshme, interpretimi i ëndrrave të dy personave 
që shohin të njëjtën ëndërr, mund të jetë shumë i ndryshëm nga njëri- 

88 Ky traktat i Hafiz Hulusiut ndër mësuesit e xhamisë Bajazit, është shtypur në Stamboll 
në vitin 1305 h. 

89 Në origjinal: siinuhat-i Ilahiyye (osm.). 

tjetri. Kurse aftësia për ta kuptuar këtë delikatesë kërkon një kompetencë 
shpirtërore. 

Kështu,te Ibni Sirin-i shkojnë dy vetë dhe i tregojnë se e kanë parë 
veten në ëndërr si hatibë duke mbajtur hutbe. Endërrën e njërit, Ibni Sirini 
e interpreton me kuptimin se ka për të shkuar në haxh, kurse ëndrrën e 
tjetrit me kuptimin se ka për t'u dënuar me vdekje. Me të vërtetë, pas një 
kohe, njëri shkoi në haxh, kurse tjetri u dënua me vdekje. 

Një ngjarje e ndodhur në kohën e Profetit është kështu: 

Një grua i drejtohet Profetit (s.a.s) me kërkesën për t'ia interpretuar 
ëndrrën. Ajo i thotë se kishte parë në ëndërr t'i thyhej trau kryesor i shtëpisë 
dhe t'i binte sipër. 

I Dërguari i Allahut e pyet gruan nëse e kishte të shoqin dhe, nëse e 
kishte, ku i ndodhej. Gruaja i thotë se e kishte në udhëtim dhe se nuk ishte 
kthyer ende. Atëherë, Profeti i thotë se burri do t'i kthehej shpejt shëndoshë 
e mirë dhe se ajo do të gëzohej. Dhe ashtu ndodh! 

Në periudhën e kalifatit të Hz. Ebu Bekrit, kjo grua sheh të njëjtën 
ëndërr ndërsa i shoqi ndodhej në udhëtim, dhe i shkon kalifit për t'ia 
interpretuar ëndrrën. Si Profeti, edhe ai i kërkon gruas të dhëna mbi të 
shoqin dhe pastaj i thotë se i shoqi kishte vdekur gjatë udhëtimit. 

E hutuar dhe e shqetësuar, gruaja i thotë Ebu Bekrit (r.a.): 

"Të njëjtën ëndërr, i Dërguari i Allahut ma pati shpjeguar se im shoq 
do të kthehej shëndoshë!" 

Atëherë, Ebu Bekri i thotë kështu: 

"E drejtë! Atij ashtu i ka qenë zbuluar, kurse mua kështu m'u 
frymëzua!" 

Dhe, pa shkuar shumë, kuptohet se interpretimi që kishte bërë kalifi, 
kishte qenë i drejtë! 

Meqë gjatë ëndrrës, në botën e shembëllimeve vëzhgohen shumë e 
shumë gjendje jashtë mendjes dhe arsyes, imagjinare dhe të papërcaktuara, 
intepretimi i drejtë i tyre është mjaft i vështirë dhe, madje, është i pamundur 
pa një inteligjencë shpirtërore. 

Në Kur'an, Zoti thotë se këtë dituri ia kishte dhënë profetit Jusuf 
(a.s.). 90 

Kështu, ndërsa ndodhej në burg, Jusufi (a.s.) kishte dëgjuar ëndrrat e 
një bukëpjekësi e të një verëshërbyesi të pallatit. Bukëpjekësi kishte parë në 
ëndërr sikur po çonte bukë me një tavllë që e mbante mbi kokë dhe zogjtë 
e kishin sulmuar dhe ia kishin ngrënë bukën. Jusufi e kishte interpretuar se 
bukëpjekësi do të dënohej me vdekje nga mbreti, kurse zogjtë do të uleshin 
mbi kufomën e tij dhe do t'ia çukisnin kokën. Kurse sakiu, verëshërbyesi. 

kishte parë në ëndërr sikur po i shërbente mbretit po në atë pallat dhe 
Jusufi e kishte interpretuar se mbreti do ta nxirrte nga burgu dhe ai do të 
vazhdonte t'i shërbente përsëri mbretit si saki. 

Këto interpretime ishin vërtetuar pastaj. 

Siç e shprehëm edhe më lart, një pjesë e madhe e shkencës së 
interpretimit të ëndrrave mbështetet në zbulimin shpirtëror (keshf). 
Prandaj, interpretuesi duhet të jetë në një nivel të caktuar shpirtëror. Kështu, 
gjatë kohës kur ndodhesha në shkollën Imam-Hatip të Stambollit, mësuesi 
ynë, i ndjeri Xhelaleddin Oktem Efendi dikur kishte qenë një mjeshtër i 
vërtetë interpretimi ëndrrash. Ai thoshte se intepretimi i ëndrrës mund 
të bëhej me një zemër të pastër e të kulluar dhe e kushtëzonte saktësinë e 
interpretimit me devocionin e interpretuesit. 

Mësuesi ynë, Xhelaleddin Oktem (r.alejh), në vitet e rinisë kishte 
dhënë mësime në lice dhe kishte bërë jetë të devotshme me një zemër të 
gjallë. Në ato vite, ishte bërë i njohur me intepretimet e qëlluara që bënte. 
Pasi na tregonte shumë nga ato interpretime të gjetura, na thoshte: 

"Erdhi një kohë që kjo perde u mbyll për mua. Sepse mësimet e fesë u 
hoqën. Kurse mua më caktuan mësues filozofie. Dhe me të hlluar të notoja 
mes teorive hlozofike, burimet e zemrës m'u thanë!" 

Një tjetër shembull i njohur mbi ëndrrat besnike është kështu: 

Poeti i Kaside Byrdes së famshme, imam Busiri, një ditë, duke shkuar 
për në shtëpi, has në rrugë një plak fytyrëdritë. Plaku e pyet: 

"O Busiri! A e pe mbrëmë në ëndërr të Dërguarin e Allahut?" 

Imam Busiriu i përgjigjet: 

"Jo, nuk e pashë!" 

Pas kësaj replike të shkurtër, plaku largohet pa thënë gjë tjetër. Por 
fjalët e tij i japin hov dashurisë dhe pasionit që ndjente poeti në zemër për 
Profetin. 

Atë natë, imami e sheh në ëndërr Profetin dhe kur zgjohet, vë re se 
është i mbushur plot gëzim e kënaqësi! 

Pas kësaj, shkruan shumë eulogji për Profetin dhe për dashurinë dhe 
pasionin për të! 

Pas një farë kohe, imam Busiriu pëson një paralizë të njërës anë të 
trupit dhe vjen në një gjendje që të mos ecë e të mos lëvizë dot. Atëherë 
shkruan Kaside Byrden dhe i lutet Zotit t'i japë shërim. 

Atë natë që e përfundon kasiden, e sheh në ëndërr Profetin dhe ia 
reciton kasiden. Në fund, Profeti, me duart e bekuara ia fërkon gjymtyrët 
e paralizuara Busiriut. Si vepër e një dashurie të thellë të tij për Profetin, 
kur zgjohet, Busiriu vë re se është shëruar plotësisht dhe e falenderon 


® 


Allahun! 

Atë ditë në mëngjes, duke shkuar në xhami mes një gëzimi të 
papërshkruar pse i ishte kthyer shëndeti, Busiriu has në rrugë Shejh Ebu 
Rexha-në. Ky i thotë: 

"O Busiri! A po na e këndon kasiden që lavdëron të Dërguarin e 
Allahut (s.a.s.)?" 

Imam Busiriu e pyet: 

"Kasidet e mia ku lavdërohet i Dërguari i Allahut (s.a.s.) janë të 
shumta. Cilën dëshironi?" 

Shejh Ebu Rexha i thotë: 

"Dua atë që e këndove në prani të të Dërguarit të Allahut sepse pashë 
që ai mbeti shumë i kënaqur nga ajo!" 

Imam Busiriu që e dinte se atë kaside ende s'e kishte dëgjuar askush, 
mbetet i mahnitur! 91 

Në botën islame vihet re se, me pretekstin e zbulimit (keshf), zgjuarsisë 
shpirtërore (firaset), frymëzimit (ilham) dhe ëndrrave besnike, shembujt e 
të cilëve janë të shumtë, shumë të fshehta të botës së fshehtë (të padukshme) 
u bëhen të qarta njerëzve besnikë. Mirëpo, ndërkaq, deklarata e ajetit në 
vijim është një e vërtetë hyjnore: 

"... Në qiej e në tokë, askush veç Allahut nuk e di të fshehtën!" (en- 
Neml, 65) 

Në këto kushte, është nevoja për një sqarim. 

Në fakt, ky sqarim ndodhet në përmbajtjen e hadithit të shenjtë që 
thotë: 

"... dhe, kur ta dua robin tim, unë bëhem, pothuaj, veshi i tij që i dëgjon, syri 
që i sheh, dora që i zë, këmba që i ecën..." (Buhari, Rikak, 38) Qendra e zbulimit 
dhe frymëzimit është shpirti që i ka fryrë Zoti njeriut. Edhe pse në trup 
shihet me syrin e ballit, përballë dritës hyjnore që ndodhet në sytë e ballit, 
perdet e të fshehtës hapen në atë masë që dëshiron Allahu. Në këto kushte, 
është përsëri Allahu që e tregon të fshehtën, sepse njeriu nuk ka mundësi 
ta shohë, ta dëgjojë e ta njohë të fshehtën! Njohja e njeriut është vetëm në 
sajë të njoftimit favorizues të Allahut! 

Në Kur'an, Zoti thotë duke njoftuar se ia ka bërë të ditura Profetit disa 
të fshehta: 

"(O i Dërguar!) Këto janë nga lajmet e fshehta që t'i njoftuam ty me 
rrugën e zbulesës..." (Al-i Imran, 44) 

Ndërkaq, e fshehta është dy llojesh: e fshehtë absolute dhe e fshehtë 
relative. 



91 shih. Ilhan Armutçuoglu, Kaside-i Biirde Manzum Tercumesi, s. 7-10. 

E fshehta të cilën nuk mund ta dijë askush tjetër veç Allahut, është 
e fshehtë absolute. Mundësia e dikujt për të ditur diçka nga e fshehta 
absolute nuk varet nga inteligjenca e tij. Njohja e saj mund të bëhet vetëm 
me njoftimin e Allahut, gjë që është sa favori i Tij. Kurse e fshehta relative 
është e njohur për dikë dhe e panjohur për dikë tjetër. Për shembull, sasinë 
e parave që ka dikush në xhep, e di vetëm ai vetë. Diçka që mund të jetë e 
fshehtë për disa, mund të mos jetë e fshehtë për disa të tjerë. 

Këtu, e fshehta për të cilën bëhet fjalë për robtë e urtë (veli) të Allahut, 
është e fshehtë absolute, e cila mund të dihet me anë të njoftimit të Allahut 
dhe me aq sa ta bëjë të ditur Ai! 


Miqtë e vërtetë të Zotit, sadoqë të tregohen të saktë në parashikimet 
dhe përcaktimet që bëjnë, nuk ngrihen të pretendojnë se zotërojnë zbulimin 
(keshf) dhe zgjuarsinë shpirtërore (firaset). Ka njerëz të tillë që, kur i sheh 
në fytyrë, të kujtohet Allahu. Nga gjuha u derdhen pika urtësie dhe afërsie 
shpirtërore hyjnore. Nëse mund të shprehemi kështu, nuk flasin por sikur 
i bëjnë të tjerët të flasin. Pavarësisht nga kjo, përballë favoreve të Allahut 
përkulen më dysh. Sepse njeriu është një qenie e dobët. Duke e kaluar 
masën, mund të kapet nga krenaria. Kurse kur njeriu e sheh veten mbi të 
tjerët, kjo është fatkeqësia më e madhe për të! Atëherë, për t'ia tërhequr 
vëmendjen robit, Zoti mund ta bëjë atë ta shijojë dobisinë e tij. 

Në të vërtetë, zgjuarsia shpirtërore, zbulimi dhe ëndrrat besnike janë 
një favor i Allahut për robtë e tij të mirë (salih) duke ua frymëzuar atyre 
të vërtetat. 

"Zemrat kënaqen vetëm me përmendjen e Allahut!" (er-Rad, 28) 

ju që keni besuar! Kini frikë Allahun 
dhe kërkoni pretekst për t'iu afruar 
Atij!.. (el-Maide, 35) 


A. PRETEKSTUALITETI (TEVESSUL) 


Çdo lloj rruge dhe mjeti që e afron robin në qëllimin dhe synimin e 
krijimit të vet, është një pretekst (vesile) dhe kapja pas këtyre preteksteve 
për t'iu afruar Allahut, është emërtuar pretekstualitet (tevessul). Kurse me 
kuptimin më specifik, pretekstualitet do të thotë që, duke i bërë pretekst 
së pari emrat e bukur (esma-ul husna), Kur'anin, punët dhe aktet e mira, 
profetët dhe personat e mirë (salih) me shpresën se do të bëhen shkak 
për pranimin e lutjes, të kërkohet diçka prej Allahut, t'i bëhet lutje dhe 
përgjërim Allahut për përfitimin e diçkaje të dëshiruar ose largimin e 
diçkaje të padëshiruar. 

Në ajetin e 35-të të sures Maide të Kur'anit, thuhet: 


'' x 0 J>x 0 x l 0 0 s&e , 

IJ AjJl IjjhI IjUll ^Jjjjl L^jl L) 


"O ju që keni besuar! Kini frikë Allahun dhe kërkoni pretekst për 
t'iu afruar Atij!.. 

Në ajet, fjala vesile (pretekst) është përmendur me kuptim absolut, pa i 
bërë asnjë kufizim. Nisur nga kjo, me pretekstet që duhen kërkuar për t'iu 
afruar Allahut, janë namazi, agjërimi, xhihadi dhe punë të tjera të mira të 
ngjashme. Ndërkaq, disa mufessirë (komentues të Kur'anit), krahas këtyre 
që u përmendën, janë shprehur se edhe hyrja nën edukimin e një prijësi të 
përkryer (murshid-i kamil) me qëllim për t'u pajisur me moralin e Profetit 
(s.a.s.), është një pretekst (vesile). 

Roli dhe veprimtaria e dijetarëve (alim) dhe e njerëzve të mirë 
(salih) për ta kthyer dhe drejtuar robin në rrugën e Zotit, nuk është një 
veprimtari klerikale, por një orientim dhe paralajmërim. Eshtë udhërrëfim 
për udhëtarët. Ndryshe nga kjo, në krishterizëm ka klerikalizëm. Sipas 
tyre, kleriku është në pozitën e një ndërmjetësi të detyrueshëm mes Zotit 

dhe robit. Kurse Islami e kundërshton dhe e hedh poshtë këtë. Pra, nuk 
mund të përfytyrohet një person i tretë mes Zotit dhe njeriut. Njeriu (robi) 
personalisht dhe në çdo çast mund t'i drejtohet drejtpërdrejt Zotit dhe t'i 
falet Atij! 

Ndërsa çështja qëndron kështu, duke supozuar se, siç ndodh në 
klerikalizëm, myrshidët hyjnë mes myridit i cili përparon në rrugën 
moralo-shpirtërore, dhe Zotit, janë krijuar disa kundërshtime ndaj kësaj 
detyre të myrshidëve. Mirëpo klerikalizmi është pamundësia e një personi 
për ta adhuruar Zotin në mungesë të klerikut. Detyra që kryejnë dijetarët 
(ulema) dhe shehlerët (meshajih) kurrë nuk mund të krahasohet me 
detyrën që kryejnë klerikët krishterë, priftërinjtë dhe murgjit. 

Kritikat mbi këtë specifikë janë fjalë të pavend dhe të pahijshme. 
Këto e shmangin natyrën dhe përmbajtjen e vërtetë të pretekstit dhe 
pretekstualitetit. Kundërshtime të këtij tipi dalin më shumë mes njerëzve 
jashtë mjediseve mistike, të cilët nuk i njohin me kompetencë situatat e 
prijësve të përkryer të vërtetë. Për një mendim të tillë, disa herë bëhen shkak 
gabimet në veprimet e një pjese anëtarësh që nuk i kanë përvetësuar dot 
ashtu siç duhet metodat mistike. Megjithatë, edhe kjo është e pamundur të 
konsiderohet e drejtë. Sepse, ashtu siç nuk është e drejtë që të kundërshtohet 
një çështje (kauzë) për shkak të dobësisë, pamjaftueshmërisë dhe, herë, 
qëllimit të keq të personit pjesëmarrës në atë kauzë, ashtu dhe nuk është e 
drejtë që, në këtë çështje, të metat e personave t'i atribuohen çështjes së tyre. 
Atribuimi i të metave të tilla personale vlerave të larta që ata pretendojnë 
se i përfaqësojnë, nuk mund të jetë e drejtë as logjikisht. Kështu, sot, asnjë 
njeri me mend në kokë nuk mundet ta bëjë përgjegjës Islamin për shkak të 
të metave dhe gabimeve të muslimanëve. 

Ashtu siç e shpjeguam edhe më lart, myrshidët e vërtetë kryejnë 
në rrugët moralo-shpirtërore një detyrë të ngjashme me udhëzimin që 
kryejnë dijetarët e vërtetë në vënien në zbatim të diturive formale. Detyra 
e prijësve të përkryer (kamil murshid) nuk është hyrja mes robit dhe Zotit, 
por, mbështetur në përvojën dhe kulturën e prijësit të përkryer, përpjekja 
për t'i paralajmëruar dhe orientuar njerëzit në rrugën që shkon për tek 
Zoti, për t'i shpëtuar ata nga rreziqet dhe dëmet dhe për të siguruar që ta 
kapërcejnë me paqe rrugën e tyre. Ashtu siç në udhëtim, mjetin e udhëtimit 
s'e kemi qëllim, por mjet, edhe prijësi i përkryer është një mësues i cili ia 
mëson dhe praktikon myridit, nxënësit, njohuritë dhe edukimin e zemrës 
(edukimin ndjesor-afektiv), si dhe ia stolis atij botën e brendshme me 
moralin e Allahut dhe të të Dërguarit të Tij. Madje, disa myridë - nëse kanë 
të dhëna dhe kapacitete - duke përparuar me shpejtësi, mund ta lënë pas 

në fund myrshidin e tyre i cili në fillim u pati treguar rrugën dhe u pati 
hapur para vetes horizonte. Sipas një krahasimi formal, siç ka ndodhur në 
rastin e Shems-i Tebriziut dhe Hz. Mevlanasë. 1 

Pra, prijësit e përkryer, pavarësisht nga rëndësia dhe vlera që kanë, 
kurrë nuk janë qëllim, por vetëm mjet, ndërmjetës. 

Në fakt, në një kuptim, pretekstualiteti është që, duke e bërë 
udhërrëfyes prijësin e përkryer, i cili është një besimtar i pjekur dhe rne 
përvojë, të kërkohet ndihma e tij udhërrëfyese për të kaluar paqësisht nëpër 
rrugët e ngushta ku rrëshqitja e këmbëve është me mundësi të madhe, dhe 
të përfitohet nga orientimi dhe begatitë e tyre shpirtërore. Me një kuptim 
tjetër, pretekstualiteti është përpjekja për t'i përftuar pranueshmëri lutjes 
duke ua paraqitur dëshirën prijësve shpirtërorë për hir të Zotit që ata e 
duan, dhe jo përpjekja për t'u atribuar shenjtëri robve të mirë të Zotit! 

Imam Maliku (r.alejh) thotë: 

"Në kërkesat dhe lutjet tuaja, bëjeni pretekst të Dërguarin e Allahut 
(s.a.s.)!.." 

Imam Xhezeri (k.s.) thotë: 

"Për pranimin e lutjeve tuaja, përdorini si pretekst profetët dhe njerëzit 
e mirë!" 

Një hadith profetik i rrëfyer nga sahabi Osman bin Hunejf (r.a.), është 
kështu: 

Një i verbër shkoi te i Dërguari i Allahut (s.a.s.) dhe i tha: 

"O i Dërguari i Allahut! Lutiu Allahut që të ma shërojë sëmundjen e 
syve! Më vjen shumë vështirë që i kam sytë të verbër!" 

Profeti (s.a.s.) i tha: 

"Po të duash, duro, se kjo është më e dobishme për ty!" 

Kurse i verbri nguli këmbë: 

"O i Dërguari i Allahut! LJnë s'kam asnjë njeri që të më kapë për dore 
dhe kjo gjendje më jep shumë mundim mua! Të lutem, lutu për mua që të 
më hapen sytë!" 

Atëherë, i Dërguari i Allahut (s.a.s.) i tha kështu: 

"Shko, merr abdest,fal dy reqate namaz dhe pastaj lutu kështu: 

"Allahu im! Po të drejtohem Ty dhe po të lutem Ty bashkë me të dërguarin 
tënd Muhammed që është profeti i mëshirës! O Muhammed! Po i drejtohem Zotit 
tim bashkë me ty që të më plotësohet nevoja! Allahu im! Bëje atë ndërmjetës të 
lutjes sime!" (Tirmidhi, Deavat, 118, Ahmed b. Hanbel, Musned, IV, 138) 


1 Shems-i Tebriziu i cili zbuloi oqeanin moralo-shpirtëror që ndodhej fshehur në shpirt- 
in e Hz. Mevlanait (poetit Xhelaleddin Rumi), ishte pothuaj si shkëndia që pritej t'i 
vinte flakën një deti me naftë! Kjo ishte detyra dhe kompetenca e tij. Me të vërtetë, 
kur i vuri zjarrin këtij deti, u përball me një shpërthim shpirtëror aq të madh, sa 
edhe vetë mbeti mes atij oqeani flake! 

- 

Në rivajetin e Hakimit thuhet edhe se i verbri u ngrit në këmbë me 
sytë që i shihnin! (Hakim, Mustedrek, I, 707-708) 

Nga ana tjetër, rrëfehet se edhe i Dërguari i Allahut (s.a.s.), në lutjet e 
tij, shpesh ka përmendur fjalinë: 

' o * f s «" ' s 

"(Pranoma lutjen) nëemër të sëdrejtës së tëdërguarit tënd dhe të tëdërguarve 
të tjerël" (Hejthemi, Mexhmau'z-Zevaid, IX, 257) 

Në një hadith tjetër, Profeti (s.a.s.) ka thënë kështu: 

"Kur Ademi (a.s.) kreu gabimin i cili u bë shkak për nxjerrjen e tij nga 
xhenneti, pasi e kuptoi gabimin, tha: 

"O Zot! Në emër të së drejtës së Muhammedit, kërkoj të mëfalësh!" Allahu 
i Lartë e pyeti: 

"O Adem! Ku e di ti Muhammedin kur imës'e kam krijuar ende atë? 2 " 

Ademi (a.s.) i tha: 

"O Zot! Kur më krijove dhe më fryve nga shpirti yt, e ngrita kokën dhe 
pashë të shkruar mes shtyllave të arshitfjalinë "La ilahe il'lallah, Muhammedu’r- 
Resulullah" dhe e mësova se Ti e lidh me emrin tënd vetëm më të dashurin e 
krijesave!" 

Atëherë, Allahu i tha kështu: 

"Drejtfole, o Adem! Me të vërtetë, ai është për mua më i dashuri i krijesave! 
Lutmu mua në emër të së drejtës së tij. (Meqë m'u lute), edhe unë tëfala! Po të mos 
ishte Muhammedi, Nuk do të të kisha krijuar ty!" (Hakim, Mustedrek, n, 672) 

Nga ana tjetër, në traditën islame, lutja fillon me hamdele dhe salvele 
dhe mbyllet me to. Salvele është një lutje dhe përgjërim drejtuar Zotit për 
Profetin (s.a.s.) Ekziston opinioni dhe bindja se lutja (salavati) e bërë për 
Profetin nuk hidhet poshtë, por pranohet. Nga kjo e vërtetë buron fakti që 
ne i stolisim fillimin dhe fundin e lutjeve tona me salat dhe selam. Kështu, 
futja e lutjeve tona mes dy lutjeve me pranueshmëri absolute bëhet me 
mendimin për të siguruar edhe pranimin e tyre. 

I Dërguari i Allahut (s.a.s.) pa një njeri që, pas namazit, bëri lutje pa 
e lavdëruar dhe falenderuar Allahun dhe pa bërë salat dhe selam për 
Profetin e Tij. Atëherë, tha: 


2 Zoti, i cili etemalisht ka ekzistuar i vetëm, kur dëshiroi të njihej në nivelin njohës 
të njerëzve dhe xhindve, krijoi vanitetet, pra, çdo gjë tjetër që ekziston përveç Tij. 
Në këtë akt krijimi, krijimi i parë është "Drita Muhammediane". Eshtë për këtë 
arsye që i Dërguari i Allahut (s.a.s.) ka thënë: "Kur Ademi ndodhej mes shpirtit dhe 
kurmit, urië isha profet." (Tirmidhi, Menakib, 1) Sipas kësaj, Drita Muhammediane, 
elementi esencial i Profetit (s.a.s.), ndërsa është e para në krijim, është e fundit në 
veshjen me kurm dhe dërgimin si profet. Në këtë shprehje bëhet fjalë jo për Dritën 
Muhammediane, por për Individualitetin Muhammedian të dërguar me atribute 
njerëzore. 

"Ky njeri u nxitua!" 

Pastaj e thirri njeriun dhe i tha kështu: 

"Kur njëri nga ju ka për të bërë lutje, në fillim ta lavdërojë e falenderojë 
Allahun, pastaj t'i dërgojë salat dhe selam Profetit. Dhe pastaj të lutet si të 
dëshirojë!" (Tirmidhi Deavat, 64) 

Fakti që në lutjen e tij, robi e kërkon gjënë e dëshiruar për hir të respektit 
dhe konsideratës që kanë para Zotit profetët dhe trashëgimtarët e tyre, 
evlijatë, pastaj njerëzit e mirë (salih) që kanë një pozitë të lartë te Zoti, fakti 
që robi i lutet dhe i përgjërohet Allahut të Lartë me këto ndjenja duke i bërë 
pretekst njerëzit e dashur të Tij, është njëri prej institucioneve me rëndësi 
në tërheqjen e mëshirës hyjnore dhe pranueshmërinë e lutjes. Vetëm se lutja 
është vetëm ndaj Allahut. Prandaj, në lutje, duke bërë pretekst njerëzit e 
dashur të Allahut, duhet lutur dhe kërkuar j o nga personi i tyre, por vetëm 
nga Allahu i Lartë. Përmendja në lutje e personave të dashur nga Allahu 
është një mënyrë e përdorur vetëm si pretekst për pranimin e lutjes. 

Veç kësaj, edhe preteksti me anë të personave të mirë (salih) e të 
virtytshëm, në të vërtetë do të thotë t'i bësh pretekst ata me aktet e tyre të 
mira dhe vetitë e tyre të larta. Sepse pozita e lartë dhe vlerat e larta të tyre 
te Zoti e kanë shkakun pikërisht te këto akte të mira të tyre. 

Nisur nga kjo, edhe i Dërguari i Allahut (s.a.s.), duke kërkuar ndihmë 
dhe fitore nga Allahu, lutej me pretekstin e muhaxhirëve (mekasve) të 
varfër 3 dhe thoshte kështu: 

"Thirrmëni të dobëtit tuaj, sepse ju ndihmoheni dhe furnizoheni vetëm (me 
lutjen dhe begatinë) e personave të dobët nga ju!" (Ebu Davud, xhihad, 70; Ahmed b. 
Hanbel, Musned, V, 198) 

Eshtë e padyshimtë se lutja e bërë me pretekstin e këtyre njerëzve të 
mirë të cilët nuk kanë ndonjë pozitë dhe pasuri që do t'u jepte mundësi 
të fitonin konsideratë para syve të njerëzve, të cilët janë kokulur dhe 
zemërthyer, por kanë zemër të pasur sepse e kanë të ngopur dhe janë të 
kënaqur me atë që u ka dhënë Zoti, është më e denjë për pranim! 

Eshtë mjaft me kuptim ky rivajet i Malik bin Dinarit në lidhje me arritjen 
e pëlqimit hyjnor duke bërë pretekst zemrat e thyera e të hidhëruara: 

"Në një nga lutjet e tij përgjëruese, Musai (a.s.) iu drejtua kështu 
Zotit: 

"O Zot! Ku të të kërkoj ty?" 

Allahu i Lartë i tha: 

"Më kërko pranë zemërthyerve!" (Ebu Nuajm, Hilje, II, 364) 

Siç rrëfehetnga Enesi (r.anh), Hz. Omeri (r.anh), gjatë thatësirës që pati 
ngjarë në kohë të kalifatit të vet, e merrte pranë Hz. Abbasin (r.anh), ungjin 



3 Shih. Buhari, Xhihad, 76; Taberani, Muxhemu 'l-Kebir, I, 292. 

e Profetit (s.a.s.), dhe duke e mbajtur për pretekst për rënien e shiut, i lutej 
Zotit kështu: 

"Allahu im! Dikur të drejtoheshim ty duke bërë për pretekst Profetin 
dhe Ti na dërgoje shi, kurse tani të drejtohemi ty duke bërë pretekst ungjin 
e tij dhe të lutemi: dërgona shi!" 

Atëherë, binte shi dhe njerëzit mermin ujin që u duhej. (Buhari, Istiska, 3) 

Sipas një rivajeti tjetër, Hz. Omeri (r.anh) i është lutur Zotit gjatë dhe 
me një lutje të ngarkuar me ndjenja mes lotësh dhe me përulje, kështu: 

"Allahu im! Edhe retë, edhe shiu janë tek Ti. Dërgonai retë dhe lëshona 

shi!" 

Pas kësaj lutjeje, retë e kanë mbushur qiellin shtresa-shtresa dhe 
njerëzit kanë marrë shiun e begatshëm për të cilin janë bërë të merituar. 
Pas kësaj dhurate hyjnore, Hz. Omeri (r.anh) u ka thënë njerëzve: 

"O njerëz! I Dërguari i Allahut e donte të ungjin Abbas siç donte një 
fëmijë që ia përkëdhelte kokën, e respektonte atë dhe betimin e tij e quante 
betim të vetin. O njerëz! Përsëriteni edhe ju këtë dashuri dhe respekt që 
tregonte i Dërguari i Allahut për të ungjin Abdullah! Dhe bëjeni atë (në 
lutjet tuaja ndaj Allahut) pretekst për t'u mbrojtur nga çdo e keqe që mund 
t'ju bjerë mbi krye!" (Hakim, Mustedrek, III, 377) 

Sipas Ibni Abdil Berr-it, edhe rivajeti i mëposhtëm paraqet një përbërje 
me karakter ndriçues të kësaj çështjeje. 

Për të bërë lutjen e shiut, Hz. Omeri mori me vete edhe Abbasin, u 
ngjit në një vend të lartë dhe u lut kështu: 

"Allahu im! Ne po të afrohemi ty së bashku me të ungjin e Profetit tonë 
dhe dëshirojmë ta bëjmë pretekst atë. Kujdesu për të për hir të të dërguarit 
tënd! Me të vërtetë, Ti je kujdesur për dy fëmijë jetimë për hir të pastërtisë 
dhe mirësisë së prindërve të tyre! 4 Të erdhëm Ty duke bërë pendesë dhe 
duke të kërkuar ndihmë!" 

Pastaj, Hz. Omeri (r.anh), duke u kthyer nga njerëzit, këndoi këto 
ajete: 

"Kërkoni falje nga Zoti juaj, sepse Ai është falës i madh, që të zbresë 
shi me bollëk mbi ju, që t'jua shtojë pasurinë dhe fëmijët, që t'ju falë 
kopshte e t'i bëjë lumenjtë të rrjedhin për ju!" (Nuh, 10-12) 

Pastaj edhe Abbasi (r.anh) u ngrit në këmbë dhe u lut. Sytë e Hz. 


4 Me këtë fjalë, Hz. Omeri (r.anh) aludon për ajetin që bën fjalë për ndërhyrjen e Hizrit 
(a.s.) ndaj Hz. Musait: 

"Sa për murin, ai ishte i dy fëmijëve jetimë të këtij qyteti. Nën mur ndodhej një thesar 
që u përkiste atyre. Edhe i ati kishte qenë njeri i mirë. Zoti deshi që ata dy jetimë të 
arrijnë moshën e pjekurisë dhe ta nxjerrin thesarin e tyre. (Kjo është) mëshira e Zotit 
tim. Unë as këtë s'e bëra nga vetja ime. Ja, kjo është fytyra e brendshme e gjërave për 
të cilat ti nuk tregove dot durim!" (el-Kehf, 82) 








Disa çështje mistike 


Abbasit lëshonin lot si lumë. Pasi Allahu u fali shi me këtë pretekst, njerëzit 
thanë: 

"Qofsh i bekuar, o saki i dy qyteteve të shenjta!" 

Dhe nisën ta preknin Abbasin. (Ibn-i Abdi'l-Berr, Istiab, II, 814-815) 

Kjo ngjarje është një argument i hapur që tregon pretekstualitetin e 
një sahabiu me një sahabi tjetër. Ndërkaq, sipas disave pretekstualiteti i 
një personi të mirë (salih) është i mundur vetëm sa kohë ai ndodhet në 
jetë, kurse pas vdekjes ai s'mund të përdoret si pretekst. Por kufizimi 
i pretekstualitetit të Profetit vetëm me kohën në të gjallë të tij është një 
pikëpamje e ngushtë personale që nuk e reflekton të vërtetën. Fakti që Hz. 
Omeri (r.anh) i lutej Zotit duke thënë "dikur të drejtoheshim ty duke bërë 
për pretekst Profetin", tregon se pretekstualiteti i të Dërguarit të Allahut 
(s.a.s.) i përket edhe kohës në të gjallë të tij, edhe kohës pas vdekjes së tij. 
Fundja, edhe pretekstualiteti me anë të Hz. Abbasit e ka shkakun te fakti 
që ai ishte i ungji i të Dërguarit të Allahut (s.a.s). E thënë ndryshe, pozita së 
cilës i atribuohet preteksti si rrjedhojë e qenies së tij i afërm i Profetit, është 
vetë Profeti, edhe pse i vdekur. Si kjo, edhe paraqitja si pretekst e disa prej 
evlijave të mëdhenj pas vdekjes është e mundur dhe e realizueshme. 5 

Njëri prej shembujve më të qartë të kësaj është ky: 

Dijetarët dhe nevojtarët e vizitonin varrin e Imam Adhamit, njërit prej 
burrave të mëdhenj të selefi salihinëve, dhe, duke e paraqitur atë si pretekst, 
gjenin dobi. Kështu, njëri prej tyre, Imam Shafiiu, tregon: 

"Kur kisha ndonjë nevojë, falja dy reqate namaz, pastaj shkoja te varri 
i Ebu Hanifesë dhe atje i lutesha Allahut. Me begatinë e tij, nevoja më 
plotësohej menjëherë!" 6 


Nga ana tjetër, edhe aktet dhe punët e mira janë pretekst për shpëtimin 
nga vështirësitë. Në hadithin profetik, Profeti (s.a.s.) tregon kështu për tre 
shokë nga popujt e shkuar, të cilët kishin dalë në rrugë: 

"Tre shokët që i zuri shiu gjatë rrugës, futen në një shpellë për të kaluar natën. 
Në këtë mes, nga mali bie një shkëmb që e zë hyrjen e shpellës. Dhe ata thonë: 

"Nuk kemi zgjidhje tjetër veçse t'i lutemi Allahut me anë të punëve tona të 
mira. Përveç Allahut, askush s'na shpëton dot prej këtu!" 

Njëri prej tyre bën për pretekst bindjen ndaj prindërve. Shkëmbi lëviz pak 
nga vendi, por dalja nuk hapet. I dyti bën për pretekst frikën ndaj Allahut, nderin 
dhe virtytin e vet. Shkëmbi lëviz edhe pak nga vendi, por dalja përsëri nuk hapet 


5 Për të dhëna të hollësishme mbi çështjen, shih Zekeriya Giiler, "Vesile ve Tevessiil 
Hadislerinin Kaynak Degeri", ILAM Araçtirma Dergisi, vëll. II, nr. 1, f. 83-132. 

6 El-Hejtemi, el-HajratuT-Hisan, f. 94. 

sa duhet. Pastaj, i treti i lutet Allahut duke bërë për pretekst respektin që kishte 
treguar ai gjer atëherë ndaj të drejtave të të tjerëve. Atëherë, shkëmbi rrëshqet 
plotësisht nga hyrja e shpellës, dalja hapet krejt dhe shokët dalin jashtë!" 7 

Një faktor tjetër që bëhet pretekst për pranueshmërinë dhe 
zbatueshmërinë e lutjes janë emrat e bukur të Allahut. 

Edhe lutja ndaj Zotit për pranimin nga ana e Tij të një sërë kërkesash 
duke përmendur ose përsëritur shumë emrat hyjnorë, është një rrugë 
pretekstualiteti shumë e përhapur. 

Në ajetin kur'anor thuhet: 

"Emrat më të bukur janë të Allahut. Pra, lutiuni Atij me këto emra!" 

(el-Araf, 180) 

Hz. Aisheja (r.anha) tregon se i Dërguari i Allahut (s.a.s.) lutej kështu: 

"Allahu im! Të lutem Ty me emrin tënd më të bekuar e më të dashur për Ty, 
me atë emër që, kur bëhet lutje me të, Ti e plotëson atë lutje, që, kur kërkohet diçka 
me të, Ti e jep atë që të kërkohet, që, kur kërkohet mëshirë me të, Ti mëshiron dhe 
që, kur të kërkohet ndihmë me të për të shpëtuar nga shqetësimet, Tijep rrugëdalje 
dhe lehtësi!" 

Në vazhdim të këtij hadithi profetik, rrëfehet se i Dërguari i Allahut 
(s.a.s.) e ka pyetur Hz. Aishenë (r.anha): 

"O Aishe! A e dije se Allahu i Lartë ma ka mësuar emrin me të cilin, po të 
bëhet lutje, lutja pranohet?" 

Aisheja (r.anha) i është përgjigjur: 

"Nënë e babë t'u bëfshin fli, o i Dërguari i Allahut, mësoma ti!" 

Dhe i Dërguari i Allahut (s.a.s.) i ka thënë: 

"Atë emër nuk duhet të ta mësoj, o Aishe!" 

Hz. Aisheja është larguar, është ulur diku dhe, pasi ka ndenjur pak, 
është afruar, ia ka puthur kokën Profetit dhe i ka thënë: 

"O i Dërguari i Allahut! Të lutem, mësoma atë emër edhe mua!" 

Dhe Profeti i ka thënë përsëri: 

"Atë emër nuk duhet të ta mësoj ty, o Aishe, sepse ti nuk duhet të kërkosh me 
atë emër asgjë nga kjo botë!" 

Se ç'ndodhi më tej, Hz. Aisheja (r.anha) e tregon vetë. 

"Atëherë unë u ngrita, mora abdest dhe, pasi fala dy reqate namaz, iu 
luta Zotit kështu: 

"O Zot! Po të thërres ty me emrin "Allah" dhe po të lutem. Po të thërres 
"el- Rahman", "el-Berr" dhe "er-Rahim". Po të thërres me të gjitha emrat 
e bukur që di e që nuk di. Dhe po të lutem ty që të më falësh e që të më 
mëshirosh!" 

Pasi i thashë këto fjalë, i Dërguari i Allahut buzëqeshi dhe tha: 


7 Shih. Buhari, Edeb, 5, Enbija, 53; Dhikr, 100. 

"Pa dyshim, ai emër ndodhet mes emrash që përmende ti në lutje!" (ibni Maxhe, 
Dua, 9). 

Edhe Enes bin Maliku (r.anh) rrëfen një hadith të tillë: 

I Dërguari i Allahut dëgjoi një njeri të lutej me këto fjalë: 

"Allahu im, po të lutem ty duke thënë: "Lavdërimi të përket vetëm ty, 
nuk ka zot tjetër veç teje, ti nuk ke shok, ti jep shumë të mira (Mennan); 
qiejt dhe tokën ti i ke krijuar (Bedi), ti je i madh dhe bujar!" 

Atëherë, i Dërguari i Allahut tha: 

"Vallahi, ky njeri iu lut Zotit me emrin e madh të Allahut, me atë emër që, 
kur bëhet lutje me të, Allahu i përgjigjet lutjes dhe, kur kërkohet një gjë me të, Ai e 
plotëson kërkesën!" (Ibni Maxhe, Dua, 9; Nesai, Sehv, 58) 

Siç kuptohet nga ky dhe hadithe të tjerë, edhe përdorimi si pretekst i 
emrave hyjnorë është sunnet i Profetit. 


Disa dijetarë kanë thënë se mes fjalëve tevessul, istiane, istigathe, 
tesheffu, tevexhxhuh dhe teberruk 8 që, në përgjithësi, përmenden si terminologji të 
tasavvufit, mistikës islame, nuk ka ndonjë ndryshim në përmbajtje . 9 

Këto fjalë që kanë kuptimin e kërkimit të ndihmës, shprehin kërkesën 
për himmet (influencë) nga miqtë e Zotit qoftë para tyre, qoftë në mungesë të 
tyre, të cilët kanë kompetencë për të ndërhyrë dhe influencuar. Të kërkosh 
influencim (himmet) nga personat e mirë (salih) që besohet se ndodhen në 
gradë të lartë moralo-shpirtërore, do të thotë të kërkosh prej tyre të bëhen 
pretekst (vesile) në rrugën për të arritur synimin. Kjo realizohet prej tyre 
me anë të lutjeve, konsideratës dhe interesimit të afërt të tyre. 

Fjala himmet (influencë, influencim) përdoret, në përgjithësi, për të 
shënuar ndihmën me anë të influencimit nga ana e robve të zgjedhur të 
Allahut, kurse për të shënuar ndihmën e Allahut, përdoren fjalë të tilla, si 
nusret dhe tevfik . 10 

Në fakt, është Allahu i Lartë që ndihmon ose që ka për të ndihmuar. 
Ta konsiderosh përdorimin e pretekstualitetit në lutjet drejtuar Allahut si 
kërkim ndihme nga dikush tjetër veç Tij, është diçka sa e pavend, aq dhe 
e pajustifikueshme' 1 , sepse personi të cilit i drejtohet në pretekstualitet 
është vetë dhe vetëm Allahu i Lartë! 


8 Përkatësisht: pretekstualitet, kërkim ndihme, lutje për ndihmë, meritim ndërmje- 
tësimi, interesim (konsideratë), begatim. 

9 shih. Subki, Shifaa's-Sekamfi Zijarati Hajri'l-Enam, f. 133-134. 

10 Kjo është një çështje e semantikës dhe e logjikës së gjuhës. 

11 Këtu, fjalën muvafik të përdorur në origjinal e përkthyem në mënyrë të perifrazuar 
me shprehjen diçka sa e pavend, aq dhe e pajustifikueshme sepse pikërisht këtë kërkon 
të thotë dhe këtë e argumenton më poshtë. 

Në ajetet kur'anore thuhet: 

aJlJI Jup L* j 

"... ndihma (nusret) është vetëm e vetëm te Allahu..." (en-Enfal, 10) 

"Po t'ju ndihmojë Allahu, s'ka më kush t'ju mundë, por po t'ju lërë 
pa ndihmë, kush ka për t'ju ndihmuar pastaj? Tashmë besimtarët t'i 
besojnë vetëm Allahut dhe të mbështeten vetëm tek Ai!" (Al-i imran, 160) 

Abdullah ibni Abbas (r.anhuma) tregon: 

Një ditë, kisha hipur në vithe të devesë së të Dërguarit të Allahut. 
Ai më tha: "O bir, do të të them disafjalë që duhet t'i ngulësh mirë në mendje. 
Respektoje Allahun (respektoji urdhrat dhe ndalimet e Tij) që edhe Ai të kujdeset 
për ty e të të mbrojë! Në çdo punë vëre para Allahun (pëlqimin e Allahut) që ta 
gjesh para vetes Atë! Nëse kërkon një gjë, nga AUahu kërkoje! Nëse do të lutësh 
ndihmë, nga Allahu lute! Dhe dije mirë se edhe sikur të mblidhen tërë njerëzit e të 
përpiqen për të të ndihmuar, mund të të ndihmojnë vetëm me aq sa ç'e ka caktuar 
Allahu për ty dhe edhe sikur të mblidhen tërë njerëzit për të të bërë dëm, mund të 
të dëmtojnë vetëm me aq sa ç'e ka caktuar Allahu për ty!.." (Tirmidhi, Kijamet, 59) 

Besimtarët jo vetëm e pranojnë kështu këtë të vërtetë, por edhe e 
pohojnë vazhdimisht në çdo reqat të namazeve të tyre në ajetin e sures 
Fatiha që thotë: 



"(Zoti ynë!) Vetëm Ty të adhurojmë dhe ndihmën vetëm prej Teje e 
kërkojmë!" 

Në lidhje me ndihmën hyjnore të përjetuar në luftën e Bedrit, Allahu i 
ka thënë kështu të Dërguarit të Tij (s.a.s.): 

"... dhe kur qëllove, nuk qëllove ti, por ishte Allahu që qëlloi!.." 

(el-Enfal, 17) 

Pra, në të gjitha llojet e ndihmës dhe favorit të përjetuar nga njeriu, 
Allahu është autori i vërtetë dhe absolut! 

Fakti që disa besimtarë, në lutjet e tyre të sinqerta të bëra me dëshirën 
për t'iu afruar Allahut, ndërkaq, pa pasur asnjë qëllim mohimi dhe herezie, 
shpresojnë ndihmën moralo-shpirtërore të njerëzve të mirë (salih), bart një 
natyrë begatimi nga mëshira e shpresuar të zbresë me anë të thirrjes së 
tyre drejtuar saj. Kjo bëhet për shfaqjen e një lloj klime moralo-shpirtërore, 
e frymëzimit dhe begatisë. Por çdo gjë bëhet vetëm e vetëm me dëshirën 
volitive të Allahut. Personi të cilit i kërkohet pretekstualitet, nuk është 
autori. Autori i vërtetë dhe absolut i akteve është Allahu, për rrjedhojë, ai 
që në të vërtetë ndihmon, është vetëm Ai! 








Disa çështje mistike 


Veprimi që bëjnë disa njerëz të cilët, në mungesë të njerëzve të mirë 
(salih) ose gjatë vizitës në varret e tyre, u drejtohen drejtpërdrejt atyre me 
lutje të tilla, si "O ti, filani, shëromë mua ose ma plotëso këtë nevojë!", 
është veprim jashtëzakonisht i gabuar dhe një kërkim ndihme (istigathe) 
që mund të çojë në politeizëm (herezi). Pa dyshim, edhe nëse për këto lloj 
lutjesh për ndihmë (istigathe) mund të bëhen një sërë interpretimesh, duhet 
ruajtur me forcë nga këto lloj veprimesh injorante të cilat mund ta trondisin 
thelbin mjaft delikat të tevhidit (besimit monoteist islam mbi Zotin). Këto 
lloj shprehjesh që lënë përshtypjen se në eliminimin e vështirësive, në 
drejtimin dhe administrimin e gjithësisë mund të ekzistojë aplikimi absolut 
edhe i dikujt tjetër veç Allahut, kurrë nuk duhen përdorur . 12 



12. Ata që thonë se këto lloj shprehjesh mund të përdoren, kanë pretenduar se në ar- 
tin e oratorisë këto janë metaforë racionale (mecaz-i akli). Metafora racionale është 
atribuimi i aktit jo autorit të vërtetë të tij, por një gjëje që ka lidhje me të, si vendit, 
kohës, shkakut, etj. Sipas këtij arti letrar, për shembull, në ajetin "... dhe kur toka të 
nxjerrë jashtë të brendshmet, ..." (ez-Zilzal, 2), megjithëse është Allahu që i nxjerr 
jashtë të brendshmet që ka toka, akti nuk i është atribuar autorit të vërtetë, por 
vendit të aktit, por është aluduar Allahu. 

Pra, edhe sufitët thonë se besojnë që personi që i kërkohet ndihmë nuk është auto- 
ri i vërtetë, por ai që ndihmon në të vërtetë është Allahu, dhe se prej Tij kërkojnë. 
(Ndërkaq, edhe ata e pranojnë se, në të kundërt, kjo do të ishte herezi.) 

Në lidhje me këtë, Muhammed Ebu Zehra thotë kështu: 

"Fjalët e popullit të thjeshtë dhe të muslimanëve të paditur interpretohen me kup- 
timin më të afërt. E mira është jo të pengohen ata për ta vizituar varrin e Profetit, 
por të orientohen. E mira është jo të akuzohen ata për mohim apo herezi, por të 
sqarohen dhe mësohen. Pa dyshim, Allahu i Lartë do ta mbrojë tevhidin (besimin 
monoteist islam) gjer në kiamet. Profeti (s.a.s.), në kohët e fundit të jetës i ka për- 
gëzuar besimtarët duke ua bërë të ditur se e kishte prerë shpresën se në atë vend 
shejtani do të adhurohej përsëri. Prandaj, fbni Tejmije le të mos ketë frikë më për 
tevhidin!" (Ebu Zehra, Ibnu Tejmijje, f. 326). 

Edhe thirrjet (eksklamacionet) "medet ja Resulullah" (na shpëto, o i Dërguari i 
Allahut!) që përsëriten në letërsinë fetare me pretekste të ndryshme, kanë kuptimin 
e thirrjes drejtuar tij duke shpresuar shefaatin e tij (ndërhyrjen e tij për falje) në ahi- 
ret (në jetën e pasme). Fakti që disa njerëz e shohin edhe këtë si shirk (herezi), është 
pa vend. Sepse, fundja, çdo besimtar beson qysh më parë se edhe shefaati i Profetit 
(s.a.s.) do të realizohet vetëm me dëshirën e Zotit! 











espekti që tregohet për kujtimet e 
shtrenjta të të Dërguarit të Allahut 
është produkt i afërsisë dhe 
dashurisë së ndjerë për të, i lidhjes ndjesore 
ndaj tij! 


B. BEGATIMI (TEBERRUK) 

Teberruk (begatim) do të thotë, në fakt, kërkim begatie. Teberruk 
(begatim) shpreh meritimin e begatimit dhe shtimit (shumimit) nëpërmjet 
diçkaje. 

Begatimi me mbetjet ushqimore 

Ngrënia-pirja e mbetjeve ushqimore (të ngrënshme ose të pijshme) 
të evlijave (evlijaullah-njerëzve të urtë, njerëzve të afërt të Allahut) është 
një prej mjeteve të përdorura për efekte shpirtërore. Edhe kjo situatë 
cilësore nuk është e pabazë dhe e llojit të pseudonovatorizmave (bid'at) 
siç pandehin disa. Në veprat e hadithit dhe ato bio-bibliografike (sijer) ka 
shembuj të ndryshëm mbi realizimin e kësaj disa herë në jetën e Profetit 
(s.a.s.). 

Në kohë dhe mjedise të ndryshme, veçanërisht në fushatën e Tebukut, 
sahabet janë begatuar me mbetjet e bekuara të të ngrënave të të Dërguarit 
të Allahut (s.a.s.). 

Kur në Tebuk u shf aq mungesë uji, Profeti pikoi pak ujë nga gishtërinjtë, 
pastaj nga gishti i madh rodhi ujë si burim, me atë ujë u mbushën calikët, 
pinë sahabet dhe u bë fumizimi me ujë i ushtrisë . 13 Ky ujë i rrjedhur nga 
gishti i të Dërguarit të Allahut (s.a.s.) është, pa dyshim, më i mirë e më 
shërues se zemzemi, sepse ka rrjedhur nga gishtat e nurshëm të tij dhe nga 
kurmi i bekuar i tij. 

Siç shprehen disa hadithe, kur i Dërguari i Allahut (s.a.s.) pinte 
qumësht, u jepte edhe sahabeve nga mbetja në enë, kështu, edhe tek ai 
që pinte ndodhte tejçim begatimi, edhe te qumështi ndodhte shtim dhe 
qumështi nuk pakësohej. 


13 Këtë dukuri dhe ngjarje autori e shpjegon si begatim dhe për natyrën e saj përdor 
ndajfoljen teberruken, që do të thotë me begatim, n'ë mënyrë begatuese. 








Disa çështje mistike 


Sehl bin Sa'd (r.anh) rrëfen kështu: 

Të Dërguarit të Allahut (s.a.s.) i kishin sjellë një shurup. Ai piu pak. Në 
të djathtë kishte një fëmijë, kurse në të majtë ishin ulur pleq nga sahabet. 
Duke iu drejtuar fëmijës me një delikatesë të pashoqe, i tha: 

"A më lejon t'u jap të pijnë këtyre të mëdhenjve?" 

Dhe ai fëmijë i mençur dha atë përgjigje të madhe që i habiti të gjithë 
dhe që mund të bëhet model për njerëzimin: 

"O i Dërguari i Allahut! S'ia jap askujt pjesën që më jepet prej teje!" 

Atëherë, Profeti ynë i dashur ia dha fëmijës shurupin që mbante në 
dorën e bekuar. (Buhari, Eshribe, 19) 

Esma binti Ebi Bekr tregon kështu: 

Kur ndodhesha me barrë në Abdullah bin Zubejrin, emigrova pranë 
të Dërguarit të Allahut (s.a.s). Arrita në Medinë dhe bëra konak në Kuba. 
Aty lindi Abdullahu. Pastaj, bashkë me të, shkova te i Dërguari i Allahut 
(s.a.s.). Ai e mori fëmijën në prehër dhe kërkoi një hurmë. Pasi e përtypi 
pak hurmën në gojë, një copë të vogël prej saj ia vuri fëmijës në gojë. Ajo 
u bë "kafshata" e parë që zbriti në stomakun e Abdullahut. I Dërguari i 
Allahut u lut dhe kërkoi nga Allahu begati për të . 14 

Ato ditë kur e mori si mik Profetin (s.a.s.), Ebu Ejub el-Ensariu gatuante 
gjellë dhe ai dërgonte. Kur kthehej gjella, kërkonte të dinte dhe pyeste se në 
ç'vende kishin prekur gishtat e Profetit të Botëve. (Muslim, Eshribe, 170-171) 

Edhe Hz. Xhabiri (r.anh) na e përcjell kështu një kujtim nga ato kohë 
të vështira para luftës së Hendekut kur po hapeshin hendeqet përreth 
Medinës: 

Duke gërmuar hendek, hasëm në një shkëmb shumë të fortë. Pasi 
sahabet shkuan te i Dërguari i Allahut (s.a.s.) dhe ia paraqitën gjendjen, ai 
zbriti vetë në hendek. E mori kazmën në dorë dhe e goditi shkëmbin që u 
thërrmua si rërë. Ndërsa po ndodhte kjo shfaqje mrekullie, pamë se Profeti 
kishte lidhur gurë në bark nga uria. Me të vërtetë, s'kishim ngrënë gjë qysh 
prej tri ditësh që ndodheshim aty. Atëherë, unë i thashë: 

" O i Dërguari i Allahut! Më lejo të shkoj gjer në shtëpi!" 

Më dha leje dhe shkova. I thashë gruas: 

"S'e duroj dot gjendjen e të Dërguarit të Allahut! A s'ka ndonjë gjë për 
të ngrënë në shtëpi?" 

Gruaja më tha: 

"Pak elb dhe një kec!" 

Unë e thera kecin, kurse gruaja gatoi bukë elbi. E vumë mishin në 
tenxhere. Ndërsa buka piqej dhe mishi zjente, unë shkova te Profeti dhe 
iu luta: 



14 shih. Buhari, Akika, 1. 










Tasavvufi ose mistika islame nga besimi në mirësi 


"Kemi pak gjë për të ngrënë! Urdhëroni bashkë me nja dy vetë!" 

Profeti (s.a.s.) më pyeti: 

"Sa ushqim keni ?" 

Ia tregova. 

"Edheshumë qenka, edhe shumë e mirë! Thuajigruas të mos e heqë tenxherenë 
nga zjarri dhe bukën ngafurra gjersa të vijmë ne!" - Më tha. Pastaj iu drejtua 
shokëve: "Ngrehuni!" Muhaxhirët dhe ensarët u ngritën së bashku. 

Unë shkova para në shtëpi dhe, i turbulluar pak nga dyshimi se a do 
t'u mjaftonte, vallë, ushqimi të gjithëve, i thashë gruas: 

"Ja, Profeti (s.a.s) bashkë me muhaxhirët, ensarët e të tjerë, po vijnë!" 

Gruaja më pyeti: 

"A nuk të pyeti i Dërguari i Allahut se sa ushqim kemi?" 

"Po, më pyeti!" -1 thashë. 

"Atëherë, rri i qetë!" 

Profeti (s.a.s.) u tha të ardhurve: 

"Hyni, mos u druani!" 

Pastaj nisi të priste bukë, t'i vinte sipër një copë mish, ta njomte me 
lëng mishi dhe t'ia jepte secilit. Më në fund, të gjithë shokët u ngopën dhe 
mbeti edhe pak ushqim. Profeti iu drejtua time shoqeje dhe i tha: 

"Hani prej kësaj, jepuni edhe komshinjve se uria e përfshiu tërë vendin!" 
(Buhari, Megazi, 29; Muslim, Eshribe, 141) 


Begatimi me sende 

Eshtë një e vërtetë se një send (objekt çfarëdo, rrobë, etj.) i cili na e 
kujton njeriun e dashur, duke na bërë të mendojmë për të e të prekemi 
në ndjenja, na e forcon lidhjen me të. Kjo dukuri është domosdoshmëri e 
një specifike përbërëse të natyrës njerëzore. Ndërkaq, është po kaq një e 
vërtetë historike se teprimi ekstrem në këtë ndjenjë dhe qëndrim arrin gjer 
në idolatri 15 . 16 


(38o) 


15 Përdorëm fjalën idolatri dhe jo idhujtari, sepse idolatri është termi specifik që e emër- 
ton këtë çështje. 

16 Kështu, në historinë e feve, aberracioni (shmangia) bestyt i quajtur fetishizëm që ësh- 
të adhurimi i gjërave të lëna nga heronjtë kombëtarë dhe atribuimi atyre hyjnitet, 
është një aberracion botëkuptimor dhe shpirtëror historik i lindur nga përdhunimi 
i kufirit të natyrshmërisë së kësaj ndjenje dhe prirjeje njerëzore. Në këtë mes, le të 
sqarojmë se rrokja e koncepteve abstrakte është mjaft e vështirë. Eshtë si rrjedhojë e 
kësaj vështirësie që një sërë njerëzish, për ta pranuar Krijuesin i cili është qenia më 
abstrakte, kanë përdorur rrugën e personifikimit të Tij në qenie lëndore (materiale). 
Nga kjo dobësi njerëzore ka lindur idolatria. Ndërkaq, të vërtetat abstrakte kanë 
shfaqjet e tyre jomateriale në personifikimet. Për njerëzit me gjykim të shëndoshë, 
e drejtë është rrokja e reflektimeve, jehonave dhe shfaqjeve të të vërtetave abstrakte 
në sendet fizike me qëllim për të kaluar nga vepra te autori. Kështu njihet edhe 
Allahu, edhe shpirti. E tillë qëndron çështja edhe për konceptet e tjera abstrakte. 









Disa çështje mistike 


Nga ana tjetër, përfshirja edhe e sendeve të njeriut të dashur, të cilat na 
e kujtojnë atë, në afërsinë dhe dashurinë ndaj tij, është një prirje njerëzore 
dhe e natyrshme. E rëndësishme është që kjo të mos çohet gjer në teprim. 
Me të vërtetë, konceptet abstrakte reflektohen te qeniet (sendet) konkrete 
si gjendje (situatë) dhe cilësi. 

Shembulli më i gjallë i shfaqjes situacionale dhe cilësore te sendet, i 
përmendur në Kur'an, është ky: 

Kur këmisha e Jusufit (a.s.) u nxuar nga Egjipti në rrugë për t'iu dërguar 
të atit, Jakubit (a.s.) tashmë të verbër, ky i fundit, i cili në atë kohë ndodhej 
në Palestinë, e kapi kundërmimin e këmishës dhe, pastaj, kur ia prunë dhe 
fërkoi sytë me të, filloi të shihte. 17 

Ky efekt i realizuar me anë të sendeve është një nga mjetet që përdor 
prijësi i përkryer për ta mbajtur nxënësin, udhëtarin e rrugës mistike, në një 
konsistencë të caktuar. Sepse përjetimi i njëkohshëm i këtyre reflektimeve 
e forcon lidhjen shpirtërore. Në të njëjtën kohë, kjo është edhe shprehje e 
traditës së shkëmbimit të dhuratave në sende të ndryshme. 

Ndërsa ndodhej së bashku me sahabet në mëhallën Beni Saide, i 
Dërguari i Allahut i kërkoi ujë Sehl bin Sa'd-it: 

"O Sehl, a po na jep ujë për të pirë?" 

Sehli i solli Profetit një gotë 18 ujë. 

Siç duket, Sehli duhet ta kishte ruajtur atë gotë, që Ebu Hazm (r.anh) 
tregon kështu: 

"Sehli e nxori gotën dhe na e tregoi dhe ne pimë ujë prej saj. Pastaj, 
Omer bin Abdulazizi iu lut Sehlit t'ia falte atë gotë të bekuar. Dhe Sehli ia 
dhuroi!" (Buhari, Eshribe, 30) 


Sehl bin Sa'd (r.anh) tregon: 

Një kadi i solli Profetit një hirkë. 

"O i Dërguari i Allahut, dëshiroj të ta dhuroj ty këtë hirkë!" -1 tha. Profeti 
(s.a.s.) e pranoi dhuratën dhe e veshi. Ndërkaq, njëri nga sahabet i tha Profetit: 

"O i Dërguari i Allahut, ç'rrobë e bukur kjo, a po ma dhuron mua?" 

I Dërguari i AUahut (s.a.s.) i tha: "Punë që bëhet!" Dhe ia dha hirkën 
menjëherë. 

Pasi u Jargua Profeti, sahabet e tjerë e qortuan personin që ia mori hirkën 
Profetit: 


17 shih. Kur'ani, Jusuf: 93-96. 

18 Këtu është fjala jo për gotë si tonat, por për ndonjë lloj sapllakeje druri apo metali 
që përdorej atëherë për të pirë ujë. 










Tasavvufi ose mistika islame nga besimi në mirësi 


"S'bëre aspak mirë! I Dërguari i Allahut e mori sepse kishte nevojë për të. Ti 
e di se po t'i kërkohet një gjë të Dërguarit të Allahut i cili është mëshirë për botët, 
kurrë nuk e kthen kërkesën prapë!" 

Kurse njeriu tha kështu: 

"Unë desha të begatohesha me të sepse e veshi i Dërguari i Allahut! Dhe kam 
shpresë që të qefinosem me të!" (Buhari, Edeb, 39) 


Hz. Aisheja (r.anha) thotë: 

"Në Mekë, për kurejshët nuk kishte gjë më të këndshme se fjetja mbi shtrat 



Kur i Dërguari i Allahut erdhi në Medinë dhe zbriti në shtëpinë e Ebu 
Ejubit, e pyeti: 

"O Ebu Ejub, a s'ju ndodhet shtrat tezgë juve?" 

Ebu Ejubi (r.anh) iu përgjigj: 

"Jo, vallahi!" 

Kur e mori vesh këtë Sa'd bin Dhurare nga ensarët i dërgoi Profetit 
(s.a.s.) një shtrat tezgë prej dru lisi të thurur sipër me fije liri dhe të 
mbështjellë me rrogoz. 

I Dërguari i Allahut (s.a.s.) u preh mbi të gjersa u bartëm në shtëpinë 
tonë dhe e përdori atë gjersa vdiq. 

Kur vdiq, mbi të u la e u qefinos dhe i shtrirë mbi të iu fal namazi i të 
vdekurit. 

Pastaj njerëzit na e kërkonin atë tezgë për të bartur të vdekurit e tyre 
dhe gjenin begati me të. 

Edhe kufomat e Hz. Ebu Bekrit dhe Hz. Omerit qenë bartur mbi atë 
tezgë." (Belazuri, EnsabuTEshraf I, 525) 


Një ngjarje tjetër është kështu: 

Ebu Hurejre (r.anh) i cili është, ndër sahabet, ai që ka rrëfyer më shumë 
hadithe, ndodhej vazhdimisht pranë Profetit (s.a.s.) dhe ndiqte çdo qëndrim, çdo 
lëvizje e çdo veprim të tij. Një ditë, Ebu Hurejre (r.anh) iu ankua kështu Profetit 
(s.a.s.): 

"O i Dërguari i Allahut! Dëgjoj shumë hadithe prej teje, por shumicën prej 
tyre s'e mbaj dot në kujtesë!" 

Atëherë, Profeti (s.a.s.) i tha: 

"Shtrije rrobën përtokë!" 


19 Emërtimi origjinal: serir (shtrojë), një lloj shtrati dërrase si tezgë i vendosur mbi 
kambaleca dhe i bartshëm. 









Disa çështje mistike 


Ai e shtriu. 

I Dërguari i Allahut (s.a.s.) u lut për të, pastaj bëri sikur po merrte 
diçka në duar dhe sikur po e hidhte mbi rrobë. Pastaj i tha: 

"Mblidhe rrobën!" 

Ebu Hurejre (r.anh) e mblodhi rrobën dhe Allahu i Lartë i fali një kujtesë 
aq të fuqishme, sa aty e hitje ai s'harronte më asgjë! (Tirmidhi, Menakib, 46) 


Ishte një sahabi me emrin Firas. Edhe ai donte të kishte një send nga të 
Profetit. Një ditë, kur shkoi pranë Profetit (s.a.s.) dhe e pa se po hante gjellë nga 
një enë që kishte para, iu lut t'iafalte atë enë dhe Profeti (s.a.s.) i cili nuk kthente 
prapë askënd, ia dhuroi enën. 

Pastaj, Hz. Omeri (r.anh) shkonte herë pas here në shtëpinë e Firasit dhe i 
thoshte: 

“Pa na e sill atë enë të bekuar!" 

Pastaj e mbushte me ujë zemzemi atë enë që e kishin prekur duart e bekuara të 
Profetit, i cili ishte Habibullah, i dashuri i Allahut, pinte sa ngopej dhe tepricën ia 
hidhte fytyrës e kokës. (Ibni Haxher, el-lsabe, III, 202) 


Ebu Xhuhajfe (r.anh) tregon: 

I Dërguari i Allahut (s.a.s.), në vapën e drekës u ngjit në Batha. Mori abdest 
dhe i fali namazet e drekës dhe iqindisë nga dy reqate. Para i ndodhej një heshtë 
e shkurtër. Në atë mes, pashë se njerëzit ishin ngritur, ia preknin Profetit (s.a.s.) 
duart e bekuara dhe pastaj fërkonin fytyrat. Edhe unë ia preka njërën dorë dhe atë 
dorë të bekuar efërkova nëfytyrën time. Por ç’të shoh? Dora e tij e bekuar ishte më 
efreskët se bora dhe më erëmirë se myshku! (Buhari, Menakib, 23) 


Duke na treguar për haxhin e Profetit (s.a.s.), Enes bin Maliku (r.anh) na e 
përshkroi kështu se si bënin garë ata për t'u begatuar meflokët e tij: 

Pasi i Dërguari i Allahut (s.a.s.) e përfundoi gjuajtjen e shejtanit me gurë, 
theri kurbanin dhe u qeth. Berberi ia kapi flokët e anës së djathtë dhe ia shkurtoi. 
Profeti (s.a.s.) e thirri Ebu Talhanë dhe ia dhaflokët atij. Pastaj berberi kapiflokët e 
anës së majtë. Profeti i tha: "Preji!" Dhe ai i preu. Profeti ia dha Ebu Talhasë duke 
i thënë: 

"Ndaji këto mes njerëzve!" (Muslim, Haxh, 326) 

Enesi (r.anh) tregon: "E pashë të Dërguarin e Allahut që po e qethte 
berberi. Kurse sahabet e kishin rrethuar nga të gjitha anët si flutura. Ata 
donin që asnjë fije floku të mos binte përtokë, që çdo fije floku të binte 
patjetër në dorën e njërit prej tyre!" (Muslim, Fezail, 75) 


(383) 





Tasavvufi ose mistika islame nga besimi në mirësi 


Me të vërtetë, sahabet bujarë përjetonin një gjendje begatimi edhe me 
sendet e të Dërguarit të Allahut (s.a.s.), edhe me hjet e bekuara të flokëve 
dhe mjekrës së tij. Ata e patën bartur këtë emocion begatimi edhe në luftëra. 
Njëri prej shembujve të bukur të kësaj është fshehja nga Halid bin Velidi në 
çallmë e disa fijeve të bekuara nga flokët e Profetit. Siç rrëfehet, në luftën e 
Jermukut, Halidi (r.anh) e pati humbur çallmën. Ai u dha urdhër ushtarëve 
t'ia gjenin çallmën. Por, megjithëse e kërkuan, nuk e gjetën. Halidi u dha 
urdhër prapë që ta kërkonin. Më në fund, e gjetën. Dhe panë se paskej qenë 
një çallmë mjaft e vjetër! Sahabet u habitën se pse kshte ngulur këmbë kaq 
shumë Halidi (r.anh) për atë çallmë. Atëherë, ai u tha: 

"I Dërguari i Allahut (s.a.s.) kishte qethur flokët. Sahabet i rrëmbyen 
flokët. Edhe unë mora disa fije prej tyre dhe i vura brenda kësaj çallme. 
Dhe kjo u bë një begati aq e madhe për mua, saqë të gjitha luftërat ku 
shkova me të, i fitova! E fshehta e fitoreve të mia është afërsia dhe dashuria 
ime për të Dërguarin e Allahut (s.a.s)!" (Hejthemi, Mexhmau'z-Zevaid, IX, 349) 


Këto ngjarje të zhvilluara para syve të sahabeve janë një argument tjetër i 
faktit që ndenjat mund të tejçohen edhe te sendet, madje! E rëndësishme është 
zotërimi i një ngacmueshmërie ndjesore të aftë për të marrë begati nga ai reflektim 
me kusht që të mos kapërcehet kufiri për të cilin personi është i denjë. 

Pas sahabeve, edhe selefi salihinët i vazhduan në kohët e tyre këto lloj 
praktikash në lidhje me begatimin. Një shembull i bukur i kësaj është ngjarja e 
zhvilluar mes imam Ahmed b. Hanbelit dhe imam Shafiiut. 

Nxënësi i imam Shafiiut, Rabi bin Sulejman, tregon: 

Një ditë, imam Shafiiu më tha: 

"Rabi, merre këtë letër, çoja Ahmed b. Hanbelit dhe më sill përgjigje!" 

E mora letrën dhe shkova në Bagdat. Në namazin e mëngjesit u takova me 
Ahmed bin Hanbelin. Namazin efalëm së bashku. Pasi imam Ahmed bin Hanbeli 
u largua nga mihrabi, duke ia drejtuar letrën i thashë: 

"Kjo është letra që ta dërgon nga Egjipti im vëlla imam Shafiiu!" 

Ai më pyeti: "A e di se për çfarë bënfjalë letra?" 

"Jo!" - I thashë unë. Ahmed bin Hanbeli e zgjidhi vulën mbi letër dhe nisi ta 
lexonte. Menjëherë, sytë iu mbushën me lot. Unë e pyeta: 

"O imam, qoftëpër mbarë! Ç’shkruhet në letër?" 

Ai më tha: 

"Imam Shafiiu e paska parë në ëndërr Profetin (s.a.s), i cili i paska thënë: 

"Shkruaji një letër Ahmed bin Hanbelit dhe bëji të fala nga unë. Ai do t'i 
nënshtrohet një intrige të madhe dhe do t'i kërkohet të thotë se “Kur'ani është i 
sajuar nga njerëzit"! Kurrsesi të mos i nënshtrohet kësaj kërkese! AUahu do ta 
mbajë gjallë e do ta lartësojë emrin e tij gjer në kiamet!" 

Unë i thashë: 

"O imam! Ç'përgëzim i madh ky për ty!" 

Atëherë, imam Ahmed b. Hanbeli, nga gëzimi, e nxori këmishën dhe 
ma dha mua. Pasi e mora përgjigjen, u ktheva në Egjipt. Letrën ia dhashë 
imam Shahiut. Imam Shahiu më tha: 

"Ne s'duam të të dëshpërojmë duke ta marrë atë këmishë. Por, të 
paktën, fute atë në ujë dhe na e jep atë ujë neve që edhe ne të bëhemi, 
kështu, pjesëtarë të begatisë së kësaj këmishe!" 20 


Fijet e hokëve të të Dërguarit të Allahut (s.a.s.) të ruajtura me shumë 
kujdes në minberet e xhamive, si një hlad i begatë i ardhur nga shekulli i 
lumtur gjer në ditët tona, vazhdojnë të jenë mëshirë për ummetin, bashkësinë 
muslimane. Respekti i treguar ndaj kujtimeve të çmuara të të Dërguarit 
të Allahut (s.a.s) si rrjedhojë e afërsisë dhe dashurisë pasionante të ndjerë 
për të, e forcojnë lidhjen ndjesore të ndjerë ndaj tij. Sa e sa besimtarë, të 
apasionuar pas Profetit, kanë përhtuar nga begatia e këtyre kujtimeve të 
çmuara! 

Shkëlqimi mbi gjashtëqindvjeçar i perandorisë osmane, shkëlqim që 
nuk i ka rënë në pjesë asnjë shteti islam, ka buruar nga rëndësia që u ka 
dhënë botës shpirtërore dhe vlerave shpirtërore. Fakti që, sipas një rivajeti 
të njohur, Osman Gaziu i cili pati bujtur një natë si mik në një shtëpi, nuk 
qe shtrirë natë për të fjetur ngaqë në atë dhomë ndodhej një Kur'an, fakti që 
sulltan Selimi i Rreptë i solli amanetet e shenjta në Stamboll me një veneracion 
të thellë, pastaj caktoi dyzet imamë që në mjedisin ku ndodheshin ato të 
këndohej pa ndërprerje Kur'an, gjë që vazhdoi të realizohej për shekuj me 
radhë, janë motivet shpirtërore themelore të lartësisë legjendare të shtetit 
osman! 

Edhe mbajtja hapur sot në Stamboll për vizitorët e hirkës së Profetit 
(s.a.s.) dhe të amaneteve të shenjta në sarajin Topkapi është pretekst nderi 
dhe begatimi për kombin tonë dhe për botën islame! 


u 


20 Shih. Ibnu'l-Xhevzi, Menakibu'l-Imam Ahmed bin Hanbel. f. 609-610. 

në jua pata ndaluar juve vizitën e 
varreve. Ndërsa tani i vizitoni, sepse 
vizita e varrit ju kujton ahiretin. 


(Tirmidhi, Xhenazet, 60; Muslim, Xhenazet,106) 


Varrezat janë një shkollë urtësie dhe mësimi, 
kurse vizita e varreve është edukimi më me 
ndikim me anë të meditimit mbi vdekjen. 


C. VIZITA NE VARRE 


Gjatë rrjedhës së jetës, njeriu lëkundet pa pushim mes dy të kundërtave 
të frikshme, gëzimit të jetës dhe rrëqethjes nga vdekja. Pa u rrokur kuptimet 
e vërteta të jetës dhe vdekjes që janë në një rrjedhë të vazhdueshme, realiteti 
i njeriut nuk mund të konceptohet me të fshehtën e vërtetë dhe urtësinë e 
krijimit të tij. 

Po qe se njohja e shtrënguar mes dy të të panjohurave të mëdha si 
"ardhja në botë dhe ikja nga bota", nuk arrin në një konkluzion vlere që 
i përket kësaj bote dhe po qe se qëndrimet dhe veprimet nuk rregullohen 
sipas kësaj, nuk mund shpëtojë nga bota e hijeve mashtruese të kësaj bote 
kalimtare e të dalë në një udhëtim moralo-shpirtëror drejt vendit të të 
vërtetave. 

Vdekja për besimtarin është një përshëndetje bashkimi që vjen 
nga Allahu dhe një kalim nga një gjendje mes gëzimeve, bukurive dhe 
konsideratave, në një gjendje tjetër. Kurse vdekja për mohuesit dhe 


furtunë ndëshkimi që shkëputet e vjen nga deti i zjarrtë i xhehennemit. 

Kultura shpirtërore më me rëndësi e njerëzimit fillon me zgjidhjen e 
misterit nën dhë. Po qe se idetë, përpjekjet, kërkimet, thellësitë ndjesore dhe 
ndijimet e brendshme, nuk mblidhen rreth të vërtetës së vdekjes, e vërteta 
e këtij vendi misterioz të quajtur "varr" nuk mund të bëhet i qartë. 

Me të vërtetë, në jetë janë dy këshilluesit më të rëndësishëm për 
njeriun. Njëri nga këta flet, tjetri hesht. Këshilluesi që flet është Kur'ani, 
ndërsa ai që këshillon me heshtjen e tij të thellë, është vdekja. 

Mbështetur në këtë të vërtetë, gjyshërit tanë i kanë bërë varrezat në 
qendrat e qytetit dhe në hyrjet dhe daljet e xhamive, në mënyrë që nga 

vdekja, e cila është njëri nga këta këshillues, të merret mësim i mjaftueshëm. 
Gjithashtu, në varre, si dru me moshë të gjatë kanë zgjedhur drurin e selvisë 
që verë-dimër ta mbajë ngjyrën pa u venitur dhe të simbolizojë pafundësinë 
e botës tjetër në këtë botë. 

Nuk dihet që vdekja të ketë gjuhë, por ç'kuptime madhështore 
ka groposur ajo në një heshtje të thellë! Varret janë plot me adresat e 
prindërve, fëmijëve, të dashurve, kushërinjve, të afërmve dhe miqve, që e 
kanë konsumuar jetën e përkohshme! 

Mbi botën e varrit e cila do të formësohet sipas asaj se jetuam apo jo 
një jetë në përshtatje me urdhrat e Allahut, Profeti (s.a.s.), duke u shprehur 
si më poshtë, ka aluduar mbi lidhjen dhe marrëdhënien e ngushtë mes 
vdekjes dhe jetës: 

"Varri është ose një kopësht nga kopshtet e xhennetit, ose është një gropë nga 
gropat e xhehennemit!" (Tirmidhi, Kiamet, 26) 

Me të vërtetë, varrezat janë një shkollë urtësie dhe mësimi, kurse vizita 
e varreve është edukimi më me ndikim me anë të meditimit mbi vdekjen. 

I Dërguari i Allahut (s.a.s.) personalisht i ka vizituar shpesh varret 
e sahabeve që janë shpëmgulur në ahiret përpara Tij, si një shembull 
besnikërie ndaj tyre, dhe është lutur për ta. 

Kështu, Profeti (s.a.s.) i vizitonte varret e dëshmorëve të rënë në Uhud 
dhe thoshte kështu: 

"Paqja qoftë për ju si shpërblim për gjërat që keni duruar! Sa vend i bukur 
është ahireti për ju!” (Taberi, Xhamiu'l-Bejan, XIII, 186 ; Ibn Kethir, Tefsir, II, 529). 

Gjithashtu, ai herë-herë shkonte te varrezat e përgjithshme, u jepte 
selam atyre dhe lutej kështu: 

"O banues të vendit të besimtarëve! Paqja qoftë mbiju! Me dashjen e Allahut, 
edhe ne do të bashkohemi meju! Lus nga Allahu i lartëfalje dhe paqe për ne dhe për 
ju!" (Muslim, Xhenaiz, 104) 

Madje një mesnatë, kur Profeti (s.a.s.) po flinte në dhomën e Hz. 
Aishesë, e zgjoi Xhebraili (a.s.) dhe ia kumtoi urdhrin që kishte sjellë: 
Allahu i Lartë donte që ai të shkonte te varret e përgjithshme dhe të lutej 
për të vdekurit. 

I Dërguari i Allahut (s.a.s.) u ngrit ngadalë duke u përpjekur të mos e 
zgjonte Hz. Aishenë (r.anha). Sjellja e tij e bëri kureshtare Hz. Aishenë që 
s'e kishte zënë gjumi ende. Pastaj, duke u vënë pas të Dërguarit të Allahut 
(s.a.s.), e ndoqi deri te varrezat e quajtura Xhennetu'l-Baki. 

Kur e pa Profetin (s.a.s.) duke bërë lutje me sytë që i rridhnin lot për 
popullin e tij u turpërua nga ajo që bëri. Ajo qëndroi edhe pak atje për të 
vëzhguar gjendjen entuziaste të Profetit të ndritur (s.a.s.). Pastaj u kthye me 
vrap në shtëpi, ra në shtrat dhe, duke e tërhequr jorganin te koka, bëri sikur 
po flinte. Profeti (s.a.s.) që u kthye në shtëpi menjëherë pas saj, kur e pa atë 

duke marrë frymë thellë, e kuptoi si qëndronte puna dhe e qortoi: 

"A pate frikë se Allahu dhe i Dërguari i Tij do të të bënin ty padrejtësi?" 
(Muslim, Xhenazet, 103) Dhe, kështu, e sqaroi se sjelljet e tij mbikqyreshin nga 
Allahu i Lartë. 

Siç pati bërë shpesh vetë vizita të tilla në varre, Profeti (s.a.s.) i ka 
nxitur për këtë gjë edhe shokët dhe bashkësinë e tij me këto fjalë: 

"Unë jua pata ndaluar juve vizitën e varreve. Ndërsa tani i vizitoni, sepse 
vizita e varritju kujton ahiretin!" (Tirmidhi, Xhenazet, 60; Muslim, Xhenazet,106) 21 

Siç është vizita e varrit për vizitorin pretekst për të marrë mësim, 
është edhe për të vdekurin pretekst për mëshirë, sepse personi që ka hyrë 
në varr pret ndihmë si njeriu që ka rënë në baltovinë! 

Ibn Abbasi (r.anhuma) rrëfen kështu: 

Duke kaluar pranë dy varreve, Profeti (s.a.s.) tha për ta: 

"Që të dy po ndëshkohen, por jo si pasojë e ndonjë mëkati të madh. Njëri nga 
këta merrej me thashetheme, ndërsa tjetri, kur urinonte, nuk ruhej siç duhet!" 

Fill pas kësaj kërkoi një degë hurme të njomë. Atë e ndau më dysh dhe 
e mbolli te kokat e varreve të tyre. Pastaj e vazhdoi kështu fjalën e tij: 

"Shpresohet t'u lehtësohet ndëshkimi derisa sa të mos thahen!" (Muslim, 
Taharet, 111) 

Komentuesi Kurtubi e shtjellon kështu këtë hadith: 

Pjesa "derisa të mos thahen" tregon se, sa të jenë të njoma, degët 
bëjnë tesbih, e përmendin Zotin duke e madhëruar. Kështu, dijetarët tanë 
kanë thënë: "Të vdekurit përfitojnë nga mbjellja e pemëve në varre dhe 
nga leximi i Kur'anit atje. Po qe se edhe mbjellja e një peme ua lehtëson 
mundimin të vdekurve, kush e di se sa përfiton besimtari nga këndimi i 
Kur'anit! Tek i vdekuri arrin edhe mirësia (sevabi) e gjësë që dhurohet për 
të vdekurin." (Kurtubi, Tefsir, X, 267). 

Në veçanti, leximi i Jasinit për përfitimin e të vdekurve nga mëshira 
hyjnore që do t'u arrijë si rrjedhojë e leximit të Kur'anit, është një mënyrë 
veprimi që e dinë dhe e praktikojnë të gjithë. 

Po kështu, në hadithet profetike thuhet: 

"...Jasini është zemra e Kur'anit. Nëse dikush e lexon atë duke kërkuar 
pëlqimin e Zotit dhe ahiretin, patjetër që ifalen mëkatet. Lexojuani edhe të vdekurve 
tuaj Sliren Jasin!" (Ahmed b. Hambel, Musned, V, 26). 

"Kur të vdesë ndonjëri prej jush, çojeni në varr pa e vonuar shumë. Kur 
ta varrosni, njëri prej jush t'i lexojë te koka suren Fatiha dhe, te këmbët, pjesën 


21 Në periudhën pagane paraislamike, njerëzit, duke menduar se shpirtrat e etërve të 
vdekur fitonin shenjtëri, krenoheshin me këtë dhe i vizitonin varret. Me qëllim që 
të zhdukej ky zakon bestyt, në kohët e para e ndaloi vizitën në varre, kurse pastaj, 
pasi ky rrezik u zhduk, e lejoi vizitën në varre veçanërisht me qëllimin e meditimit 
mbi vdekjen. 

e fundit të sures Bakara (Amene'r-rasulu)!" (Taberani, el-Muxhemu'l-Kebir, xn, 340; 
Dejlemi, Musned, I, 284; Hejth7emi, Mexhmau'z-Zevaid, III, 44) 

Ala bin el-Lexhlaxh ka përcjellë se i ati Lexhlaxh, nga sahabet, kur po 
vdiste, u ka lënë këtë porosi: 

"Kur të më varrosni, thoni jdj yi 'Js .jlil ^ (Me emrin e Allahut dhe të sunnetit 
të të Dërguarit të Allahut) 22 dhe më hidhni dhë sipër. Te koka më lexoni fillimin 
dhe pjesën e fundit të sures Bakara. Pa dyshim, unë kam qenë dëshmitar 
se Abdullah bin Omeri e ka parë të bukur këtë praktikë!" (Bejhaki, es-Sunenu’l- 
Kubra, IV, 56) 

Të tërheqin vëmendjen edhe fjalët që u ka thënë si porosi njerëzve 
përreth sahabiu Amr bin As (r.anh) kur po vdiste: 

"Kur të më varrosni, prisni në krye të varrit tim aq kohë sa duhet 
për të therur një deve dhe për ta copëtuar mishin e saj, në mënyrë që, me 
praninë tuaj, të gjej mundësi për t'u mësuar me jetën time të re dhe të 
përgatis përgjigjet që kam për t'u dhënë të dërguarve të Zotit tim!" (Muslim, 
Iman, 192) 

Neveviu i cili e përmend këtë hadith në librin e tij, ka përcjellë këto 
fjalë të imam Shafiiut: 

"Eshtë mustehab (i pëlqyeshëm) këndimi i ajeteve dhe sureve të Kur'anit në 
krye të varrit, por hatmi i Kur'anit është më i bukur!" (Nevevi, Rijadu's-Salihin, 293) 

Siç kuptohet edhe nga këto rivajete (rrëfime), vizita e varreve, lutja për 
paqe, mëshirë dhe falje për ata që shtrihen atje, kryerja e bamirësive dhe 
leximi i Kur'anit në emër të tyre, janë pretekste mëshire për të vdekurit. Në 
Kur'an, Zoti ynë na ka thënë të lutemi kështu për vëllezërit tanë besimtarë 
të cilët kanë kaluar në ahiret përpara nesh: 

"Zoti ynë! Falna ne dhe vëllezërit tanë të besimit që kanë ardhur 
e shkuar para nesh! Dhe mos na lër në zemra asnjë urrejtje për ata 
që besojnë! Zoti ynë! Pa dyshim, Ti je shumë i dhembshur e shumë i 
mëshirshëm!" (el-Hashr, 10) 

Ndërkaq, një specifikë tjetër që duhet bërë kujdes në vizitën e varreve, 
është domosdoshmëria e shmangies nga disa praktika të gabuara dhe sjellje 
të sajuara jashtëfetare (bid'at). 

Edhe nëse dijetarët sunnitë kanë thënë e shkruar shumë gjëra mbi 
ruajtjen e besimtarëve nga nënvleftësimi dhe teprimi i skajshëm lidhur me 
vizitën e varreve, për fat të keq, gjer më sot, asnjëri prej qëndrimeve të 
skajshëm nuk është parandaluar dot. 

Pastrimi nga nënvleftësimi dhe teprimi i skajshëm i vizitës së varreve, 
një praktikë, kjo, që e trazon mjaft mendjen e njerëzve me njohuri fetare 


21 Me emrin e Allahut dhe sipas sunnetit (traditës) të të Dërguarit të Allahut po të 
dorëzojmë si amanet te Zoti! 

të cekëta, si dhe i ndjenjave dhe sjelljeve lidhur me këtë praktikë, është 
një punë shumë e vështirë. Sepse pamjaftueshmëria e njeriut për t'i 
konceptuar të vërtetat abstrakte, e ka veshur vizitën e varreve - për disa 
- me një përmbajtje që mund të konsiderohet pothuajse herezi (shirk), si 
ndezja e qirinjve në kokë të varrit, lidhja e leckave dhe kërkimi drejtpërdrejt 
i ndihmës nga personi që shtrihet në atë varr. Kjo është shfaqje e një 
dobësie dhe pamundësie krejt si ajo e krishterëve të cilët, për shkak të 
pamjaftueshmërisë së vet për ta rrokur konceptin e një Zoti abstrakt, i kanë 
atribuar hyjnitet Hz. Isait, një profeti të pafajshëm! Nga ana tjetër, edhe 
pikëpamja e kundërt e skajshme, e cila e konsideron vetë aktin e vizitës së 
varreve si herezi (shirk), vë në shesh të njëjtin gabim, por në anën tjetër! 

Si në çdo çështje tjetër, edhe në çështjen e vizitës së varreve, Islami merr 
për bazë parimin e maturisë. Siç u tregua edhe më lart, fjalët dhe praktikat 
e Profetit dhe sahabeve lidhur me vizitën e varreve na shpalosin neve se si 
duhet të sillemi në këtë çështje pa rënë në nënvleftësim apo teprim. 

Ibni Abbas (r. anhuma) tregon: 

Pat vdekur nëna e Sad bin Ubades (r.anh). Ai shkoi te Profeti (s.a.s.) 
dhe e pyeti: 

"O i Dërguari i Allahut! Nëna ime vdiq në një kohë kur unë nuk i 
ndodhesha pranë. Nëse jap lëmoshë në emër të saj, a i bën dobi asaj?" 

"Po!" -1 tha i Dërguari i Allahut (s.a.s.). 

Atëherë, Sadi (r.anh) i tha: 

"O i Dërguari i Allahut! Bëhu edhe ti dëshmitar që kopshtin tim frutor 
e bëj sadaka në emër të nënës sime!" (Buhari, Vesaja, 15) 

Prijësi ynë i rrugës së drejtë, Profeti Muhammed (s.a.s.) ka porositur: 

"Kur njeriu vde s, i ndërpriten të gjitha aktet, me përjashtim të këtyre tri 
gjërave: sadakasë me veprim të përhershëm, diturisë nga e cila përfitojnë të tjerët 
dhefëmijës së mbarë i cili lutet për të!" (Muslim, Vasijet, 14) 

Këto hadithe profetike shprehin se besimtarët e vdekur do të shohin 
dobi nga aktet e mira që kanë bërë në të gjallë dhe nga mirësia e atyre 
akteve që vazhdon të veprojë edhe pas vdekjes së tyre, se, veç kësaj, do të 
mund të përfitojnë nga lutjet dhe mirëbërësitë e të afërmve të gjallë dhe 
vëllezërve muslimanë duke i nxitur këta të fundit që të veprojnë në këtë 
mënyrë. 

Me të vërtetë, pas një besimtari që ka kaluar në jetën tjetër, ahiret, bëhen 
shumë të mira me qëllimin që mirësia e tyre t'i përkasë atij. Siç thuhet edhe 
në hadithin e mësipërm, për sa kohë që të vazhdojë të veprojnë mirësitë e 
një besimtari të vdekur, vazhdon edhe shpërblimi i tij dhe libri i punëve 
të tij nuk mbyllet. Punëve e mira dhe bamirësitë të kryera si detyrim 
besnikërie nga trashëgimtarët dhe miqtë e vërtetë për besimtarin i cili vdes 
duke i lënë lamtumirën kësaj bote e duke hyrë i vetëm në botën e varrit, 
janë ndër aktet më të çmuara e më të virtytshme. 










Disa çështje mistike 


Veçanërisht pagimi i borxheve të të vdekurit është një punë e mirë 
(ameli salih) e nxitur nga Profeti (s.a.s.). Kur i sillnin një të vdekur, Profeti 
(s.a.s.) në fillim pyeste nëse i vdekuri kishte borxhe dhe, pas pagimit të 
tyre, ia falte namazin e të vdekurit. Ky qëndrim është një mësim i çmuar 
mëshire për ne në lidhje me të vdekurit tanë. 

Në këtë specifikë, në analogji me dhënien e shpërblimit (fidjes) në 
vend të agjërimeve të pambajtura dhe të pazëvendësuara për shkaqe 
vështirësie, imam Muhammedi ka një opinion (ixhtihad) të emërtuar 
"iskat-i salat" (reduktimi i namazit) me shpresën e faljes edhe të namazeve 
të pakryera. Sipas kësaj, për çdo kohë namazi të pafalur duhet plotësuar 
nevoja e ushqimit njëditor të një të varfëri ose dhënia e kundërvlerës së saj 
në monedhë. Ndërkaq, ky dhurim duhet të bjerë në dorë të të varfërit pa 
pësuar asnjë ndryshim në sasi. Nga ky opinion (si dhe konkluzion juridiko- 
fetar) i imam Muhammedit kuptohen tri dobi të rëndësishme: 

a) Nxitja e dhurimit dhe përfitimi i shpërblimit nga 
dhuruesi. 

b) Gëzimi i nevojtarëve dhe bërja e lutjes nga ana e tyre për të 
vdekurin. 

c) Shpresimi i faljes dhe i mëshirës së Zotit për të vdekurin. 

Trajtimi i quajtur "iskat" (reduktim) 2 , i bërë për të vdekurin, për fat të 

keq, në ditët tona, duke u larguar nga qëllimi i vërtetë me anë të zbatimit 
të "qarkullimit", ka marrë një përmbajtje në kundërshtim me frymën e 
Islamit. 

Kjo praktikë e emërtuar "devir" 24 është shndërruar në një farë 
mashtrimi. Me këtë lloj praktike të gabuar, bëhet përpjekje që një adhurim i 


23 Në origjinal: iskat (reduktim). Kështu emërtohet reduktimi i borxheve adhurimore 
të namazit, agjërimit, kurbanit, etj. të një personi të vdekur duke dhënë lëmoshë 
(sadaka) të varfërve e nevojtarëve. 

24 Në origjinal: devir (qarkullim). Në vend të shumës së plotë që duhet dhënë, merret 
një shumë e vogël, mbështillet me beze dhe i jepet si dhuratë të varfërit. Pastaj 
ajo merret nga i varfëri prapë si dhuratë dhe ky këmbim vazhdohet gjersa të plo- 
tësohet shuma e plotë si kundërvlerë e borxhit. Kjo praktikë nuk ekzistonte në 
kohë të Profetit (s.a.s.), tabiinëve dhe tebe-i tabiinëve. Reduktimi është lejuar në 
fundet e shek. II Hixhri, kurse reduktimi me anë të qarkullimit, në shek. V Hixhri. 
Reduktimi me anë të qarkullimit i kthyer në zakon në kohën tonë dhe që pande- 
het se mbështetet në burimet e Islamit, është një lloj pseudonovatorizmi (bid'at) që 
përbën shkak për koprraci në dhurim dhe përtaci në adhurime. Prandaj, zakoni 
i qarkullimit duhet braktisur dhe sadakaja në emër të të vdekurit u duhet dhënë 
drejtpërdrejt të varfërve, duhen kryer bamirësi dhe, për faljen e gabimeve, i duhet 
bërë lutje Allahut të Lartë. Kështu, edhe veprohet në përputhje me sunnetin, edhe 
adhurimet pasurore-materiale, bamirësitë dhe lëmoshat shkojnë tek nevojtarët e 
vërtetë. (Hayrettin Karaman, Ebediyet Yolcusunu Ugurlarken, s. 81-85) 

pakryer të kompensohet me anë të një sjelljeje me pamje sadakaje në fakt të 
pakryer. Kjo bëhet kështu: Vihet në dispozicion një sasi parash me qëllim 
për ta pastruar nga borxhet e mundshme të namazit 25 që mund të ketë një 
person i vdekur dhe, ndërsa duhet që, sipas qëllimit të mirë, kjo sasi parash 
t'u jepet nevojtarëve (si sadaka), për fat të keq, shpesh herë, qarkullohet 
nga dora në dorë mes disa personave duke e shoqëruar këtë qarkullim 
me shprehjet JjJ “e mora, e pranova" -i-Uj “e dhurova", duke menduar se, 
me këtë qarkullim, sasia e supozuar e dhuruar shumohet. Qarkullimi i 
një sasie të vogël parash me dhënie-marrje me një qëllim të paracaktuar 
mes disa personash dhe besimi se, me këtë mënyrë veprimi, shuma bazë 
shumohet sipas numrit të personave që marrin pjesë në këtë qarkullim, 
po kështu, edhe mirësia përkatëse, është një sajim i shëmtuar që mund 
të mashtrojë vetëm ata që e bëjnë. Sidomos është shumë e habitshme kur 
këtë mënyrë e përdorin njerëz të pasur, të cilët shpresojnë edhe të kenë 
përfitime shpirtërore prej saj. Për më tepër, për ata që e shohin këtë gjë nga 
jashtë, të cilët e konsiderojnë si tejet të paarsyeshme dhe, mos qoftë e thënë, 
si përpjekje për ta gënjyer Allahun, s'është gjë tjetër veçse preokupim me 
një punë të kotë. 

O Zot! Na i përgatit qëllimet sipas pëlqimit tënd! Na mbro nga 
fundi i atyre të cilët, duke e dhënë veten pas kësaj bote, janë mbytur në 
një gropë ujë! Zoti ynë, o më mëshiruesi i mëshiruesve! Na i zbukuro e 
na i përsos jetën dhe vdekjen me begatitë, dhuntitë dhe bukuritë e larta 
që ua ke falur robve të tu të mirë, si dhe me anë të bashkimit me Ty! 

O Zot! Na e mundëso të gjithëve ta shohim gjithësinë me vështrimin 
e dashurisë hyjnore, ta sodisim atë nga këndi i vetëdijes, ndjenjës, 
dridhjeve të ndërgjegjes dhe emocioneve të besimit, të arrijmë në klimat 
e faljes me vesën e pendimit të pikuar nga sytë dhe të arrijmë në praninë 
Tënde me faqe të bardhë dhe ndërgjegje të qetë! 

Amin, ashtu qoftë! 


( 392 ) 


25 Me borxhe namazi është fjala për namazet që një person i vdekur nuk i ka falur dot 
në të gjallë, ose namazet që i ka falur pa respektuar siç duhet kushtet e përsosmërisë 
së namazit, si principialiteti, sinqeriteti dhe përshpirtshmëria. Pra, këtu nuk bëhet 
fjalë për namazet e pafalura për shkak plogështie dhe përtacie duke i besuar kom- 
pensimit të tyre me një mënyrë të tillë. 

















Shih me sy të mirë! 






/ Vërejtjet dhe këshillat e miqve të 
m/ së Vërtetës janë reflektime nga kli- 
r ma e Kur'anit dhe nga bisedat e të 
Dërguarit të Allahut. 


•m 


KESHILLA NGA MIQTE E SE VERTETES 

Miqtë e së Vërtetës 1 , të cilët e kanë përkryer botën e tyre të jash- 
tme e të brendshme dhe, duke i ngjitur shkallaret e zemrës, kanë arritur 
përsosmërinë e sjelljes, janë njerëz që kanë merituar nderin të jenë "trashë- 
gimtarë profetikë". Ata janë kulme të përsosmërisë së orientimit dhe sjell- 
jes profetike, të shpëmdarë nëpër kohëra. E thënë ndryshe, janë udhëzues 
praktikë dhe konkretë për ata që s'kanë pasur nderin ta shohin Profetin 
(s.a.s.) dhe sahabet, shokët e tij. 

Në hadithin profetik thuhet: 

"Dijetarët (të cilët e kanë përkryer botën e vet të jashtme e të brend- 
shme dhe e kanë shndërruar diturinë e vet në kulturë) janë trashëgimtarë të 
profetëve!" (Ebu Davud, llm, l) 

Te këta besimtarë të përkryer, të merituar të shfaqjeve materiale të 
emrave Rahman (mëshimes) dhe Rahim (shpërblyes) të Zotit, mëshira dhe 
dhembshuria janë bërë natyra e vërtetë e tyre. Gjithashtu, këta besimtarë të 
mirë (salih), duke shpëtuar nga egoizmi, kalojnë një jetë të tërë orientimi si 
të merituar të ndjenjës së vetëmohimit. Jeta e tyre orientuese vazhdon edhe 
pas kurmit të tyre të vdekshëm. Si të merituar të konfidencës hyjnore duke 
i përdorur si urë shpirtrat e vet në përfundim të vetedukimit, bëjnë për- 
pjekje të vazhdueshme që edhe ummetin, bashkësinë e besimtarëve, duke e 
kaluar nga kjo rmgë, ta afrojnë te Zoti. Ata janë mësuesit e masave njerëzo- 
re që presin shpëtim. Ata janë heronj që bartin në ndërgjegje përgjegjësinë 
e një vëllazërie para Allahut dhe njerëzve! 

Vërejtjet, paralajmërimet, këshillat dhe porositë e miqve të së Vërtetës, 
miqve të Zotit, janë reflektime nga bisedat e të Dërguarit të Allahut, sepse 


1 Në origjinal përdoret fjala Hak me kuptimin e Vërtetë (e vërteta e vetme) dhe Zot. 
Gjatë interpretimit të kësaj vepre në shqipe, ne kemi përdorur, sipas vendit, edhe 
cilësimin miqtë e Zotit, edhe cilësimin miqtë e së Vërtetës. 

ai është qendra e përfitimit shpirtëror. Bisedat plot emocione shpirtërore, 
vërejtjet, paralajmërimet dhe këshillat janë shkëndija të përcjella në mëny- 
rë zinxhir nga ajo qendër. Kuvende të tilla të miqve të Zotit duhet të dihen 
si pasuri, sepse ata janë personalitete shembullorë të cilët, jetën profetike 
njëzetetrevjeçare të Profetit (s.a.s.) ia kanë reflektuar bashkësisë në mënyrë 
verbale, praktike dhe afektive. 

Si fluturat që përsillen rreth burimit të dritës, me afërsinë dhe dashu- 
rinë për Zotin, miku i Zotit e ka bjerrë vullnetin aq sa, më në fund, Zoti 
është bërë syri që i sheh, veshi që i dëgjon. Ngaqë ndodhet nën shfaqjen e 
dashurisë dhe pasionit për Zotin, prirjet egoiste tek ai "janë djegur" krejt 
siç digjet letra nën thjerzën që i mbledh dhe i përqëndron mbi të rrezet e 
diellit! Kështu, ngaqë miku i Zotit shndërrohet në qendër tërheqjeje shpirt- 
ërore, njerëzit e tjerë e duan atë në mënyrë të vullnetshme apo të pavull- 
netshme dhe zemrat e tyre rrjedhin drejt tij. Vërejtjet, paralajmërimet dhe 
këshillat e tij bëhen melhem dhe shërim për shpirtrat! 

Vërejtjet, paralajmërimet, orientimet dhe këshillat e miqve të Zotit, 
të cilët janë të merituar të këtij horizonti të lartë dhe të kësaj inteligjence 
moralo-shpirtërore, zotërojnë një vlerë dhe ndikim shumë më të madh në 
zgjimin e zemrave indiferente sesa këshillat e personave të paefektshëm në 
diturinë e tyre. Prandaj këshillat e tyre të begata duhen njohur si një dhunti 
që s'gjindet dhe me këtë vetëdije u duhet dhënë zemër me sinqeritet dhe 
dashuri orientimeve të tyre që u dhurojnë shpirtrave qetësi. Ja, pra, disa 
shembuj nga këto këshilla të miqve të Zotit, të cilat, si kandilë orientimi, 
ndriçojnë rrugën e lumturisë së përjetshme: 


Hasan Basri, kuddise sirruh 2 


(642 - 728) 


O biri i Ademit! Besimtari i vërtetë, edhe nëse është gjer në fund i 
devotshëm, përsëri zgjohet me frikë. Në fakt, kjo i ka hije atij. Besimtari 
përsëri me të njëjtën frikë takohet me mbrëmjen. Po, ai gjithmonë është 
mes këtyre dy frikërave! 

1) Mëkatet e kaluara. Ai nuk mund ta dijë se si do ta trajtojë Allahu për 
shkak të këtyre mëkateve. 

2) Jeta e ardhme. Çfarë jete do të bëjë, si do ta japë frymën e fundit? 
Gjithmonë i mendon përgjigjet e këtyre pyetjeve. 

O njerëz! Duke e kuptuar këtë të vërtetë, bëni punë të mira! Allahu 
dhe i Dërguari i Tij i shohin punët tuaja që bëni. Ju një ditë do të ktheheni 


2 Iu shenjtëroftë e fshehta! 

tek Allahu i cili e di të fshehtën dhe të dukshmen. Ja, atë ditë do t'ju njoftojë 
një nga një për ato që keni bërë! 

Kini shumë kujdes zemrat tuaja! I ripërtërini ato vazhdimisht duke e 
përmendur Allahun, sepse zemra ndryshket shpejt. Dhe frenojeni veten 
sepse ajo është shumë e papërmbajtur! Nëse nuk u bëheni pengesë dëshi- 
rave të këqija të vetes, vjen një ditë që ajo t'ju rrokullisë në një greminë të 
frikshme! 

Ju nuk mund të bëheni zotërues të besimit të përkryer gjersa të mos 
keni hequr dorë nga qortimi i të tjerëve duke pasur vetë të meta. Atëherë, 
para se të shihni të metat e të tjerëve, hidhuni një sy të metave tuaja dhe 
fillojeni punën duke i rregulluar ato! 

O njerëz! Kur'ani është shërim për besimtarët dhe udhëzues për të de- 
votshmit. Kush bën siç thotë ai, orientohet dhe gjen rrugën e drejtë. Kush ia 
kthen shpinën atij, bëhet i fatkeq dhe zvarritet në fatkeqësi. 

O biri i Ademit! Do të vdesësh i vetëm, do të ringjallesh i vetëm dhe do 
të japësh llogari i vetëm! 


Malik Bin Dinar, kuddise sirruh (vd. 748) 


Përveç këtyre dy gjërave, nuk ka mbetur gëzim në këtë botë: 

1) Të takohesh me vëllezërit dhe të kuvendosh me ta. 

2) Të ngrihesh për namazin tehexhxhud dhe në atë kohë të begatë të 
bësh shumë dhikr dhe këndim Kur'ani. 


Xhafer Sadik, kuddise sirruh (699 - 766) 


Kur të bësh një punë të mirë (salih amel), nënvleftësoje para syve të 
tu dhe mbaje fshehtë, sepse, po e nënvleftësove, nuk të çon në vetëpël- 
qim. Po e fshehe, i plotësohen mangësitë, pra, i shtohen vlerat dhe virtytet. 
Ndërkaq, duhet të nxitohesh për të bërë punë të mira, sepse nefsi, vetja jote, 
e kapur pas ndonjë dobësie, mund t'i shtyjë për më tutje ato ose mund të të 
bëjë të heqësh dorë prej tyre! 

Po qe se dëgjon një gjë të papëlqyeshme për vëllanë besimtar, mendo 
me këmbëngulje se ai duhet të ketë ndonjë justifikim. Po të mos e gjesh, 
mendo se mund të ketë ndonjë justifikim që s'e kupton dot ti dhe mbuloja 
të metën! 

Sufjan Thevri, kuddise sirruh 


(713 - 777) 


Marrja e dijeve duhet bërë me qëllim për t'u bërë i bindur ndaj Allahut, 
për t'i zbatuar urdhrat e Tij dhe për t'u frikësuar prej tij. Epërsia e diturisë 
për sa i përket vlerës dhe virtytit rrjedh ngaqë ajo e bën njeriun zotërues të 
ndjenjave të larta. 

Për ty është më me përfitim të shkosh në Horasan për të kumtuar fenë, 
sesa të qëndrosh në Mekë si banor. 

Kushti i parë i domosdoshëm për diturinë është të kërkosh rrugët për 
ta gjetur atë. Pas gjetjes së dijes dhe përvetësimit të saj, vjen zbatimi i saj 
në praktikë. Pastaj, heshtja dhe meditimi. Pastaj, vështrimi i gjithësisë me 
shikim mësimnxjerrës!... 


Xhunejd Bagdadi, kuddise sirruh 


(vd. 909) 


Kuvendi me Allahun, domethënë, qëndrimi bashkë me Të, bëhet me 
anë të një etike dhe edukate të bukur, me vazhdimësinë e gjendjes së im- 
presionimit dhe vetëkontrollit. 

Kuvendi me të Dërguarin e Allahut (s.a.s.) bëhet duke e ndjekur sun- 
netin dhe mënyrën e tij të jetesës. 

Kuvendi me evlijatë, të urtët, bëhet me anë të respektit dhe shërbi- 

mit. 

Kuvendi me njerëzit e shtëpisë bëhet me anë të moralit të bukur. 
Kuvendi me miqtë bëhet duke qenë gjithmonë fytyrëqeshur dhe duke 
i gëzuar ata. 

Kurse kuvendi me njerëzit e popullit bëhet me lutje dhe mëshirë ndaj 

tyre. 


Imam Gazali, kuddise sirruh 


(vd.llll) 


(398) 


Biri im, mbaje zemrën në gjendje absolutisht vigjilente në këto tre 
adhurime që mendja dhe zemra të mos të ndodhen në vend tjetër: kur të 
lexosh Kur'an, kur të përkujtosh Allahun dhe kur të falësh namaz. Në këto 
tri gjendje mos i ço, qoftë edhe për një çast, mendjen dhe zemrën në vend 
tjetër! Mos harro që je para Allahut! Përndryshe, po qe se je drejtuar nga 
kiblja, kurse mendja të ndjek gjëra të tjera, ky kthim e humb vlerën! Lidhe 
orientimin tënd me Qaben që është faltorja e parë ku ka lindur Islami dhe 

zemrën tënde, pas Allahut! Veçanërisht, nëse dëshiron të bëhesh dijetar 
i kulturës shpirtërore (arif), prej dijetarëve, heshtja le të të jetë meditim, 
vështrimi, mësim dhe, dëshira, bindje, sepse këto tri veti janë shenjë dallue- 
se i arifëve, dijetarëve të kulturës shpirtërore! 

Biri im, ruaju jashtëzakonisht nga borxhi ndaj njeriut, sepse për shkak 
të një qindarke ikën sevapi i shumë adhurimeve që janë pranuar. Profeti 
(s.a.s.) nuk e falte namazin e të vdekurve që kishin borxhe. Qëllimi i kësaj 
ishte t'i bënte të pasurit të ndjenin mëshirë dhe t'ia falnin borxhin. Besimtari, 
kur merr borxh, nuk merr kot, por, nëse merr borxh prej nevojës me qëlli- 
min për ta larë, Allahu e ndihmon atë. Madje, nëse mes përpjekjeve, vdes 
pa e paguar, Allahu do ta ndihmojë edhe në ditën e kiametit! 

Duhet të falenderojmë edhe për belanë, sepse nuk ka bela të tjera veç 
mohimit dhe mëkateve, që në brendësi të tyre të mos ketë një mirësi që ti 
nuk e di. Allahu e di të mirën tënde më mirë sesa ti. Ka shumë gjëra që ti i 
konsideron të këqija, por që janë të mira për ty, dhe ka shumë gjëra që i ke 
konsideruar të mira, por që janë të këqija për ty. Rruga më paqësore është 
të jesh i kënaqur rne vlerësimin hyjnor për ty dhe të mund të falenderosh 
në çdo gjendje! 

Biri irn, nëse ka ndonjë aspekt që duhet të bësh shumë kujdes, ajo 
është se rne kë shoqërohesh. Dije mirë, se një shportë me mollë të mira, 
nuk mund ta bëjnë të mirë një mollë të kalbur që ndodhet në mes të tyre, 
por një mollë e kalbur mund t'i prishë të gjitha! Për këtë arsye, shoqërohu 
gjithmonë me të mirët (salih)! 

Shoku i mirë i ngjan atij që shet vaj trëndafili dhe ose ti blen prej tij, ose 
ai të lyen me erë të mirë, ose, të paktën, duke ndenjur pranë tij, edhe ty të 
vjen erë e mirë! Njeriu rri me ata që do. Kë të kesh dashur në këtë botë dhe 
me kë të jeshë shoqëruar, me ta do të mblidhesh ditën e gjykimit. Atëherë, 
vazhdo të marrësh pjesë në kuvendet e dijetarëve që veprojnë me diturinë 
e tyre, dhe të njerëzve të mirë! 

Biri im, çdo gjë në jetë ekziston sipas përpjesëtimit të bërë nga Allahu. 
Allahu, dikë e ka bërë të pasur, dikë të varfër, dikë të shëndoshë, dikë sa- 
kat, dikë dijetar dhe dikë e ka bërë të paditur. Vetëm kështu sigurohet rendi 
i kësaj bote. Kur të shohësh njerëz më poshtë se veten, mos u mburr dhe 
mos i shih ata si të pavlerë. Ti mund të ishe në vend të tyre dhe ata mund 
të ishin në vendin tënd. Ja pra, duke menduar kështu, bëhu shok me të 
varfërit. Gjithmonë mundohu të jesh zemërbutë ndaj tyre. Mbroje dinjite- 
tin njerëzor dhe dinjitetin islam! Vetëm kështu arrihet lumturia. Nëse do 
qetësi në këtë botë dhe në ahiret, mos ngacmo e mos prek askënd! Kur të 
shohësh një më të ri sesa ti, shikoje me mendimin se ai ka mëkate më pak se 
ti , kurse kur të shohësh një më të madh në moshë sesa ti, shikoje me me- 
ndimin se ai ka sevape më shumë se ti, se është më i çmuar me ato anë të tij që 

ti nuk i di\ Kur të shohësh një clijetar, mendo: "Ky ka dije, e shpëton veten 
e tij!" Dhe kur të shohësh të paditurin, mendo: "Ky nuk di, Allahu e fal!" 
Kur të shohësh një qafir (mohues) madje, që akoma nuk dallohet se është 
në frymë të fundit, mendo: "Nëse Allahu e udhëzon atë, ai mund të dalë 
në praninë hyjnore me të gjitha mëkatet e tij të falura dhe i pastër!" Dhe 
mendo kështu për fundin tënd: "Vallë, si do të jetë fryma ime e fundit?" 
Sa më mirë ta njohësh veten tënde dhe ta shohësh të pavlerë, po aq do të 
lartësohesh në vlerë para Allahut! 

Biri im, plotësoji me sa të kesh mundësi nevojat e vëllezërve të tu të 
besimit, sepse Profeti (s.a.s.) thotë kështu: 

"Kush plotëson një nevojë të një vëllai besimtar, edhe Allahu i Lartë ia 
plotëson një nevojë atij!" (Buhari, Medhalim, 3) 

Në një hadith tjetër, Profeti (s.a.s.) thotë: "Kush mbulon një të metë të një 
muslimani, Allahu ia mbulon një të metë atij në këtë botë dhe në ahiret!" (Muslim, 
Birr, 72) 

Një që është i mençur, duhet t'i thotë vetes së tij: Kapitali im është 
vetëm jeta ime. Ky kapital është aq i vlefshëm saqë çdo frymëmarrje shpen- 
zohet, kurrsesi nuk mund të merret prapë! Frymëmarrjet janë të numërura 
dhe në pakësim të vazhdueshëm. Atëherë, vlerësoji shumë frymëmarrjet 
e tua dhe shikoje këtë botë të përkohshme, sikur do të vdesësh nesër. Të 
gjitha pjesët e trupit tënd ruaji nga harami dhe mbaju pas devocionit! 

O Zoti im, na e përfundo jetën tonë me lumturi, na e cakto si pjesë 
shikimin e bukurisë tënde dhe pëlqimin tënd! Mos na e lër mangët kënaqë- 
sinë mëngjes e mbrëmje! Bëje devotshmërinë për ne ushqim dhe orientoje 
mbështetjen dhe besimin tonë tek Ti! Na bëj të qëndrueshëm ne në rrugën 
e vërtetë! Vetëm Ti je i denjë për adhurim! Të besoj Ty të pastër nga atri- 
butet relative! U bëra një ndër të padrejtët sepse s'të adhurova ashtu siç 
duhet! 

Lavdia dhe falenderimi qoftë për Allahun, Zotin e botërave! Falja dhe 
Paqja qofshin për Muhammed Mustafanë (s.a.s.)! 


Abdulkadir Gejlani, kuddise sirndi 


(1077-1166) 


O bir, ty të duhet devotshmëria! Prandaj përpiqu të kryesh domos- 
doshmëritë e devocionit në mënyrë që zemra të të shpëtojë nga armiqësia 
e brendshme dhe nga veset e shëmtuara, të të orientohet kah e mira! 

O bir, kur të mbledhësh fitime, mos u bëj si personi që mbledh dru 
natën por nuk di se ç'zë me dorë! Kij kujdes për pjesën e pasurisë që kalon 
në dorën tënde, nëse është haram apo hallall, legjitime apo jolegjitime! Në 

të gjitha veprimet e tua bashkohu me diellin e tevhidit (njësimit të Zotit) 
dhe takvasë (devotshmërisë)! 

O bir, veprimi sipas Kur'anit, të lartëson në pozitën e Kur'anit dhe 
të vendos atje. Ndërsa veprimi sipas sunnetit, të afron ty te i Dërguari i 
Allahut. Me mbrojtjen ndjesore dhe moralo-shpirtërore të Profetit (s.a.s.), 
nuk ndahesh qoftë edhe për një çast nga mjedisi i zemrave të miqve të 
Allahut. Ai është që i zbukuron zemrat e miqve të Allahut! 

O bir, ngrënia haram e vret zemrën, kurse ngrënia hallall e ringjall! Ka 
kafshatë që të preokupon ty me këtë botë, ka kafshatë që të preokupon ty 
me botën e pasme, ahiretin. Ka edhe kafshatë që të jep vlerë ty te Krijuesi i 
kësaj bote dhe i ahiretit! 

O bir, bëhu shok me atë që të ndihmon ty në çështjen e luftës me vet- 
veten. Gjindu në bisedat e tij. Mos u bëj shok me atë që të ndihmon të 
prishësh veten tënde. Së pari merru me veten tënde, bëhu i dobishëm për 
të dhe rregulloje atë. Pastaj merru me të tjerët. Mos u bëj si qiriri që ndriçon 
të tjerët, kurse vetë shkrihet e mbaron! O ti njeri që dëshiron të bësh punë të 
mira në rrugën e Allahut, bëhu i sinqertë, pëmdryshe lodhesh kot! 

Orientimi i të tjerëve nuk bëhet me llafe, por realizohet me një besim 
dhe dëshirë të pastër nga zemra. Përsëri, të gjitha këto janë rezultate që 
mund të merren me mbyllje në vetvete, adhurim, përmendje të Zotit, për- 
korësi dhe vetëkontroll dhe jo rezultate që nuk shkojnë përtej së qeni for- 
malitet dhe shtirje dhe që mund të arrihen me një sërë sjelljesh që kurrë 
nuk ndikojnë mbi shpirtin! Prandaj, gjuha dhe zemra, përmbajtja dhe duk- 
ja, fjala dhe e vërteta e udhëtarit të rmgës së Allahut duhet të jenë një dhe 
duhet të shprehin të njëjtën gjë! 


Ahmed Rifai, kuddise sirruh 


(1118-1182) 


Zotërinj! Mundohuni ta bëni të hapur afërsinë me miqtë e Allahut, 
sepse ai që do mikun e Allahut, do Allahun, ai që i bën armiqësi atij, i ka 
bërë armiqësi Allahut! 

Vazhdojeni dhikrin, sepse dhikri është një magnet për lidhjen hyjnore, 
është një pe i fortë për afërsinë hyjnore! Ata që e vazhdojnë përmendjen e 
Allahut, janë mirë me Allahun. Ai që është mirë me Allahun, është bash- 
kuar me Të. Për të vendosur dhikrin në zemër, bëhet e mundur vetëm me 
begatinë e kuvendeve, sepse njeriu është në rrugën e mikut të tij! 

Meditimi është puna e parë e Profetit tonë (s.a.s.). Po ashtu, para të 


gjitha farzeve, adhurimi i tij përbëhej prej mendimit mbi krijesat dhe të 

mirat e Allahut! Në është kështu, edhe ju kapuni fort pas meditimit dhe 
bëjeni atë pretekst mësimi! 

Kini kujdes! Mos u bëni si sita që miellin e hollë e lëshon poshtë kurse 
krundet i mban për vete. Kini kujdes që, kur nga goja juaj të derdhet urtësi, 
në zemrat tuaja mos të ketë hile dhe prishje. Pëmdryshe, do të jepni llogari 
sipas ajetit: "A i urdhëroni njerëzit për të mirë dhe harroni vetet tuaja?" 
(el-Bakara, 44) 

Bëjini zemrat krejt të pastra, sepse pastrimi i zemrës është më i 
rëndësishëm se pastrimi i trupit. Në fakt, Allahu i Lartë nuk sheh rro- 
bat, por zemrat! Duke ndjekur kufirin e orientimit, mos kërkoni dhe mos 
zgjidhni tjetër veç Allahut! 

Zotërinj, i hapet dera atij që troket me thjeshtësi dhe qetësi! Dhe pra- 
nohet brenda! Kush hyn brenda kokulur, pritet me nderim! 


Abdulhalik Guxhdevani, kuddise sirruh 


(vd. 1189) 


O bir! Po ta lë porosi që në të gjitha kushtet të mbështetesh në dijen, 
edukatën dhe devocionin! Lexoji librat e paraardhësve dhe ec në rmgën e 
sunnitëve (ehli sunnet vel xhemaat)! Mëso fikh dhe hadith dhe ik larg e më 
larg nga sofitët e paditur! Namazet fali patjetër me xhemat! Nëse në zemrën 
tënde ka prirje për famë, mos u bëj imam dhe muezin! Largohu nga fama 
sa të keshë fuqi! Në famë ka fatkeqësi. Gjithashtu, syrin të mos ta kesh te 
pozitat, mbaje veten vazhdimisht poshtë! Mos u bëj dorëzanës në punët që 
s'i përballon dot! Mos u përziej në punët e popullit që nuk të interesojnë ty. 
Mos u shoqëro e mos rri me administrues mëkatarë. Ruaj ekuilibrin në çdo 
çështje. Mos u kap shumë pas dëgjimit të zërit të bukur duke e humbur 
maturinë, sepse kjo e nxin shpirtin dhe në fund lind hipokrizia. Ndërkaq, 
edhe zërin e bukur mos e moho, se ezani dhe Kur'ani i ngjallin shpirtrat 
me të! Ha pak, fol pak, fli pak dhe ik nga indiferentët siç ikën nga luani. Në 
kohët e intrigave dhe përçarjeve, zgjidh vetminë! Rri larg nga ata që, duke 
dhënë fetva se ashtu ua kërkon interesi, bëhen shkak për nënvleftësimin 
e fesë, nga të pasurit kryelartë dhe të paditurit! Ha hallall, ki kujdes nga 
punët e dyshimta dhe ki kujdes devotshmërinë në martesë, pëmdryshe 
lidhesh pas kësaj bote dhe e dëmton fenë për hir të saj. Mos qesh shumë, 
veçanërisht ki kujdes mos të qeshësh me zë të lartë. Të qeshurit e shumtë e 
vret zemrën, por edhe buzëqeshjen mos e lër pas dore. Shikoji të gjithë me 
syrin e dhembshurisë dhe mos nënçmo kërkënd! Mos e zbukuro shumë 
pamjen tënde të jashtme, sepse përparimi yt i jashtëm vjen nga shkatërrimi 
yt i brendshëm. Mos debato, mos kërko gjë prej askujt, ji i ngopur, ji i pasur 

me atë që ke, ruaje dinjitetin tënd! Ji besnik ndaj atyre që janë munduar për 
ty dhe që të kanë edukuar, bëju shërbim atyre me pasurinë tënde, shpirtin 
tënd dhe ndrysho me gjendjen e tyre. Indiferentët që tregohen të pabesë, 
nuk gjejnë të mirë! Mos ano nga kjo botë dhe nga indiferentët që anojnë nga 
kjo botë! Zemra jote duhet të jetë gjithmonë e brengosur, trupi yt duhet të 
jetë gjithmonë i fortë për adhurim, syri yt duhet të jetë lotues dhe zemra 
jote duhet të jetë e butë. Puna jote le të jetë e pastër, lutja jote le të jetë për- 
gjërim, rrobat e tua, të thjeshta, shoku yt i rrugës le të jenë miqtë e Zotit, 
kapitali yt le të të jenë dituritë fetare të dukshme e të fshehta i jashtëm dhe 
i brendshëm le të jenë shkencat fetare, shtëpia jote, faltore dhe të afërmit e 
tu le të jenë miqtë e Allahut! 


Feriduddin Attar, kuddise sirruh (1119 - 1220) 


Prano kërkimin e ndjesës të atyre që të lëndojnë. Atë që lëndon popu- 
llin, Allahu nuk e do. Një fetari nuk i shkon një natyrë e tillë. Ai i cili e pla- 
gos një zemër me dhunë, atë plagë e ka hapur në trupin e tij. Në shpirtrat e 
atyre që mundin ta shohin të metën e vet, shfaqet një forcë! 

Shenjat e mendjetrashësisë janë këto: 

Të kërkosh gabimet e të tjerëve duke mos parë gabimin tënd. Të shpre- 
sosh bujari, kur në zemrën tënde ka shpërthyer fara e kopracisë. 

Ai që nuk e kënaq popullin me moralin e tij, nuk ka asnjë vlerë në 
prani të Allahut. 

Vizitoji të sëmurët, sepse kjo është tradita e Profetit (s.a.s.). Nëse ke 
mundësi, jepu ujë të eturve. Shërbeju njerëzve që janë në xhami. Interesohu 
për gjendjet dhe ndjenjat e jetimëve ashtu që Allahu të të nderojë ty, sepse 
një çast qarjeje e jetimit mjafton për dridhjen e arshit të lartë. Një dhunues 
që bën të qajë një jetim, bëhet dru për zjarrin e xhehennemit. Ai që gëzon 
një jetim të sëmurë, i ka hapur vetes një derë të xhennetit. 

Çfarë të japësh në rrugë të Allahut, ajo është pasuria jote e vërtetë. Ai 
që mbetet pas ka llogari për të dhënë! 

m 


Muhjiddin Ibnu'l-Arabi, kuddise sirruh 


(1165-1240) 


Nëse e ushtron zemrën tënde në dhikr, patjetër zemra do të të ndri- 
çohet me dritën që do të japë dhikri! Ajo dritë siguron hapjen e syrit të 
zemrës! 

Sillu me mëshirë dhe butësi ndaj robve të Allahut. Shpëmdaje me 
shumicë mëshirën tënde ndaj të gjithë gjallesave. Mos thuaj: "Ky është bar, 
është pa shpirt, nuk ka dobi!" Po, ato kanë dobi dhe shumë të mira. Lëre 
krijesën në gjendjen e saj dhe trajtoje me mëshirën e Krijuesit! 

Mos e kthe bosh atë që të kërkon diçka, merrja zemrën qoftë edhe me 
një fjalë të mirë dhe tregoji fytyrë të qeshur. Mendo se në të ardhmen do të 
takohesh me Allahun. 

Mos të të bëjë kush për pasuri rob përveç Allahut, sepse ti je vetëm 
robi i Allahut që të pranon për rob. 

Të përshëndesësh robtë besimtarë të Allahut, t'u japësh për të ngrënë 
dhe të interesohesh për ta, të tregosh dashuri për ta. Ta dish mirë se të 
gjithë besimtarët janë si një njeri dhe si një trup i vetëm. 

Mësoje veten me xhemaat. Mundohu të qash nga frika ndaj Allahut. 
Lidhu pas litarit të Allahut. Trego interes ndaj atyre gjërave që i do dhe i 
pëlqen Allahu! 

Hz. Mevlana Xhelaleddin Rumi, kuddise sirruh (1207 - 1273 ) 


Allahu i Lartë i ka dërguar në botë profetët dhe të urtët si mëshirë për 
botërat, prandaj e këshillojnë popullin pa u bezdisur dhe pa u mërzitur. 
Për ata që nuk i dëgjojnë dhe nuk i pranojnë këto këshilla, luten: "O Zot! 
Të të vijë keq për këta! Mos ua mbyll këtyre derën e mëshirës! 

Ti mblidh mendjen dhe dëgjoji me dëshirë këshillat e të urtëve! Dëgjoji 
dhe shpëto nga mërzia dhe frika, arrije rehatinë shpirtërore, fito siguri! 

Pa e lënë rastin të të ikë dhe pa rënë në lëkundje, kape dorën e njeriut 
të përkryer i cili është çliruar nga mashtrimet e kësaj bote të vdekshme dhe 
ia ka dorëzuar plotësisht veten Zotit, në mënyrë që të shpëtosh nga intrigat 
e kohës së fundit, të kësaj bote të prishur! 

Fjalët e të urtëve janë plot eliksir, si një lumë i pastër dhe i kthjellët. Sa 
ta kesh rastin në dorë, pi gjersa të ngopesh prej tij që në zemër të të çelin 
trëndafila e lule të tjera shpirtërore! 

I nderuar, dije se edukata është si shpirt në trupin e njeriut. Në të 
vërtetë, edukata është drita e zemrës dhe e syrit të miqve të Allahut. Nëse 
dëshiron t'ia shtypësh kokën shejtanit, hapi sytë dhe shiko se vrasësi i tij 
është edukata! 

Hapi sytë dhe shikoje nga kreu në fund Kur'anin që është fjala e 
Allahut! Të gjitha ajetet e Kur'anit mësojnë edukatën, praktikojnë eduka- 
tën! 

Ti jep ç'ke e ç'nuk ke, mall e pasuri jep dhe merr një zemër! Merr një 
zemër që ajo të të japë dritë dhe bukuri në varr, në atë natë sterrë të zezë! 

Të ndodhesh një çast me një njeri që është mik i Zotit, vlen sa e gjithë 

jeta! Kurse një qime që bie prej tij vlen sa një mineral i çmuar! Ndërkaq, ka 
edhe njerëz të tillë me zemër të ngurtë që janë e kundërta e miqve të Zotit, 
qo jo vetëm s'duhet ndenjur dhe biseduar me ta, por, të mos i shohësh ata 
dhe të qëndrosh larg tyre, vlen sa pasuria e botës! 

I thashë zemrës sime: "Mos ki dëshirë të ndodhesh në krye, por bëhu 
melhem mirësie! Mos u bëj gjemb që shpon! Nëse s'do të të vijë e keqe prej 
dikujt, mos u bëj fjalëkeq, mos u bëj mësues i të keqes, i tillë që mendon 
keq! Me tërë qenien ndodhu mes të mirëve! 

Ibrahim Desuki, kuddise sirruh (vd. 1277) 


Biri im, ajo që të duhet ty, është të marrësh lutjen e të urtëve, të dëshi- 
rosh për mbarësi meritimin e mbrojtjes së tyre! 

O ti që lexon dhe e mëson përmendësh Kur'anin! Mos u lavdëro shumë 
se e ke lexuar dhe mësuar atë përmendësh! Pa shikoje veten: a vepron sipas 
tij, apo jo? 

Biri im, bëhu i qetë duke e lënë preokupimin me gjëra të kota si dialek- 
tika, citimet, fjalët e bukura! Zgjidh principialitetin dhe sinqeritetin, kryej 
punë të mira në këtë rrugë dhe mos bëj si të thotë nefsi (egoja)! 

Shoqërohu me një person të tillë që të ketë mbledhur në vetvete sheria- 
tin dhe hakikatin! Dhe mos harro se këta lloj njerëzish do të jenë ata që do 
të të ndihmojnë më shumë në këtë rrugë! 

Biri im, dëshiroj që gjithmonë të veprosh me anë të sunnetit, traditës 
profetike! Dhe të respektosh edhe parimin e edukatës që është i nevojshëm 
në këtë rrugë! 

Duhet të jesh trim. Të mos bëhesh si ata frikacakë që dridhen nga hija e 
tyre! Çfarëdo shqetësimi që të jetë, të të mos shtrijë menjëherë për tokë! 

Mbushu me dashurinë e Zotit, madje ji në gjendje dalldie me të! 

Bijtë e mi, nëse kërkoni të përgojoni dikë, përgojoni nënën dhe babain 
tuaj, sepse ata e meritojnë më shumë se të tjerët të marrin të mirat tuaja! 

Allahu i Lartë sheh shtatëdhjetë e dy herë gjatë njëzetekatër orëve në 
zemrën e robve të Tij. Atëherë, mbajeni zemrën tuaj të pastër, të bukur dhe 
ndriçojeni, sepse aty është vendi ku shikon Zoti juaj! 

O im vëlla! Në asnjë mënyrë të mos pandehësh se ke bërë diçka vetë! 
Dije se kur ke agjëruar, Allahu ta ka mundësuar të agjërosh. Kur ke falur 
namaz, Allahu ta ka mundësuar ta falësh, kur ke bërë një punë, Allahu ta 
ka mundësuar ta bësh. Nëse ke arritur shkallën e devotshmërisë, Allahu 
ta ka mundësuar ta arrish. Nëse ke realizuar diçka materiale, shpirtërore, 
Allahu ta ka mundësuar ta realizosh! 

O biri im i dashur! Edhe sikur vepra jote të jetë sa vepra e tërë njerëzve 
dhe e xhindëve bashkë, kurrë mos thuaj "unë", sepse Allahu i le në varfëri 

ata që thonë "unë". Mos harro sc, nëse pretendon për egoizëm, shkalla jote 
materiale dhe shpirtërore bie! 

Bahauddin Nakshibend, kuddise sirruh (1318 - 1389) 


Rruga jonë është rruga e shpëtimit që ka treguar Allahu i Lartë, sepse 
kjo rrugë është respektimi i traditës profetike dhe ndjekja e sahabëve të 
nderuar. Për këtë arsye, në rrugën tonë, në pak kohë arrihet shumë htim! 

Rruga jonë është rruga e kuvendit dhe dashurisë, siç ishte kuvend 
rruga e sahabëve të nderuar. E mira dhe begatia janë në bashkim, ndërsa 
bashkimi bëhet me kuvend. Tërheqja për në vetmi mund të jetë rrezik për 
famë, ndërsa fama është shkatërrim. 

Ata që janë në rrugën tonë, duhet të kenë kujdes për këto tri gjëra: 

E para është edukata ndaj Allahut të Lartë, d.m.th., të jesh plotësisht 
në adhurim të jashtëm dhe të brendshëm, të zbatosh të gjithë urdhrat e 
Allahut, të largohesh nga të gjitha gjërat që i ka ndaluar Allahu, të nxjerrësh 
nga zemra çdo gjë tjetër veç Allahut të Lartë dhe t'i përdorësh dhuntitë në 
rrugën e Allahut! 

E dyta është edukata ndaj të Dërguarit të Allahut (s.a.s.). Edhe kjo 
është t'i përshtatesh me dashuri Atij në adhurim, në vepra dhe në të gjitha 
sjelljet! 

E treta është edukata ndaj mikut të Zotit që të ka orientuar. 

Po qe se një ushqim çfarëdo është përgatitur dhe përftuar me indife- 
rentizëm, zemërim ose pa dëshirë, në të nuk ka të mirë dhe begati, sepse 
në të ka gjetur rrugë nefsi (egoja) dhe shejtani (djalli). Te personi që e ha 
këtë ushqim, patjetër do të shfaqet një rezultat që e prish begatinë dhe kë- 
naqësinë. Nga ushqimet hallall (legjitime, të lejuara e të bekuara) dhe të 
pastra të përgatitura pa u kredhur në indiferentizëm dhe duke e menduar 
Allahun e Lartë, shfaqet e mira. Shkaku që njerëzit nuk arrijnë dot të kryej- 
në akte dhe punë të pastra e të mira, është se nuk tregojnë kujdes për t'u 
ruajtur nga harami (gjërat jolegjitime, të palejuara e të pabekuara), nga 
gjërat e dyshimta dhe nga shkelja e të drejtave të personit. Pavarësisht nga 
kushtet, mundësia veçanërisht për të qenë i përshpirtshëm dhe i qetë në 
namaz dhe për ta falur namazin me kënaqësi e duke derdhur lot, varet nga 
ngrënia e gjërave hallall, nga përgatitja e ushqimit duke e kujtuar Allahun 
e Lartë dhe duke e ngrënë atë sikur të ishe në prani të Tij! Personi i cili e ka 
ushqyer trupin me kafshatë haram, nuk mund të ndjejë hare nga namazi! 

Në hadithin e të Dërguarit të Allahut (s.a.s.) që thotë se "Namazi është 
miraxhi i besimtarit" (Sujuti, Kritikë e Ibni Maxhes, I, 313), aludohet për shkallët 
e namazit të vërtetë. Personi që ka qëndruar në namaz, duhet që, duke e 
thënë tekbirin iftitah (të fillimit), të jetë në gjendje kënaqësie e përshpirt- 

shmërie si rrjedhojë e meditimit mbi madhështinë dhe lartësinë hyjnore të 
Allahut të Lartë dhe të thellohet në këtë gjendje gjer në dalldi! Kulmi i kësaj 
gjendjeje i përket të Dërguarit të Allahut (s.a.s.)! 

E vërteta esenciale e thënies së Fjalës së Njësisë "La ilahe il'lallah" ësh- 
të të mos mbash në zemër askënd tjetër veç Allahut të Lartë, të mos krijosh 
idhuj në zemër! Zbatimi i konkluzioneve të Islamit, domethënë kryerja e 
urdhrave dhe shmangia nga ndalimet, lënia e harameve, e gjërave të dy- 
shimta, madje e mubaheve të tepërta, ndenjja larg përjashtimeve dhe për- 
dorimi në sasi të domosdoshme i mubaheve, janë plotësisht dritë dhe këna- 
qësi. Në të njëjtën kohë, janë një mjet që të ngjit në shkallët e shenjtërisë dhe 
urtësisë shpirtërore (evlija). Me anë të këtyre arrihen gradët e shenjtërisë 
(velajet). Të gjithë ata që mbeten larg, mbeten se nuk u kushtojnë vëmendje 
këtyre por veprojnë sipas dëshirave të veta, ndërkohë që frymëzimi dhe 
begatia e Zotit vijnë për çdo çast. 


Mevlana Halid Bagdadi, kuddise sirruh 


(vd.1826) 


Të këshilloj ty, të mbështetesh në bindjen dhe devotshmërinë ndaj 
Allahut, të mos u shkaktosh mundime e vuajtje njerëzve kudo që të ndo- 
dhesh, veçanërisht, të sillesh më me kujdes në Qabe dhe në Xhaminë e 
Profetit! 

Edhe në qoftë se të përgojojnë, ti mos përgojo askënd! Mos merr asgjë 
nga pasuria materiale e ndonjë personi! Merr atë që e ka bërë sheriati hallall 
për ta marrë dhe përdore në rrugë hallall (legjitime, të lejuara e të bekuara)! 
Mos u kënaq duke shpenzuar për epshin ndërsa vëllezërit e tu të fesë janë 
të varfër e të uritur! Në asnjë mënyrë mos gënje! Askënd mos e nënvleftëso! 
Mos mendo se je mbi të tjerët! Në adhurimet ndjesore dhe trupore shpen- 
zoje tërë fuqinë që ke! Krahas kësaj, bëje nefsin (egon) tënd që ta pranojë 
mendimin se "asnjëherë s'ka bërë ndonjë punë të mirë të pranueshme"! 
Sepse nijeti (qëllimi) është fryma e adhurimeve! Dhe nijeti është i mundur 
me ihlas (principialitet dhe sinqeritet). Kur principialiteti dhe sinqeriteti u 
duhen atyre që janë më të mëdhenj se ti, si të mos të duhet ty? Betohem në 
Zotin e Lartë se, qysh më ka lindur nëna e gjer më sot nuk besoj të kem bërë 
qoftë edhe një të mirë të vetme e cila të jetë me vlerë dhe e pranueshme në 
lartësinë e Allahut dhe për të të mos jepet llogari! 

Po qe se nuk e sheh nefsin tënd të falimentuar në të gjitha punët e do- 
bishme, kjo është pika e fundit e injorancës! Po qe se e di si të falimentuar, 
mos e humb shpresën te mëshira e Allahut! 

Musa Efendi, kuddise sirruh 


(1918-1999) 


Bota e zemrës dhe përkryerja e një besimtari shpalosen në sjelljet e tij. 
Disa prej këtyre bukurive më kryesore janë këto: 

Të jetë gjithmonë i thjeshtë e modest, t'i dijë vlerat e kohës dhe frymës 
e të mos i shpenzojë kot ato, t'i dojë robtë e Allahut e të mos grindet me ta, 
t'i trajtojë bashkëbiseduesit sipas nivelit të tyre fetar, të jetë mbulues i faje- 
ve të të tjerëve, të jetë i kujdesshëm ndaj hallallit dhe haramit dhe t'i shohë 
si të mëdha edhe mëkatet që çdokush i sheh të vogla, sepse ai që e sheh të 
vogël mëkatin e vet, mos qoftë e thënë, e ka parë Zotin të vogël! 

Në rrugën e pëlqimit të Zotit tonë, ta stolisim kohën e zbardhjes me 
namaz, dhikër dhe lutje. Së pari t'u shërbejmë pjesëtarëve të familjes dhe 
të mëdhenjve të familjes. Duke e pakësuar afrinë me njerëzit e interesave të 
kësaj bote, të rrimë e të shoqërohemi me të mirët (salih). Duke u shërbyer 
farefisit dhe nevojtarëve, t'i ndihmojmë ata si me fjalë, ashtu dhe mate- 
rialisht! Më e rëndësishmja, të tregohemi të rreptë në haram dhe hallall! 
Veçanërisht të sillemi me kujdes edhe në punët e tregut e të dhënie-marrje- 
ve në mënyrë që të mos humbim nga cilësitë e robit ndaj Zotit! 

Të gjitha gabimet, hutimet e shkarjet na shfaqen në ato çaste kur 
ndodhemi indiferentë ndaj dhikrit. Tek ata që e vazhdojnë pa ndërprerje 
gjendjen moralo-shpirtërore të dhikrit, nuk ka hidhërim dhe dëshpërim të 
kësaj bote, madje nuk ka as gëzim të tepërt të kësaj bote! Kënaqësia dhe 
bujaria e vazhdueshme si dhe dhembshuria për krijesat e mbushin vendin 
e atij boshllëku. Pra, dashuri, vazhdimisht dashuri... Allahu i Lartë e zhyt 
në detin e dashurisë robin që e do Atë! Atëherë ai person i do ata që janë të 
denjë të duhen, aq sa ç'i bën Zoti të dashur! 

Njeriu duhet ta quajë detyrë shumë të çmuar t'i shërbejë bukur për pël- 
qimin hyjnor shoqërisë së cilës i përket. Personi që i shërben jetës, rregullit 
dhe mirëqenies së një shoqërie, ka vlerën e një qenieje shumë të çmuar mes 
asaj shoqërie. Për rrjedhojë, edhe shpërblimi i tij është po aq i madh. 

Në hadithin profetik thuhet: 



"Personi që i shërben njëfisi, është më i madhi i atijfisi (për sa i përket meri- 
timit të shpërblimit)!" (Dejlemi, Musned, II, 324) 

Shumë persona, megjithëse bëjnë shumë adhurime, mbeten indiferen- 
të ndaj vetisë së lartë të Zotit si "settaru'l-ujub", "mbulues i të metave", si 
dhe atributit të Tij si falës i gabimeve. Për këtë shkak, nuk përparojnë dot 
siç duhet. Mirëpo falja dhe mbulimi i të metave është ndër cilësitë më me 

rëndësi të moralit të bukur! Ashtu siç na i mbulon e na i fal Allahu i Lartë 
të metat dhe gabimet neve, ashtu dhe ne duhet të jemi falës! Ata që kanë 
fituar dashurinë e Allahut, dinë të falin! 

E gjithë aftësia është të mundim të qëndrojmë bashkë me Zotit në rrë- 
mujën e kësaj bote dhe mes një mijë e një preokupacionesh të shumëlloj- 
shme. Kjo gjendje e këndshme është një dhuratë e Zotit për robtë e Tij. Po 
qe se do të mund ta mendonim në mënyrë të gjithanshme këtë detyrë tejet 
të lartë, do të shpëtonim edhe nga mashtrimi prej lojërave symbyllazi të 
kësaj bote! 

Njëra nga dhuntitë më të mëdha të Zotit për robin është ta bëjë atë 
ta kuptojë dobësinë e vet. Ndoshta dhuntia më e madhe që fitova në këtë 
rrugë shpirtërore, qe mundësia për t'i parë gabimet e mia! E kuptova fali- 
mentimin tim para Zotit dhe, kështu, nuk më mbeti fuqi të shoh gabimet 
e të tjerëve dhe të merrem me ta! Lavdi Allahut, e falenderoj për të gjitha 
këto!.. 


Zoti ynë! Na mundëso edhe neve pjesë nga zjarri i dashurisë së zem- 
rave të miqve të së Vërtetës! Dhe na e mundëso të orientohemi me vë- 
rejtjet, paralajmërimet dhe këshillat e begata të miqve të së Vërtetës, me 
ndihmën moralo-shpirtërore të të cilëve jemi ushqyer! 

Amin, ashtu qoftë! 


P 










RREFIME MISTIKE DHE SHEMBUJ MESIMDHENES 


Arsimimi i vërtetë 

Metoda në edukimin moralo-shpirtëror 

Ibrahim bin Et'hemi dhe sorkadhja 

Të mos lëshosh njollë në rrugën e Zotit 

Kerameti ose aftësia parashikuese 

Ndikimi i zemrave indiferente 

Porta e mikut 

Bindje, shërbim, këshillë 

Shërbim ndaj krijesave 

Delikatesa te miqtë e Zotit 

Vullneti në audiencë 

Edukata dhe etika 

Etika në shërbim 

Sidomos edukatë dhe etikë 

Morali dhe shërbimi i një miku të Zotit 

Ta dinë jo të vdekshmit, por i pavdekshmi! 

Mos përbuz askënd! 

Mos fyej askënd! 

Gëzoje jetimin 
Miqësia 

Synimi i miqësisë 

Nënshtrim i plotë 

Të marrësh lutjen e besimtarit 

Një i humbur nga mendja dhe ilaçi i zemrës 

Fytyra engjëllore 

Gjendja e zemrës në mirëbërësi 

Akti i mirë që ngjitet në arshin e lartë 

Ta dallosh gjithmonë të vërtetën 

Mua më duhet bujari 

Përgjegjësia e atyre që prijnë 
















Të kesh edukatë, o ti! 

iqtë e Zotit që arrijnë te Zoti në qe- 
ndrën e miqësisë, mbeten përjetë- 
sisht miq të të gjithë njerëzimit! 

RREFIME MISTIKE dhe SHEMBUJ MESIMDHENES 

Siç e prekëm vende-vende në pjesët e mëparshme, meqë tasavvufi ose 
mistika islame është një dituri që ka të bëjë më shumë jo me fjalën se sa 
me përmbajtjen, pra, me përsosmërinë e përmbajtjes dhe sjelljes, është i 
mbushur plot me begati dhe bukuri që reflektohen nga klimat ndjesore 
(afektive) të evlijave, në jetë. Këto bukuri të reflektuara bashkëbiseduesve 
që në krye të herës nëpërmjet rrëfenjave dhe tregimeve me karakter legje- 
ndar, kanë marrë përsipër një rol të efektshëm orientues për robtë e Zotit 
me anë të aspekteve të tyre që i përftojnë pjekuri besimit, e përsosin mora- 
lin, u japin vrull burimeve të dashurisë dhe ashkut hyjnor dhe që ushqejnë 
ndjenja të larta si mëshirën, faljen dhe vetëmohimin. Kështu, rrëfenjat të 
cilat duken shpesh në Kur'an, përsa i përket faktit që ngjarjet e tyre janë 
sidomos nga brenda jetës, parashtrojnë efektin që do të ushtrojnë në zemra 
dhe japin një stil hyjnor në rrugën e pjekurisë shpirtërore të njeriut. Ja, pra, 
edhe ne, duke u mbështetur në këtë stil hyjnor, krahas që në pjesët para 
kësaj dhamë vende-vende shembuj të ndryshëm, u përpoqëm që të jepnim 
edhe disa shembuj konkretë për subjektet dhe të vërtetat që u përpoqëm 
të tregonim edhe në këtë pjesë dhe, kështu, të reflektonim gjendjen e të 
vërtetave mistike jo vetëm në rreshta, por edhe në gjokse. Veç kësaj, edhe 
interpretimin, komentin dhe specifikat që mund të thuhen si tërheqje vë- 
mendjeje mbi idetë dhe mësimet që përmbajnë këto rrëfenja, u përpoqëm 
t'i trajtojmë në mënyrë të përmbledhur. Shkurt, në këtë pjesë deshëm t'u 
parashtrojmë lexuesve disa pika nga bota morale dhe e virtyteve sa një det 
e mistikëve. 

ARSIMIMII VERTETE 

Hz. Sami Efendi sapo kishte mbaruar Fakultetin e Drejtësisë të 
Akademisë së Shkencave. Një mik i Allahut të cilit i kishin pëlqyer shumë 
paraqitja dhe qëndrimi si dhe karakteri i tij, i tha: 

"O bir, edhe ky arsimim është i mirë, po ti shih të plotësosh arsimimin 
e vërtetë. Të të regjistrojmë në shkollën e kulturës shpirtërore 1 ku të më- 
sosh dijet e zemrës dhe të fshehtat e ahiretit, jetës tjetër!" 

Dhe shtoi: 

"O bir, unë s'e di se ç'mësime bëjnë në atë shkollë, ç'u mësojnë nxë- 
nësve, por e di se mësimi i parë i kësaj shkolle është të mos i lëndosh të 
tjerët, kurse mësimi i fundit, të mos ndjehesh i lënduar vetë!.." 

Ideja: 

Eshtë relativisht e lehtë të mos e lëndosh tjetrin, por e vështirë të mos 
lëndohesh vetë. Prandaj, të mos lëndohesh është e mundur vetëm me çe- 
fektizimin e shigjetave të helmuara të ardhura nga të vdekshmit dhe të 
ngulura në zemër, gjë që është në raport të drejtë me nivelin e përkryerjes 
së pastrimit të nefsit dhe purifikimit të zemrës. Kur Profetin e patën gjuaj- 
tur me gurë dhe e patën fyer rëndë në Taif, engjëjt i patën propozuar: 

"O i Dërguari i Allahut! Po deshe, t'i përplasim këto dy male me njëri- 
tjetrin dhe ta shkatërrojmë popullsinë mizore të këtij vendi!" 

Por Profeti i lartë i cili ishte dërguar si mëshirë për botët, jo vetëm s'e 
pranoi këtë propozim, por, mes ndjenjash dhembshurie e mëshire, e ktheu 
fytyrën e bekuar nga ana e Taifit dhe u lut që populli i atij vendi ta gjente 
rrugën e vërtetë. 2 

Edhe Hallaxhi Mansur, një i dashur i pasionuar pas Profetit, kur e pa- 
tën gjuajtur me gurë, qe lutur: 

"Allahu im! Këta nuk dinë! Fali ata para meje!" 

Kjo është një gjendje e zemrës së paqëtuar të arritur si rezultat i arsi- 
mimit të vërtetë, domethënë, i edukimit moralo-shpirtëror. 

Kur Ebul Kasem el-Hakimin e patën pyetur për atributet e zemrës së 
paqëtuar, pati thënë këto fjalë: 

"Zemra e paqëtuar ka tri veti: 

E para, është një zemër që nuk lëndon. 

E dyta, është një zemër që nuk lëndohet. 

E treta, është një zemër që e bën të mirën për pëlqim të Allahut pa 
pritur shpërblim... 

Besimtari paraqitet në audiencën e Zotit me pastërti, se nuk ka lë- 
nduar askënd; me besë, se e ka pasë zemrën të drejtuar nga Zoti, prandaj 
nuk është lënduar nga askush; dhe me sinqeritet, pasi me punët e mira që 
ka kryer, nuk i ka bërë ortak Zotit asnjë vdekëtar..." 


1 Në origjinal: irfan mektebi (turq.). 

2 Shih. Buhari, Bed'u'l-Halk, 7; Muslim, Xhihad, 111. 

Sa bukur shprehet poeti: 

Në këtë botë, o ashik, ky është synimi i njerëzve e xhindve: 
As dikush të mos lëndohet prej teje, as ti prej të tjerëve! 


METODA NE EDUKIMIN MORALO-SHPIRTEROR 


Delikatesat për të cilat Hz. Shah Nakshibend pati bërë kujdes në speci- 
hkat e pastrimit të nefsit dhe purihkimit të zemrës në tasavvuf, i ka shpre- 
hur kështu: 

"Ne e edukojmë myridin në mënyrën e duhur, domethënë, sipas gjend- 
jes në të cilën ndodhet ai. Kur duhet, zgjedhim rrugën e tërheqjes shpirt- 
ërore, kurse kur duhet, rrugën e përvojës mistike. Ne e dimë se në zemrat e 
disave nga ata që vijnë në kuvendet tona, ka farëra afrimi e dashurie, kurse 
te disa të tjerë, jo, ose u janë kalbur nga lidhjet dhe interesimet materiale e 
subjektive. Ja, pra, detyra jonë është t'i pastrojmë këto lidhje të përkohshme 
e të vdekshme për të mbjellë në zemra farërat e dashurisë, kurse ata që i 
kanë zemrat të mbjella, t'i ujisim me zemzemin e të vërtetës (hakikat) dhe 
t'i bëjmë të jeshilojnë për t'i shndërruar në hdanë sinqeriteti dhe principia- 
liteti (ihlas) me anë të diellit të njohjes intuitive (marifetullah) të Zotit. 

Sa për sugjerimin e zikrit (dhikrit), ai është si t'i japësh dikujt në dorë 
një gur çakmaku. Pas kësaj, puna i mbetet myridit, domethënë, që ai ta për- 
plasë diku gurin e çakmakut për të nxjerrë shkëndija për të ndezur pishën 
e ashkut, dashurisë hyjnore!" 


Ideja: 

Ashtu siç janë të ndryshme sëmundjet e trupit dhe rrugët e mjekimit 
të tyre, të tilla janë edhe sëmundjet e zemrës dhe shpirtit. Prandaj miqtë 
e Allahut, të zgjuar e tejpamës, në edukimin moralo-shpirtëror zgjedhin 
rrugën e diagnostikimit dhe mjekimit sipas gjendjes së bashkëbiseduesve 
të tyre. Dhe, kështu, ka ndodhur që Ibrahim bin Ed'hemi të porositet ta lërë 
fronin dhe kurorën, kurse sulltan Mehmeti, Ngadhnjimtari, të mos ta lërë 
fronin, por ta vazhdojë punën e tij edukuese e orientuese në atë pozitë ku 
ndodhet, duke i bërë këtë arsyetim: 

"Po qe se ti e lë këtë detyrë dhe në vend tënd nuk vjen ndonjë më i de- 
një se ti, ke për të rënë nën faj!" 

Dikë e vënë në provë me ujë e, dikë, me zjarr. Prandaj, ashtu siç është 
e detyrueshme që personi i sëmurë nga trupi duhet t'i dorëzohet mjekut 
dhe ta zbatojë recetën e dhënë prej tij, edhe mjekimi i sëmundjeve ndjeso- 
re të zemrës është po kaq i detyrueshëm, ndoshta, më delikat, sepse nën- 

vleftësimi në mjekimin e trupit shkakton një dëm që i përket vetëm kësaj 
bote, kurse nënvleftësimi në mjekimin e zemrës shkakton një disfatë të 
përjetshme. 


IBRAHIM BIN ED'HEMI DHE SORKADHJA 

Ibrahim Bin Ed'hemi ishte, në fillim, në Belh, një sundimtar i dhënë 
pas salltanetit dhe shkëlqimit. Për ta shpëtuar atë nga ky pasion dhe për 
t'ia rizgjuar ahiretin, njerëzit e shquar dhe mistikët e kohës i bënin herë 
pas here paralajmërime me anë të ngjarjeve dhe shembujve mësimdhënës. 
Kështu, sipas rivajetit të njohur, një natë ai pati dëgjuar disa zhurma dhe 
zëra të çuditshme në çatinë e sarajit, nuk pati fjetur dot dhe pati bërë zë 
me kureshtje: 

"Ç'po bëni ju atje?" 

I pati ardhur një përgjigje e çuditshme: 

"Kemi humbur devenë! Atë po kërkojmë!" 

Ibrahim bin Ed'hemi qe nxehur: 

"A kërkohet deveja në çati?" 

Përgjigjja qe me kuptim dhe e hapur: 

"O Ibrahim! Ti e di se s'kërkohet deve në çati, por pse s'mendon se 
nuk mund të kërkohet lumturia e përjetshme në këtë jetë që je duke bërë 
në pasuri dhe shkëlqim?" 

Në krahasim me paralajmërimet e tjera mësimdhënëse, këto fjalë e 
prekën shumë Ibrahim bin Ed'hemin. Mirëpo, meqë pas një farë kohe edhe 
këtë e harroi, në mënyrën e tij të jetesës nuk u duk ndonjë ndryshim. 

Ndërsa ditët ndiqnin njëra-tjetrën po njëlloj, një ditë, Ibrahim bin 
Ed'hemi doli bashkë me suitën për të gjuajtur sorkadhe. Një çast dhe u 
nda nga shoqëruesit. Kishte mbetur vetëm! Duke parë andej-këtej me vë- 
mendje për të dalluar gjahun, në vesh i erdhi një zë: "Zgjohu!" Por ai s'i 
dha rëndësi! I njëjti zë u përsërit edhe një herë, pastaj edhe një herë tjetër 
gjersa nga të gjitha anët nisën t'i thërrisnin: 

"Zgjohu vetë para se të të zgjojë vdekja!" 

Ibrahim bin Ed'hemi edhe u habit, edhe u frikësua! Ndërkaq, përballë 
i doli një sorkadhe. Ibrahim bin Ed'hemin e kapi pasioni i gjahut për ta 
vrarë atë kafshë nazemadhe! I harroi zërat e një çasti më parë, nxori një 
shigjetë, e tendosi harkun dhe mori shenjë. Sapo do ta lëshonte shigjetën, 
kur sorkadhja ia nguli sytë plot shprehje dhe i foli: 

"O Ibrahim! A për të më gjuajtur mua të krijoi Allahu mëshirues?" 

Ibrahim bin Ed'hemi u drodh nga koka te themrat! Sytë iu mjegulluan, 
u hodh nga kali dhe ra në sexhde! Bëri pendesë dhe iu lut Zotit: 

"Allahu im që e ke të mirën dhe bujarinë pa fund! Vështroma edhe ha- 
llin tim! Që prej sa kohësh i paskam çuar kot frymët e jetës! Allahu im! Ki 
mirësi e ma laj zemrën dhe mos lër në të asgjë tjetër veç dashurisë për ty!" 

Tashmë Ibrahim bin Ed'hemi i kishte hapur sytë ndaj një bote tjetër 
krejt të ndryshme, ishte zhytur në soditjen e një klime hyjnore! Ja, ishte 
kjo soditje që i kishte fshirë plotësisht te ai konsideratat e bukurive të tje- 
ra! Kështu, rrobat mbretërore që i vishte çdo mëngjes me ceremoni dhe 
mbretërimi i Belhit që ia frynte gjoksin me krenari, e humbën, tashmë, tërë 
stolinë dhe shkëlqimin, shkurt, tërë rëndësinë, dhe hlluan t'i dukeshin të 
huajtura! 

Me sytë të njomur nga lotët e pendesës dhe me zemrën të djegur nga 
zjarri i pendimit, Ibrahim bin Ed'hemi mori udhët për në shkretëtirë. Kishte 
ecur mjaft kur takoi një çoban. I shkoi menjëherë pranë, ia dha pelerinën 
e vet mbretërore dhe, si shkëmbim, i mori zhgunin që e hodhi menjëherë 
mbi supe. Në atë çast ndjeu një lehtësim të madh! Kurse çobani kishte mbe- 
tur i ngrirë nga habia. Ai mendonte me vetvete: "Mbreti ynë duhet ta ketë 
humbur mendjen!.." Kurse Ibrahim bin Ed'hemi nuk e kishte humbur me- 
ndjen, përkundrazi, i kishin ardhur mendtë në kokë! Kishte dalë të gjuante 
sorkadhe, kurse Allahu i Lartë e kishte zgjuar me anë të një sorkadheje!.. 

Ideja: 

Ata të cilët, kur u kërkohet të zgjedhin midis botës dhe ahiretit, zgje- 
dhin ahiretin, bëhen të merituar të shpërblimeve të pafundme si mbretër të 
përjetësisë. Kurse ata që zgjedhin këtë botë, edhe nëse bëhen në këtë botë 
formalisht mbretër, në të vërtetë janë lypsarë të botës së përjetshme, të cilë- 
ve s'ka për t'u rënë gjë në dorë! Ja, pra, Ibrahim bin Ed'hemi i cili e kuptoi 
këtë të fshehtë, kur e pa se përmirësimi i tij kalonte vetëm nëpër braktisjen 
e sundimit, e bëri këtë sakrificë, e la fronin dhe u bë një mbret i përjetësisë! 
Kurse shkaqet paralajmëruese që i dolën para, janë, në një aspekt, begati 
e margaritarit të sinqeritetit dhe principialitetit që i ndodheshin në zemër. 
Më saktë, gjendja e tij shpirtërore u bë pretekst që t'i dilnin para shkaqet 
që do ta shtynin për të hedhur hapin drejt klimës hyjnore dhe meritimit të 
shfaqjeve sublime të Zotit, që t'i bëhej e lehtë sakrifica e madhe e braktisjes 
së mbretërimit dhe, më në fund, që ai të arrinte brenda një çasti shumë e 
shumë mirësi! Sa bukur e shpreh poeti këtë situatë: 


Kur shfaqet Zoti, çdo punë bëhet me lehtësi; 
Zoti e bën shkakun,në çast e kthen në mirësi! 

TE MOS LESHOSH NJOLLE NE RRUGEN E ZOTIT 

Kjo rrugë, domethënë rruga e tasavvufit, është një horizont i tillë i 
ndritshëm ku shfaqet drita e Zotit, që kurrë nuk pranon njollë! Ata që mu- 
nden ta shohin thelbin dhe frymën e kësaj rruge, kurrë nuk mund të gjejnë 
në të ndonjë situatë në kundërshtim me fenë e vërtetë! 3 

Kështu, në rrethin shpirtëror të Shah Nakshibendit kishte nxënës 
të panumërt nga të gjitha shtresat, nga populli e nga parësia. Edhe dije- 
tarë të shquar të Buharasë, si Haxhe Jusufi, kishin dëshirë të madhe të 
merrnin pjesë në kuvendet e tij. Ndërkaq, disa nga dijetarët, duke e bërë 
këtë gjë pretekst thashethemesh mes tyre, nisën të flasin për Bahauddin 
Nakshibendin (k.s.) mbarë e prapë. Më në fund, një ditë, këta opozitarë 
u takuan me Hz. Nakshibend në një kuvend dhe paraqitën kritikat e tyre. 
Bahauddini (k.s.) u tha: 

"Ejani t'jua tregoj rrugën tonë. Po qe se ka në të ndonjë specifikë në 
kundërshtim me Kur'anin dhe sunnetin, na thoni të heqim dorë!" 

Dijetarët që i dëgjuan thëniet e të urtit dhe që e shqyrtuan hollësisht 
këtë rrugë të lartë tasavvufi, para të vërtetave të larta për të cilat u bënë 
personalisht dëshmitarë, nuk gjetën dot gjë për ta kundërshtuar. Dhe, me 
respekt të plotë, thanë: 

"Imzot, rruga jua qenka sirati mustakim 4 , s'kemi asnjë kundër- 
shtim!" 

Ideja: 

Gjëja që kuptohet nga kjo ngjarje është se rruga e vërtetë e tasavvu- 
fit ose mistikës islame ndjek me konsekuencë të lartë dhe me ndjeshmëri 
ndjesore Kur'anin dhe Sunnetin. Edhe fakti që Shah Nakshibendi i cili, 
ndërkaq, u tregonte edhe nxënësve se në ç'mënyrë të vepronin, nuk hynte 
në konflikt me dijetarët mbi dijet formale, por kërkonte prej tyre t'i thonin 
nëse kishte diçka në kundërshtim me Kur'anin dhe sunnetin dhe të hiqnin 
dorë prej saj, ky fakt, pra, tregon për rëndësinë e orientimit në këtë rrugë. 
Prandaj, ajo që u takon nxënësve të kësaj rruge, është që, duke treguar 
të njëjtën ndjeshmëri, të mos lëshojnë njollë në këtë rrugë krejt të pastër. 
Ndërkaq, dijetarët për të cilët bëhet fjalë këtu, janë dijetarë të drejtë dhe jo 
ata që u janë prishur zemra dhe dituria, që, prandaj, veprojnë në të kundërt 
me rrugën e Zotit, e quajnë pa asnjë vlerë sinqeritetin, principialitetin dhe 


3 Në origjinal është din-i mubin, feja diferencuese, feja islame që e ndan, e diferencon 
të mirën nga e keqja. 

4 Sirati mustakim: rruga e drejtë, rruga e Kur'anit dhe e Profetit. 

devocionin, ua mohojnë vlerat dhe virtytet miqve të Allahut dhe, sipas 
shprehjes së Kur'anit, i shesin ajetet e Allahut për një përhtim të vogël të 
kësaj bote! 


KERAMETI 5 OSE AFTESIA PARASHIKUESE 

Një ditë, nxënësit i kërkuan Shah Nakshibendit t'u tregonte një kera- 
met. Ai u tha: 

"Kerameti ynë është i hapur. Ja, shihni! Me gjithë peshën e rëndë të 
mëkateve që kemi mbi supe, mundemi të qëndrojmë në këmbë, dhe të ecim 
mbi tokë! A ka mrekulli më të madhe se kjo?" 

Pastaj, duke ua kujtuar nxënësve edhe një herë se e rëndësishme në 
tasavvuf nuk është kerameti, mrekullia, por orientimi, u tha kështu: 

"Edhe po qe se dikush hyn në një kopësht me pemë dhe atje dëgjon që 
të gjitha gjethet me radhë e përshëndesin me fjalët, "O i zgjedhuri i Allahut, 
merhaba!", nuk duhet t'i vlerësojë këto zëra as formalisht, as në përmbajtje, 
përkundrazi, ta forcojë akoma më tepër zellin dhe vendosmërinë në adhu- 
rim dhe shërbim!" 

Pas këtyre fjalëve, disa myridë i thanë: 

"Imzot, sado që t'i mbuloni gjërat, edhe nga ju herë pas here shfaqen 
keramete!" 

Ai monument i madh thjeshtësie tha: 

"Ato që keni vënë re ju, janë kerametet e myridëve të mi!" 

Sepse ai e fshihte aq shumë veten, saqë, kur qe gjallë, nuk i pati dhënë 
leje myridit Hysameddin Haxhe Jusufit t'ia shkruante fjalët dhe kerame- 
tet! 


Parim: 

Njerëzit e mëdhenj të Islamit kanë mundur të arrijnë në pozita të larta 
të merituara duke bërë si parim për vete në rrugën e Zotit gjithmonë orien- 
timin dhe jo kerametin, mrekullinë. Ata kanë thënë se në sajë të kerametit 
nuk kanë fituar ndonjë vlerë më tepër se vlera e zogut që fluturon në ajër 
dhe e peshkut që vozit në ujë. Gjithashtu, ata e kanë shprehur me çdo rast 
se aftësia e vetme nuk është përpjekja për të imituar atë që bëjnë zogu me 


5 Keramet do të thotë edhe mrekulli, sipas konceptualitetit mistik, shenjë mrekullie 
karakteristike për personin e shenjtë i cili, duke i kapërcyer ligjet e natyrës që e 
kufizojnë njeriun e zakonshëm, arrin të shohë, kuptojë, parashikojë dhe veprojë në 
mënyrë mrekullore. 

- 

peshkun, por për të jetuar në mënyrë të orientuar në rrugë të drejtë me 
një vetëdije të lartë adhurimi ndaj Zotit dhe për pëlqim të Tij, dhe e kanë 
treguar këtë me qëndrimet, sjelljet dhe veprimet e tyre! 


NDIKIMII ZEMRAVE INDIFERENTE 

Në një ditë të bekuar të vitit 1340 hixhri, në xhaminë e Shën Sofisë në 
Stamboll po bëhej këndim Kur'ani dhe mevludi. Xhamia ishte e mbushur 
plot gjer në ballkonet. Aty ndodheshin dijetarë dhe nxënës. Hahzët më të 
shquar të ditës kishin nisur të këndonin Kur'an dhe mevlud. 

Një person me vlera të larta shpirtërore, i quajtur Adil Bej, i hapur 
ndaj frymëzimit dhe komunikimit hyjnor, ishte ulur diku pranë katedrës 
dhe po dëgjonte... 

Pak më pas, Adil Beu ndjeu një shtrëngim shpirtëror. U mërzit e u tur- 
bullua. Mirëpo nuk duhej t'i ndodhte kështu në atë atmosferë shpirtërore 
ku këndohej Kur'an dhe mevlud! Adil Beu vështroi me kureshtje përreth 
dhe vuri re se mu përballë i ndodhej dikush, një indiferent që të shkakton- 
te mërzitje në zemër. Pa i rënë në të, kishin qëndruar ballëpërballë. Duke 
e kuptuar se shqetësimi dhe shtrëngimi shpirtëror i shkaktoheshin nga re- 
flektimi tek ai i gjendjes shpirtërore të personit përballë, Adil Beu ndërroi 
menjëherë vend dhe u qetësua disi megjithëse ndikimin e tij nuk e hoqi dot 
edhe për një farë kohe. 6 

Ideja: 

Ashtu siç ndodh që nga njerëzit e mirë (salih) të reflektohet në zemra 
qetësi e prehje, ashtu edhe ndodh që nga njerëzit indiferentë të reflektohet 
shqetësim dhe ankth. Ndërsa zemrat që shëtisin në trëndafilishte, dehen 
me një mijë e një aroma, zemrat që bien në mjedise të fëlliqura turbullohen 
nga kundërmimet e këqija. Prandaj, për mohuesit me zemra të kalbura dhe 
që lënë vazhdimisht gjurmë të këqija përreth, Zoti thotë: 

"Kur t'i shohësh ata që kridhen në biseda poshtë e përpjetë mbi aje- 
tet tona, qëndro larg prej tyre gjersa të kalojnë në një bisedë tjetër. Po qe 
se shejtani të bën të harrosh, pasi të kujtohesh, ngrehu dhe mos rri më 
me atë grup njerëzish të padrejtë e mizorë!" (el-En'am, 68) 


6 Efekti i namazeve të falura varet nga gjendja e zemrave. Në suren Maun, Zoti thotë: 
"Sa keq për ata që falin namaz por janë indiferentë ndaj namazit të tyre! Ata 
nuk janë të sinqertë as në punët e tyre!" Prandaj është e natyrshme që në faltore 
të ndodhen edhe persona indiferentë, domethënë me zemër të sëmurë, madje edhe 
hipokritë. 

Kuptimin e hollë të këtij urdhri hyjnor e kuptojnë më mirë robtë e 
vërtetë me zemër të ndjeshme, sepse me rritjen e ndjeshmërisë së zemrës, 
dimensionet thellohen, shikimet nisin t'i vështrojnë të vërtetat pas perdes, 
ndjenjat nisin t'i rrokin bëmat që nuk i dallon dot çdo njeri. Si shembull i 
kësaj, rasti i Sejh Babait është mjaft domethënës: 

Miku i Zotit, Sejfi Babai, i cili e donte shumë Sami Efendiun, ishte një 
person me vlera të larta shpirtërore, i hapur ndaj frymëzimit dhe komuni- 
kimit hyjnor. Ai rrinte në Topkapi. Një ditë, i kishte shkuar për vizitë Sami 
Efendiut (k.s.). Sapo hyri brenda, i ra të fikët dhe u rrëzua përtokë. Personi 
që do t'i urdhëronte mirëseardhjen dhe do ta shoqëronte brenda te Sami 
Efendiu, e spërkati me ujë, e solli në vete dhe i tha: 

"Të dërgojmë menjëherë të thërrasim një doktor!" 

Ashtu, i dobët e i pafuqishëm, Sejfi Babai i ndërhyri: 

"Jo, o bir! Mos thërrisni doktor! Gjendja ime s'ka lidhje me ndonjë së- 
mundje! Gjersa erdha nga Topkapia në Erenkoj, njerëzit e këqinj dhe ankthi 
i vendeve të këqija më preku keq dhe tani, saqo që u futa në këtë atmosferë 
shpirtërore krejt të pastër, zemra e lodhur s'e përballoi dot më të keqen. 
Por me begatinë e klimës shpirtërore të këtushme dhe me favorin e Sami 
Efendiut, mbretit të të diturve, pak më pas s'do të më mbetet më gjë!" 

Shkurt, ashtu si efektet negative të indiferentëve shfaqen dhe e ngush- 
tojnë zemrën, edhe efektet pozitive dhe të begata të njerëzve të mirë dalin 
në shesh dhe i japin prehje zemrës. Prandaj, njerëzit e zemrës, për ta mbroj- 
tur gjendjen e vet ndjesore e shpirtërore, me sa të kenë mundësi duhet të 
rrinë larg indiferentëve dhe pranë të mirëve. Në lidhje me këtë, Hz. Daudi 
i përgjërohej kështu herë pas here Zotit: 

"Allahu im, po të më shohësh se jam drejtuar për tek kuvendi i indife- 
rentëve, m'i thyej këmbët pa arritur ende aty, që të mos mund të shkoj tek 
ata! Kjo do të ishte një favor i madh për mua!" 


PORTA E MIKUT 

Një ditë, Hz. Ebu Said Nishaburi u tha nxënësve: 

"Përgatisni kuajt se do të shkojmë në kasaba!" 

U bënë përgatitjet e duhura dhe prijësi bashkë me një grup nxënësish 
u vunë në udhë. Kur arritën në një fshat të Nishaburit, pyeti: 

"Si e ka emrin ky fshat?" 

Iu përgjigjën: 

"Porta e mikut" - i thonë!" 

Dhe Ebu Said (k.s.) vendosi të bëjë konak aty. Pasi qëndruan një ditë, 
disa nxënës e pyetën mësuesin: 









Tasavvufi ose mistika islame nga besimi në mirësi 


"Imzot, sikur do të shkonim në kasaba! A nuk do ta vazhdojmë 
udhën?" 

Ebu Saidi që e kishte të mbushur zemrën plot të fshehta shpirtërore, 
u tha nxënësve: 

"Ashikut i duhet të kapërcejë shumë rrugë që të mund të arrijë te porta 
e mikut! Meqë ne kemi arritur këtu, domethënë, në portën e mikut, ku të 
shkojmë?" 

Dhe ndenjën aty dyzet ditë e dyzet net. U përjetuan shumë situata 
shpirtërore dhe shumë vetë nga njerëzit e fshatit, duke u bërë të denjë për 
pendesë me bisedat e bekuara dhe të begata të Ebu Saidit (k.s.), u bënë 
nxënës të tij. Ja, pra, ideja e vërtetë e "portës së mikut" për të cilën e pati 
fjalën prijësi dhe mësuesi shpirtëror Ebu Said ishte kjo, fitimi i zemrave... 
Sepse miku mund ta hapte portën e pallatit të pëlqimit hyjnor vetëm duke 
dërguar aty një zemër të fituar!.. 

Ideja: 

Hapja e portës së mikut (Zotit) duke fituar një zemër është bërë tipari 
dallues më i madh i miqve zemërpërvëluar të Zotit dhe një parim dashu- 
rie në zinxhirin e punëve të mira (ameli salih) për ta përgatitur veten për 
takimin e madh. Nisur nga kjo, Hz. Shah Nakshibendi e kryente me aq 
delikatesë dhe me aq përpjekje të posaçme detyrën e orientimit për të cilën 
kishte përgjegjësi, saqë interesohej për çdo gjendje të nxënësve të vet. Kur 
ky prijës i madh shkonte për t'i bërë vizitë dikujt, pasi e pyeste për shë- 
ndetin, e pyeste edhe për familjen, farefisin, kafshët, madje edhe për pulat! 
Kështu, ai përpiqej t'ia fitonte zemrën. Kur në një kuvend përgatitej gjellë, 
u jepte vetë nga ajo gjellë atyre që e kishin përgatitur... 


BINDJE - SHERBIM - KESHILLE 7 

Një person i mirë (salih) që ndiqte bisedat e Davud Taiut, i tha Maruf 
Kerhiut: 

"Kurrsesi mos e braktisësh bërjen e punëve të mira, sepse puna të af- 
ron ty me pëlqimin e Zotit!" 

Marufi e pyeti: 

"Për çfarë e ke fjalën me "punë"? 

Personi i tha: 

"Në çdo situatë të ndodhesh në bindje ndaj Zotit, t'u shërbesh musli- 
manëve dhe t'u japësh këshilla atyre!" 


7 Në origjinal: itaat, hizmet, nasihat. 









Rrefime mistike dhe shembuj mesimdhenes 


Thelbi i fjalës: 

Adhurimi i pakët i bërë me bindje (itaat) dhe nënshtrim është sa malet 
më i mbarë e më i dobishëm te Zoti se adhurimi i bërë pa bindje dhe nën- 
shtrim, sepse adhurimi nis me bindje dhe nënshtrim. Me të vërtetë, a s'u 
dëbua shejtani nga selia e lartë jo për mungesë adhurimi por për mungesë 
bindjeje dhe nënshtrimi? 

Kurse shërbimi (hizmet) është një virtyt i tillë që, profetët dhe të urtët, 
ato personalitete të lartë të cilët janë kapur fort pas tij, nuk e kanë lënë atë 
as në sëmundje, madje as në shtratin e vdekjes! Kjo është një pikë referimi 
e mjaftueshme për njerëzit e pajisur me kulturë shpirtërore për të kuptuar 
se si duhet kapur dhe mbajtur fort pas shërbimit. Shkurt, shërbimi është 
shenja dalluese e zemrave të mëshirshme e bujare! 

Besimtari i formuar është njeri i shërbimit dhe, i çliruar nga qenia e tij 
e vdekshme, është një ushtar zemre që e pranon vendin e vet mu në fund 
të karvanit të shërbimit. Ai ndodhet pranë të vuajturve dhe të sëmurëve, 
rreth të rënëve në zi, në kokë të të pashpresëve, si mik i të vuajturve dhe i 
të vetmuarve. 

Sa për këshillën (nasihat), kjo është një cilësi vetëm e njerëzve që 
mund të japin këshillë, sepse këshilla ka efekt në raport të drejtë me sa zba- 
tohet nga ai që e jep. Për këtë shkak, nuk është me vend që kushdo të japë 
këshillë. Të drejtë kompetente për të dhënë këshillë kanë ata që janë të de- 
një për këtë, domethënë personat që zotërojnë stilin shprehës dhe moralin 
profetik. Krahas kësaj, përgjegjësia dhe pasojat e shmangies nga këshilla 
kur zotërohet kjo kompetencë, janë të mëdha, sepse në porosinë profetike 
theksohet: 

"Feja është këshillë!" (Buhari, Iman, 42) 

Eshtë për këtë arsye që braktisja e këshillës deklarohet në suren "Asr" 
si shkak disfate. Natyrisht, këtu përfshihet edhe mosdëgjimi i këshillës, 
pra, edhe mosdëgjimi i këshillës është shkak disfate. 

Përfundimisht, udhëtarët e udhës së Zotit duhet t'i bëjnë parim për 
vete bindjen, shërbimin dhe këshillën dhe duhet të tregojnë zell e të bëjnë 
përpjekje për të fituar pëlqimin e Zotit! 


SHERBIM NDAJ KRIJESAVE 

Kur vdiq Pertevnijal Valide Sulltan, nëna mbretëreshë, e cila pati ndër- 
tuar Xhaminë Valide (Xhamia Zonjë) në zonën Aksaraj të Stambollit, një 
person i mirë (salih) e pa në ëndërr në një pozitë të mirë dhe e pyeti: 

"A mos të ngjiti Allahu në këtë pozitë për xhaminë që ndërtove?" 

- °$ 5 ^> 

"Jo!" - Iu përgjigj nëna mbretëreshë. 

I habitur, personi e pyeti përsëri: 

"Atëherë, me ç'punë arrite në këtë gradë?" 

Dhe nëna mbretëreshë i dha këtë përgjigje tejet mësimdhënëse: 

"Ishte një ditë me shi të dendur. Ne po shkonim për vizitë në xhaminë 
Ejub Sulltan. Pranë rrugës pashë një mace të vogël e të dobët që po për- 
pëlitej në një pellg me ujë të formuar në skaj të kalldrëmit. E ndala pajtonin 
dhe i thashë motrës shoqëruese 8 që kisha pranë: 

"Shko e merre këtë mace të vogël se, ndryshe, ka për t'u mbytur!" 

Kurse motra më kundërshtoi: 

"Aman, mbretëresha ime, do të ndyhemi edhe ti, edhe unë!" 

Për të mos ia thyer asaj, unë zbrita vetë nga pajtoni, u futa nëpër baltë 
dhe e shpëtova macen. Ajo dridhej. M'u dhimbs, e mora në prehër dhe e 
ngroha mirë e mirë. Pa kaluar shumë, e mjera u gjallërua! 

Ja, për mëshirën që tregova për atë mace të vogël ma fali Allahu këtë 
pozitë të lartë!" 


Ideja: 

Rruga e ngjitjes për në qiellin e pjekurisë ku mund të arrijë shpirti nje- 
rëzor kalon nëpër shkallaret e mëshirës dhe shërbimit. Prandaj çdo musli- 
man duhet t'i bëjë mëshirën dhe shërbimin natyrë të vërtetë të tij dhe kjo 
duhet të jetë shenja dalluese e tij! 


DELIKATESA TE MIQTE E ZOTIT 

Musa Efendiu (k.s.) tregon: 

"Ishte stina e haxhit. Mësuesi i nderuar Sami Efendi dhe bijtë ndodhe- 
shim në Mekën e Nderuar, në shtëpinë e turkestanasit Abdussetar Efendi 
në zonën Xhijad afër Qabes. Dhoma e Efendiut ndodhej përballë sokakut, 
kurse tonat, me drejtim nga brenda. 

Një kohë dreke, Efendiu na nderoi duke e hapur derën e dhomës sonë 
dhe na tha: 

"Siç duket, dikush jashtë ka nevojë për ushqim!" 

I varfëri unë, menjëherë përgatita ushqimet dhe dola, por s'pashë as- 
kënd! U ktheva duke pandehur se nevojtari s'kishte pritur dhe kishte ikur. 


© 


8 Pranë nënave të sulltanëve dhe zonjave të pallatit shërbenin gratë zezake sudaneze. 
Osmanët i punësonin me përparësi në pallat gratë sudaneze sepse ishin të pastra, të 
ndershme e të virtytshme. 









Rrefime mistike dhe shembuj mesimdhenes 


Nuk kishin kaluar tetë-dhjetë minuta kur Efendiu u duk përsëri në derë: 

"Ai nevojtari erdhi prapë dhe po sheh nga dera!" 

Kur i mora prapë ushqimet dhe dola jashtë, pashë një kafshëz me gju- 
hën jashtë që po shihte nga dera, pra, një qen të uritur! Menjëherë ia zbraza 
ushqimet para siç ishin. Duhej të ishte uritur shumë që i hëngri të gjitha 
aty për aty!" 

Ideja: 

Ja, e tillë është delikatesa dhe thjeshtësia te njerëzit e mëdhenj. Zotëria 
e tij, Sami Efendi nuk e kishte përmendur qenin me emrin e vet si kafshë, 
por kishte përdorur fjalën "person". Madje, shpesh herë, edhe për kafshët, 
në vend të fjalës "krijesë" përdorte shprehjen "robi i Allahut". 

Bukuria morale e treguar për krijesat për shkak të Krijuesit është, në të 
vërtetë, një bukuri zemre e lidhur sinqerisht pas Krijuesit, pra, një zemër e 
paqëtuar (kalb-i selim) e ofruar Atij! 

Ai që arrin të ketë një zemër të paqëtuar, arrin burimin e pashtershëm 
të miqësisë hyjnore. Tashmë ai ndjen vazhdimisht një kënaqësi hyjnore, 
sepse zemrat e paqëtuara janë vende ku shfaqet Zoti. Zemra të tilla janë 
kryevepra të mëshirës dhe bujarisë! 


VULLNETI NE AUDIENCE 


Përhapet një thashetheme se Sheh Muhammed Nurul Arabiu nga mis- 
tikët e kohës së fundit, kishte mohuar vullnetin e pjesshëm, domethënë, 
vullnetin njerëzor ! 9 Kur e dëgjon këtë, Sulltan Abdylmexhid Hani urdhë- 
ron që prijësi shpirtëror të thirret në mësimet që zhvilloheshin në audien- 
cën sulltanore dhe që atje ai të pyetet për këtë çështje. Urdhri i sulltanit 
zbatohet dhe Sheh Muhammed Nurul Arabiu thirret në audiencë. Pastaj, 
atje, kur u pyet për thelbin e kësaj çështjeje, ai dha këtë përgjigje: 

"Sigurisht që tek njeriu, robi i Zotit, ka një vullnet të pjesshëm. Ky 
është edhe burimi i përgjegjësisë. Vetëm se jo te gjithkush dhe në çdo kohë. 
Për shembull, unë sigurisht që kam një vullnet të pjesshëm. Por erdha me 
urdhër të padishahut. Kurse nuk e kam në dorë të ngrihem e të iki. Na 
thuhet "eja", vijmë, na thuhet "shko", shkojmë. Kjo do të thotë se, në këtë 
rast, në një specifikë të caktuar, vullneti im nuk ekziston. Gjithashtu, meqë 
ndodhem në audiencë të padishahut, lëvizjet dhe veprimet që mund të 



9 Në origjinal: xhuz'i irade, vullnet i pjesshëm; besheri irade, vullnet njerëzor. 

bëj janë të kufizuara. Edhe disa njerëz, ashtu si në këtë shembull, jetojnë 
vazhdimisht me vetëdijen se ndodhen në audiencën e Zotit të tyre. Kurse 
shumë të tjerë, megjithëse Allahu ndodhet në çdo vend i pranishëm dhe 
vëzhgues 10 , vetëm në namaz e pranojnë se ndodhen në audiencën hyjno- 
re * 11 . Mirëpo ata që janë lartësuar në një gradë shpirtërore të caktuar, jetojnë 
me vetëdijen se ndodhen në çdo çast në audiencën hyjnore. Tani ejani dhe 
vlerësojeni ju se ka apo s'ka tek këta njerëz vullnet të pjesshëm!" Meqë 
padishahut i pëlqeu përgjigjja, i bëri dhurata Sheh Muhammed Nurul 
Arabiut. 

Thelbi i fjalës: 

Robi zotëron një vullnet. Ky vullnet ose kjo fuqi i është dhuruar atij 
nga Zoti. Ndërkaq, ndërsa vullneti i Allahut të Lartë është i pranishëm 
në çdo eveniment, miratimi dhe pëlqimi i tij janë vetëm në mbarësi dhe 
dobi. Synimi i mësuesit është që nxënësi i tij të pajiset me njohuri dhe të 
kalojë klasën. Po qe se nxënësi nuk përpiqet e nuk mëson, mësuesi s'ka ç'të 
bëjë. Gjithashtu, detyra e mjekut është ta shërojë të sëmurin. Por po qe se i 
sëmuri nuk e zbaton recetën e dhënë, bëhet vetë përgjegjës për rezultatin 
negativ që zhvillohet pas kësaj. Mjekut nuk mund t'i vihet asnjë faj. 

Nga ana tjetër, dorëzimi i vullnetit tonë personit në audiencën e të 
cilit ndodhemi, bëhet pretekst për përftimin e një rezultati më të madh se 
gjëja e dorëzuar. Me fjalë të tjera, po qe se robi ia dorëzon, brenda kritereve 
të principialitetit dhe sinqeritetit 12 , shikimin e vet vështrimit të pafund të 
Zotit, duart, dorës së fuqisë së Tij, gjuhën, atributit të amshuar "fjalë" të 
Tij dhe veshët, dëgjimit transcendental të Tij, si rezultat, shikimi, dëgjimi, 
përceptimi dhe aftësia njohëse e robit bëhen krejt tjetër. Ai kurrë nuk mbe- 
tet i privuar nga gjërat që ka dhënë, përkundrazi, çdo gjë që ka dorëzuar 
i kthehet, nga pafundësia, me shumë e shumë dhunti të pafundme! Eshtë 
për këtë arsye që, për robtë e mirë (salih) të cilët munden t'i dorëzohen 
vullnetit të lartë me vetëdijen se ndodhen vazhdimisht në audiencën hyj- 
nore, Zoti thotë kështu në hadithin e shenjtë 13 : 

"... dhe h'ehem syri i tyre që sheh, veshi që u dëgjon, dora që u prek..." (Buhari, 
Rikak, 38) 


10 Në origjinal: hazir ve nazir (turq.). 

11 Në origjinal: huzur-i ilahi. 

12 Në origjinal: ihlas. 

13 Hadith kudsi me idenë të frymëzuar Profetit dhe të shprehur me fjalët e tij njerë- 
zore. 

- 

EDUKATA DHE ETIKA 

Davud Tai tregon kështu: 

"Njëzet vjet u ndodha bashkë me Hz. Ebu Hanifenë. Gjatë kësaj kohe 
vura re me vëmendje dhe kurrë nuk pashë që të rrinte kokëzbuluar ose të 
zgjaste këmbët me qëllim çlodhjeje as kur kishte njeri tjetër pranë, as kur 
ishte vetëm. E pyeta: 

"Ç'të keqe ka t'i zgjasësh këmbët kur je vetëm?" 

Më tha: 

"Eshtë më e virtytshme të rrish me edukatë para Zotit!" 

Thelbi i fjalës: 

Ata që ndodhen para mbretit ose para një personi të një pozite të lar- 
të, nuk mund të sillen siç sillen jashtë, por bëjnë përpjekje për të shfaqur 
qëndrime dhe sjellje në përshtatje me vendin dhe pozitën ku ndodhen. Me 
fjalë të tjera, të ndodhesh para dikujt do të thotë të sillesh me edukatën dhe 
etikën e duhur. Edhe njerëzit e afërt të Zotit (ehlullah), ngaqë jetojnë me 
vetëdijen se ndodhen çdo çast para Allahut, kurrë nuk e lënë pas dore edu- 
katën dhe etikën e qëndrimeve dhe sjelljeve. Prandaj, kjo gjendje qëndrimi 
dhe sjelljeje e edukuar dhe etike përfshin gjithë jetën e tyre. Ata janë njerëz 
të kulturuar me zemra të vetëdijshme të cilët e shohin pa pengesë, drejtpër- 
drejt, në çdo kohë e në çdo vend dhe e ndjejnë pa ndërmjetësim material 
se ndodhen në prani të të dashurit të tyre! Ata e jetojnë çdo çast të tyre me 
vetëdijen e ndodhjes bashkë me Allahun, si konfidentë të së fshehtës: 



"Kudo që të ndodheni, Ai (Allahu) është bashkë me ju!" (el-Hadid, 4) 
Duam të themi se disa vetëm në namaz e ndjejnë se ndodhen para 
Allahut dhe kjo ndjenjë i shtyn ata në një qëndrim dhe sjellje të edukuar 
dhe etike të paktën në masën që kërkojnë elementët përbërës të namazit. 
Kurse njerëzit e afërt të Allahut, ngaqë e përjetojnë këtë ndjenjë çdo çast, 
edhe jashtë namazit kanë qëndrime dhe sjellje si në namaz. Kështu, si për 
t'i lartësuar të tillët, është urdhëruar: 



"(Ata që falin namaz) të cilët kanë vazhdimshmëri në namaz. " (el- 
Mearixh, 23) 

Domethënë, jo vetëm që s'e lënë namazin, por vazhdimisht ndodhen 
si në namaz. 

ETIKA NE SHERBIM 

Ebu Abdullah Rugandi thotë: 

"Kurrscsi mos e shih të vogël e të parëndësishëm një shërbim që të 
jepet për ta kryer! Sepse shërbimi është shërbim dhe një shërbim që të du- 
ket ty i parëndësishëm, mund të jetë, për shkaqe të ndryshme, shumë i rë- 
ndësishëm para Allahut. Eshtë e panjohur për ne se në ç'shërbim ndodhet 
miratimi dhe pëlqimi i Allahut! Prandaj vazhdo të kryesh çdo lloj shërbimi 
gjersa të arrish qëllimin e Allahut, domethënë, pëlqimin e Tij! Në këtë mes, 
mirësitë, dhuntitë dhe meritat që të jepen, vetëm le të ta shtojnë falenderi- 
min dhe shërbimin!" 

Thelbi i fjalës: 

E rëndësishme është jo vetëm ta kryesh një shërbim, por, në të njëj- 
tën kohë, ta kryesh me principialitet dhe sinqeritet si dhe në mënyrën më 
të bukur. Prandaj, edhe synimet e atyre që kërkojnë të kryejnë shërbime, 
duhet të jenë jo për të bërë shërbime, por për t'u sjellë në atë mënyrë që të 
fitojnë pëlqimin e Allahut. Ndryshe, të kryesh shërbime që do të të sigu- 
ronin konsideratën e tjetërkujt, domethënë, të personave që do të të sillnin 
post, pozitë dhe përfitime materiale, dhe t'u kthesh shpinën shumë e shu- 
më shërbimeve të tjera jashtë këtyre, do të thotë falimentim i përjetshëm! 
Në dukje, njerëz të tillë formojnë konsideratë për njëri-tjetrin, por vësh- 
trimi i mëshirshëm i Zotit mbi ta ngrihet dhe pastaj shfaqet ndëshkimi 
hyjnor. Sepse specifika që ka rëndësi në shërbim është jo përftimi në këtë 
botë i rezultateve të shkëlqyera në sy të qenieve të vdekshme, por kryerja e 
akteve dhe shërbimeve që do ta bënin personin mbret shpirtëror në botën 
e përtejme! 

Duke u nisur nga kjo, çdo udhëtar i udhës mistike duhet ta vlerësojë 
çdo shërbim si shpërblim për veten e tij. Mundet që në një shërbim që 
çdokush e sheh si të vogël e të parëndësishëm, të jenë fshehur shpërblime 
dhe suksese të mëdha hyjnore që s'i nxënë qiejt e toka! Sepse ndonjëherë, 
me qëllim për të provuar principialitetin dhe sinqeritetin tonë, Zoti i fsheh 
detrat që ia kërkojmë, brenda një pike uji, dhe i mat zemrat se nga drejto- 
hen! 


SIDOMOS EDUKATE DHE ETIKE 

Ibni Ata (k.s.) thotë kështu: 

"Ata që përparojnë në këtë rrugë shpirtërore, nuk kanë arritur në këtë 
lartësi vetëm me adhurime të tilla të detyrueshme (farz) si namazi dhe 

agjërimi. Përkundrazi, përveç kryerjes së këtyre adhurimeve pa të meta, 
janë lartësuar me akte, qëndrime e sjellje të çmuara e të virtytshme. Me të 
vërtetë, i Dërguari i Allahut (s.a.s.) ka thënë: 

"Më i afërti ndaj meje në ditën e kiametit do të jetë ai më i miri në shprehi dhe 
moral!" (Tirmidhi, Birr, 71) 


Thelbi i fjalës: 

Sa bukur që e shpreh poeti: 

Edukata na qenka kurorë nga drita e Zotit; 

Vëre atë kurorë, shpëto nga çdo bela! 

Edhe një poet i kulturës shpirtërore thotë kështu: 

Mes njerëzve të zemrës kërkova e kërkova; 

Çdo shprehi e mirë qenkësh, sidomos edukata! 

Heronjtë e vërtetë të edukatës, etikës dhe moralit janë profetët dhe të 
urtët. Gjithashtu edhe ata që dinë si t'i ndjekin këto personalitete, të cilët 
tregojnë dëshirë volitive për të zotëruar një moral të lartë. Esenca e mo- 
ralit s'është gjë tjetër veç pjekurisë fetare. Morali është shpëtimi i njeriut 
nga vetitë shtazore dhe stolisja me tiparet njerëzore. Në të vërtetë, të jesh 
musliman do të thotë të zotërosh moralin islam, është të mund t'i bartësh 
bukuritë e larta në qëndrimet dhe sjelljet e tua! 

Shkurt, po qe se vështrohet me syrin e mendjes dhe urtësisë, shihet se 
tema që zë vendin më të madh e më esencial në Kur'an, është tema e eduka- 
tës dhe moralit. Edhe rrëfenjat historike që përmbahen në të, madje, kanë 
për synim sugjerimin e moralit, domethënë, të përsosmërisë së qëndrimeve 
e sjelljeve! 

Poeti Mevlana thotë: 

"Zemra ma pyeti mendjen: “Ç'është besimi?" Dhe mendja m'i pëshpëriti 
zemrës në vesh: "Besimi është edukatë!" 

Prandaj, personat pa edukatë nuk i bëjnë të keqe vetëm vetes. Ata, ndoshta, 
për shkak të paturpësisë së tyre, i vënë zjarrin gjithë botës!" 


MORALI DHE SHERBIMII NJE MIKU TE ZOTIT 

Hz. Ahmet Rifai e përshëndeste me selam çdo person që shihte. Po 
të dëgjonte se në një fshat apo kasaba dikush ishte sëmurë, i shkonte për 
vizitë në rastin më të parë. Të verbërit që i haste gjatë udhëtimit për në këto 
- 

vizita, i kapte për dore dhe i çonte gjer aty ku donin të shkonin. Po të tako- 
hej me ndonjë plak, e ndihmonte në bartjen e ngarkesave që kishte në duar 
dhe i këshillonte ata që kishte përreth me këtë porosi të Profetit (s.a.s.): 

"Kush e respekton dhe e ndihmon një plak, edhe Allahu, kur të plaket, i gjen 
dikë që ta respektojë dhe ndihmojë!" (Tirmidhi, Birr, 75) 

Kur kthehej nga udhëtimet jashtë qyteti, hynte në pyll, priste dru, ia 
ngarkonte gomarit dhe i sillte në qytet. Atje ua shpërndante drutë të veja- 
ve, të varfërve dhe nevojtarëve. 

Ai vraponte në ndihmë të të sëmurëve, invalidëve, ua pastronte kë- 
mishët, rrinte me ta, bisedonte, ushqimet ua çonte me duart e veta dhe i 
ushqente. Pastaj kërkonte lutjet e tyre. Kurse myridëve të vet u thoshte: 

"Vizita e këtyre të mjerëve nuk është mustehab, por vaxhib!" 

Një ditë, pati kaluar pranë disa fëmijëve që po luanin. Disa prej tyre, 
duke u frikësuar nga impresionimi shpirtëror i Ahmed Rifaiut, ikën. I urti 
vrapoi menjëherë pas tyre, i kapi dhe i përqafoi me një dhembshuri dhe 
dashuri të madhe! Pasi ua fitoi zemrat në këtë mënyrë, kërkoi falje prej 
tyre: 

"Bijtë e mi! Po e shihni se edhe unë jam një rob i dobët i Zotit! Po t'ju 
kem frikësuar, të ma bëni hallall!" 

Shkurtimisht: 

Rruga e njohjes intuitive të Zotit (marifetullah) ku fitohet pëlqimi i 
Zotit dhe bashkimi me Të, i ngjan një flete krejt të bardhë. Por edhe të 
gjitha gjërat që shkruhen aty janë krejt të bardha dhe ato i këndon vetëm 
Zoti i lartë. Prandaj, njerëzit e Allahut (ehlullah), gjatë gjithë jetës përpi- 
qen që mbi atë fletë të mos pikojë asnjë njollë e zezë, pra, tregohen aq të 
vëmendshëm sa të mos i bëjnë keq asnjë milingone dhe, për të merituar 
pëlqimin hyjnor, ia ofrojnë moralin dhe shërbimet Zotit vazhdimisht në 
gjendje të pastër. Sepse Zoti urdhëron: 



"... Pa dyshim, Allahu i do ata që pendohen dhe janë të pastër!" (el- 
Bakara, 222) 


TA DINE JO TE VDEKSHMIT, 
POR I PAVDEKSHMI! 


Në vitet e para të historisë së Islamit, në dyert e disa të varfërve të 
Medinës, një person i panjohur linnte çdo mëngjes nga një thes me ush- 

qime. Por një mëngjes, kur të varfërit që u lihej thesi me ushqim u zgjuan, 
panë se në dyert e tyre s'kishte më ushqime. Duke menduar me kureshtje 
për shkakun, u dëgjua një zë prekës salaje dhe Medina e Ndritshme u tra- 
zua nga vdekja e Zejnel Abidinit, nipit të Hz. Aliut (r.anh). 

Detyrat e fundit ndaj këtij biri profetik nisën të bëheshin me kujdes. 
Kur radha erdhi për larjen e kufomës së bekuar, personi që do ta bënte këtë 
detyrë të nderuar, u habit kur pa në shpinë të të vdekurit plagë të mëdha 
që kishin mbledhur ujë. Ai s'e kuptoi shkakun. Kurse kur i pyeti të afërmit, 
një person i shtëpisë profetike që ndodhej aty dhe e njihte këtë të fshehtë, 
tregoi këto: 

"Hz. Zejnel Abidin, çdo mëngjes bartte në shpinë thasët me ushqime 
të përgatitur më parë, i linte në dyert e të varfërve dhe kthehej pa e parë as- 
kush. Kështu, njerëzit nuk e dinin se kush i linte këta thasë. Plagët që patë 
në shpinë të tij janë plagë të formuara nga bartja e thasëve!" 

Ideja: 

Ata që i kryejnë aktet vetëm për pëlqim të Zotit të Lartë, përpiqen t'i 
fshehin ato nga njerëzit si të ishin një e fshehtë e ndaluar për t'u zbuluar 
dhe përhapur. Në aktet e paraqitura popullit megjithëse i përkasin Zotit, 
nuk mbetet asnjë vlerë që të mund t'i dërgohet Zotit, sepse ato i veshin një 
mijë e një egoizma duke filluar me çudinë dhe krenarinë. Prandaj, në qoftë 
se çdo akt i mirë (salih) i bërë në rrugën e Zotit bëhet me mendimin "për 
ta parë jo të vdekshmit, por Ai që është i përjetshëm", është i pranueshëm 
dhe shpërblimin e akteve të tilla nuk mjaftojnë kalema e nuk arrin bojë për 
ta shkruar! 

Ç'lumturi për ata heronj pa emër por të vërtetë të cilët, duke bërë për- 
pjekje për t'i kënaqur robtë e Allahut me shërbime të sinqerta e vetmohue- 
se, ndjekin jo dëshirën e egos së tyre, por pëlqimin e Zotit! 


MOS PERBUZ ASKEND! 

Rrëfehet se: 

Një ditë, Isai (a.s.), bashkë me një person nga të bijtë e Izraelit i cili pa- 
ndehej si njeri i mirë (salih), doli jashtë qytetit. Ndërkaq, një burrë i njohur 
mes njerëzve si mëkatar u ishte ngjitur pas me një përulësi të madhe. Kur 
bënë pushim për t'u çlodhur, mëkatari, i kredhur në një ndjenjë turpi dhe 
pendimi të sinqertë, u ul zemërthyer diku veç tyre dhe, duke u mbështetur 
në faljen e lartë të Allahut, mëshiruesit të mëshiruesve, u lut kështu: 

"Zoti im! Për hir të këtij profeti të lartë, falmë mua!" 

- CNg^, 

Kurse personi i pandehur si njeri i mirë, kur e vuri re njeriun e njohur 
për mëkatar të lutej, e nënvleftësoi, e përbuzi dhe, duke ngritur duart drejt 
qiellit, iu përgjërua Zotit në këtë mënyrë: 

"Allahu im! Nesër, në ditën e kiametit, mos më grumbullo bashkë me 
këtë njeri!" 

Pas kësaj, Zoti i komunikoi kështu Isait (a.s.): 

"O Isa, thuaju robve të mi se ua pranova lutjet të dyve! Robin tim më- 
katar me qafë përkulur e fala dhe e caktova me ata të xhennetit. Kurse per- 
sonin që njerëzit e pandehin për të mirë, nuk e caktova me ata të xhennetit 
meqë nuk deshi të qëndronte bashkë me robin tim që e fala!" 


Ideja: 


Me përjashtim të atyre mbi të cilët ka rënë mallkimi dhe ndëshkimi 
i Allahut, përbuzja e robve të Allahut pavarësisht nga shkaku, është një 
krim i zemrës. Kurse ata që e kryejnë këtë krim, janë zemra të ngurtësuara 
e të papjesë, që ndodhen larg afërsisë dhe dashurisë hyjnore! Në fakt, di- 
kush, duke e nënvleftësuar dhe përbuzur tjetrin, ka përbuzur dhe shkatë- 
rruar veten! Me të vërtetë, Profeti (s.a.s.) porosit: 



"Atij që e sheh vëllain efesë me nënvleftësim dhe përbuzje, kjo gjë i mjafton 
si mëkat!" (Muslim, Birr, 32) 

Sa bukur e thotë poeti: 

Njerëzit e hallakatur mos i përbuz o zahid; 

Ka rrënoja qëfshehin thesare nën vete! 


MOS FYEJ ASKEND 

Hamdun Kassar (k.s.) thotë: 

"Kur të shohësh ndonjë të dehur që ecën bjer e ngrihu, ki kujdes, në 
asnjë mënyrë mos e dëno atë se, ka mundësi që edhe ti të kapesh nga një 
bela e tillë!" 

Thelbi i fjalës: 

Në botëkuptimin mistik, në orientim ka mëshirë dhe dhembshuri, jo 
fyerje, përbuzje dhe nëpërkëmbje të tjetrit. Sepse Zoti deklaron se robi i Tij 
është një enigmë e fuqisë së Tij. Për këtë shkak, në mënyrën e vështrimit të 

mëkatarit esenciale është ideja e shpëtimit nga humbja të një margaritari të 
rënë në baltë! Kurse përbuzja është që margaritarin e humbur ta humbësh 
për së dyti. Prandaj, Zoti, me qëllim që robtë e tij të mos bien në këtë gabim, 
shprehet në ajetin kur'anor si më poshtë dhe, duke e bërë matjen e mëka- 
teve të robve një çështje të posaçme për vete, i ka ndaluar njerëzit të futen 
në këtë çështje: 

"O besimtarë! Një grup njerëzish të mos tallen me një grup tjetër, 
sepse mundet që të tjerët të jenë më të dobishëm se ata vetë! Edhe disa 
gra të mos tallen me disa gra të tjera sepse mundet që të tjerat të jenë më 
të dobishme se ato vetë!.." (el-Huxhurat, li) 

Nga ana tjetër, shpesh herë është vënë re se edhe ata që shajnë dhe për- 
buzin të tjerët, kanë rënë në të njëjtin mëkat dhe në të njëjtën gropë dhe kjo 
gjendje është bërë proverbiale me shprehjen: 

"Mos qesh me komshiun se të bie edhe ty në kokë!" 


GEZOJE JETIMIN! 


Seri Sakatiu tregon kështu: 

"Një ditë bajrami, pashë Maruf Kerhiun duke mbledhur bërthama 
hurmash nëpër sokakë. E pyeta se ç'do të bënte me ato bërthama. Ai më 
tha: 

"Këtu pashë një fëmijë të vogël që po qante. Kur i shkova pranë dhe e 
pyeta pse po qante, më tha se s'kishte rroba si rrobat e shokëve dhe lodra 
si lodrat e shokëve. Dhe nisi prapë të qante. Ma copëtoi zemrën! Prandaj 
po mbledh bërthama hurmash që t'i shes dhe t'i blej atij fëmije rrobat dhe 
lodrat që doL" 

Këto fjalë ma copëtuan edhe zemrën time, prandaj e luta prijësin: 

"Po të më lejosh, do të merrem unë me atë fëmijë, mund të rrish i 
qetë!" 

Pastaj e mora me vete fëmijën dhe ia plotësova nevojat." 

Gjendjen shpirtërore që iu krijua me begatinë e këtij akti të mirë (ameli 
salih), Seri Sakatiu e shpreh kështu: 

"Me begatinë e këtij shërbimi m'u shfaq në zemër një dritë e tillë që me 
të meritova gjendje krejt të tjera dhe shijova sa e sa kënaqësi shpirtërore!" 


Ideja: 

Kujdesi për jetimët dhe gëzimi i tyre është një punë e mirë (ameli salih) 
e madhe që nxitet shumë fetarisht dhe që ka shpërblim të madh. Premtimi 
në këtë specifikë i të Dërguarit të Allahut (s.a.s.) ka një përmbajtje që i deh 

zemrat e dashuruara me dashurinë hyjnore: 

"Me personin i cili e mbron jetimin e vet ose njëjetim të dikujt tjetër, unë do 
tëjem kështu pranë e pranë!" 

Rrëfyesi i këtij hadithi, Malik bin Enes, i zgjati të bashkuar gishtin 
tregues me gishtin e mesit siç kishte bërë edhe Profeti (s.a.s.)! (Muslim, Zuhd, 
42) 

Kurse në një hadith tjetër thuhet kështu: 

"Po cje se dikush, vetëm për pëlqim të Allahut, iafërkon kokën njëjetimi, do 
t'i jepet një sevab për çdo fije floku që ia prek dora!" (Ahmed b. Hanbel, Musned, v, 
250) 

Me fërkimin e kokës për të cilin bëhet fjalë në hadithin profetik, është 
fjala për interesimin për çdo çështje materiale e shpirtërore të tij. 


MIQESIA 

Sehl bin Ibrahim tregon kështu: 

"Me Ibrahim bin Et'hemin ishim miq. Një radhë më kishte zënë një së- 
mundje e rëndë. Atëherë Ibrahim bin Et'hemi e shpenzoi çdo gjë që kishte 
në dorë për shëndetin tim. Pastaj fillova të shërohesha. Në këtë mes i kër- 
kova ca gjëra që m'i donte zemra. Meqë s'i kishte mbetur më gjë në dorë, 
kishte shitur gomarin dhe ma plotësoi dëshirën. Pasi u shërova, m'u desh 
gomari për të shkuar diku dhe e pyeta: 

"O Ibrahim, ku është gomari?" 

"E shita!" - më tha Ibrahim bin Et'hemi. 

Meqë shëndeti nuk ma lejonte të ecja në këmbë, i thashë: 

"Mirë, po tani me se do të udhëtoj?" 

Ai mbreti i të urtëve m'u përgjigj: 

"Do të të mbaj në shpinë, o vëlla!" 

Dhe më mbajti në shpinë tre konaqe rrugë! 

Ideja: 

Në ditë të mira e të bukura, plot dhurata e gostira, çdokush të bëhet 
mik! Por miqësia e vërtetë shfaqet në ditë të vështira, dhe atëherë, vlera e 
saj nuk matet me asgjë! Prandaj, e fshehta e shenjtërisë në këto ditë plot të 
këqija të kësaj bote është të bëhesh mik i Allahut, i të Dërguarit të Tij dhe i 
besimtarëve të mirë (salih), si dhe të mbetesh mik i tyre! 

Nga ana tjetër, vetmohimi dhe sakrifica e bërë sidomos për vëllain 
besimtar që ndodhet në vështirësi e nevojë, tërheq mëshirën e Zotit. Sepse 
Zoti është pafundësisht mëshirues dhe shpërblyes për robtë e Tij dhe pro- 







Rrefime mistike dhe shembuj mesimdhenes - 

fetin Muhammed (s.a.s.) e ka dërguar si mëshirë bër botët. Në hadithin 
profetik thuhet: 

"Allahu mëshirues tregon mëshirë për njerëzit e mëshirshëm e të dhembshur !" 
(Ebu Davud, Edeb, 58) 


SYNIMII MIQESISE 

Abdullah bin Mubarek kishte bërë udhëtim me një person me vese të 
këqija. Pasi udhëtimi mbaroi dhe ata u ndanë, Abdullah bin Mubarek nisi 
të qajë nga zemra. Miqtë që u çuditën me këtë, e pyetën: 

"Pse po qan? Ç'është ajo gjë që po të dëshpëron kaq shumë?" 

Ai mik i Zotit me vlerë të madhe hoqi një herë me ngashërim, pastaj, 
me sytë e njomur tha: 

"Me gjithë atë udhëtim të gjatë, nuk ia ndreqa dot shokut të udhës 
shprehitë dhe veset e këqija! Nuk e zbukurova dot moralin e atij të pa- 
shpresi! Dhe mendoj: Mos vallë nga të metat e mia nuk u bëra dot i dobi- 
shëm për të? Po qe se ai nuk u orientua dot nga ndonjë gabim i im, ç'do të 
bëhet halli im nesër? " 

Dhe u mbyt në lot! 

Ideja: 

Miqësitë duhet të ngrihen vazhdimisht mbi një synim të dobishëm 
shpirtëror. Sipas kësaj, afërsia dhe miqësia me njerëzit e mirë (salih) duhet 
të ngrihet me synimin për të përfituar prej tyre, kurse afërsia dhe miqësia 
me persona të dobët shpirtërisht, madje me të meta, për t'u bërë i dobishëm 
për ta. Sepse miqësitë larg dobisë shpirtërore dhe të mbuluara thjesht me 
indiferentizëm, do të thotë një dëm që ka për të t'i shkatërruar të dy botët. 
Dhe më i lehti i këtij dëmi është përjetimi i një rezultati që përshkruhet në 
proverbën: 

"Më thuaj me kë rri, të të them cili je!" 

Nga ana tjetër, stili që duhet të ndiqet duke i orientuar personat me të 
meta, nuk duhet të jetë poshtërim i tyre përballë një rezultati negativ, por 
vetëkritikë e orientuesit me mendimin se mos ka të meta te ai vetë. Sepse 
po qe se orientuesi nuk e ka futur dot në rrugë të drejtë bashkëbiseduesin 
për shkak të gabimeve dhe të metave të veta, llogaria dhe përgjegjësia e kë- 
saj bëhet shumë e rëndë. Synimi nuk është të bëhesh perde, por t'i hapësh 
perdet për ta treguar të vërtetën! 

NENSHTRIM I PLOTE 

Siç bëhet e ditur nëpër rivajete, kur Zoti e dërgoi profetin Musa (a.s.) 
te faraoni, e urdhëroi: 

"Shko te faraoni se ai e teproi shumë...!" (Taha, 24) 

Meqë Musai (a.s.) nuk kishte se kujt t'ia linte amanet për formë pjesë- 
tarët e familjes dhe tufën, tha: 

"O Zot! Ç'do të më bëhen njerëzit e shtëpisë dhe bagëtitë?" 

Atëherë, Zoti, duke ia kujtuar se ishte "më i dobishmi i ruajtësve", iu 
përgjigj kështu: 

"O Musa! Pasi më gjete mua, ç'kërkon tjetër? Ti vrapo të kryesh ur- 
dhrin tim! Lidhu pas meje dhe trego nënshtrim! Po të dua, e bëj ujkun 
çoban të dhenve dhe engjëjt, roje të familjes tënde! 

O Musa! Ç'është kjo që po e vret mendjen? Kur jot ëmë të hodhi në 
det, kush të shpëtoi? Pastaj kush të çoi përsëri te nëna jote? Pate vrarë një- 
rin pa dashje dhe faraoni ishte vënë në ndjekje tënde dhe kishte vënë nje- 
rëz për të të vrarë. Kush të mbrojti ty atëherë?" 

Musai (a.s.) edhe dëgjonte, edhe në fund të çdo fjalie thoshte: 

"Ti, Ti, Ti, o Zot!" 

Ideja: 

Sigurisht që Musai (a.s.), si të gjithë profetët, ishte në kulmin e nën- 
shtrimit. Por meqë profetët janë personalitete shembullorë dhe modele për 
njerëzit, Zoti bën të shfaqen mbi ta disa specifika të rëndësishme për ne 
dhe, duke treguar se si duhet të sillemi në këto situata, na i orienton zemrat. 
Edhe ajo që kërkohet të tregohet në këtë rrëfenjë, është sqarimi se përballë 
urdhrave të Allahut të Lartë që është Zoti i botëve, asnjë justifikim njerëzor 
s'mund të ketë vlerë. Sepse Ai është e vetmja fuqi që mund të plotësojë 
çdo lloj ndihme, mirësie dhe mbrojtjeje për të cilat mund të kenë nevojë 
ata që tregojnë vendosmëri për të çuar në vend urdhrin e Tij! Po qe se robi, 
me principialitet dhe sinqeritet, tregon zell për t'i kryer urdhrat e Zotit në 
përputhje me pëlqimin e Tij, vë re se Ai është, në çdo situatë, dashamirës 
dhe ndihmëtar i tij. Kështu, ai Mbrojtësi Absolut e rriti Musain (a.s.) në pa- 
llatin e faraonit, Ibrahimin (a.s.) e futi mes trëndafilave në mes zjarreve të 
Nemrudit, shokët e shpellës, ata djem të mirë, i mbrojti për mbi 300 vjet në 
gjumë nga e keqja e mizorëve dhe Muhammed Mustafanë (s.a.s.) e mbrojti 
nga sa e sa rreziqe, veçanërisht e fshehu nga sytë e armiqve në shpellën e 
Thevrit. Sa bukur e thotë poeti: 

Nga askush nukpres ndihmë, mbrojtësi të mëjetëHuda; 

Unë atë e bëj dorëzanës: "Vallahu hajrun hafiza "... 14 

Rahmeti 


TE MARRESH LUTJEN E BESIMTARIT 

Ishte një ditë kur Maruf Kerhi ndodhej i agjëruar. Afër kohës së iqindi- 
së, vuri re se një saka, ujëshitës, duke kaluar nëpër pazar, lutej: 

"Allahu e trajtoftë me mëshirën dhe begatinë e Tij atë që pi nga ky 

ujë!" 

Dhe menjëherë iu afrua dhe e prishi agjërimin duke pirë nga uji i tij. 
Ata që ndodheshin përreth, i thanë: 

"Imzot, pse e prishe agjërimin?" 

Maruf Kehri u tha: 

"Desha të meritoj begatinë e lutjes së ujëshitësit!" 

Pas vdekjes, e panë Maruf Kerhiun në ëndërr dhe e pyetën: 

"Si të trajtoi Allahu?" 

Dhe morën këtë përgjigje: 

"Me lutjen e pastër të sakait, ujëshitësit, Zoti më fali. Ai më trajtoi me 
mëshirë!" 

Ideja: 

Sa e sa njerëz të vetmuar me zemrën bashkë me Allahun ka që, disa 
herë, lutjet e tyre kanë më efekt se adhurimi nafile. Por duhet thënë se agjë- 
rimet nafile të prishura nga një vlerë më me rëndësi, duhet të bëhen kaza 
(të përsëriten) më pas. Sepse tashmë ato kanë vlerën vaxhib. Specifika që 
kërkohet të tregohet këtu, është se më e rëndësishmja duhet parapëlqyer 
ndaj të rëndësishmes. Sepse vjen çasti që në shumë gjëra që duken të vogla, 
mund të gjenden dobi të mëdha! Nga ana tjetër, ashtu siç mund të ndodhë 
që nën rrënoja të jenë fshehur thesare, edhe mes robve ka nga ata që duken 
si gërmadha por në përmbajtje janë margaritarë, ndaj të cilëve nuk duhet 
ndenjur indiferent. 

Sa bukur që shprehet poeti: 

Këdo cjë sheh, dije Hizr; çdo natë dije natë Kadri; 

Fytyrën ktheje e shiko: tetë xhennetet e Tij tëjanë gati! 

Rahmeti 


14 Huda: Zoti. Vallahu hajrun hafiza: Allahu është mbrojtësi i të mirës! 

Profeti (s.a.s.) ka thënë: 

“A t'ju tregoj kush janë të xhennetit? Meqë edhe janë të dobët, edhe shihen 
si të dobët nga populli, janë njerëz që askush s'u vë rëndësi, por, po të betohen se 
"kështu ka për t'u b'ërë", janë njerëz që Allahu ua plotëson kërkesat! 

A t’ju tregoj se kush janë të xhehennemit? Ata janë njerëz zemërgurë, të 
trashë, koprracë dhe mendjemëdhenj që ecin duke u krekosur!” (Buhari, Ejman, 9; 
Muslim, Xhennet, 47) 


NJE I HUMBUR NGA MENDJA 

DHE ILAÇII ZEMRES 

Bejazid Bistamiu e pyeti një mjek të cilin e gjeti duke përgatitur ilaçe: 

"O mjek, a ka ilaç për sëmundjen time?" 

Mjeku e pyeti: 

"Ç'është sëmundja jote?" 

Bejazid Bistamiu iu përgjigj: 

"Sëmundja e mëkatit!.." 

Duke i ngritur duart lart në shenjë pamundësie, mjeku i tha: 

"Unë ilaçin e sëmundjes së mëkatit nuk e njoh!" 

Në atë mes, në fjalë u përzje një i ri mendjehumbur që ndodhej aty. Ai 
i tha Bejazid Bistamiut: 

"Or babë, ilaçin e sëmundjes tënde e di unë!" 

"Po ma thuaj, o djalë!" -1 tha me gëzim Bejazit Bistamiu. 

I riu që populli e njihte si "mendjehumbur" por që, në të vërtetë, ishte 
një "arif", njeri i shtënë aq thellë pas kulturës shpirtërore saqë dukej sikur 
e kishte humbur mendjen, e përshkroi kështu ilaçin e mëkatit: 

"Merr dhjetë dërhem rrënjë pendimi dhe dhjetë dërhem gjethe pende- 
se dhe futi në havanin e zemrës. Pastaj rrihi aty me tokmakun e tevhidit 
dhe kaloji nëpër sitën e maturisë. Pastaj gatoji me lotët e syve dhe piqi në 
furrën e ashkut! Nga melhemi që do të dalë, kështu, merr çdo ditë nga pesë 
lugë dhe s'ka për të të mbetur shenjë nga sëmundjaL" 

Bejazid Bistamiu që e kishte ndjekur me vëmendje përshkrimin e dja- 
lit, hoqi në shpirt dhe i tha: 

"Më ju lumtë atyre që duke e pandehur veten për të mençur, u thonë 
"mendjehumbur" arifëve si tiL" 

Ideja: 

Kur për robin vlen më shumë vështrimi i Zotit sesa i njerëzve, për 
të hapen rrugët e përkryerjes dhe diturisë së thellë shpirtërore (irfan). 

Atëherë, shikimi, dëgjimi dhe ndijimi i tij paraqet një të fshehtë dhe thellësi 
krejt tjetër. Ndonjë nga robtë e tillë bëhet Vejsel Karani dhe njerëzit, duke 
mos ditur gjë dhe në indiferencë të plotë, i thonë "mendjehumbur". Kurse 
ai, në të vërtetë, është bërë i merituar i miqësisë së posaçme të Allahut dhe 
Profetit! 

Nga ana tjetër, kjo rrëfenjë reflekton begatinë që përmbahet në urdhrin 
hyjnor, "Bëhuni bashkë me të mirët (salih)!" (et-Tevbe, 119) Siç u pa tek i riu 
i cili ishte një "arif", njohës i dijes dhe kulturës shpirtërore, edhe recetat e 
dala nga gjokset e të gjithë njerëzve të mirë (salih), duke u dhuruar shë- 
rim shumë e shumë sëmundjeve shpirtërore, i lidhin zemrat në mënyrë 
të pastër dhe të shëndoshë pas Zotit. Fakti që këtu, Bejazid Bistamiu i cili, 
megjithëse kishte një zemër të gjallë e të pastër, kërkon ilaç zemre, është jo 
vetëm shfaqje e thjeshtësisë tek ai, por edhe qëllim për ta mjekuar zemrën 
e mjekut me të cilin hyri në bisedë! 


FYTYRA ENGJELLORE 

Po ktheheshim nga Bursa në Stamboll së bashku me të ndjerin Sami 
Efendi dhe të ndjerin tim atë, Musa Efendi (k.s.), që ndodhej në shoqërim të 
tij. Në Jallovë u afruam të futeshim në radhë me makinën tonë për të hipur 
në traget. Nëpunësi që po merrej me futjen e rregullt në radhë të automje- 
teve pa i dhënë mundësi ndonjë çrregullimi, kur po na tregonte vend për 
makinën tonë, iu kapën sytë pas Sami Efendiut dhe Musa Efendiut që rri- 
nin në sediljet e pasme. Nëpunësi qëndroi i shtangur. Pastaj u afrua dhe pa 
më me vëmendje brenda nga xhami i makinës. Mori frymë thellë dhe tha: 

"Allah, Allah, ç'botë e çuditshme! Ka fytyra si engjëj, ka fytyra si 
NemrudiL" 


Përfundimisht: 

Kjo ngjarje tregon se shenja e miqësisë me Allahun është ndriçimi 
nga Ai i zemrave dhe fytyrave me dritë hyjnore. Shkurt, njerëzit e afërt 
të Allahut, të urtët e quajtur në gjuhën e tasavvufit, mistikës islame, ev- 
lijaullah, janë portrete përjashtuese që të kujtojnë Allahun. Sepse rruga 
e tyre është rruga e Allahut. Ata mbështeten mbi moralin e Muhammed 
Mustafait (s.a.s.), prijësit të lartë të karvanit të së vërtetës. Me të vërtetë, 
veç të tjerash, fytyra dhe pamja e tij, pa pasur nevojë për fjalë, tregonin se 
ai ishte një ftues i Allahut! Kur një nga dijetarët më të shquar të hebrenjve, 
Abdullah bin Selami, e pati parë atë, pati thënë: 

"Kjo fytyrë nuk mund të jetë fytyrë gënjeshtari!" (Tirmidhi, Kijame, 42; 
Ahmed b. Hanbel, Musned, V, 451) 

Dhe vetëm për këtë shkak besoi, deklaroi besimin në Islam! 

Prandaj, çdo njeri, në çdo vend, në çdo mjedis që të shkojë apo ku të 
lëvizë dhe veprojë, vazhdimisht dhe pa fjalë, thotë disa gjëra pozitive ose 
negative, lë një mijë e një mbresa dhe, në mënyrë të vëmendshme apo jo, 
bëhet objekt i vështrimeve të panumërta. Kushedi se sa njerëz që nuk i njeh 
apo s'ka për t'i njohur, duke vështruar se si ulet e ngrihet, si rri e si lëviz, si 
flet, si vështron e si sillet ai, domethënë gjendjen e tij, e pëlqen dhe, duke e 
gjetur të përshtatshëm për natyrën e vet, e merr si model! 

Duhet ditur se gjithësia është burim i kënaqësisë hyjnore. Kjo e panjo- 
hur e bukur që i thonë njeri, është shfaqje mrekullore e kënaqësisë hyjnore. 
Njerëzit e mirë (salih) dhe të përkryer (kamil) në përmbajtjen e kënaqësisë 
hyjnore janë njerëzit e pavdekshëm sepse ata, si rezultat i faktit që kanë 
bërë një jetë model për njerëzimin, vazhdojnë të jetojnë edhe pasi u vdes 
kurmi! 


GJENDJA E ZEMRES NE MIREBERESI 

Musa Efendiu (k.s.) tregon: 

"Po udhëtonim bashkë me Sami Efendiun. Në Yrgyp, një person na e 
ndaloi makinën dhe i kërkoi para për cigare. Pavarësisht nga kundërshtimi 
i pazë i disa shokëve, Sami Efendiu tha: 

"Meqë kërkon, i duhet dhënë!" 

Dhe i dha. 

I varfëri që kish mbetur i kënaqur nga ky qëndrim, e ndërroi qëllimin 
dhe tha: 

"Tani do të shkoj e, me këto para, do të marr bukë!" 

Dhe u largua me gëzim!" 

Ideja: 

Veprimet dhe sjelljet e bëra vetëm për hir dhe pëlqim të Allahut, ndi- 
kojnë mbi zemrën e bashkëbiseduesve dhe ua zbukurojnë moralin. Prandaj 
në mirësitë që do të bëhen, nuk duhet harruar se është e rëndësishme më 
shumë jo gjendja e zemrës së bashkëbiseduesit, por e tonës. I Dërguari i 
Allahut (s.a.s.) thotë: 

Një herë, një njeri tha: 

"Unë patjetër do tëjap një sadaka!" 






Rrefime mistike dhe shembuj mesimdhenes 


Natën doli nga shtëpia me gjënë që do ta jepte si sadaka, dhe, pa e ditur, ia la 
në dorë një hajduti. Të nesërmen, njerëzitfiiluan të përflisnin: 

"Çudi! Mbrëmë i kanë dhënë sadaka një hajdutii" 

Kur i dëgjoi këtofjaië, njeriu tha: 

"Allahu im! Lëvduar qofsh ti! Unë patjetër kam për të dhënë edhe një sadaka 
tjetër!" 

Prapë, pasi u err mirë, mori gjënë që kishte për ta dhënë si sadaka dhe doli 
jashtë. Përsëri, pa e ditur, ia la në dorë një kurve! 

Të nesërmen njerëzit fiiiuan thashethemet: 

"Gjë që s'bëhet! Mbrëmë i kanë dhënë sadaka një kurve!" 

Kurse njeriu tha: 

"Ailahu im! Lëvduar qofsh që më dhe mundësi tëjap një sadaka, qoftë edhe një 
kurve! Unë prapë kam për të dhënë sadaka!" 

Natën e tretë doti prapë me sadakanë në dorë të cilën, këtë radhë, prapë pa e 
ditur, ia ta në dorë një të pasuri! 

Të nesërmen, njerëzit folën më me çudi: 

"Ç'punë është kjo? Mbrëmë i paskan dhënë sadaka një të pasuri!" 

Kurse njeriu, si dhe herët e tjera, efalenderoi Zotin: 

"Lëvduar qofsh ti, Altahu im, që më dhe mundësi tëjap sadaka qoftë edhe një 
të pasuri!" 

Pas këtij sinqeriteti, njeriut iu tha kështu në gjumë: 

"Sadakaja që i dhe hajdutit, ndoshta do ta bëjë atë të turpërohet e të heqë dorë 
nga hajdutëria! Kurva ndoshta do të heqë dorë nga ajo që bën, dhe do të bëhet grua 
e ndershme! Edhe i pasuri, duke marrë mësim nga kjo, do të kujtohet t'u shpërndajë 
të varfërve nga pasuria që i ka dhënë Allahu!" (Buhari, Zekat, 14; Muslim, Zekat, 78) 

Prandaj, ai që jep sadaka, duhet të jetë falenderues ndaj Zotit, sepse 
efekti i sadakasë shfaqet sipas sinqeritetit të atij që e jep! 


AKTII MIRE QE NGJITET 
NE ARSHIN E LARTE 

Myridi që kryente shërbimet personale të Hz. Davud Tai, i tha një ditë 

atij: 

"Poqa pak mish, a nuk po urdhëroni? 

Dhe meqë mësuesi heshti, shkoi dhe e solli mishin. 

Mirëpo Davud Tai (k.s.), duke parë mishin që ia kishin vënë para, e 
pyeti: 

"Ç'lajm ka nga filan jetimë, biri im?" 

Duke hequr një ofshamë të heshtur si për të treguar se s'ishin në 
gjendje të mirë, iu përgjigj: 

"Siç e dini, Imzot!" 

Kurse ai mik i madh i Zotit i tha: 

"Atëherë, këtë mish dërgojua menjëherë atyre!" 

Myridi i sinqertë i cili dëshironte që ushqimin e përgatitur ta hante 
mësuesi, këmbënguli: 

Por Davud Tai s'e pranoi: 

"Biri im! Po ta ha unë këtë mish, del jashtë e bie poshtë, kurse po ta hanë 
jetimët, ngjitet në Arshin e Lartë!" 

Ideja: 

Siç është e pamundur për diellin që të mos ngrohë, edhe për shpirtrat 
e lartë është po aq e pamundur që të mos ndjejnë dhimbje për njerëzit, që 
të mbeten të pandjeshëm ndaj vuajtjeve dhe mundimeve të tyre. Mëshira 
është një margaritar hyjnor i përhapur në tërë gjithësinë. Kurse zemra e 
miqve të Zotit është thesari i pashtershëm i mëshirës. Në vështrimin e tyre, 
duke lënë mënjanë interesimet e vdekshme të cilat, në vështrimin e tyre, 
ushqejnë egon, fitimi që do të arrijnë ata që do t'i përjetësojnë aktet dhe 
punët e tyre me sjellje të bukura që ushqejnë shpirtin, është edhe i përjet- 
shëm, edhe më i bukur. Fitimet më të çmuara që mund të shtjerë në dorë 
njeriu në këtë botë, janë vetëm këto akte të mira (ameli salih). Kurse fitimet 
e tjera janë amanete të përkohshme që rikthehen një e nga një. Kështu, në 
hadithin profetik tregohet: 

Familja e Profetit kishte therur një dele. Pasi shpëmdanë në shumë 
vende, Profeti pyeti se ç'kishte mbetur dhe Hz. Aisheja i tha: 

"Vetëm një kockë shpatulle mbeti!" 

Atëherë, Profeti i tha: 

"Pse s'thua, o Aishe, se, përveç një kocke shpatulle, e gjitha u bë e jona!" 
(Tirmidhi, Kijame, 33) 


TA DALLOSH GJITHMONE TE VERTETEN 

Abdylkadir Gejlaniu e tregon kështu një ngjarje që i pati ndodhur: 
"Një ditë, para syve m'u shfaq një dritë që e zuri tërë pamjen. Duke 
parë se ç'ishte ajo, nga drita më erdhi një zë: 

"O Abdylkadir, unë jam Zoti yt. Nga punët e mira që ke bërë gjer më 
sot jam aq i kënaqur, sa pas kësaj haramet t'i bëra hallall ty!" 

Por pa mbaruar mirë zëri, unë e kuptova se ishte i shejtanit të mallkuar 
dhe i thashë: 

"Shporru që aty, o i mallkuar! Drita që më tregove s'është gjë tjetër për 
mua veçse një errësirë e përjetshme!" 

Atëherë, shejtani më tha: 

"Me urtësinë që të ka falur Zoti, më shpëtove nga dora! Kurse unë kam 
nxjerrë nga rruga me qindra vetë!" 

Dhe u largua! 

I ngrita duart drejt selisë së lartë dhe i vetëdijshëm për favorin e Zotit, 
e falenderova!" 

Njëri nga xhemaati që e kishte dëgjuar, e pyeti: 

"Ej, Abdylkadir, ku e kuptove se ai ishte shejtani? 

Abdylkadir Gejlaniu (k.s.) iu përgjigj: 

"Ngaqë më tha se haramet m'i kishte bërë hallall!" 

Ideja: 

Në çdo kohë e në çdo vend ka pasur gjithmonë nga ata që janë për- 
pjekur për ta turbulluar fenë e Allahut. Por në periudhat kur kjo veprimtari 
arrin në kulm, për çdo besimtar, aftësia diferencuese, domethënë, nevoja 
për ta ndarë të drejtën nga e shtrembra, të drejtën nga e gabuara, të vërte- 
tën nga gënjeshtra, të mirën nga e keqja dhe të bukurën nga e shëmtuara, 
fiton një rëndësi më të madhe! Sot po përjetohen shfaqje të tjera të rrëfenjës 
së mësipërme dhe shumë persona me prapamendime, të hequr si njerëz të 
ditur, po përpiqen t'i bëjnë dëm shoqërisë duke i treguar hallallet e Islamit 
si harame dhe haramet si hallalle. Prandaj, sjellja e zgjuar dhe aftësia da- 
lluese e Abdylkadir Gejlaniut paraqet rëndësi të madhe për ne. Në thelb, 
parimi i Gejlaniut është mjaft i hapur: Zoti kurrë nuk u jep të tjerëve një 
të drejtë që nuk ia ka dhënë të dërguarit të vet. A profetët e dinë se ç'janë 
hallalli dhe harami, e drejta dhe e shtrembra, e bukura dhe e shëmtuara, 
apo shejtani dhe pasuesit e tij midis njerëzve të cilët hiqen si të ditur? 
Fjala e Zotit për njerëz të tillë të paditur dhe indiferentë është shumë e 
ashpër: 

"(O i Dërguar), thuaju (atyre): A mos po kërkoni t'ia mësoni Allahut 
fenë tuaj (që jua ka dërguar Ai vetë)?" (el-Huxhurat, 16) 


MUA ME DUHET BUJARI 

Bejazid Bistami tregon kështu: 

"Një ditë do të kaloja nga një breg i lumit Tigër, në bregun tjetër. Kur 
arrita në breg, të dy brigjet u bashkuan për të më bërë udhë. E mblodha 
veten menjëherë dhe i thashë lumit: 

"Betohem se unë nuk gënjehem nga kjo! Sepse varkarët e nxjerrin 
njeriun matanë për gjysmë akçe. Kurse ti kërkon punët e mira të mira të 
tridhjetë vjetëve! Por unë kurrë s'mund t'i çoj kot këtu punët e mira që kam 
përgatitur për ditën e ringjalljes, për gjysmë akçeje! Mua më duhet Bujari, 
jo mrekullia!" 15 

Ideja: 

Kerameti i cili, si veprim, i pëlqen egos, vetes, është një çështje mbi 
të cilën miqtë e vërtetë të Zotit kanë qëndruar me ndjeshmëri të madhe. 
Çmimi i lënies mënjanë të kerametit është ose të përballosh një lodhje të 
përkohshme, ose të bësh një shpenzim të vogël, ose të mbetesh i panjohur 
në sytë e njerëzve. Kurse pranimi i kerametit do të thotë, disa herë, humbje 
e të gjitha punëve të mira (ameli salih) të kryera, gjë që është falimentim i 
zemrës i cili e çon njeriun duarbosh në lartësitë hyjnore. Prandaj, të gjithë 
arifët, prijësit shpirtërorë të pajisur me diturinë dhe kulturën shpirtërore, 
me përjashtim të rasteve kur i tillë ka qenë vullneti hyjnor, kurrë nuk janë 
prirur ndaj kerametit që do të thotë fitim i pëlqimit dhe vlerësimit të nje- 
rëzve, por gjithmonë janë përpjekur të fitojnë pëlqimin e Zotit, i cili është 
krijuesi, bujari dhe mrekullibërësi. 

Në këtë kontekst, Sehl bin Abdullah et-Tusteriu, njëri prej prijësve të 
mëdhenj shpirtërorë (evlijaullah), shprehet kështu: 

"Kerameti më i madh është t'i ndërrosh veset e këqija me shprehi të 
mira! Mbi gjithçka, disa keramete janë si lodrat që u jepen fëmijëve që qaj- 
në për t'i marrë me të mirë. Këtë e dëshirojnë jo prijësit shpirtërorë dhe të 
urtët, por të paditurit dhe indiferentët! Këta, me kerametet marrin veten 
me të mirë dhe kalojnë kohën duke i bërë edhe shumë të tjerë të gënjehen 
e të kalojnë kohën me to!" 

Prandaj, gjithmonë, çështja më e rëndësishme është zbatimi i urdhrit 
të Zotit: 

"Tregohu sinqerisht ashtu siç je (urdhëruar të jesh)!" (Hud, 112) 

* 


PERGJEGJESIA E ATYRE QE PRIJNE 

Një ditë, Hz. Ebu Hanife has një fëmijë që po ecte përmes baltës. Duke 
i buzëqeshur me mëshirë dhe dhembshuri, i tha: 


15 Në origjinal kjo fjali është kështu: "Mua më duhet Kerim, jo keramet!" Në këtë fjali, 
me fjalën Kerim të paraqitur me shkronjë të madhe, nënkuptohet Zoti, për pëlqim 
të të cilit Bistami i ka bërë punët e mira, kurse fjala keramet përdoret me kuptimin 
"mrekulli". Për kuptimin e gjerë të fjalës "keramet" shihni shënimin në rrëfenjën 
"Kerameti ose aftësia parashikuese". 

"O bir, ki kujdes, të mos rrëzohesh!" 

Me sytë që i shndërrisnin nga zgjuarsia, fëmija u kthye nga imami dhe 
i dha këtë përgjigje që s'pritej prej tij: 

"O imam, rrëzimi im është i thjeshtë se, po të rrëzohem, dëmtohem 
vetëm unë! Në fakt, ju duhet të keni kujdes sepse, po ju rrëshqiti këmba 
juve, ka për t'u rrëshqitur edhe atyre që vijnë pas jush dhe do të rrëzohen e, 
pastaj, për t'i ngritur në këmbë të gjithë ata do të jetë shumë e vështirë!" 

Imami që mbeti i mahnitur dhe admirues ndaj fjalëve të fëmijës, nisi të 
qante dhe u tha kështu nxënësve: 

"Po qe se në një çështje ju arrin ndonjë provë apo argument më i fuqi- 
shëm, mos më ndiqni mua më në atë çështje. Ky është në Islam treguesi i 
përkryerjes. Edhe dashuria dhe besnikëria që keni ndaj meje vetëm në këtë 
mënyrë del në shesh!.." 


Ideja: 


Qëndrimi në radhët e para në rrugën e Zotit, është edhe i begatshëm, 
edhe me përgjegjësi. Sepse, ashtu siç ndodh që bukuritë e atyre që ndo- 
dhen në radhët e para ndikojnë mbi mjedisin, mbi ata që u ndodhen pas 
ose përreth, ashtu ndodh që edhe gabimet dhe shëmtitë e tyre, duke u kup- 
tuar drejt nga ata që u ndodhen pas ose përreth, gjejnë përhapje. Prandaj, 
njerëzit e mëdhenj të fesë si Imam Adhami, me fetvatë që kanë dhënë, kra- 
has respektimit të kushteve të fetvasë, e kanë vazhduar jetën vazhdimisht 
brenda kritereve të devocionit (takva). Kështu, kur e patën parë një herë 
duke pastruar një papastërti shumë të vogël në rrobë, i kanë thënë: 

"O imam! Sipas fetvasë që keni dhënë, kjo njollë shumë e vogël nuk 
është pengesë për namaz; atëherë, pse mundoheni dhe pastroni? 

Kurse imami u përgjigjet: 

"Ajo është fetva, kjo takva!" 

Ja, pra, parimi i vetëm i cili të gjitha përgjegjësitë e mëdha ose të vogla 
ndaj Zotit dhe popullit do t'i kthejë në miratim dhe kënaqësi në botën e 
përjetshme!" 


PERGJIGJE NDAJ FTESES SE ALLAHUT 

Hasan Basri (k.s.) thotë kështu: 

"Delja është më e ndjeshme se njeriu. Kur i bën zë çobani, ajo e lë ku- 
llotjen dhe mban vesh. Atëherë, ç'duhet t'i themi njeriut i cili s'merr mësim 
nga kjo e vërtetë dhe mbetet indiferent ndaj ftesës së Allahut?" 

Thelbi i fjalës: 

Ftesat janë lloje-lloje. Kur i thuhet dikujt "eja", është ndryshe po qe se 
ai që e thërret është dikush që s'e do, është ndryshe po qe se ai që e thërret 
është miku, është akoma më ndryshe po qe se është e ëma, pa le po të jetë 
i dashuri apo e dashura! Prandaj, përgjigjja ndaj ftesës së Allahut duhet të 
jetë me një entuziazëm të papërsëritshëm dhe me një hare nënshtrimi të 
thellë. Veçanërisht, duhet ta masim vazhdimisht në peshoren e besnikërisë 
dhe dashurisë ndaj Zotit gëzimin dhe harenë e zemrës ndaj ftesës "Ejani në 
namaz!" jbUJi J*'J që mbush pesë herë në ditë qiejt dhe tokën! 

Sa bukur shprehet poeti Mevlana: 

"Mbushu me mend! Meqë Zoti të fton, për t'i shkuar kësaj ftese, bëje edhe 
kokën, madje, këmbë dhe vrapo!" 

Sepse kur të thotë Ai "eja!", e lartëson njeriun, i jep entuziazëm moralo- 
shpirtëror, i fal të mira të pafundme, përhap të mira të përjetshme, ngre sofra të 
begata!" 


RENDESIA E HALLALLIT 

Njëri nga nxënësit e pasur të Ebu Abbas Nihavendiut, i cili merrej me 
tregti, shkoi te mësuesi dhe e pyeti se kujt do të ishte më me vend t'ia jepte 
zeqatin. Ebu Abbas (k.s.) i tha: 

"Jepja atij ku të të vendosë zemra!" 

Pasi mori përgjigjen dhe u largua nga mësuesi, nxënësi hasi në rrugë 
një të verbër që po lypte. Zemra iu ngroh dhe vendosi se do të ishte e për- 
shtatshme t'ia jepte zeqatin të verbërit. Prandaj nxori qesen me florinj që e 
kishte caktuar për zeqat dhe ia dha. Lypsari e rrëmbeu menjëherës qesen 
dhe u largua. Nxënësi i cili të nesërmen kaloi nga e njëjta rrugë, pa se i 
verbri të cilit ia dha zeqatin një ditë më parë, po bisedonte me një të verbër 
tjetër. Në vesh i ranë këto fjalë: 

"Dje, një djalë beu më dha një qese plot me florinj. Edhe unë, shkova 
në mejhane dhe u rrumbullosa mirë!" 

Kjo gjendje e mërziti keq nxënësin dhe e çorientoi. Shkoi drejt e te 
Ebu Abbasi. Sapo do t'ia paraqiste ngjarjen, Ebu Abbasi, pa i dhënë rast 
të fliste, i zgjati një akçe që e kishte fituar nga shitja e qylafit, që ta jepte si 
sadaka. Dhe e porositi kështu: 

"T'ia japësh personit të parë që do të të dalë para!" 

Pa mundur të thotë asnjë fjalë, nxënësi u largua për ta kryer detyrën. 
Siç i kishte thënë mësuesi, ia dha akçen njeriut të parë që takoi. Ndërkaq, 
me një kureshtje që po e brente nga brenda, u vu në ndjekje të personit. 

Njeriu shkoi në një lagje të jashtme të qytetit dhe u fut në një gërmadhë. 
Pastaj nxori nga poshtë rrobës një turtull të ngordhur dhe e la në tokë. Dhe, 
sapo do të ngrihej për t'u larguar, nxënësi i doli para dhe e pyeti: 

"O trim! Për Allahun, më thuaj çdo të thotë kjo? Ç'ishte ai turtulli që 
hodhe këtu?" 

Duke pasur para personin që i kishte dhënë akçen, njeriu iu përgjigj 
duke belbëzuar: 

"Ka shtatë ditë që s'kam gjetur gjë për t'u çuar fëmijëve që të hanë! 
Unë dhe gruaja kemi duruar, por fëmijëve s'u ka mbetur më durim! 
Megjithëkëtë, kurrë nuk do ta bëja dot që t'ua zgjasja njerëzve dorën për të 
lypur! Kur po përpëlitesha mes një mijë e një mundimesh, gjeta atë turtull 
të ngordhur që e pe edhe ti. Isha i detyruar t'ua çoja fëmijëve për ta ngrënë! 
Në zemër, i lutesha Allahut: "O Zot, bëmë një të mirë për hallin tim!" Kur 
erdhe ti dhe ma dhe atë akçen! Edhe unë, duke e falenderuar Zotin, e lashë 
atje atë zog të ngordhur dhe tani do të shkoj në Pazar dhe do t'u blej diçka 
fëmijëve..." 

I habitur nga kjo gjendje, nxënësi shkoi menjëherë te mësuesi Ebu 
Abbas. Pa thënë nxënësi asnjë fjalë, mësuesi i tha kështu: 

"Biri im, domethënë se nuk ke parë me kujdes nëse në fitim të është 
përzier apo jo ndonjë gjë haram. Prandaj, siç e pe, zeqati të shkoi në pije! 
Sepse gjërat e fituara, nga të kenë ardhur, atje kthehen. Kështu, në kundër- 
shtim me qesen tënde me florinj, kalimi i akçes sime në dorë të një njeriu 
të mirë do të thotë se ajo është fituar vetëm me punën e dorës, domethënë, 
me hallall!" 

Ideja: 

Çdo gjë, fiton ose humb vlerë sipas specifikave pozitive ose negative 
që zotëron. Kjo e vërtetë bëhet më e dukshme në çështjet e hallallit dhe ha- 
ramit. Prandaj, të vjetrit, për mallin dhe pasurinë thoshin: 

"Ç'vjen nga haj-i shkon në hu!" 

Kjo merr dy kuptime. I pari, "ç'vjen prej Allahut i cili është Hajj, i gja- 
llë, shkon prapë te Allahu, pë të cilin përdoret përemri Hu, Ai." Kuptimi 
i dytë është se "fitimet e përzjera me dyshime dhe harame, të cilët fito- 
hen për havaje, domethënë, pa mund, shkojnë përsëri në hava, domethë- 
në, bosh!" Shkurt, ndërsa hallalli bëhet pretekst për hallall, harami bëhet 
shkak për haram. Duke u shprehur rreth kësaj ideje, Ebu Bekr Verrak tha 
kështu në një bisedë: 

"Kur ngrihem në mëngjes, shoh njerëzit dhe e kuptoj se cili ha hallall 
e cili, haram!" 

E pyetën: 

"Si e kupton këtë?" 

Ai e shpjegoi kështu: 

"E di që, nëse dikush, sapo ngrihet në mëngjes, e preokupon gjuhën 
me fjalë të kota, thashetheme dhe sharje, kjo ndodh nga që ha ushqime 
haram. E di dhe se, kur dikush sapo ngrihet në mëngjes, e preokupon gju- 
hën me përmendjen e Allahut, fjalën e njësisë dhe pendesa, ushqimi që ha 
ai është nga rrugë hallall. Sepse edhe hallalli, edhe harami reflektohen në 
veprimet dhe aktet e njeriut sipas veçorive që kanë..." 


FITIMI HALLALL 

Imami Ebu Hanife ishte një njeri i pasur që merrej me tregti dhe që 
kishte pasuri të madhe. Por meqë preokupohej me dituri, punët tregtare i 
zhvillonte me një person që e kishte caktuar zëvendës, kurse vetë kontro- 
llonte nëse tregtia zhvillohej apo jo brenda kuadrit të hallallit. Dhe ishte aq 
i ndjeshëm në këtë specifikë, saqë një radhë e kishte dërguar ortakun Hafs 
bin Abdurrahman për të shitur tekstil duke i thënë: 

"O Hafs, malli ka këto e këto të meta. Këto ia thuaj edhe myshteriut 
dhe mallin shite me këtë çmim të lirë!" 

Edhe Hafsi e shiti mallin me çmimin e caktuar nga Imami, vetëm se pa 
ia treguar myshteriut të metat nga harresa. Kur e mësoi këtë, Ebu Hanife e 
pyeti Hafs bin Abdurrahmanin: 

"A e njeh myshteriun që bleu copën?" 

Pasi Hafsi i tha se nuk e njihte, imami, me dyshimin se mos fitimi ha- 
llall do të njollosej, tërë fitimin e nxjerrë nga shitja e mallit e ndau si sada- 
ka. Ja, pra, ky devocioni i tij i solli bereqet të madh tregtisë së tij materiale 
e shpirtërore! 

Ideja: 

Për ta kuptuar nëse dikush është me zemër të pastër, i sinqertë dhe i 
orientuar në rrugën e drejtë, i duhen parë më tepër se adhurimet që bën, 
me ç'zemër dhe vetëdije i bën. Me fjalë të tjera, duhet parë me kujdes nëse 
veçanërisht sjelljet i ka në përshtatje me moralin islam dhe nëse fitimin e 
ka apo jo hallall. Në këtë kontekst, kur dikush qe lavdëruar, Hz. Omeri (r. 
anh) i pati bërë lavdëruesit tri pyetje: 

"A ke bërë ndonjëherë me të fqinjësi, udhëtim apo tregti?" 

"Jo!" - Qe përgjigjur ai. 

"Në është kështu, mos e lavdëro, sepse ti s'e njeh atë si duhet!" 

Prandaj, Sufjan Sevri (k.s.) ka thënë: 

"Fetarizmi i personit është në raport të drejtë me legjitimetin (hallallë- 
kun) e bukës që ha!" 

Një ditë atë e patën pyetur për vlerën e faljes në radhën e parë dhe ai 
qe përgjigjur duke tërhequr vëmendjen për kafshatën hallall: 

"O vëlla, ti shih se ku e fiton bukën! Pasi të kesh fitim hallall, falu në 
atë radhë që dëshiron!" 

Rëndësinë dhe begatinë e mospërzjerjes së haramit në fitim duke i 
kushtuar vëmendje fitimit hallall në tregti, i ndjeri im atë, Musa Efendi 
(k.s.) e tregonte me këtë ngjarje: 

"Kishim një komshi jomusliman. Ai u bë musliman më vonë. Një ditë, 
kur e pyeta shkakun pse ishte bërë musliman, më tha këto: 

"U bëra musliman me pretekstin e moralit të bukur në tregti të Rebi 
Mollait që e kisha komshi toke bujqësore në Axhibadem. Molla Rebiu ishte 
një person që e siguronte jetesën duke shitur qumësht. Një ditë në mbrëmje 
erdhi tek ne dhe na tha: 

"Urdhëroni, ky qumështi është juaji!" 

Unë u habita: 

"Si ka mundësi? Unë nuk kam kërkuar qumësht nga ju!" 

Ai njeri i ndjeshëm dhe delikat më tha: 

"Pa e vënë re unë, njëra nga bagëtitë kishte hyrë në kopështin tuaj dhe 
po kulloste. Prandaj ky qumësht është juaji! Por jo vetëm kaq. Unë do të 
vazhdoj t'jua sjell qumështin e bagëtisë gjersa bari që ka ngrënë te ju t'i dalë 
plotësisht jashtë trupit!" 

Unë ia prita: 

Fjalë për t'u thënë janë këto, komshi? E ç'farë hëngri? Bar! I qoftë ha- 

llall!" 

Por Molla Rebiu s'u bind! Ai nguli këmbë në të vetën: 

"Jo, jo, s'është punë që bëhet! Qumështi i saj është haku juaj!" 

Dhe vazhdoi të na sjellë qumështe gjersa u bind se "e kishte larë de- 
tyrimin"! 

Ja, pra, kjo sjellje e atij njeriu të bekuar më preku me të tepërt. Si re- 
zultat, m'i ngriti perdet e padijes dhe indiferentizmit mbi sy dhe në shpirt 
më lindi dielli i rrugës së drejtë! 

Thashë me vete: 

"Feja e një njeriu me një moral të tillë të lartë, pa dyshim që është 
një fe e lartë! Nuk mund të kihet dyshim mbi drejtësinë e fesë që përgatit 
njerëz të tillë delikatë, të drejtë, të përkryer e të pastër!" 

Dhe thashë Fjalën e Dëshmisë dhe u bëra musliman!" 

Këto rrëfenja plot urtësi vënë në shesh në mënyrë krejt të qartë se sa 
korrektë dhe të kujdesshëm duhet të jemi në çështjen e fitimit hallall dhe të 

haramit. Sepse fitimi hallall është një nga parimet themelore të devocionit 
(takvasë). Mbështetur mbi këtë, në hadithin profetik është thënë: 

"Tregtari fjalëdrejtë, i ndershëm dhe i besueshëm është bashkë me profetët, 
besnikët dhe dëshmorët!" (Tirmidhi, Buju, 4) 

Sepse tregtari zemërmadh i cili fiton tiparin e barazisë së pozitës me 
profetët, besnikët dhe dëshmorët, ndërsa bëhet pretekst qetësie dhe bega- 
tie për mjedisin, edhe për vete fiton meritimin e dy lumturive: të kësaj bote 
dhe të botës tjetër! Ndërkaq, ata që munden nga ambicja materiale e kësaj 
bote, edhe nëse duken sikur po mbretërojnë në këtë botë, nuk e shpëtojnë 
dot veten nga varfëria dhe mjerimi i përjetshëm në botën tjetër! 

I Dërguari i Allahut (s.a.s.) ka thënë kështu: 

"Vjen një kohë që njeriu nuk interesohet aspak nëse mallin e kafituar hallall 
apo haram!" (Buhari, Buju, 7, 23). 

Përfundimisht, në ditët tona kur janë shfaqur me të tepërt indiferentët 
për të cilët bëhet fjalë në hadith, dhe të cilët i pengojnë zemrat që përpiqen 
për të hequr dorë nga haramet, sado që të përpiqen, respektimi i hallallit 
është çështja më e rëndësishme dhe adhurimi më i madh! 

Zemrat të cilat, duke e kryer këtë adhurim të madh, i binden urdhrit 
të Allahut, i nënshtrohen Atij dhe kërkojnë pëlqimin e Tij, si trëndafilat që, 
duke u çliruar nga gjembat çelin ngjyra-ngjyra, bëhen burime dobie dhe 
begatie. Në kundërshtim me këtë, zemrat e kredhura në gjëra të dyshimta, 
futen mes gjembash që janë e kundërta e trëndafilave dhe bashkohen me 
ta duke u shndërruar në burim të mijra të këqijave, madje, të foleve të imo- 
ralitetit. Zoti na mbrojttë! Amin, ashtu qoftë! 








asavvufi është një përjetim, vetëm ai 
që e shijon, e di!.. 

PERMBLEDHJE 

Në komunikimin e Zotit për Profetin (a.s.) si në ajetin e mëposhtëm, 
ka urtësi të panumërta: 

"(O i Dërguar!) Atë (Kur'anin) e zbriti Xhebraili në zemrën tënde që 
të jesh nga paralajmëruesit !" 16 (esh-Shuara, 193-195) 

Dhe thelbi i këtyre urtësive është e vërteta se të gjitha njohuritë e zgje- 
dhura, veçanërisht dituria dhe kultura hyjnore, mund të gjejnë zhvillim 
e lulëzim vetëm në klimën e zemrës. Pra, çdo e vërtetë diturore i zbulon 
kuptimet dhe bukuritë e brendshme vetëm me ndërmjetësimin e zemrave 
në shtrat ashku, dalldie dhe frymëzimi. Në këtë kontekst, këndvështrimi si 
më poshtë i tasavvufit ngrihet gjithmonë po mbi këtë të vërtetë: 

"Dituria është parim, por synimi i këtij parimi është akti i mirë (ameli 
salih), gjë që është e fshehur, shkurt, në enigmën tadhim li emrillah (zbati- 
mi i urdhrave të Allahut duke e madhëruar posaçërisht Atë) dhe shefkat li 
halkillah (dhembshuri për të gjitha krijesat). Në të kundërt, dituria është 
identitet i një mundimi të padobishëm!" 

Me fjalë të tjera, të gjitha njohuritë librore në të vërtetë i ngjajnë një 
fare. Ashtu siç farërat mbeten me vite të tëra farëra në qoftë se lihen në 
hambar pa u mbjellë, edhe njohuritë librore mbeten pa produkt në qoftë 
se nuk vihen në punë por lihen në rreshtat ku ndodhen dhe librat vetë, në 
rafte. Në kundërshtim me këtë, farërat e mbjella në tokë mbijnë e hapen si- 
pas llojit dhe cilësive, gjer te ato fara që bëhen një rrap i madh! Krejt në këtë 
mënyrë, edhe farërat e diturisë të mbjella në dheun e zemrës, i shndërrojnë 
zemrat në kopshte vlerash morale e shpirtërore dhe atëherë arrihen frytet 
e vërteta të diturisë dhe kulturës shpirtërore! 


16 Në origjinalin e ajetit është fjala inzar që e kemi përkthyer si më lart. Inzar quhet 
urdhërimi për të mirë dhe ndalimi nga e keqja duke i frikësuar dhe paralajmëruar 
njerëzit me rrezikun e përfundimeve të hidhura në botën e përjetshme. 

Eshtë për këtë arsye që Kur'ani është zbritur në gjoksin e bekuar të të 
Dërguarit të Allahut (s.a.s.) dhe sahabet e nderuar, orientimet dhe njohuri- 
të hyjnore i kanë lexuar jo më shumë në rreshtat e Kur'anit, sesa në botën 
e zemrës së Dritës së Ekzistencës! Kështu, sytë dhe zemrat e tyre janë ndri- 
çuar me shumë e shumë shfaqje të larta e të pashoqe të fjalës hyjnore në atë 
gjoks të bekuar dhe të vërtetat e larta e të brendshme të Islamit, enigmat 
dhe urtësitë e tij, me të gjitha bukuritë, janë reflektuar në shpirtrat e tyre! 
Në një vështrim, sahabet kanë deklaruar besimin duke mbetur të mahni- 
tur dhe admirues të personalitetit dhe karakterit përjashtimor në gjendje 
Kur'ani të gjallë të të Dërguarit të Allahut (s.a.s.) dhe janë bërë si flutura 
drite përreth tij. Ja, pra, edhe tasavvufi ose mistika islame, duke përfituar 
nga ky reflektim, ka bërë për parim ta mbajë gjallë e ta bëjë të jetueshëm 
Islamin në klimën e shpirtit e të begatisë hyjnore si dhe ka treguar zell e 
përpjekje për t'i bartur rrezatimet dritësore të reflektuara nga zemra-bu- 
rim drite e Profetit (s.a.s.), te njerëzit e Allahut (evlijaullah), nëpër shekuj 
dhe breza! 

Nga ky këndvështrim, aspekti juridik-vendimor (fetva) i fesë përbën 
shtyllat kryesore të një ndërtese, kurse aspekti i devocionit (takva) janë 
elementët plotësues rreth atyre shtyllave bashkë me elementët e bukurisë 
dhe hijeshisë. Tasavvufi i cili nga një anë i bashkon më një këto dy veçori, 
nga një anë tjetër, si shtesë ndaj aktit të bukur dhe përsosmërisë morale, 
shtjellon njeriun, jetën dhe gjithësinë dhe siguron me anë të një urtësie më 
të gjerë, njohjen dhe zbatimin e përgjegjësive. Prandaj, në temat muhabbe- 
tullah dhe marifetullah, tasavvufi ka cilësinë e një dritareje shpirtërore të 
hapur në zemrat e robve për kah miraxhi. 

Siç e prekëm edhe kur i erdhi vendi, tasavvufi është identitet i mundë- 
sisë për ta përjetuar Islamin në përmasat e principialitetit dhe sinqeritetit 
(ihlas), devocionit (takva), adhurimit të përkushtuar (zuhd), mirësisë (ih- 
san), vetëllogarisë (murakabe), çiltërsisë (samimijet), nënshtrimit (teslimi- 
jet) dhe afërsisë dhe dashurisë ndaj Zotit (muhabbet). Dhe çështja më me 
rëndësi e tij është jo aq parashtrimi i këtyre të vërtetave, sesa reflektimi i 
tyre në jetën tonë në raport me mundësitë dhe kapacitetet tona! Dijetarët 
e parë të konsideruar salihë, pas çdo predikimi dhe këshille dhe pas çdo 
bukurie hyjnore e morali të lavdërueshëm, theksonin se "të thuash, është 
e lehtë, të dëgjosh, është e lehtë, por është shumë e vështirë të veprosh 
ashtu siç duhet" dhe bënin sugjerime në rrugën e arritjes së zemrave në 
përkryerje. 

Po ta shohim nga kjo dritare, në një vështrim, edhe të shkruash është 
lehtë, edhe të lexosh. Vetëm se është tejet e vështirë që, duke jetuar siç 
duhet, ato bukuri t'i bësh shenja dalluese të jetës. Me fjalë të tjera fjalëzën 


"duro" as gjuha që e thotë, lodhet, as veshi që e dëgjon, as dhe syri që e 

lexon. Mirëpo, kur vjen puna që kjo fjalë të shfaqet në zemrën e nënshtruar 
ndaj dhimbjeve të panumërta, ndaj shumë brengave të rënda, vuajtjeve, 
sëmundjeve dhe shqetësimeve të shumëllojshme, njerëzit mbulohen nga 
djersa dhe në të shumtën e rasteve parapëlqejnë të mos durojnë. Prandaj, e 
gjithë çështja është jo veç mësimi për vete dhe për të tjerët i njohurive mis- 
tike, por aftësia për t'i sjellë ato në gjendjen e një eliksiri jete dhe lumturie 
të zemrës sonë. 

Në Kur'an, duke i ftuar robtë të bëjnë punë të mira (ameli salih), Zoti 
thotë: 

"Allahu që i ka krijuar jetën dhe vdekjen për të provuar se cili nga 
ju do të bëjë punët më të mira..." (el-Mulk, 2) 

Po të vihet re me kujdes, në ajet nuk thuhet "kush do të mësojë më 
mirë", "kush do të tregojë më bukur" apo "kush do të dëgjojë më mirë", 
por deklarohet e vërteta e adhurimit më të mirë që shprehet këtu me ameli 
salih. 

Prandaj, synimi themelor i tasavvufit ose mistikës islame është t'i bëjë 
gonxhet e zemrës të lulëzojnë me anë të zemzemit të kulturës shpirtërore 
(irfan), ujit parajsor keuther dhe eliksirit të devocionit (takva) dhe t'ua mu- 
ndësojnë robve bashkimin me Zotin (vasll-i il'lallah) pa rënë në disfatë në 
këtë botë e cila është një shkretëtirë mosnjohjeje e indiferentizmi. Ata që e 
kuptojnë dhe e jetojnë këtë të vërtetë, kanë arritur ta kuptojnë dhe jetojnë 
tasavvufin. Siç kanë thënë të mëdhenjtë e tasavvufit, 

"Tasavvufi është një përjetim, vetëm ai që e shijon, e di!.." 

Shkurt, me ato që treguam gjer këtu, gjëja thelbësore që deshëm të 
themi mbi tasavvufin është adhurim i Allahut në mënyrën më të mirë e më 
të bukur dhe përgatitje serioze për në botën e përjetshme. Pra, tasavvufi 
është aftësia për ta përjetuar pozicionin dhe detyrën e robit ndaj Allahut 
në mënyrën më të bukur. Sepse Zoti e ka krijuar njeriun që njeriu ta adhu- 
rojë. Prandaj, tasavvufi s'është gjë tjetër veç eliminimit të pengesave që e 
pengojnë adhurimin dhe sigurimit të mundësive që i bëhen pretekst adhu- 
rimit. Duke lidhur shumë e shumë plagë, tasavvufi i shndërron shumë e 
shumë toka të thara në toka të bleruara dhe trëndafilishte, dhe shumë e 
shumë zemra-gërmadhë, në saraje të stolisura! Shkurt, tasavvufi është një 
rrugë e cila, robtë që janë duke shkuar nga kjo botë kurbeti për në botën e 
bashkimit hyjnor, i bën para Zotit të merituarit e pozitës dhe konsideratës 
ib fi: "ç'rob i mirë"! 

E gjithë çështja është që, duke u zhveshur nga qenia dhe pretendimi subjek- 
tiv, të mundesh të jetosh si një asgjë para madhështisë hyjnorel Kjo ndje- 
një e cila ia mëson dhe praktikon robit dobësinë dhe dorëzimin, është një 
gjendje aq e lartë dhe sublime, saqë e lartëson zemrën në kulmet e për- 
sosmërisë. Zemrat që jetojnë në pallatin e qenies asgjë, kurrë nuk bien në 

injorim dhe mjerim, përkundrazi, seriozë dhe autoritarë, në raport me sa 
të vishen me thjeshtësi dhe modesti, meritojnë pozita të larta para Zotit. Ja 
si shprehet poeti: 

Fara s'begatohet po s'ra në tokë; 

Kë bie në tokë e rrit mëshira hyjnore... 

Zoti ynë! Bëna edhe ne nga ata për të cilët Ti thua "ç'rob i mirë!"! 
Allahu im! Bleroji me mëshirën tënde të pafundme zemrat tona që, duke 
hyrë në klimën e asgjësimit para Teje, përpiqemi t'i mbrojmë nga tha- 
tësira e egoizmit dhe pretendimit! Na bëj që fjalët të na përputhen me 
përmbajtjen dhe përmbajtja, me fjalët! Çelnai ndër zemra gonxhet e të 
vërtetës që patëm guximin t'i vëmë në penën tonë të varfër me shfaqjet e 
atributit tënd të amshuar "fjalë"! Bëna të gjithëve ndër ata që i do, bash- 
kona me grupin e të mirëve dhe ringjallna bashkë me ta! Mos na ndaj 
nga gjurma e ndritshme e Profetit! Dhe bëna të merituarit e shefaatit 
të tij të madh! Dhurona gjendjen dhe moralin që Ti e pëlqen dhe na e 
mundëso gjithmonë të kryejmë ato punë që Ti i pëlqen! Na i rregullo të 
gjitha ndjenjat me pëlqimin tënd të nderuar! Dhe na largo nga qëndri- 
met dhe sjelljet që s'i pëlqen! Dhe na bëj të jetojmë në rrugën e drejtë 
gjer në frymën tonë të fundit! Dhe na e bëj këtë veprën tonë të pavlerë 
pretekst për dobi, mbarësi, urtësi, drejtësi dhe afërsi! 

Amin, ashtu qoftë! 



® 

